
PRAEFATIO  EDITORIS. 


Post  centum  annorum  elapsum,  (intra  quos  opera  plurima 
famigeratissima,  die  sua  obita,  ad  inferos  et  oblivionem 
ineluctabilem  secundo  flumine  actuosae  tulerunt  aetates,) 
Opera  necnon  et  Manuscripta  Swedenborgii  in  campum 
literarum  adhuc  pullulant,  et  sicut  exercitus  incessu 
solido  copias  philosophorum  hodiernorum  grassari  ingre¬ 
diuntur.  Veritas  enim  suos  filios  tutatur,  quapropter 
eorum  utilitates  immortales  evadunt ;  et  tempus  quod  reli¬ 
qua  metendo  sternit,  talibus  alas  suas  commodat,  illorum 
etiam  minimos  labores  perennat,  et  in  amorem  crescentem 
posterorum  semper  multiplicantium  conservandos  prorogat. 
Jugiter  ingenia  hujusmodi  in  aevum  suum  Saturninum 
tendunt,  et  cum  caetera  nox  occupat,  in  famam  apertiorem 
et  lucem  meridianam  assurgere  occipiunt.  Nam  talis  est 
cura  Providentiae  Divinae  perpetua. 

Quod  ad  opus  hoccc,  sic  conservatum,  et  nunc  primum 
editum,  spectat,  videatur  Memoria  a  Cl.  Doct.  Svedbom 
nobis  communicata,  et  in  versione  Anglicana  nostra  Cl. 
Swedenborgii  Regni  Animalis  ad  fin.  inserta,  ubi  legitur, 
quod  codex  Manuscriptus  pp.  65 — 433  contineat,*  et  de 
Cerebro  agat.  Sed  Manuscripto  paululum  accuratius  scru¬ 
tato,  omnino  patescit,  quod  titulus  hic,  De  Cerebro ,  ejus 
contentis  non  prorsus  conveniat ;  et  quidem  quod  desig¬ 
natio  generalis,  (Economia  Regni  Animalis,  Trans.  III., 
toto  Manuscripto  competat ;  quodque  haec  Trans.  IIItia.  de 
Fibra  non  autem  de  Cerebro  disserat,  nempe  §phus  I., 
De  Fibra  §phus  II.,  De  Tunica  Arachnoidea  (quae  dis¬ 
sertatio  ibi  loci  inseritur,  quia  tunica  arachnoides  est,  “quae 
uliginem  a  vasculis  meningeis  expressam  inter  fibras  et 
fasciculorum  lamellas  derivat”) ;  et  §phus  III.,  De  Morbis 
Fibrarum.  Ita  tres  hi  §phi  unam  de  Fibra  Transactionem 
complent,  quam  autem  ad  finem  Auctor  nusquam  perduxe¬ 
rat.  Plurimis  in  locis  hujus  Transactionis,  pars  De  Cerebro 
lectori  promittitur,  j  quod  disconvenientiam  tituli  illius  cum 
hoc  opere  satis  liquido  indicabit.  Manuscripti  principium 
quidem  deest,  sed  quae  et  qualia  ejus  contenta  fuissent,  ex 
plurimis  ipsius  §phi  Imi  locis  constat.  Sic  ex  citationibus 
passim  allatis  judicamus,  quod  nn.  5 — 12  excerpta  ex 


*  Vide  etiam  Prsefat.  Edit,  in  Opusculis  Philosophicis . 

+  Vide  n.  335,  p.  165,  ubi  haec  verba  reperiuntur :  “Quod  Transactiunculam 
hanc  de  Tunica  Araclmoide  priori  De  Fibra  immediate  subjunxerim,”  & c. 

X  Vide  n.  80,  p.  10,  1.  3  inf.,  et  passim. 

Willisio  ;  nn.  12 — 15  ex  Bartholino;  n.  16  ex  Lan- 
cisio  ;  n.  17  ex  Vieussenio  ;  n.  18  exRiDLEio;  nn.  19 
— 21  ex  Malpighio;  nn.  22 — 43  ex  Leeuwenhoekio  ; 
nn.  45 — 51  ex  Boerhaavio,  amplexi  fuissent.  Hinc  inter¬ 
capedines  numerorum  facillime  supplere  licet,  et  videbitur 
quod  haec  Transactio  111‘fo  rationem  eandem  cum  Transs.  I 
et  II  servet ;  i.e.,  quod  Anatomicorum  verba  et  experientiae 
praemittantur  imprimis,  quas  mox  excipit  inductio  et  ex¬ 
positio  ipsius  Auctoris  philosophica  et  generalis. 

Gratias  ex  corde  pro  permissione  humanissima  tractatus 
hos  imprimendi,  Regiae  Academiae  Ilolmiensi  iterum  repeta¬ 
mus.  Vigeat  haec  Academia  illustrissima  inter  societates 
literarias  perennis,  nota  semper,  sicut  hodie  nobis,  in  fra¬ 
tres  animi  paterni. 

Sed  laudes  aliae  etiam  tribuendae  veniunt,  illis  videlicet 
Nostri  amicis,  spe  magni  eventus  lactatis  et  munitis,  qui 
opus  hocce  vi  pecuniae,  nostra  aetate  et  patria  vere  belli  et 
caeterorum  nervi,  in  jus  publicum  vindicaverunt.  Inter 
quos  autem  Ioannem  Spurgin  (nostrum  in  his  studiis  prae¬ 
ceptorem),  medicum  sane  animo  sagaciori  praeditum,  me- 
chanices  peritissimum,  quique  philosophiam  Swedenbor- 
gianam  primus  in  Anglia  coluit  et  evulgavit,  et  timore 
omni  expulso  vel  post  tergum  relicto,  veritates  ejus  phy¬ 
sicas,  pure  philosophicas,  necnon  et  theologicas,  coram  orbis 
eruditi  et  medici  antistitibus  honesto  fronte  semper  et  acie 
ingenii  propugnare  ausus,  imprimis  nomine  celebrandum 
censemus.  Ejus  solius  sumptibus  imprimitur  totus  §phus 

IILius,  De  Morbis  Fibrarum.  Longe  vivat  et  valeat,  donec 
semina  aut  principia  ejus  ministerio  late  in  orbem  sparsa, 
copiosissimas  usuum  humanorum  fruges  produxerint. 

Transactio  haec  IIItia  additamentum  satis  amplum  et 
pretiosum  ad  (Economiam  Regni  Animalis  attulit. 
Stylus  ejus  literarius  admodum  exactus  et  politus  est. 
Ordo  rerum  ubivis  viget  ad  imaginem  ordinis  ipsius  na¬ 
turae,  cujus  minister  et  interpres,  imo  pontifex  maximus, 
Swedenborgius  sine  dubio  vocari  meretur.  Nam  inductio 
ejus  oculatissima  in  abdita  corporis  animalis  (et  universi 
mundi)  loca  penetrat ;  singulis  suas  partes  et  officia  tribuit ; 
lumine  analytico  et  rationali  singula  illustrat;  calore,  id 
est,  amore,  vere  humano  omnia  fovet;  et  organismum 
totum  ut  artificium  Summo  Numine  dignissimum  cogita¬ 
tioni  expergefactae  et  reverentiae  novae  profert :  insuper 
animam  corpori  denuo  jungit,  et  auctoritatem  superioris  in 
inferiora,  id  est,  spiritualis  in  naturalia  conciliat  et  restituit. 
Sic  nobis  hominibus,  et  nostrae  imprimis  menti,  corpus 
nostrum  organicum,  olim  anatomiae  merae  subjectum,  tra¬ 
ditur  de  novo  animatum ,  unde  ex  tumulo  et  cadaveribus 
scientiarum  praeteritarum,  in  lumina  vitalia  et  amoena  phi¬ 
losophiae  divinae  felices  resurreximus,  et  fide  certa  firme 
stabiliti  dies  adhuc  praeclariores  laeti  expectamus.  Tw  Geco 

8o%a. 


Dabam  Ilatnpstead,  Jun.  20,  1847. 

TRANSACTIO  TERTIA. 

* 

*  *  * 

I. 

De  substantia  corticali  et  cineritia. 

58.  Cerebrum ,  Cerebellum,  Medulla  Oblongata  et  Spinalis  ex 
binis  substantiis,  scilicet  ex  Corticali  aut  Cineritia,  et  ex  Medul¬ 
lari  aut  Alba  principaliter  consistunt.  Clariss.  Malpighius,  Rid- 
leius,  Bartholinus  aliique  conveniunt,  quod  Piccolomineus  pri¬ 
mus  observaverit  differentiam,  et  corpus  cineritium,  quod  nubi¬ 
lum,  diaphanum  sub  turbidum,  et  coloris  plumbei  aut  murini 
apparet,  et  exterius  primo  occurrit,  proprie  cerebrum ;  interius 
vero  candidum  et  album  ejus  medullam  appellaverit.  Clariss. 
vero  Leeuwenhoekius  hanc  substantiam  usque  in  partes  rimatus, 
illam  ex  valde  pellucida,  crystallina  et  oleosa  materia  constan¬ 
tem  deprehendit,  quam  ideo  vitream  quam  corticosam  appellan¬ 
dam  mavult.  Forsitan  etiam  substantia  prior  ex  forma  partium 
et  essentia,  granularis,  glandularis  aut  discreta,  et  posterior, 
fibrillaris,  vasculosa  et  continua  denominari  merebitur ;  sed  ob¬ 
stat,  quod  oculus  mentis  index  differentias  coloribus  discrimina¬ 
tas  praeferat  illis,  quae  ex  textura  et  ex  forma  resultante  natura, 
quatenus  inermem  visum  fugiunt,  petuntur;  nec  a  receptis 
loquendi  modis  temere  digrediendum  est,  quando  per  antiquos 
aeque  intelligitur,  quod  exprimitur.  Id  commemorandum  est, 
quod  haec  substantia  audiat  corticalis,  quando  corticem  aut  am- 

bitum  cerebri  constituit,  cineracea  vero,  quando  medullosae  in¬ 
teriori  inspergitur.  Sed  unde  diversus  color  ?  Corticalis  vel 
cineritia  in  se  diaphana  crebris  rubellae  tincturae  vasculis  inter¬ 
polatur  et  circumobsidetur,  atque  continuis  interstitiolis  differ¬ 
tur,  haec  ipsi  partium  luci  temperaturam  et  umbram  quandam 
inducunt,  sic  ex  lumine  evanido  color  glaucus,  incanus  instar 
favillae  seu  ex  albo  livescens  excitatur.  Substantia  iterum  me¬ 
dullosa  ex  meris  vasculis  et  fibris  singillatim  in  parte  aeque  pel¬ 
lucidis  contexitur,  sed  fibrosae  et  vasculosae  hae  propagines  varia 
ambage  ducunt  in  flexus,  socias  decussant  ac  supere quitant,  et 
per  mutuas  divaricationes  spongiosos  plexus  efformant,  qui 
diversae  formae,  dimensionis  et  naturae  globulis  et  interjectis 
fluidis  stipantur ;  exhinc  albedo ;  non  secus  ac  fluor  aqueus, 
oleosus,  albumen  ovi,  et  similes  materiae  ex  meris  diapbanis 
principiis  concretae,  dum  medio  sale  lixivioso  in  formas  fibrosas 
aut  bullares,  id  est,  in  spumam  per  conquassationem  adiguntur; 
uti  etiam  solent  adamas,  crystallus,  vitrum,  glacies  et  caetera 
corpora  pellucida,  quibus  in  minuta  polygona  et  diversiformia 
frustula  diffractis,  aut  in  ramenta  discissis,  hinc  loco  pellucidi- 
tatis  candor  et  color  niveus  resultat,  qui  caeteros  in  se  colores 
recipiendi  aptus  est. 

59.  Substantia  corticalis  seu  coloris  cineritii  cerebrum  proxi¬ 
me  sub  pia  meninge  instar  corticis  cingit  et  dense  incrustat. 
Tanta  est  luxuries  partium  hanc  crustam  constituentium,  ut 
per  myriadum  myriades  cumprimis  in  amplis  humanis  cerebris 
numerandae  sint :  prodigiosa  illa  quantitas  ex  densitate  crustae 
cum  exiguitate  partium  comparata  colligitur.  Sed  in  Transac¬ 
tione  IIda  de  Cerebri  Motu  et  Cortice  ab  antesignana  experientia 
deductum  videas,  quod  tot  vires  cujusvis  regni  animalis  sint,  et 
tot  cerebellula,  oculi,  sensoriola  interna,  ut  et  tot  puncta  sa¬ 
lientia  et  animantia  seu  corcula,  verbo  tot  principia  activa  et 
origines  motuum  et  modorum  vitalium,  quot  substantiae  hujus 
corticis  aut  cineris  ;  exhinc  quanti  intersit  earum  copia,  et  quanti 
ordinata  dipositio,  dijudicandum  relinquo :  ita  enim  coordinan- 
tur,  ut  singulae  in  suo  spatiolo  resideant  et  libere  agant,  mox- 
que  se  plures  consocient  in  glomulum,  qui  suis  fissuris  et  spa¬ 
tiolis  a  vicinis  distinetur ;  tales  etiam  glomuli  in  communiorem 
alium  se  compaginant,  quem  etiam  rimae  disterminant ;  et  hi 
rursus  conserti  se  in  tractus  intestinorum  convolutionibus  non 

absimiles,  per  anfractus  et  hiantiores  sulcos,  discriminatos, 
adunant.  Sic  cerebrum,  quod  in  liac  substantia  nascitur  et 
primario  existit,  per  gradus  crescit  a  punctis  in  suas  dimensio¬ 
nes,  et  distinctissime  a  partibus  in  corpus.  Clariss.  Ruyschius 
conspectum  loculorum  et  tlialamorum,  quos  substantia  haec  cor¬ 
ticis  locum  tenens  inter  processus  serpentinos  juxta  superficiem 
cerebri,  occupat,  singulari  icone  exhibuit.  Yide  Trans.  II.,  n. 
87,  147. 

60.  Intus  etiam ,  ut  pone  ventriculos  et  in  lobis  postremis ,  sub¬ 
stantia  alba  seu  medullosa  sparsim  inseritur.  Quando  enim  cere¬ 
brum  secundum  ventriculorum  lateralium  aut  superiorum  lapsum, 
usque  ad  extremos  et  super  cerebellum  extensos  limbos,  tran- 
scinditur,  densa  medullaris  substantia  striis  subfuscis  variegata 
occurrit ;  sic  iterum  pars  cineritia  albicanti  commiscetur,  fere 
ut  in  Tabellis  Vieussenianis  delineatum  vides.  Quod  similis 
prosapiae  et  naturae  sit  substantia  cineritia  in  penetralibus  cere¬ 
bri,  cerebello,  medulla  oblongata  et  spinali,  quae  est  in  ambitu, 
et  corticalis  audit,  microscopia,  formae,  origines,  munia,  fibrae 
inde  progerminatae,  et  reliqua  criteria  declarant;  quapropter 
Clariss.  Malpighius  idem  asserere  non  dubitat,  dicendo:  “  Ejus¬ 
dem  naturae  est  corticis  substantia  in  cerebri  ventriculis,  ad 
principium  iterum  medullae  spinalis  observata. — In  interiore 
totius  fere  medullae  spinalis  parte  cortex  a  me  descriptus  eandem 
glandulosam  naturam  retinet,”  Trans.  II.,  n.  76.  Quare  ex 
distincta  ordinationis  hujus  substantiae  cognitione  concludi  po¬ 
test,  quae  unaquaevis  ejus  congeries,  ubicunque  consita  est,  in 
corpore  facienda  obeat :  sed  hoc  opus,  hic  labor. 

61.  Eadem  hac  substantia  in  cerebello  exteriora  etiam  occu¬ 
pat ,  sed  rarior  sedet,  et  sub  frondifera  arboris  specie  alte  pene¬ 
trat.  Cerebello  usque  ad  processus  vermiculares,  valvulam 
magnam  cerebri,  et  subjectum  ventriculum  seu  calamum  scrip¬ 
torium  per  medium  pedunculum  transversim  secto,  integra  ar¬ 
boris  facies,  scilicet  truncus  medullaris  ex  tribus  caulibus  coag¬ 
mentatus  cum  ramis,  frondibus  et  foliis,  in  conspectum  prodit ; 
ita  enim  pia  mater  serpit,  hanc  vascula  capillaria  premunt,  ex 
his  corticales  sphaerulae  progerminant,  et  his  fibrae  inolescunt, 
singula  tam  disposite,  ut  per  discrimina  colorum,  lucis  et  umbrae 
fruticosa  sylva  repraesentetur ;  ipse  cortex,  ut  primum  excludi¬ 
tur,  in  hanc  formam  nascitur,  et  a  teneris  incipit  germinare, 

nam  frondescit  illico  circnm  arteriolam  matrem,  a  qua  sicut 
racemus  a  surculo  pendet ;  ita  a  prima  origine  huic  suae  fornue 
initiatur :  similia  etiam  arboreta  in  cerebro  per  bicolores  bas 
substantias  exhibentur,  uti  apparet  quando  aliquis  torus  aut 
glomus  substantiae  ejus  corticalis  transversim  scinditur,  confer 
Trans.  II.,  n.  76,  79,  150.  Ita  cerebrum  ex  totidem  cerebellis, 
quot  sunt  congeries  partium  corticalium,  conglomeratum  esse 
deprehenditur.  Vegetationis  hujus  causa  est  evidens,  nam  sic 
non  aliter  origines  corticales  possunt  excludere  suos  foetus  seu 
fibras,  et  exclusas  in  particulari  et  communi  alere,  educere  et 
regere,  atque  illae  pendentes  a  sua  arteriola  genitrice  libere  in 
plicis  meningeis  agere  suos  modos  et  motus,  ducere  animas,  et 
expandi  atque  constringi. 

62.  In  medulla  vero  oblongata ,  ut  in  ejus  binis  principiis  et 
cceteris  eminentiis  ipsoque  caudice  substantiam  albam  striatim 
interpolat.  Ut  in  corporibus  striatis,  thalamis  nervorum  opti¬ 
corum,  qui  etiam  crura  medullae  oblongatae  vocantur,  in  protu¬ 
berantia  annulari,  pyramidali  et  olivari,  inque  ipso  caudice  circa 
ventriculum  quartum.  Corpora  primum  nominata  prae  caeteris 
striatissima  sunt ;  thalami  optici  subtile  sunt  incinerati  aut  te¬ 
nellis  oculis  conspersi ;  sed  in  fine  hujus  medullae  ante  magnum 
cranii  foramen  discrimina  aut  striae  incipiunt  confundi,  quia 
strata  cineritia  ibi  in  axem  convergunt.  Jam  etiam  sequens 
inductionis  locus  explicatus  est,  scilicet,  et  in  decursu  versus 
magnum  occipitis  foramen  compingitur  et  concentratur,  et  tan¬ 
dem  in  axem ,  qui  interiora ,  dum  pars  medullaris  exteriora  tenet. 

63.  Talis  per  totam  spinam  ad  primas  lumborum  apophyses 
defluit,  ubi  tandem  continuari  desinit.  Prima  regio  axeos  spina¬ 
lis  vocatur  cervicalis,  altera  dorsalis,  et  tertia  lumbaris.  Me¬ 
dium  hunc  cylindrum  aut  arundinem  spinalem  percurrit  axis 
cineritius,  superficiem  obsidente  substantia  alba ;  inversa  ratione 
ac  in  cerebris.  Excipit  dein  sine  intersperso  cinere  substantia 
medullaris  nervece  cernula,  quee  conicata  desinit  in  apicem,  et 
cauda  equina  nuncupatur. 

64.  Proinde  substantia  corticalis  descendendo  se  a  peripheriis 
in  axem  quendam  centralem  contrahit,  et  ascendendo  a  continuis 
centris  versus  peripherias  se  effundit.  Axis  est  elongatum  et 
continuatum  centrum,  nam  totidem  sunt  centra  in  cylindro, 
cono  aliisque  similibus  figuris,  quot  sunt  peripherice ;  figura 

simplex  seu  circulus  modo  unico  gaudet ;  Ellipsis  vero  pluribus 
a  foco  ad  focum  ;  ita  caeterae  respective  ad  suas  superficies :  sed 
mirabilia  videor  fortassis  narrare,  si  dixerim,  figuram  dari  cujus 
centrum  sit  in  unoquovis  puncto  peripheriae,  seu  cujus  peripheria 
ex  meris  centris  constituatur ;  de  qua  in  sequentibus  agendum  est. 

65.  Idcirco  videlicet ,  ut  vires  activa  et  earum  conatus  agendi 
prius  concentrentur,  antequam  in  corpore  determinantur  in  actum. 
Id  notissimum  est  etiam  tironibus,  quod  in  cerebris  sint  prin¬ 
cipia  omnium  actionum  corporis,  nam  praecedit  voluntas  et  de¬ 
terminatio  ipsam  actionem,  quae  musculorum  motu  peragitur; 
similiter  etiam  constat,  quod  fibra  ex  cerebri  cortice  protracta 
per  medullam  oblongatam  ut  et  spinalem  versus  nervorum  ori¬ 
gines  defluat,  et  per  illas  cum  viribus  activis  cerebri  in  muscu¬ 
los  influat ;  ex  his  jam  sequitur,  quod  ipsa  principia  actionum 
in  corticali  cerebri  substantia  resideant,  quae  ideo  formae  virium 
naturae  animalis  merito  appellari  queunt.  Sed  loco  virium  ac¬ 
tivarum  substituamus  naturam  gravium,  nam  sibi  mutuo  cor- 
respondent ;  in  luce  experientiae  est,  quod  gravia  versus  cen¬ 
trum  suae  sphaerae,  quod  centrum  gravium  vocatur,  seu  ad  punc¬ 
tum  suum  immobile,  quietis  aut  aequilibrii  comparandi  gratia, 
perpetuo  nitantur  :  ita  etiam  necessum  est,  ut  vires  activae,  cum 
quibus  comparata  sunt  gravia,  in  cerebris  ut  in  atmosphaeris, 
concentrentur  prius  antequam  in  actum  determinantur,  aut  ef¬ 
fectum  edunt.  Id  etiam  observavisse  videtur  Aristoteles,  ubi 
dicit :  “  Grave  est,  quod  aptum  est  ad  medium,  hoc  est,  ad  cen¬ 
trum,  ferri ;  gravissimum,  quod  sub  omnibus  collocatur  :  Omne 
quod  fertur  sursum  aut  deorsum,  aut  levitatem  aut  gravitatem 
habeat,  &c. :  Corpus  id,  quod  circumfertur  in  orbem  impossibile 
est  gravitatem  aut  levitatem  habere.  Motus  localis  rectus  non 
competit  ipsi  naturae  :  De  Coelo,  1.  i.,  c.  iii.  Probat  neque  id 
quod  ad  medium,  neque  id  quod  a  medio  fertur,  esse  posse  in¬ 
finitum,  quia  medium  est  definitum  ibid.  c.  vi. 

66.  Et  vires  passiva  seu  sensationes  versus  peripherias  prius 
effundantur,  antequam  in  sensorio  communi ,  quod  est  ipse  ambi¬ 
tus  cerebri  corticalis,  percipiuntur .  Sensationes  quia  sunt  modi¬ 
ficationes  a  tactu  oriundae,  et  a  sensorio  communi  recipiuntur, 
sunt  totidem  passiones  animae,  ideo  inter  levia,  quae  a  centris 
ad  superficies  enituntur,  referendae  sunt.  Sensus  enim  tactus 
per  suas  fibras  in  axem  medullae  spinalis,  et  inde  sursum  versus 

cerebri  corticem  rapitur;  gustus  et  auditus  in  medullam  oblon¬ 
gatam,  et  inde  per  continuas  fibras  versus  eundem  ambitum : 
olfactus  per  laminam  cribrosam  in  corpora  striata  superna,  et 
inde  in  omnem  cinerem  et  corticem  cerebri.  Visus  adhuc  com¬ 
pendiosius,  scilicet  per  nervos  opticos,  eorum  thalamos,  sub¬ 
stantiam  medullarem  circumstratam,  cumprimis  per  basin  for¬ 
nicis  et  corpus  callosum,  in  omnes  sphaerulas  corticales,  quae 
totidem  sunt  sensoriola  et  acutissimi  oculi  interni,  radiorum 
luminis  aut  modorum  soni  instar,  emicat.  Vide  Trans,  ii.,  n. 
191  ad  197.  Ita  prorsus  ut  in  systemate  magno  seu  macrocosmo . 

67.  Quapropter  cerebrum  et  cerebellum  in  sua  hcemi sphaeria, 
et  heec  in  sua  hcemisphceriola  divisum  conspicitur.  Cerebrum 
per  processum  falcis  et  sinum  longitudinalem ;  cerebellum  per 
insinuationem  durae  matris,  sed  non  ita  exstanter;  ipsa  etiam 
medulla  spinalis  per  fissuram  anteriorem.  Similiter  etiam  vo¬ 
lumina  corticalia  cerebri,  et  insinuationes  lamellares  cerebelli 
per  falciformes  processus  piae  matris,  et  per  quasi  sinulos  arte¬ 
riosos  :  Ita  etiam  particulares  glomi  ejusdem  substantiae  cortica¬ 
lis,  qui  cerebellum  in  typo  minori  referunt,  supra  n.  59,  61. 
Sic  dividuntur  cerebra  in  sua  haemisphaeria  et  haemisphaeriola. 

68.  Et  in  singulis  formati  sunt  poli,  et  adumbrati  axes. 
Quod  polos  spectat,  illi  admodum  conspicui  in  cerebello  juxta 
processus  vermiculares  a  Clar.  Eustachio  aliisque  delineati,  ex¬ 
stant  :  in  cerebro  autem  non  ita  manifeste,  sed  usque  in  ejus 
prora,  seu  in  illa  parte  quae  proxime  spinae  coronali  et  cristae 
ethmoidali  subjacet,  reperiuntur;  in  cerebris  quibusdam  vituli¬ 
nis  eos  liquido  observavi.  Ad  hos  polos  cerebri  se  referunt  om¬ 
nes  gyri  et  circumvolutiones  substantiae  corticalis,  ut  et  anfrac¬ 
tus  et  intersepimenta  piae  meningis  :  Ipsa  etiam  interstitia  ma¬ 
juscula  substantiae  medullaris  ad  laminam  cribrosam  seu  dictam 
spinam  coronalem  convergunt :  Sinus  etiam  primus  durae  matris 
et  processus  falcis  inde  excurrunt.  Quod  autem  axes  concernit, 
loquor  de  axe  communi  totius  encephali,  est  perpetuus  quidam 
ductus  aut  canalis,  paene  a  fissura  inter  umbones  cerebri,  sub 
fornicis  basin,  per  ventriculum  tertium,  aquaeductum,  et  cala¬ 
mum  scriptorium  usque  in  medullam  spinae,  ubi  a  centro  versus 
superficiem  se  projicit,  continuatus,  quietissimam  cerebri  regio¬ 
nem  percurrit.  Sunt  etiam  singulis  congeriebus  substantiae 
corticalis  in  cerebro  sui  axes,  si  non  conspicue  repraesentati, 

usque  respective  ad  illarum  motus  formam  et  determinationem 
adumbrati.  Constans  enim  est  veritas,  quod  talis  circumgyra- 
tio,  vertigo  et  motus,  qualis  est  cerebri,  sine  polis  et  axibus, 
aut  sine  respectu  polorum  et  axium,  nequicquam  peragi  queat : 
qui  nisi  indagentur,  quod  frustra,  quid  cerebrum,  ejus  membra 
et  partes  agant,  inquiramus  :  quapropter  illis  indagandis  omnem 
operam  impendi. 

69.  Ad  quos  medice,  substantia  per  circumvolutiones  spirales 
se  continenter  referunt.  Canon  geometricus  est,  quod  si  dentur 
poli  et  axes,  etiam  detur  fluxio  spiralis ;  et  ubi  fluxio  spiralis, 
quod  dentur  poli,  axes,  circuli  majores  et  minores,  prorsus  ut  in 
sphaera  magna.  Ex  solo  aspectu  quidem  patet,  quod  circumvolu¬ 
tiones  superficiei  cerebri  in  spirae  curvamina  et  modos  serpant ; 
sed  praestat  descriptionem  Clarissimi  Willisii  afferre;  “  Universa 
cerebri  compages,”  dicentis,  “  intra  singulas  ejus  partitiones, 
adhuc  magis  divisa  et  variegata  apparet;  nam  tota  ejus  exterior 
superficies  gyris  et  convolutionibus,  quales  fere  sunt  intestinorum, 
inaequalis  undique  et  anfractuosa  redditur.  Gyri  isti  ab  ante¬ 
riore  cerebri  parte  versus  posteriorem  sinuoso  ambitu  et  circuitu 
quasi  spirali  incedentes,  utrumque  ejus  haemisphaerium  circum¬ 
dant,  ut  ductu  continuato  convolutiones  omnes  se  mutuo  ex¬ 
cipiant  :  ita  nimirum  ut  in  fundo  cuj usque  sulci,  convolutio  a 
dextra  parte  oriunda  in  laevam  feratur,  dein  alia  proxime  succe¬ 
dens  a  latere  sinistro  emissa  in  dextrum  erigitur,  atque  ita  vi- 
cissim  hoc  ordine  totius  cerebri  inaequalitates  variegantur De 
Cerebro,  c.  x.,  p.  3. 

70.  Si  ipsa  cerebri  moles,  ut  et  singulares  ejus  congeries  in 
talem  motus  formam  fluant,  quid  sentiendum  est  de  minima  ejus 
parte  seu  sphaerula  corticali,  nonne  etiam  in  illa  repraesentari 
polos,  axes  et  circulos  credis :  per  mediam  talem  sphaerulam 
currit  fistula,  quae  instar  communis  ejus  axeos  in  appensam 
fibram  continuatur,  vide  Trans.  II.,  n.  124,  125,  126,  127. 
Natura  enim  in  minimis  pura  est  et  liberrima,  atque  ibi  in  om¬ 
ni  sua  scientia,  arte,  jure,  potentia,  lege  et  palaestra  agendi 
perfectissime  regnat :  nec  forma  communis,  seu  integri  cerebri 
sine  formis  perfectioris  naturae  conspirantibus  confluere  potest. 
Exhinc  jam  sequitur  explicatum,  quod  talis  idea  universi  in  en¬ 
cephalis  prcecipue  humanis ,  et  perfectissime  in  qualibet  eorum 
parte  delineata  eocistat. 

71.  Ut  que  sphaerula  corticales,  quae  totidem  sunt  formae  vi¬ 
rium  munduli  et  naturae  animalis,  efficientes  sufficientes  et  satis 
multiplicatae,  atque  singillatim  et  conjunctim  expansibiles  et  com- 
pressibiles  permaneant,  in  spatiosa  utriusque  cerebri  superficie,  in 
anfractus,  sulcos  et  liras  dividua,  proximum  sub  pia  meninge,  et 
proximum  arteriolis  cum  meliori  sanguine  alluentibus,  locum  sor¬ 
titae  sunt.  Quod  sphaerulae  corticales  totidem  sint  formae  virium 
naturae  agentis,  vide  totam  Trans.  II.,  de  Cortice.  Quod  immen¬ 
sum  multiplicatae,  supra,  n.  59,  et  Trans.  II.,  n.  140,  176  ad 
183.  Quod  singillatim  et  conjunctim  expansibiles.  Trans.  II., 
n.  153  ad  159.  Quod  superficies  in  anfractus  dividua  sit,  supra 
n.  69.  Caetera,  quia  clara  sunt,  exponere  supersedeo. 

72.  Ex  his  admodum  liquet,  quod  in  perfectis  et  sanis  cere¬ 
bris  et  medullis  omnia  cum  singulis  ita  disposita  et  ordinata  sint, 
ut  nihil  dispositius  et  ordinatius  in  universa  rerum  natura  conci¬ 
pi  possit  dari:  vide  Trans.  I.,  n.  248  et  seqq. :  Sed  o  quam  ob¬ 
esae  naris  sunt,  qui  nibil  regulare,  ordinatum  et  distinctum  cre¬ 
dunt,  nisi  quod  judex  oculus  agnoscit;  illorum  mentis  oculis 
est  quasi  glaucoma  objectum,  et  illos  puncta  rationalis  luminis 
illico  vertiginant ;  si  modo  evolvant  phaenomena  visibilia  ad 
suas  causas,  sane  nihil  indigestum,  casu  confluxum  et  sine  lege 
errans  offensuri  erunt. 

73.  Singula  enim  sphaerula  corticalis  ita  sedet,  et  singula  fi¬ 
bra  ita  fluit,  ut  sibi  videatur  in  centro,  in  radio,  in  peripheria 
quacunque,  et  in  mille  simul,  sicque  in  ipso  conatu  singulorum  et 
motu  omnium  constituta ;  proinde  in  illo  statu,  ut  ex  se  et  sua 
natura  sciat,  quid  anima  in  principiis  intendat,  et  in  extremis 
agat.  Simile  quod  in  partibus  cerebri,  in  partibus  atmospliae- 
rarum  occurrit,  ut  ex  radiis  in  aethere,  sonis  in  aere,  et  ex  un- 
dulis  in  aqua  luculenter  apparet :  Trans.  I.,  n.  66.  Memoratu 
dignissimum  est,  quod  ne  minima  quidem  detur  fibra,  aut  min¬ 
imum  vasculum,  nisi  in  ipso  motus  cerebri,  cerebelli,  medullae 
oblongatae  et  spinalis,  quin  imo  uniuscujusvis  visceris  corporis 
flumine  constitutum  :  ita  arteriae  carotides  inter  lobos,  arteria¬ 
rum  rami  inter  anfractus,  ramorum  frondes  inter  liras,  et  cir¬ 
cum  glomos  substantiae  corticalis ;  ita  vasa  maxima  ut  sinus 
inter  haemisphaeria,  et  vasa  minima,  ut  fibrae  in  utraque  menin¬ 
ge  et  in  ipsa  medulla.  Ex  hac  regula,  quum  cerebrum  et  cere¬ 
bellum,  eorum  que  viscera  et  appendices  perlustrarem,  me  om- 


DE  SUBSTANTIIS  CEREBRI. 


9 


nium  munia  satis  clare  evestigare  potuisse  vidi ;  quod  non  mod¬ 
icam  milii  lucem  et  laetitiam  affudit. 

74.  Exhinc  ordo ,  ratio ,  unanimitas ,  harmonia  et  amor  inter 
singulas  partes ,  et  universa  minora  et  majora  in  hoc  microcosmo 
enascitur  et  perpetuo  regnat.  Quod  nihil  non  constituatur  in 
medio,  et  contineat  rationem  sequentium,  et  referat  se  ad  ante¬ 
cedentia,  a  quibus  dependet,  ut  et  propter  quae  ita  non  aliter 
existit,  vide  Trans.  II.,  n.  252,  260.  Sed  haec  videas  in  psy¬ 
chologicis  explicata. 


De  substantia  medullaris  determinatione  in  cerebro. 

75.  Heic  de  fibrae  determinationibus  in  cerebro,  cerebello  et 
utraque  medulla,  capitis  scilicet  et  spinae,  hoc  est,  de  ipsis 
cerebris  eorumque  membris  aut  organis,  sed  modo  strictim 
agendum  constitui,  nam  illa  Transactiones  sequuturae  fusius 
explanabunt.  Aliud  enim  est  de  fibra,  aliud  vero  de  fibrae  deter¬ 
minatione  agere :  determinatio  fibrae  omnem  structuram  et 
organismum,  imo  universam  anatomen  tam  cerebri  quam  corpo¬ 
ris  involvit ;  nam  nihil  in  hoc  systemate  datur  confabricatum, 
quod  non  sit  ex  fibra  seu  ex  stamine  e  cerebris  emisso. 

76.  Substantia  iterum  medullaris  et  alba  cerebri  in  confiniis 
et  terminis  substantiae  ejus  corticalis  existere  et  suum  ortum  du¬ 
cere  apparet.  Sunt  enim  propagines  vasculosae  seu  terminatio¬ 
nes  arteriosae,  quae  a  superficie  cerebri  meningea  protractae  se 
circum  et  trans  substantiam  cerebri  corticalem  in  ipsum  ejus 
globum  et  centrum  medullosum  insinuant ;  hae  quia  genuinam 
fibram  aemulantur  in  confiniis  substantiae  corticalis  existere  di¬ 
cuntur.  At  sunt  genuinae  fibrae,  scilicet  ex  sphaerulis  substan¬ 
tiae  corticalis,  totidem  nimirum  cerebellulis,  corculis  et  propriis 
matricibus  oriundae,  quae  ideo  dicuntur  in  terminis  substantiae 
corticalis  ortum  suum  ducere. 

77.  Proinde  medulla  est  congeries  fibrarum  et  vasculorum , 
quae  inter  se  mutuo  conserta ,  varie  sed  plerumque  reticulariter  et 
sic  rare  cohaerent.  Nec  praetereundum  est,  quod  genuinae  fibrae 
ex  cortice  parente  exorientes  persaepe  non  absimilem,  quam  ipsae 
conglomerationes  corticales  divisionem,  inter  se  retineant,  sci- 

licet  quod  heic  fasciculatim,  heic  lamellatim  et  heic  foliatim 
excurrant,  uti  praecipue  in  cerebris  hydropicis  et  hydrocephalicis, 
in  quibus  singulae  divisiones  et  connexiones  interjectu  lymphae 
in  conspectum  veniunt,  apparet. 

78.  Et  exsurgit  globus  paene  oviformis ,  seu  magnus  nucleus 
medullaris ,  ab  antiquis  corpus  callosum ,  et  a  nostratibus  cen¬ 
trum  ovale,  vocatus.  Nam  exemta  crusta  cineritia,  quae  instar 
libri,  corticis  aut  testae  suum  truncum  aut  nucleum  circumcin¬ 
git,  exsurgit  similis  figurae  moles  pure  medullaris,  qualis  est 
totius  cerebri,  quae  quod  magnum  ovum  referat,  nudis  oculis 
percipitur,  sed  ovum  paene  dimidiatum,  pars  enim  superior, 
quae  etiam  posterior  vocatur,  admodum  convexa  est,  inferior 
vero  vel  anterior  est  planior.  Praeterea  nucleus  hic  medullaris 
per  insinuationem  processus  falcis,  superne  incavatus  est,  et  sic 
in  bina  haemisphaeria  divisus. 

79.  Hic  globus  non  est  continuus,  sed  in  membra  et  cava,  uti 
in  clivos,  tubercula,  fornices,  glandulas,  ventriculos,  aquaeductus, 
rimas ,  mirabiliter  sectus.  Singulis  sua  propria  nomina  sunt 
indita,  audiunt  enim  corpus  callosum,  fornix  cum  basi,  colum¬ 
nis,  fimbriis,  radicibus,  septum  lucidum,  ventriculi  anteriores, 
laterales  seu  majores,  ventriculus  tertius  seu  medius,  foramina 
vulva  et  anus,  tubercula  quae  introitum  custodiunt,  ut  glandula 
pinealis,  testes,  nates,  ipsum  planum,  cui  insident,  isthmus. 
In  ventriculis  majoribus  exstant  corpora  striata,  et  crura  medul¬ 
lae  oblongatae  seu  thalami  nervorum  opticorum ;  eosdem  ventri¬ 
culos  percurrit  plexus  choroideus.  A  ventriculo  tertio  seu  medio 
protenditur  infundibulum  rostratum,  quod  in  glandula  pituita¬ 
ria  terminatur :  ut  taceam  receptacula  cavernosa,  sinus  sellae  et 
baseos,  rete  mirabile,  et  plura,  de  quibus  singulis  transactum 
videbis. 

80.  Quae  si  penitus  et  ordine,  quo  se  mutuo  excipiunt  et  con¬ 
ducunt,  lustrantur  et  expenduntur,  satis  clare  indigitant,  quod 
cerebrum  sit  magna  glandula,  et  officina  organis  seu  vasis  chymi- 
cis  instructissima.  Id  secundum  Hippocratis  et  antiquorum,  at¬ 
que  Malpighii  et  plurium  recentiorum  sententiam,  qui  asserunt, 
cerebrum  non  solum  in  parte  sed  etiam  in  toto  esse  glandulam ; 
quod  sit,  ex  ipsis  de  Cerebro  Transactionibus  videbitur.  Inter- 
im  quando  glandula  dicitur,  officina  naturalis  chymica  intelligi- 
tur :  natura  enim  animalis  in  glandulis  sua  menstrua  et  succos, 

ut  salivas,  chylos,  lactes,  biles,  genituras,  secernendo,  excer¬ 
nendo,  commiscendo,  cohobando,  praeparat,  tam  scienter  et 
mirabiliter,  ut  ars  suam  naturam  respiciat  tanquam  omnem, 
et  se  respective  nullam.  Ipsum  cerebrum  est  exemplar  omnium 
glandularum  corporis,  cujus  inquisitione  nihil  jucundius  offer¬ 
tur  :  nam  occurrunt  fistulae,  vesicae,  retortae  loricat  ce,  serpentinae, 
excipula,  filtra,  balnea,  imo  refrigeratoria. 

81.  Nam  succus  vitalis  seu  spiritus  animalis  in  substantiis 
corticalibus,  quae  totidem  sunt  officinulae  perfectissimae  chymicae, 
aut  simplicissimae  naturae  glandulae  conceptus  et  exclusus.  Quod 
dictae  substantiae  tales  sint,  in  Transactione  II.  de  Cortice  de¬ 
monstratum  esse  reor,  confer  ibi  n.  110  ad  132,  et  n.  165  ad 
176.  Quod  spiritus  animalis  sit  ipse  succus  vitalis,  vide  pecu¬ 
liarem  de  illo  Transactionem. 

82.  Sequendo  fila  medullaria  per  corpus  callosum  :  est  ser¬ 
pens  quoddam  jugum,  et  quasi  extensum  dorsum  pure  medul¬ 
lare  falci  immediate  subjectum,  in  quod  ab  omni  peripheria  cor¬ 
ticali  trahuntur,  influunt  et  concurrunt  fibrae,  a  Clar.  Willisio 
aliisque  corpus  callosum,  a  Vieussenio  verus  fornix  appellatum  : 
per  illud  tanquam  per  interjectum  pontem  unius  haemisphaerii 
medulla  cum  alterius  communicat,  seu  utriusque  continens  so¬ 
lum  medullare  committitur :  insuper  est  limes  ad  ipsius  cerebri 
penetralia  ducens.  Fibra  huc  ex  omni  cerebri  puncto  conducta 
iterum  in  pedunculum  quendam,  basis  fornicis,  nuncupatum, 
colligitur,  sed  in  hanc  basin  aut  truncum  compactae  fibrae  mox 
ut  radices  aut  surculi  comosae  arboris  divaricantur  et  explican¬ 
tur,  et  quidem  super  thalamos  nervorum  opticorum  in  ventri¬ 
culis  lateralibus,  et  thalamis  juxta  plexus  choroides  implantantur. 
Talis  est  fibrarum  cerebri  a  corticali  ambitu  trajectio  et  expli¬ 
catio  :  quare  secundum  descriptionem, — Et  inde  trans  fornicis 
basin ,  secundum  columnas  et  radices  in  ventriculos  anteriores, 
juxta  plexus  choroideos  exsudatur. 

83.  Et  cum  exstillat  a  plexibus  lympha  commixtus  per  bina 
foramina,  ministrantibus  tuberculis  glandularibus,  in  ventriculum 
tertium  deducitur.  Inter  majora  cerebri  cava,  quae  ventriculi 
laterales  audiunt,  intercedit  longa  sed  diducibilis  rima,  seu  ven¬ 
triculus  tertius,  cui  inferius  usque  ad  valvulam  magnam  lymphae- 
ductus,  et  post  valvulam  ventriculus  quartus  et  calamus  scrip¬ 
torius  caudici  medullae  oblongatae  insculptus,  continuatur.  Haec 

rima  non  procul  a  fissura  inter  umbones  cerebri  exoriens,  per 
medium  septum  lucidum,  sub  ipsa  bifida  fornicis  basi,  sub  cor¬ 
pore  calloso,  inter  ipsa  crura  in  medulla  oblongata  usque  ad  ex¬ 
ortum  medullae  spinalis,  sed  obicibus  intercepta,  tanquam  axis 
cavus,  traducitur.  Foramina,  quae  a  ventriculis  lateralibus  in 
hunc  ducunt,  ab  antiquis  vocantur  vulva  et  anus  :  tubercula 
glandularia,  quae  ministrant,  custodiunt,  claudunt  et  aperiunt, 
sunt  glandula  pinealis,  nates  et  testes. 

84.  Et  sic  per  infundibulum ,  ejusque  rostri  filtrum,  in  glan¬ 
dulam  pituitariam ,  et  ab  hac  per  sinulos  et  receptacula  sellae  in 
venas  jugulares.  In  medio  fundo  ventriculi  tertii  panditur 
coniforme  cavum,  infundibulum  dictum,  cujus  rostrum  seu  apex 
glandulae  pituitariae  inseritur.  Rostrata  haec  infundibuli  ex¬ 
tremitas  injectionibus  et  lymphis  in  cerebris  humanis  impervia 
apparet,  inde  opinio,  quod  nec  succus  animalis  aut  purissimus 
vitalis  id  trajicere  possit.  Glandula  pituitaria  insidet  parvulo 
cavo  in  centro  ossis  sphoenoidis,  et  quidem  ita,  ut  libere  qua- 
quaversum  in  suo  ephippio  expandi  queat.  In  mediam  hanc, 
et  circum  hanc  glandulam  pariete  osseo  circumcinctam  ab  in¬ 
fundibulo  per  rostrum  patent  subtilissimi  meatus ;  ac  iterum  a 
media  glandula,  aque  spatio  circum  circa  glandulam  ducunt 
aperturae  in  sinulos,  receptacula  cavernosa,  at  ossa  cranii,  aque 
illis  in  sinus  laterales  et  venas  jugulares,  quae  omnem  utriusque 
cerebri  sanguinem  excipiunt  et  reducunt.  Talis  est  nexus  con¬ 
tinuus  membrorum  et  cavorum  cerebri,  quin  etiam  talis  sit 
fluxio  spirituum,  non  dubitandum  est.  In  Transactionibus  de 
Cerebro  demonstratum  videbitur,  quod  volatilissimus  spiritus,  ne 
fibris  suis  elapsus  exhaletur,  in  ventriculis,  a  lympha  e  plexibus 
choroideis  secreta,  excipiendus  et  quasi  fixandus  sit,  at  per  ros¬ 
trum  infundibuli  iterum  filtrandus  et  depurandus,  ut  melior 
essentia  glandulam  penetret,  et  reliqua  in  spatium  circumscrip¬ 
tum  influat,  et  sic  per  diversos  tramites  in  sanguinem  venosum 
corrivetur.  “  An  igitur  mirum  tibi  videtur,”  inquit  Clar.  Boer- 
haavius,  “quod  humoris  hujus  prsesentiam  non  assequatur  oculus? 
quod  ligaturse,  vulnera,  puncturse,  suctiones,  antlia  aeria,  in¬ 
jectio,  non  valeant  oculo  illum  exhibere  ?  quod  cavitates  nulla 
arte  queant  aciei  visus  objici?  certo,  qui  haec  eo  animo  tentat, 
nescit  naturam  horum  vasculorum,  et  liquoris  ipsius.  Qui  vero 
oculum  fugientes  et  artem  eludentes  cavitates  vasculorum  ideo 

negat,  ignorat  sane  rationem  corporis  nostri  in  origine,  pro¬ 
gressu,  operationibus,  excretionibusque,  nescitque  insectorum 
fabricam,  non  attendit  denique  ad  ea,  quae  plantis  manifestissi¬ 
me  accidunt.  Humorem  illum  ob  simplicitatem,  mobilitatem 
perfectam  appellamus  spiritus  nervorum,  isque  naturalis,  vitalis 
et  animalis.”  supra  n.  51. 

85.  Scilicet  ob  finem,  ut  sanguis  jam  siccus  et  languidus  a 
cerebro  redux .  Notum  est,  quod  melior  sanguis  versus  cerebra 
seu  supremam  corporis  curiam  et  animae  aulam  subtrahatur,  et 
rationalibus  ejus  functionibus  impendatur;  imo  quod  illius  solu¬ 
ti  sanguinis  spiritus  iterum  fibris  infundatur,  confer  Trans.  II., 
n.  117  ad  132.  Quod  hic  spiritus  sit  substantia  principalis,  quae 
sanguinem  ingreditur,  vide  Trans.  I.,  n.  37,  38,  40,  41,  91, 
97,  100,  190,  271,  503,  556,  634.  Exhinc  sequitur,  quod 
sanguis  in  cerebris  spirituosa  sua  natura  et  essentia  spolietur, 
quapropter  residuus  evadit  siccior  et  languidior  :  quod  sangui¬ 
nis  fluiditas  veniat  ab  ejus  spiritu,  vide  Trans.  I.,  n.  102,  556. 
Sic  nisi  novi  spiritus  copia  reficeretur,  sane  torpesceret,  et  per 
venas  jugulares  nesciret  elabi,  inde  obstructio,  privatio  sensa¬ 
tionum,  memoriae,  actuum  voluntariorum  et  naturalium,  cessa¬ 
tio  respirationis  et  pulsuum,  verbo  mors  inevitabilis. 

86.  Et  mox  chylo  novo  ingenerandus;  et  in  dextrum  cordis 
thalamum  illapsurus  spiritu  vivificetur.  Ut  primum  vena  jugu¬ 
laris  cum  cerebri  sanguine  verne  subclaviae  implantatur,  per 
ductum  thoracicum  occurrit  novus  chylus,  cui  nisi  melior  seu 
spiritu  impraegnatus  sanguis  illico  affunderetur,  lentesceret  fluor, 
qui  non  modo  suas  venas,  sed  etiam  auriculam  et  thalamum 
dextrum  cordis  elementis  crudis  nec  per  se  fluidis  obstiparet  : 
cui  periculo  sic  per  spirituosi  sanguinis  affusionem  obviam  itur. 
Inde  enim  sanguinis  vita,  unde  totius  corporis,  ducitur.  Hvec 
itaque  est  ratio,  cur  cerebri  globus  medullaris  in  tot  membra  dis¬ 
pertitus  sit. 

87.  Usus  cujusvis  se  conspicue  repraesentabit,  si  hanc  machi¬ 
nam  tanquam  in  motum  missam  contemplemur.  De  cerebri  sys¬ 
tole  et  diastole,  seu  animatione,  vide  Trans.  II.,  §§.  I.  et  II.  et 
praecipue  n.  132  ad  147,  ut  et  supra  n.  68  ad  74.  Similis  fere 
ratio  est  ac  machinae  pneumaticae,  quam  nisi  in  motu  constitu¬ 
tam  spectaveris,  diu  haesurus  es,  quem  succulae,  cochleae,  et  re- 

liqui  ei  appensi  vectes  et  funes  effectum  edant :  sic  etiam  in 
cerebris. 

88.  Universa  enim  moles  tot  cavis  et  rimis  hiulca  facile  con¬ 
surgere  in  tumorem ,  et  alternis  subsidere,  seu  varie  expandi  et 
constringi  potest .  Cerebrum  est  machina  in  motu  et  ad  motum 
seu  ad  facultatem  expansionis  tam  in  communi  quam  in  omni 
particulari  conformata  et  prorsus  adaptata.  In  communi ;  est 
enim  spatium  inter  meninges,  crassam  nimirum  et  tenuem  :  est 
spatium  inter  circumvolutiones,  quae  anfractus  dicuntur ;  sunt 
fossulae  et  sulci  circum  omnem  congeriem  substantiarum  corti¬ 
calium  in  specie  :  sunt  cavitates  penitus  in  ipsa  medulla,  scilicet 
tres  ventriculi,  cum  caeteris  meatibus  continuis  :  sic  facultas  et 
copia  intumescendi  et  detumescendi,  tam  versus  exteriora,  quam 
versus  interiora  cerebro  data  est.  In  omni  particulari ;  sunt 
spatiola  et  rimae  circum  unamquamque  sphaerulam  corticalem ; 
sunt  inter  quamlibet  fibram  minimam  et  compositam,  nam  reti- 
formiter  cohaerent :  quae  est  ratio,  quod  singula  pars  cerebri  in 
ipso  flumine  motus  omnium  appareat  evidenter  constituta,  vide 
supra  n.  68  ad  74.  Necessum  etiam  est,  ut  cerebrum  in  hanc 
expansibilitatem  sit  formatum,  nam  sine  motu  actuali  seu  vi 
activa  in  causis,  nihil  sanguinis  a  regno  cordis  seu  corpore  sub¬ 
duceretur  ;  nec  spiritus  per  fibras  in  provincias  inferiores  trans¬ 
funderetur  ;  sic  nec  pulmo  respiraret,  nec  arteriae  cum  corde 
pulsarent :  si  fons  quiesceret,  quid  non  venae  et  rivi  ?  si  causae, 
unde  effectus  ? 

89.  Ad  memoratam  hanc  officinam  ejusque  apparatum  chymi - 
cum  fibra  ab  omni  ambitu  corticali  cerebri  educitur.  Sic  actum 
est  de  determinatione  istarum  fibrarum,  quae  membris  et  opera¬ 
tionibus  cerebri  chymicis  impenduntur :  caeterae  vero,  de  quibus 
mox,  non  ad  corpus  callosum  et  per  basin  fornicis  in  ventriculos 
corrivantur,  sed  statim  associatae  fibris  principiorum  medullae 
oblongatae  ad  alios  praestandos  usus  se  accingunt. 

90.  Alia  ejusdem  cerebri  fibra  associata  fibris  corporum  stria¬ 
torum  et  crurum  medullce  oblongatce  emittitur  ad  nervos  olfacto¬ 
rios,  opticos  et  reliquos  sensorios,  quos  simul  ac  eorum  organa 
condit.  Nervi  olfactorii  seu  processus  mammillares  tanquam  bini 
utres  anteriori  cerebri  faciei  affixi  late  suas  sparsas  radices  e  re¬ 
gione  corporum  striatorum  trahunt.  Nervi  optici  a  cruribus 

medullae  oblongatae,  quae  etiam  thalami  nervorum  opticorum 
vocantur.  Acustici  seu  septimi  paris  ex  protuberantia  annulari. 
Gustatorii  seu  quinti  paris  similiter.  Tactiles  ex  nullis  non  ner¬ 
vis  medullae  spinalis.  Omnes  in  extremis  formas  organicas  gra¬ 
dibus,  mensuris  et  legibus  modorum  et  virium  alluentium,  seu 
tactuum  correspondentes  suscitant. 

91.  Reliqua  omnis  fibra  a  parte  anteriore  in  protub er antiam 
annularem ,  et  a  parte  posteriore  juxta  ventriculum  quartum  in 
medullam  oblongatam,  et  porro  in  spinalem,  fibris  inibi  natis, 
ut  et  cerebelli  admixta,  demittitur,  ut  etiam  actus  voluntarios 
in  corpore  excitet.  De  emigratione  fibrarum  ex  cerebro  in 
utramque  medullam,  deque  earum  cum  fibris  cerebelli  consocia¬ 
tione,  ipsa  experientia  ocularis,  Vieusseniana,  Willisiana  alio¬ 
rumque,  loquitur ;  et  phaenomenorum  physica  et  theoretica 
confirmat.  Actus  enim  voluntarii,  ubicunque  excitantur,  non 
nisi  consulto,  annuente  et  imprimente  cerebro  existunt.  Cona¬ 
tus  enim  agendi,  aut  vires  activae,  antequam  in  ultimum  actum 
erumpunt,  prout  gravia  a  peripheriis  descendent,  secundum 
theorema,  n.  65.  Ergo  fibra  cerebri  nusquam  solitaria,  nisi  ad 
primas  suas  functiones  seu  operationes  chymicas,  de  quibus  ac¬ 
tum  est,  amandatur  :  consule  Clar.  Boerhaavium  supra  n.  46,  47. 
Ex  his  apparet,  quod  fibra,  ex  qua  medullosum  cerebri  corpus 
confabricatum  est,  praecipue  tribus  muniis  dicata  incedat :  scili¬ 
cet,  ut  spiritum  et  vitam  in  sanguinem  perducat ;  ut  sensationes 
externas  ad  sensorium  commune  transferat ;  et  demum,  ut  actus 
voluntarios  excitet. 

92.  Sed  ad  extricandum,  unde  fibrae  unius  aut  alterius  func¬ 
tionis  scaturiunt,  et  quo  data  origine  tendunt,  id  nequicquam  sine 
ductrice  experientia  tam  oculorum  optica,  quam  phaenomenorum 
physica,  mente  rationali  et  vere  philosophica  concludente,  detegi¬ 
tur.  Nam  in  cerebro  omnia  apparent  instar  pultis  mollicula,  et 
instar  scirpi  cohaerentia,  stylo,  novacula  et  sensu  etiam  armato 
inextricabilia :  tum  etiam  congeries  fibrosa  levissimo  tactu  in 
nodosas  moleculas  et  globulos,  praeter  partem  in  fasciculos  col¬ 
lectam,  sub  digito  confluit ;  quapropter  etiam  ad  experientiam 
phaenomenorum  confugiendum  est :  effectus  enim  ex  modifica¬ 
tione  fibrarum  aut  formarum  organicarum  in  extremis  oriundi, 
et  primis  in  solo  suo  natalitio  correspondentes,  ingeniis  perspi¬ 
cacibus  satis  clare  indicant,  quid  mediae  fibrae  agunt  et  patiun- 

tur,  ut  et  unde  et  quo  tendunt :  sed  multa  indagine  et  intuitio- 
ne  rationali  opus  est. 

93.  Nec  nisi  analytice  prius,  quam  synthetice.  Sunt  binae 
aperiendi  et  explorandi  naturam  vise  et  methodi ;  scilicet  analy- 
tica,  a  phaenomenis,  effectibus,  experientia,  id  est,  ex  posteriori 
judicando  et  concludendo  origines,  causas  et  principia :  et  est 
synthetica,  a  causis  et  principiis,  id  est,  ex  priori  effectus  et 
phaenomena.  Prior  methodus  est  mentibus  humanis  familiaris, 
quia  naturalis,  nam  per  viam  sensuum,  quibus  phaenomena  cap¬ 
tantur,  in  scientias,  ratiocinia  et  judicia  nostra,  successu  aeta¬ 
tum,  ascendimus.  Secunda  vero  methodus  non  est  nisi  puris 
animabus  et  separatis  a  corpore  spiritibus  propria,  ad  quam  nos 
maturescente  aetate,  quantum  a  corpore  recedimus,  accedimus. 
Idcirco  qui  immature  et  praecociter  ex  principiis  non  per  viam 
analyticam  seu  ab  experientia  exploratis,  de  invisis  naturae  re¬ 
bus,  tanquam  divinus  ratiocinari  statim  ingreditur,  is  facile  in¬ 
anes  larvas  arripit,  et  phantasmata  fingit,  ex  quibus  nihil  nisi 
simile  gignitur ;  quamdiu  in  hac  infima  natura  vivimus,  ascen¬ 
dendum  prius  est,  antequam  licet  descendere,  nam  tanquam  a 
coelo,  ubi  sunt  principia  rerum,  in  terram  dejecti  sumus,  pro¬ 
inde  illuc  enitendum  est,  antequam  ex  principiis  loquamur. 
Haec  itaque  est  ratio,  quod  in  Transactionibus  nostris  a  prae¬ 
missis  experientiae  documentis  seu  ex  posteriori  ad  causas  et 
principia  analytice  me  ducere  allaboraverim,  antequam  a  prin¬ 
cipiis  aut  ex  priori  synthetice  ad  effectus  descendere  ausus  sim ; 
quod  vera  dialectica  et  topica  est,  nam  “  qui  res  accurate  inspi¬ 
cit,  et  in  illarum  dijudicandarum  natura  est  perspicax,  dialec¬ 
ticus  est.”  Plato  de  Rep.,  1.  viii. 


III. 

De  substantia  medullaris  determinatione  in  cerebello. 

94.  Substantia  medullaris  aut  alba  in  cerebello,  non  in  simi¬ 
lem  ac  in  cerebro,  nucleum  oviformem,  distinctis  membris  et  cavis 
intercisum,  conglomeratur ;  sed  a  spatio  quidem  ampliore  in  trun¬ 
cum  ex  tribus  prcecipue  caulibus  seu  minoribus  truncis  quasi  ar¬ 
boreis  conflatum,  qui  pedunculus  vocatur,  tandem  coalescit.  Datur 

quidem  spatium  medullare  in  cerebello,  quod  transectum  aream 
admodum  latam  praesentat,  quae  a  Clariss.  Yieussenio  centrum 
semicirculare  cerebelli  vocatur :  substantia  enim  medullaris  re¬ 
cens  enata  tam  heic  quam  alibi  se  prius  expandit  et  quasi  laxat, 
antequam  coit  et  compingitur.  Quod  notandum,  tria  arbuscula 
sunt,  quae  in  unum  stipitem  aut  pedunculum  coalescunt  et  se 
couniunt,  uti  ex  tabulis  CL  Heisteri  aliorumque  patescit ;  sunt 
etiam  tres  processus  infra  memorandi,  qui  ex  unito  stipite  pro¬ 
deunt,  et  ad  suas  ordinatas  provincias  tendunt ;  sic  locus  augu¬ 
randi  datur,  quod  unusquisque  processus  ex  suo  peculiari  arbo¬ 
reto  propuli  ulet. 

95.  Hic  pedunculus,  in  quem  omnes  cerebelli  fibr ce  a  periphe¬ 
ricis  sparsim  colliguntur ,  cuidam  rimae,  quae  ventriculus  quartus 
et  calamus  scriptorius  audit,  utrinque  implantatur.  Infigitur 
limbis  istius  cavi,  ob  causam,  de  qua  infra.  Hoc  cavum  tan- 
quam  rima  apparet  in  cerebris  defunctis  et  collapsis,  at  vero  in 
viventibus  et  animas  ducentibus,  quando  perpetui  et  alterni  vi¬ 
gent  motus,  in  hiatum  et  antrum  quoddam  ovale  expandi  posse 
et  solere  videtur.  Pars  ejus  superior  et  magnae  cerebri  valvulae 
proxima,  processui  vermiculari  propius  subjecta,  ventriculus 
quartus,  inferior  vero  ad  magnum  occipitis  foramen  vergens,  ob 
figuram  calamus  scriptorius  dicitur. 

96.  Ex  hac  humo  fibras  suas  tanquam  radices  per  tres  mani¬ 
pulos,  qui  processus  vocantur,  quaquaversum  explicat  et  expedit. 
In  regno  animali,  ut  et  in  vegetabili,  imo  in  universa  natura 
creata  constans  naturae  mos  est,  ut  singularia  et  particularia  ad 
quoddam  unum  universale  et  commune  redigantur,  antequam 
abeunt  in  partes  aut  se  diffundunt,  scilicet  ob  finem,  ut  partes 
dispertitae,  quarum  unaquaevis  suam  naturam  et  suum  animum 
gerit,  ad  rempublicam,  seu  singularia  membra  ad  civitatem  uni¬ 
tam,  perpetuo  se  referant :  ita  non  aliter  partes  commune  spi¬ 
rant,  et  unanimae  unum  finem  spectant.  Ita  etiam  in  cerebro, 
ubi  sparsae  peripheriarum  fibrae  primum  in  corpus  callosum,  et 
abinde  in  basin  fornicis,  id  est,  similem  pedunculum,  antequam 
in  suas  colonias  dimittuntur,  colligantur  :  idem  etiam  in  nervis 
obtinet.  Interim  quam  laxa  et  rara  sit  medullaris  compago  tam 
in  cerebro,  quam  in  cerebello,  exinde  satis  colligitur,  quod  in¬ 
teger  globus  in  tantum  spatii  expansus  se  in  angustum  stipitem 
coarctari  patiatur. 

97.  Primus  processus  in  regionem  oppositam ,  scilicet  in  pro - 
tuber antiam  annularem  ;  secundus  in  superiorem ,  ubi  testes ;  ter¬ 
tius  vero  restiformis  vocatus  in  inferiorem  versus  medullam  spina¬ 
lem  ablegatur.  Secl  quomodo  hae  fibrae  radicales  diramantur, 
absque  repraesentatione  per  icones,  aut  inspectione  in  vivis  cere¬ 
bris,  non  facile  percipimus  :  bine  consule  Transactiones. 

98.  Omnes  hae  jam  divaricatae  cerebelli  fibrae  occurrunt  et  se 
implicant  fibris  cerebri  et  propriis  utriusque  medullae ,  et  sic  ad 
munia  in  capite  et  corpore  distinctim  et  conjunctim  obeunda  se 
accingunt.  Supra  indicatum  est,  quod  fibrae  cerebri  fibris  prin¬ 
cipiorum  medullae  oblongatae  superiorum  associatae  ex  cerebro  a 
parte  anteriore  versus  prot  uber  antiam  annularem,  et  a  superiore 
circa  regionem  testium,  emigrent  :  huc  etiam  appellunt  fibrae 
cerebelli ;  sic  ut  hae  videantur  ex  praedestinato  in  amplexum  ad¬ 
ventantium  cerebri  ferri.  Fibrae  in  protuberantia  annulari  in 
continuos  hemicyclos  se  flectunt ;  sub  testibus  autem  cingulum 
formant,  quo  partem  illam  medullarem,  quae  totius  encephali 
est  centralis,  tanquam  vinculo  constringunt.  Sed  quo  se  porro 
recipiunt,  id  oculos  etiam  lynceos  fugit :  augurandum  enim  est, 
quod  partim  in  nervos  sensorios  et  motorios  capitis,  partim  ad 
consimiles  in  medulla  spinali :  quod  etiam  experientia  confir¬ 
mat.  In  eadem  quoque  sententia  sedet  Clariss.  Boerhaavius, 
dicens,  “  Credibile  est  admodum  fibrillas  cerebelli,  quod  nullum 
emittit  nervum  de  sua  medulla,  medullosas  a  loco  inferiore  sub 
commissura  sursum  ascendere  versus  anteriora  medullae  oblon¬ 
gatae,  atque  nervis  inde  oriundis  ex  medulla  cerebri  dare  simul 
quasdam  a  cerebello  ortas,  servata  semper  accurata  distinctione 
originis,  progressus,  muneris. — Reliquae  autem  cerebelli  fibrae 
sic  miscentur  fibris  cerebri,  ut  forte  vix  ulla  sit  plaga  medullae 
oblongatae  et  spinalis,  ubi  non  deprehendantur  fibrae  tam  cere¬ 
bri  quam  cerebelli  mistae,  adeoque  ad  corpus  cujuscunque  nervi 
componendum  ubique  omnino  concurrentes  ad  diversos  plane  et 
distinctos  effectus:”  supra  n.  47. 

99.  Huic  globo  licet  continuo  usque  inimpedita  expansionis 
tam  in  longum ,  quam  in  latum ,  ut  et  in  communi  et  in  parte,  fa¬ 
cultas  concessa  est.  Sed  qua  mirabili  natura  et  arte,  sequitur. 
Nam  praeter  spatium  inter  meninges ,  etiam  ejus  superficies  divisa 
est  in  laminas  profunde  insulcatas  seu  in  circellos,  quorum  super¬ 
iores  in  latum  extensi  ad  rugosum  quendam  axem,  qui  processus 

vermicularis  vocatur ,  et  ab  illo  ad  suos  polos ;  at  inferiores  obli¬ 
que  et  in  longum  tracti,  ad.  similem  rugatum  processum  in  parte 
inferiore,  priori  transv er sim  positum,  se  referunt.  Pars  superior 
cerebelli  lobis  postremis  cerebri  substrata,  depressior  et  planior, 
ubi  ad  inferiorem  et  anteriorem  delabitur,  rotundius  arcuatur, 
et  ibi  inducitur  fere  forma  globi :  quando  hujus  superficies  us¬ 
que  ad  primam  meningem  nudatur,  in  conspectum  venit  facies 
et  ordo  circellorum,  in  quos  superficies  lirata  est :  dividuse  lue 
lirae  aut  sulculi  in  superiori  plano  magis  a  mutuo  contactu  dis¬ 
tant,  dum  vero  se  ad  latera  trahunt  antrorsum  ad  cranii  fun¬ 
dum  perrecturi,  arctim  mutuo  accedunt,  et  ibi  se  insertant  aliis 
fissuris,  quae  post  peractos  mirabiles  inflexus  et  contorsionis  fi¬ 
guras  terminos  ponunt  circa  protuberantias  quasdam  parum  ele¬ 
vatas,  per  quas  superficiei  insulcatae  aliqua  species  loborum  in¬ 
ducitur:  in  his  lobis,  protuberantiis  aut  subdivisionibus  alius  est 
versus  et  ordo  lirarum,  imo  saepe  contrarius  illi,  qui  a  visceris 
superiori  ambitu  ad  margines  communiter  pergit :  sunt  ejusmodi 
subdivisae  facies  utrinque  circum  medullam  oblongatam,  cujus 
margines  premunt,  plures ;  superiores  circelli  se  versus  quen- 
dam  axem  instar  vermis  plicatum,  qui  etiam  appendix  vermicu¬ 
laris  vocatur,  in  quo  se  omnes  quasi  connodant ;  ita  etiam  ab 
altera  parte,  ubi  similis  appendix  sed  transversim  positus  con¬ 
spicitur;  sunt  insuper  poli  non  procul  a  processu  vermiculari  su¬ 
periori,  quem  notatum  et  delineatum  videas  in  Tab.  Eustachii 
vii.  Interim  est  cerebellum  nodus  articulosus  et  compago  in¬ 
tricata,  ut  solertissimi  rimatoris  industriam  fugiat.  Ipsse  in¬ 
sinuatae  plicaturae  et  duplicaturae  piae  meningis  heic  se  expediunt 
et  explanant,  heic  se  intricant  ut  juncturae  dispareant.  Sic  inef¬ 
fabilis  est  meningis  et  vasorum  sanguineorum  se  in  abditissima 
insinuatio,  ramificatio,  attenuatio  et  expansio,  ut  existimanda  sit 
compages  a  superficie  ad  intima  connexa  et  continua,  et  ita 
quasi  scirpulis  contexta,  ut  sit  nodus  irretexibilis,  nisi  natura 
dum  in  illo  vivit,  se  secundum  nexus  a  se  formatos  extricet, 
prout  implicuit. 

100.  Interim  ex  positu  et  plicaturis  processuum  vermicula- 
rium,  ex  insinuatione  et  directione  sulcorum,  ut  et  ab  actuali 
existentia  polorum  in  superficie,  non  indubie  concludi  potest,  qua¬ 
lis  sit  modus  expansionis  et  forma  motus,  scilicet  quod  in  ratione 
perpetui  circuli  aut  spiraliter  se  torqueat :  quapropter  sunt  car- 

dines,  axes  et  poli,  qui  fluxum  spiralem  necessario  ponunt  et  sic 
indicant :  talis  fluxus  et  contorsio  spiralis  circum  circa  polum 
exstat  delineata  in  tabula  citata  Eustachii.  Csetera  vide  in 
Transactione  de  Cerebello. 

101.  Insuper  pedunculus,  ad  quem  vires  totius  molis  intus 
diriguntur,  diducibili  cavo,  caudici  medulla  oblongata  insculpto, 
infigitur.  Ita  enim  utrinque  ejus  limbis  implantatum  ut  qui 
singula  perlustrat  et  expendit,  non  possit,  nisi  mente  caecutiat, 
quin  videat  et  agnoscat,  quod  substrata  haec  rima,  quavis  ani¬ 
mationis  cerebelli  vice  aperiatur,  et  ejus  labia  diducantur,  seu 
quod  a  rima  in  ventriculum,  seu  a  linea  in  figuram  abeat.  Pe¬ 
dunculus  cerebri,  seu  basis  fornicis,  de  qua  supra,  pariter  ab 
omni  parte  rimis  et  ventriculis  circumcingitur,  quo  ei  similis  ex¬ 
tensionis  et  contractionis  facultas  conciliatur. 

102.  Ex  his  intelUgitur,  quod  cerebellum  sit  unicus  et  maxi¬ 
mus  torus  substantia  cineritia  et  medullaris ,  qui  per  vires  sua 
animationis  copiosum  et  perennem  fundit  spirituum,  rivum,  et  qui¬ 
dem  constanter  et  unico  modo  in  omnes  suos  nervos,  et  per  eos  in 
organa,  glandulas,  musculos.  Aliter  ac  cerebrum,  quod  ex  plu¬ 
ribus  ejuscemodi  conglomeratis  toris,  hoc  est,  ex  cerebellulis 
consistit.  Ubicunque  est  fibra,  et  origo  fibrae,  seu  substantia 
corticalis,  ibi  micat  succus  animalis ;  nam  fibrse  sunt  totidem 
canaliculi,  et  substantiae  corticales  totidem  officinulae  et  super¬ 
eminentes  glandulae,  quae  spiritum  excludunt,  et  reducem  ab 
arteriis  seu  veterem  transmittunt,  vide  Trans.  II.,  n.  165. 

103.  Unde  actus  naturales,  et  stupenda  natura  animalis 
operationes  profluunt.  Communis  adhuc  stat  sententia,  quod 
cerebellum  actibus  naturalibus,  qui  etiam  involuntarii  et  spon¬ 
tanei  vocantur,  et  cerebrum  voluntariis  praesit.  Trans.  II.,  n. 
162.  Ratio  sequitur  ex  ipsa  dispositione  substantiarum  corti¬ 
calium  seu  virium  agentium,  id  est,  ex  forma,  quae  dat  ut  res 
tales  sint,  quales  deprehenduntur  esse,  Trans.  II.,  n.  244. 
Qualis  itaque  ordinatio  partium  et  forma  motus  sit  in  cerebro  et 
cerebello,  satis  jam  me  exposuisse  credo ;  sic  philosophum  per¬ 
spicacem  minime  potest  latere,  qualis  inde  proflucturus  sit  ef¬ 
fectus  :  idcirco  ipsam  formam  distinctius  tradere  volui,  his  ver¬ 
bis  ;  nam  unusquisque  oculus  illius  arboris  respicit  frondem,  frons 
suum  ramum,  et  ramus  suum  caulem :  consequenter  unaquavis 
particula  cineris  suam  fibram,  et  omnes  simul  confibratum  stipi- 

tem ,  quem  cerebellum  quavis  expansionis  et  constrictionis  vice, 
substrato  ventriculo  cedente,  educit  et  adducit. 


IV. 


De  substantia  medullaris  determinatione  in  medulla 

oblongata . 


104.  Substantia  vero  medullaris  in  medulla  oblongata  ex  ra¬ 
musculis  arteriosis,  fibris  proprii  cineris,  cumprimis  autem  ex 
fibris  e  cerebro  et  cerebello  eductis  compaginata  in  corporibus 
striatis,  ut  et  in  thalamis  nervorum  opticorum ,  quce  principia 
medulla  oblongata  superiora  vocantur,  originem  sumit.  Sunt 
qui  autumant,  quocl  corpora  striata  superiora  inter  membra  ce¬ 
rebri  referenda  sint,  quia  constituunt  fundum  ventriculorum  la¬ 
teralium  ;  et  fissura  media  seu  ventriculus  tertius  una  cum  in¬ 
fundibulo,  prorsus  inter  crura  seu  thalamos,  scilicet  ubi  capita 
eorum  committuntur,  panditur.  Sed  quae  partes  cerebro,  et 
quae  medullae  oblongatae  asserendae  sint,  id  quia  non  tanti  inter- 
est,  arbitrio  relinquendum  duco.  Ipsa  enim  medulla  oblongata 
quoad  plurimam  partem  ex  concurrentibus  et  coalitis  fibris  cere¬ 
bri  et  cerebelli  coagmentatur,  quo  respectu  utriusqne  cerebri 
appendix  vocari  meretur :  at  vero  corpora  superna  striata  ex 
propriis  originibus  seu  substantiis  corticalibus,  quibus  solius 
cerebri  non  vero  cerebelli  fibrae  admiscentur,  exsurgunt ;  hinc 
illa  pars,  quam  constituunt,  proprie  cerebri  medulla  oblongata 
debet  nuncupari;  nam  cerebelli  fibrae  cerebri  fibris  non  nisi 
quam  in  protuberantia  annulari,  et  proxime  supra  ventriculum 
quartum,  occurrunt,  ubi  haec  medulla  utriusque  visceris  appen¬ 
dix  incipit  esse. 

105.  At  mox  in  protuberantiam  quandam  annuliformem,  tum 
in  binas  substratas  scilicet  pyramidales  et  olivares  dictas  dilata¬ 
tur  ;  inde  vero  ad  occipitis  magnum  foramen  in  angustiorem  cau¬ 
dicem  contrahitur.  A  parte  posteriore  in  longam  rimam,  qua 
est  ventriculus  quartus,  finditur.  A  communi  hoc  utriusque  cere¬ 
bri  appendice  socia  fibra  in  principia,  teneros  manipulos,  et  tan¬ 
dem  in  nervos  sensorios  et  motorios  copulata  per  foramina  cranio 
insculpta  ad  organicam  corporis  machinam  struendam  se  proripi- 

unt.  Haec  quia  sine  idea  ab  iconismis  comparata  non  facile  sub 
intellectum  cadunt,  ulterius  describere  supersedeo :  ideo  con¬ 
sule  Transactiones. 

106.  Protuberantia  hujus  medulla  corpora  secundum  fibra¬ 
rum  fluentium  directionem  aut  secundum  adeptam  formam,  etiam 
in  latum  et  longum,  ut  et  in  communi  et  parte  una  cum  cerebris 
se  expandunt  et  constringunt :  Motum  hujus  visceris  non  quidem 
contemplari  licet,  quia  id  ipsis  cerebris  subjacet,  et  a  valido  osse 
basilari  praemunitur  et  defenditur,  usque  tamen  visus  rationalis 
seu  mens,  quae  in  naturae  abdita,  quo  negatur  oculo,  penetrat, 
ex  indiciis  formis  et  phaenomenis  judicat,  quod  singula  hujus 
medullae  corpora  aeque  ac  cerebra  systolen  et  diastolen  agitent : 
nam  sunt  incisae  rimae,  spatia  hiantia,  continuatae  cerebris  fibrae, 
appendices,  his  impressae  motus  formae,  arteriae  micantes  in 
medio  positae,  inter  principia  nervorum  interstitia,  perpetuus 
spirituum  et  humorum  animalium  fluxus  :  proinde  qui  his  bi- 
lancibus  et  vectibus  cerebri  motum,  is  etiam  corpori  vitam  dene¬ 
gat,  nam  vivimus  animales  per  motum,  et  movemur  per  vitam. 

107.  Sunt  spatia  inter  meninges,  sunt  ventriculi  laterales,  ut 
et  quartus,  sunt  intus  receptacula  sanguinea,  sunt  rima  interca¬ 
lares,  et  plexus  retiformes,  qua  hanc  copiam  concedunt.  Quod 
duntaxat  receptacula  sanguinea  spectat,  haec  sparsim  in  cerebro 
et  in  cerebello,  ut  et  in  medulla  oblongata,  sed  rarius,  se  visui 
offerunt ;  sunt  enim  tanquam  sinus  aut  asyla  superflui  et  fati¬ 
gati  sanguinis,  tam  frequentes,  ut  instar  siderum  rubentium  in 
transectis  haemisphaeriis  appareant.  Usus  illorum  est,  ut  non 
modo  sanguinem  nimium  recipiant,  et  opem  dilatandis  cerebris 
praestent,  sed  praecipue  ut  cerebra  ad  justam  libram  expansa  te¬ 
neant;  notum  enim  est,  quod  cerebra  in  laetitia,  animositate, 
spe  extumescant,  ast  in  tristitia  et  metu  contrahantur,  et  tamen 
in  unoquovis  tali  statu  per  affectiones  animi  inducto,  vices  suae 
animationis  peragunt ;  inde  vel  fortiores  vel  remissiores  proflu¬ 
unt  effectus,  atque  intenditur  cerebrum,  ut  in  vigiliis,  et  quoad 
toros  laxatur,  ut  in  somnis. 

108.  Sed  directiones  in  specie,  sunt  totidem,  quot  principia 
nervorum  egredientium,  ad  quos  tanquam  pedunculos  motus  ex- 
pansorius  determinatur.  Sunt  enim  directiones  motus  particu¬ 
lares,  specificae  et  generales,  ita  coordinatae  et  subordinatae,  ut 
particulares  se  referant  ad  suas  specificas,  et  specificae  ad  suas 

genericas,  et  hae  ad  universalem  unam.  Quot  enim  sunt  fibrae, 
tot  sunt  determinationes  singularissimae,  quot  fasciculi  fibrarum 
tot  determinationes  speciales,  quot  nervi,  tot  generales;  ita  in 
protuberantia  annulari,  olivari  et  pyramidali,  ita  in  corporibus 
striatis,  et  ita  in  cerebro  et  cerebello,  sed  omnes  ad  communem, 
quae  est  totius  encephali,  cui  inferiores  subsunt,  et  cum  qua  se 
conformant,  redeunt. 

109.  In  genere  autem  versus  medullam  spinalem ;  sed  ut  illuc 
se  convenienter  referant,  tandem  a  parte  antica  ad  posticam  me¬ 
dulles,  oblongatos  versus  quartum  ventriculum ,  et  sic  ad  posticam 
medulles  spinalis,  se  circumflectunt.  Id  constat  ex  fibrarum  di¬ 
rectione,  incisuris  transversim  et  perpendiculariter  percurrenti¬ 
bus  juxta  eminentias  pyramidales  et  olivares,  ex  ventriculi  quarti 
et  calami  scriptorii  expansionis  modo,  ex  influxu  motus  cerebelli 
per  pedunculum,  ex  intercapedine  caudicis  medullaris  ac  spinalis 
a  parte  postica  non  vero  antica  in  foramine  magno  occipitis  et 
cavo  vertebrali ;  ut  et  ab  egressu  nervorum,  et  directione  mo¬ 
tuum  versus  eorum  principia  in  toto  illo  cylindro,  praeter  plura 
alia  indicia,  de  quibus  singulis  in  Transactionibus. 


V. 

De  substantiee  medullaris  determinatione  in  medulla  spinali. 

110.  Eadem  substantia  medullaris  in  arundine  spinali  seu 
vertebrali,  inversa  ratione  ac  in  cerebris,  ambitum  seu  periphe- 
rias,  quando  substantia  cineritia  axem  constituit,  vide  supra  n. 
62  ad  67.  Sunt  inibi  fibr ce  longitudinales,  sunt  obliquos,  et  sunt 
circulares  ac  spirales.  Quod  sint  fibrae  longitudinales,  ut  et 
fibrae  ex  centro  oblique  et  circulariter,  hoc  est,  spiraliter  excur¬ 
rentes,  simul  consertae,  apparet  a  fibrarum  defluxu  a  cerebris, 
inflexu  dum  in  principia  nervorum  fasciculatim  exeunt,  paene 
circulariter  in  cervice,  ad  spiram  tractim  in  dorso,  in  spiram 
longam  in  regione  lumbari,  tandem  fere  in  lineam  in  cauda 
equina  :  insuper  ex  insufflatione  aeris  aut  injectione  lymphae 
inter  membranas  arachnoideam  et  piam,  ut  et  subter  piam,  nam 
circumfluit  quasi  per  circulum ;  tandem  ex  eo,  quod  haec  me¬ 
dulla  aeri  exposita  diffluat  in  humorem,  et  siccata  aut  cocta  fa- 

tiscat  in  pulverem,  quod  prodit,  decussatim  consertari  fibras,  et 
longitudinales  in  transversas  diametrales,  obliquas  aut  circula¬ 
res,  seu  cerebri  in  proprias  medullae  spinalis  influere.  Nam 
longitudinales  sunt  cerebri  et  cerebelli  usque  in  hanc  spinam  pro¬ 
tensae ,  cceterae  autem  sunt  propriae  ipsius  axeos. 

111.  Hae  mutuo  quasi  confibulatac  textum  quendam  inextrica¬ 
bilem ,  et  quamdiu  vivitur  in  consortio,  irresolubilem  confasciant. 
Sunt  enim  fibrae,  prout  docet  perlustratio,  quae  a  dextris  in 
sinistrum,  et  a  sinistris  in  dextrum  latus  transferuntur,  et  simul 
dum  sic  fluunt,  a  fibris  occurrentibus  decussantur ;  ex  sic  con¬ 
sertis  filis  compaginatur  quasi  scirpus,  qui  in  motu  contenditur, 
et  in  quiete  relaxatur.  Sic  non  aliter  fibrae  propriae  medullae 
spinalis  tenentur  in  more  et  obsequio  fibrarum  cerebri  et  cere¬ 
belli,  ut  bae  velint  ac  imperent,  illae  autem  influant  et  in  fibras 
motrices  corporis  agant. 

112.  Ultimae  desinunt  in  conum  et  fere  recta  se  exporrigunt, 
equarum  collectio  fascicularis  cauda  equina  vocatur.  Hunc  conum 
percurrit  et  implet  mera  substantia  fibrosa,  in  fasciculos  quasi 
nervosos  discriminata,  qui  si  a  mutuis  nexibus  separantur,  spe¬ 
ciem  caudae  equinae  exhibent. 

113.  Interim  omnis  haec  medullosa  compages  quavis  anima¬ 
tionis  cerebri  vice,  etiam  vi  proprii  cineris,  in  longum  extenditur, 
et  in  latum  expanditur.  Prorsus  secundum  directionem  fibra¬ 
rum,  quae  totidem  sunt  canaliculi  extensibiles  et  expansibiles, 
nam  sunt  simulacra  arteriarum ;  vide  comparationem  infra. 
Est  enim  inter  integumenta  spatium,  in  quod  intumescat ;  sunt 
incavationes  a  tergo,  est  porrecta  in  longum  crena  a  facie.  Si¬ 
milia  heic  occurrunt,  quae  supra  in  medullae  oblongatae  descrip¬ 
tione  ;  pariter  quae  sequuntur,  nimirum,  at  totidem  sunt  direc¬ 
tiones  motus  internae,  quot  sunt  nervi  per  crenas  vertebrarum 
egressuri,  ad  quos  ut  ad  suos  axes  et  pedunculos  se  referunt. 

114.  Qui  iterum  emenso  per  corpus  spatio  suas  fibras  expli¬ 
cant  :  non  secus  ac  pedunculi  cerebri  et  cerebelli,  de  quibus 
observatum  est,  quod  sparsas  fibras  primum  colligant,  et  mox 
easdem  quaquaversum  expediant :  vix  aliter  ac  truncus  arboreus 
suas  radices  ab  una  parte,  et  frondes  ac  folia  ab  altera :  tales 
etiam  sunt  nervi.  Tales  etiam  sunt  nervi,  qui  denique  in  for¬ 
mas  organicas,  quasi  in  totidem  frondes  et  frutices,  se  explicant. 

115.  In  genere  ita  expanditur  et  elevatur  medullaris  haec  crus- 

ta,  ut  versus  regionem  spinee  posticam ,  non  vero  anticam,  consur¬ 
gat.  Confer  allata  n.  109 ;  nam  antica  pars  medullae  spinalis 
strictius  adhaeret  durae  matri  seu  involucro  crasso ;  pars  autem 
ejus  postica  admodum  distat  a  pariete ;  sunt  insuper  plura  indi¬ 
cia,  quae  confirmant,  uti  incavationes  a  tergo,  corrugationes  ar¬ 
teriarum  et  venarum  spinalium  posticarum,  etc. 

116.  Jam  sequitur  finis  et  usus,  quem  sine  commentatione 
simpliciter  adjiciam,  nempe,  Talis  est  determinatio  fibrarum 
substantiae  medullaris,  directio  motuum  et  virium  activarum,  ac 
fluxio  spirituum  encephali :  ex  his  formae  organicae  et  potentiae 
motrices  mediantibus  nervis  in  corpore  excitantur ,  redintegrantur , 
actuantur  et  vivificantur :  nam  secundum  statum  hujus  substantiae 
formatricis  fluunt  causae  in  suos  effectus ,  et  vires  in  suos  modos, 
animae  intuitioni  et  repraesentationi  convenienter .  Adjice  quae  in 
Trans.  I.,  §  iii.  observata  sunt. 

117.  Quapropter  fibra  statim  a  suo  principio  ad  praevisum  et 
praesentem  usum  in  mediis  et  extremis  concipitur,  nascitur,  flecti¬ 
tur  et  determinatur.  Fibrae  enim  nervorum  olfactoriorum,  opti¬ 
corum,  acusticorum,  gustatoriorum  statim  molles  a  gremio  suae 
medullae  excedunt ;  caeterae  vero  firmiores,  duriusculae,  et  intra 
fortiores  tunicas  compactae.  Quaedam  a  primo  momento  et  gra¬ 
du  penitus  norunt,  quam  societatem  initurae  sint,  quare  se  a 
consociis  in  utero  statim  separant,  et  aliam  prorsus  viam  car¬ 
punt,  uti  nervus  spinalis  ad  octavum  capitis  sursum  per  occipitis 
foramen;  ut  aliarum  similes  excursus  taceam,  praesertim  dum 
regnum  corporis  intrarunt,  ubi  diligenter  quaesitant,  et  offen¬ 
dunt  consortes  sensuum  et  actionum  alias,  quibus  semel  iterum- 
que  se  adjungant :  sane  nihil  tale  accideret,  nisi  mens  quaedam 
superior  menti  nostrae  inferiori  occulta  hanc  illis  activitatem 
et  determinationem  imprimeret,  et  fibras  ministras  tanquam 
radios  ad  praestituta  obeunda,  et  arbitria  exequenda  emittat. 

VI. 

De  significatione  terminorum  in  neurologicis. 

118.  Sed  quia  substantia  medullosa  ex  fibris  et  vasculis  aliis  - 
que  ductibus  fibras  et  vasa  aemulantibus,  mutuo  adplicatis,  et 
anastomosi  junctis,  et  simul  ex  variae  indolis  lymphis  et  seris  in- 

termeantibus  conflata  est,  scientiae  anatomicae  et  heic  cumprimis 
neurologice  interest,  ut  singulis  sua  nomina  adproprientur,  et  ad - 
propriatorum  significatus  explicentur.  Sicuti  quid  proprie  de¬ 
notat  fibra,  quid  vasculum,  et  caetera  principia  et  objecta  scien¬ 
tiae  angiologicae ;  promiscuus  est  harum  vocum  penes  auctores 
usus,  his  enim  fibra  dicitur  vasculum,  et  his  vasculum  fibra, 
cuivis  nimirum  secundum  conceptam  rei  significatae  ideam ;  id- 
dirco  prout  quisque  rem  intelligit,  vocem  interpretatur,  et  vi- 
cissim  prout  quisque  vocem  intelligit,  rem  significatam  explicat ; 
inde  tot  lites  ex  terminis  de  rebus,  et  de  terminis  ex  rebus,  ex¬ 
citantur  ;  sed  apta  et  simplicia  depromere  verba,  et  verborum 
sensum  ex  intimo  elicere,  non  est  nisi  illius,  qui  penitus  essen¬ 
tiam  et  naturam  rei  significandae  cognoscit;  quisnam  quaeso 
definiverit,  quid  proprie  sit  fibra,  si  ortum  ejus,  naturam  et 
functionem  ignoret ;  annon  vasculum  capillare,  seu  ultimam 
ramificationem  cujusdam  arteriae  aut  venae  genuinam  fibram, 
quia  tenuitate  et  aspectu  pares  sunt,  esse  credet ;  quae  est  ratio, 
quod  unum  pro  altero  promiscue  substituatur. 

119.  Fibra  dicitur,  quae  ex  substantia  corticali,  adi  Trans. 
II.,  n.  111  ad  117 :  haec  fibrae  significatio  etiam  cum  recepta 
vulgari  coincidit,  nam  fibrae  vocantur  cerebri,  et  his  continuatae 
nervorum ;  proinde  a  vasculis  eo  modo  se  distinguunt,  quod  sin¬ 
gulae  illarum  propria  origine  gaudeant,  et  ex  originibus  naturam 
suam  trahant.  Ita  etiam  mens  idearum  parens,  seu  vocum 
magistra  fibram  intelligit.  Vas  quod  ex  corde ,  unde  dicitur  vas 
sanguineum,  proprie  arteria  et  vena :  sed  haec  nomenclatio  nul¬ 
lam  parit  litem,  quia  ab  anatomicis  usu  est  recepta.  Ductus 
qui  ex  glandula  originem  trahit ;  unde  ductus  secretorii,  excre¬ 
torii,  lymphatici,  serosi,  lactei,  biliosi,  pancreatici,  salivares, 
chyliferi,  seminales,  et  plures,  nam  glandularum  peculiare  mu¬ 
nus  est  tales  humores  praeparare,  et  praeparatos  ad  specificos  et 
particulares  usus  per  canaliculos  emittere,  id  est,  educere  :  hi 
ductuli  nonnullis  quidem  vasa  vocantur,  sed  reor  improprie, 
quia  alius  sunt  originis,  indolis  et  muneris.  Quam  multiplica¬ 
tae  sint  talium  ductuum  origines  in  corpore,  sola  inspectio  mi- 
croscopica  docet,  nam  in  cuticulis,  singulis  visceribus,  imo  in 
arteriis  et  venis  integras  membranas,  quae  communiter  glandu¬ 
lares  vocantur,  constituunt.  Hae  denominationes  ex  suis  ori¬ 
ginibus  desumptae  sunt ;  quadrant  etiam,  si  nomenclaturae  ex 

fluidis,  quae  ferunt,  petuntur :  quare  sequitur :  seu  quod  eodem 
redit,  fibra  est,  quce  purissimum  animale  fluidum,  vasculum 
quod  sanguinem,  et  ductus ,  qui  alium  quemcunque  humorem  vehit. 

120.  Fibrae  cerebri  vocantur  medullares,  et  quae  his  contin¬ 
uantur  in  corpore,  sunt  nerveae.  Ita  fibrae  e  regno  superiori,  id 
est,  cerebri,  in  regnum  inferius,  id  est,  cordis,  descendunt ;  vas¬ 
cula  vero  vicissim  ascendunt.  Uegnum  animale  inferius  est  ip¬ 
sum  corpus,  ex  sanguine  ejusque  vasis,  qua  ratione  regnum  cor¬ 
dis  dicitur,  constitutum,  in  illo  sunt  actus  seu  executiones,  ef¬ 
fectus  nimirum,  et  sensationes  externae :  regnum  vero  superius 
est  cerebrum,  in  quo  fibrae  sunt  cum  suo  spiritu  animali;  est 
imprimis  regnum  substantiarum  corticalium,  nam  in  his  sub¬ 
stantiis  incipit  cerebrum  esse :  in  hoc  regno  sunt  causae  effectu¬ 
um,  voluntates,  sensationes  internae.  Datur  etiam  regnum 
supremum,  ubi  purissima  essentia  sanguinis  et  vitalis,  cui  fibrae 
per  eminentiam  possunt  attribui,  in  illo  sunt  principia  determi¬ 
nationum,  intuitiones  finium,  et  repraesentationes  primae  rerum, 
proinde  ipsa  anima.  In  tot  regna  videtur  imperium  animale 
esse  divisum ;  sed  influxum  unius  in  alterum  mutuum  et  recip¬ 
rocum,  est  commercium  animae  et  corporis,  explorare. 

121.  Verum  sive  fibra,  sive  vas,  sive  ductus  dicitur,  sunt 
tamen  canaliculi,  quia  cavi  et  permeabiles :  sed  de  permeabilitate 
fibrarum  etiam  minimarum  et  simplicium,  vide  sequentia. 

122.  Sed  quia  in  universa  rerum  natura,  et  naturae  regnis, 
datur  ordo,  et  dantur  ordinis  gradus,  sunt  fibrae  simplices  et 
compositae,  sunt  vasa  simplicia  et  composita,  et  sunt  ductus  sim¬ 
plices  et  compositi.  De  seriebus,  gradibus,  subordinatione  et 
coordinatione  omnium  rerum  in  natura  creata,  vide  Trans.  I., 
§  viii.,  ubi  per  simplex  neutiquam  intellectum  velim,  quod 
omnis  dimensionis,  spatii  et  extensionis  est  expers,  sed  quodvis 
primum  in  ordine  compositionum  cujusvis  generis  :  absolute 
enim  simplex  omnino  extra  naturam  quaerendum  est.  Proinde 
ratione  compositionis  sunt  fibrae  primi,  secundi  et  tertii  ordinis , 
quo  respectu  cum  vasculis  et  ductibus  coincidunt. 

123.  Praeterea  dantur  vascula  mediae  naturae,  tam  respectu 
originis,  quam  respectu  fluidi,  quod  vehunt :  haec  vascula  fibrae 
aemula  vocamus.  Sunt  enim  canaliculi,  qui  jam  spiritum  ani¬ 
malem,  sicuti  fibrae,  jam  vero  purissimum  serum,  sicuti  vascula  : 
vix  aliter  ac  solent  vasa  lymphatica  aut  ductus  thoracici,  qui 

jam  chylum,  jam  vero  puram  lympham,  vehunt :  ratione  vero 
originis,  illa  ex  propriis  folliculis,  cellulis,  vesiculis  aut  glandu¬ 
lis,  praecipue  subcutaneis,  scaturiunt,  et  in  via  ad  corticem  cere¬ 
bri  se  fibris  genuinis  commiscent,  praeter  quod  substantiam  cor¬ 
ticalem  constituant,  ex  quibus  fibrae  continuantur ;  duplici  hoc 
respectu  sunt  vascula  mediae  naturae,  seu  fibrae  aemula  :  sed  quae 
sint  et  qualia,  singillatim  exponendum  est. 

124.  Fibra  autem  motrices,  carnea ,  musculares ,  tendinea , 
lacertosa,  imo  et  cartilaginea  ac  ossea,  ex  genuinis  fibris,  vascu¬ 
lis  et  ductibus  oriunda  sunt.  Omnia  enim  in  suo  ortu  mollicula 
sunt,  imo  materiae  quae  tempore  indurescunt,  et  ossescunt :  nam 
durum  oritur  ex  molli,  molle  continuum  et  cohaerens,  ex  con¬ 
tiguo  et  fluido ;  nisi  enim  fluerent,  et  sic  libera  agendi  potestate 
gauderent  principia,  nequaquam  ad  fluidorum  nutum  dispone¬ 
rentur  continua  :  quod  compositum  est,  ex  partibus  compositum 
erit ;  si  ex  partibus,  sunt  partes  suo  composito  priores ;  ita  par¬ 
tium  fluiditati,  et  earum  libere  agendi  potentiae  et  naturae  ac¬ 
cepta  feruntur  praedicata  quae  concreto  aut  aggregato  continuo 
insunt :  ipsa  embryonum  in  utero,  et  pullorum  in  ovis  anatome 
id  confirmat :  ipsa  etiam  experientia  ocularis,  quod  fibrae  motri¬ 
ces  aut  carneae  ex  coalitis  vasculis,  fibris  et  ductibus  constent : 
tum  quod  fibrae  tendineae  ex  carneis,  fibrae  cartilagineae  ex  ten¬ 
dineis,  et  fibrae  osseae  ex  cartilagineis,  per  solam  vim  inertiae 
seu  privationem  virium  activarum,  id  est,  motuum  vitalium, 
oriantur.  At  vero  surculi,  rami,  'propagines,  frondes,  germina, 
termites,  capillamenta,  fila,  stamina,  villi,  licia,  funiculi,  chor¬ 
da,  trunci,  stipites,  fasciculi,  manipuli,  sunt  nomina  tam  fibra¬ 
rum,  quam  vasculorum  et  ductuum  familia  communia. 


VII. 

De  substantia  medullari  in  genere. 

125.  Medullosa  cerebri  late  sumti  compages  ex  fibris ,  vascu¬ 
lis  et  ductibus  inter  se  mirifice  complexis,  unice  conflata  est.  Per 
cerebrum  late  sumtum  non  modo  in  individuo  cerebrum,  sed 
etiam  cerebellum,  ut  et  medulla  oblongata  et  spinalis,  seu  omne 
id  quod  nomine  encephali  venit,  intelligitur ;  id  est,  superior  et 
prior  pars  regni  animalis. 

126.  Sed  primas  tenent  fibrae,  quae  propria  in  cerebris  origine 
gaudent ;  nam  ex  substantiis  corticalibus,  totidem  simplicissimis 
et  perfectissimis  corculis,  cerebellulis,  glandulis,  granis  muscu¬ 
laribus,  aut  matricibus,  producuntur .  Quin  genuinae  fibrae  pro¬ 
pria  in  cerebris  origine  gaudeant,  nullus,  uti  reor,  inficias  ibit, 
qui  perpendere  dignatur,  quod  in  pullis  incubatis  et  in  embryis 
cerebrum  late  sumtum  sit  ante  cor,  pulmones  et  caetera  viscera, 
quodque  purus  et  candidus  ichor  ante  sanguinem,  et  tenerrimae 
fibrae,  quae  sunt  primogeneae,  ante  venas  et  arterias,  quae  sunt 
fibrarum  compositae :  liquido  enim  conspicitur,  quod  fibra  e  ce¬ 
rebro  ad  ipsius  cordis  machinulam  fabricandam  emittatur,  non 
autem  vice  versa ;  quare  non  solum  fibrae  motrices  et  vasa  coro¬ 
naria,  sed  etiam  ipse  motus  cordis  a  cerebro,  ut  a  sua  causa 
efficiente,  impulsiva  et  perpetim  continuante  pendent,  quod  per 
copiosam  experientiam  demonstratum  videas  Trans.  I.,  §  iii. 
Ergo  est  cortex,  aut  corcularis  illa  cerebri  substantia,  quae  ex¬ 
cludit  fibram,  unde  nervi,  arteriae  et  venae,  a  quibus  caetera  in 
regno :  Nam  quod  cortex  sit  in  primo  termino  fibrarum,  vide 
Trans.  II.,  n.  111,  114,  115.  Quod  sit  instar  corculi,  ibid.  n. 
132  ad  140;  instar  cerebelli,  ib.  n.  J.91.  Sit  eminens  glandula, 
n.  183  ad  191;  instar  musculi,  ib.  n.  176  ad  183;  instar  uteri, 
ib.  n,  190 ;  verbo,  quod  ei  per  eminentiam  possit  attribui,  quic- 
quid  aliquam  officii  rationem  in  toto  regno  animali  obit,  n.  176. 
Sed  cor,  cerebellum,  glandula,  musculus  sunt  nomina  composi¬ 
tionum,  non  item  substantiarum  simplicium,  quare  ut  his  etiam 
per  analogiam  adplicentur,  corcula,  cerebellula,  glandulae  et 
musculi  simplicissimi  et  perfectissimi  appellantur,  confer  Trans. 
I.,  §  viii.,  c.  v.  et  vi. 

127.  Sed  interest,  ut  heic  ubi  de  origine  fibrae  medullaris  et 
proinde  nerveae  agitur,  paulum  subsistam,  atque  hujus  loci  con¬ 
firmationis  gratia  eruditorum  suffragia  colligam,  quod  nimirum 
fibra  ex  cortice  oriunda  sit :  ipsa  enim  fibrae  definitio,  et  cogni¬ 
tio  ab  explorata  ejus  genesi  pendet :  sagacissimi  rimatores,  uti 
Clar.  Malpighius,  Vieussenius,  Ridleius,  Willisius,  Boerhaavius, 
et  caeteri,  id  quia  experientia  suo  calculo  firmant :  Clar.  Mal¬ 
pighius  his  verbis,  “  Corticis  exterior  portio  contexitur  pia  ma¬ 
tre,  ejusque  sanguineis  vasis,  quae  alte  penetrant  ipsarum  sub¬ 
stantiam  :  pars  interior  a  se  promit  fibram,  albam,  nerveam, 
veluti  proprium  vas,  prout  videre  nobis  permittunt  luciditas  et 

albedo,  ita  ut  ex  multiplicium  fibrarum  connexu  et  fasciculo 
alba  medullaris  cerebri  substantia  emergat;  ut  si  exemplo  famili¬ 
ari  esset  exponenda  corticis  natura,  mali  punici  structura  per¬ 
opportune  occurreret,  etc. — Quoniam  in  ventriculis  et  ad  prin¬ 
cipium  spinalis  medullae  copiosus  cortex,  ubi  prominentiae  in¬ 
teriores  assurgunt,  hisque  sectis  nervorum  continuatae  fibrae 
observantur,  necessario  censendum,  nervos  etiam  ab  interiori¬ 
bus  hisce  glandulis  promi.  Hoc  aeternum  est,  ut  corticis  singu¬ 
la  quaeque  glandula  utrorumque  vasorum  extremis  finibus  irro¬ 
retur. — Eandem  structuram  in  extremis  appendicibus  callosi 
corporis  observabis ;  nam  fibrosae  compages,  quibus  ventriculo¬ 
rum  testudo  contexitur,  tandem  desinunt  veluti  lancinatis  fim¬ 
briis  seu  productionibus  in  gyrum  ductis,  quae  immerguntur  et 
implantantur,  non  secus  ac  copiosae  plantarum  radices,  in  cor¬ 
tice,  qui  soli  seu  terrae  vicem  gerere  videtur,”  sup.  n.  19  et 
Trans.  II.,  n.  76,  78,80.  Clar  Vieussenius  :  “  Medullaris  vel 
alba  substantia  in  cerebro,  cerebello  et  medulla  oblongata  cine¬ 
reae  adeo  proxime  adplicatur,  ut  ambae  simul  coalescant,”  n.  17. 
Cl.  Ridleius  :  “  Postrema  haec  vasa  ego  crediderim,  nihil  aliud 
esse,  quam  plures  adhuc  capillares  productiones  vasorum  corti¬ 
calium,”  n.  18.  Clar.  Willisius  :  “  Ejusmodi  partes  respectu 
encephali  et  medulosae  appendicis  habent  se  veluti  ramosa  pro¬ 
pago  circa  arboris  truncum  concrescens,  supponendo  nimirum, 
quod  cerebri  et  cerebelli  corticales  substantiae  radicum  loco  fu¬ 
erint,  quodque  medullaris  ubique  substantia  pro  stirpe  et  albur¬ 
no  sumatur,”  n.  5.  Clar.  Boerhaavius  :  “Exterior,  cineritia  et 
humidior  substantia  vocatur  cortex  cerebri  cerebellique,  cingit 
ubique  accurate  totam  originem  alterius  substantiae  internae, 
albissimae,  solidioris,  exsuccae  magis,  quae  medulla  cerebri  et 
cerebelli  vocatur,  ita  ut  haec  ab  illa  oriri  primo  manifeste  videa¬ 
tur  undequaque  tam  in  appendicibus,  ventriculis,  cruribus,  me¬ 
dulla  oblongata.  In  interiore  vero  parte  medullae  spinalis  simi¬ 
lis  est  cortici  recondita  substantia,  tota  pariter  ibi  arteriosa, 
quam  medullosa  ambit,  inversa  ratione,  quam  in  priori.  In 
cerebello  autem  adeo  haec  clara,  ut  modus,  quo  medulla  ex 
cortice  prodeat,  distinctio,  proportio,  fabrica,  liquido  cerni 
queant,  semperque  simul  durior  hujus,  quam  cerebri  cortex 
apparet,  magisque  flavescens,”  n.  45.  Si  enim  vivum  cor¬ 
ticem  in  apertis  cerebris  lente  microscopica,  sive  delineatum 

ex  vivo  contemplamur,  evidenter  conspicitur,  quomodo  fibra  ex 
illo  procedat,  et  tanquam  rivulus  ex  fonticulo  scaturiat :  id  etiam 
in  liydroceplialis,  apoplecticis,  catalepticis,  paralyticis,  mani¬ 
acis,  motibus  convulsivis  et  spasmis  cynicis  vexatis  confirma¬ 
tur,  nam  ipsa  labes  substantiae  eorum  corticalis  post  mortem 
deprehensa  in  continuas  fibras,  et  tandem  in  musculares,  unde 
prodeunt  actiones  et  inconcinni  motus,  derivatur :  imo  etiam 
phaenomena  regni  physiologica,  quod  in  cerebro  aliquid  ultimum 
et  primum  existat,  ad  quod  sensatio  tendat,  et  ubi  se  explicet, 
convolvat  et  circum  spiciat,  et  a  quo  activitates  in  fibras  corporis 
motrices,  unde  actiones,  defluant ;  hoc  est,  ut  aliquod  ultimum 
sensationum  sit,  ubi  primum  virium  activarum.  Ergo,  quia 
substantia  corticalis  est  parens  fibrarum,  sequitur,  quod  cere¬ 
brum  non  nisi  quam  in  hac  sua  substantia  incipiat  cerebrum 
esse,  quatenus  ibi  est  receptaculum  sensationum  seu  sensorium 
commune,  et  simul  principium  actionum,  seu  motorium  commune; 
qua  ratione  gyrus,  aut  potius  versura  agitur,  scilicet  a  sensu  ad 
perceptionem,  et  a  perceptione,  media  voluntate,  in  actum. 

128.  Secundas  vero  vasa  arteriosa ,  quae  corticem  praetervecta, 
et  continuo  ramificata  se  corpori  medulloso  inferunt,  et  genuinis 
fibris  commiscent :  Haec  vascula  non  quidem  fibrae  sunt,  quia 
propria  origine  non  nisi  in  corde  gaudent,  a  genuinis  tamen 
fibris  aegerrime  discernuntur,  nam  ejusdem  fere  dimensionis, 
pelluciditatis  et  albedinis  sunt,  sed  quod  natura  et  functione 
differant,  in  sequentibus  demonstrandum  venit :  quod  arteriae 
carotides  et  vertebrales  e  regno  cordis  enitentes  cerebrum  sub¬ 
eant  ineantque  anatome  satis  evincit,  nam  per  singulas  fissuras  et 
in  anfractuositates  fere  labyrintheas  se  confertim  insinuant,  et 
mutua  appositione  et  conglomeratione  membranas  vel  pulpam 
quandam  vasculosam  constituunt :  sic  passim  vel  corticis  cubilia 
penetrant,  vel  illum  praetervecta  se  lacui  medullari  immergunt, 
et  tam  frequenter,  ut  dubitetur,  num  medulla  sit  mera  continu¬ 
atio  arteriolarum,  absque  interventu  novae  substantiae,  id  est  cor¬ 
ticalis.  Sed  quod  ramusculi  arteriosi  absque  renascentia,  quod 
sit  dum  in  novas  sphaerulas  corticales  abeunt,  penetrent  in  nu¬ 
cleum  medullarem,  et  partem  ejus  alteram  constituant,  sola 
experientia  dictare  debet,  quamobrem  anatomicos  audiamus : 
Clariss.  Malpighius  his  verbis  id  confirmat,  “In  cerebri  et 
cerebelli  mole  arteriarum  venarumque  insignes  et  copiosas  pro- 

pagines  deprehendimus,  qnales  certe  in  reliquo  corpore  non 
invenimus,  ea  lege  tamen,  ut  non  ubique  associati  perpetuo 
cum  venis  reddantur  arteriarum  trunci,  ut  in  piscibus  praecipue 
colligimus :  in  perfectioribus  utique  constat,  mediis  meningibus 
sanguinea  vasa  extremas  corticis  glandulas,  quibus  cerebri  gyri 
conflantur,  irrigare,  cujus  emanantes  surculi  corticis  harum 
glandularum  intima  penetrare. — Nec  desunt  sanguinea  vasa, 
quibus  tota  cerebri  substantia  pervadatur,  nam  si  fiat  cum  uni¬ 
verso  corpore  comparatio,  si  non  dimidia,  saltem  tertia  pars  in 
caput  defertur,”  supra  n.  20  et  Trans.  II.,  n.  78.  Clar.  Leeu- 
wenhoek,  “  Per  memoratam  claram  materiam  et  globulos  spar¬ 
gebantur  magno  in  numero  exigua  valde  sanguinea  vascula,  quae 
colore  similiter  excellebant,  etiam  ter  quaterque  sibi  invicem, 
sine  ulla  interjacente  alia  materia,  substrata,”  etc.,  Trans.  II., 
n.  71.  “Cerebrum  ovis  rimatus  deprehendi  similiter  in  corticosis 
partibus  ingentem  numerum  tenuissimorum  vasculorum  sangui- 
ferorum  :  hanc  incomprehensibilem  summe  exiguorum  sangui- 
ferorum  vasculorum  multitudinem  saepius  oculis  meis  sum  in¬ 
tuitus  :  videbam  singula  fere  vascula  iterum  dehiscere  in  ramu¬ 
los,”  etc.,  Trans.  II.,  n.  73.  “  Cum  profundiores  corticis  partes 
in  medio  a  medullosis  leniter  separamus,  visu  tunc  deprehendi¬ 
mus  inter  utram  que  jacentem  tantum  vasculorum  sanguiferorum 
numerum,  ut  integram  membranam  prae  se  ferant  efficere. 
Praeter  memorata  tenuia  haecce  sanguifera  vascula  in  cerebro, 
occurrunt  adhuc  alia  vascula  tantae  tenuitatis,  ut  meo  judicio 
nullum  rotundum  corporeum,  quod  vel  in  plures,  quam  mille 
partes  divisum  esset,  haec  permeare  possit.  Nolo  hic  quicquam 
tradere  de  vasis  sanguiferis,  quae  crassitie  pilum  nostri  capitis 
vel  aequant  vel  superant,”  sup.  n.  22,  23.  “In  omnibus  hisce 
meis  enumeratis  observationibus  praetereo  sicco  pede  innumera 
sanguinis  vasa  cerebrum  percurrentia,  quae  nudo  oculo,  cum 
cerebrum  dissecamus,  spectari  possunt :  haec  enim  sunt  tanquam 
integri  fluvii,  si  conferantur  cum  vasculis  hactenus  enumeratis, 
quae  pro  minimis  tantum  rivulis,  fossulis  et  canaliculis  existimari 
debent,”  n.  24.  “Dum  hanc  cerebri  compagem  oculis  meis 
proponerem  non  vane  colligebam  quandam  esse  vasorum  sangui¬ 
neorum  cum  particulis  cerebri  connexionem,  ut  eaedem  illae  par¬ 
ticulae  perpeti  influxione  sospitentur,  vitalesque  permaneant : 
quorum  enim  animalium  istud  defuerit,  illis  corruptionem,  ne- 

cesse  est,  enasci,  n.  36.  Confer  Clar.  Auctoris  Tab.  iv.,  fig.  9, 
ubi  vas  sanguineum  in  medio  cerebro  repositum,  delineatum 
videas,  quam  portionem  ita  describit :  “  ante  microscopium  lo¬ 
caveram  particulam  cerebri  oppido  tenuem,  in  qua  incredibilis  ap¬ 
parebat  multitudo  vasculorum  sanguineorum  transversim  et  recta 
discissorum,  imo  quicquid  designatum  est  literis  OPRSTUW, 
ad  ipsa  usque  puncta,  non  sunt  nisi  vascula  sanguinea  :  at  YZ 
duo  designant  grandiora  vasa,  in  quibus  sanguis  haerebat  con¬ 
spissatus.”  Qualis  arteriarum  cerebri  stupenda  ramificatio,  dis¬ 
cerptio,  et  inde  resultans  quantitas  sit,  icone  exhibuit  Clar. 
Ruyschius,  qui  per  singularem  macerationem  diremit  et  diduxit 
staminula  illa  arteriis  continuata,  nexu  scilicet  soluto,  unde 
multitudo  vasculorum  cerebrum  penetrantium  immensa  exsur¬ 
gere  apparet,  Trans.  II.,  n.  87.  Hoc  Clariss.  Auctori  ansam 
dedit  statuendi,  substantiam  corticalem  non  glandulosam  sed 
vasculosam  esse.  Trans.  II.,  n.  86.  Verum  lis  haec  vocabularis 
facile  conciliatur,  si  expendimus  corticis  ortum  et  in  fibram  pro¬ 
gressum  :  oritur  enim  singula  corticis  sphaerula,  vesicula  aut 
glandula  ex  vasculosa  quadam  terminatione,  et  progreditur  ex¬ 
inde  in  fibram,  sic  ut  fibra  sit  continuatum  vasculum  medio 
cortice,  confer  Trans.  II.,  n.  110,  111,  seqq.  Sic  nihil  datur  in 
glandula  corticali,  quod  non  sit  vasculosum,  secundum  senten¬ 
tiam  Clar.  Ruyschii,  et  nihil  in  vasculosa  illa  expansione,  quod 
non  sit  glandulare,  ex  sententia  Clar.  Malpighii,  “  hoc  aeternum 
est,”  dicentis,  “ut  corticis  singula  quaeque  glandula  utrorum¬ 
que  vasorum  extremis  finibus  irroretur,  confer  Trans.  II.,  n.  12, 
73,  74,  76,  78,  80,  85,  86,  91,  111—117.  Ex  his  jam  liquet, 
quae  distinctio  sit  inter  fibras  et  vascula ;  fibrae  licet  medio  cor¬ 
tice  continuationes  arteriarum  sint,  usque  natura,  seu  vi  et 
modo  agendi  a  vasculis  immensum  differunt,  nam  novam  in¬ 
dolem  ex  nova  origine  trahunt,  de  qua  re  vide  sequentia.  Ergo 
per  vascula  non  solum  intelligimus  illas  propagines  arteriosas, 
quae  cortici  implantantur,  seu  illum  condunt,  sed  et  quae  corti¬ 
cem  praetervecta  in  nucleum  medullarem  se  infundunt.  Ita  credo 
intelligitur,  quid  sit  fibra  et  quid  vasculum ;  et  simul,  quod  plus 
vasculosi  quam  fibrosi  medullarem  cerebri  partem  compaginet, 
nam  vascula  continuo  rumificantur,  et  sic  ramificata  multum 
spatii  occupant ;  non  item  fibrae,  quae  ramificari  nequeunt ;  hoc 
dedisse  videtur  ansam  philosophis  antiquis,  ut  Alexandro,  Aver- 

roe,  et  Aponensi,  opinandi  fibras  nerveas  a  corde  oriri;  imo 
etiam  Praxagorae,  et  inter  nos  Caesalpino,  Reusnero,  Hoffmanno, 
Martiano,  ut  et  Willisio,  quod  nervi  nihil  aliud  sint,  quam 
continuatae  venae  et  arteriae,  sup.  n.  12.  Haec  sunt  Aristotelis 
verba,  “  Sensuum  principatus  in  corde  sanguinariis  omnibus 
est,  nam  in  corde  omnium  sensoriorum  commune  sensorium 
liaberi  necesse  est ;  nonnulli  vim  sentiendi  sitam  in  cerebro 
arbitrantur,  quare  anima  quasi  ignita  sanguineorum  est  in 
corde,  exanguium  in  parte  proportionali ;  nam  cor  animantium 
sanguine  praeditorum  primum  gignitur,  quod  etiam  per  ea 
constat,  quae  fuimus  speculati  in  hisce,  quae  dum  adhuc  fie¬ 
rent,  vidisse  contigit De  Juvent,  et  Senect.,  c.  iii.  et  iv. 
Sed  illo  saeculo,  quando  experientia  erat  pauca,  et  quasi  infans 
aut  in  cunis,  nondum  innotuisse  videtur,  quod  cerebrum  existat 
ante  cor,  seu  quod  fibrulae  omnium  primo  producantur,  dein 
vasa  purioris,  demum  vasa  rubri  sanguinis,  quorum  unum  prae¬ 
cedit  alterum,  et  dein,  uti  componuntur,  unum  agit  cum  altero, 
vide  Trans.  I.,  §  iii.  Tum  quod  e  copiosa  substantia  corculari 
in  cerebris  procedant  fibrae,  quae  non  solum  cordi  sed  etiam 
caeteris  omnibus  ejus  regni  membris  natales  praebent,  et  quidem 
hac  lege,  ut  vasa  redeant  ad  corticem  parentem,  eique  circuli 
vitae  absolvendi  gratia  se  inapplicent.  Ergo  fibrae  e  regione 
superiore  regni  in  regionem  inferiorem  seu  corpus  descendunt ; 
vascula  vero  e  regione  inferiore  seu  regno  cordis  ad  regionem 
superiorem  ascendunt,  et  ambo  in  cortice  uniuntur,  qui  sic  tam 
retrorsum  quam  antrorsum  respicit,  advenientia  nimirum  vasa, 
et  consequentes  fibras,  sic  in  effectu  causam,  et  in  causa  effec¬ 
tum.  Sed  haec  a  sensu  aliquantum  remotiora,  et  proinde  adhuc 
paulum  obscura  in  sequentibus  evidentiora  reddere,  et  explanare 
conabor. 

129.  Sunt  etiam  vascula  medice  natui' ce  seu  fibrae  cernula ,  quce 
ex  tunicis  arteriarum ,  et  a  pia  meninge  decerpta ,  peculiarium 
munium  obeundorum  gratia,  genuinis  vasculis  et  fibris  interse¬ 
runtur  ;  vide  supra  n.  123.  Quod  stamina  tanquam  vasculosa 
vel  fibrosa  ex  tunicis  arteriarum,  ut  et  ex  pia  meninge  depro¬ 
mantur,  id  vitris  suis  Leeuwenhoekius  primus  detexisse  videtur, 
qui  illa  fibrillas  vocitat ;  sed  praestat  integram  ejus  descriptionem 
afferre ;  confer  Tab.  iii.,  fig.  1,  2,  3,  7,  8,  ubi  “  Fig.  i.  per 
ABCDEFGrHIK  perexigua  denotatur  portio  cerebri  porcini, 


FIG  2 


J.G-axdagr  &  C°Lit]i/Landon . 


F1G  7 


J.  Gardner&  C 0  iAtbLanrkai 


DE  SUBSTANTIIS  CEREBRI. 


35 


cujus  particula  ABCDEF  admodum  prope  assedit  meningi: 
litt.  AB_,  KC,  ID;  HE;  EF  designant  vasa  sanguinea,  quae 
quidem  profundius  sese  cerebro  immergentia  visum  fugiebant, 
quoniam  globuli  sanguinei,  qui  rari  pauci  que  liaec  vascula 
perfluunt,  non  satis  rubedinis  habent,  ut  vasa  percipiantur. 
Illas  autem  particulas,  quas  secundum  longitudinem  sangui¬ 
neis  vasculis  interjectae  sunt,  et  illis  quasi  continuantur,  recte 
appellaverimus  fibrillas  cerebri ;  et  illas  quidem  fibrillas,  quae 
oculis  meis  ad  hoc  usque  tempus  latuerunt,  non  recta  sed 
oblique  procissas  delineari  curavi.  In  eadem  icone  per  ML 
disruptae  denotantur  particulae,  jam  dictae  fibrillae :  quod  in  fig. 

2  denotatur  per  NOPQRS  exigua  tantum  est  portio  earum, 
quae  per  microscopium  conspeximus ;  et  ob  hanc  tantum  ratio¬ 
nem  delineatum  est,  ut  membrana  cerebrum  obvolvens,  quae 
denotatur  per  PQR  legentibus  exhibeatur.  Arteria  NQ  in 
medio  dictae  figurae  conspicua,  cui  fibrillae  cerebri  utrinque  con¬ 
junguntur,  in  medio  longe  est  crassior  quam  in  extremitatibus 
N  vel  Q;  cujus  haec  est  ratio,  quod  fibrillae  inter  NOP  et  NSR 
spectabiles,  adeo  se  contraxerint  vel  exaruerint,  ut  arteriam 
dilaceraverint;  quae  proinde  versus  medium  utrinque  resiliens 
non  potest  ibi  non  crassior  apparere.  Praeterea  microscopio 
objeci  exiguam  portionem  earum  cerebri  fibrillarum,  quae  in  Fig. 

3  denotantur  per  ABCDEF,  et  quas  feliciter  in  longitudinem 
dissecueram :  hae  fibrillae  quatuor  sui  latera  intuentibus  osten¬ 
tant  ;  imo  fuit,  cum  fibrillam  6  lateribus  instructam  viderem, 
unde  consectarium  esset  unam  fibrillam  ex  compluribus  constare 
fibrillis.  Ipsae  vero  fibrillae  non  sunt  excisae  prope  meninges, 
sed  circa  ipsum  cerebri  meditullium,  et  particulis  constant  tam 
exilibus,  ut  nullam  in  iis  figuram  agnoscere  possis.  Hae  cere¬ 
bri  fibrillae  tenuibus,  puto,  amiciuntur  membranulis,  quae  ob 
insignem  exilitatem  nunquam  sese  nudabunt  conspectui  nos¬ 
tro.  Quod  nisi  statuamus,  quo  pacto  fibrillarum  disparationem 
vel  distinctionem  oculis  assequeremur  ?  Exigua  illa  cerebri  por¬ 
tio  tam  erat  exsiccata,  ut  fibrillae  cerebri  duobus  locis  essent  dis¬ 
ruptae,  uti  videre  est  in  BC  et  BII  :  unde  fibrillas  istas  mem¬ 
branulis  inter  se  connexas  fuisse  conjicio.  In  eadem  icone  ad 
IK  et  IL  altera  exhibetur  fibrillarum  disruptio;  ubi  fibrillas 
cum  fibrilla  I  et  supra  KL  cum  aliis  etiam  fibrillis  connecti  vide¬ 
mus.  Quae  vero  circa  A  et  F  conspicamur,  ipsaemet  sunt  parti- 

culae,  quae  cerebri  fibrillis  jacent  inclusae,  et  per  cultellum  aut 
cultelli  incisuras  sunt  denudatae.  Caeterum  dum  cerebri  fibrillas 
ita  dispositas  cernimus,  unaque  fibrillas  in  Fig.  1  et  2  propositas 
contemplamur,  statuendum  est,  vasa  sanguinea,  quae  itidem 
delineata  exliibuimus,  rite  secundum  longitudinis  ductum  incisa 
fuisse ;  cerebri  vero  fibrillas  obliqua  incisione  persectas  esse, 
adeoque  incompositas  oculis  nostris  offerri.  Si  jam  expendamus, 
quam  mollibus  ex  particulis  contextum  sit  cerebrum,  quamque 
fragiles  oporteat  esse  partes,  quae  cerebri  fibrillas  amiciunt,  facile 
in  animum  inducemus  partes  illas  nusquam  conspicuas  fore 
oculis  humanis.  At  antedictae  cerebri  fibrillae  vasculis  sangui¬ 
neis  praedicto  modo  conjunctae,  ab  iisque  incrementum  atque 
alimentum  suum  accipientes,  nullatenus  tamen  ex  iisdem  pro¬ 
germinant  ;  sic  enim  statuo,  fibrillas  illas  origine  non  esse  pos¬ 
teriores  ipsis  vasculis.  Cum  iterum  curassem  ad  me  deferri 
cerebrum  porcinum,  illico  membranam  cerebrum  obtegentem 
ab  eo  separavi,  et  aliquas  cerebri  partes  opposui  microscopio; 
quas  dum  perattente  contemplarer,  deprehendi  fibrillas  cerebri 
contiguas  esse  meningi ;  sed  quantum  visu  distinguere  poteram, 
rotundam  potius  figuram,  quam  quadrangulam  praeferentes. 
Caeterum  fibrillas  cerebri,  qua  meningi  adjacent,  compluries  in 
longitudinem  dissecui ;  tandem  feliciter  evenit,  ut  illas  ita  dis¬ 
sectas,  neque  diffractas,  objecerim  microscopio,  quas  protenus 
delineari,  et  in  Fig.  7  per  ABCDEF  designari  curavi,  ubi  per 
CDE  volui  exhiberi  membranam  cerebri  involutricem.  Hae 
cerebri  fibrillae,  qua  in  longitudinem  porriguntur  compluribus 
sunt  rugis  asperatae,  quas  rugas  delineator  quam  potuit  accurate 
est  imitatus  :  hiatus  vero  inter  A  et  D  non  nisi  per  illam  corru- 
gationem  evenit,  qua  factum  est,  ut  dictae  fibrillae  nonnihil  ab 
invicem  recederent.  Postmodo  conabar  fibrillas  cerebri  sic  ab 
invicem  separare,  ut  et  crassitudo  illarum  et  latitudo  possit  dis¬ 
cerni,  sed  partim  disrumpebantur  in  exigua  fragmenta ;  quorum 
quod  maximum,  licet  etiam  diffractum,  admovi  microscopio  ob¬ 
jectorum  magnitudinem  magis  augenti,  et  in  Fig.  8  designandum 
curavi  per  GHIKLMN,  ubi  duobus  locis,  nempe  ad  HI  et  KL 
portionis  illius  ruptura  apparet.  Color  subniger  indicatus  per 
MN  fibrillae  crassitudinem  significat :  quantum  vero  flexus,  qui 
ibidem  visuntur,  attinet,  an  ego  illos  effecerim,  an  aliae  quaedam 
partes  pressius  illis  adjacuerint,  non  possum  pronuntiare.  Has 

autem  cerebri  fibrillas  facile  quadruplo  crassiores  esse  statuo 
carneis  fibrillis  bovis/'  supr.  n.  3 7,  38.  De  vasculis  stupendae 
tenuitatis  in  cerebro  detectis,  vide  integram  ejusdem  descriptio¬ 
nem  n.  22,  deque  duplici  fibrillarum  specie,  n.  26.  Quod  autem 
has  mediae  naturae  fibrillas  attinet,  non  apparuisse  videntur  sim¬ 
plices  sed  admodum  compositae,  et  confasciculatae,  haud  absimiles 
chordis  Willisianis  in  sinu  falcis,  quae  radicitus  ex  interiore 
tunica  istius  sinus  extrahuntur.  Ita  etiam  hae  memoratae,  sed 
ex  tunica  arteriae  exteriore :  sed  quales  sint,  ex  tradita  illarum 
functione  potius  colligendum  venit. 

130.  Dantur  etiam  ductuli ,  sed  in  sano  cerebro  pauci,  qui  ex 
glandulis  passim  exortis  producti  fibram  compositam  mentiuntur  : 
quinam  appellantur  ductus,  vide  supra  n.  119,  scilicet  quod  ex 
glandulis  procedant,  et  alium  quemcunque  humorem,  quam 
sanguinem,  ferant :  hujus  generis  glandulae,  ex  quibus  tales 
ductus  protenduntur,  non  cum  glandulis  corticalibus  debent 
confundi,  nam  alius  generis,  ordinis  et  naturae  sunt ;  glandulae 
corticales  ex  vasculis  mediae  naturae,  at  hae  glandulae  ex  ipsismet 
vasis  producuntur ;  illae  sunt  naturales,  nam  sine  illis  non  datur 
cerebrum,  hae  autem  praeternaturales,  nec  conspicuae  nisi  in 
cerebro  morboso  et  confecto  vigore :  ut  primum  enim  in  aliquo 
recessu  contiguitas  partium,  et  justae  tensionis  ratio  deficere 
incipit,  seu  medulla  rimis  non  debitis  fatiscit,  protenus  aliquod 
corpusculum  glandulare  interponitur,  quod  non  solum  spatium 
impleat,  sed  etiam  caeteris  filis  tonum  et  situm  restituat,  et 
simul  noxios  humores  absorbeat,  perque  ductulos  auferat :  tales 
excrescentiae  glandulares  in  fabrica  sinuum  durae  matris,  imo 
extra  sinus  inter  meninges,  ut  et  in  ipsa  pia  meninge  et  plexu 
choroideo,  et  alibi,  ut  compluries  in  corpore  simili  gravedine 
laboranti,  reperiuntur ;  sed  raro  nisi  in  cerebris  senio  confectis, 
aut  hydrope  laxatis  et  quoad  interiores  nexus  solutis,  quae  sine 
talibus  auxiliis  imbecillitatem  sustentantibus  facile  agendi  pror¬ 
sus  impotentia  tabescerent  vel  occumberent.  Glandulas  hujus 
generis  fuisse  credo,  quarum  Clar.  Leeuwenhoekius  meminit, 
ubi  refert,  “  Perlustravi  oculis  et  animo  albas  sive  medullosas 
cerebri  partes,  et  praecipue  illas,  quae  tendunt  ad  principium 
dorsalis  medullae,  ibique  puto  deprehendisse  me  magnos  ac  trans¬ 
lucidos,  quantum  patebat  oculis,  oleosos  globulos  quasi  cingi  aut 
jacere  in  ineffabili  copia  tenuissimorum  retiformium  vasculorum 
aut  lineolarum,  permixtarum  nonnullis  crassioribus,  quae  pos- 

trema  recta  ferebantur,  et  pelluciditate  eminebant,  n.  23.  Globu¬ 
lis  in  medullosa  cerebri  parte  animadversis  caepi  cogitare,  annon 
minima  sanguifera  vasa  ex  corticosis  cerebri  partibus  egressa, 
iterum  in  ejusmodi  tenues  ramulos  spargerentur,  et  eorum  multa 
hos  globulos  quasi  amplecterentur,  aut  globulis  cederent :  haec 
mea  multos  irregularium  globulorum  a  vasculis  cingi  sententia 
corroborabatur,  cum  vidissem  multa  traditorum  vasculorum  in 
medio  clara  esse,  et  utrinque  subfuscum  prae  se  ferre,  et  adhuc 
amplius,  cum  globulis  disruptis  multas  tenues  fibrosas  partes, 
quae  in  quantum  apparet,  vascula  sunt,  jacentes  deprehendis¬ 
sem,”  n.  22.  Sed  quia  haec  species  glandularum  non  nisi  quam 
in  confectis  aliqua  tabe  cerebris  offenditur,  iterum  moneo,  quod 
probe  cavendum  sit,  ne  glandulae  genuinae  corticales  pro  illis 
assumantur,  quarum  multa  copia  ipsi  medullosae  cerebri  parti 
seductis  que  ejus  recessibus  immersatur,  nec  ab  invicem  visu 
melius  quam  fibrae  et  vascula  discernuntur  :  sed  immensa  et 
obtinet  differentia  intrinseca,  quo  enim  major  copia  glandularum 
corticalium  in  cerebris  datur,  eo  valentior  eorum  est  status ;  at 
quo  major  copia  glandularum  hujus  generis,  eo  cerebra  valetu¬ 
dine  infirmiora  et  graviora  sunt;  quare  hae  glandulae  cerebri 
adulterinae,  et  earum  ductus  fibrae  spuriae  nominandae  sunt. 
Ex  anatomia  satis  constat,  quam  prona  et  facilis  sit  natura 
glandulares  tales  compages  confabricandi,  et  per  eas  res  lapsas 
et  lapsuras  restituendi,  cumprimis  in  corpore.  Interim,  quod 
tot  sint  species  canaliculorum  et  filamentorum  in  compage  medul¬ 
losa  cerebri ,  cerebelli ,  medulles  oblonyatee  et  spinalis ,  autopsia 
declarat. 

131.  Hesc  fila  diversee  originis ,  natur  ce  et  functionis  se  mutuo 
in  reticulares  plexus  consociant ,  et  distincte  complicant :  de  na¬ 
tura  vasculi  et  fibrae  comparata,  et  de  utriusque  functione,  tum 
etiam  de  vasculis  fibrae  aemulis  in  sequentibus  dicendum  est :  id 
solum  in  antecessum,  quod  fibrae  cum  vasculis  mutuo  consociatae 
in  meros  plexus  tanquam  reticulares,  minores  intra  majores, 
facessant ;  et  quod  ipsa  compages  medullosa  sit  talium  plexuum 
series  et  concatenatio  :  ex  determinatione  enim  fibrarum  constat, 
quod  quaelibet  fibra,  undecunque  ducitur,  ad  peculiare  munus  in 
corpore  obeundum  anhelet,  quapropter  [fibrae]  socias  et  obvias 
decussant,  superequitant,  anastomosi  amplectuntur,  deserunt, 
iterum  contingunt  et  osculantur ;  de  his  ita  Clar.  Malpighius  ; 
“  Substantia  medullaris  innumeras  in  fibrillas,  ex  quibus  simul 

connexis  ita  conflata  est,  facile  dividi  potest,  et  oblongis  varie- 
que  inflexis  fibrillis  constat,  quae  invicem  implicantur  et  commu¬ 
nicant,  ut  veluti  speciem  corporis  spongiosi  efforment. — Ducun¬ 
tur  cerebri  fibrae  in  longum,  non  parallelae,  sed  identidem  sibi 
occurrunt,  et  videntur  recolligi  in  fasciculum,  mox  iterum  dividi, 
et  ex  post  laterales  alias  superequitare,  ita  ut  laxum  repraesentent 
rete,  quod  prae  caeteris  in  carcharia  pisce  observatur.  Consue¬ 
tus  enim  naturae  mos  est,  vasorum  praecipue  finibus  rete  effor- 
mandi,  ut  in  arteriarum  et  venarum  extremis  propaginibus  ac¬ 
cidit,  et  si  licet  analogo  plantarum  exemplo  confirmare,  non 
desunt  consimiles  ad  amussim  structurae  in  fibris  vitis,  aliarum- 
que  arborum  et  plantarum  corticem  componentibus,”  etc.,  n. 
17,  19,  20.  Et  Clar.  Leeuwenhoekius  ;  “  Saepe  medullosae 
cerebri  partes  mihi  apparebant,  quasi  rete  piscatorium  aspicere¬ 
mus,  cujus  fila  aut  funes  facile  extendi  poterant,  et  quod  inter 
quodlibet  foramen  retis  corpus  admodum  flexile  pilae  forma  ad¬ 
jacebat.  Adverti  fibrillas  certo  loco  sibi  conjunctas  mox  alio 
loco  ab  invicem  divertere,  paulo  post  iterum  coeuntes  ;  et  si 
recte  memini,  similes  conjunctiones  observavi  in  musculis  cordis 
ex  animali  quopiam  exsecti ;  quod  ut  declarem,  perexiguam 
cerebri  particulam  ante  microscopium  locatam,  delineari  curavi, 
quae  in  Tab.  iv.,  Eig.  10,  designatur  per  ABCDEF ;  in  qua  fi¬ 
gura  CD  sunt  fibrillae  cerebri  ab  invicem  disjunctae,  mox  coeun¬ 
tes,  rursusque  divergentes  ;  sed  iterum  in  I,  et  rursus  in  H  ad 
unionem  redeuntes,  quas  conjunctiones  et  secessionis  alternatio¬ 
nes  etiam  aliis  in  locis  observavi.  Praeterea  microscopio  objece¬ 
ram  disruptam  cerebri  particulam  KLMNOPQ  in  figura  ante- 
dicta  designatam,  ubi  videmus  duas  fibrillas  ab  invicem  digredi- 
entes  ad  lit.  N,  et  cum  aliis  mox  fibrillis  societatem  jungentes, 
quas  quidem  fibrillarum  consociationes  etiam  est  videre  in  aliis 
fibris,”  n.  22,  40.  Quando  medullaris  haec  compages  in  quod¬ 
dam  planum  seu  membranam  projicitur  seu  explicatur,  manifesta 
apparent  retia  quasi  aucupatoria,  uti  in  membrana,  quae  testu¬ 
dinem  ventriculorum  subinducit,  ut  in  corpore  calloso,  inque 
ipsa  pia  meninge,  et  alibi.  Ipsae  hae  reticulationes,  quibus  me¬ 
dulla  cerebri  compaginata  est,  molliusculis  etiam  membranis 
circumductae  apparent;  ne  forte  humor  intercepta  spatia  per¬ 
currens  texturam  subtile  plexiformem  dilaceret,  et  crassior  latex 
interiora  ejus  ingratiis  penetret ;  sed  ad  usum. 

132.  Unde  compages  rara,  spongiosa,  lymphis  pervia,  bibula, 
mollis,  expansibilis,  agendi  libera,  et  condendis  nervis  idonea  ex¬ 
surgit.  Sed  singillatim;  rara  et  spongiosa  erit,  si  perpetuum 
sit  a  minimis  staminulis  rete,  seu  plexus  in  plexu ;  qua  ratione 
non  secus  ac  lanea,  plumea,  spongiosa  substantia  in  minimam 
molem  se  comprimi  patitur ;  quod  etiam  in  cerebris  evenit,  nam 
universa  fere  cerebri  medulla  in  quendam  pedunculum,  uti  etiam 
cerebelli,  coarctatur ;  quod  minime  obtingeret,  nisi  compages 
instar  spongiae  rara,  ac  interea  humore  constipata  foret.  Lym¬ 
phis  pervia ;  sunt  etiam  spatia  inter  quamvis  figuram  plexifor¬ 
mem  hiantia,  quae  diversimode  diduci  et  constringi  possunt, 
uti  a  Clar.  Leeuwenhoekii  figura  nuper  descripta  colligitur :  quin 
haec  spatiola  inter  se  mutuo  communicant,  et  ad  exitus  a  natura 
fabricatos,  ubi  pituitas  suas  deponant,  simul  tendant,  non  dubi¬ 
tandum  esse  reor :  nam  humor  perpetuo  transmeat,  purior  et 
illimior  versus  origines  nervorum,  crassior  vero  et  faeculentior 
ad  processus  mammillares,  etc.  Exinde  sequitur  quod  talis  tex¬ 
tura  sit  bibula  et  mollis.  Tum  etiam  quod  sit  expansibilis,  quot 
enim  spatiola,  tot  veluti  exigui  ventriculi,  cava  aut  potentiae 
dilatationis  et  constrictionis ;  quum  itaque  tot  ventricosae  fissurae 
aut  hiantes  commissurae  sunt,  nihil  obstat,  quin  medulla  in  parte 
ut  in  communi,  atque  in  latum  ut  in  longum  expandi  queat ; 
ita  non  aliter  illa  in  motu  et  ad  motum,  uti  supra  saepius  indica¬ 
tum  est,  formata  esse  potuit.  Si  jam  quavis  cerebri  animationis 
vice  integra  medullaris  moles  expanditur,  sequitur  quod  etiam 
toties  novos  succos  imbibat,  transmittat  et  expellat.  Agendi 
libera;  utcunque  enim  variatur  motus  forma  in  cerebro,  puta 
sive  expansionis  vis  versus  interiora,  vel  exteriora,  vel  alio 
determinetur,  usque  moles  taliter  configurata  quaquaversum 
libet,  cedit,  et  sine  periculo  disruptionis  cuicunque  modo  ob¬ 
temperat.  Interim  in  subjectis  naturalibus  libertatis  criterion 
est,  quod  partes  in  suo  composito  propius  ad  naturam  fluidi  ac¬ 
cedant,  ut  que  laxius  seu  rarius  sedeant ;  tunc  enim  compositum 
sive  commune  libertati  suarum  simplicium  seu  partium  prorsus 
secundum  naturam  harum  agendi  relinquitur:  aliter  si  partes 
aut  simplicia  strictius  connectuntur,  uti  in  pedunculis  et  nervis ; 
assidet  enim  ibi  fibra  alligata  et  quasi  concatenata  fibrae,  et 
simul  involucris  seu  vinclis  membranaceis  coercetur,  sicque  ad 
singularem  aliquem  modum  agendi  obligatur ;  aliter  in  cerebro  : 

quae  est  ratio,  quod  prima  stamina  tam  mollicula  sint,  ut  fere 
fluant,  sicuti  in  embryone  et  infante,  et  quod  successu  temporis 
duriorem  consistentiam  trahant,  quod  idem  est  ac  senescere. 
Et  condendis  nervis  idonea;  cogitur  enim  et  ad  singularem 
actionis  formam  compescitur  in  nervis,  non  item  in  cerebris,  a 
quibus  influit  per  nervos  in  fibras  motrices,  seu  in  actiones  a 
cerebris  designatas ;  causa  enim  agendi  libera  erit,  ut  effectus 
prodeat;  accedit,  nisi  substantia  medullaris,  quse  in  nerveam 
continuatur,  sit  ubivis  patula,  porosa  et  hiulca,  nequicquam 
permicarent  spiritus,  et  transpirarent  cseteri  latices,  sic  nervus 
succo  suo  vitali  destitutus  inops  agendi  in  extremis  omnino  de¬ 
ficeret  ;  quo  periret  correspondentia  extremorum,  commercium 
cerebri  et  corporis,  ut  et  obsequium :  Sed  ut  distincte,  de  sin¬ 
gulis  agendum  est. 


VIII. 

De  natura  vasculi  cum  natura  fibrae  comparata ,  et  de  utrius- 

que  functione. 

133.  Qualis  sit  fibra ,  discimus  a  cortice,  et  qualis  cortex 
discimus  a  fibra ;  nam  fibra  ortum,  naturam  seu  vim  modumque 
agendi,  essentiam,  formam,  verbo  omnem  suum  statum  et  genium 
a  cortice  trahit :  fibra  enim  est  pruductio  corticis,  seu  elon- 
gata  ejus  appendix.  Cortex  enim  fibram  non  ut  parens  novam 
aliquam  prolem  gignit  et  educit,  sedseipsum  in  fibram  producit; 
nam  separatus  cortex  a  fibra,  est  ens  nullius  determinationis 
actu,  quantumlibet  potentia,  uti  cerebrum  revulsum  a  suo  cor¬ 
pore  ;  quod  utrumque  constituat  unanimum  corpus,  cognoscitur 
ex  eo,  quod  cortex  sentiat,  quicquid  tangit  et  vellit  fibram,  et 
quod  fibra  agat,  quicquid  determinat  cortex;  substantia  enim 
corticalis  est  ipsum  cerebrum,  seu  sensorium  et  motorium  com¬ 
mune. 

134.  Similiter  quale  sit  vas  sanguineum ,  cumprimis  arterio¬ 
sum,  discimus  a  corde ;  et  quale  cor,  discimus  ab  ejus  vasis  :  quod 
ubivis  confirmatum  videas  in  Transactione  nostra  Prima,  de 
Sanguine  et  ejus  Corde  ac  Vasis. 

135.  Et  quia  unaquaevis  corticis  sphaerula  est  instar  cordis, 

vide  Trans.  II.,  n.  132  ad  140,  ac  ubivis  alibi;  et  consequenter 
unaqucevis  fibra  est  instar  arteria,  condiscimus  a  corde ,  qualis 
sit  cortex,  et  ab  arteria,  qualis  sit  fibra.  Per  hanc  soriten  seu 
seriem  consequentiarum  certo  concludimus,  quod  extispicium 
unius  membri  theoretice  perrimatum,  nos  in  alterius  cognitio¬ 
nem  ducat,  ut  heic  cordis  in  corticis,  omnium  enim  est  nexus  a 
causis,  quae  simplices  et  unicae  sunt.  Corculum  enim  primaevum 
corporis,  uti  in  pullis  et  embryis  conspicitur,  non  absimilis  est 
sphaerula  et  forma,  ac  est  corticalis  in  cerebro ;  quod  corculum 
corporis  in  suas  dimensiones  et  amplitudinem  crescat,  id  non 
obstat,  quin  instar  unius  remaneat  in  altero ;  ipsa  moles  in  quam 
excrescit  cor  corporis  omnino  extensioni  ejus  actionis  seu  circu¬ 
lationis,  et  gravitati  fluidi  crassioris  seu  resistentiae  sanguinis 
correspondere  debet ;  natura  enim  perpetua  est  in  suis  mensuris 
et  modis. 

136.  Et  si  quid  desit,  de  natura  utriusque  ex  formis,  viribus 
et  modis  agendi  in  extremis,  id  est,  ex  universa  corporis  anatomia, 
ejusque  et  animi  pathologia  et  physiologia  instruimur.  Ex  primo 
enim  et  simplici  stamine  nihil  non  in  corpore  animato  compo¬ 
nitur  et  conformatur,  nam  a  causis  efficientibus  fluunt  effec¬ 
tus,  effectuum  vero  modi  agendi  sunt  phaenomena,  quibus  abun¬ 
dat  pathologia  et  physiologia  animalis  :  si  jam  in  cortice  resideant 
efficacitates  rerum  in  systemate  vivo,  sequitur  quod  singuli  ef¬ 
fectus  ad  retegendam  corticis  naturam  conspirent :  id  etiam  doc¬ 
trina  ordinis  et  graduum  confirmat ;  scilicet  quod  entia  aggregata 
cujusdam  gradus  et  seriei  se  ad  unitates  suas  ut  ad  simplicissi¬ 
mas  partes  referant,  Trans.  I.,  n.  629,  630,  quodque  a  forma, 
natura  et  modo  agendi  talium  aggregatorum  cognoscatur,  quae 
sit  forma,  natura  et  modus  agendi  partium,  proinde  quod  expe¬ 
rientia  communis  et  particularis  rerum,  quse  usquam  sensorium 
quoddam  contingunt,  indigitet  essentiam  minimorum  ejusdem 
gradus,  ibid.,  n.  631.  Imo  correspondentium  adhuc  simpliciorum 
seu  superiorum  graduum,  ib.,  n.  632.  Sed  ad  comparationem 
propius  accedamus,  quam  in  Trans.  I.,  n.  472,  570  exorsam 
videas. 

137.  Ergo  comparatio  docet ;  si  arteria  sit  continuata  vena 
medio  corde,  quod  fibra  sit  continuatum  vasculum  cerebri  medio 
cortice.  De  arteria  vide  Trans.  I.,  n.  130  ad  133,  et  §  vii  de 
Motu  Cordis  Adulti :  nam  utraque  vena  cava  cum  suo  sanguine 

in  auriculam  et  thalamum  dextrum  cordis  influit,  et  trajecto 
pulmone  in  cor  sinistrum  redit,  quare  cor  dextrum  est  cor  ve¬ 
nosum,  et  sinistrum  est  cor  arteriosum :  in  embryonibus  vero, 
quando  fistulae  pulmonales  nondum  reseratae  sunt,  transfertur 
sanguis  venosus  via  compendiaria,  scilicet  per  foramen  ovale 
et  canalem  arteriosum,  in  cor  sinistrum  et  aortam ;  et  sic 
arteria  prorsus  continuatur  venae  medio  corde.  Heic  non  moror 
causas,  cur  in  embryis  strictior  et  quasi  magis  immediata  sit 
continuatio  venae  in  arteriam,  quam  in  adultis,  in  his  enim 
cogitur  sanguis  per  pulmones,  qui  binae  sunt  cordis  appendi¬ 
ces,  priusquam  ille  reducitur  versus  cor  sinistrum  seu  arteriosum. 
Quod  jam  corticis  partes  attinet,  illas  continuari  vasculis  seu 
arteriis,  id  est,  constitui  in  ultimo  termino  arteriarum  et  primo 
fibrarum,  ostensum  est  in  Trans.  II.,  §  ii- ;  ut  et  a  lucubratissi- 
mis  et  ingenio  clarissimis  viris  Malpighio,  Ruyschio,  Yieussenio, 
Ridleio,  Boerhaavio,  Leeuwenhoekio  confirmatum :  utramque 
implerem  paginam,  si  iterum  documenta  eorum  experientiae 
depromerem.  Id  constans  veritas  est,  quod  vasculum  e  corde 
emanans  desinat  in  cortice,  et  medio  cortice  renascatur  fibra, 
quae  redit  ad  cor  seu  ad  aliquam  ejus  venam  aut  arteriam,  a 
qua  per  mirabilem  gyrum  iterum  ad  corticem  resurgit.  Sic  uti 
vena  medio  corde  renascitur  arteria,  ita  vasculum  medio  cortice 
renascitur  fibra. 

138.  Uti  vena,  dum  haec  renascitur  arteria,  naturam  prorsus 
immutat ,  ita  vasculum  cerebri  dum  hoc  renascitur  fibra.  Quod 
diversa  sit  textura  tunicae  venarum,  et  diversa  arteriarum,  ut  et 
natura  sanguinis  venosi,  et  sanguinis  arteriosi,  angiologia  satis 
docet ;  sed  differentiam  non  hujus  loci  est  exponere ;  id  solum, 
quod  uti  sanguis  venosus  differt  a  sanguine  arterioso,  ita  tunica 
venae  a  tunica  arteriae,  unum  enim  ita  accommodatum  est  alteri, 
ut  tunica  simul  cum  sanguine  vas  constituat.  Quoad  sanguinem, 
ille  non  solum  in  pulmone,  sed  etiam  in  corde  subit  mutationem, 
nam  cor  est  organum  chymicum  liquida  ad  compositionem  san¬ 
guinis  praeparans,  Trans.  I.,  n.  453  ad  457,  ad  quem  finem 
etiam  pulmones  in  auxilium  adscivit,  qui  sunt  cordis  appendices  : 
Exinde  etiam  fluit  transformatio  naturae  vasorum :  quod  ipsa 
forma  det,  ut  res  tales  sint,  quales  deprehenduntur  esse,  vide 
Trans.  II.,  n.  244.  Quod  corticem  spectat,  non  quidem  visus, 
sed  mens  per  comparationem  cum  visibili  corde  assequitur,  quod 

de  eo  simile  quid  praedicari  queat,  et  quousque  conjecturam  liceat 
emittere,  vide  Trans.  II.,  n.  138. 

139.  Hinc  sicuti  vena  respective  ad  arteriam  est  passiva,  et 
arteria  respective  ad  venam  est  activa,  ita  vasculum  respective  ad 
fibram ,  et  fibra  ad  vasculum .  Passiva  haud  dicitur  vena,  quod 
nulla  omnino  activitate  polleat,  instructa  enim  est  tunica  mus¬ 
culari,  reagit  quantum  agit  sanguis,  quem  versus  cordis  auricu¬ 
lam  trudit  et  propellit,  Trans.  I.,  n.  190  ad  198,  523,  sed  prox¬ 
ima  causa  ejus  actionis  arteriae  debetur,  ibid.,  n.  223.  Quaprop¬ 
ter  vena  et  arteria  tanquam  binae  consortes  unius  tori  conjugatae 
procedunt.  Ita  etiam  vasculum  sanguineum  cerebri,  quod  in  se 
satis  activum  est,  sed  respective  ad  fibram  passivum :  cuncta 
enim  in  natura  sunt  respectiva,  unde  mensurae,  differentiae, 
gradus  et  momenta :  Et  quia  venae  et  arteriae  hanc  mutationem 
subeunt  mediante  corde ;  ita  vascula  et  fibrae  mediante  cortice . 

140.  Sed  arteria  corporis  ut  primum  intrat  limen  cerebri  seu 
cranium ,  se  imperio  cordis  eximit ,  et  cerebri  subjicit ;  proinde 
naturam  suam  activam  in  quandam  passivam  transcribit ;  qua 
ratione  redditur  vasculum  arteriosum  cerebri  iterum  instar  venae 
passivum,  respective  ad  fibram,  quae  est  activissima.  In  Trans. 
II.,  n.  12  ad  24  ostensum  est,  quod  arteria  carotis  ut  primum 
tangit  limen  cranii  et  fit  interna,  exuat  activam  et  muscularem 
suam  tunicam,  et  retentae  intimae  superinducat  novam ;  tum 
etiam  quod  per  angulares  flexus  et  repetitos  gyros  tam  in  ipso 
osse,  quam  ante  et  post  processus  clinoides  se  cordis  hactenus  sui 
imperio  eximat,  et  cerebri  arbitrio  subdat :  similiter  etiam  arte¬ 
ria  vertebralis,  ut  taceam  venas  et  sinus  durae  matris.  Iterum 
ostensum  est,  quod  corticea  et  cineritia  substantia  sit,  quae  ex¬ 
panditur  et  constringitur,  seu  a  qua  cerebrum  animat,  Trans. 
II.,  n.  132 ;  et  quod  illis  expansis  tota  cerebri  moles  cum  sin¬ 
gulis  vasis  sanguineis  et  omni  medulla  constringatur,  et  vice 
versa,  ibid.,  n.  141  :  proinde  quod  systole  et  diastole  arteriarum 
sic  dictarum  cerebri  non  amplius  a  corde  sed  a  cerebro,  id  est, 
ejus  substantia  corticali  pendeat ;  hac  ratione  sunt  vascula  cere¬ 
bri  passiva  seu  obsequiosa  -  substantiis  corticalibus,  et  earum 
fibris,  in  quibus  vis  activa  regni  principaliter  residet :  id  qua 
arte  paratur,  in  Capite  sequente  adumbratum  videbis.  Interim 
constans  naturae  regula  est,  quod  copulanda  sint  entia  passiva 
activis,  ut  conjugium  sit,  ex  quo  aliqua  proles  gignatur. 

141.  Instituta  comparatio  ulterius  docet ,  sicut  a  ventriculo 
sinistro  cordis  cavitas  per  mediam  arteriam  usque  ad  ultimos  ejus 
ramorum  fines  continuatur ;  ita  sinulus  vel  exilis  ille  thalamus 
spheerulce  corticalis  per  mediam  fibram.  Id  evidens  est  in  corde, 
nam  ventriculus  ejus  sinister  non  nisi  quam  in  unicam  arteriam 
magnam  panditur,  cujus  sunt  omnes  quotcunque  sunt  arteriae 
corporis.  De  simili  ventriculo,  sinulo  aut  thalamo  in  qualibet 
substantia  corticali,  vide  Trans.  II.,  n.  124  ad  128. 

142.  Sic  ut  omnis  fibra  medullaris  cerebri  et  nervea  corporis 
sit  pervia  et  transpir abitis  seu  cavitate  donata,  hoc  est,  sit  cana¬ 
liculus  arterioso  non  absimilis.  His  paulisper  immorandum  est, 
nam  sunt,  qui  permeabilitatem  fibrarum  adbuc  negant ;  opinio, 
quae  a  schola  Peripatetica  emanavit,  nam  quod  fibrae  sint  solidae 
et  terrenae,  Philosophus  de  Part.  Animal.  1.  2,  c.  4  statuit,  et  sic 
haec  vitae  nostrae  stamina  videtur  induravisse,  et  ita  obturasse, 
ut  ab  Hippocrate  recludi  non  potuerint,  qui  asserit,  nihil  dari 
in  corpore  animali,  quod  non  sit  perspirabile  et  transpirabile. 
Quod  cavitas  et  fluidum  percurrat  fibram  sicut  arteriam,  id  qui¬ 
dem  aegre  sensu  sed  satis  evidenter  mente  percipitur;  illos,  qui 
de  his  ex  solo  sensu  judicant,  perstringit  Plato  in  Theaeteto,  his 
notis,  “  Sunt  profani,  qui  nihil  aliud  esse  existimant,  nisi  quod 
manibus  apprehenderint,  agendi  autem  efficacitates,  et  rerum 
generationes  originesque,  quicquid  denique  sub  oculos  non  cadit, 
in  earum  rerum,  quae  existunt,  numero  minime  ducunt :  sunt 
certe  valde  crassi  et  a  musis  alieni,”  pag.  mea  n.  155,  156.  Ut 
et  ipse  Aristoteles,  “  Nostrae  excellentiae  rerumque  aliarum  ig¬ 
norantia  ex  eo  proficiscitur,  quod  ad  discendum  solo  sensu  im¬ 
pellimur,  neque  cogitationem  abstrahimus,  sed  ex  ea  disciplinam 
haurientes,  quia  nos  omnia  expertos  esse  arbitramur,  id  quodque 
dicere  solemus  nihil  esse,  quod  sub  sensum  non  cadit De 
Sap.  Div.  secundum  iEgyptios  lib.  xii.,  cap.  xx.  Causam  hujus 
ignorantiae  vide  in  Trans.  I.,  n.  623.  Sed  qui  etiam  hodie  per¬ 
meabilitatem  fibrarum,  is  sane  experientiam  opticis  vitris  illus¬ 
tratam  seu  autopsiam  vel  in  dubium  revocat  vel  impugnat ;  qua¬ 
propter  ut  ipsi  huic  veritati  fides  sit,  inducor  in  experientiae 
documentis  recensendis  heic  copiosus  esse. 

Ita  de  his  Clariss.  Willisius  disserit:  (( Nervi  ipsi  prout 
microscopii  ope  detegere  licebit,  per  totum  poris  et  meatibus, 
quasi  totidem  alveolis  densissime  excavatis  et  invicem  contiguis, 

instruuntur :  ita  syringica  eorum  substantia,  instar  cannae  In¬ 
dicae,  ubique  porosa  et  pervia  est.  Intra  haec  spatiola  spiritus 
animales,  sive  corpuscula  valde  subtilia,  et  ex  sua  natura  semper 
in  motum  promta,  blande  scaturiunt,  quibus  tum  pro  vehiculo, 
tum  etiam  pro  retinaculo,  latex  aquosus,  et  ipse  partium  valde 
subtilium,  adjungitur.  Succus  iste  nervosus  a  cerebro  et  cere¬ 
bello,  in  appendicem  medullarem  derivatus,  exinde  per  nervos 
in  totum  genus  nervosum  usque  blando  allapsu  defertur,  ac  in¬ 
tegrum  ejus  systema  irrigat.  Ab  aequabili  hujus  emanatione 
spirituum  animalium  per  totum  expansio  dependet ;  atque  horum 
substantia,  imo  ipsius  animae  sensitivae  hypostasis,  in  ejusdem 
humoris  diffusione  fundatur,”  supra  n.  8. 

Clar.  Bartholinus:  “ Nervorum  usus  est,  facultatem  ani¬ 
malem  cum  spiritu  animali  a  cerebro  acceptam  instar  canalium 
adferre  ad  partes  sensorias,  ut  oculos,  aures,  etc.,  et  motorias, 
ut  ad  musculos  :  ad  omnes  fere  partes,  ut  in  genere  sentiant  et 
dignoscant,  quae  dolorem  adferunt. — Usus  nervorum  omnium 
est,  vehere  spiritum  animalem  ad  omnes  partes  pro  sensu  et 
motu,  quod  ex  laesione  illorum  constat.  Si  enim  obstruantur 
in  principio,  vel  totaliter,  perit  utrumque,  et  apoplexia  oritur 
vel  ex  parte,  sit  alterius  partis  sensus  vel  motus  privatio ;  si  dis- 
secentur,  motus  istius  partis  tollitur,  in  quem  inserebantur,” 
n.  12,  13,  15. 

Clar.  Vieussenius  :  “  Spiritus  animalis  pluribus  distinctis, 
nec  non  inexplicabilibus  modis  nervum  permicat,  adeoque  intra 
ipsum  plures  distinctos  atque  inexplicabiles  motus  obit,  pro  quo¬ 
rum  diversa  ratione  diversa  in  anima  cogitata  excitantur.” 

Clar.  Ridleius  :  “  Fibram  censeo  esse  vel  protensionem 
quampiam  alicujus  arteriae,  quae  sua  exiguitate  ad  haec  apta  sit 
effecta,  ut  hujusmodi  liquorem  tantum  contineat ;  vel  ejusmodi 
tubulosam  productionem  arteriae,  quae  orificio  seu  poro  suo  pro¬ 
portione  respondeat  figurae  ac  magnitudini  illius  fluidi,  quod  ab 
ipsa  recipi,  natura  intendit.  Credo  quod  fibra  nullum  fluidum, 
quodcunque  id  fuerit,  excipere  sustineat,  quin  id  prius  in  minu¬ 
tissimas  particulas  redigatur ;  quod  Leptometriae  nomine  venit : 
quae  postrema  vasa  ego  crediderim  nihil  aliud  esse  quam  plures 
adhuc  capillares  productiones  vasorum  corticalium,  prout  rubra 
seu  sanguinis  vasa  efficiunt  ut  ejusmodi  poro  praeditae  sint,  qui 
illas  aptas  reddat  ad  recipiendum  illum  tantummodo  liquorem 

tilissimum,  tenuissimum,  mitissimum,  quem  ego  arbitror  esse 
verum  medullarem  et  nervosum  succum,”  etc.,  n.  18. 

Clar.  Malpighius  :  “  An  hsec  fibrosa  corpora  cava  sint,  vel 
saltem  in  fasciculum  collecta  porulis  et  interstitiis  inde  enatis 
succum  peculiarem  in  continuatos  nervos  transmittant,  egeret 
longa  indagine.  Non  leve  videtur  argumentum  separati  in  cere¬ 
bro  humoris,  et  inde  in  nervos  propagati,  fibrarum  extremitas, 
quibus  cerebrum  integratur ;  nam  extremis  capitulis  vel  radici¬ 
bus  immergitur  in  cortice,  per  quem  copiosissima  sanguinea  vasa 
diramificantur.  Ex  quibus  cogitandi  ansa  habetur,  corticem  seu 
cineritiam  substantiam  appulsum  a  vasis  imbrem  intima  struc¬ 
tura  in  fibras  derivare. — Inter  vasorum  genus  reponendas  esse 
hujusmodi  nerveas  fibrillas  vulgatum  illud  indicare  videtur,  his 
scilicet  sectis  copiosum  quendam  succum  ovi  albumen  referentem 
igne  concrescibilem  emanare,  ut  in  secto  brachii  nervo  observavi. 
— Licet  in  cerebro  reticularis  adsit  fibrarum  implicatio,  non 
tamen  deferendus  humor  horum  filamentorum  externa  adhsesione, 
ut  in  spongiis  accidit,  totum  enim  separandi  depurandique  min¬ 
isterium  intima  glandularum  corticalium  structura  perficitur,  et 
cavas  fistulosasque  fibras  mox  e  glandulis  egressus  subit  humor, 
et  in  subjectas  partes  pro  diversis  muneribus  exequendis,  contin¬ 
uato  tramite  demandetur,  sicut  in  stirpium  fistulis  accidere 
superius  innuimus,”  etc,  n.  20,  21. 

Clar.  Leeuwenhoekius  adhuc  oculatius,  qui  acutioribus  vitris 
instructus  ipsas  cavitates  saepius  conspicatus  est,  et  aliis  conspi¬ 
ciendas  exhibuit :  “  Hac  observatione  non  contentus,  quacun¬ 
que  potui  ratione  conatus  sum  cognoscere,  num  particulae, 
quas  dixi,  pertenues  et  oblongae  cavis  meatibus  sint  interius 
perviae :  et  tandem  aliquot  post  diebus  meatus  illos  sive  cavi¬ 
tates  non  semel,  sed  vicies  saltem  et  quinquies  distinctissime 
oculis  agnovi. — Id  unum  in  hoc  negotio  male  me  habet,  quod 
cavitates  illas  nemini  possim  conspicuas  exhibere ;  nam  simul 
ac  illas  oculis  meis  examinandas  admoveo,  illico  et  minuto 
citius  per  exsiccationem  ita  considunt,  ut  tam  admirabile  spec¬ 
taculum  nulla  industria  reparabile  prorsus  evanescat :  neque 
solum  vasculorum  illorum  ambitus  vidi  (quse  vascula  ut  ner¬ 
vum  efficiant,  ad  aliquot  usque  centena  congregari  videntur), 
sed  et  quorundam  cavitates  tam  distincte  agnovi,  tanquam 
si  pertenui  acicula  chartam  quibusdam  in  locis  perforemus. — 

Cavitates  ipsas  delineari  curavit  in  Tab.  1,  cujus  descriptionem 
ipse  legas ;  nec  antedictis  quicquam  addere  possum,  dicit,  nisi 
quod  cavos  vasculorum  meatus  investigans,  clarius  eos,  quam 
antea  perceperim.  Quidam  roganti  mihi,  nonne  perexilia  vas¬ 
cula,  et  vasculorum  foramina  vel  hiatus  videret,  reposuit,  fora¬ 
mina  illa  primo  videbam  intuitu ;  ego  autem  respondebam,  ea 
quae  viderat  exiguam  esse  portionem  patentium  vasculorum,  ex 
quibus  nervus  contexitur. — In  vituli  nervis  meatus  illos,  quod 
non  modicam  mihi  voluptatem  attulit,  non  modo  semel  sed  com¬ 
pluries  inveni,”  n.  26,  27,  29,  30,  34. 

Clar.  Boerhaavius  agmen  claudit :  “  Quicunque  cogitat 
corticis  expositi  naturam,  atque  inde  oriri  fibrillas  medullosas 
distinctissimas ;  tum  similitudinem  hujus  apparatus  cum  omni 
parte  alia  totius  corporis ;  ingentem  copiam  tenuissimi,  puris¬ 
simi,  mobilissimi  sanguinis  arteriosi  non  spoliati  parte  subtilis¬ 
sima,  magna  vi  a  corde  propinquo  huc  appulsi ;  laticem  tenuis¬ 
simum  intra  ipsam  substantiam  medullosam  dissectam  semper 
tactu,  visu,  imprimis  per  microscopia,  ubique  deprehendi ;  qui 
in  aegritudine  cerebri  male  affecti  saepenumero  multum  augetur ; 
assidua,  ordinata,  proportionata,  ipsorum  horum  staminum,  a 
primo  vitae  puncto  ad  ultimam  vitae  metam,  incrementa,  nutri¬ 
menta,  propagines  et  reductiones  :  ille  judicabit  fibras  has  cana¬ 
liculos  tenuissimos  pervios  esse,  qui  in  se  excipiant  humorem 
corporis  humani  omnium  quidem  subtilissimum,  qui  fabrica 
mirifica  corticis  praeparatus,  secretus,  atque  vi  in  has  fistulas 
impulsus  est,  ex  omni  quidem  parte  hujus  in  medullam  oblon¬ 
gatam  collectus. — Si  porro  attento  quis  animo  intelligit,  quod 
medulla  tota  vasculosa  impendatur  constituendis  nervorum  fi¬ 
brillis,  imo  in  eas  ipsas  sola  continui  porrectione  abeat ;  quod 
compressa,  discissa,  putrefacta,  exesa  medulla  cerebri  aut  cere¬ 
belli,  omnis  actio  per  nervos  inde  oriundos  exerceri  sueta  statim 
aboleatur,  licet  nervi  in  integritate  sua  et  membranis  intacti 
perstent;  quod  nervi  ubique  laxi,  penduli,  curvi,  retrogressi, 
obliqui  sint,  tamenque  promptissime  motus  sensumque  perfici¬ 
ant;  quod  tamen  compressi  constrictive,  licet  integri,  nervi 
omnem  movendi  sentiendique  facultatem  amittant  in  iis  partibus, 
quae  inter  ligaturam  et  extrema  loca,  ad  quae  porriguntur  illi 
nervi,  ponuntur,  illibata  potestate  sua  inter  ligaturae  locum  et 
inter  medullam  cerebri  cerebellique ;  ille  certissime  concludet. 

fibrillas  nerveas  humorem  medullae  assiduo  recipere,  transmit¬ 
tere,  ad  omne  punctum  totius  corporis  distinctissimis  viis  deferre. 
— An  igitur  mirum  tibi  videtur,  quod  humoris  hujus  praesentiam 
et  motum  non  assequatur  oculus  ?  quod  ligaturae,  vulnera, 
puncturae,  suctiones,  antlia  aeria,  injectio,  non  valeant  oculo 
eum  exhibere  ?  quod  cavitates  nervorum  nulla  arte  queant  aciei 
visus  objici  ?  Certo,  qui  haec  eo  animo  tentat,  nescit  naturam 
horum  vasculorum  et  liquoris  ipsius.  Qui  vero  oculum  fugientes 
et  artem  eludentes  cavitates  vasculorum  ideo  negat,  ignorat  sane 
rationem  corporis  nostri  in  origine,  progressu,  operationibus 
excretionibusque,  nescitque  insectorum  fabricam,  non  attendit 
denique  ad  ea,  quae  plantis  manifestissime  accidunt.  Crassus 
quoque  ideo  est  error,  lympham  ex  sectis  caudae  bubulae  nervis 
stillantem,  satis  spissam,  agnoscere  pro  eo,  quem  jam  descripsi¬ 
mus,  humore,”  etc.,  supra  n.  49,  51,  Trans.  II.,  n.  95.  En 
consensum  communem  nostrae  aetatis  anatomicorum  cum  Hip¬ 
pocrate,  contra  philosophos  contrariae  opinionis  antiquos  et  neo¬ 
tericos. 

143.  Id  prester  experientiam  etiam  ratio  dictat :  nam  sine 
fluido  in  fibris  nihil  quicquam  in  corpore  animato  ortum ,  progres¬ 
sum,  ordinem,  legem,  vim  motricem ,  vitam  et  sensum  duceret  et 
ageret:  quippe  fibra  sine  fluido  est  impotens  agendi  stamen.  Sed 
ad  singula;  quod  ortum  et  progressum  attinet,  id  patet  ex  per¬ 
lustratis  inchoamentis  pullorum  in  ovis,  et  embryonum  in  uteris ; 
nam  fluidum  albuminis  et  vitelli  per  insensiles  semitas  et  poros 
et  per  medias  vesiculas  traducitur  versus  carinam,  et  exinde  in 
purissima  stamina,  quae  ex  tenellis  cerebris  effluentia  fabricam 
viscerum  successive  moliri  ingrediuntur ;  nisi  tunc  emergens 
fibra  secundum  fluidi  sui  vim  et  naturae  impetum,  seu  quo  ejus 
anima  ducit,  determinaretur,  nequicquam  aliquid  formae  or¬ 
ganicae,  et  tam  stupendi  artificii  et  ingenii  machina  excitaretur, 
confer  totum  §Phum  iii.,  Trans.  I.,  de  Inchoamentis  Pulli  in  Ovo. 
Quod  ordinem  et  legem ;  nullus  enim  ordo,  et  nulla  ordinis  lex 
foret  sine  fluido  ad  omnem  vim  et  modum  agentis  naturae  deter¬ 
minabili;  quod  fluida  sint  vires  naturae,  et  quod  substantiae, 
quales  sint,  per  modum  virium  suarum  se  declarent,  vide  Trans. 
II.,  n.  223.  Quod  vim  motricem,  ut  in  musculis,  glandulis, 
vasis  :  nam  fibra  compressa,  exinanita,  inutili  humore  distenta, 
senio  effoeta  et  emerita,  tabe  confecta,  ita  subruit  demoliturque 

priora  musculorum  robora,  ut  activitates  particulares  vertantur 
in  communes,  et  subeat  impotentia  vires  singulares  secundum 
arbitria  animae,  exercendi.  Quod  vitam  et  sensum ;  Si  enim 
non  tantum  fluidi  animalis  renascitur,  quantum  ut  ita  dicam 
denascitur,  id  est,  si  fons  humorum  vitalium  exarescere  incipit, 
tunc  collapsis  fibris  hebescunt  sensationum  organa,  et  ipsamet 
vita  corporis  quasi  in  crepusculares  umbras  intrat ;  uti  singulae 
mutationes  status  in  nobis  indicant.  Pone  jam  fibras  sine  fluido, 
dic  quomodo  existunt,  quomodo  subsistunt,  quomodo  aluntur, 
agunt,  patiuntur,  vivunt  et  sentiunt ;  seu  dic  quid  animat  fibram, 
et  quid  exanimat ;  annon  quantum  liquidi  deficit  fibrae,  tantum 
potentiae  agendi  sentiendique  ei  perit ;  non  secus  ac  in  vasis  um¬ 
bilicalibus,  caeterisque,  quae  olim  fuerant  sanguini  pervia,  sed 
successu  temporis  facta  exsanguia  ligamentorum  et  tendinum 
naturam  induere  visa  sunt.  Ergo  recludamus  fibras,  et  illas 
canaliculares  statuamus,  sic  etenim  viam  ad  causas  et  principia 
rerum  in  regno  animali  apertam  et  explanatam  habebimus  ;  et 
persuadebimur  quod  ex  conjugio  fluidi  cum  sua  fibra,  secundum 
utriusque  convictus  rationem,  moveamur,  sentiamus,  vivamus : 
adde  quae  dicta  sunt  in  Trans.  II.,  n.  165. 

144.  Tum,  sicut  superficies  muscularis  cordis  traducitur  per 
continuum  in  superficiem  arteriae ;  ita  superficies  cujusvis  partis 
corticis  circum  ejus  fibram.  Non  ambigitur,  quin  fibra  muscu¬ 
laris  cordis  in  arteriam  magnam,  et  inde  in  singulas  parvas  seu 
capillaceas,  imo  in  ipsas  venulas,  usque  ut  in  cor  redeat,  con¬ 
tinuetur,  nam  systole  et  diastole  cordis  et  arteriarum,  seu  totius 
systematis  arteriosi  alias  seu  in  locis  disco ntinuis  cessaret :  prae¬ 
ter  fibras  musculares  etiam  vasa  superficialia,  alias  coronaria 
dicta,  ut  et  nervi  cardiaci,  quoad  partem  in  aortam  traducuntur. 
Ex  parallelismo  simile  de  corculis  innumeris  cerebri  concludi 
potest,  scilicet  quod  eorum  lineae  seu  potius  umbrae  fibrillares, 
quae  superficiem  concinnent,  per  continuum  transeant  in  ipsam 
fibram,  ejusque  tuniculam  forment,  vide  Trans.  II.,  n.  113.  Id 
constat  ex  actione  continua  fibrae  a  principio  ad  ejus  finem  ;  nam 
actio  continua  non  datur  in  discontinuis. 

145.  Eoe  his  consequentia  fluunt,  uti  in  quovis  puncto  arteriae 
est  instar  cordis,  ita  in  quovis  puncto  fibrae  est  instar  corticis.  Per 
instar  cordis  et  corticis  in  arteriis  et  fibris  intelligo,  quod  tan- 
quam  in  quovis  harum  puncto  praesto  adessent,  licet  non  ipsa 

individua  sed  solum  eorum  vis  et  virtus  adsit :  non  aliter  ac 
imago  distans  in  oculo,  cujus  modo  instar  adest ;  similiter  dicitur 
cerebrum  adesse  in  omni  puncto  corporis  :  sine  cordis  praesentia 
in  quovis  puncto  arteriae,  haec  non  ad  ictum  cordis  fere  simul 
micaret ;  nec  musculum  ad  nutum  animi  primum  que  voluntatis 
momentum  ageret ;  nec  cerebrum  fere  in  instanti  persentisceret 
minimas  differentias  tactuum  in  organis  ;  proinde  est  in  cerebro, 
id  est,  in  cortice  instar  eorum,  quae  repraesentantur  in  sensoriis 
externis,  et  in  musculis  est  instar  eorum  quae  percipiuntur  ani¬ 
mo  :  quapropter  vis  et  substantia  formatrix,  id  est,  anima  cor¬ 
pus  ad  suam  ideam  seu  ut  typum  suarum  intuitionum  et  reprae¬ 
sentationum,  prorsus  fabricavisse  videtur,  confer  Trans.  I.,  § 
iii. ;  causa,  et  veritas  liujus  theorematis  consequitur  ex  praece¬ 
dente  hujus  capitis,  nimirum,  quod  arteria  sit  continuatum  cor, 
et  fibra  sit  productio  corticis,  seu  elongata  ejus  appendix,  etc., 
n.  133,  134,  135,  144,  adde  Trans.  I.,  n.  173  ad  179,  182  ad 
187,  Trans.  II.,  n.  202. 

146.  Nam  utraque  ab  origine  motus  aut  tactus  fluminulum 
suum  inclusum  in  consequentia  agit.  Hic  est  effectus  causae  con¬ 
tinuus  :  sanguis  enim  arteriae  injectus  etiam  sine  cordis  vi  sponte 
fluit  ad  exitus  seu  in  venas  :  imo  si  stringis,  pungis,  vellicas 
arteriam,  momenta  frictionis  seu  tactus  in  ramis  sequentibus 
distincte  deprehenduntur ;  proinde  artificialem  quendam  pulsum 
a  cordis  diversum  plectro  vel  digito  comprimente  in  arteriis  vivis 
producere  possumus :  ratio  est,  quia  arteria  ab  origine  motus  aut 
tactus  fluentum  suum  sanguineum  in  consequentia  agit.  Ex¬ 
hinc  apparet,  quod  munus  cordis  sit,  undulam  sanguineam  aortae 
injicere,  et  quod  reliquum  ipsius  arteriae  et  arteriarum,  in  qua¬ 
rum  omni  puncto  est  instar  cordis,  vide  Trans.  I.,  n.  169  ad  190. 
Simile  adhuc  perfectius  obtinet  in  fibris,  quapropter  vires  mus¬ 
culorum  non  solum  a  corticis  determinatione  sed  etiam  a  quovis 
tactu  et  confrictu  in  corpore  excitantur,  vide  Trans.  I.,  n.  506, 
507,  508,  561,  570,  574,  Trans.  II.,  n.  32,  33. 

147.  Uti  arteria  quoscunque  sit  in  gyros  flexa  et  circumducta, 
nihilominus  fluidum  suum  usque  ad  fines  pellit :  ita  fibra,  quo- 
modocunque  flectitur  et  circumducitur .  Quod  arteriolas  spectat, 
illae  flectuntur  et  reflectuntur  secundum  omnem  corpusculi  for¬ 
mam,  quod  irrigant,  uti  in  vesiculis  glandularibus,  fibris  mus¬ 
cularibus,  vasculis  sanguineis,  et  alibi :  tam  facile  enim  trahuntur 

in  gyros  et  spiras,  ut  Clar.  Leeuwenhoekius  plus  centum  cir¬ 
cuitus  in  spatio  unius  unguis  numeraverit.  Trans.  I.,  n.  125. 
Si  tunica  muscularis  trudit  sanguinem,  non  interest  arteriae, 
quas  curvaminum  species  agat ;  aliter  vero,  si  unda  pelleret  un¬ 
dam.  Fibrae  adhuc  perfectius  in  similes  gyros  feruntur,  uti 
conspicuum  est  in  cerebro  et  corpore :  in  cerebro  fibra  ex  cor¬ 
tice  suo  exclusa  per  mille  ambages  ad  compita,  statiunculas  et 
metas  suas  anhelat,  uti  copiosa  illa  quae  ex  ambitu  corticali  et 
utroque  corpore  striato  versus  centrum  medullare  procurrit,  illa 
se  super  lacunar  ventriculorum  majorum  bis  iterumque  reflectit, 
recurritque  saepe  viam,  ut  socias  alterius  haemisphaerii  in  corpore 
calloso  inveniat  amplectaturque,  inde  se  versus  fornicis  basin 
recurvat,  ut  fere  redux  se  super  thalamos  nervorum  opticorum 
conjiciat.  Sunt  quae  retiformium  filorum  instar  in  angulosos 
flexus  millies  se  contorquent,  antequam  petunt  fasciculos,  in 
quibus  recta  procedant.  Fibrae  cerebelli  e  pedunculo  satis  ob¬ 
lique  versus  protuberantiam  annularem  ab  uno  latere,  et  desub 
testibus  ab  altero  exsurgunt,  ubi  secum  accurrentibus  cerebri 
ita  consociant  et  consinuant,  ut  non  inepte  comparari  queant 
cum  spiris  et  incisuris  in  saxo  molari,  vide  figuras  Clar.  Vieus- 
senii  et  Willisii :  utraeque  dum  se  penitus  immerserint,  et  quoad 
partem  rursus  emerserint,  retro  ferunt  gradum,  et  conjunctim 
in  medullam  spinae  vel  in  quendam  nervulum  pertendunt.  In 
medulla  spinae  similiter,  ubi  praeter  fibrarum  perpetuos  circuitus, 
etiam  sunt  quae  versus  magnum  foramen  occipitis  recta  secundum 
cervicem  ascendunt,  et  inde  se  versus  par  octavum  capitis  reflec¬ 
tunt,  et  per  hanc  viam  ad  pharyngem  et  laryngem  seu  cervicem 
redeunt.  In  corpore  similiter,  nam  fibra  instar  hederae  circum 
arteriam,  fibram  motricem,  vesiculam,  folliculum,  corpuscula 
et  grana  glandularia  et  ganglioformia  repit ;  praecipue  fibra  sen¬ 
soria,  quae  formas  papillosas  in  lingua,  aut  organicas  alias  in 
aure,  oculo,  cuticulis  per  sinuosos  plexus  et  anguiformes  tortus 
contexit.  Caetera  quid  percenseam,  ut  in  ventriculo,  intestinis, 
pancreate,  liene,  hepate,  pulmone,  corde.  Verbo  nihil  interest, 
si  rursum  aut  prorsum  ferantur  fibrae,  modo  eo  flectantur,  quo 
usus  imperat ;  et  nihilominus  earum  fluidum  cortice  emissum 
per  innumerabiles  labyrintheas  ambages,  nullibi  repercussum 
aut  per  objectus  remoratum  ad  ultimas  metas  organicas,  sen¬ 
sorias  aut  motorias,  ictu  oculi  aut  voluntate  citius,  properat. 

Ergo  quum  fluidum  percurrit  et  modificat  fibram,  et  quum  per¬ 
fectissime  reagit  tunica  quando  agit  fluidum,  ac  vicissim,  et  quum 
in  unoquovis  puncto  sit  instar  corticis,  sequitur  quod  fluidum 
illud  sponte  transmicet  canalem,  utcunque  hic  flectitur  et  re¬ 
flectitur  :  imo  demonstrandum  venit,  quod  naturae  fibrarum 
convenientior  forma  fluendi  sit  circularis  aut  spiralis,  quum  rec- 
tilinea,  in  quam  non  fertur  sed  cogitur,  uti  dum  ligata  est  in 
nervo. 

148.  Uti  arteria  sanguinem  suum  per  modum  undutationis,  ex 
quo  pulsus ;  ita  fibra  per  speciem  undutationis  superioris  seu  per 
modificationem  suum  spiritum  fluentem profug at .  Quod  circulatio 
sanguinis  peragatur  per  successivam  intra  imperceptile  momen¬ 
tum  undulationis  promotionem,  unde  in  singulis  permeatorum 
vasorum  locis  oritur  sensibilis  elevatio,  quae  dicitur  pulsus,  Trans. 
I.,  n.  166  ad  170,  179.  Et  quod  haec  undula  primum  impul¬ 
sum  a  corde  nacta  dein  a  toto  systemate  arterioso  promoveatur, 
ibid,  n.  173;  quod  id  pernicius  adliuc  in  fibris  peragatur,  ibid., 
n.  176.  Modificatio  est  praecipue  aurarum,  ut  et  fluidorum 
animalium,  atque  correspondet  undulationi  aquarum,  quae  in 
superficie  harum  conspicitur;  sonus  enim  per  modificationem 
aeris  pervenit  ad  aurem,  et  imago  per  modificatum  aethere  m ; 
sic  modificatio  significat  modum  transvectionis  soni  aut  imaginis 
a  distantia  ad  distantiam  :  haec  nusquam  existit  sine  origine  aut 
principio  motus :  sed  doctrina  modificationum  tantae  est  ampli¬ 
tudinis  et  excellentiae,  ut  in  physicis  facile  primas  teneat ;  qualis 
enim  est  natura  imo  substantia  se  per  modificationem  declarat. 
Quod  fluidum  animale  atmosphaerarum  modificationes  aemuletur, 
vide  Trans.  II.,  n.  269,  290,  291.  Interim  ex  fabrica  arteria¬ 
rum  et  comparata  fibrarum  constat,  quod  illae  et  hae  ad  omnem 
undulationum  et  modificationum  naturae  formam  sint  structae. 

149.  Sic  eadem  unda  a  primo  motus  carcere  expulsa  non  actu 
sed  potentia  in  novissimis  metis  adest.  Talis  enim  est  natura 
modificationis ;  sic  transfertur  radius  solaris  in  tellurem,  imago 
in  oculum,  sonus  in  aurem,  undula  in  litus,  quae  non  eadem 
sed  continua  est  cum  primum  expulsa. 

150.  Uti  sanguis  per  arterias  micans  secundo  flumine  et  aucta 
celeritate  fertur,  ita  fluidum  per  suas  fibras.  De  arteriis  vide 
Trans.  I.,  n.  174,  175,  176,  179.  Idque  sequitur  ex  eo,  quod 
instar  cordis  et  corticis  sit  in  quovis  puncto  arteriae  et  fibrae,  et 
quod  tunica  sit,  quae  simul  fluminulum  agit ;  si  tunica,  nec  in- 

flexiones  remorantur,  n.  147,  necessnm  est,  ut  celeritas  motus 
augescat  non  decrescat :  si  sola  vis  cordis  fluentum  ageret,  tunc 
celeritas  potius  diminueretur,  in  quam  opinionem  ideo  plures 
eruditi  lapsi  sunt,  quamvis  effectus  et  phsenomena  contrarium 
prorsus  dictent.  Undulatoria  haec  sanguinis  translatio  cum  enisu 
aut  lapsu  corporum  a  regione  in  regionem  leviorem  seu  gra¬ 
viorem  comparari  potest,  quae  scilicet  in  ascensu  vel  descensu 
gradus  suae  celeritatis  in  ratione  duplicata  continuo  augent. 

151.  Uti  tunica  arteriae  ad  naturam  sui  sanguinis,  ita  tuni¬ 
cula  seu  tenerrima  superficies  fibrae  ad  naturam  sui  fluidi  confor¬ 
mata  est.  Quod  tunica  arteriae  accommodatissima  sit  ad  naturam, 
seu  vim  agendique  modum  suae  arteriae,  vide  Trans.  I.,  n.  134, 
135,  et  quidem  tam  prorsus,  ut  ex  dato  sanguine  seu  ejus  natura 
concludi  possit  qualis  sit  tunica,  et  ex  data  tunica,  qualis  sit 
sanguis:  fluidum  enim  struit  suam  tunicam,  ut  ex  primaevis  em¬ 
bryonum  et  pullorum  staminibus  patet.  Ita  etiam  fibra  ad  suum 
fluidum ;  sed  qualis  sit  hujus  tunica,  infra  demonstrandum  venit, 
quapropter  conformitatis  et  parallelismi  fibrae  et  arteriae  ulterio¬ 
rem  in  his  transactionem  differo  :  id  solum  beic  non  praetereun¬ 
dum  duco,  quod  tuniculae  fibrarum  tantae  tenuitatis  sint,  ut 
purioris  naturae  vires,  sicuti  modificationes  subtilissimi  aetheris, 
seu  levissimorum  tactuum  discrimina  oriundasque  inde  formas, 
harmonias  et  disharmonias,  distincte  capiant,  deferant  et  sen¬ 
tiant  :  si  non  tunicula,  in  quam  vires  modificatrices  impingunt, 
ad  naturam  sui  fluidi  accommodatissima  foret,  nequicquam  or¬ 
ganum  ex  fibrulis  contextum  ageret  sensum,  nec  prorsus  similis 
eodem  momento  repraesentaretur  in  cerebro  imago  illius  quae 
quasi  adest  in  sensorio  externo  :  quapropter  ut  primum  utriusque 
conformatio  disperire  aut  obliterari  incipit,  distinctiones  modo¬ 
rum  et  differentiae  rerum  incipiunt  confundi,  id  est,  sensationes 
hebescere.  Quam  vasa  arteriosa  et  venosa  mutationem  subeunt, 
quando  postliminio  alterius  naturae  fluido  permeantur,  liquet  a 
vasis  umbilicalibus,  tubo  hepatico,  canali  arterioso,  tendine 
musculari,  et  minutioribus  aliis  vasis  in  cuticula,  dura  meninge, 
et  alibi,  quippe  tunc  simulant  filamenta,  chordas,  funiculos, 
lacertos,  verbo  canales  alius  originis,  indolis  et  denominationis. 

152.  Sic  tunica  cum  fluido  incluso  unum  vas  constituunt,  et 
unam  causam  agunt.  Continens  enim  et  contentum  beic  simul 
sumtum  vas  sanguineum  aut  fibra  appellatur;  nam  vas  sine  san¬ 
guine,  et  fibra  sine  suo  fluidissimo  est  mera  membrana,  et  san- 

guis  intunicatus  est  merus  indeterminatus  fluor.  Ipsa  enim 
pars  continua  seu  cohaerens  arteriae  et  fibrae,  id  est,  tunica,  est 
semita  determinationum  fluidi  e  regni  interioribus  ad  exteriora, 
et  vicis  sim. 

153.  Proinde  uti  circulatio  sanguinis  per  arterias  peragitur 
vi  activa  et  reactiva  tunices  earum  musculosae ,  ita  circulatio  pu¬ 
rioris  fluidi  per  fibras  vi  activa  et  reactiva  tuniculae  circumvolutae. 
Quod  tunica  agat  in  sanguinem,  et  sanguis  in  tunicam,  seu 
quod  patiatur  unum,  quando  agit  alterum,  multis  confirmatum 
videas  in  Trans.  I.,  n.  182  ad  187.  Tota  res  medica  in  id  in¬ 
cumbit,  ut  sanguini  sua  actio,  et  tunicae  sua  reactio,  id  est, 
tensio  naturalis  restituatur.  Ita  etiam  in  fibris,  ad  quas  ab  ar¬ 
teriis  per  modum  elevationis  ad  potentiam  superiorem,  uti  in 
calculo  analytico,  induci  potest ;  sed  ut  penitus  intelligatur,  ipsa 
fabrica  tuniese  exponenda  est. 

154.  Uti  arteria  sanguine  suo  distenta  in  longum  simul  ac  in 
latum  expanditur ,  ita  fibra  suo  fluido  percursa.  Quod  arteria 
corporis  exporrigatur,  quando  dilatatur,  vide  Trans.  I.,  n.  228, 
229.  Aliter  vero  arteria  cerebri,  quae  suam  naturalem  indolem 
transmutat  in  mediam  inter  venosam  et  arteriosam,  ibici.,  n. 
218.  Interim,  quod  plenitudo  expandat  simul  ac  extendat  ar¬ 
teriam,  liquet  a  nervo  exemto  et  exsiccato,  qui  contrahitur  et 
abbreviatur  :  imo  fibra  scissa  recurrit  quasi  in  seipsam,  atque 
intorquet,  confer  Trans.  I.,  §  vii.  de  nervis  cardiacis,  et  Trans. 
II.,  n.  172  ad  176.  Sed  quod  ipsa  fibra  similem  arteriis  cere¬ 
bri,  seu  aulae  corporis  naturam  in  his  induat,  scilicet  quod  abbre¬ 
vietur  quando  impletur,  infra  demonstrandum. 

155.  Uti  arteria  a  corde  in  fibras  motrices  musculorum ;  ita 
fibra  in  easdem  a  suo  cortice  influit ,  sed  disparibus  momentis , 
unde  actio  et  reactio,  et  inde  alterni  et  reciproci  motus.  Quod 
causa  efficiens  proxima  motionis  muscularis  sit  fluidum  in  fibris, 
et  sanguis  in  arteriis,  quae  mutuo  et  per  vices  in  se  reagunt, 
vide  Trans.  I.,  n.  504,  511.  Tironibus  etiam  notum  est,  quod 
in  quamlibet  fibram  muscularem  influat  fibra  a  cerebro  late 
sumto,  et  influat  arteria  a  corde :  tum  etiam  quod  arteria  vel 
fibra  laesa,  compressa,  exinanita,  abscissa,  actio  muscularis  per¬ 
eat  ;  ut  et  quod  cerebri  animatio  cum  motu  cordis  non  in  adultis 
sed  in  embryis  coincidat,  Trans.  I.,  §  iii.  Caetera  vide  sis  in 
Transactione  nostra  Myologica. 

156.  Uti  in  arteriis  est  robur ;  ita  in  fibris  est  vis  virium  et 
vita  corporis.  De  arteriis  vide  Trans.  I.,  n.  231 — 233,  at  quod 
in  fibris  sit  vis  activa,  seu  in  fibris  simplicibns  vis  virium,  satis 
intelligitur  ab  earum  origine,  campo  actionis  et  effectu :  origo 
est  in  cerebris,  unde  tanquam  a  communi  fonte  omnes  muscu¬ 
lorum  vires  seu  actiones,  et  quidem  per  fibras  totidem  determi¬ 
nationum  semitas,  effluunt.  Campus  seu  extensio  actionis  est 
universum  corpus,  nam  ubi  nulla  fibra,  ibi  nulla  vis  activa  et 
sensatio,  sed  est  aliquid  dissociatum  a  vita  sensitiva  et  voluntaria 
cerebri ;  superiora  enim  in  inferiora,  et  vicissim,  influunt  ad 
modum,  quo  substantiae  formatae  sunt,  et  per  nexum  communi¬ 
cant,  Trans.  I.,  n.  622.  Ejfectus  sunt  sensationes  et  actiones, 
seu  nulla  non  phaenomena  regni,  quae  fibrae  cum  arteriis  produ¬ 
cunt  :  nam  in  toto  systemate  non  est  nisi  fibra  et  vasculum ; 
horum  determinationes  sunt  formae,  quae  universam  machinam 
animalem  constituunt.  Interim  ut  robur  sit,  esse  debent  vires 
roboris  efficientes ;  proinde  si  in  arteriis  sit  robur,  fibra  erit  vis 
efficiens  aut  producens ;  quod  apparet  ex  eo,  quod  fibra  in  arte¬ 
riae  tunicam,  et  fluidum  fibrae  in  ejus  sanguinem  influat :  idcirco 
ipsis  nervis  vim  et  robur  corporis  familiariter  loquendo  tribuere 
solemus.  Ex  his  satis  evidens  redditur,  cur  solae  arteriae,  non 
autem  comites  venae,  uti  alibi,  e  regno  corporis  in  ejus  aulam 
seu  cerebrum  ascendant,  et  illae  suam  jam  emeritam  vitam  medio 
cortice  transcribant  in  fibras,  scilicet,  ut  robur  cerebris,  vis 
imaginationi  et  inde  ingenio,  ut  et  efficax  determinationis  fa¬ 
cultas  voluntati  accedat. 

157.  In  summa ,  sicuti  arteria  in  se  coire,  aut  ad  minimam 
sui  diametrum  jugi  nitatur ;  ita  etiam  fibra.  Quod  arteria  in 
minima  diametro  suae  contractionis  haerere  et  quiescere  amet, 
vide  sis  Trans.  I.,  n.  178,  et  experimenta  ibi  allata.  Exploratum 
enim  est,  quod  tunica  muscularis  cujusvis  arteriae  premat  san¬ 
guinem  inclusum,  unde  aequilibrium  pressionis  arteriarum  com¬ 
mune,  de  quo  Trans.  I.,  n.  178  seqq.,  et  undula  a  corde  im¬ 
missa,  ubicunque  sit,  ad  exitus  seu  in  venas  urgetur.  Quin 
etiam  tunicula  fibrae  idem  conetur,  non  ambigendum  est,  nam 
minimo  frictu  laesa  illico  se  corrugat,  contrahit,  horret,  et  scissa 
se  in  suam  spiram  recipit,  intorquet  et  claudit.  Sed  fluidum 
per  alternas  vices  a  corde  et  cortice  emissum  et  injectum  utramque 
expansam  tenet. 

158.  Sic  jugi  libratur  arteria  et  fibra  inter  statum  summae 
constrictionis  et  summae  expansionis,  id  est,  inter  mortem  et  vitam. 
Constrictio  est  mors,  et  expansio  est  vita  tam  arteriae  quam  fibrae, 
nam  utraque  in  mortuis  evacuatur,  clauditur,  contrahitur ;  par¬ 
iter  in  timore,  qui  est  instar  et  simulacrum  mortis,  nam  mors 
errat  ante  oculos,  tunc  enim  ruit  sanguis  ab  arteriis  praeceps  in 
venas,  inde  linquunt  musculi,  concidunt  ginglymi  ossium,  et 
haeret  animus  tanquam  semiextinctus,  qui  sunt  effectus  con¬ 
strictae  arteriae  et  fibrae,  seu  cessantis  circulationis  ;  in  his  peri¬ 
culis  vita  in  corpus  non  redit,  nisi  utrumque  vas  iterum  elevetur, 
et  circulatio  renovetur ;  nam  praeter  arteriam  et  fibram  nihil  est 
in  corpore  animato,  quod  per  motum  vivit,  et  per  vitam  movetur. 
Ergo  naturaliter  morimur,  quia  arteria  in  se  coire,  aut  ad 
minimam  sui  diametrum  ex  se  jugi  nititur,  n.  157  :  non  autem 
ita  naturaliter  vivimus,  nam  arteria  et  fibra  contra  suam  naturam 
cogitur  expandi,  et  quidem  per  vitam  seu  animam  ;  quae  est  vis 
superior.  Seu  quod  eodem  recidit,  quatenus  sumus  corpus  et 
materia,  morimur,  sed  quatenus  sumus  anima,  vivimus  ;  natura 
enim  in  se  spectata  est  mortua,  et  modo  inservit  vitae  pro  causa 
instrumentali,  Trans.  II.,  n.  231  ad  238.  Exhinc,  quia  alternis 
comprimitur  et  expanditur  arteria  et  fibra,  fluit,  quod  in  nobis 
continua  sit  pugna  inter  mortem  et  vitam,  seu  quod  mors  assi¬ 
duis  insultibus  lacessat  vitam,  et  vita  assiduis  victoriis  domet 
mortem,  dum  tandem,  quatenus  naturales,  morte  occumbimus, 
sed  quatenus  spirituales,  vitae  restituimur ;  sic  vincimus  quando 
vincimur,  quando  pensa  naturae  persolverimus. 

159.  Ideo  continua  vitae  adest  instauratio  per  animationes 
cerebri,  respirationes  pulmonum ,  systoles  et  diastoles  cordis,  inde- 
que  oriundas  circulationes.  Quare  cessante  cerebri,  pulmonum 
aut  cordis  motu,  cessat  circulatio  fluidi  in  fibris,  et  sanguinis  in 
vasis,  et  cessante  circulatione,  cessat  vita  corporis ;  haec  vita 
quae  creditur  continua,  perpetuis  minis  et  quasi  alternis  vicibus 
mortis  dispungitur,  nam  omnis  systole  minatur  lethum,  et  omnis 
diastole  annuntiat  vitam ;  hae  vices  seu  haec  momenta  sunt  partes 
vitae  communis,  exinde  patet,  quae  sors  vitam  nostram  manet, 
scilicet  quod  necessum  sit,  ut  aetas  nostra  occidua  per  iter  de¬ 
clive  continuo  labatur,  seu  quod  partes  suum  commune  eisdem 
fatis  involvant.  Interim  quia  vita  nostra  tot  infinitis  mortibus 
interpolatur,  non  potest  quin  obscura  sit,  ut  potius  mors  quam 

vita  appellari  mereatur,  quae  est  causa  tenebrarum  nostrae  mentis, 
quae  tunc  solum  vivit,  quando  a  natura,  id  est,  a  mundo  ejusque 
blanditiis,  et  a  corpore  ejusque  illecebris,  quae  omnia  per  se 
mortua  sunt,  ad  Deum,  qui  est  unica  et  summa  vita,  elevatur. 

160.  Sed  inter  arterias  et  fibras  differentia  celeritatis  et  per¬ 
fectionis,  seu  momentorum  et  graduum,  secundum  leges  doctrinae 
ordinis,  intercedit.  Dogmata  et  leges  doctrinae  ordinis  videas  in 
Trans.  I.,  §  viii.,  imprimis  n.  648.  Nam  omnium  in  eadem 
serie  talis  constabilita  est  harmonia,  ut  sibi  mutuo  correspon- 
deant  cum  solo  perfectionis  secundum  gradus  discrimine,  quare 
inferiora  respiciunt  superiora  ut  analoga  et  eminentia,  ita  etiam 
arteriae  fibras,  ibid.  n.  626.  Tum,  substantiae  simpliciores  sunt 
priores  et  posteriores,  remotiores  et  proximiores,  et  inter  se  ut 
causae  efficientes  et  effectus ;  quae  priores  sunt,  etiam  sunt  uni¬ 
versaliores,  et  in  omni  qualitate  perfectiores  posterioribus,  ibid., 
n.  613  ad  618.  Ac  uti  sunt  substantiae,  ita  etiam  earum  essen¬ 
tiae,  attributa,  accidentia  et  qualitates,  seu  nulla  non  adjuncta, 
ibid.,  n.  618  ad  622. 

161.  Ratio  conformitatis  arteriae  et  fibrae  ex  conformitate 
fluidorum  in  utrisque  ducitur ;  nam  arteriam  sanguis  ruber  suo 
sero  comitatus,  et  fibram  sanguinis  essentia  purior  seu  fluidum 
animale,  quae  sibi  mutuo  correspondent ,  percurrit.  Hanc  fluido¬ 
rum  animalium  correspondentiam  in  Trans.  II.,  n.  222,  et  locis 
ibi  ad  calcem  citatis,  expositam  videas.  Interim  si  fluida  sibi 
mutuo  correspondeant,  et  tunicae  ad  naturam  sui  fluidi  ita  con¬ 
formatae  sint,  ut  unum  vas  constituant,  atque  unam  causam 
agant,  supr.  n.  151,  152,  consequitur,  quod  conformitatis  et 
analogiae  ratio  inde  petenda  sit. 

162.  In  his  vero  disconveniunt,  quod  omnibus  arteriis  unicum 
cor  magnum ;  singulis  autem  fibris  totidem  corcida  praefixa  sint. 
Id  autopsia  microscopica  confirmat ;  nam  ex  unaquavis  corticis 
glandula  fibra  promitur ;  ideo  quot  partes  corticales,  tot  fibrae ; 
quae  est  ratio  quod  tanta  luxuries  partium  corticalium  sit,  ut 
per  myriades  numerandae  sint.  Tum  quod  arteriae  continuo  di - 
ramificentur ;  non  item  fibrae ;  nam  fibrae  simplicissimae  naturae 
tunica  seu  tenuissima  philyra  sunt  circumductae,  quare  non 
amplius  in  plures  se  dirimi  patiuntur,  et  quae  dirimuntur,  sunt 
duntaxat  nervi  aut  fibrarum  fasciculi :  haec  etiam  est  ratio,  quod 
tam  exiguum  corculum  seu  capitellum  fibrae  impositum  sit,  at 

vero  corporis  arteriis  magnum,  ut  scilicet  omni  ramificationi  seu 
systemati  sanguineo  par  et  adaequatum  sit. 

163.  Denique  quod  arteria  extremitate  sua  abeat  in  venam, 
non  autem  eo  modo  fibra.  Quod  arteria  demum  transeat  in  ve¬ 
nam,  evidens  est,  non  ita  quod  fibra  :  sed  ex  comparatis  vasculi 
et  fibrae  naturis  supra  conclusimus,  quod  vasculum  in  corticis 
sphaerulam  influens  sit  respective  vena  fibrae ;  nam  sicuti  vena 
influit  in  cor,  ita  hoc  vasculum  in  corticem,  in  quo  cum  fibra, 
vix  aliter  ac  vena  cum  arteria  in  corde,  unitur ;  quare  dicimus, 
quod  fibra  non  illo  modo,  quo  arteria,  transeat  in  venam ;  quo 
autem,  heic  non  est  dicendi  locus :  sed  ut  rem  paucis  et  obscure 
declarem,  ex  penitus  explorata  determinatione  fibrae  apparet, 
quod  fibra  struat  arterias,  et  quod  arteriae  capillus  sic  structus 
infinities  in  corpore  in  glandularem  aut  corticali  non  absimilem 
formam,  vesiculam  aut  sphaerulam  expandatur,  ex  qua  promitur 
ductulus  seu  fibra  corporea,  quae  per  tunicam  intimam  arteriae 
redit  ad  corticem ;  hac  ratione  fibra  in  quandam  sibi  correspon- 
dentem  venam  abire  videtur :  sed  de  his  infra,  ubi  de  fibris  cor¬ 
poreis.  Ultimo  quod  circulatio  sanguinis  per  arterias  pulsu  dig¬ 
noscatur,  non  item  circulatio  fluidi  per  fibras ;  ob  rationes  n. 
148,  150,  160,  allatas,  scilicet  propter  momenta  celeritatis  im- 
perceptibilia  in  fibris. 

164.  Ex  hac  comparatione  judicare  licet  usum  vasculi  et  usum 
fibrae  in  cerebris  :  scilicet,  quia  vasculum  respective  ad  fibram  est 
naturae  passivae,  et  fibra  respective  ad  vasculum  est  activa,  supra 
n.  139,  140,  quod  omnis  cerebri  pars  composita,  minor  et  major, 
ex  fibris  seu  partibus  activis,  simul  ac  ex  vasculis  seu  partibus 
reactivis  aut  passivis  conflata  sit.  Duo  haec  naturae  principia, 
unum  scilicet  activum,  et  alterum  passivum,  unicuique  com¬ 
posito  inesse  debent,  quid  enim  ageret  et  efficeret,  et  quo  deter¬ 
minaretur  vis  activa,  nisi  foret  quod  resisteret  et  pateretur? 
Contra  quid  passivum  et  iners,  nisi  instrumentum  foret,  quo 
uteretur,  et  in  quod  ut  in  objectum  se  impenderet  vis  activa? 
ergo  vires  activae  per  se  sumtae,  et  vires  passivae  per  se,  nihil 
quicquam  producunt,  nec  mutuo  coalescunt :  ergo  ubicunque 
datur  compositum,  inibi  aderunt  bina  ista  principia,  quae  heic 
per  fibras  et  vascula  substantialiter  repraesentantur :  ut  sciamus 
quid  sit  vis  passiva  aut  inertiae,  ex  definitione  Clar.  Wollfii  in 
Cosmologia  patet,  scilicet  quod  sit  principium  resistentiae  motus 

in  corporibus,  §  130,  et  quod  vis  inertiae  omni  mutationi  resistat, 
§  132:  quid  autem  vis  activa,  primitiva,  viva  vel  derivativa, 
motrix,  eundem  auctorem  consule.  Heic  per  passivum  non 
intelligitur  id,  quod  prorsus  est  iners  aut  absolute  per  se  quies¬ 
cit,  sed  quod  respective  est  minus  activum,  et  quod  ad  alia  entia 
magis  passiva  admodum  potest  esse  activum,  uti  venae  corporis 
ad  suas  arterias,  et  heic  vascula  ad  suas  fibras ;  vel  ut  exemplo 
analogo  utar,  sicuti  conjux  ad  suum  maritum ;  reactio  enim 
pariter  est  actio,  licet  opponantur.  Quod  nulla  sine  his  binis 
naturis  rite  inter  se  consociatis  existat  compositio  aut  proles,  quse 
substantia  sit  per  se,  satis  ex  membris  et  partibus  corporis  ani¬ 
malis  comparet,  uti  ex  cerebro,  corde,  pulmonibus,  ventriculo, 
musculis,  glandulis,  arteriis. 

165.  Et  sic  quod  vascula  superficiem  partis  composita ,  dum 
fibra  ipsum  corpus  constituant.  Ita  enim  hae  vires  consociari 
solent,  ut  activae  in  centro  resideant,  et  passivae,  resistentes,  re¬ 
activae,  obsequentes,  aut  inertes  vel  inertiores  ad  peripherias 
rejiciantur;  imo  persaepe  tali  successionis  ordine,  ut  activitas 
centri  per  gradus  versus  peripherias  decrescat :  sed  ab  exemplis 
illustremur :  cerebrum  intus  in  suis  haemisphaeriis  activissimas 
partes  seu  ipsas  vires,  ut  ita  dicam,  substantiatas,  id  est,  glan¬ 
dulas  corticales  et  fibras  recondit ;  has  primum  tenui,  mox  dura 
matre,  et  tandem  pigro  cranio  obducit  et  circumsepit :  nec  am¬ 
bigendum  est,  quin  unaquaevis  pars  corticis,  et  unusquisque 
plexus,  ut  et  fibrarum  fasciculus,  et  nervus  similiter  cohaereat ; 
singula  enim  suis  membranis  circumcincta  sunt ;  in  nervis  con¬ 
stituunt  fibrae  axem,  et  vascula  membranam.  Ita  etiam  in  corde, 
in  quo  venae  in  superficiem  rejectae  sunt ;  quod  vasa  coronaria 
omnia  sint  venae,  vide  Trans.  I.,  n.  421,  422,  459.  In  arteriis 
et  venis  similiter,  in  quibus  dari  actionem  et  reactionem,  seu 
vim  activam  et  passivam,  supra  ostensum  est.  Ita  etiam  in 
pulmone,  qui  pleura  et  costis  coercetur ;  tum  quoque  in  ventri¬ 
culo,  pancreate,  hepate,  liene,  et  caeteris  visceribus;  et  adhuc 
evidentius  in  glandulis  et  musculis,  nam  hi  multiplici  serie 
membranarum  involuti  sunt. 

166.  Inde  temperatura  naturalis  et  limitata  extensio  virium 
exsurgit ;  atque  series  nascitur,  in  qua  ab  unoquovis  puncto  super¬ 
ficiei  respicitur  centrum ,  et  a  centro  superficies,  qua  vires  insitas 
intra  determinatam  activitatis  spharam  limitat,  sustinet,  coercet, 

librat  et  moderatur.  Quod  hoc  non  merum  sit  ratiocinium,  aut 
vana  conjectura,  experientia  confirmat ;  nam  vascnla  ubivis  in 
cerebro  membranam  efficiunt,  quod  oculatissimi  Malpighius  et 
Leeuwenhoekius  testantur;  id  quoque  in  fasciculis  fibrarum,  qui 
ex  caudice  medullari  emergunt,  liquido  conspicitur,  nam  intus 
copulantur  fibrae,  et  extus  meninge  pia  et  mox  dura  circum¬ 
volvuntur  ;  in  arteriis  ut  et  in  fibris  similiter,  quae  intus  a  fluidis, 
quae  sunt  vires  naturae  in  forma,  permeantur,  extus  vero  tunicis 
coercentur. 

167.  Hac  ratione  vascula  ubivis  in  medulla  cerebri  praesentia 
sunt ;  ex  quo  sequitur ,  quod ,  ubicunque  fibra  seu  vis  activa  deficit 
aut  deficere  incipit ,  ibi  vascula  novum  corticem  aut  cinerem ,  (ex 
quo  novae  fibrae  seu  novae  vires  emicant)  ad  omnem  rationem  com¬ 
positionis  in  nervorum  principiis,  et  usum  in  extremis,  excitent. 
Haec  jam  est  causa,  quod  substantiae  activae,  uti  corticales  et 
fibrae  tam  copiosae  sint  in  cerebris,  ut  per  myriades  sint  nume¬ 
randae,  similiter  vascula,  quae  infinite  diramificantur ;  tum  etiam 
quod  non  solum  in  ambitu  cerebri  sed  etiam  in  interiore  ejus 
medulla,  et  in  corporibus  striatis  partes  cineritiae  abundent ;  quae 
quod  e  novo  excitentur,  effrondescant,  perficiantur,  imo  et  de¬ 
nascantur  et  aboleantur  testantur  perlustrata  cerebra  mortuo¬ 
rum  ;  hae  substantiae  in  catulis  nondum  vix  apparent,  docente 
Clar.  Willisio;  in  cerebris  quoque  effoetis,  ut  et  venere  debili¬ 
tatis  disparere  visae  sunt.  Interim  ipsa  necessitas  officiorum  et 
usus  in  extremis,  poscit  ut  cerebrum  lieic  novas  vires  excludat, 
lieic  autem  veteres  ac  inutiles  obliteret.  Sed  omnes  has  muta¬ 
tiones  in  regnis  animalibus  describere,  est  ab  universalibus  ad 
specialia  et  particularia  descendere,  et  ab  anatomia  ad  phaeno¬ 
mena  pathologica  corporis  et  animi  exspatiari. 


IX. 

De  vasculis  mediae  naturae,  eorumque  origine,  natura  et 
f  unctione  in  cerebris :  deque  fibris  corporeis. 

168.  Vascula  mediae  naturae  sunt  ipsa  stamina,  ex  quibus  tu¬ 
nicae  arteriarum  cerebri  constant,  et  ex  cquibus  pia  mater  est  con¬ 
texta.  Vascula  cerebri,  de  quibus  egimus,  in  sequentibus,  velim 
arterias  appellare,  quantumvis  naturam  suam  arteriosam,  dum 

cerebrum  ingressae  sunt,  in  quandam  venosae  similem  seu  passi¬ 
vam  transcripserint;  n.  138 — 140.  Et  quidem  ob  rationem, 
quia  vasa  cerebri  arteriis  corporis  continuantur,  et  admodum  ex 
re  in  anatomicis  est,  ne  a  semel  indito  et  recepto  usu  loquendi, 
seu  nomine,  utcunque  non  omen  gerant,  temere  discedatur. 
Quod  haec  stamina  non  sint  vascula,  ex  eo  patet,  quod  consti¬ 
tuant  et  contexant  tunicas,  quae  cum  vasculis  et  ramis  continuo 
producuntur ;  non  enim  ramus,  per  quem  ducit  cavitas,  desinere 
potest  in  stamen,  nisi  super  arteriam  iterum  reflecteretur :  nec 
sunt  fibrae,  quia  fibrae  ex  suis  glandulis  corticalibus  exoriuntur, 
et  inde  ut  appendices  producuntur.  Haec  tunicarum  stamina 
admodum  cognata  et  homogenea  sunt  cum  staminibus  piae  me¬ 
ningis;  quae  quod  similis  sint  originis  et  naturae,  infra  in  Trans¬ 
actione  de  Pia  Meninge  demonstrandum  venit. 

169.  Illa  enim  dum  ex  suis  membranis  solvuntur ,  tenuissima 
sunt,  et  tanquam  fibrae  apparent :  quapropter  Clar.  Leeuwenhoek, 
qui  borum  primus  est  detector,  illa  fibrillas  cerebri  vocitat : 
Quam  ineffabilis  sit  eorum  copia  et  tenuitas,  autor  passim  in  ob¬ 
servationibus  suis  memorat  et  computat ;  et  quia  se  genuinis 
fibris,  et  genuinis  vasculis  intermiscent,  haud  facile  ab  his  aut 
illis  dignosci  possunt :  sed  usque  illa  oculo  detecta  mente  sequa¬ 
mur  et  discernamus. 

170.  Sed  quia  non  sunt  fibrae,  nec  talia  vascula,  de  quibus 
hactenus  egimus,  sed  alius  originis,  naturae  et  functionis,  ideo 
illa,  vascula  fibrae  aemula  vocamus.  De  illorum  origine,  natura 
et  functione  in  sequentibus  est  disserendum ;  sed  antequam 
pergimus,  necessum  est,  ut  ex  Tabula  iii.,  et  ejus  descriptione 
n.  37,  129,  claram  de  hujus  naturae  vasculis  ideam  nobis  compa¬ 
remus  ;  aliter  non  possum  quin  obscura  et  parum  intellecta  lo¬ 
quar,  vix  aliter  ac  qui  Graece  illis  qui  Graeca  non  intelligunt, 
et  tamen  ipsae  res  illo  idiomate  satis  clare,  sed  intelligentibus, 
pronuntiantur. 

171.  Haec  stamina  vasculosa,  vel  si  mavis  dicere  fibrosa,  ista 
sunt,  quae  ex  tunicis  arteriarum  decerpta  glandulas  corticales,  id 
est,  omnem  substantiam  cineritiam  cerebri,  cerebelli  et  utriusque 
medullae  producunt,  integrant  et  irrigant.  Ex  Trans.  II.  de  sub¬ 
stantia  cerebri  cineritia  satis  constitisse  reor,  quod  principalis 
illa  regni  animalis  substantia,  nimirum  corticalis  cum  vasculis 
cerebri  ita  sit  connexa,  ut  ejus  glandulas  a  dictis  vasis  oriri  cre- 

dideris ;  quod  etiam  experientissimi  rimatores  anatomici,  ut 
Malpighius  aliique  asserunt :  sed  id  solum  in  dubium  est  revo¬ 
candum,  num  glandulae  corticales  sint  terminationes  arteriarum, 
id  est,  si  arteriolae  extremitatibus  suis  desinant  in  talem  glandu¬ 
lam,  ex  qua  enascatur  continuatio,  quae  sit  fibra,  vel  annon  dum 
vas  arteriosum  continuat  viam  ex  sua  tunica  producat  talem 
foetum,  et  illa  nihilominus  ut  arteria  ulterius  pergat :  ex  analogo 
plantarum  seu  fruticum  exemplo  probabiliter  concludere  datur, 
quod  dictae  glandulae  non  immediate  ex  arteriolis  effrondescant, 
sed  quod  ex  tunica  seu  membranea  parte  vasis :  in  plantis  et  ar¬ 
boribus,  seu  in  regno  vegetabili  admodum  est  clarum,  quod 
prima  germina  seu  oculi  fruticum,  non  ex  ligno  sed  ex  molli 
libro  termitis  efflorescant,  uti  in  racemis,  acinis,  moris,  fragis, 
cornis  caeterisque  foetibus  est  conspicuum,  quod  adliuc  confirmatur 
in  diffractis  et  deciduis  arboribus,  quae  remanente  solum  cortice, 
usque  flores  vernos  et  frutices  excludunt ;  his  non  absimiles  esse 
possunt  frutices  in  regno  animali,  id  est,  sphaerulae  corticales, 
qui  ultimi  foetus  vasculorum  sanguineorum,  et  primi  fibrarum 
sunt:  comparatio  id  docet,  nam  in  his  et  similibus  regnum  animale 
et  vegetabile  licet  conferre ;  nam  surculi  aut  rami  arborum  cor- 
respondent  arteriis  cerebri,  cortex  surculorum  aut  ramorum  tu¬ 
nicis  arteriarum,  et  frutex  seu  bacca,  ipsi  substantiae  corticali, 
quae  est  ultima  productio  arteriae :  ita  quidem  ex  analogo  plan¬ 
tarum  exemplo  deducere  licet,  quod  substantiae  corticales,  aut 
fruticosi  foetus  arteriarum,  non  immediate  a  vasis  sed  ex  tunicis 
eorum  propullulent.  Idem  etiam  confirmari  potest  ex  compa¬ 
ratione  cordis  cum  substantiis  corticeis,  quae  totidem  sunt  corcula 
simpliciora  et  perfectiora,  n.  135.  Cor  etenim  corporis  quidem 
pendet  a  suis  venis  cavis,  ascendente  nimirum  et  descendente, 
sed  utraque  haec  vena  intumescit  et  coalescit  in  sinum  magnum, 
quae  auricula  dextra  vocatur,  ex  hac  auricula  seu  ex  hoc  sinu 
tumefacto  venoso  prodit  ipsum  cor  tanquam  appendix  ;  ex  com¬ 
paratione  fluit,  quod  vasculum,  quando  abit  in  glandulam  cor¬ 
ticalem  similiter  intumescat,  sed  quod  ex  materia  suae  tunicae 
depromat  substantiam,  quae  ipsum  corpus  glandulae  corticalis  con¬ 
stituat,  sed  simplicior  et  perfectior  in  cortice  quam  in  corde  cor¬ 
poris,  proinde  quod  tunica,  seu  materia  tunicae  abeat  in  materiam 
corticis,  vix  aliter  ac  substantia  muscularis  utriusque  venae  cavae 
et  auriculae  in  corpus  cordis.  Accedit  confirmatio  exinde,  quod 

nusquam  videatur  vasculum  arteriosum  cerebri  terminari  in 
glandula  corticali,  sed  continuare  viam,  et  interea  plures  tales 
glandulas  a  latere,  sieuti  frondicula  arboris  flores  fruticum  ex¬ 
citare.  Insuper  id  ex  regulis  doctrinae  ordinis  et  graduum  con¬ 
firmatum  itur,  nam  ad  superiorem  gradum  et  potentiam  non  per 
ramificationem,  sed  per  vascula  mediae  naturae,  quae  jamdum  ad 
altiorem  potentiam  elevata  sunt,  ascenditur.  Sed  fateor,  quod 
heic  ocularem  experientiam  ut  confirmationis  symbolam  non  liceat 
allegare,  nam  ipsas  ramificationes  arteriarum,  quid  stamina  ex 
tunicis  arteriarum  erumpentia  microscopiis  assequi  potest  ?  sed 
usque  faventiorem  experientiae  assensum  exspectare  licet,  interea 
ex  analogismo  et  comparatione  formare  debeo  ratiocinia,  quae 
persuadent,  quantumvis  non  possint,  quin  sub  conjecturae  amictu 
appareant :  interim  ex  bis  ut  principiis  seriem  consequentiarum 
deducimus,  quae  si  prorsus  cum  singulis  experientiae  documentis 
coincidunt,  omnino  de  veritate  principiorum  certus  excedere  de¬ 
beo  ;  si  enim  causae  ex  singulis  effectibus  nemini  excepto,  confir¬ 
mantur,  non  scio  anne  causa  firme  stet  tota,  et  sit  ipsissima, 
quae  de  effectibus  praedicanda  sit.  Ergo  sequitur,  nam  glandula 
corticales  a  latere  et  tunica  arteriarum  genitricium  non  aliter  pen¬ 
dent  ac  effrondescunt ,  ac  solent  uva  et  bacca  circum  teneros  ar¬ 
boris  sua  dactylos  et  termites ,  et  non  ex  lignea  et  medullari,  sed 
ab  illius  corticea  parte  seu  ex  libro  pidlulant  et  fruticantur. 

172.  Glandulis  corticalibus  ita  progerminatis  se  similis  na¬ 
tura  purissima  ex  pia  matre  protensa  stamina  super  adjiciunt,  et 
piissimam  corticalium  meningem  efformant  et  concinnant.  Quin 
glandulae  corticales  tenuissima  quadam  meninge  sint  circum- 
amictae,  non  locus  est  ambigendi,  nam  in  typo  minori  non  solum 
sunt  glandulae  et  corcula,  sed  etiam  cerebella,  vide  Trans.  II., 
n.  191  ad  196.  Accedit,  quidquid  vi  aliqua  activa  pollet,  etiam 
instructum  esse  debet  limite  seu  tunica,  quae  terminet  vires,  ali¬ 
ter  definitum  non  esset :  quod  autem  tenuissima  haec  meninx, 
seu  piissima  mater,  quae  singulam  glandulam  corticalem  obducit, 
per  continuum  trahatur  ex  communi  cerebri  membrana,  quae  pia 
mater  vocatur,  suademur  a  priori,  ut  et  a  posteriori,  a  priori, 
quia  sic  non  aliter  connectitur  omni  particulari  inter  se  mutuo 
et  cum  communi :  a  posteriori,  quia  meninx  se  singulis  plicis  et 
anfractuosis  rimis  cerebri  insinuat,  et  singula  uti  ipsum  cerebrum 
obducit;  id  confirmant  oculatissimi  cerebri  rimatores,  Pacchio- 

nus,  Willisius,  Leeuwenhoekius,  Ruyschius,  caeterique,  pariter 
etiam  nervi,  qui  productiones  singulares,  et  appendices  sunt 
medullaris  cerebri  et  cerebelli,  nam  hi  eadem  meninge  succincti, 
ex  tunicae  plica  aut  membrana  interiore  exsolvunt  et  dimittunt 
tenuia  stamina,  quae  non  solum  fasciculos  ac  fibras  inclusas 
copulant,  sed  ita  singulas  involvunt :  similiter  etiam  glandulae, 
ganglia  et  musculi  corporis ;  singula  enim  multiplici  tunica  sunt 
circumdata,  et  ex  interiore  superficie  proxime  affixae  membranae 
depromunt  stamina,  imo  telam  staminum,  quae  implicet  partes 
inclusas,  et  ad  communem  conatum  redigat.  Sic  etenim  uni¬ 
versale  ingreditur  ac  determinat  omne  singulare ;  et  animus  com¬ 
munis  in  particularissimis  cerebri  regnat,  similiter  ac  in  cceteris 
compositis,  ut  in  glandulis,  gangliis,  nervis  et  musculis  corporis  ; 
quibus  circuminducta  membrana  ex  se  demittit  surculos,  qui  par¬ 
tes  inclusas  involvunt,  et  simul  connectunt.  Haec  regula  fluit  ex 
principiis  vere  philosophicis,  quae  dictant  quod  genera  ingre¬ 
diantur  species,  et  species  particularia,  id  est,  quod  universalia 
ingrediantur  singularia,  seu  superiora  inferiora ;  quod  genera  et 
species  compositorum  determinentur  a  qualitate  partium  et  per 
modum,  quo  partes  ipsae  inter  se  connectuntur,  vide  Clariss. 
Wollfium  in  Ontol.  §  539,  et  quid  genus,  et  quid  species,  §  533, 
534,  quod  autem  vascula  seu  fibrae  piae  meningis  cognatae  aut 
homogeneae  sint  cum  vasculis  seu  fibris  tunicae  arteriarum,  in 
Transact.  de  Pia  Meninge  demonstratum  videbis. 

173.  Haec  stamina  seu  vascula  fibrae  cernula  fasciculatim  ex 
tunica  unius  arteriae  erumpunt,  et  in  tunicam  alterius  seu  vici¬ 
nae  influunt;  tam  confertim,  ut  speciem  membranae  efforment,  qua 
arteriam  arteriae  connectunt  et  committunt.  Perlustra  modo  Tab¬ 
ulam  iii.,  fig.  i.,  ubi  GH,  DI,  OK  et  BA  designant  arterias, 
stamina  vero  parallele  intercedentia  sunt  vascula  seu  fibrae,  de 
quibus  jam  agimus. 

174.  His  ad  perpendiculum  se  superadjicere  videntur  fibrillae 
ex  interiore  piae  meningis  lamella  solutae,  quae  simul  cum  trans¬ 
versis  tunicarum  fibris  integram  telam  membranaceam  nectunt. 
Idque  ex  eadem  ratione,  de  qua  supra  n.  171  peractum  est. 
Ipse  auctor  etiam  fibrarum  transversarum  meminit,  quae  non 
nisi  quam  ex  pia  meninge  perpendiculariter  influere  queunt. 

175.  Hac  ratione  haec  vascula  fibrae  cemida  non  solum  vasa 
majuscula  et  eorum  propagines,  sed  etiam  glandulas  corticales, 

quae  a  vasis,  ut  et  fibras,  quae  a  suis  glandulis  'pendent,  in  con¬ 
formi  situ,  distantia,  nexu,  ordine,  lege,  forma,  mutuo  respectu, 
determinatione,  et  motus  communis  et  particularis  flumine,  ut¬ 
cunque  cerebrum  expanditur,  constringitur,  se  effert,  tumultua¬ 
tur,  vibratur,  et  tunditur,  seu  utcunque  sensus,  animus  et  voluntas 
agit,  constanter  tenent.  Es.t  enim  dependentia  omnium  a  vas¬ 
culis,  nam  ab  illis  pendent  glandulae,  et  a  glandulis  fibrae,  qua¬ 
propter  si  vasa,  etiam  caetera  connexa  tenentur ;  quo  connexu 
cavetur,  ut  appendiculae  et  fines  fluctuent.  In  motus  flumine 
dicuntur  teneri  vascula  ut  et  fibrae,  quando  in  eo  situ,  qui 
expansorio  cerebri  motui  conformis  est,  exinde  enim  judicari 
potest,  quae  sit  motus  forma  :  sed  de  illa  ubi  de  arteriis. 

176.  Et  sic  permeabilitatem,  circulationem  et  vitam  singu¬ 
lorum  sartam  et  perpetuam  conservant.  Nequaquam  dari  potest 
circulatio  per  vasa  cerebri,  nisi  eum  situm,  nexum,  et  inde 
oriundam  formam  mutuo  inter  se  teneant,  quae  prorsus  corres- 
pondeat  modo  expansionis  et  constrictionis  cerebri,  quod  idem 
significat,  ac  in  motus  flumine  teneri :  nam  arteriae  cerebri  nulla 
instructae  sunt  tunica  musculari,  uti  arteriae  corporis,  sed  quadam 
nervea  et  membranea,  quae  patiens  et  cedens  sit,  atque  obse¬ 
quiosa  vi  animationis  cerebri  seu  substantiarum  corticalium.  Id¬ 
circo  loco  tunicae  musculosae,  quae  propria  vi  flumen  inclusum 
sanguineum  in  consequentia  ramorum  pellit,  arteriae  cerebri 
hujus  generis  fibris,  chordis  seu  potentiis  instruuntur,  alioquin 
flumen  sanguineum  neutiquam  illas  percurreret.  Sed  quale 
discrimen  inter  vasa  cerebri  et  vasa  corporis,  et  eorum  modos 
systoles  et  diastoles  suas  agendi,  intercedat,  scire  interest,  si 
haec  naturae  arcana  ex  asse  comprehendere  discupimus. 

177.  Fasciculi  talium  fibrarum  inter  tunicas  arteriarum  cis 
et  ultra  protensi,  fibras  motrices  musculorum  corporis  (emutantur. 
Quod  hujus  generis  fibrae  inter  vasa  cerebri  majora  protensae, 
non  ita  tenues  sint,  ex  descriptione  Clar.  Leeuwenhoekii  liquet, 
dicentis  :  “  vidi  unam  fibrillam  ex  compluribus  constare  fibrillis ; 
imo  fibrillam  6  lateribus  instructam.  Hae  fibrillae  etiam  tenui¬ 
bus  puto  amiciantur  membranulis.  Has  cerebri  fibrillas  facile 
quadruplo  crassiores  esse  statuo  carneis  fibrillis  bovis,”  n.  37,  38. 
Ipsis  etiam  vasis  ita  correspondent,  ut  simpliciores  sint  inter 
vasa  minora,  quam  majora :  nam  natura  ubivis  est  in  suis  mo¬ 
dulis  et  mensuris. 

178.  Et  tanquam  chorda  ligatrices  et  commissoria,  non  solum 
arterias  quoad  tunicas  connectunt,  sed  etiam  extrinsecus  disponunt, 
ut  systolen  et  diastolen  suam  ad  omnem  cerebri  nutum  perobse- 
quiose  agant  et  instaurent.  Quomodo  hae  chordae  fibrarum  mo- 
tricium  corporis  aemulae  vices  expansionis  et  constrictionis  ar¬ 
teriarum  cerebri  dirigant,  imo  perficiant,  non  integrum  est 
comprehendere,  nisi  modum  pernoscamus,  quo  arteriae  cerebri 
systoles  et  diastoles  suas  peragunt :  sunt  enim  dictae  arteriae, 
ut  supra  indicatum  est,  passivae,  et  vi  animationis  cerebri  ob¬ 
sequiosae,  nec  aliqua  tunica  musculari  instructae,  quapropter 
alia  vi  et  alio  modo  ac  arteriae  corporis  aperiuntur  et  constrin¬ 
guntur,  et  quidem  ita,  ut  necessum  sit,  ejusmodi  chordae  inter¬ 
cedant  ;  quae  auxilium  ferant :  ad  instar  fere  chordarum,  quae 
Willisianae  dictae  a  pariete  ad  parietem  recta  et  oblique  intrin¬ 
secus  protensae,  prohibent,  ne  sinus  ultra  limitem  expandatur ; 
nam  hae  ex  tunica  sinus  admodum  late  in  fasciculum,  qui  tunica 
obducitur,  colliguntur;  prorsus  uti  hae,  de  quibus  agimus.  Sic 
etenim  omne  punctum  vasis  arteriosi  cerebri  regunt,  contrahunt 
et  remittunt.  Et  simul  expansiones  ac  constrictiones  illarum 
alternas  inter  statos  limites,  non  secus  ac  chorda  Willisiana  intus 
in  sinu  falcis,  tenent,  moderantur,  et  tanquam  trutina  bilancium 
librant :  nam  tantum  reagunt  et  retendunt,  quantum  vires  cerebri, 
et  sanguis  arteriis  inclusus  agit  et  intendit :  inde  actio  et  reactio, 
ac  toties  status  restitutio,  quoties  mutatio. 

179.  Ha  fibra  vasorum  sanguineorum  cerebri  colligatric.es 
etiam  id  pr astant,  ut  stamina  vasculosa  vel  fibrosa,  ex  quibus 
tunica  arteriarum  contexta  sunt,  nusquam  debita  qierflui  humoris 
copia  destituantur :  quicquid  enim  fluidi  in  unius  vasis  tunica, 
vel  in  unius  tunica  stamine  deprehenditur ,  id  his  fibris  mediis 
communicatur  omnibus  reliquis,  ubicunque  agant ;  sic  non  datur 
minimus  vasis  capillus,  cujus  tunica  filamentum  ex  publico  non 
possit  poscere,  cujus  indiget,  et  commune,  imo  ut  proprium  et 
suum  dicere,  quod  vascula  vicina,  imo  remotiora  possident  ac 
portant.  Quod  maxime  e  re  glandularum  corticalium  est,  qua  ab 
his  staminulis  exorta  inde  suas  essentias  et  puriores  succos  tra¬ 
hunt  et  lactant.  Simile,  ac  in  tunicis,  etiam  obtinet  in  ipsis 
vasis  arteriosis  cerebri,  seu  in  singulis  ramis  ac  propaginibus 
arteriarum  carotidum  et  vertebralium,  quae  inter  se  tam  perpetua 
anastomosi  junguntur,  ut  de  illis  perfecta  bonorum,  id  est,  san- 

guinis  communio  praedicari  possit ;  et  quidem  ita,  ut  quicquid 
portat  truncus,  id  unusquisque  ramus  ut  suum  possit  vindicare ; 
nam  quanti  indiget,  adducitur :  et  quicquid  portat  ramus,  id 
unusquisque  surculus,  imo  minimus  capillus  sibi  asserit  ut  pro¬ 
prium  ;  quod  talis  sit  communio  et  respublica  arteriarum  cerebri, 
in  illarum  Transactione  multis  confirmatum  videbis :  qualis  est 
arteriarum,  talis  imo  perfectior  est  canaliculorum,  quibus  tunicae 
constant,  nam  illa  ad  unam  quamvis  sphaerulam  corticalem  suos 
rores  perferunt,  vide  supra  n,  171. 

180.  Insuper  haec  vascula  fibrarum  aemula ,  continuae  mem¬ 
branae  speciem  inter  tunicas  arteriarum  cerebri  efformantia,  sunt 
tanquam  continentes  viae ,  ac  strati  ponticuli,  quibus  committitur  et 
continuatur  unum  alteri :  inde  consequitur,  quod  sensatioyies  cujus- 
cunque  organi,  modi  et  gradus,  ut  primum  se  lacui  medullari 
cerebri  immergunt,  se  ad  omne  punctum  vasis,  meningis,  corticis 
et  fibrae  effundant ;  et  sic  omnem  organo  externo  impressam  imag¬ 
inem  per  nervos  in  medullarem  cerebri  campum  effusam ,  simili 
ac  recepta  est  typo  et  idea  in  simplicissimis  cerebellulis,  id  est, 
in  sensoriolis  internis  seu  sphaerulis  corticalibus,  raepraesentatam 
sistunt.  Quod  omnes  quotcunque  sint  sensationes  externae  illico 
se  ad  sensorium  commune,  seu  ad  corticalem  cerebri  substantiam, 
ubicunque  reposta  sit,  referant,  vide  Trans.  I.  et  II.  Quod 
sensationes  istae,  quae  sunt  formae  virium  ex  differentiis  purissi¬ 
morum  tactuum  et  appulsuum  in  organis  externis  oriundae,  per 
continuos  nervos,  et  mox  dum  a  nervis  elabuntur,  per  continuam 
medullam,  se  versus  principia,  seu  extremos  arteriarum  fines 
per  viam  fibris  stratam  elevent,  satis  exhinc  rationi  ab  experien¬ 
tia  accedit  confirmatio. 

181.  En  multiplicem  horum  vasculorum  seu  staminum  usum  ; 
quapropter  in  summis  Clariss.  Leeuwenhoelcii  laudibus  ponendum 
est,  quod  has  fibrillas,  uti  illas  vocat ,  microscopio  detectas,  cum 
orbe  erudito  communicaverit. 

182.  Sed  quaeritur,  unde  tunica  vasorum  sanguineorum  cere¬ 
bri,  ex  qua  haec  vascula  fibrae  aemula  procurrunt  ?  unde  istius  tu¬ 
nicae  fibrae  ?  tum  etiam,  quam  speciem  humoris  vehunt  ?  ubinam 
illum  deponunt  ?  et  ob  quem  usum  ac  effectum  ?  sed  ordine  de 
singulis.  Unde  tunica  vasorum  sanguineorum  cerebri, 

EX  QUA  UJEC  VASCULA  FIBR.E  A2MULA  PROCURRUNT.  Est  in¬ 
tima  arteriarum  corporis,  (quae  scilicet  annutos  tunicae  musculosae 

intus  colligat  et  subtendit,  et  quce  membranacea,  et  a  nonnullis 
nervea  vocatur.  Illa  enim  tunica  est,  quce  circum  teneros  canales 
arteriosos  primum  ducitur  et  nascitur,  et  quce  in  propaginibus 
capillaceis  ultimo  remanet,  et  renascitur .  Arterice  carotides  et 
vertebrales,  ut  prhnum  osseum  cerebri  limen  tangunt,  tunicam 
suam  musculosam ,  et  reliquas,  ui  tendineam,  glandulosam  et  vas¬ 
culosam,  quce  omnes  unius  tunicce  mus  culos  ce  sunt  genitrices  et 
comministrce ,  deponunt,  ac  intimam  hanc  retinent.  De  tunicis 
arteriarum  corporis  vide  Trans.  I.,  §  ii.,  deque  intima  hac  annu¬ 
torum  collectrice,  ibidem  n.  187,  188,  189. 

183.  Sed  unde  istius  tunicae  fibrae?  Sub  epidermide, 
in  ventriculo,  utroque  pulmone,  et  alibi,  sunt  tenuissimce  formce 
glandulares  et  organicae  corticalium  non  absimiles  a  nerveis  pro¬ 
paginibus  excitatae :  ex  his  procedunt  canaliculi  seu  ductuli,  qui 
fibras  cernulantur ,  et  versus  vasa  corporis  majora  et  minora  reflec¬ 
tuntur  ;  et  sicut  apparet,  hanc  intimam  arteriarum  et  extimam 
venarum  tunicam  contexunt .  Hce  fibrae  ex  tali  origine  resuscitatce 
non  sunt  genuinae  fibrae  cerebri,  sed  a  glandulis  suis  ut  a  reno¬ 
vatis  originibus  pendentes  sunt  reformatae  corporis ;  proinde  sunt 
vascula  mediae  naturae  seu  fibrarum  aemula,  atque  genuinae  fibrae 
corporeae.  Hae  fibrae  licet  continuationes  sint  fibrarum  cerebri, 
usque  natura  fibrarum  cerebri  in  talibus  glandulis  in  corpore  ex¬ 
citatis,  non  aliter  immutatur,  ac  dum  vascula  cerebri  medio 
cortice  transformantur  in  fibras :  nam  integra  fibra  seu  ductus 
fibrosus  ex  glandula  illa  progrediens  aut  scaturiens  naturam 
suam  ex  praefixa  glandula  ejusque  agendi  modis,  ut  et  ex  ejus 
percurrente  fluido  induit :  sic  hae  fibrae  renovatae  corporis,  vel 
simpliciter  fibrae  corporeae  nuncupari  merentur.  Longum  foret 
natales  harum  fibrarum  confirmatrice  experientia  persequi ;  nec 
id  hujus  est  loci :  interim  pervulgatum  est,  quod  exiguissimae 
tales  glandulae  in  extremis  corporis  et  alibi  tam  copiose  congre¬ 
gatae  sint,  ut  integram  membranam  efForment :  et  quae  ingentem 
copiam  effluviorum  exhalant  et  insorbent,  quam  usque  in  san¬ 
guinem  transmittunt :  quare  videntur  versus  vasa  sanguinea 
reflecti. 

184.  Quam  speciem  humoris  vehunt  ?  Glandulae  istae 
miliares  et  subtilissimae  osculis  instructae  effluviosos  halitus,  et 
primitiva  salium  elementa  ex  circumfluis  atmosphaeris,  et  assum- 
torum  alimentorum  intimis  essentiis  imbibunt ;  et  per  suos  fibra- 

rum  aemulos  ductus  atque  emissarios  per  viam  arteriarum  ad  cor¬ 
ticis  substantias  tra7isf erunt ;  et  equidem,  uti  experientia  effectuum 
confirmare  velle  videtur,  alternis  castigatissimas  lymphas  salium 
elementis  impraegnatas,  et  alternis  succos  et  spiritus  regni  animalis 
proprios  et  indigenos  vehunt :  vix  aliter  ac  vasa  lymphatica,  aut 
ductus  thoracici,  qui  jam  puram  [lympham],  jam  autem  chylum 
versus  venam  subclaviam  subvehunt.  Quod  glandulae  tales 
subcutaneae,  ventriculares  et  pulmonales  ingenti  copia  oscula 
sua  pandant,  et  effluviosos  halitus  respirent,  perspiratio  Sancto- 
riana  satis  edocet ;  tum  etiam  mutationes  diurnae  ac  nocturnae 
secundum  status  atmosphaerarum,  quibus  circumfundimur ;  ipsa 
contagia  pestifera  et  plura  phaenomena  idem  confirmant.  Extra 
omnem  dubitationis  aleam  reor  positum  est,  quod  talia  vascula 
in  extremis  et  intimis  viscerum  hiscant,  et  essentias  puriores 
avide  arripiant,  et  arreptas  immediate  vel  in  sanguinem  vel  in 
cerebrum  deferant. 

185.  Urinam  vero  humorem  hunc  deponunt?  Praeter 
illam  copiam,  quam  venis  infundunt,  purissimam  partem  usque 
ad  glandulas  corticales  cerebri,  cerebelli  et  utriusque  eoi'um  me¬ 
dullae,  quae  ab  his  vasculis,  ductulis  aut  staminulis  a  latere  arte¬ 
riarum  exoriuntur  et  efformantur,  deferunt.  Quapropter  his  vas¬ 
culis  fibrarum  aemulis  mediantibus  extima  corporis  cum  intimis 
cerebri  communicant :  et  sic  electissimus  et  maxime  depuratus 
humor  elementaris  et  animalis  in  thalamis  et  sinulis  substantiarum 
corticalium  deponitur ;  et  exinde  in  appensas  fibras  derivatur. 
Hoc  a  nexu  causarum  cum  causatis  consequitur :  si  enim  memo¬ 
ratae  glandulae  elementares  succos  a  circumflua  atmosphaera 
patulis  osculis  imbibunt,  et  ductuli  illi  usque  ad  substantias 
corticales  per  viam  arteriarum  seu  tunicarum  ducunt  et  pertin¬ 
gunt,  et  sunt  iidem  ac  qui  glandulas  corticales  excitant,  sequi¬ 
tur,  quod  inglutitas  essentias,  quae  non  possunt  quin  depura- 
tissimae  sint,  usque  eo  deferant,  seu  non  nisi  quam  in  ultimis 
terminis  vasorum  aut  primis  fibrarum,  id  est,  in  glandulis  cor¬ 
ticalibus,  deponant :  ipsa  experientia  innumerorum  effectuum 
idem  comprobat :  inde  etiam  plurium  morborum  causae  petendae 
sunt,  uti  hystericorum,  et  aliorum,  et  quaedam  species  melan¬ 
choliae,  quae  ab  his  causis  in  cerebrum,  ejusque  imaginationem, 
imo  in  ipsius  mentis  ratiocinia  penetrant. 

186.  Ultimo  quaeritur,  ob  quem  usum  et  effectum?  Sci- 

licet  ut  purioris  naturae  essentias  et  alcahesta  glandulis  corticalibus, 
totidem  simplicissimis  et  perfectissimis  officinulis  chymicis  sub¬ 
ministrent,  quibus  glandulae  propriam  essentiam  vitalem  affundant, 
ex  quibus  commixtis  spiritus  animalis  concipitur ,  praeparatur  ac 
excluditur,  atque  exinde  in  continuatas  fibras  emittitur.  Quem 
ob  finem  cerebrum  ex  universo  circumfluo  mundo  auxilia  circum¬ 
spicit,  et  aditus,  transitus  et  exitus  ingeniose  parat,  ut  ex  miscela 
partium  elementarium  cum  propriis  animalibus  praeparentur  spi¬ 
ritus,  qui  de  utroque  participent,  et  naturam  corporis  animalem 
ac  spirituosam  cum  elementari  mundi  in  se  consociatam  possideant. 
Sed  de  his  fusius  agendum  est  in  Capite  de  Spiritu  Animali. 
Communis  stat  sententia,  quod  spiritus  animalis  ex  purissimis 
elementis  regnorum  vegetabilis  et  mineralis,  ut  et  mundi  atmos- 
phserici  elaboretur ;  tum  quod  spiritus  elaboratus  non  sit  pure 
elementaris  sed  etiam  animalis,  quare  spiritus  vocatur :  praeterea 
quod  spiritus  iste  a  cortice  in  fibras  defluat :  ha3c  quomodo 
effectum  consequuntur,  jam  explanatum  esse  reor :  superest 
modo,  ut  singillatim  de  iis,  quae  heic  in  genere  dicta  sunt,  trans¬ 
igatur  :  singula  enim  per  copiosam  experientiam  confirmari 
possunt. 

187.  En  pr aest  antis  simum  et  multiplicem  ex  theoretica  horum 
vasculorum  per  lustratione  resultantem  usum ,  qui  regni  animalis 
arcana ,  ut  et  commercia  comprehendat :  sed  usque  sufficiens  cog¬ 
nitio,  et  omnium  confirmatio  absque  experientia  communi  et  om¬ 
nium  particulari  anatomica,  ut  et  phcenomenorum  physica  usque 
ad  suas  causas  per  series  philosophicas  evestigata,  nequicquam 
datur.  Confer  Trans.  I.,  n.  1  ad  17. 


X. 

De  nervorum  substantia ,  fabrica  et  porositate,  deque  flui¬ 
dorum  per  eos  trajectione. 

188.  Nervi  transversim  dissecti,  medio  vitro  optico,  instar 
spongice  aut  cannee  palustris,  et  distinctis  meatibus  trajecti  appa¬ 
rent.  Quin  nervi  sint  fistulosi  et  pervii  non  possumus  quin 
simul  experientiam  ocularem  in  dubium  revocare.  Sed  dum 
corpora  nervea  adhuc  suis  humoribus  obstipantur,  non  facile 

cavitates  deteguntur ;  ipsae  enim  partes  continuae  et  cohaerentes , 
quae  constituunt  tunicas  imprimis  fibrarum,  a  partibus  contiguis 
seu  fluidis,  quae  permeant  et  intermeant,  aegre  discernuntur  :  nam 
ipsissima  fibra  simplex,  quae  omnis  est  in  fibris  compositis,  ab 
acie  oculorum  remotissima  est,  ut  in  sequentibus  confirmatum 
videbitur  :  quare  tunc  primum,  quando  nervus  per  septimanas  ex¬ 
siccatur,  hiscere,  et  suas  cavitates  visui  distincte  offerre  conspi¬ 
citur.  Idem  confirmant  experientissimi  rimatores ;  ut  Clariss. 
Willisius,  “  Nervi  ipsi/*  dicens,  “  prout  microscopii  ope  detegere 
licebit,  per  totum  poris  et  meatibus,  quasi  totidem  alveolis,  den¬ 
sissime  excavatis,  et  invicem  contiguis,  instruuntur ;  ita  syrin- 
gica  eorum  substantia  instar  cannee  Indicee,  ubique  porosa  et 
pervia  est/*  n.  8.  Communis  omnium  est  sententia,  spiritum 
animalem  per  nervos  liberrime  transfluere ;  quare  etiam  Carte- 
sius  valvulas  supponit,  quarum  cum  stricturis  meminit  Bartho¬ 
linus,  n.  18.  De  porositate  ac  permeabilitate  nervorum  non 
oculatior  et  curiosior  alter  scrutator,  quam  Clariss.  Leeuwen- 
hoekius,  inter  eruditos  deprehenditur;  ipse  enim  nervos  prius 
exsiccatos  mox  ad  diversa  plana  dissectos  suis  microscopiis  ob¬ 
jecit,  et  ipsam  compagem  cum  interstitiis  aliquoties  delineatam 
exhibuit,  vide  Tabulas  ejus  i.  et  ii.,  et  descriptionem  n.  27,  28, 
29,  30,  31,  33,  34,  35,  43.  Quas  omnino  perlustres  et  per¬ 
legas  ;  antequam  ulterius  nobiscum  pergis. 

189.  Omnis  ubicunque  datur  in  corpore  nervus,  ex  fibris,  fas¬ 
ciculis  fibrarum,  tunicis  ac  copulis,  coagmentatur ;  et  ex  cerebri, 
cerebelli,  medullae  oblongatae  aut  spinalis  cortice  et  cinere  exoritur, 
et  per  medullarem  istorum  substantiam  producitur  et  continuatur. 
Quod  omnis  fibra  ex  corticis  glandula  prosiliat,  supra  satis  con¬ 
firmatum  esse  reor  :  autoptici  rimatores,  quotcunque  adire  licet, 
in  eandem  hanc  sententiam  eunC  Hsec  jam  est  descriptio  nervi 
usque  ab  ejus  ortu  aut  genesi. 

190.  Fibra  est  principalis  nervi  substantia :  fibrae  simul  co¬ 
agmentatae  ipsissimum  nervi  corpus  aut  medullam  constituunt : 
plures  aut  pauciores  fibi'ae  communi  membrana  obductae  fasciculum, 
qui  etiam  nervulus  et  principium  nervi  vocatur,  efformant.  Tales 
fasciculi  intra  communiorem  adhuc  tunicam  compacti  integrum 
nervum  producunt.  Quando  nervi  iterum  sub  communissima  va¬ 
gina  coeunt,  inde  truncus  nervosus,  qualis  est  ischiaticus  et  bra¬ 
chialis,  exsurgit.  Quod  talis  nervorum  sit  compositio,  ex  singulis 

transectis  apparet .  Yide  modo  laudatum  Leeuwenhoeldum, 
ejusque  tabellas.  Quod  talis  sit  fabrica  nervorum,  etiam  ex  co- 
alitione,  dum  exoriuntur  et  inaugurantur,  clare  conspicitur  ;  nam 
teneri  fasciculi  seu  principia  nervorum  a  caudice  medullari  ex¬ 
clusi  egrediuntur ;  et  plures  tales  fasciculi  sub  communi  tunica, 
ex  dura  matre  desumpta,  convergunt» 

191.  Sic  utique  videmus ,  quod  nervus ,  uti  caetera  in  universo 
corpora  creata ,  ex  suis  lineis,  substantiis  simplicibus  aut  fibris 
per  gradus  crescat  in  suas  dimensiones ,  et  in  ratione  triplicata 
exsurgat  distincte  in  corpus.  Quod  etiam  lineae  seu  fibrae  ex  suis 
punctis  in  se  multiplicatis  et  in  longum  eductis,  exoriantur , 
ex  fibrae  simplicis  exortu  patescet.  Haec  principiis  pure  geo¬ 
metricis  conformia  sunt ;  nam  ut  linea,  existere  oportet  punc¬ 
tum  ;  ut  areae,  existent  omnino  lineae ;  et  ut  corpus  cubicum, 
areae  aderunt :  ipsa  eorum  multiplicatio  in  se  producit  dimensio¬ 
nem  :  ut  quadricubi  et  cubicubi  exsurgant,  necessum  est  ut  cubi 
tanquam  simplices  substantiae  aut  puncta  assumantur.  Ita  om¬ 
nino  in  nervis. 

192.  Quam  fistulosa  et  rara  sit  nervi  compago,  ex  actis  clare 
elucet :  sunt  etenim  ipsae  fibrae  perviae  et  canaliculares ;  vide  supra 
n.  142.  Sunt  interstitia  inter  fibras :  et  sunt  adhuc  majuscula 
inter  fasciculos  fibrarum,  nam  fibrae  sunt  canaliculi  cum  vicinis 
non  conglutinati ;  et  fasciculi  sunt  teretes  cylindri  a  contiguis  dis¬ 
tincti.  Sunt  qui  sibi  imaginati  sunt  cavitatem  quandam  per 
medium  fasciculum,  sicuti  per  arteriam  ducere ;  sed  non  suffra¬ 
gatur  experientia ;  etenim  non  unus  sed  innumeri  permeant : 
dabile  quidem  est,  quod  in  medio  nervo  amplius  quoddam  spa¬ 
tium  ex  stagnato  sero  aut  tumefacta  vena  percurrente  posse  ex¬ 
cavari,  sed  id  praeternaturale  est,  a  quo  ad  naturale  non  datur 
inductio.  Quod  commeatus  inter  fibras  et  inter  fasciculos  fibra¬ 
rum  dentur,  id  ipsa  geometria  corporum  demonstrat ;  canaliculi 
enim  et  teretes  cylindri  inter  se  conjuncti  spatium  quoddam 
intercalare  omnino  efficiunt,  quod  nisi  fluidis  permearetur,  pa¬ 
rietes  omnino  coalescerent,  et  prorsus  concrescerent,  quod  ex¬ 
perientiae  contrarium  est :  perlustra  Tab.  i.  et  ii. 

193.  Quatenus  jam  unaquaevis  fibra,  et  unusquisque  fasciculus 
fibrarum  ex  propriis  originibus  in  cerebris  effluit,  et  ad  propria 
in  corpore  obeunda  munia  defluit,  necessum  est,  ut  quaelibet  fibra, 
et  quilibet  fasciculus  a  sociis  et  vicinis  discretus  sit,  nec  nisi  sum- 

mis  contactuum  punctis  contiguus.  Aliter  singulares  vires  et 
actus  in  communem  indistinctum  confuse  coalescerent.  Quapropter 
quo  distinctior  et  liberior  una  fibra  ab  altera ,  et  unus  fasciculus 
ab  altero  agit,  eo  melior  est  illius,  et  consequenter  totius  regni 
conditio  et  status  :  nimirum  placitis  cerebri  et  naturae  obsequentior 
musculus ;  liquidis  depurandis,  secernendis  et  commiscendis  aptior 
glandula ;  ad  systoles  et  diastoles  perficiendas  pronior  arteria ; 
et  ad  sensationes  captandas ,  transferendas,  et  in  cerebro  distincte 
repraesentandas  habilius  et  accommodatius  organum.  Talis  est 
fibrarum,  fasciculorum  et  nervorum  status  in  flore  juventae,  sed 
alius  prorsus  in  hyeme  senectae.  Oboritur  enim  senectus  ex  ob¬ 
structis  capillis  arteriosis  et  venosis,  et  ex  coalitis  juncturis  fi¬ 
brarum  et  fasciculorum ;  incle  callum  et  tenclinescentiam  indu¬ 
cunt  fibrse  tam  musculares  quam  cseterse ;  inde  evenit,  quod 
singulares  vires  non  amplius  ingrediantur  communem,  et  quales 
sunt  vires,  talis  resultat  actio  ;  ideo  senilis  tantum  distat  a  vigore 
juvenili. 

194.  Quot  itaque  trans  nervum  patent  hiatus,  tot  sunt  semitae 
pro  fluidis  confabricatae  ;  sed  evestigare,  quae  species  fluidi  ipsam 
fibram,  quae  interstitia  fibrarum,  et  quae  fasciculorum  percurrit, 
hoc  opus,  hic  labor  est.  Id  utique  ut  veritas  constat ,  quod  non 
similis  humor  spatia  inter  fasciculos,  qui  spatiola  inter  fibras, 
nec  similis ,  qui  ipsissimum  fibrae  canaliculum  permeat.  Sed  ex 
singulis  diligenter  expensis  concludi  posse  videtur,  quod  inter¬ 
stitia  fasciculorum  perfluat  genuinum  sanguinis  serum  partibus 
urinoso-salinis  seu  pinguedinosis  impraegnatum;  inter stitiola  fi¬ 
brarum  defaecatis  simus  humor  principiis  ac  elementis  aethereis  ac 
subtile  sulphureis  faecundus ;  at  ipsam  fibram  essentia  media  vitalis, 
quae  spiritus  animalis  vocatur.  Verum  qualis  originis  et  naturce 
sit  humor  unus  et  alter,  non  levi  studio  discitur,  nec  paucis  tra¬ 
ditur  :  usque  tamen  tentare  licet ;  aliter  non  finem  aut  metam 
attingimus.  Quod  diversai  indolis  humores  hos  meatus  percur¬ 
rant,  ex  diversitate  situs  et  figurse  singulorum,  et  ex  pluribus 
aliis  indiciis  augurari  licet :  quo  enim  amplius  datur  spatium,  et 
quo  remotius  a  centris,  eo  crassior  humor,  sic  castigatissimus, 
cujus  jactura  summopere  timetur,  mediam  fibram  oportet  per¬ 
fluere.  Interim  etiam  ex  tunicis  et  parietibus  judicari  potest, 
qualis  fluor  transpirat,  nam  fluidum  tempore  et  natura  prius  sibi 
vias  struit  et  accommodat:  Trans.  I.,  n.  134,  135. 

195.  Sed  antequam  hanc  aream  ingredimur ,  necessum  est 
perscrutari,  qualis  fabrica  et  porositas  sit  in  substantia  medullari, 
et  qualis  in  substantia  corticali  cerebri,  cerebelli,  medulles  oblon¬ 
gatae  et  spinalis ;  nam  ab  hac  origine  ducitur  fibra,  et  introducitur 
humor,  qui  spongiosa  nervorum  corpora  penetrat ;  mutuo  enim  sibi 
correspondent ,  et  sistitur  effectus  in  nervis,  qui  est  continuus  suce 
causae  in  cerebris. 

196.  Quod  substantiae  medullaris  fabricam  et  porositatem 
concernit,  ejus  fibrae  et  vascula  se  mutuo  in  reticulares  plexus 
consociant  et  distincte  complicant ,  minores  enim  plexus  sunt  intra 
majores ,  et  unusquisque  molliusculis  membranis  circumducitur ; 
vide  qu?e  allata  sunt  supra  n.  131.  Inde  compages  rara,  spon¬ 
giosa,  lymphis  pervia,  bibula,  mollis,  expansibilis,  agendi  libera, 
et  condendis  nervis  idonea  exsurgit,  vide  supra  n.  132.  Sic  ap¬ 
paret,  quam  distincte  cerebri  medulla  exceptos  a  cortice  humores 
in  nervorum  transtra  deducat :  quaelibet  enim  fibra  ibi  liberrime 
fluens  suum  transmittit  spiritum ;  quilibet  plexus  minor  ex  fibris 
laxe  fluentibus  contextus  purissimum  inter  fibras  nervorum  trans¬ 
fundit  humorem ;  et  quilibet  plexus  major  suum  serum  oleaginosum 
inter  fasciculos  fibrarum.  Et  ne  latices  extra  designatas  semitas 
erumpant,  singuli  plexus  tenera  quadam  tunica  sunt  circumvoluti  et 
muniti.  Quando  tales  plexiformes  fasciculi  ex  medulloso  caudice 
emergunt,  tenui  meninge,  et  mox  dura  circumvolvuntur ;  sic  dili¬ 
genter  cautum  est  et  arcetur,  ne  inclusus  humor  aliunde  diffluat, 
sed  distinctis  viis  in  correspondent  es  nervi  poros  determinetur. 
Idem  etiam  a  primis  fibrarum  cunis  molitur  natura,  nam,  singulae 
fibrae  ex  glandulis  suis  corticalibus  recens  exclusae  percelere  coeunt 
et  fasciolae  communi  se  subjiciunt.  Ita  fabrica  et  porositas  sub¬ 
stantiae  medullaris  in  cerebris  fabricae  et  porositati  nervorum  in 
corpore  correspondet :  nec  aliud  intercedit  discrimen,  quam  quod 
fibra  cerebri  liberior  agendi  fluat,  fibra  vero  nervi  strictius  com¬ 
pacta  vinculis  coercetur,  ut  cerebris  inserviat  ac  famuletur :  Con¬ 
fer  quse  supra  n.  193  observata  sunt. 

197.  Quod  substantiam  corticalem  spectat,  e  qua  ut  a  suo 
principio  defluunt  fibra,  et  ut  a  suo  fonte  derivantur  humores : 
unaquaevis  ejus  glandula  a  vicinis  separata  est ,  et  spatiolo  circum¬ 
scripta  ;  et  unaquaevis  congeries  minor  seu  uva  rimis  et  sulculis 
circumarata ;  et  unaquaevis  congeries  major  seu  glomus  corticeus 
profundis  et  anfractuosis  fossulis  circumacta  :  Hoc  patet  ex  sola 

corticis  inspectione,  nam  quod  glandulae  separatae  sint,  Clar. 
Vieussenius  aliique  per  injectiones  atras  experti  sunt ;  et  quod 
rimae  et  sulculi  uvas  interstinguant,  id  per  solam  divisionem 
partium  incoctis  cerebris  conspicitur:  confer  Trans.  II.,  n.  135. 
Ita  cavitates,  quae  inter  fibras  et  inter  fasciculos  fibrarum  denique 
in  nervis  deprehenduntur ,  usque  a  substantiis  corticalibus  originem 
suam  trahunt,  et  per  continuum  in  nervos  ducunt.  Ipsa  glandula 
corticalis  folliculo  aut  exili  thalamo  est  instructa,  per  quem  essentia 
media  vitalis  seu  spiritus  animalis  in  ipsam  fibram  medullarem 
cerebri  et  nerveam  corporis  transpirat :  ex  spatio  glandulae  circum¬ 
scripto  castigatissimus  humor  principiis  ac  elementis  subtile  sul¬ 
phureis  ac  aether  eis  foecundus,  inter  fibras,  nam  alio  non  patet  via, 
defluit ;  quapropter  unaquaevis  glandula  tali  uligine  constanter 
inuncta  apparet.  Id  confirmat  Clariss.  Pacchionus,  “  Si  digitis 
corticem  cerebri  attingis,”  dicens,  “  illum  summopere  laevigatum, 
et  tanquam  subtilissimo  superfusum  oleo  utique  advertes,  ut  ex 
frequentissimis  cadaverum  dissectionibus  non  sine  admiratione 
edoctus  fui,”  Trans.  II.,  n.  88 :  quare  substantiam  illam  non 
solum  vitream  sed  etiam  oleaginosam  vocat  Clar.  Leeuwenhoek ; 
et  fundere  odorem  salis  armoniaci  perbibetur  :  insuper  agitabilis 
et  animabilis  talis  substantia  si  prorsus  sicca  foret,  impos  agendi 
redderetur,  et  cum  vicinis  concresceret.  Ex  rimis  et  commis¬ 
suris,  quibus  congeries  glandidarum  majores  discriminantur,  inter 
fasciculos  fibrarum  nervearum  deducitur  serum  genuinum,  partibus 
urinoso -salinis  et  pinguedinosis  impraegnatum  ;  ob  hunc  finem  tunica 
araclinoidea,  ut  melioris  indolis  lympham  affundat,  piae  meningi 
super  extensa  est :  quod  haec  tunica  illum  usum  praestet,  in 
Transactione  sequente  videbitur :  interim  quod  pia  mater  sub¬ 
tilissimum  quendam  rorem  perpetuo  exspiret,  pluribus  docu¬ 
mentis  firmat  Cl.  Pacchionus,  Ruyschius,  aliique :  et  quod  me¬ 
dulla  humorem  corticis,  et  nervi  humorem  medullae  assidue  re¬ 
cipiant,  et  ad  omne  punctum  transmittant,  vide  Clar.  Boer- 
haavium,  supra  n.  49.  Crassioris  vero  indolis  humores,  serosi  et 
pituitosi,  quibus  anfractus  constipati  deprehenduntur ,  inter  plexus 
majores  substantiae  medullaris  derivantur,  et  per  animationes  seu 
alternas  expansiones  et  constrictiones  ad  suos  exitus  a  natura  fa¬ 
bricatos  urgentur.  Ut  in  encephalis  ac  hydrope  cerebri  labo¬ 
rantibus  admodum  conspicuum  est :  ipsa  enim  substantia  me- 
clullaris  instar  spongiae  rara  et  patula  puriores  succos  intra  plex- 

uum  compagem  recipit,  at  vero  crassiores  inter  plexus,  scilicet 
in  interstitiis  per  HI  in  Tab.  iv.,  fig.  10  designatis.  Quando 
itaque  crassiusculus  et  pituitosus  hic  humor  penetrat  ipsos 
plexus,  indevitato  delabitur  in  nervorum  interstitia  majora,  unde 
inflammationes,  intumescentise  et  particulares  paralyses  :  at  vero 
quando  plexibus  inclusus  humor  dilaceratis  tunicis  in  majora 
spatia,  IH  erumpit,  inde  ex  defectu  talis  humoris  in  nervis  tor¬ 
por,  impotentia,  emphraxis,  etc.  oriuntur.  Ad  quos  autem  ex¬ 
itus  a  natura  fabricatos  hic  pituitosus  humor  urgetur,  in  Trans, 
de  Cerebro  explanabitur.  Ita  substantia  corticalis  medullari ,  et 
medullaris  nerveae  prorsus  correspondet ;  et  a  principiis ,  quicquid 
effectui  conducat,  prospicitur . 

198.  Sed  quaeritur,  unde  tam  diversus  humor  ?  cujus  indolis 
sit  ?  qua  vi  in  nervos  et  per  nervos  defertur  ?  et  quem  usum  prae¬ 
stat  ? 

199.  Quod  primum  attinet,  unde  tam  diversus  humor? 
notissimum  est,  quod  versus  cerebra  melior ,  levior,  mollior  et 
perfectior  sanguis  jugi  subtrahatur ;  et  quidem  per  arterias  caro¬ 
tides  et  vertebrales,  quae  continuo  diramificatae  ipsas  corticis  glan¬ 
dulas  adeunt  et  ineunt ;  exinde  consequitur,  quod  diversae  istae 
species  humoris  ex  sanguine  unice  scaturiant.  Si  jam  ipsos  san¬ 
guinis  globulos  ad  intimam  eorum  structuram  expendimus,  patet 
quod  unusquisque  globulus  in  sinu  suo  ferat  omnes  illas  species, 
quae  per  nervi  poros  et  meatus  trajiciuntur .  Ita  apparet,  quanti 
interest  scire  quae  fabrica  sit  globuli  sanguinei,  et  ex  quibus  prin¬ 
cipiis  ac  elemehtis  consistat.  Ipsa  experientia  microscopica  jam- 
dum  viam  fere  ad  intima  ejus  nobis  aperuit,  docuitque,  quod  glo¬ 
bulus  sanguinis  rubri  ex  minoribus  globulis,  et  unusquisque  horum 
ex  adhuc  minoribus  conflatus  sit ;  et  quod  tales  globuli  convenien¬ 
tibus  particulis  ex  regno  salium  et  sulphurum  mutuatis  copulentur ; 
unde  resultat  figura  ejus  sphaerica,  rubedo,  gravitas,  calor,  volu¬ 
bilitas,  flexibilitas,  et  solubilitas.  De  globuli  sanguinei  compo¬ 
sitione  satis  fuse  actum  est  in  Trans.  I. ;  scilicet  quod  in  sanguine 
contineatur,  quicquid  in  corpore,  n.  2,  3,  5,  59,  60,  61,  115. 
Quod  in  ejus  globulo  sint  plura  salium  genera,  n.  43,  44,  45, 
91,  92.  De  ejus  compositione  in  specie,  n.  91,  92,  95,  96,  188, 
371.  Quod  globulus  sanguineus  ex  6  aliis,  et  hi  iterum  ex  plu¬ 
ribus  minoribus  consistant,  vitreis  suis  oculis  contemplatus  est 
Clar.  Leeuwenhoekius,  et  ipsum  globulum  delineatum  exhibuit. 

His  duntaxat  adjiciendum  est,  quod  in  globulo  sanguineo  ipsa 
elementa  salina  reperiantur,  non  autem  lympha,  haec  enim  ve¬ 
hiculi  loco  inservit,  et  apportat  sanguini  ea,  ex  quibus  con¬ 
struatur  :  haec  lympha  partibus  salinis  diversae  speciei  impraeg¬ 
nata  vocatur  serum ;  ita  non  serum  inest  sanguini,  sed  sanguis 
innatat  et  circumfunditur  sero. 

200.  Sic  confabricati  globuli  sanguinei  facile  se  solvi  et  in 
partes  suas  constitutivas  se  dividi  patiuntur ;  et  quidem  reipsa 
unaquavis  circulationis  vice  solvuntur ,  imprimis  in  cerebris ,  quo 
melior  et  mollior  sanguis  confluit :  ex  his  consequitur ,  quod  ex 
solutis  globulis,  et  adfluente  lympha ,  tot  species  humoris,  quot 
supra  enumerat  ce  sunt ,  resultent;  seu  quod  globulus  vere  san¬ 
guineus  in  elementa  sua  divisus  porosam  nervi  compagem  distinctis 
viis  subintret  et  percurrat ;  sic  ut  nihil  ex  genuino  sanguine,  ante¬ 
quam  usum  in  intimis  totius  regni  animalis  penetralibus  et  medullis 
prcestiterit,  dispereat.  De  his  actum  videas  supra  in  Trans.  II., 
n.  128,  129,  130,  131.  Sed  ut  de  his  plene  confirmemur,  velim 
ipsa  experimenta  Clariss.  Leeuwenhoekii,  qui  in  extricandis  glo¬ 
bulis  sanguineis  prae  caeteris  sudavit,  uti  descripta  sunt,  heic  in 
unum  conferre.  “  Yarias  mihi  dignoscere  licuit,”  inquit,  “  par¬ 
ticulas  sanguineas  in  rhombo  pisce,  quarum  compages  disrupta 
erat,  atque  in  quibus  quaternas,  quinasque,  ac  etiam  in  paucis 
quibusdam  senas  particulas  distincte  animadvertere  poteram. 
Notatu  vero  dignum  censebam,  quod  multae  ex  his  particulis  san¬ 
guineis  mihi  ovali,  paucae  quaedam  aliae  subrotunda,  aliae  vero 
figura  perfecte  sphaerica  mihi  ob  oculos  venirent.  Talem  globu¬ 
lum,  dicit,  ex  sex  constantem  globulis  composui,  et  quemque 
horum  globulorum  ex  globulis  constitui,  ad  curiosam  fabricam 
horum  globulorum  sanguineorum  ob  oculos  ponendam;  ita  ut 
statuam  unumquemque  globulum  nostri  sanguinis  ad  minimum 
ex  36  globulis  constare.  Hi  dicti  globuli  pressi,  moti  et  flexiles 
quasi  invicem  premuntur  :  et  qui  scit,  quo  pacto  hoc  fiat  ?  nam 
in  quam  minimas  partes  talem  sanguinis  globulum  cogitatione 
dividimus,  attamen  possunt  particulae,  ex  quibus  talis  globulus 
constat,  infinite  parviores  esse. — Parum  olei  flavi  coloris  ex  cortice 
chinae  chinae  expressi  sumpsi,  et  postquam  idem  sanguini  pollicis 
mei  commiscui,  et  quam  cito  mihi  possibile  erat,  hunc  commix¬ 
tum  sanguinem  visui  opposui  meo,  et  statim  observavi,  aliquos 
sanguinarios  globulos  esse  coagulatos,  ac  sibi  invicem  aggluti- 

natos.  Praeterea  in  eodem  humore  seu  latice  permagnus  glo¬ 
bulorum  sanguineorum  natabat  numerus,  qui  non  modo  supra 
numerum  erant  clari  et  pellucidi,  verum  etiam,  quod  magis  est, 
in  unoquoque  horum  globulorum  distinctissime  contemplari  pot¬ 
eram  eosdem  ex  diversis  aliis  consistere  globulis.  Hi  globuli 
sanguinarii  jucundum  praebebant  aspectum,  ac  praesertim  cum 
eosdam  coram  visu  meo  efficiebam  moventes,  nam  non  tantum 
globulos  distincte  contemplabar,  sed  saepius  accuratissime  ani¬ 
madvertere  poteram,  ubinam  globuli  globulum  sanguinarium 
conficientes  erant  conjuncti,  ubi  igitur  parum  subobscure  vide¬ 
batur  qualibet  rubicunda  exaltatione  uniuscujusque  globuli  con¬ 
tinente  rursus  clarum  lumen. — Radicis  pareirae  in  frustula  per¬ 
quam  minuta  concidi  segmina  affusa  aqua  pluviali,  igni  coquenda 
imposui,  postquam  in  aqua  illa  ut  membranulae  subsiderent,  per 
aliquantum  tempus  immota  constiterat,  pauxillum  ejusdem  aquae, 
nempe  quantum  circiter  est  capitulum  aciculae,  imposui  vitris 
rite  mundatis,  deinde  sanguinem,  quem  punctione  acus  ex  digito 
eduxeram,  cum  eadem  aqua  permiscui :  quando  globulos,  qui 
sanguinem  rubefaciunt,  in  sanguine  sic  diluto  magis  dispersos 
esse  vidi,  quam  unquam  mihi  observatum  esse  meminerim. 
Istud  vero  memorabile  mihi  videbatur,  quod  plerique  globuli 
curvamen  quoddam  sive  sinum  intus  recedentem  haberent,  veluti 
si  vesiculam  aqua  plenam  habeamus,  et  medium  vesiculae  per 
impressionem  digiti,  quasi  fovea  vel  scrobiculo  quodam  excave¬ 
mus.  Et  cum  isti  globuli  figura  plana  digesti,  (dum  enim  rariori 
ordine  dispersi  jacent,  prae  summa  mollitudine  figuram  induunt 
planam,)  confertius  sibi  adjacent,  quandoque  figuram  induunt 
ovatam,  quando  curvamina  illa,  de  quibus  mox  egi,  sive  sinus, 
etiam  sunt  longiusculi.  Ubi  autem  iidem  globuli  inter  se  coagu¬ 
lati  vel  concreti  sunt,  figuram  praeferunt  corporis  solidi,  cujus 
nullae  partes  oculo  possint  distingui. — Sanguinem  ranae  expertus 
sum  constare  ex  plano-ovalibus  particulis,  natantibus  per  ma¬ 
teriam  limpidam.  Multae  habebant  in  medio  lucem  ovalem  ac 
splendidam  ;  aliae  videbantur  tanquam  constructae  forent  multis 
ovalibus  rotundis  diversae  magnitudinis ;  alii  circumdari  fere 
videbantur  minimis  globulis,  cum  alii  carerent  in  circuitu  glo¬ 
bulis,  quos  tamen  in  sui  medio  obtinebant. — Dum  sanguinem 
ex  pedibus  ranae  abscissis  profluentem  observarem,  animadverti, 
(ubi  per  aliquod  temporis  spatium  intentos  in  illum  sanguinem 


80 


CECONOM1A  REGNI  ANIMALIS. 


haberem  oculos,  quo  etiam  tempore  intermedio  tenuis  liquor 
extrahebatur)  visui  meo  offerri  particulas  ex  sanguine  salinas, 
quae  coagulatae  ramorum  repraesentabant  figuras.  Haud  inju¬ 
cundum  certe  mihi  fuit  spectaculum,  particulas  has  salinas, 
quarum  multae  ex  uno  quasi  puncto  seu  particula  sanguinea  or¬ 
tum  suum  ducere  videbantur,  saepius  in  ramos  rosas  referentes 
coagulari  cernere. — Assumo  pro  concesso  perfectos  illos  globulos, 
qui  tingunt  nostrum  sanguinem  rubicundo  colore,  habere  eam 
magnitudinem,  ut  100  eorum  in  longitudine  juxta  se  invicem 
sitorum  axem  unius  arenulae  ne  efficiant,  hinc  sequitur  1000000 
globulos  sanguinis  aequare  unam  arenulam  majusculam.  Jam 
observo  vasa  sanguiflua  in  cerebris,  quorum  certus  sum,  si  unus 
globulus  sanguinis  dividatur  in  64  partes,  quod  nulla  talium 
particularum  per  unum  valeat  transire  vasculorum,  nam  si  sta¬ 
tuo  diametrum  1,  et  axem  globi  sanguinis  4,  hoc  est,  si  una 
arena  divisa  esset  in  64  myriadum  partes,  tunc  quidem  ne  per 
minima  vascula  cerebri  sanguinea  intrare  posset,  et  praecipue  si 
minutae  sanguinis  particula  non  flexiles  sed  rigidae  essent.  Ex¬ 
istimo  tamen  ejusmodi  exiguas  sanguinis  particulas  semper  gau¬ 
dere  flexibilitate,  sicuti  globuli  sanguinei,  qui  ad  perfectam 
maturitatem  pervenerunt.”  Alibi  etiam  ab  experientiae  suae 
testimoniis  statuit,  quod  sanguis  durus,  compactus,  et  indisso¬ 
lubilis  praesagiat  mortem,  molliusculus  vero  et  divisibilis  optimam 
valetudinem :  tum  etiam  affirmat,  quod  oculis  suis  viderit,  glo¬ 
bulum  sanguinis  in  minores  dividi ;  his  etiam  favet  Clar.  Boer- 
haavius,  confer  Trans.  I.,  n.  31.  Sed  continuemus  filum. 

201.  Tum  quaeritur ,  cujus  indolis  sit  hic  diversus  hu¬ 
mor?  Intima  et  genuina  sanguinis  essentia  est  ipsissima  animalis , 
vitalis  et  spirituosa ,  quae  unice  in  globulo  regnat ,  et  inibi  ex  se 
et  sua  natura  agit.  Haec  principalis  regni  substantia  ipsas  fibras 
simplicissimas  permicat,  cui  substantia  corticalis  novam  in  cas¬ 
tigatissimis  suis  matricibus  et  ojfficinulis  conceptam  jugi  affundit. 
Haec  principalis,  prima,  unica,  intima,  suprema,  universalissima, 
simplicissima  et  perfectissima  regni  animalis  substantia  omne  id 
principium,  et  omnem  illam  naturam  in  se  comprehendit ,  quae  in 
substantiis  posterioribus  et  compositis  ejusdem  regni  inesse  depre¬ 
henditur  ;  quapropter  ejus  indolem,  est  universam  anatomiam , 
pathologiam  et  physiologiam  corporis  humani  ex  principiis  scru¬ 
tari.  De  hac  substantia  seu  essentia  vere  animali  actum  est  in 

Trans.  II.,  §  iii. ;  et  quod  illa  sit,  quae  in  unoquovis  globulo 
sanguineo  principaliter  regnet,  confer  Trans.  II.,  n.  222,  et  loca 
Transactionum  ibi  citata. 

202.  Altera  seu  media  essentia  ex  diviso  globulo  sanguineo 
pullulans,  est  illa,  quae  spiritus  animalis  dicitur,  ex  purissimis 
elementis  ac  principiis  subtile  sulphureis  seu  aethereis  cum  genuina 
animali  supra  memorata  essentia  commixtis  conflata ;  estque  eadem 
cum  illa,  ex  qua  globuli  pellucidi  divisi  sanguinis  constant.  Hcec 
substantia  fluida  per  medium  sinulum  et  exilem  thalamum  cujusvis 
glandulae  corticalis  transigitur,  et  cujusvis  fibrae  canaliculum 
transmicat.  Sed  de  spiritu  animali  singillatim  transactum  videas. 

203.  Castigatissimus  ille  humor,  qui  fibrarum  interstitia  per¬ 
currit,  constat  ex  purissimis  illis  elementis  subtile  sulphureis  ac 
cethereis  supra  memoratis,  quae  ex  divisis  globulis  minoribus  san¬ 
guinis  resultant,  quibus  adspergitur  defaecatissima  lympha ;  sic 
nascitur  purissimum  serum  sanguini  pellucido  integrando  ejusque 
globulis  perficiendis  inserviens.  Ipsa  vero  elementa  subtile  sul¬ 
phurea  ac  aetherea  sunt  simplicissimae  et  primitivae  partes  salium 
in  aethere  circumfluentes. 

204.  At  vero  humor  crassiusculus  qui  per  interstitia  fasci¬ 
culorum  defertur,  constat  ex  partibus  urinoso-salinis,  ex  quibus 
oleum  et  pinguedo  conflatur,  et  ex  lympha  sub  tunica  arachnoidea 
collecta,  quae  affunditur ;  sic  nascitur  genuinum  sanguinis  serum 
ejus  globulis  rubris  confabricandis  inserviens :  ipsae  hae  partes 
sunt  secundaria  principia  salium,  ex  atmosphaeris  et  reclusis 
alimentis  desumpta ,  et  quae  ex  soluto  globulo  sanguineo  rubro 
erumpunt ;  quorum  supra  meminit  Clar.  Leeuwenhoekius,  quse 
ex  globulo  sanguinis  ranse  tam  immensa  copia  eruperant. 
Exinde  liquet  cur  alimentis  assidue  nutriendi  simus,  scilicet 
unice  propter  sanguinem,  ut  ille  existat,  et  quoties  resolvitur, 
iterum  redintegretur ;  ipsa  vero  lympha  vehiculum  est,  quse  ista 
apportet,  applicet  et  insinuet.  Ex  his  jam  conclusum  sequitur, 
quod  omnes  isti  humores ,  qui  poros  et  transennas  nervorum  per- 
transeunt,  unice  ex  recluso  sanguine  prodeant ;  ita  ut  sit  globulus 
sanguineus  divisus,  qui  compagem  nervorum  porosam  et  spongio - 
sam  percurrit. 

205.  Sed  naturam  cujusvis  humoris  intime  et  singularissime 
pernosse,  est  omnem  chymiam  naturalem  usque  ad  sua  principia 
recludere  :  id  solum  universale  in  his  occurrit,  quod  primogenea 

elementa  salina,  seu  quod  eodem  recidit,  sulphurea  et  oleosa,  sint 
minimi  et  perfectissimi  cuhuli  quadri  et  trigona,  quorum  latera  ad 
convexitatem  globulorum  sint  incavata ;  ita  sunt  partes  per  se 
inertes  quia  angulares,  nec  mobiles  aut  flexiles,  substantiis  ac¬ 
tivis  pro  causa  instrumentali  inservientes,  et  ad  omnem  com¬ 
positionum  naturam ,  modum  et  formam  accommodatissima.  De 
generatione,  formatione,  derivatione  et  figura  partium  salinarum, 
sulphurearum  et  oleosarum,  vide  Trans.  I.,  n.  69  ad  80. 

206.  Iterum  quaritur,  qua  yi  diversus  hic  humor  per 

SUOS  MEATUS  IN  NERVIS  CONFABRICATOS  DEFERTUR?  Id  in 

substantia  corticali  fit  media  glandularum  expansione  et  constric¬ 
tione,  id  est  media  cerebri  corticalis  animatione  aut  alterna  re¬ 
spiratione.  Quod  corticea  et  cineritia  substantia  sit,  quae  ex¬ 
panditur  et  constringitur,  seu  ex  qua  cerebrum  animat :  nam 
quaevis  ejus  sphaerula  est  instar  corculi  suae  fibrae  praefixa ;  non 
secus  ac  cor  magnum  corporis  suis  arteriis.  Proinde  quum  toti¬ 
dem  origines  motus  sint,  quot  sphaerulae  istius  substantiae,  ex 
illis  expansis  etiam  ipsius  conglobati  visceris  integra  moles,  super¬ 
ficies  nimirum  et  vasa  sanguifera,  atque  interior  ubivis  medulla 
constringitur  et  vice  versa  :  vide  Trans.  II.,  n.  132  ad  147.  In 
substantia  medidlari  et  nervea  similiter,  nam  qualibet  fibra  instar 
arteria  suum  fluidum  in  consequentia  pellit ;  et  similes  ac  cortex 
expansionis  et  constrictionis  vices  agit ;  vide  supra  n.  135,  146. 
Deque  cerebri  alterna  respiratione,  Trans.  II.,  n.  1  seqq.  Pu¬ 
rissimus  ille  humor  inter  fibras  per  alternam  fibrarum  expansionem 
et  constrictionem  ad  exitus  suos  urgetur ;  nam  ille  fluidus  non  per 
se  est,  quapropter  ab  activissima  fibra  vi  protruditur ;  finge  enim 
teretes  canales  presse  conjunctos,  et  inter  quemlibet  interstitium, 
sequitur,  dum  expanditur  canalis,  quod  extrinsecus  interfluens 
humor  vi  ejus  expansionis  protrudatur.  Ita  etiam  serum  crassi - 
usculum  inter  fasciculos  fibrarum,  quod  adhuc  pigrius  est  et  iner¬ 
tiori  natura  pr aditum,  quia  majusculis  et  inaqualioribus  particulis 
impr agnatum  :  quapropter  dum  resides  manent  fibra,  ac  rudis  et 
indigestus  humor  obstipat  et  obstruit  meatus ,  nascitur  pinguedo, 
qua  fasciculos  fibrarum  interpolat :  Quod  interstitia  fasciculorum 
pinguedine  in  saginatis  et  socordibus  constipata  sint,  vide  Tab. 
i.,  fig.  2,  et  descriptionem  auctoris.  Quod  autem  salia  urinosa 
et  volatilia  talem  pinguedinem  gignant,  multis  demonstrari  po¬ 
test,  sed  heic  non  eo  excurrendi  locus  relictus  est ;  apparet  uti- 

que  ex  eo,  quod  sanguis  chymice  solutus  in  oleum  tenue  et  cras¬ 
sius  abeat,  secundum  experimenta,  quie  videas  in  Trans.  I.,  n. 
30,  34.  Haec  est  causa  efficiens  trajectionis  et  circulationis  hu¬ 
morum  per  nervos ;  ei  accedit  auxiliatrix  et  promotrix  ex  re¬ 
spiratione  pulmonum ,  qui  mirifice  ad  transfundendum  hunc  succum 
per  nervos  concurrunt ;  confer  Trans.  I.,  §  i.  et  n.  172  ad  176. 

207.  Ultimo  quaeritur ,  ob  quem  usum  ?  is  multiplex  est,  ut 
scilicet  sanguis  quavis  circulationis  vice  ad  sua  principia  recluda¬ 
tur,  et  toties  ad  parentem  suum  spiritum  redeat,  et  inchoet  e  novo  : 
ob  finem,  ut  cuicunque  usui  et  formationi  aptus  sit,  nam  sanguis 
omnium  est  hypotheca  et  seminarium  in  suo  corpore ;  utque  jugi 
subministret  spiritum  qui  fibras  animet  et  permicet,  vires  motrices 
excitet,  et  sensationum  modos,  vires  et  formas  ad  mentem  trans¬ 
vehat  ;  similiter  ut  in  glandulis  diversi  generis  succi,  uti  salivae, 
chyli,  lactes,  biles,  geniturae  et  plures,  rite  praeparentur.  Qua¬ 
propter  ut  primum  sanguis  heterogeneis  conspurcatur,  et  indures¬ 
cit,  nec  amplius  se  distincte  reserari  patitur,  universa  oeconomia 
animalis  laborat,  et  diri  capitis  et  corporis  morbi  ex  cacochymia 
existunt,  uti  paralysis,  atrophia,  stupor,  ataxia,  phrenitis,  ce¬ 
phalalgia,  lipothymia,  febres,  inflammationes,  phthises,  et  caeteri, 
qui  sunt  phalanges. 


XI. 

De  nervorum,  fasciculorum  et  fibrarum  tunicis  et  ligamentis. 

208.  Quod  unusquisqae  nervus  sua  tunica  sit  involutus,  id 
exstat  et  per  nudum  sensum  agnoscitur.  Quod  vero  unusquisque 
fasciculus  fibrarum  seu  nervulus  etiam  membrana  sit  indutus,  id 
visu  aegre  sine  microscopii  ope  detegitur.  Quod  nervus  in  prin¬ 
cipia  seu  fasciculos  sit  discriminatus,  non  ad  nudum  oculum 
apparet,  minus  fasciculi  tunica ;  quod  autem  circumvolutus  sit, 
seu  tunicatus  sicuti  ipse  nervus,  oculatissimus  noster  Leeuwen- 
hoek  se  conspicatum  esse  affirmat ;  ejus  verba  sunt ;  “  Quod 
ssepius  observavi,  cuilibet  nervulo  suus  seorsim  assignatus  est 
locus,  quilibet  membranula  sua  contegitur;  quemadmodum  fi¬ 
brillas  omnes  tam  pisculentas,  quam  carneas  membranulis  suis 
involutas  esse  dixerimus.”  Et  quatenus  sunt  teretes  cylindri, 

et  inter  se  separati,  atque  inter  eos  interstitia  per  quae  transfluit 
humor,  sequitur  omnino,  quod  unusquisque  propria  tunica  sit 
obductus ;  aliter  non  fasciculi,  nec  nervuli,  nec  principia  ner¬ 
vorum  forent. 

209.  At  quod  ipsa  fibra  quadam  tenuissima  meninge  succincta 
sit ,  id  non  visus  armatissimus,  et  vix  imaginatio  nostra  attingit 
et  percipit :  ex  analogia  tamen  concludi  potest,  quod  fibra  sit  sub¬ 
tilis  membrana,  nam  canaliculus  est,  et  spiritum  transmittit,  et 
distinguitur  a  vicinis  per  interstitiolum  triangulare,  per  quod  rec- 
tificatus  humor  fluit.  Purissimam  fibrae  membranulam  se  quoque 
microscopio  detexisse  perhibet  noster  Leeuwenhoek,  “  Perexilia 
vascula,”  dicens,  “ex  quibus  [quoad]  maximam  partem  nervus 
contexitur,  suis  etiam  amiciuntur  tuniculis,  haud  secus  atque  venae 
et  arteriae ;  ipsae  tamen  tuniculae  non  inter  se  conglutinatae  sunt 
et  coalitae.”  Idem  confirmat  etiam  Clariss.  Bartholinus,  “  Con¬ 
stant  praeterea  nervi,”  inquiens  “  nullo  excepto  ex  multis  fibris 
ramosis  vel  filamentis  sibi  mutuo  per  membranulas  connatis.” 
Sed  fibrillarum  membranee  non  aliter  ac  lentus  et  viscosus  quidam 
humor  sub  vitro  optico  apparent ;  tenerrimae  enim  sunt ,  ac  ideo 
fluidi  potius  quam  solidi  naturam  aemulantur :  uti  nullae  non  sub¬ 
stantiae  in  natura  priore,  quae  tamen  respective  ad  entium  ac- 
tiviorum  summam  fluiditatem  inertes  possunt  dici :  tales,  licet 
fluidae  sint,  substantiae  dum  congregantur,  ac  unum  corpus 
majus  componunt,  apparent  tanquam  consolidatae  et  durae,  quia 
simul  sumtae  tactui  et  cuicunque  vi  ingruenti  fortius  resistunt ; 
ipsa  resistentia  dat  esse  solido,  duro,  materiae  et  corpori,  cui  sic 
necessario  adjuncta  est  extensio.  Quod  fluida  sit  haec  membrana 
etiam  testatur  Clar.  Leeuwenhoek,  dicens,  “Istae  fibrillae,  ex 
quibus  veluti  partibus  nervus  efficitur,  quadam  ambiuntur  ma¬ 
teria,  in  quam  non  aptius  vocabulum,  quam  membranularum 
convenire  video.” 

210.  Sed  quia  tunicula  illa  omnium  tunicarum  corporis  est 
simplicissima,  ex  fibrulis  omni  imaginatione  purioribus  constare 
videtur.  Si  fibra  nostra,  de  qua  agimus,  sit  canaliculus;  et 
circumambiens  membrana  ex  tenuissimis  filis  seu  filorum  umbris 
constet,  sequitur,  quod  tales  lineae  filamentorum  aemulae  sint 
fibrae  simplices,  quibus  scilicet  nihil  simplicius  in  regno  animali 
datur :  sed  de  fibra  simplici  in  suo  capite  singillatim  transigendum 
est.  Adde  quae  supra  n.  190  dicta  sunt.  Verum  ordine  progre- 

diendum  est ,  primum  de  tunicis  nervorum,  mox  de  membranis 
fasciculorum,  tum  de  piissimis  meningibus  aut  philyris  fibrarum ; 
ultimo  de  ligamentis  agendo. 

211.  Tunica  nervorum  nudis  oculis  et  tactui  obvia  duplicata 
vel  triplicata  est ;  extima  enim  a  suo  trunco  facile  est  separabilis , 
non  autem  intima,  quce  stricte  adhaeret :  estque  ipsissima  dura 
mater,  quce  superinducitur,  quando  nervus  cerebro  exiturus  per¬ 
forat  cranium,  aut  a  spina  dorsi  per  internodia  vertebrarum 
erumpit.  Ipsa  hcec  mater  duplici  aut  triplici  constat  lam,ella ;  hce 
lamellce  se  distincte  separant,  dum  mater  ista  involvit  nervum,  uti 
etiam  dum  aliquem  sinum,  qui  durce  matris  appellatur.  Quod 
dura  mater  sit  duplex  vel  triplex,  tactu  digitorum  cognoscitur, 
nam  si  inter  digitos  contrario  frictu  volvitur,  sentitur  quod  unum 
stratum  recedat  quasi  ab  altero.  Exstantius  adhuc  in  sinubus, 
quos  interior  membrana  circumvestit,  et  exterior  scandit :  idem 
etiam  confirmant  fibrarum  ejus  directiones,  quae  non  simili  versu 
et  ordine  excurrunt :  his  persuasi  rimatores  matrem  hanc  du¬ 
plicatam,  imo  nonnulli  triplicatam  asserunt :  quin  triplicata  sit, 
non  prorsus  a  vero  dissidet,  nam  stratum  intermedium  est  vas¬ 
culosum,  arteriae  enim  inter  utram  que  lamellam  fluunt,  et  utram¬ 
que  conjungunt ;  haec  forte  remanet  in  ramificationibus.  Hae 
durae  matris  lamellae  non  facile  ab  invicem  separantur,  nisi  ubi 
ipsa  necessitas  imponit  legem ;  uti  dum  includit  sinus,  et  con¬ 
volvit  se  super  nervos ;  quod  etiam  in  his  apparet,  quando  ex- 
fasciantur ;  sponte  fere  evellitur  aut  exuitur  extima,  non  autem 
intima. 

212.  Sed  tunica  ista  non  similis,  ac  ab  origine  fuit,  per  totam 
nervi  extensionem  in  corpore  permanet,  verum  mutatur  et  refor¬ 
matur  ;  de  quibus  in  capite  sequente  :  ipsa  qualitas  nervi,  quae 
functionibus  ejus  in  extremis  adaequata  esse  debet,  non  solum  a 
fibris  inclusis,  earumque  natura,  diversitate,  positione,  quan¬ 
titate,  sed  etiam  a  tunica  investiente  dependet,  nam  illa  est 
quae  vires  fibrarum  temperat,  id  est,  earum  gradum  temperat : 
causa  qualitatis  quidem  derivanda  est  a  cerebro,  unde  principium 
fibrarum  et  nervorum,  sed  venit  etiam  a  corpore ;  principia  enim 
et  causae  respiciunt  effectus  tanquam  in  se,  et  qualiter  correspon- 
dent,  ita  mediae,  scilicet  nervi  ad  rationem  extremorum  forman¬ 
tur  ;  ideo  qualitas  nervi  variatur  secundum  usum,  quem  nervus 
in  extremis  praestat :  exinde  sequitur  quod  unus  nervus  alteri 

prorsus  similis  nusquam  detur  :  Et  quidem  ad  omnem  usum  in 
extremis ,  fitque  vel  nervea,  vel  muscularis,  vel  tendinea ;  scilicet 
minus  magisque  activa  vel  passiva. 

213.  Interim  tunicae  integri  nervi  contexendae  omne  genus  vasis, 
et  omne  genus  fibrae  impenditur.  Idem  etiam  sentit  Clar.  Boer- 
liaavius,  eum  confer  n.  47,  sunt  enim  vascula,  cumprimis  cerebri, 
quae  arteriosa  durae  matris  vocantur,  quae  nervum  exeuntem 
comitantur,  vide  supra  n.  105 ;  praeterea  in  ipso  corpore  se  in¬ 
sinuant  plura.  Sunt  etiam  vascula  mediae  naturae  seu  fibrae 
aemula.  Genuinae  fibrae  etiam  se  tunicis  insinuant,  cumprimis 
in  gangliis,  ubi  quasi  versuram  faciunt,  et  vetus  seu  cerebri 
membrana  exuitur,  et  nova  induitur,  quod  in  capite  sequente 
confirmatum  videbis.  Ita  etiam  decet  nervum,  qui  nihil  non  in 
corpore  excitat ;  quapropter  ad  nervi  existentiam  et  consisten- 
tiam  concurret  omne  prius  et  omne  posterius,  ut  causam  mediam 
agat. 

214.  Et  sic  nervus,  antequam  e  molli  cerebro,  ubi  liberrime 
agit,  emergit,  satis  valido  munitur  tegmine,  et  defenditur  lorica ; 
ob  finem,  ut  omnis  periculi  immunis  sit,  dum  in  campum  motuum, 
et  effectuum,  seu  in  ipsissimum  corpus,  ubi  inaequalitates,  muta¬ 
bilitates,  turbae  et  discordiae  regnant,  se  immittit.  Omnia  in 
cerebro  tranquilla  sunt,  et  tanquam  in  partu,  ibi  enim  principia, 
vires  et  causae  regnant :  at  vero  in  corpore  sunt  ultimi  causarum 
effectus  et  motus,  seu  natura  imperfectior,  vide  Trans.  I.,  n. 
615,  quapropter  etiam  distinctissima  sunt  regna,  cerebri  nimi¬ 
rum  et  corporis. 

215.  Tunica  fasciculorum  non  ita  sensibus  obvia,  similiter 
duplicata,  non  ausim  dicere,  triplicata  est.  Id  ex  analogia  com¬ 
positionum  ut  consequens  fluit :  uti  enim  nervus  se  ad  suum  ner¬ 
vulum,  ita  hic  ad  suam  fibram,  quae  simplicissimus  est  nervulus, 
se  habet.  Simile  etiam  in  cerebro,  cerebello,  medulla  oblongata 
et  spinali,  tum  in  musculis  et  glandulis,  ut  et  ubivis  alibi  in  cor¬ 
pore  obtinet :  nam  qualis  natura  est  in  maximis  et  sensui  obviis, 
talis  etiam  est  in  minoribus,  imo  in  minimis,  et  sic  in  fasciculis, 
imo  in  fibris,  cum  sola  graduum  differentia,  quae  in  superioribus 
eo  vadit,  ut  per  analogias  expedienda,  explicanda,  et  intelli- 
genda  sit.  Confer  Trans.  I.,  n.  629  ad  632.  Quin  agnoscen¬ 
dum  sit,  quod  tunica  fasciculorum  sit  duplicata,  non  obstat  te¬ 
neritudo,  nec  proxime  ad  fluiditatem  accedens  species  consisten- 

tise ;  nam  purioris  naturae  substantiae,  compositiones  et  series 
nesciunt  quid  durum  et  solidum  sit  respective  ad  nostrorum 
sensuum  tactus ;  fluere  etiam  possunt,  et  nihilominus  inter  se 
concordare  et  consistere,  nam  intra  omnem  laesionis  metum  et 
periculi  aleam  sunt  positae,  sunt  nimirum  quasi  in  integritatis 
suae  statu  atque  in  libero  agendi  patiendique  statu  constitutae ; 
substantiae  enim  compositae,  quae  in  se  mutabiles  sunt  et  per  se 
inaequales  nec  usquam  sibi  constant,  non  agere  possunt  in  sub¬ 
stantias  simpliciores,  ex  quibus  ipsae  sunt  compositae,  id  contra 
naturam,  legem  omnem  physicam  et  dogmata  philosophica  foret ; 
sed  est  substantia  simplex  seu  composito  suo  simplicior,  quae  in 
suum  compositum  agit ;  id  evidentissime  in  prima  formatione 
pullorum  et  embryonum  apparet,  vide  Trans.  I.,  n.  248.  Etiam 
in  vesiculis,  quae  fluidissimae  sunt,  et  tamen  per  illas  semitae 
distinctissime  sunt  stratae,  per  quas  fluit  spiritus  ad  suas  metas 
et  designatos  fines  distinctissime,  confer  Trans.  I.,  n.  313.  Sed 
haec  non  confirmant,  quod  tunicae  fasciculorum  duplicatae  sint, 
sed  quod  duplicatae  esse  possint ;  licet  similitudo  in  glandulis, 
musculis  et  reliquis  membris  in  corpore  videatur  posse  extenu¬ 
are  dubium,  sed  non  tollit. 

216.  Quod  tunica  fasciculorum  sit  duplicata ,  ab  ejus  primis 
cunis  declaratur ;  nam  ut  primum  fibra  nascitur  ex  cortice,  se - 
cum  sociis  ejusdem  muneris,  vicinis  aut  remotis  conjungit,  ac  sta - 
tim  instar  fasciculi  laxam  tunicam,  aut  ex  vasculosis  propaginibus 
contextam  fasciam  et  densam  telam  subintrat :  haec  dein  fasciculum 
in  plexus  discriminatum  per  totam  medullam  usque  ad  ejus  limitem 
seu  superficiem  meningeam  continuatur :  inde  ducitur  prima  seu 
intima  tunica,  quce  fasciculos  circumvestit,  et  simul  fibras  sparsas 
colligit .  Dum  vero  fasciculus  sic  tunicce  suce  intimce  seu  proximce 
inauguratus  ex  medullari  sui  cerebri  caudice  erumpit,  se  obvelat 
et  succingit  pia  meninge,  et  sic  novam,  et  alteram  tunicam  induit. 
Quod  fibrae  recentes  vix  ad  aliquot  linearum  distantiam  ab  origine 
influant  in  vaginam  ex  vasculosis  propaginibus  compaginatam, 
vide  modo  icones  Bidloi  et  penes  Clar.  Yerheyenium  :  et  quod 
vascula  cerebri  tunicas  circum  fibrarum  fasciculos  et  plexus,  ex 
quibus  cerebrum  corticale  constat,  forment,  confer  n.  128,  129, 
196.  Ex  his  et  caeteris  concludi  potest,  quod  nihil  non  in  cere¬ 
bro  et  corpore  tunicatum  sit,  seu  per  tunicas  a  vicinis  distinctum. 
Insuper  quod  fasciculi  medullares  antequam  piam  meniogem 

perrumpunt,  ac  iterum  se  illa  incingunt,  tunicula  quadam  circum  - 
obsiti  sint,  id  in  cauda  equina,  seu  in  postrema  medullae  spinalis 
parte  apparet,  nam  illa  tota  quanta  ex  fasciculis  et  nervulis  con¬ 
flata  est :  hi  fasciculi,  licet  adhuc  non  meningem  istam  attigerint, 
usque  tunicati  sunt,  quod  ab  ipsa  sua  medulla  accepisse  debent. 
Ex  his  documentis  manifestum  redditur,  quod  duplex  tunica 
etiam  fasciculos  involvat. 

217.  Hac  pia  mater  non  simplex  est  membrana,  sed  duplicata, 
et  si  adjiciamus  arachnoideam,  est  triplicata.  Exinde  sequitur, 
quod  ad  minimum  triplex  membrana  nervulos  aut  fasciculos,  qui 
jam  principia  nervorum  vocantur,  circumdet.  Quod  pia  mater 
sit  duplicata,  oculatissimi  quidam  rimatores  experientia  sua  per¬ 
suasi  asserunt :  ad  minimum  ex  interiore  ejus  superficie  infiniti 
promuntur  surculi  tanquam  fibrillae,  illaesa  permanente  super¬ 
ficie  exteriore ;  quapropter  ejus  interior  facies  rudis  et  aliquo 
muco  obsita  apparet,  externa  vero  laevis  et  aequalis;  hoc  arguit, 
quod  duplicatura  quaedam  sit ;  idem  ex  vasis  arteriosis  quae  exti¬ 
mam  ejus  superficiem  stringunt,  concludi  potest.  De  tunica 
arachnoidea,  quin  sit  per  totam  piam  meningem  extensa,  nullum 
movetur  dubium,  sed  quomodo  illa  fasciculos  etiam  involvat, 
infra  videbitur. 

218.  Ex  his  etiam  apparet,  quod  nervi  sint  productiones  et 
continuationes  cerebri ;  nam  secum  trahunt  non  solum  ejus  fibras 
et  vascula,  id  est,  medullam,  sed  etiam  ipsas  meninges :  ac  in¬ 
super  omnes  istos  spiritus,  qui  in  substantia  corticali  nascuntur ; 
ut  et  reliquos  humores,  qui  a  cortice  secreti  per  cribra  substantiae 
medullaris  transiguntur,  et  in  nervos  derivantur.  Vascula  ut 
fibris  inertiora  et  reagentia  se  in  superficiem;  fibrae  vero  ut 
activae  se  versus  axem  et  ad  centra  contulere  :  humores  ex  vivo 
hoc  fonte  seu  cerebro  scaturientes  in  nervorum  interstitia  deri¬ 
vantur  :  sic  totum  cerebrum  in  corpore  est  praesens,  sed  partitum 
et  distinctum,  prout  sunt  nervi,  secundum  omnem  rationem  effec¬ 
tuum  in  extremis . 

219.  Tenuissima  vero  membrana,  meninx  aut  philyra,  quae 
singulas  fibras  obvestit,  seu  ipsum  canaliculum  constituit,  etiam 
geminata,  si  non  ter  geminata  esse  videtur  :  nam  intima  fasciculo¬ 
rum  tunica  a  se  depromit  surculos,  qui  unam  quamvis  fibram  ineunt 
et  innectunt.  Id  etiam  ab  ejus  prima  origine  deducitur ;  nam  fibra 
oritur  et  trahitur  per  continuum  a  glandula  sua  corticea,  quce 

quod  tenerrima  et  piissima  meninge  sit  circumcincta,  ab  experi¬ 
entia,  licet  obscure,  confirmatur :  est  etiam  unaquaevis  sphaerula 
corticalis  in  minima  effigie  glandula,  corculum,  cerebellulum, 
musculus,  seu  quicquid  aliquam  officii  rationem  in  corpore  obit, 
vide  Trans.  II.,  n.  176  ad  202,  et  supra  n.  144.  Haec  piissima 
mater  non  potest  non  in  ipsam  fibram,  quae  corticis  sui  est  con¬ 
tinuatio,  produci ;  vide  Trans.  II.,  n.  111,  seqq.  At  vero  sub¬ 
stantia  subtilissime  fi brillaris,  quae  glandulae  istius  corpus  confor¬ 
mat,  et  similiter  per  continuum  ducitur  circum  fibram,  est  intima 
ejus  membrana,  alteri  subjecta .  Talis  sequitur  omnino  effectus 
ex  nexu  et  ortu  fibrarum  a  suis  glandulis  corticalibus  :  non  enim 
dubitandi,  minus  negandi  datur  locus,  quin  glandulae  istae  sint 
corpuscula  formae  sphaericae  ad  ovalem  accedentis ;  et  quin  tale 
corpusculum  ex  tenuissimis  filis  sit  contextum,  quae  substantiam 
ejus  subtilissime  medullarem  constituant ;  talis  fabrica  aut  me¬ 
dullula  omnino  in  quadam  superficie,  piissima  meninge  obducta 
terminabitur,  ubi  scilicet  limites  suos  ponat,  et  quousque  virium 
suarum  sphaeram  extendat.  Accedit,  si  fibra  sit  continuatio  et 
elongata  appendix  sui  corticis,  quod  purissima  haec  substantia 
fibrillaris  vel  medullaris  in  fibram,  una  cum  piissima  ejus  me¬ 
ninge  traducatur.  Ab  hac  confirmata  genesi  sequitur,  quod 
etiam  fibra  duplici  tunica  sit  instructa. 

220.  Sic  apparet,  quomodo  nervi  tunicantur,  seu  per  tunicas 
limitantur :  sunt  enim  fibrae  quae  medullarem  substantiam  cujusvis 
nervi  constituunt ;  et  sunt  vascula,  seu  terminationes  arteriosae  et 
venosae,  quae  tunicas ;  vide  supra  n.  144,  165,  166.  Fibrae  sunt 
activissimae,  quia  vires  cerebri  et  corporis ;  vascula  vero,  ex  qui¬ 
bus  tunicae  conflantur ,  sunt  passivae  et  respective  vires  inertes : 
vide  supra  n.  138,  139,  140,  164.  Sic  datae  sunt  nervis  vires 
diversae  indolis,  ut  sint  quae  agant,  et  sint  quae  reagant ;  seu  fi¬ 
brarum  activitates  temperent,  refr cenent,  limitent ;  et  quidem  eo 
ordine,  ut  impetus  a  centris  ad  superficies  per  suos  gradus  decres¬ 
cant.  Talis  est  activitatis  fibrarum,  fasciculorum  et  nervorum 
sphaera  et  limitatio.  His  adjici  potest,  quod  vascula  cerebri, 
quae  respective  ad  fibras  sunt  passiva,  seu  quod  eodem  recidit 
reactiva,  progrediendo  adhuc  inertiora  fiant,  sic  ut  in  ultimis  suis 
ramulis  omnem  fere  reactionis  naturam  amittant :  origo  enim 
eorum  motus  est  in  cerebro,  aque  corticis  animatione  communi 
pendet;  ideo  facessunt  omnino  in  stamina  mortua,  et  nulla 

reagendi  potentia  praedita ;  nam  nihil  succi  vitalis  in  illa  ex  quo¬ 
dam  fonte,  ut  in  genuinas  fibras,  influit ;  quod  enim  fluiditatem 
producit,  est  sola  illa  essentia  vitalis  quae  in  corticis  glandulis 
concipitur,  et  ab  illis  jugi  excluditur.  Hunc  defectum  ut  reficiat 
natura,  nova  in  corpore  vascula  ipsas  tunicas,  ut  et  nervos  sub¬ 
intrant. 

221.  Ligamenta  sunt ,  quae  singulos  fasciculos  inter  se,  et 
singulas  fibras  inter  se,  ut  et  nervos  cum  fasciculis,  et  fasciculos 
cum  fibris  connectunt,  et  ad  unum  agendum  obligant .  Haec  liga¬ 
menta,  vincula  vel  compedes  ex  interiore  lamella  tunicae  cujusvis 
nervi  quasi  religata  et  decerpta  versus  interiora  penetrant,  et  in 
tunicam  extimam  inclusi  fasciculi  influunt,  et  simul  in  via  ita  se 
ramificant,  ut  singulos  fasciculos  colligent.  Similiter  ab  intima 
tunica  fasciculi  in  extimam  cujusvis  fibrae ;  non  ab  similiter  ac  in 
cerebris ,  tendinibus  et  musculis  fieri  conspicitur.  Auctores  hujus 
phaenomeni  in  nervis  pluries  observati  meminerunt :  et  conspi¬ 
cuum  est  in  caeteris  compositionibus. 

222.  Haec  ligamenta  in  nervis  non  sunt  continuae  telae  aut 
membranae ;  sed  propagines  et  surculi  discreti,  qui  septa  et  cellulas 
inter  fasciculos  et  inter  fibras  efformant,  et  quidem  tali  artificio 
et  directione,  ut  humor  circum  omnem  fasciculum,  et  circum  om¬ 
nem  fibram  libere  circulet ;  ac  sollicite  caveat,  ut  concrescant, 
efficiatque  ut  naturalem  statum  et  mutuum  situm  retineant,  inque 
illum  reducantur,  quoties  mutatio  inducitur.  Quod  tale  in  ten¬ 
dinibus  obtineat,  observatum  prodidit  Leeuwenhoekius,  “  Nuper 
deprehendi,”  inquiens,  “  non  tantum  tendines  valida  vestiri 
membrana,  sed  ab  hac  membrana  ramulos  enasci,  qui  rursus 
in  novos  nervulos  luxurient,  et  ea  quae  septa  efficiunt,”  n.  41. 
Perlustra  ejus  Tab.  v.,  fig.  3.  Et  quod  multa  satis  pinguedo 
inter  fasciculos  nervorum  deprehensa  sit,  Tab.  I.,  fig.  2,  et  n. 
206,  quae  quod  intra  cellulas  se  teneat,  notissimum  est.  Ex 
priori  seu  ex  principiis  idem  confirmatur,  nam  humor  interstitia 
nervorum  permeans,  nisi  passim  intercluderetur,  ad  primam 
fibrae  aut  fasciculi  expansionem  foras  expelleretur  et  difflueret ; 
et  sic  non  ad  usum,  quem  cerebrum  in  fibra  intendit,  determi¬ 
naretur  :  sic  nec  restitueretur  status  fibrae  aut  fasciculi,  avolante 
fluido  interstitiali,  sed  fibra  fibrae,  et  fasciculus  fasciculo  coales¬ 
ceret  :  quare  cautum  esse  videtur,  ut  circumfluus  humor,  qui 
similiter  reactivus  et  respective  ad  spiritum  fibrae  inclusum  ani- 

malem  passivus,  omne  punctum  superficiei  convexae,  uti  inclusus 
omne  punctum  superficiei  cavae  premat.  Ruditer  id  experiri 
possumus,  si  nervum  secundum  longitudinem  aut  fluxum  fas¬ 
ciculorum  distrahere  conamur ;  ligamenta  tunc  quandam  remo- 
ram  faciunt,  et  plures  ab  intimis  se  funiculi  explicant :  ipsa  haec 
cohaesio  dictas  colligationes  satis  arguit. 

223.  Nam  fibra,  qua  sunt  vires  activa  cerebri  et  corporis, 
continuo  mutationem  inducere  conantur ;  sed  toties  a  circumfluis 
succis  ac  a  tunicis,  ne  ultra  limites  et  spharam  limitum  se  efferant, 
coercentur .  Secundum  communem  regulam,  quod  omnis  vis 
activa  ad  mutationem  sui,  seu  substantiae  cui  inest,  status  ten¬ 
dat,  imo  produceret,  nisi  a  contiguis  resisteretur;  inde  causa 
omnis  aequilibrii  ejusque  jacturae  in  rerum  natura  ducitur. 

224.  Ex  duplicaturis  tunicarum  id  etiam  colligitur,  quod 
aliqua  oleosa  indolis  lympha  seu  subtilis  uligo  interfluat,  qua 
juncturas  inungit,  et  arcet,  ne  coalescant.  Sic  iterum  trans  ner¬ 
vos  patent  commeatuli  et  commissura  hiulca  hactenus  non  memo¬ 
rata.  Ita  liquido  constat ,  quod  in  nervis  nihil  detur,  quod  non 
sit  conspirabile  et  transpirabile ;  secundum  dogma  Hippocratis. 

225.  Hac  vincula  dum  nimium  constringuntur,  coalescit  fibra 
fibra,  et  fasciculus  fasciculo ;  ac  tunica  hiscunt :  Etenim  si  in¬ 
terior  nervi  tunica  cum  exteriore  fasciculi  colligata  sit,  con¬ 
strictis  utrinque  copulis  vel  vinculis,  necessum  est,  ut  duplica¬ 
turae  se  pandant  et  amplientur  :  vincula  enim  tunicam  fasciculi 
propius  ad  tunicam  nervi  adducunt.  Sic  perit  transme  abitit  as ; 
renuitque  nervus  succum  sui  cerebri  admittere  :  Exinde  subit  in- 
obedientia,  impotentia  agendi  sentiendique,  rigiditas,  fragilitas, 
senectus  et  tandem  mors.  Sic  quo  legibus  naturae  convenientius 
transpirabilior  est  nervi  compages,  eo  etiam  conspirabilior,  po- 
tentior  agendi,  juvenilior  et  vivacior. 

226.  Hac  autem  vincula  dum  nimium  laxantur,  aut  disrupta 
se  in  tunicas  suas  recipiunt,  tunc  fibra  disjungitur  a  fibra,  et  fas¬ 
ciculus  a  fasciculo,  et  conglutinantur  tunica :  hinc  indigestus 
humor  copia  influit,  ac  interstitia  seris,  pituitis  et  pinguedine  ob- 
stipantur :  unde  diversi  generis  morbi  tam  capitis  quam  corporis  : 
de  quibus  infra. 

227.  Nam  intercedentia  ligamenta  cum  tunicis  et  harum  du¬ 
plicaturis  id  efficiunt,  ut  qualibet  fibra,  et  quilibet  fasciculus  fi¬ 
brarum  sua  propria  activitatis  sphara  gaudeant,  intra  quam  liber- 

rime  agant ;  sed  restricte  ad  illam  legem ,  ut  dum  proprium  etiam 
commune  spirent.  Quod  fibra  per  se  et  fasciculus  per  se  queat 
agere,  id  fluit  ex  mechanismo  duplicaturae  tunicarum,  seu  quod 
extima  fibrae  connectatur  intimae  fasciculi,  et  extima  fasciculi 
intimae  nervi :  spatium  illud  inter  tunicas  facit,  quod  non  pen- 
deant  a  vicinis,  nisi  quantum  a  cerebro  pluribus  similis  et  sic 
communis  actio  injungitur.  Sed  quia  tunica  exterior  ab  interiore 
amplius  recedere  nequit,  quam  permittunt  vicinae,  et  fortassis 
chordulae  ligatrices  quae  intercedunt,  sic  unaquaevis  fibra,  et 
unusquisque  fasciculus  pro  communi,  dum  pro  se  seu  suo  proprio 
stare  debet.  Perfectissima  enim  vita  in  eo  consistit,  ut  omnes 
partes  communiter  vivant,  sed  ut  simul  singularissimae  propria 
agendi  vi  praeditae  unanimiter  conspirent ;  quare  omnibus  una 
regina  seu  anima  praeest.  Ita  heic,  ut  ubivis  alibi ,  in  regno 
animali  integra  societatis  et  reipublic ce  forma  et  status  reprcesen- 
tatur :  Etenim  dum  vincula  hcec  solvuntur,  perit  communio,  et 
singula  fibra  suam  agit  causam ,  et  singulus  fasciculus  suam :  hinc 
fratres  inter  se  disjuncti  facile  discordant,  imo  rebellant,  exhinc 
labefactatur  civitas,  et  ditabitur  regnum ;  hcec  unica  senectutis  et 
mortis  post  lapsum  est  causa.  Quoties  enim  voluptates  corporis 
et  affectiones  animi  cum  desideriis  finium  mentis  pugnant,  toties 
patiuntur  principia  fibrarum  in  cerebris,  ac  ligatur  ce  ubivis  vel 
laxantur  vel  constringuntur  :  sic  illico  nimius  vel  perpaucus  trans¬ 
mittitur  humor ;  ipse  etiam  spiritus  animalis  et  sanguis  turbatur, 
et  inconvenientia  admittit  elementa,  quibus  conspurcatur.  Sic 
sola  est  discordia  intestina  virium  et  subjectarum  partium  in  nobis, 
quce  cetates  nostras  in  senectutem  et  hanc  in  mortem  prcecipitat ; 
prorsus  ut  in  societatibus,  regnis  et  magnis  imperiis. 


XII. 

De  fibrarum,  fasciculorum  et  nervorum  conjunctionibus  et 
plexibus  in  cerebro  et  in  corpore. 

228.  Mirificissimce  dantur  anastomoses,  et  complicationes 
fibrarum,  fasciculorum  et  nervorum  in  corpore  organico ;  ita  ut 
corpus  organicum  sit  quasi  perpetuus  plexus  ex  infinitis  minimis 
coagmentatus.  Ipsa  fibra  in  tales  plexus  sponte  sua  confluit  in 

cerebris ;  fasciculi  autem  fibrarum  quidem  extra  cerebrum  sed 
intra  cranium  et  thecam  vertebralem ;  nervi  autem  in  corpore. 
Sed  nervi  iterum  se  dirimunt  in  fasciculos,  et  hi  in  fibras,  atque 
abeunt  in  plexus  reticulares,  telas,  ac  formas  organicas,  quae 
correspondeant  illis  in  cerebris,  uti  effectus  suis  causis ,  et  causae 
suis  principiis.  Sed  de  singulis. 

229.  Quod  fibras  attinet;  illae  st atim  se  complicant  et  con- 
nectunt,  et  quasi  timent  longius  ab  origine  solitariae  progredi ; 
consociant  se  mutuo  tanquam  in  fasciculos,  et  cuidam  vaginae  ex 
vasculosis  ramificationibus  etiam,  plexae  immittunt  et  infundunt : 
inde  fasciculatim  procedunt :  passim  etiam  se  in  plexus  dirimunt, 
qui  tamen  continentes  sunt ,  seu  quorum  unus  continuatur  in  al¬ 
terum,  vix  aliter  ac  in  compage  spongiosa.  Cerebrum  enim  ex 
universo  ambitu  corticali,  tam  a  facie  sua  anteriore,  quam  poste¬ 
riore,  imo  ex  penetralibus,  glandulis,  tuberculis,  ventriculis  emittit 
fibras,  quae  in  globo  medullari  seu  centro  ovali  concurrunt :  sic 
fibra  fibrae,  et  fasciculus  fasciculo  concurrit,  se  implicat,  et  inde 
recedit  et  se  explicat ;  exhinc  anastomoses  et  plexus.  Quis  divinare 
potest,  quomodo  et  quoties  fibrae  se  consociant,  unde  veniunt  quae 
coeunt,  num  ex  altero  haemisphaerio,  num  ex  cerebri  fundo,  aut 
vertice,  aut  limbis,  aut  medullis,  et  num  simul  ex  corporibus  stria¬ 
tis,  quae  etiam  copiosas  promunt  et  circumspargunt  fibras.  Interim 
quot  plexus ,  tot  nodi  et  scirpi ,  unde  nodus  communis  ex  minimis 
contextus,  qui  irresolubilis  sit,  resultat.  Quod  fibras  corporum 
striatorum  concernit,  ilice  fibris  cerebri  circumcirca  implicari 
videntur,  et  cum  iis  prsecipue  consertari,  quse  in  medullam 
oblongatam  a  parte  anteriore  descendunt ;  uti  multis  confirmari 
potest.  Quicunque  figuram  cerebri,  et  ejus  in  tubera  et  ventriculos 
partitionem  novit,  is  circumflexiones  et  ambages  ejus  fibrarum 
atque  inde  etiam  oriundas  complicationes  agnoscet.  Sed  usque 
licet  per  ambages,  unaquaeque  tamen  fibra  per  brevissimam  viam 
ad  suas  socias  tendit,  quas,  ubicunque  sint,  indagat  et  con¬ 
greditur. 

230.  Iterum,  quae  cerebri  fibra  in  medullam  oblongatam  dela- 
bitur,  illa  cum  fibra  cerebelli  in  protuberantia  annulari  et  circa 
ventriculum  quartum  se  conjungit,  et  mirabiliter  complicat.  Ita 
medulla  oblongata  geminos  istos  globos  magnos  et  vitales,  cerebrum 
scilicet  et  cerebellum  in  muneris  et  motus  concordiam  redigit  et 
sociat,  vide  supra  n.  98. 

231.  Insuper  haec  fibra  in  medullam  spinalem  descendit,  ac 
omnes,  quotcunque  ab  ejus  axe  propullulant ,  fibras  stringit  et  de¬ 
cussat.  Fibrae  enim  cerebri  et  cerebelli  secundum  longitudinem 
spinae  decurrunt ;  fibrae  autem  propriae  istius  axeos  perpendicu- 
lariter,  oblique  et  spiraliter  excurrunt ;  ita  una  fibra  alteram 
necessario  tangit,  secat  et  devincit.  Imo  persaepe  unius  lateris 
fibra  in  alteram  partem  transit.  Inde  talis  scirpus  nectitur,  ut 
fibrae  spinales  a  fibris  capitis,  ac  omnes  a  cerebri  pendeant ,  ac  ita 
deligatae  sint,  ut  nulla  pro  se  quicquam  nisi  simul  pro  communi 
agere  potis  sit ;  utque  firmior  et  tutior  sit  compages,  quo  plus 
contenditur,  versatur  seu  in  naturales  motus  alacrius  excitatur. 
Hac  ratione  universa  encephali  medulla  est  continuus  plexus  ac 
inexplicabilis  nodus,  in  quo  non  datur  filum ,  quod  prorsus  sui 
juris  sit ,  nisi  simul  alterius,  et  omnium.  Quis  non  inde  auguretur, 
quod  nullus  detur  nervus,  nec  principium  nervi,  quod  non  aliquid 
originis,  vel  aliquid  naturae  ex  utroque  cerebro,  et  simul  ex  utra¬ 
que  eorum  medulla  trahat.  His  etiam  aperte  suffragatur  Clariss. 
Boerhaavius,  illum  vide  supra,  n.  45,  46,  47. 

232.  Quod  autem  fasciculos  fibrarum  concernit ;  illi  sparsim 
ex  caudice  medullari  erumpentes  se  mutuo  in  manipulos,  qui  deni¬ 
que  nervi  fiunt,  sub  communi  tunica  seu  dura  matre,  simpliciter 
uniunt.  Observatu  dignissimum  est,  quod  unus  fasciculus,  qui 
jam  principium  nervi  vocatur,  alterum  tam  provide  et  oculate  quae- 
sitet  et  indaget,  ut  per  circuitus,  spiras  et  ambages  se  flectat,  jam 
deorsum  ferat,  jam  vero  sursum,  (ut  a  spina  cervicis  per  magnum 
occipitis  foramen ,)  atque  in  via  plures  alios  superscandat  et  prae¬ 
tereat,  tanquam  sciret,  qui,  quales  et  ubinam  sint ,  cum  quibus  in 
societate  et  eodem  munere  consors  victurus  sit.  Ita  quaelibet  fibra, 
quicquid  actura  sit  in  extremis,  praevidet ;  et  haeret  intuitu  tanquam 
praesens  in  effectibus,  quando  est  in  suis  principiis,  causis  et  nuda 
potentia.  Confer  Trans.  I.,  n.  260  ad  269. 

233.  Quod  denique  nervos  spectat,  illi  in  corpore,  vix  aliter 
ac  fibrae  in  cerebro,  anastomoses  et  plexus  formant ;  ob  causam 
continuam,  ne  scilicet  conjugia  fibrarum  in  cerebro  auspicata  per 
divortia  nervorum  in  corpore  rumpantur,  sed  per  novos  congressus 
redintegrentur .  Nervi  enim  ut  primum  perterebrato  cranio  et  osse 
vertebrali  divisim  in  corporis  regnum  penetrant,  tanquam  fratres 
ex  unius  matris  utero  exclusi,  et  qui  adhuc  ex  gemino  ejus  ubere 
aluntur ,  unus  in  alterius  sinum  et  amplexum  ruit,  corpore  et  tu- 

nicis  coeunt ,  iterum  discedunt ,  mox  redeunt  et  renovant  amores, 
et  sic  aliquoties,  tanquam  consilia  inirent  quid  facerent,  et  se  mu¬ 
tuo  exhortarentur,  ut  stent  in  concordia,  utcunque  quisque  illorum 
ad  suam  'provinciam ,  scilicet  ad  musculum,  organum,  glandulam 
sibi  assignatam  discedit.  Ita  ultima  fibra  spinee  cum  suprema 
capitis,  ac  proximee  cum  mediis  se  iterum  commiscent,  et  istos 
nexus  in  corpore  absolvunt,  quos  in  cerebro  perficere  ingressi  sunt. 
Verum  singulos  consertionis  modos  et  numeros  exponere,  eorumque 
rationem  inire,  plurium  eetatum,  ingeniorum  et  membranarum 
opus  est. 

234.  Sunt  praeterea  plexus  reticulares  in  corpore  plures,  nim¬ 
irum  bini  pneumonici,  bini  cardiaci  alter  major  et  alter  minor ; 
est  stomachicus  vel  forte  coronarius ;  tres  mesenterici,  unus  lienaris, 
unus  hepaticus,  et  duo  renales ,  praeter  integras  fascias  aut  taenias 
similiter  plexiformes.  Aliquot  enim  nervi  aut  unus  major  discer¬ 
pitur  in  minores,  et  hi  ad  spatiola  relictis  areis  quadrangularibus 
aut  polygonis,  ad  modum  retis  piscatorii  se  connectunt  et  connodant : 
major  enim  truncus,  in  quo  plures  fibrae  et  plures  fasciculi  com¬ 
pacti  sunt  et  vinculis  constricti,  liberiori  fluxu  perfrui  videtur, 
quando  in  tenuiores  et  simul  molliores  dirimitur,  expeditius  enim 
tunc  suos  spiritus  ac  humores  transmittit ,  et  certius  suas  denique 
sparsas  vires  in  extremis  exercet. 

235.  Sunt  praeterea  similes  plexus  fasciculorum  et  fibrarum  in 
ipsis  organis  sensoriis  et  motoriis,  ut  in  lingua,  oculo,  auribus,  in 
cuticulis  et  singulis  membranis  et  musculis.  Organicae  enim  cor¬ 
poris  partes  sunt  totidem  fibrarum  et  vasculorum  telae  et  plexus, 
est  modo  eorum  forma,  quae  facit,  ut  effectus  tales  sint,  quales 
repraesentantur.  Si  enim  fibrae  totidem  sunt  vires,  atque  nulla 
fibra  alteri  absolute  similis  est,  proinde  nec  aliqua  vis,  ex  talium 
fibrarum  et  virium  coalitione  et  temperatura  producitur  in  ex¬ 
tremis  forma,  quae  organica  vocatur,  ex  qua  actuata  resultat 
effectus,  qui  formaliter  repraesentatur  in  idea  mentis,  quod  etiam 
in  nobismetipsis  per  reflexionem  animadvertimus ;  et  in  notatis 
embryonum  corpusculis  experimur,  vide  Trans.  I.,  n.  267. 

236.  Unusquisque  nervus  est  una  series,  et  communem  aliquam 
actionem  simultaneam  vel  successivam  significat,  quia  producit : 
nam  actio  est  musculorum,  utque  hi  agant  est  nervorum,  ut  hi  est 
cerebrorum,  ut  haec  est  substantiarum  corticalium ,  utquae  hae  est 
animae;  sic  anima  mediis  substantiis  corticalibus,  fibris,  nervis 

et  musculis  producit  actionem,  cujus  ideam  fovet.  Idcirco  fibra 
sunt  tanquam  radii  luminis  ejus  intellectualis,  per  quos  ei  reprae- 
sentatur  id  prcesens,  quod  actualiter  distans  est.  Unaquaevis  actio 
simplicior  vel  composita  ex  viribus  diversae  qualitatis  et  quantitatis, 
seu  naturae,  proinde  ex  diversa  origine,  consurgit,  idcirco  ut  actio 
repraesentatae  ideae  conformis  existat,  fibra  ex  diversis  encephali 
punctis  colligitur ;  quae  est  ratio  anastomoseon  et  plexuum  tam 
frequentium  in  regione  virium  seu  in  cerebro,  et  in  regione  ac¬ 
tionum,  id  est,  in  corpore. 


XIII. 

De  gangliis  nervorum. 

237.  Nervus  praecipue  intercostalis  aliquoties  extumescit:  ex¬ 
tumes  centiae  istae  vocantur  ganglia,  gangliones,  plexus  ganglio - 
formes ,  nodi,  tumores,  nervorum  corpora  olivaria :  Haec  plerum¬ 
que  ovata  verticibus  tendineis,  seu  capite  et  cauda,  sicuti  musculi, 
praedita,  sunt  majora,  ut  semilunaria,  et  minora,  ut  hordiformia 
nervorum  spinalium ;  consistentia,  colore,  volumine,  numero  sunt 
varia ;  ex  concursu  plurium  nervorum  oriunda,  sed  unius  trunco 
principaliter  insita ;  ex  arteriis,  venis,  fibris  nerveis,  carneis, 
tendineis,  ut  et  ex  pluribus  membranis  contexta  et  convoluta. 
Secundum  exquisitam  Clarissimi  Lancisii  indagationem,  cujus 
integram  descriptionem  ad  hunc  finem  praemissam  supra  n.  16 
vide,  ganglium  supernum  cervicale  sinistri  lateris  tribus  includitur 
membranis  per  accessionem  fibrarum  parumper  auctis  et  crasses¬ 
centibus,  quarum  exterior  laxe  instar  tunicae  testium  vaginalis 
illud  involvit,  ex  qua  corpus  inclusum  tanquam  nucleus  digitorum 
compressione  potest  exprimi :  extus  contexitur  fibris  rubescentibus, 
intus  est  lubrica,  levi  quodam  humore  instar  pericardii  madens ; 
altera  tunica  ganglium  strictius  ambiens  ex  tendineis  sed  magis 
complicatis  et  cohaerentibus  fibris  consistit.  Tertia,  quam  vocat, 
tendinem  circularem,  ex  substantia  tendinea  valide  corpori  unita 
est,  cujus  fibrae  cum  carneis  contiguae  sunt.  In  ganglio  elixato 
ejusque  tunicae  facie  externa  deprehenditur  rete  quoddam  nervosum 
suis  membranis  tenaciter  implicitum,  sub  quo  fibrae  carneae  pulchro 
ordine  a  summo  vertice  ad  imum  protensae  disponuntur ,  praeter 

quod  ab  intermediis  fibrarum  commissuris  innumerae  fibrillae  emer¬ 
gant  cum  interiore  tunica  conjunctae.  Vertex  autem  ganglii  supe¬ 
rior,  quod  punctum  immobile  vulgo  dicitur,  affigitur  osseis  fulcris 
tam  vertebrarum  quam  cranii  per  nervos  et  membranas.  In  hoc 
prout  in  reliqua  ganglia  non  unus  sed  plures  nervi  admittuntur , 
quorum  aliqui  recta  a  vertice,  aliqui  transversim  ad  ventrem,  et 
latera,  alii  oblique  se  insinuant,  plerique  ad  internam  substantiam 
pertingunt,  sed  nonnulli  per  solam  membranam  disperguntur :  qui 
ad  internam  pertingunt,  sanguineo  colore  leviter  tincti  apparent, 
cum  reliqui  albicent.  Sanguis  in  illa  ex  proximis  arteriarum  et 
venarum  truncis  perducitur ,  qui  allapsus  una  cum  farragine  ner¬ 
vorum  constituit  molem,  quae  tamen  apparet  semper  major  quam 
ingredientia  corpora  et  vasa  solum  formare  videntur. 

238.  Ex  anatomia  hujus  ganglii  docemur  quid  muneris  caetera 
ganglia  praestant.  Ipsae  enim  fibrae  in  nervis  intra  suam  tunicam, 
et  fasciculi  fibrarum  intra  suam  ita  compacti  sunt ,  ut  nisi  in  via 
explicentur  et  relaxentur,  frustra  queant  liquidum  suum  transfun¬ 
dere  ea  copia  quam  activissima  viscera  continuo  efflagitant,  nam 
continuum  et  nullibi  refraenatum  flumen,  ut  agendo  vivant,  poscunt. 
Ideo  nervi  in  his  gangliis  toros  suos  laxant,  et  liberiore  expan¬ 
sione  donati  fluidum  ulterius  propellunt ;  nam  gangliones  sunt 
musculares ,  similibus  membranis,  fibris  carneis,  extremis  tendineis, 
ventre ,  figura  oblongiore  praediti,  ut  dum  se  contrahunt,  nervos 
continuatos  adducant,  et  dum  se  explicant,  nervos  relaxent;  et 
quidem  distincte  nervum  totum.,  distincte  principium  nervi,  et  dis¬ 
tincte  fibras  fasciculi. 

239.  Ita  ganglia,  quae  sunt  vehicula  fluidi  nervorum,  dici 

possunt  cerebella  succenturiata,  et  simul  adminicula  pulmonum  ad 
promovendum  et  transfundendum  succum  nerveum  per  universum 
regnum.  Sunt  enim  ganglia  vertebris,  ut  fulcris  osseis  alligata, 
quae  quavis  respirationis  pulmonum  vice  vibrantur  et  moventur, 
consequenter  appensa  ganglia  etiam  in  suas  contractiones  et  ex¬ 
pansiones  excitantur ;  quibus  momentis  etiam  adducuntur  vel 
extenduntur  nervi,  et  per  eos  succus  mirifice  promovetur .  In 

Trans.  II.,  §  i.  ut  et  §  ii.,  n.  172  ad  176  demonstrare  annisus 
sum,  quod  pulmones  synchronis  momentis  cum  cerebris  respirent 
et  animent ;  et  quidem  ex  causa,  ut  spiritus  per  fibras,  et  succus 
per  fistulosam  nervorum  compagem  eo  expeditius  promoveatur. 
Cerebra  enim  inspirant  singulas  fibras,  seu  ad  singillatim  agen¬ 
ti 

dum  excitant ;  pulmones  autem  iisdem  momentis  fasciculos  fi¬ 
brarum  extendunt  vel  adducunt ;  sic  pulmones  adjiciunt  vim 
fibris  externam  et  communem,  quando  cerebra  internam  et  sin¬ 
gularem  inspirant.  Unaquaevis  enim  fibra,  dum  spiritu  intu¬ 
mescit  et  percurritur,  a  porrectiori  in  breviorem  canalem  con¬ 
trahitur  ;  id  utique,  quando  communis  est  actio,  non  facile  sine 
adjumento  externo  seu  pulmonico  peragitur,  quo  simul  relaxetur 
nervus :  sed  quomodo  pulmones  ad  transfundendum  succum 
nerveum  per  corpus  concurrunt,  multiplici  artificio  peragitur, 
verum  singulos  modos  recensere,  non  hujus  est  loci ;  quare  ma¬ 
neamus  circa  ganglia;  haec  juxta  vertebras  ut  plurimum  sata 
sunt,  et  illis  affixa,  uti  hordiformia  spinalium,  et  semilunaria 
nervi  intercostalis ;  quapropter  dum  cerebrum  et  medulla  spinalis 
in  fibras  agat,  pulmones  insimul  per  suam  expansionem  et  con¬ 
tractionem  in  columnam  vertebralem  agunt,  et  hanc  inflectunt 
vel  extorquent ;  ganglia  quae  juncturis  vertebrarum  accumbunt, 
attractis  fibris  non  possunt  quin  in  similem  motum  excitentur, 
quo  relaxatur  vel  extenditur  nervus,  qui  inde  prodit.  Ipsum 
hunc  mechanismum  supra  in  Trans  II.,  n.  32,  33,  vide  ex¬ 
positum. 

240.  Insuper  etiam  ganglia  nervos ,  qui  influunt,  quoad  faciem, 
tunicam,  medullam,  prorsus  immutant,  et  ad  omnem  usum  et  seriem 
actionum  in  extremis  instruunt  et  reformant :  Nervi  enim,  qui 
egrediuntur ,  veterem  videntur  inibi  deposuisse  tunicam  seu  duram 
matrem,  et  adscivisse  novam ,  nam  exeunt  tunica  vel  musculosa,  vel 
nervea,  vel  tendinea  induti.  Ipsa  enim  dura  mater  non  perennem 
seu  diu  circum  nervos  agere  tunicam  potest;  nam  ex  vasculis  pro¬ 
priis,  ut  et  a  corpore  reflexis,  ac  in  tendinea  filamenta  trans¬ 
mutatis,  conflata  est :  hcec  vascula  per  gradus  ut  ramificantur, 
et  longius  ab  origine  sui  motus,  seu  a  corde  et  cerebro  recedunt, 
teneriora  fiunt ,  et  tandem  evanescunt.  Id  contra  opinionem 
Clarissimi  Baglivi  est,  qui  statuit  duram  matrem  esse  causam 
principalem  non  solum  motus  cordis,  sed  etiam  originem  fibra¬ 
rum,  quatenus  unum  sequitur  ab  altero ;  ut  enim  dura  mater  ad 
vices  suas  peragendas  excitet  musculum  cordis,  necessum  est,  ut 
inde  etiam  fibra  scaturiat,  quae  agat  motricem,  vel  agat  in  mo- 
trices.  At  quod  dura  mater  non  ultra  ganglia  circum  nervos 
integre  continuetur,  id  ex  gangliorum  descriptione  patet ;  tunicae 
enim  gangliorum  extremae  et  intimae  fasciculis  et  permultis  fibris 

collectis  perforantur ;  et  ipsae  fibrae  tam  genuinae  quam  sanguineo- 
motrices  ipsas  penitus  ineunt  et  interpolant ;  quod  adhuc  magis 
perspicuum  in  nervis  egressis  exhibetur;  nam  sunt  quorum 
tunicae  candidae,  duriusculae  et  tendineae,  sunt  quae  sanguineae 
et  musculares,  et  sunt  quae  nerveae  et  activae  appareant ;  sic 
omnino  tunica  vetus  meningea  in  novam  aliam  reformata  est : 
accedit,  quod  innumera  vascula  nervorum  compagem  penetrent, 
quorum  si  munus  sit,  secundum  praecedentium  capitum  theore¬ 
mata,  tunicas  contexere,  utique  lieic  loci  eorum  munus  esse 
debet,  tunicas  reficere,  quod  ipsae  fibrae  nequeunt,  nam  non 
ramificantur,  uti  vascula.  Quod  autem  dura  mater  ex  vasculis 
non  vero  ex  fibris  sit  compaginata,  id  quidem  non  paucis  demon¬ 
strari  potest,  sed  in  Transactione  de  Dura  Matre  id  demonstran¬ 
dum  venit :  id  solum,  quod  crassa  illa  meninx  ex  duplici  lamella 
constet,  et  quod  ejus  fila  sint  indolis  tendineae,  quare  ligamentosa, 
et  a  quibusdam  lacertosa  vocantur,  in  qua  re  omnes  rimatores 
anatomici  conveniunt ;  id  est,  quod  similis  naturae  sint,  ac  solent 
esse  vascula,  quae  sanguine  suo  privantur,  uti  umbilicalia  et 
caetera :  etiam  confirmari  potest,  quod  mater  infantilis  copiosis¬ 
simis  vasis  irrigata  sit,  quae  postmodum  tendinescunt ;  insuper 
ex  eo,  quod  dura  mater  sit  membrana  admodum  passiva,  resis¬ 
tens  et  crassa,  nec  aliqua  propria  agendi  vi  praedita ;  tum  etiam 
haec  vascula  chordae  tendineae  facta  continuentur  a  vasculis  cor¬ 
poreis  per  viam  hucusque  ignotam,  de  qua  in  ipsa  Transactione. 
Ipsae  autem  arteriae  durae  matris,  ex  quibus  illa  praecipuam  ac¬ 
tivitatis  suae  partem  trahit,  inter  duplicem  lamellam  percurrunt, 
et  per  continuam  diramificationem  tandem  exsangues  fiunt ;  ita 
etiam  vascula  haec,  dum  mater  illa  super  nervos  continuatur  : 
arteriae  durae  matris  in  particulari  a  cordis,  et  in  communi  a 
cerebri  expansione  et  constrictione,  sic  a  duplici  motus  origine 
pendent,  uti  ostensum  videas  in  Trans.  II.,  §  i.,  c.  x.  Ideo- 
que  quo  longius  ab  his  motus  originibus  recedunt,  non  possunt 
non  per  gradus  eo  teneriores  reddi,  et  tandem  in  tubulos  secre¬ 
torios  desinere,  uti  arteriae  corporis  ubivis :  Idcirco  dura  mater 
non  continuatur  circum  nervos,  sed  reformatur  in  corpore,  et  qui¬ 
dem  varie  secundum  omnem  rationem  actionum  in  extremis,  qua¬ 
rum  una  poscit  nervum  tunica  musculosa,  altera  nervum  tunica 
tendinea  praeditum ;  nam  nullus  datur  nervus  in  toto  microcosmo 
animali,  qui  prorsus  similiter  ac  alter  tunicatus  sit.  Sed  tunica 

non  solum  nervorum ,  verum  etiam  fasciculorum  renovari  videntur, 
nam  vasa  corporis  arteriosa  et  venosa  ipsos  truncos  nerveos  ineunt 
et  penetrant,  et  cum  fasciculis  et  fibris  secundum  longitudinem 
fluunt,  ut  et  oblique  et  transversim  compagem  secant.  Quod 
plures  arteriae  et  venae  in  ipsa  nervorum  compage  deprehen¬ 
dantur,  quae  se  continuo  in  ramos  propagant,  et  transversim 
nervum  saepe  perforant,  Clar.  Leeuwenhoekius  in  praemissis 
observationibus  passim  meminit :  haec  vascula  non  alium  praestare 
usum  queunt,  quam  ut  antiquatas  et  evanidas  tunicas  reficiant, 
nam  quod  tunicae  ex  vasculis  seu  filis  passivae  indolis  conflentur, 
supra  indicatum  est ;  tum  quoque  ut  succum  excernant,  et  inter 
fasciculos,  forte  etiam  fibrarum  interstitia  fundant,  ne  concres¬ 
cant,  et  ne  glandulae  suis  fluidis,  quibus  omnis  generis  menstrua 
et  succi  animales  praeparentur,  destituantur.  Supra  enim  ob¬ 
servatum  est,  quod  vascula  sanguinea  sint  passivae  indolis  respective 
ad  fibras,  quae  activissimae  sunt ;  et  quod  vascula  tunicas  et  simul 
ligamenta  efforment ;  tum  quoque  quod  vascula  se  ramificent , 
non  autem  fibrae ;  ex  his  fluit,  quod  nervi  quoad  tunicas  in  corpore 
reformandi  sint,  ut  justa  ratio  earum  actionis  et  reactionis  usque 
ad  finem  extensionis  seu  ad  effectum  in  extremis  conservetur . 


XI Y. 

De  varietate  fibrarum ,  fasciculorum  et  nervorum. 

241.  Nulla  fibra,  nullus  fibrarum  fasciculus,  et  nullus  nervus 
alteri  absolute  est  similis,  sed  in  specie  et  parte  varius.  Alius 
qualitatis  est  fibra,  quce  nascitur  ex  cerebro,  alius  quce  ex  cere¬ 
bello,  et  alius  quce  ex  medulla  oblongata  et  spinali.  Imo  nec  fibrce 
cerebri  inter  se  omnibus  prcedicatis  conveniunt,  sunt  inter  quam¬ 
cunque  differentiae ;  ita  etiam  inter  fibras  cerebelli  et  medullae 
spinalis  :  nam  inter  glandulas  corticales,  quce  fibrarum  sunt  geni¬ 
trices  et  alumnae  est  perpetua  varietas,  quam  harmonicam  dicimus, 
inde  similis  varietas  in  sobolem  seu  in  fibras  traducitur ,  nam  fibra 
naturam  suce  glandulae  parentis  trahit.  Omnis  fibra  gignitur, 
informatur,  imo  flectitur  ad  usum  in  extremis,  qui  ubivis  in  sys¬ 
temate  corporeo  varius  est ;  quapropter  alius  naturae  fibra  educitur 
ad  organa  motoria,  alius  ad  sensoria,  alius  scilicet  ad  oculos, 

alius  ad  aures,  alius  ad  linguam,  nares,  cuticulas,  alius  ad  tra¬ 
cheam,  alius  ad  ventriculum,  intestina,  pulmones,  cor ,  medias¬ 
tinum,  hepar,  pancreatem,  lienem,  lumbos,  plantas,  ulnas,  pal¬ 
mas,  et  quidem  alius  ad  unamquamque  eorum  portiunculam. 
Exinde  etiam  sequitur,  quod  unusquisque  fasciculus  ex  tam  diversae 
naturae  fibris  compositus,  et  similiter  unusquisque  nervus  specifice 
ab  alteris  differat.  Effectus  in  extremis  correspondent  causis  in 
principiis,  sic  organicae  partes  in  corpore  organicis  in  cerebris, 
inde  ducitur  varietas  fibrarum,  quae  intermediae  sunt,  et  se  utri¬ 
que  accommodant.  Varietas  singulorum  entium  in  omnibus 
mundi  regnis,  animali  scilicet,  vegetabili  et  minerali,  imo  in 
mundo  circumfluo  seu  at  mo  sphaerico,  est  universae  naturae  necessaria 
qualitas  seu  attributum,  quae  omnem  aequalitatem  et  identitatem 
tanquam  sui  destructivam  aversatur  et  horret,  nam  sine  varietate 
nihil  datur  in  natura  aliquid  et  quale ;  inde  rerum  ejus  relationes, 
respectus,  rationes,  harmoniae,  aequilibria,  formae,  pulchritudines, 
verbo  perfectiones,  si  varietas  sit  harmonica,  et  contra  si  dishar- 
monica ,  existunt :  de  hac  varietate  vide  Trans.  I.,  n.  602,  603, 
604,  605,  et  Trans.  II.,  n.  312  ad  317.  Consentit  etiam  Clariss. 
Wollfius,  “  Mundus  perfectior  est,”  dicens,  “in  quo  major  est 
rerum  consentientium  varietas :  etenim  si  major  est  rerum  va¬ 
rietas  in  mundo,  quae  inter  se  consentiunt,  plura  observabilia 
sunt  in  eodem,  quam  ubi  illarum  minor  fuerit  varietas  :  quare 
cum  mundus  perfectior  sit,  in  quo  major  est  observabilium  nu¬ 
merus,  mundus  utique  perfectior  est,  in  quo  major  est  rerum 
consentientium  varietas.”  Entia  naturae  superiora  et  perfectiora 
in  eo  prae  caeteris  excellent,  quod  varietatis  susceptibiliora  sint , 
proinde  in  status  sui  mutationem  accidentalem ,  non  autem  essen¬ 
tialem,  faciliora ;  inde  fluit  perfectio  virium  et  modificationum, 
ac  ut  causae  possint  esse  infinitarum  varietatum  in  posterioribus : 
sed  mutatio  illa  accidentalis  nihil  derogat  et  demit  essentiae  et 
hujus  attributis;  quapropter  perfectissimam  hanc  mutabilitatem 
entium  superiorum  jugi  comitatur  perfectissima  constantia  perma¬ 
nendi  in  sua  forma  et  essentia.  Sed  quaeritur,  quid  mutatio  ac¬ 
cidentalis,  et  quid  essentialis  ?  doceamur  per  exempla  :  circulus 
vel  globus  sphaericus  accidentaliter  mutatur,  si  expanditur  in 
circulum  vel  sphaeram  majorem,  aut  comprimitur  in  minorem, 
nam  forma  circularis  aut  sphaerica  seu  ejus  essentia  remanet ;  at 
vero  si  circulus  mutatur  in  ellipsin  aut  in  cycloidem,  et  magis  si 

in  figuram  aliquam  polygonam  et  angularem,  tunc  mutationem 
essentialem  subit,  nam  amplius  non  manet  circulus :  ita  etiam 
in  caeteris,  ut  in  atmosphaeris  et  ejus  partibus,  utcunque  expan¬ 
duntur  aut  constringuntur,  non  nisi  quam  accidentaliter  mu¬ 
tantur  ;  si  vero  suam  formam,  etiam  suam  essentiam  permutant, 
tunc  partes  istae  non  amplius  atmosphaericae,  modificabiles  et 
elasticae  permanent.  Musculus  quando  se  contrahit  et  dilatat, 
non  nisi  quam  mutationem  accidentalem  subit,  ita  cerebrum, 
cor,  pulmo,  quando  suas  systoles  et  diastoles  agunt ;  nam  sive 
ampliora  sive  constrictiora  sint,  usque  sunt  musculi,  cerebra, 
cor,  pulmones  ;  secus  si  essentialiter  mutantur.  Glandula  cor¬ 
ticalis  quavis  animationis  vice  accidentaliter  mutatur,  tum  etiam 
ad  singulos  sensationum  modos,  nam  cerebrum  corticale  est 
sensorium  commune :  at  vero  si  non  amplius  queunt  expandi  et 
constringi,  seu  animas  ducere,  nec  amplius  sensationes  recipere, 
tunc  in  eo  gradu  mutationem  essentialem  subire  dicuntur.  Ita 
etiam  fibrae,  quatenus  exigui  canaliculi  sunt,  quae  sive  latiores 
sive  angustiores,  sive  longiores  sive  breviores,  nihilominus  per¬ 
manent  fibrae ;  nam  hae  varietates  a  mutatione  accidentali  ori¬ 
untur  ;  nec  quicquam  derogant  earum  essentiae  et  formae  naturali ; 
quin  imo  eo  perfectiores  sunt,  quo  in  has  mutationes  faciliores, 
id  est,  quo  teneriores  et  molliores.  Ita  nulla  non  corpuscula 
elastica,  quae  ad  minimam  ingruentem  vim  cedunt,  et  illico  in 
statum  suum  recedunt,  ita  reagunt  prorsus  uti  aguntur,  sed 
non  facile  essentialiter  mutantur ;  talia  sunt  entia  naturae  supe¬ 
rioris  seu  primitiva. 

242.  Ut  ipsae  varietates  enumerentur ;  fibras  in  genere  sunt 
molliores  et  duriores ,  sunt  ampliores  et  angustiores ,  ut  taceam 
quod  sint  longiores  et  breviores :  ut  ex  ipsa  anatomia  fibrarum  in 
cerebris  patescit,  nam  molliores  sunt  quae  ad  organa  sensuum, 
et  duriores  quae  ad  musculos  tendunt,  quapropter  illae  vocantur 
sensoriae,  hae  autem  motoriae  :  ex  utraque  specie  constant  nervi 
5U  et  7mi  paris,  ut  et  plures  secundum  observationem  Clar.  Rid- 
leii :  ipsa  sensatio  teneriorem,  motio  autem  duriorem  consisten- 
tiam  requirit,  nam  effectus  et  usus  in  extremis  correspondet 
causis,  et  ut  ita  dicam  finium  intuitioni  in  principiis ;  sic  fibra 
quae  causam  mediam  agit,  utrique  ex  aequo  accommodatur. 
Earum  tuniculae  seu  meninges  similiter,  quae  vel  teneriores  sunt 
vel  crassiores,  vel  laxius  vel  strictius  cohaerentes .  Ipse  spiritus 

animalis ,  qui  fibras  perfluit,  nusquam  absolute  similis  datur  in 
unius  subjecti  fibra ,  ut  in  alterius ,  uti  ex  genesi  ejus  in  Transac¬ 
tione  sequente  apparebit :  et  quale  est  fluidum,  quod  percurrit 
fibram,  talis  etiam  est  ejus  tunicula ,  unum  enim  accommodatum 
est  et  accommodatur  alteri.  Uti  enim  tunica  arteriae  ad  naturam 
sui  sanguinis,  ita  tenerrima  superficies  fibrae  ad  naturam  sui  fluidi 
conformata  est.  Sic  tunica  et  fluidum  inclusum  unum  vas  consti¬ 
tuunt,  et  unam  causam  agunt,  vide  supr.  n.  151, 152,  et  Trans.  I., 
n.  134, 135.  Ergo  si  varius  ubivis  sit  humor,  etiam  varia  erit  fibra. 
Ita  etiam  castigatus  ille  humor,  qui  interstitia  fibrarum  permeat ; 
de  hoc  humore  vide  supr.  n.  192, 194, 197,  etc.  Ergo  fibra  citius 
vel  lentius,  copiosius  vel  parcius  meliorem  aut  viliorem  succum  aut 
spiritum  transmittunt.  Interim  quo  molliores  sunt  fibra,  et  pro¬ 
pius  ad  fluidi  naturam  accedunt,  eo  mutationis  accidentalis,  qua 
est  earum  perfectio,  susceptibiliores,  et  secundum  naturam  suam 
agendi  habiliores  sunt.  In  prima  infantia,  ut  et  prope  suam 
originem  sunt  mollissima  et  amplissima,  at  vero  in  atate  vergente, 
et  ad  distantiam  ab  origine  duriores  et  constrictiores.  Ha  varie¬ 
tates  sunt  quidem  pauca ,  sed  quia  gradus  expansionis  et  constric¬ 
tionis,  mollitiei  et  duritiei  in  his  minimis  natura  animalis  sub¬ 
stantiis  sunt  fere  infiniti,  ideo  nec  varietates  numero  definiri  queunt ; 
unus  enim  gradus  in  compositis  complectitur  myriades  talium  gra¬ 
duum  in  simplicioribus :  confer  Trans.  I.,  n.  290.  Sciendum 
enim  est,  quod  varietatum  differentiae  in  substantiis  simplicioribus 
sint  pauciores,  quia  substantiae  illae  universaliores  sunt ;  quare 
non  admittunt  differentias  specificas,  nisi  tales  quae  respective 
ad  substantias  compositas  seu  posteriores  genericae  appellandae 
sint.  Quomodo  autem  tales  simpliciores  substantiae  infinitarum 
mutationum  accidentalium  susceptibiles  sint,  vide  Trans.  I.,  n. 
602  ad  606,  et  Trans.  II.,  n.  312  ad  317. 

243.  Fasciculi,  qui  mera  fibrarum  talium  congregationes  sunt, 
naturam  suam  a  suis  fibris  constituentibus  trahunt,  ut  quod  sint 
molliores  et  duriores,  ampliores  et  constrictiores,  longiores  et  bre¬ 
viores  ;  sed  accedunt  heic  plura  accidentia  fibrarum  extrinseca, 
qua  sunt  fasciculorum  intrinseca  :  Uti  fibrarum  quantitas,  magni¬ 
tudo,  figura,  situs,  spatium  et  plura,  quae  sunt  accidentia,  ex 
quibus  essentia  entis  compositi  constat :  sed  ut  accidentia  exis- 
tant,  requiruntur  substantiae,  quae  simplices  dicendae  sunt,  quia 
constituunt  compositum ;  ideo  fibrae  pro  substantiis  istis  sim- 

plicibus  assumantur,  quae  fasciculum  componunt ;  tunc  sequitur 
secundum  regulas  Wollfianas  in  Ontol .,  quod  entia  composita 
sint  substantiarum  aggregata,  §  793.  Quod  accidentia  sine 
substantiis  existere  nequeant,  §  791.  Quod  essentia  entis  com¬ 
positi  non  constet  nisi  meris  accidentibus,  §  789.  Quodque  in 
ente  composito  nihil  detur  substantiale  praeter  entia  simplicia,  § 
792.  Et  licet  fibrae  in  fasciculis  non  vere  sunt  entia  simplicia, 
de  quibus  laudatus  philosophus,  usque  tamen  entia  simplicia 
heic  repraesentant,  quia  partes  simplicissimae  visibiles  sunt ;  ipsa 
nihilominus  fibra  ex  suis  substantiis  constitutivis,  quae  adhuc 
simpliciores  sunt,  et  quarum  respectu  fibra  est  ens  compositum, 
consistit ;  hae  iterum  substantiae  a  suis,  et  tandem  a  simplicis¬ 
simis  naturae  seu  primis  mundi  creati ;  sed  hae  substantiae  non 
dici  possunt  fasciculum  fibrarum  proxime  componere,  sed  re¬ 
motissime,  et  quidem  per  plures  gradus ;  quare  accidentia  heic 
non  praedicantur  de  aliis  substantiis,  quam  quae  immediate  com¬ 
positum  ingrediuntur  et  formant ;  uti  heic  fibrarum  multitudo, 
inde  oriunda  magnitudo,  situs,  unde  forma  et  figura  tam  fas¬ 
ciculi  totius,  quam  interstitiorum  inter  fibras ;  utque  in  situ  suo 
naturali  teneantur,  requiritur  nexus  et  ligatio ;  tum  etiam  super¬ 
ficies,  quae  ita  limitet  compositum,  ut  dum  fasciculus,  etiam 
unaquaevis  fibra  essentiam  suam  et  determinationem  conservet. 
Idcirco  fasciculi  sunt  ex  pluribus  aut  ex  paucioribus  fibris,  scilicet 
vel  ex  aliquot  centenis,  vel  ex  quinis  aut  binis,  ut  et  ex  fibris  dis - 
paris  naturae,  et  simul  ex  vasculis  arteriosis  et  venosis,  eorumque 
minore  aut  majore  copia,  conflati .  Sunt  tunicae  fasciculorum  vel 
crassiores  vel  tenuiores,  duriores  vel  molliores,  magis  minusve  elas¬ 
ticae,  activae,  musculares,  sanguineae,  fibrosae,  tendineae,  passivae, 
friabiles,  inter  se  cohaerentes,  quia  triplicatae.  Ipsa  etiam  liga¬ 
menta  similiter,  quae  ab  intima  fasciculi  tunica  in  extimam  cujusvis 
fibrae  penetrant,  vide  supra  n.  221 ;  sunt  enim  vel  densiora  vel  ra¬ 
riora,  magis  continua  vel  discreta,  pauciora  vel  plura,  cedentiora 
vel  rigidiora,  magis  elastica  et  activa,  vel  magis  resistentia  et 
passiva,  strictius  vel  laxius  intercedentia,  et  fibras  colligantia. 
Interstitia  fasciculorum  et  fibrarum  in  singulis  et  inter  singulas 
similiter  variantur.  Humor  serosus,  qui  interstitia  permeat,  nus¬ 
quam  absolute  similis  datur  in  uno  subjecto,  inque  unius  subjecti 
nervo,  ac  in  altero ;  est  enim  vel  tenacior  vel  fluidior,  vel  pinguior 
vel  aquosior,  homogeneis  vel  heterogeneis  elementis  impr ce g natior, 

copiosior  vel  parcior ,  frigidior  vel  calidior ,  gravior  vel  levior :  ita 
etiam  oleaginosum  illud,  quod  inter  tunicas  labitur. 

244.  Similes  et  adhuc  plures  varietates  in  nervis  occur¬ 
runt,  omnes  enim  differentia  fibrarum  variant  fasciculum,  et 
omnes  differentia  fasciculorum  variant  nervum,  qui  est  fascicu¬ 
lorum  aggregatum ;  accedunt  varietates,  qua  sunt  ipsius  nervi 
propria  ex  fasciculorum  situ,  nexu,  magnitudine,  quantitate, 
ut  et  ex  tunica  communi  oriunda,  qua  iterum  sunt  totidem ,  ac 
supra  in  fasciculis  recensita ;  accedunt  varietates  anastomoseon, 
plexuum  reticularium  et  ganglioformium  :  numerus  varietatum  est 
inexpressibilis,  exsurgit  enim  ex  unaquavis  propria  nervi  varietate 
in  unamquamvis  propriam  fasciculi,  et  hujus  in  propriam  fibra 
ducta ;  ideoque  si  totidem  sint  nervorum,  et  totidem  fasciculorum, 
ut  et  fibrarum,  utique  per  continuam  in  se  multiplicationem  redit 
quantitas  inassignabilis .  Heic  simile  occurrit  ac  in  seriebus  geo¬ 
metricis,  dum  scire  volumus  quot  modis  transponi  queant  literae 
in  data  voce,  aut  numeri  in  quadam  summa.  Sed  sunt  varietates 
entium  compositorum,  ut  heic  nervorum,  tales,  ut  vix  cum  varie¬ 
tatibus  entium  simpliciorum  comparari  queant ;  qualibet  enim 
varietas  suum  maximum  et  minimum  habet ;  gradus  varietatum 
inter  maximum  et  minimum  sunt  pauciores,  lentiores,  inaqualiores, 
at  vero  in  entibus  simplicibus  sunt  plures,  citiores,  aqualiores  vel 
similiores,  et  sic  magis  harmonica  et  consentientes,  nam  ad  quod¬ 
libet  minimum  mutationis  momentum  vel  minutulum,  applicabiles 
sunt.  Idcirco  sunt  entia  composita ,  ut  heic  nervi,  imperfectiora, 
et  mutationibus  essentialibus,  unde  destructio,  obnoxiora ;  qua 
nisi  jugi  ab  entibus  simplicibus  determinarentur,  regerentur,  inque 
suum  statum  naturalem,  quoties  excidunt,  restituerentur,  essen¬ 
tiam  suam  et  harmoniam  illico  destruerent  et  rescinderent.  De 
perfectione  entium  simpliciorum  respective  ad  entia  composita 
vide  Trans.  I.,  n.  614,  615,  616.  Ex  his  sequitur,  quod  fibrilla 
simplicissima,  quae  scilicet  canaliculum  istum,  qui  proprie  fibra 
dicitur,  construit,  sit  omnium  perfectissima,  dein  fibra  ista  me¬ 
morata  canalicularis,  tum  fasciculus  fibrarum,  ultimo  nervus, 
qui  potius  in  se  imperfectus  est ;  sed  simplicissima  fibrilla,  quae 
influit  in  fibram  istam  compositam,  illam  determinat,  regit,  et 
in  statum  suum  naturalem,  quoties  excidit,  restituit;  ita  haec 
fasciculum,  et  hic  nervum  :  At  quomodo  vascula  sanguinea  ad 
nervosae  compagis  conservationem  et  restitutiones  concurrunt, 

nondum  datur  disserendi  locus,  nam  de  eorum  ortu  a  fibris  non 
est  transactum. 

245.  Non  datur  aliqua  fibra,  minus  fibrarum  fasciculus,  et 
adhuc  minus  aliquis  nervus  quoad  omnia  accidentia  alicui  alteri 
in  toto  systemate  prorsus  similis.  Variantur  etiam  ita  in  singulis 
subjectis  seu  individuis  regni  animalis,  ut  non  detur  unius  fibra, 
fasciculus  aut  nervus  absolute  similis  seu  aequalis  ac  in  aliquo  al¬ 
tero  :  Imo  si  myriades  tellurum  forent,  et  quovis  momento  in  una- 
quavis  tellure  myriades  incolarum  nascerentur,  nusquam  tamen 
fibra  unius  fibrae  alterius  quoad  indolem,  nexum ,  formam,  deter¬ 
minationem,  anastomoses,  seu  quoad  omnia  essentialia  et  accidentia 
in  hoc  statu  perverso  prorsus  simillima  posset  existere ;  id  confirmat 
admiranda  illa  varietas  individuorum,  quorum  ut  facies  externa, 
ita  singula  pars  cujuscunque  membri  ab  alterius  distinguitur. 
Nascimur  enim  non  solum  in  utriusque  parentis  mixtam  formam, 
sed  etiam  in  eorum  animum  et  mores ;  animus  genitricis  intra 
dies  et  horas  scepenumero  mutatur,  qui  non  aliter  influit  in  sys¬ 
tema  fibrosum  et  nervosum,  ex  quo  ducitur  forma,  ac  vis  imagi- 
nativa  gravidarum  in  embryonum  corpora,  quce  conformiter  no¬ 
tantur  :  confer  Trans.  I.,  n.  267.  Accedunt  etiam  mutationes 
a  nostrorum  animorum  constante  variatione. 

246.  Omnium  prima  causa  mutationum  et  varietatum  in  sys¬ 
temate  nervoso  indeque  oriunda  forma  externa  et  interna,  ducitur 
a  diversitate  idearum  et  principiorum  in  nostris  mentibus,  quce 
simplicissimam  fibrillam  determinant,  et  ei  mutationem  status 
inducunt.  Altera  seu  secundaria  causa  a  variatione  animorum 
seu  affectionum,  quce  ita  se  inscribunt  vultui,  ut  liquido  appareant, 
influunt  enim  in  spiritum  animalem  et  ejus  fibram,  tam  efficaciter , 
ut  ausim  dicere,  non  dari  unum  animi  motum  naturali  corporis 
et  mentis  repugnantem,  qui  non  fibris  et  vasculis  minimis  aliquam 
vim  et  consequenter  variationem  inferat,  uti  ira,  invidia,  timor, 
tristitia,  etc.  Tertia  vel  ultima  causa  a  mutatione  sanguinis, 
unde  cegritudines  et  morbi  corporis ;  nam  sanguis  ruber  est  hypo¬ 
theca  et  seminarium  omnium  in  suo  corpore,  ac  in  sua  elementa 
solutus  totam  nervi  compagem  percurrit ;  vide  supra  n.  200,  seqq.  : 
idcirco  universum  systema  nervosum  secundum  statum  sanguinis 
afficitur ,  et  quidem  in  tantum  ut  ex  iniquo  sanguine  scepe  disso¬ 
cietur  fibra  a  fibra,  fasciculus  a  fasciculo,  laxentur  tori,  rum¬ 
pantur  nexus,  excaventur  meatus,  excitentur  plexus  et  ganglia 

spuria ;  vel  contra ,  conglutinentur  fibra,  fasciculi,  tunica,  ob¬ 
struantur  meatus,  obliterentur  discrimina,  exsuscitentur  tumores , 
erodantur,  scindantur  et  destruantur  compages  ;  uti  singuli  morbi, 
quorum  est  cohors,  et  inspecta  cadavera  abunde  docent. 

247.  Sed  vitium  sanguinis  non  usque  ad  simplicissimas  fibrillas 
pertingit,  qua  immunes  et  sine  mutatione  essentiali  in  sua  integri¬ 
tate  permanent  utcunque  morbi  corporis  insultant :  nec  patitur 
ista  fibra  nisi  a  finium  in  mente  desideriis,  qua  scilicet  natura 
ordini  repugnant. 

248.  Pr  at  er  ea  etiam  fibra,  earum  fasciculi  et  nervi  tempore 
mutantur :  in  prima  enim  infantia  sunt  integerrimi,  molliusculi, 
paene  fluidi,  legibus  sua  natura  obsequiosi,  unanimi,  principia  non 
pugnant  cum  affectibus,  nec  affectus  cum  effectibus ;  aurea  tunc 
est  atas,  et  Astraa  regnat.  At  vero  dum  per  atates  usque  ad 
senectam  labimur,  obsolescunt,  fiunt  duriusculi,  obnixi,  natura 
inobsequiosi,  discordes,  principia  pugnant  cum  affectibus,  et  af¬ 
fectus  cum  effectibus ;  ferrea  tunc  est  atas,  et  Erinnyes  cum 
catera  turba  Plutonica  regnant :  sic  quovis  instanti  conficimur  et 
ad  mortem  rapimur. 


XV. 

De  fibra  simplici. 

249.  Fibra,  de  qua  hactenus  egimus,  non  est  omnium  simpli¬ 
cissima,  nam  est  meatulus  seu  canaliculus  pro  subtili  fluido  quod 
spiritus  animalis  vocatur,  et  tenuissimis  membranis  seu  piissimis 
meningibus  circumdatus.  Quod  ipsa  fibra  quadam  tenuissima 
meninge  succincta,  seu  quod  subtilis  membrana  sit,  quia  est 
canaliculus,  spiritum  transmittit,  et  a  vicinis  distinguitur,  vide 
supra  n.  209.  Quodque  tunicula  illa  omnium  tunicarum  cor¬ 
poris  sit  simplicissima,  et  ex  fibrulis  omni  imaginatione  puriori¬ 
bus  constet,  n.  210.  Et  quod  tunicula  illa  sit  geminata,  n.  219. 
Ut  enim  canaliculus  sit,  distinctus  a  cateris,  et  spiritum  transmit¬ 
tat,  erit  omnino  superficies  seu  tunicula  :  hac  tunicula  ex  fibrillis, 
quas  simplicissimas  vocamus,  omnino  constare  debet.  Idem  etiam 
glandula  corticalis,  ex  qua  producitur,  docet  et  confirmat ;  nam 
dicta  glandula,  secundum  descriptionem ,  instar  corculi,  exili 

ventriculo  aut  folliculo,  et  simul  materia  quadam  superficiali,  quae 
corpus  ipsius  glandulae  constituit,  instructa  est.  Confer  Trans. 
II.,  n.  124,  125,  126,  132,  seqq.  Ipse  folliculus,  ut  et  contex¬ 
tura  superficialis  in  fibram  et  per  fibram  continuatur ;  nam  fibra 
est  continuatio  sphaerulae  corticalis,  sicuti  arteria  est  cordis.  Hinc 
superficies  ista  glandularis  vel  corticalis  non  potest  non  ex  fibrillis 
omnium  tenuissimis  dispositissime  coordinatis  constare. 

250.  Haec  fibrilla  simplicissima  in  regni  animalis  subjectis 
merito  dicenda  est  fibra  prima,  suprema,  intima,  remotissima , 
universalissima  et  perfectissima,  imo  unica  substantia  continua, 
a  qua  omnes  caeterae,  quotcunque  sunt  continuae,  existentiam,  sub¬ 
sistentiam,  naturam  et  agendi  facultatem  ducunt.  Distinguo 
inter  substantias  continuas  et  contiguas,  seu  quod  idem  est 
inter  cohaerentes  et  fluidas ;  continuae  enim  et  coherentes  tunicas 
constituunt,  contiguae  autem  seu  fluidae  permeant  canaliculum 
a  tunica  formatum  :  ex.  gr.,  tunica  arteriae  est  substantia  continua 
aut  cohaerens,  sanguis  autem  est  substantia  contigua  seu  fluida; 
contigua  dicitur,  quia  partes  se  mutuo  solum  contingunt,  et 
post  contactum  tam  facile  ac  si  non  contigissent,  separantur  : 
sunt  quidem  partes  continui  etiam  contiguae,  sed  in  pluribus 
punctis,  quare  cohaerent.  Sic  ut  illi  canon  iste  philosophicus 
applicari  queat,  quod  nihil  in  systemate  animali,  quatenus  ani¬ 
male,  sit  vere  substantiale,  quam  haec  fibra,  et  quod  caeterae  com¬ 
positiones  ex  meris  accidentibus  constent. 

251.  Insuper  de  illa  fibra  praedicari  convenit,  quod  sit  semita 
determinationum  animae,  et  quasi  radius  ejus  luminis  intellectualis, 
et  ipsissima  vis  virium  et  forma  formarum  in  suo  regno.  Ex 
quibus  consequitur,  quod  ipsa  natura  animalis,  ejusque  status 
et  conditio  ab  hac  fibra  principaliter  pendeat ;  nam  illa  utriusque 
substantiae  tam  corticalis  quam  medullaris  est  alma  parens,  inque 
corpore  fert  omne  punctum.  Haec  melius  in  sequentibus  expli¬ 
canda  veniunt. 

252.  Sed  qualis  sit  haec  fibra,  non  discitur  nisi  per  viam  ana- 
lyticam,  seu  per  copiosam  experientiam  a  posterioribus,  aque 
phaenomenis  usque  ad  suas  causas  et  principia  physice  et  philoso¬ 
phice  evestigatis,  nam  a  sensuum  apperceptione  est  remotissima, 
et  vadit  ultra  sphaeram  anatomicam.  Hinc  primario  satagendum 
est,  ut  in  cognitionem  essentiae  et  naturae  hujus  fibrillae  deveniamus, 
nam  ab  illa  intellectus  causarum  et  intimus  phaenomenorum  in  toto 

hoc  nobili  regno  dependet ;  ccetera  enim  si  novimus,  sunt  modo 
effectus,  et  integra  producta  infinitarum  virium,  quce  a  potentiis 
et  principiis  hujus  fibrillce  profluunt :  et  sic  nihil  vere  intelligimus, 
si  hanc  fibrillam,  qualis  sit,  ignoramus. 

253.  In  genere  tenendum  est,  quod  necessum  sit  ut  hcec  fibrilla 
etiam  transpir abitis,  pervia  et  exilissima  cavitate  donata  sit,  et 
sic  in  minima  effigie  instar  suce  majoris  seu  compositce :  alioquin 
non  illa,  nec  quicquam  in  corpore  animato  ortum,  progressum,, 
ordinem,  legem,  vim  motricem,  vitam  et  sensum  duceret  et  ageret : 
quippe  fibrilla  sine  percurrente  aliquo  fluido,  aut  fluidi  analogo 
impotens  agendi  st aminulum  foret.  Ob  easdem  scilicet  rationes, 
quae  de  fibra  medullari  supra  n.  142,  143  allatae  sunt. 

254.  Fluidissimum  illud,  aut  fluidum  per  eminentiam  dictum, 
quod  hanc  fibrillam  transmicat,  non  potest  esse  aliud,  quam  prima 
et  pura  essentia  vere  animalis,  vitee  particeps,  quce  spirituosa  vo¬ 
catur,  ei  in  glandularum  corticalium  intimis  penetralibus,  vesiculis 
et  fistulis  ita  etiam  per  eminentiam  dictis  concipitur,  et  ad  omnem 
naturce  indigentiam  nascitur  et  transmittitur .  Confer  Trans.  II., 
n.  165,  166,  167.  Et  quia  fibra  simplicior  non  datur  alia,  con¬ 
sequitur,  quod  eadem  ista  essentia  tenellam  hujus  fibrillce  tuniculam 
aut  instar  tuniculce  conformet.  De  hac  essentia  seu  fluidissimo 
animali  actum  est  in  Trans.  II.,  §  iii.,  et  passim  alibi :  infra 
etiam  filum  continuabo.  Interim  a  nemine  posse  negari  credo, 
dari  propriam  quandam  essentiam  aut  substantiam  in  regno  ani¬ 
mali,  uti  propriae  dantur  in  regno  vegetabili  et  minerali,  quae 
prima  sit,  intima,  universalissima,  et  ex  qua  reliquae.  Hoc  nisi 
concederemus,  nulla  lex  physica  nec  ullum  dogma  philosophicum 
potuisset  in  regno  animali  locum  habere ;  vicissim  autem  si  con¬ 
cedimus,  singula  coincidunt,  et  nulla  non  phaenomena  illis  con¬ 
venienter  explicantur.  Talis  essentia  ad  mutationes  accidentales, 
de  quibus  supra  n.  241  subeundas  facillima ;  nam  id  superiorum 
entium  perfectio  est,  non  potest  non  per  modum  constrictionis 
naturam  ad  omnes  gradus  minus  fluidam  induere,  ut  et  vicissim ; 
quid  enim  non  perfectissima  naturae  entia,  quando  minus  per¬ 
fecta  et  composita,  scilicet  elastica  id  exhibent :  ita  ei  nihil  fa¬ 
cilius  est,  quam  tuniculam  ex  se  aut  ex  sua  materia,  ut  ita  dicam, 
excitare. 

XYI. 

De  fluxu  fibrarum  spirali ;  et  in  genere  quomodo  Formes  per 
gradus  in  perfectiores  exaltantur . 

255.  Essentia  et  natura  fibra  simplicis  omnino  exploranda 

est,  ut  causas  effectuum  et  phaenomenorum  in  regno  animali  penitus 
intelligamus.  Secundum  id  quod  nuper  indicatum  est  n.  252. 
Quem  ob  finem  inquirendum  est,  quae  sit  forma  fluxionis  aut  motus 
fibrarum  simplicium,  quae  sit  fibrarum  medullarium  seu  ex  sim¬ 
plicibus  oriundarum,  et  tandem  quae  sit  forma  fluxionis  vasorum 
sanguineorum;  nam  quod  vasa  sanguinea  a  fibris  deriventur,  in 
sequentibus  demonstrandum  venit.  Ex  cognitione  formae  cognos¬ 
citur  essentia  et  natura  fibrae;  nam  determinationes  essentiales 
sunt  id  quod  forma  dicitur ;  et  a  forma  ducitur,  quod  fibra  hoc 
aut  illo  modo  possit  agere,  id  est,  quod  talis  sit,  qualis  est,  imo 
etiam  quod  sit.  Quia  uti  supra  dictum  est,  satagendum  ut  in 
cognitionem  essentiae  et  naturae  hujus  fibrillae  deveniamus ;  nam 
nec  essentia  nec  natura  absque  forma  exploratur ;  “  forma/'  se¬ 
cundum  Clariss.  Wolffium,  “  est  id  quod  determinationes  essen¬ 
tiales  vocamus ;  is  formam  corporis  humani  intelligit,  qui  non 
modo  structuram,  consequenter  partium  organicarum  figuras  et 
modum,  quo  inter  se  junguntur,  verum  etiam  mixtionem  par¬ 
tium  similarium,  unde  organicae  componuntur,  intelligit,"  On- 
tol.,  §  944.  Ac  dein,  “  A  forma  habet  ens,  quod  hoc  modo 
agere  possit ;  hinc  scholastici  affirmant,  formam  dare  rei  operari," 
§  946.  “  Quare  forma  est  principium  entis,  a  quo  pendet  ut 

ipsum  tale  existat,  consequenter  est  causa  entis,"  §  947.  Et 
Aristoteles,  “  Unaquaeque  res  hoc  ipso  dicenda  est,  quod  formam 
habet:"  de  Nat.,  1.  3,  c.  1.  Sic  confirmatum  est,  quod  qualitas 
et  modus  agendi  entis  a  forma  ejus  dependeat,  quapropter  ens 
sine  forma  foret  omni  qualitate  et  modo  agendi  destitutum,  sic 
nec  esse  posset  aliquid.  Loquor  de  entibus  naturae,  non  de  illis, 
quae  supra  naturam  sunt,  ut  spirituale  et  divinum ;  de  illis  enim 
nec  qualitas,  nec  modus,  nec  accidens  nisi  per  supereminentiam 
praedicari  possunt. 

256.  Sed  ad  cognitionem  fibrae  simplicis  non  nisi  per  viam 
analyticam  devenire  possumus,  seu  progrediendo  a  visibilibus  phae- 

nomenis  per  nexum  causarum  ad  invisibilia,  seu  a  vasis  sanguineis 
ad  fibras  medullares,  et  ab  his  ad  fibram  simplicem ;  haec  enim  a 
sensibus  est  remotissima,  ac  in  suo  regno  intima  aut  suprema : 
deinceps,  quando  per  viam  analyticam  eo  perventum  est,  licet  per 
viam  syntheticam  inde  descendere. 

257.  Quod  primum  formam  fluxionis  vasorum  sanguineorum, 
tam  illorum,  que  arteriosa,  quam  que  venosa  dicuntur,  spectat, 
illa  forma  est  prorsus  circularis,  nec  in  aliam  nituntur ;  nam 
tunica  illorum  musculosa,  quce  flumen  sanguineum  inclusum  premit 
et  trudit,  ex  fibris  annularibus  seu  circulis  muscularibus  dense 
compactis  contexta  est :  vide  Trans.  I.,  n.  182  ad  187.  Omnis 
hujus  tunices  constrictionis  vis  a  totidem  peripheriis  ad  totidem 
centra,  quce  medium  axem  constituunt,  connititur.  Ipsi  sanguinis 
globuli,  qui  intra  talem  tubulum  devolvuntur,  etiam  figura  circu¬ 
lares  sunt ;  ut  et  circulariter  circum  suum  axem  rotantur.  Se¬ 
cundum  ocularem  Clariss.  Leeuwenhoekii  experientiam,  “  Quum 
examinavi,”  dicentis,  “  sanguinem,  in  quo  esset  multum  liquoris 
chrystallini,  et  tubulus  in  locum,  ubi  ageret  ventus,  transferretur, 
observavi,  quod  globuli  motitarentur,  prout  ipse  aer,  per  suc¬ 
cussiones  et  mutuo  inter  se :  et  insuper  aliam  speciem  motus  in 
globulis,  scilicet,  quod  unusquisque  circum  axem  suum  gyraret.” 
Sic  omnino  tunica  vasis  arteriosi  ad  naturam  et  modum  fluxionis 
sui  sanguinis,  et  vicissim,  conformata  est,  vide  Trans.  I.,  n.  134, 
135,  522,  et  utrumque  ad  formam  motus  circularem  id  est  sphe¬ 
ricam  conspirat.  Exinde  patet,  que  forma  fluxionis  seu  undula- 
tionis  sit  voluminis  sanguinei  intra  arterias,  scilicet  quod  similis 
sit  ac  in  aquis,  que  per  continuatos  circulos  a  principio  motus  se 
ad  ultimas  metas  consinuat.  Vide  Trans.  I.,  n.  166  ad  176. 

258.  Quod  formam  fluxionis  fibrarum  medullarium  seu  ner- 
vearum  concernit,  illa  non  est  simpliciter  circularis,  sed  circulari 
superior,  que  perpetuo  circularis,  vel  proprie  spiralis  vo¬ 
canda  est :  Nam  quoties  fibra  a  nexu  vicinarum  religatur,  et  suo 
fluendi  juri  relinquitur,  se  in  spire  modum  contorquet,  utcunque 
dum  in  fasciculo  plurium  devincta  tenetur,  in  lineam  quandam 
exporrigitur ;  vix  aliter  ac  filum  sericum  contortum.  Sed  quia, 
ut  supra  indicavi,  ad  cognitionem  fibrae  simplicis  per  viam  ana¬ 
lyticam  seu  experientiarum  transeundum  est,  necessum  est,  ut 
fluxum  hujus  fibrae  spiralem,  uti  supra  fluxum  vasorum  circu¬ 
larem  per  autopsiae  documenta  confirmem,  aliter  fortassis  ut  as- 

sumptio  hypothetica  videbitur.  Sunt  quidem  plures  ex  eruditis 
qui  hanc  fibrarum  fluxionem  agnoscunt ;  sed  Clariss.  Leeuwen- 
hoekius  observationibus  suis  prorsus  a  dubio  vindicavit;  qua¬ 
propter  illas  solas  heic  adducere  volo.  Videatur  tabula  ejus  ii., 
fig.  2,  quam  ita  describit :  “  Quamvis  nervorum  fibrillis,  quan- 
tulsecunque  tenuitatis  essent,  talem  esse  conformationem  non 
dubitarem,  quse  efficiendis  contractionibus  et  expansionibus  ac¬ 
commodata  esset;  conformationem  tamen  istam  indagare,  et 
oculis  agnoscere  volui.  Varia  igitur  nervulorum  filamenta  in 
longitudinem  dissecui,  et  unum  ope  microscopii  delineari  curavi, 
quod  in  fig.  2  designatur  per  MNOP,  ubi  vascula,  quae  deve¬ 
hendis  nervorum  succis  inserviunt,  quantum  in  longitudinem 
protensa  sunt,  in  spiras  sive  gyros  convoluta  exhibentur.  Cre¬ 
dendum  autem  est,  partes  illas  in  quavis  nervi  extensione  gyros 
suos  exporrigere  in  lineam  rectam.  Per  MN,  OP,  tunica  illa 
designatur,  quam  singulis  nervis  circumdatam  esse  offendi.” 
Idem  autor  alibi :  “  Quum  partes  illas  nervorum,  quse  vasculorum 
usum  nervis  praestant,  inter  se  separassem,  anguium  more  in 

spiras  convolutas  et  sinuatas  esse  videbam.” - “  Duo  filamenta 

filo  duplicato,  quali  sartores  utuntur,  haud  crassiora,  et  articulo 
digiti  non  longiora,  ex  arte  dissecui ;  cum  alteram  eorum  ex¬ 
tremitatem  perscrutarer,  nihil  illic  reperi,  nisi  particulas  quas¬ 
dam  in  se  convolutas  et  contortas :  variis  in  locis  bina  vel  trina 
filamenta  invicem  involuta  et  complicata  jacebant,  pauxilla  dun- 
taxat  interjacente  materia  :  nec  enim  probabilem  illius  convo- 
lutionis  causam  comminisci  poteram,  quamvis  filamenta,  quse  ad 
examen  adhibebam,  revera  nervos  esse  non  dubitarem.”  In 
medium  etiam  afferre  juvat,  quid  idem  auctor  de  fibrarum  tendi¬ 
nearum  contorsione  indagatum  memorat :  “  Microscopio  objeci,” 
dicit,  “  exiguam  portionem  tendinis  recta  sive  in  longitudinem 
incisi,  quem  tendinem  perspicue  agnoscebam  ex  6  vel  8  exilioribus 
tendinibus  compactum  esse.  Singulis  istis  tendinibus  forma 
erat  spiralis,  quse  in  corporum  motione  contractioni  atque  ex¬ 
tensioni  imprimis  accommodata  esse  videtur.  Porro  exiguum 
tendinem  delineari  curavi,  vide  Tab.  v.,  fig.  2,  litt.  LK;  ubi 
videre  est  partes  spirales,  sive  in  gyrum  se  circumvolventes  atque 
rotantes,  et  tendini  non  aliter  incumbentes,  quam  filum  vel  acies 
incumbat  cochleae.  Ex  hac  quidem  figura  spirali  et  qualitate  ro¬ 
tabili,  ad  peragendas  contractiones  et  expansiones  nihil  aptius 

potest  excogitari.  Nec  ista  figura  spiralis  et  partium  sese  cir¬ 
cumvolventium  forma  solis  inest  tendinibus,  verum  nec  ipsis 
abest  fibrillis  carneis,  quae  tendinibus  sunt  annexae.” — “  Post¬ 
quam  partes  tendinis  divisae  sunt,  tunc  parvas  illas  et  anguiformes 
spiras  in  illis  agnoscimus.” — “  In  cruribus  pulicis  non  tendines 
tantum  et  fibrillas  distinctissime  possum  agnoscere,  sed  et  spi¬ 
ralem  atque  volubilem  fibrillarum  contractionem ,  quae  pulicis  etiam 
musculis  non  abest,  clare  discernere.” — “  Etiam  in  apis  silvestris 
carne  spirales  extensiones  et  contractiones  observavi.”  Heic 
adducere  etiam  volui  observationes  incluti  auctoris  de  fluxione 
spirali  fibrillarum  super  fibras  tendineas  et  motrices  musculorum, 
ut  ex  iis  confirmetur  sequens  inductio,  quod  fibra  a  compede 
vicinarum  exsoluta  non  libentius  quam  in  spiralem  formam  ni¬ 
tatur,  uti  dum  se  explicant  in  musculis  et  alibi.  Ipsa  haec  fibra 
in  fine ,  ubi  formas  suas  organicas  struere  ingreditur  non  libentius 
in  aliam  quam  in  helicis  circumfluere  amat.  Similiter  in  sua 
glandula  corticali,  unde  excurrit ,  quae  in  cochleae  modum  perfec¬ 
tissime  circumvoluta  non  aliter  expansiones  et  constrictiones  suas 
peragit ,  unde  effectus  in  fibram,  quae  inde  producitur,  similis 
redit ;  sic  qualis  principii  est  textrina,  talis  inde  educitur  textura. 
Fluit  haec  fibra  ex  glandula  corticali,  tanquam  filum,  quod  ex 
torto  rhombo  expeditur.  Quod  autem  istam  glandulam  attinet, 
non  quidem  acies  oculi,  etiam  microscopio  armati,  eo  penetrat, 
ut  simplicissima  ejus  contexturae  licia  possit  distinguere ;  usque 
tamen  non  inficias  eundum  reor,  quin  illa  perfectissimo  ordine, 
et  ad  omnem  naturae  potentiam  mechanicam  disposita  sint ;  de 
his  etiam  confer  Trans.  I.,  n.  301,  302,  303.  Ita  jam  hoc 
phaenomenon  non  solum  ab  experientia  visibilium,  sed  etiam 
a  nexu  causarum  indubium  redditur,  scilicet  quod  glandula 
corticalis,  dum  respirat,  fluidum  expellit,  et  fibram  producit, 
gyros  spirales  efficiat.  Ipsum  fluidum,  quod  hanc  fibram  usque 
a  glandula  corticali  ad  finem  permical,  in  consimilis  gyri  for¬ 
mam  tam  particulatim  quam  volumatim  se  consinuare  videtur : 
nam  tunicula  ad  sui  fluidi  naturam,  et  fluidum  ad  tuniculae  re- 
agendi  modum  prorsus  conformata  sunt ;  sic  etenim  non  aliter 
tunicula  et  fluidum  simul  unam  causam  agunt. 

259.  Quod  jam  formam  fluxionis  fibrae  simplicis,  quae  tuni¬ 
culam  fibrae  memoratae  compositae  concinnat,  attinet;  illa  non 
potest  esse  simpliciter  spiralis,  sed  spirali  superior.  Quo  enim 

vires  et  substantive  per  gradus,  ita  in  superiorem  et  perfectiorem 
naturam  et  potentiam  elevantur.  Similiter  hcec  fluxionis  forma, 
quae  ideo  meretur  perpetuo  spiralis  nuncupari,  quam  vorticalem 
in  sequentibus  appellabimus.  Sicuti  forma  circularis,  dum  in 
superiorem  elevatur,  perpetuo  circularis  vel  proprie  spiralis  vo¬ 
catur,  ita  haec  perpetuo  spiralis  vel  vorticalis :  nam  quod  superius 
est,  etiam  alia  voce  significandum  est,  secundum  regulam  4tam 
Transact.  I.,  n.  648.  Et  quia  hcec  fibra  similiter  est  transpir abitis 
et  pervia,  atque  purissimam  quandam  essentiam  animali  propriam 
vehit,  cquce  fibrce  hujus  piis  simam  meningem  simul  construit,  hinc 
ex  earundem  causarum  nexu  sequitur,  quod  talis  essentia,  si  cum 
fluido  comparetur,  tam  singillatim  equam  communiter,  dum  fibrillam 
permicat,  in  consimilis  spirae  gyros  se  consinuet :  idque  ex  eadem 
lege,  equo d  fluidum  et  tunicula  sint  conformatissima,  et  quo d  fibra 
non  sit,  nisi  unum  simul  cum  altero  intelligatur.  Conf.  n.  253, 
254. 

260.  Sed  quia  essentialia  et  formalia  hujus  fibrce  penitus  intra 
naturam  visibilem  recondita  latent,  hinc  non  mirum  est,  si  mens, 
quae  superior  est  visus  aeque  suorum  sensuum  externorum  lumine 
illustratur,  heic  etiam  incipiat  hebescere  et  quasi  caecutire,  seu  in 
quandam  umbram  intrare,  scilicet  nescire,  quid  aut  qualis  sit  forma 
perpetuo  spiralis  aut  vorticalis,  et  ideo  ambigere  num  sit.  Hunc 
ob  finem  a  forma  imperfectissima  ad  perfectissimam  velim  ascen¬ 
dere,  scilicet  ut  idea  unius  seu  perfectioris  a  percepta  alterius  seu 
imperfectioris  beneficio  elevationis  a  potentia  ad  potentiam,  admo¬ 
dum  ut  in  calculo  infinitorum,  possit  comparari :  sic  etenim  agnos¬ 
cimus  licet  non  comprehendimus. 

261.  Forma  imperfectissima,  quae  etiam  formarum  est  ultima, 
est  angularis,  et  constat  angulis  et  interjectis  planis,  atque  con¬ 
scribitur  ex  meris  lineis  rectis,  quae  non  ad  commune  aliquod  cen¬ 
trum,  sed  aliunde  determinantur  ;  uti  apparet  in  triangulis ,  quad¬ 
rangulis  et  cceteris,  nam  si  lineae  perpendiculariter  a  quovis  puncto 
planorum  ducuntur,  non  in  centro  quodam  confluunt  aut  concurrunt, 
sed  se  perpetuo  intersecant .  In  circulo  vero  omnes  lineae  a  super¬ 
ficie  eductae  in  uno  puncto  concentrantur ;  sique  circulum  seu 
sphaeram,  in  qua  intus  est  similis  determinatio  et  natura,  velis 
per  aliquam  vim  externam  seu  pressionem  digiti  in  formam  tri¬ 
angularem  redigere,  ut  permaneat  triangularis,  ipsae  determina¬ 
tiones  omnino  mutationem  subire  debent,  scilicet  lineae  quaein 


DE  GRADIBUS  FORMARUM. 


115 


centro  convergunt,  seu  ad  centrum  colliniant,  se  removent  a 
centro,  atque  alia  puncta  extra  centrum,  quo  terminentur,  re¬ 
spiciunt,  quibus  etiam  occurrunt  aliae  ex  altero  plano  trianguli 
perpendiculariter  demissae ;  si  non,  resilit  forma  in  suam  sphae¬ 
ram  ;  quod  lineae  rectae  ita  determinatae  non  aliquam  formam 
perfectam  producant,  etiam  philosophum  olim  cogitavisse  video, 
ubi  dicit,  “  Circulus  quidem  perfectus  est,  linea  vero  recta 
nulla  est  sane  perfecta,  neque  enim  infinita,  terminum  enim 
atque  finem  habebit,  neque  finitarum  ulla  ratio  [est  perfecta]  ” 
de  Caelo,  1.  i.,  c.  ii.  Et  porro,  “  motus  localis  rectus  non  competit 
ipsi  naturae  :  quia  ii  motus,  quae  linea  recta  fiunt,  inter  se  op¬ 
positi  sunt  ob  loca  :  semper  enim  unumquodvis  per  lineam  rec¬ 
tam  distare  ponitur,”  ibid.,  c.  iii.,  iv.  Ex  his  apparet,  quod  in  his 
determinationes  sint  oppositae,  aut  magis  minusque  contrariae,  vel 
obliquius  aut  directius  sibi  occurrentes ;  quapropter  in  quovis  sec¬ 
tionis  et  occursus  puncto  sistitur  progressio,  terminatur  fluxio,  et 
extinguuntur  vires ;  inde  oritur,  quod  tales  formae  ad  continua¬ 
tionem  motus  in  se  et  sua  natura  sint  prorsus  ineptae,  atque  sint 
ipsissimae  formae  quietis  aut  inertiae:  nec  solum  per  talem  linearum 
occursum  nascitur  in  ipsa  compage  interna  alta  quies,  sed  etiam 
inter  plures  formas,  quando  mutuo  inter  se  versantur ;  nam  in 
facie  externa  similiter  sunt  angulares,  scilicet  planis  et  angulis 
instructae ;  nam  qualis  est  determinatio  essentialis  talis  est  ter¬ 
minatio,  seu  quod  eodem  recidit,  qualis  est  forma,  talis  est  figura, 
quae  est  limes  extensi,  etenim  quot  sunt  anguli,  tot  sunt  remorae, 
et  quot  plana,  tot  sunt  cohaerentiae :  non  enim  una  illarum  circum 
aliquem,  axem,  minus  circum  aliquod  centrum,  ajuo  carent,  rotari 
potest ;  anguli  enim  et  apices  impediunt,  et  plana,  si  conveniunt , 
conjunguntur.  Ita  unaquaevis  forma  angularis  percipienda  est, 
tanquam  intrinsecus  ex  meris  trigonis  vel  cubulis  coalita  sit, 
prorsus  ut  massa  in  effigie  majore,  in  quam  coalescunt,  quando 
plures  in  uno  spatio  sibi  mutuo  applicantur,  nam  circummoveri 
nequeunt,  nisi  loco  cedant  omnes  vicinae.  Ergo  hae  formae  im¬ 
perfectissimae  sunt  et  vi  inertiae  praeditae ;  ideo  sunt  proprie  telluris, 
atque  eaedem  cum  illis,  quae  salinae,  acidae,  alcalicae,  urinosae,  sul¬ 
phureae,  nitrosae,  minerales,  victriolicae  vocantur. 

Triangulum  in  planis,  seu  trigonum  vel  tetraedrum  in  solidis 
est  forma  angularium  prima  et  quasi  simplex,  ad  illa  enim  caeterae, 
utcunque  sunt  compositae,  se  referunt,  et  si  resolvendae  sint ,  redi- 

i  2 


116 


(ECONOMIA  REGNI  ANIMALIS. 


guntur :  triangularium  perfectissima  est  eequilatera,  seu  aequi* 
ungula,  imperfectiores  vero  sunt  scalenae.  Quadrangulum  in  planis, 
seu  octoedrum  in  solidis,  est  forma  angularium  secunda,  ex  primis 
immediate  composita :  quadrangularium  perfectissima  est,  quae 
eequilatera  est  et  eequiangula ;  caeterae  sunt  imperfectiores ,  ut  parat - 
lelo grammata,  rhomboides,  trapezia,  seu  quo  latera  et  anguli 
sunt  inaequaliores.  His  succedunt  polygonae  et  multilaterae ,  quae 
similiter  sunt  regulares  et  irregulares,  proinde  perfectiores  et  im¬ 
perfectiores,  quarum  ultimae  omnem  numerum  excedunt :  ita  dantur 
formarum  angularium  genera  et  species.  Quoniam  differentia 
specifica,  docet  Clar.  Wollfius,  ex  determinationibus  essentialibus 
constat ;  et  genus  atque  species  entis  per  easdem  determinatur, 
ens  a  forma  habet,  ut  sit  hujus  generis  vel  speciei,  atque  ab  aliis 
distinguatur,  Ontol.,  §  945.  Ex  his  sequitur,  quod  formae  an¬ 
gularium  primae  sint  exiguissima  tetraedra  et  octoedra,  quae  ideo 
elementa ,  entia  primitiva,  et  principia  salium  ac  sulphurum  vo¬ 
canda  sunt.  Confer  Trans.  I.,  n.  69  ad  80.  Hac  una  cum  com¬ 
positis  sunt  totidem  corpuscula  dura  et  inertia,  inter  se  sine  fluidis 
nusquam  mobilia,  proprie  gravia ,  materialia ,  extensa,  figurata, 
per  se  fixa  et  fixantia,  non  expansibilia  et  elastica,  frigida,  fluidi - 
tatem  et  calorem  formarum  activarum  diversimode  temperantia, 
sed  ad  varias  compositiones  formandas  aptissima  :  sine  his  enim 
nec  tellus,  nec  regnum  vegetabile,  nec  animale,  verbo  non  mundus 
aspectabilis  existeret :  haec  sunt  quee  sensoria  gustus  et  olfactus 
tanta  varietate  afficiunt ;  et  proprie  illam  partem,  quam  corpus 
appellamus,  in  quovis  animali  constituunt ;  et  haec  sunt  de  quibus 
geometria,  trigonometria,  physica  et  chymia  scientifice  agit. 

262.  Sed  ne  in  significationibus  vocum  heer eamus  incerti,  in 
hoc  limine  explicandum  est,  quid  sit  forma,  et  quid  figura  : 
forma  est  determinatio  essentialis,  seu  determinata  fluxio  partium, 
punctorum,  substantiarum,  virium;  sic  datur  forma  motus,  forma 
modificationum,  et  forma  substantiarum,  quee  coincidunt :  7iulla 
tamen  formarum  absque  idea  fluxionis  concipitur.  Figura  autem 
est  limes  extensi,  seu  terminatio  talium  fluxionum,  id  est,  terminus 
determinationum,  essentialium ;  quee  alias  forma  externa  vocatur. 
Interim  liaec  formae  definitio  cum  antiqua  et  hodierna  philo¬ 
sophia  coincidit.  Dantur  quidem  determinationes  essentiales 
seu  formae,  de  quibus  praedicari  nequit  terminus  et  limes,  pro¬ 
inde  nec  figura,  uti  formae  spirituales,  sed  usque  tamen  per 

analogiam  cum  similibus  intelligenda  sunt,  seu  per  eminentiam 
praedicanda;  nam  termini  et  limites  non  dantur,  nisi  sint  partes, 
et  quod  hae  spatium  occupent  et  extensum  forment.  Interim  ad 
instar  formae  internae  nascitur  forma  externa ;  non  autem  vicissim  : 
forma  enim  angularis  abscissis  angulis  et  rotundatis  planis  vertitur 
in  sphaericam  seu  perfectiorem,  sed  remanet  usque  forma  interna 
seu  determinatio  prior  essentialis,  atque  omnis  inde  resultans  ac 
ingenerata  qualitas.  Praeterea  ex  figura  non  mutata  noscitur 
qualis  est  forma,  sicuti  ex  vultu  qualis  est  animus. 

263.  Forma  proxime  snperior  est  forma  circularis  aut 
sphaerica,  in  qua  nulli  dantur  anguli  et  nulla  plana ;  ut  enim 
formae  angulares  in  hanc  proxime  superiorem  seu  sphaericam  ele¬ 
ventur,  rescindendi  sunt  anguli,  et  ita  circumcidenda  plana,  ut 
nihil  eorum  remaneat ;  quapropter  haec  forma  infinite  angula¬ 
ris  aut  perpetuo  plana  vocari  meretur.  Est  enim  instar  cujus- 
dam  perpetui  aut  infiniti  respective  ad  id  quod  in  angularibus 
est  finitum ;  quod  perpetuum  est,  etiam  est  unum,  sic  quando 
non  plures  sunt  anguli,  nec  amplius  plura  plana,  est  in  hac 
forma  quasi  unus  communis  angulus,  aut  unum  commune  pla¬ 
num.  Hoc  etiam  naturaliter  fit,  quando  formae  angulares  in 
volumine  plurium  circum  axem  suum  verti  coguntur,  similiter 
quando  in  quadam  circumflua  lambente  flamma  tenentur,  tunc 
enim  angulis  rescissis  rotundantur  formae,  et  ad  motum  axilarem 
inter  socias,  ipsa  natura  operante  adaptantur;  quoque  diutius 
perstat  motus,  atque  celerius  id  est  fortius  circumadiguntur,  eo 
plus,  ut  perfectissimae  sphaerae  formam  extrinsecus  induant,  a 
forma  quietis  liberantur.  Sed  remanet  nihilominus  lineare,  quot 
enim  semidiametri  aut  radii,  tot  sunt  lineae  rectae  a  peripheria  per- 
pendiculariter  demissae ;  duo  quod  lineae  demissae  sint,  nam  in 
circulo  considerandum  est  ut  sursum  versus  centrum,  et  ut  de¬ 
orsum  versus  peripheriam ;  uti  etiam  sit  in  sphaeris  maximis,  ut 
in  nostra,  ubi  centrum  telluris  est  in  infimo.  Exhinc  fluit,  quod 
forma  sphaerica  sit  ipsissima  forma  motus,  et  quod  resistendi  po- 
tentissima  sit,  inque  sua  essentia  permanendi  const  antis  sima,  atque 
simul  cum  formis  angularibus  ad  omnem  compositionis  rationem 
accommodatissima.  Sed  de  singulis  ordine. 

Quod  forma  sphaerica  sit  ipsissima  forma  motus  sequitur  ab  eo, 
quod  angulorum  et  planorum  sit  expers,  nam  quot  anguli  tot  ra¬ 
mo  ree,  et  quot  plana  tot  cohaerent  ice  :  plures  enim  formae  sphaericae 


118 


CECONOMIA  REGNI  ANIMALIS. 


seu  globuli  in  uno  volumine  et  circumscripto  spatio  circum  axem 
suum  liberrime  rotantur ,  nec  una  alteram  loco  emovet,  nec  nisi  in 
minimo  et  simili  puncto  contingit,  et  post  contactum  fere  in  in¬ 
stanti  cum  ipso  plano  recedit  et  volvitur  :  quapropter  formae  an¬ 
gulares  inter  se  motitatae  et  circumactae,  ex  sola  vi  motus  tornantur, 
seu  angulis  rescissis  rotundantur,  et  ad  motum  axilarem  inter 
socias  natura  operante  adaptantur :  sic  facillimae  sunt  circum 
axem  quemcunque  gyrandi,  quot  enim  diametri,  tot  axes;  non 
vero  circum  centrum,  nisi  directiones  lineares  mutantur  in  circu¬ 
lares,  et  determinatio  existit  spiralis :  datur  enim  in  perfectioribus 
formis  motus  axilaris  et  motus  centralis,  e  quibus  fluiditatis,  un- 
dulationis  et  modificationis  natura  dependet.  Quoque  superflcie- 
tenus  laevigatiores  sunt,  eo  motibus  continuandis  sunt  aptiores, 
quo  autem  rudiores,  eo  ineptiores,  sic  dantur  tales  motus  formae 
perfectiores  et  imperfectiores.  Ipsa  etiam  determinatio  linearum 
intus  in  circulo  seu  sphaera ,  conspirat  ad  id,  ut  liaec  forma  sit 
genuina  forma  motus  ;  nam  semidiametri  tamquam  peipendicula  a 
quovis  puncto  peripherice  in  unum  et  commune  centrum  confluunt, 
nec  alibi  in  via  sibi  mutuo  occurrunt,  uti  in  formis  angularibus, 
ubi  quot  puncta  tot  oppositiones,  et  quot  oppositiones  tot  causae 
inertiae,  quae  perpetuae  et  infinitae  sunt.  Ex  concursu  determinatio¬ 
num  in  unico  centro  fluit,  quod  gyratio  axilaris  naturae  ipsius 
formae  conveniat,  nam  extra  centrum  nihil  impedit,  quin  circum¬ 
volvatur,  et  quaelibet  diameter  repraesentet  axem.  Quod  diameter 
repraesentet  axem  non  solum  exinde  fluit,  quod  una  diameter  ab 
altera  distet,  et  quod  una  semper  se  axeos  loco  praesentet,  sed 
etiam  quod  forma  sphaerica  consideranda  sit,  tanquam  constaret 
ex  meris  circulis  concentricis  usque  ab  ultima  peripheria  ad  cen¬ 
trum  ;  formantur  enim  circuli,  si  ex  unoquovis  puncto  alicujus 
diametri  lineae  perpendiculares  educuntur,  hae  enim  simul  con¬ 
tinuatae  lineam  perfecte  circularem  conscribunt. 

Quod  forma  sphaerica  resistendi  potentissima  sit,  seu  ipsa  re¬ 
sistentia  contra  impetus  et  insultus  quoscunque  externos ,  exinde 
constat,  cquia  omnes  lineae,  tanquam  totidem  radii  in  uno  et  com¬ 
muni  centro  concurrunt,  in  quo  est  singularum  et  omnium  oppo¬ 
sitio  absoluta,  ita  ut  una  emoveri  loco  nequeat,  nisi  simul  altera  ; 
sic  conjunctae  vires  una  tutatur  alteram  ne  dilabantur.  Haec  est 
causa  resistentiae  in  forma  sphaerica,  quae  eo  minor  evadit,  quo 
plura  sunt  centra,  ad  aquae  determinationes  diffluant.  Uti  in  for- 

ma  elliptica  seu  ovali,  in  qua  sunt  duo  centra,  et  in  cseteris  cur¬ 
vis,  in  quibus  sunt  plura,  nam  respectus  centrorum  a  peripheria, 
a  qua  perpendicula  fluant,  est  qui  resistentis®  gradum  mensurat : 
in  circulo  est  respectus  omnium  linearum,  vel  si  pro  lineis  vires 
substituamus,  est  omnium  virium,  ad  unicum  centrum,  in  quo 
omnes  ad  quamcunque  dabilem  oppositionis  rationem  concurrunt, 
nam  una  linea  in  hoc  centro  alteram  respicit  sibi  diametraliter 
oppositam,  cseteras  vero  oblique,  et  sic  ad  omnem  perceptibilem 
obliquitatem.  Quare  dicendum  est ,  quod  nihil  inertius ,  durius , 
obnixius ,  frigidius  sit  quam  in  centro  hujus  formae. 

Ex  his  etiam  sequitur ,  quod  formae  sphaericae  in  essentia  sua 
permanendi  constantissimae  sint ,  utcunque  modi  variantur,  nam 
determinatio  unius  lineae  simillima  est  determinationi  alterius,  nec 
mutari  potest,  nisi  mutentur  simul  omnes  ;  quod  ne  fiat,  una  tu¬ 
tatur  omnes,  et  omnes  unam  ;  nam  unaquacvis  universum  suae  formae 
statum  a  centro  respicit,  et  quasi  contemplatur ;  ac  inibi  sentit, 
quicquid  alteri  sociae  contingit. 

Ponatur  jam  quod  determinationes  essentiales  in  circulo  aut 
sphaera  non  sint  continentes  lineae  seu  radii,  aut  corpuscula  dura, 
sed  quod  sint  innumerabiles  minores  sphaerulae,  et  in  his  adhuc 
minores,  quae  quo  intimius  resident,  sunt  formae  perfectiores ;  ex¬ 
hinc  fluit ,  quod  integra  talis  sphaera  ex  minoribus  ordine  inclusis 
composita,  sit  summe  elastica,  ac  superficie  tenus  omni  vi  ingru¬ 
enti  seu  impetenti  cedat ;  nam  si  cedentissimae  sunt  sphaerulae  mi¬ 
nores,  major  quae  est  earum  totum  seu  complexus,  non  potest  non 
similiter  cedere,  id  est,  elastica  virtute  pollere.  Concesso  jam,  quod 
formae  sphaericae  in  sua  determinatione  essentiali  constantissimae 
sint ,  sequitur,  quod  tales  ex  nulla  accidente  causa,  utcunque  ex¬ 
trinsecus  premuntur,  possint  a  forma  sua  sphaerica  redigi,  seu  in 
aliam,  minus  in  angularem  quandam  transmutari ;  sed  quoties 
urgentur,  quod  in  minoris  diametri  seu  dimensionis  sphaeras  com¬ 
primantur,  ac  illico  remota  vi  urgente  in  pristinam  expansionem 
retabantur :  sic  ut  variatio  eorum  modorum  consistat  in  eo,  ut  se 
in  minus  spatium  sphaericum  patiantur  constringi,  non  autem  in 
formam  quandam  ovalem.  Sic  etiam  omni  virium  ingruentium 
rationi  correspondent,  et  cum  minima  jactura  virium  reagunt 
quantum  aguntur,  nam  quo  constrictiores  fiunt  sphaerulae,  eo  ob¬ 
nixius  et  durius  resistunt,  usque  dum  in  ratione  virium  extrinsecus 
agentium  resistentias  suas  adauxerint ;  quod  fluit  ex  illa  regula, 

quod  nullibi  inertius,  durius  et  obnixius  sit,  quam  in  centro  talium 
formarum,  et  sic  propo7'tionate  ad  distantiam  a  centro.  Quod 
partes  atmosphaerae  tales  sint  formae,  ex  singulis  in  aere  observatis 
phaenomenis  patescit. 

Quod  formae  sphaericae  in  societate  cum  formis  angularibus  ad 
omnem  compositionis  rationem  sint  accommodatissimae,  apparet  ex 
eo,  quod  primogeneae  partes  salinae,  sulphureae  et  minerales  non  sint 
simpliciter  formce  angulares,  sed  inter  angulares  et  circulares 
mediae ;  totidem  enim  sunt  exiguissima  trigona  et  octoedra,  ad 
convexitatem  partium  sphaericarum,  uti  aquearum  ad  amussim  ex¬ 
cavata,  sic  mutuo  queunt  applicari,  ac  in  majus  corpusculum 
convenienter  uniri ;  aliter  si  latera  eorum  forent  plana  non  autem 
incava.  Quod  primitiva  entia  seu  elementa  salina  et  sulphurea 
ad  convexitatem  aquarum  sint  lateribus  tenus  incavata,  ostensum 
est  ubivis  in  meis  Opusculis,  vide  etiam  totum  §  i.,  Trans.  I., 
de  Sanguine.  Imo  et  quod  genesis  eorum  derivanda  sit  ab  aquis, 
quod  scilicet  in  interstitiis  aquarum  nata  sint,  et  consequenter 
ad  omnem  convexitatem  earum  partium  formatae ;  inde  oriuntur 
non  modo  octoedra,  sed  etiam  trigona :  hoc  milii  persuasit,  quod 
nullum  elementum  salinum  detur  prorsus  plana  aliqua  superficie 
praeditum,  sic  etenim  nusquam  consociari  possent  cum  partibus 
sphaericis  quibuscunque,  scilicet  nec  cum  aqueis,  nec  cum  aereis, 
nec  cum  mercurii  fluentis,  nam  se  mutuo  tantum  in  uno  puncto 
contingerent,  et  sic  non  applicarentur,  unirentur  et  cohaererent. 
Ex  hoc  principio  sequitur  indubie,  quod  universalis  quidam  Ocea¬ 
nus  ante  telluris  existentiam  fuerit ;  et  quod  crusta  telluris  ex 
sic  enatis  inter  aquas  elementis  conflata  sit.  Inde  olea,  spiritus, 
sanguis  ruber,  candidus,  et  caeteri  humores  regni  animalis,  confer 
Trans.  I.,  n.  115,  succi  essentiales,  tincturae ,  imo  etiam  corpus¬ 
cula  solidiora,  ut  sulphurea,  salina,  lapidea,  chrystallina,  mine¬ 
ralia,  et  omnes  vegetationes ;  quorum  elementa,  quae  sunt  forma 
angulari,  nusquam  sine  interjectis  globulis,  ac  mutuis  amplexibus 
seu  osculis  coalescerent. 

Insuper  forma  circularis  seu  sphaerica  est  mensura  et  forma 
formarum  omnium  angularium,  et  sic  earum  quasi  universalis  typus 
et  complexus ;  nam  formae  et  figurae  angulares  absque  ope  circuli 
nunquam  mensurari,  minus  ad  calculum  revocari  queunt.  Hoc 
fluit  ex  eo,  quod  forma  sphaerica  sit  perpetuo  angularis  et  infinite 
plana,  et  quod  perpetuum  est  ac  infinitum  legem  dabit  mutabilibus 

et  finitis,  et  judicabit  haec  quanta  et  qualia  sint.  Superior  forma 
semper  etiam  est  prior,  hinc  angularis  producitur  a  circulari, 
quapropter  haec  illius  est  mensura  et  forma. 

Dantur  etiam  formae  circularis  aut  sphaericae  genera  et  species ; 
genera  sunt  vel  perfectiora  vel  imperfectiora,  similiter  species  : 
sunt  etenim  formae  ellipticae  seu  ovales,  sunt  cycloides,  parabolae, 
hyperbolae,  et  perplur es  aliae  tam  geometricas  quam  arithmeticae. 
Quas  omnes  Clari ss.  Newtonius  in  sua  genera  et  classes  disper¬ 
titus  est.  Harum  determinationes  essentiales  non  quidem  ad  unum 
fixum  centrum,  sed  ad  plura  collimant,  verum  directiones  non  sibi 
obviam  seu  ex  opposito  eunt,  uti  in  formis  angularibus,  sed  in 
quadam  linea  aut  plano  concurrunt :  ita  hae  formis  simpliciter  cir¬ 
cularibus  imperfectiores  et  inertiores,  at  angularibus  perfectiores  et 
activiores  sunt. 

264.  Forma  circulari  proxime  superior,  prior  et  perfectior  est 
perfetuo  circularis,  quae  proprie  spiralis  dicenda  est :  Ejus 
enim  determinationes  non  in  continuos  circulos  concentricos,  nec 
per  radios  seu  lineas  rectas  ad  commune  quoddam  centrum  colli¬ 
mant,  sed  per  continuas  spiras  versus  aliquem  circulum  medium 
centri  locum  tenentem,  ejusque  peripheriam  seu  superficiem  fluere 
connituntur,  per  quam  superficiem  circularem  fluxiones  suas  con¬ 
tinuant,  vel  continuare  conantur,  et  a  qua  centrum  suae  sphaerae 
per  radios  uti  in  perfecto  circulo  respiciunt.  Ita  in  hac  forma 
est  iterum  quoddam  perpetuum  et  infinitum  respective  ad  formam 
circularem,  uti  in  forma  circulari  ad  angularem ;  spira  enim  est 
perpetua  quasi  fluxio  circularis,  a  quovis  scilicet  puncto  super¬ 
ficiei,  quae  est  limes  ejus  fluxionis  per  consinuationem  perpetuam 
spiralem  versus  quandam  sphaerulam  centri  locum  tenentem ; 
sic  unaquaevis  spira  tam  circulum  quam  semidiametrum,  seu 
utriusque  determinationes  simul  repraesentat,  sic  semidiameter 
est  ubivis  et  circulus  ubivis,  id  est  perpetuo  circulare.  Termi¬ 
natur  haec  fluxio,  uti  dictum  est,  in  superficie  quadam  sphaerica 
in  medio,  sed  determinationes  nusquam  sibi  mutuo  occurrunt, 
sed  unanimiter  in  omnia  puncta  istius  superficiei  justa  obliquitate 
influunt,  et  sic  continuant  gyrum  :  quando  enim  omnes  spirae 
in  talem  superficiem  circularem  desinunt,  sequitur  quod  sphae¬ 
rula  illa  media,  si  ex  formis  angularibus  constat,  sit  mobilis  cir¬ 
cum  suum  axem,  vel  si  ex  formis  sphaericis,  quod  hae  circulariter 
circumfluant.  Haec  sphaera  centralis  non  absimilis  est  globo 

nostro  terraqueo  in  atmosphaera  sua  natanti,  qui  circum  axem 
suum  volvitur,  in  cujus  superficiem  continuae  spirae  atmosphaera; 
aethereae  quasi  determinantur.  Si  penitius  naturam  substan¬ 
tiarum  priorum  seu  superiorum  volumus  explorare,  patescit  om¬ 
nino,  quod  substantiae  istae,  quae  per  suam  fluxionem  hanc  for¬ 
mam  describunt,  tali  natura  praeditae  sint  ut  non  aliter  queant 
fluere,  quod  in  Principiis  meis  Philosophicis  abunde  est  ostensum, 
ubi  etiam  ipsissimam  fluxionis  formam  delineari  curavi.  Sic 
forma  spiralis  circularem  ingreditur,  et  media  forma  circulari 
angularem  non  actu  inexistentem,  sed  potentia  quod  existere  possit, 
respicit ;  secundum  propositionem  supra  allatam,  nimirum  quod 
forma  angularis  producatur  a  circulari,  quare  haec  illius  est  men¬ 
sura  et  forma ;  non  autem  immediate  a  spirali,  quod  contra  na¬ 
turam  derivationis  foret,  non  possunt  enim  non  singula  successive 
explicari.  Nam  quicquid  est  causa  causce  etiam  est  causa  causati ; 
proinde  est  forma  spiralis  mensura  forma  circularis,  et  sic  forma 
omnium  formarum,  qua  sequuntur.  “  Formas  supremi  mundi,”  dicit 
Aristoteles,  “  veteres  exemplaria  appellaverunt,  in  quibus  Plato 
inferiorum  substantiam  sitam  esse  dixit,”  de  Sapient.  Divina  se¬ 
cundum  iEgypt.,  1.  xiv.,  c.  xiv.  Hac  forma  spiralis  est  forma 
motus  superior,  prastantior  seu  adhuc  perfectior  quam  circularis, 
seu  est  forma  virium  activarum ;  nulla  enim  heic  concentratio  de¬ 
terminationum  datur,  sed  ubi  terminantur  spira,  per  circulos 
continuantur,  quapropter  hic  aliquod  spontaneum  naturale  occurrit. 
Nam  semel  incepta  fluxio  tam  facili  potentia  in  hac  forma,  ut 
fere  sponte  sua,  continuatur :  quam  facultatem,  potentiam  et 
vim  natura  in  fluxum  spiralem  transcripserit,  liquido  apparet  ex 
helice  et  cochlea  in  mechanicis.  Quod  autem  haec  forma  sit 
forma  adhuc  praestantior  motus,  adstipulatur  Aristoteles,  quando 
dicit,  “  Corpus  quippiam  aliud  est,  praeter  ea  corpora,  quae  hic 
et  circa  nos  sunt,  separatum,  tanto  praestabiliorem  habens  na¬ 
turam,  quanto  plus  ab  istis  corporibus  distat,”  de  Caelo,  1.  i., 
c.  ii.  Nam  forma  circularis  modo  circum  axes  suos  seu  diametros 
volubilis  et  rotabilis  est,  forma  vero  spiralis  circum  centrum  ;  qua 
fluxio  seu  gyratio  centralis  est  eadem  ac  perpetuo  axilaris,  seu 
proprie  spiralis.  Quod  formae  circulares  nequeant  gyrare  circum 
centrum,  seu  in  illis  dari  gyratio  centralis,  sed  modo  axilaris, 
supra  indicatum  est :  ideo,  ut  gyratio  centralis  existat,  requiritur 
forma  perfectior  seu  spiralis.  Interim  quomodo  gyrationes  cen- 

trales  peragantur,  non  facile  verbis  potest  exprimi,  nec  figura 
repraesentari,  quam  tamen  in  Principiis  meis  Philosophicis  reprae¬ 
sentare  tentavi ;  nam  quando  supra  formam  circularem  ascendi¬ 
mus,  intellectus  nostri  ideae  quasi  in  quandam  umbram  intrant ; 
interim  si  fluxiones  circum  medium  seu  centralem  quendam  glo¬ 
bulum  continuantur,  sequitur  quod  gyratio  spiralis  dabilis  sit, 
aliter  si  in  quodam  centro  terminarentur.  Exinde  etiam  sequitur , 
quod  haec  forma  adhuc  constantior  sit  permanendi  in  sua  essentia, 
quam  circularis.  De  constantia  illa  in  forma  circulari  supra 
actum  est ;  quo  enim  perfectiores  formae  sunt,  eo  constantiores, 
nam  propius  ad  perfectionem  primae  naturae  accedunt :  qua¬ 
propter  mutationes  essentiales  aegre  subeunt,  sed  facillime  mu¬ 
tationes  accidentales,  facultas  enim  mutationes  accidentales 
subeundi,  est  earum  naturae  perfectio,  vide  supra  n.  242.  At 
vero  quod  hae  formae  etiam  mutationes  essentiales  queant  subire, 
patet  ex  eo,  quod  harum  formarum  etiam  sint  genera  et  species  ; 
sed  quando  illam  mutationem  subierant,  difficile  in  suam  na¬ 
turam  et  perfectionem  pristinam  restitui  possunt,  quo  enim  dif¬ 
ficilius  subeunt,  eo  difficilius  redeunt,  ita  ut  in  formis  adhuc  supe¬ 
rioribus  nequaquam  possint  restitui  seu  redire ;  de  qua  re  fusius 
infra.  Interim  hujus  formae  etiam  sunt  genera  et  species ;  ac  genera 
sunt  perfectiora  et  imperfectiora,  similiter  species  :  sed  desunt  ter¬ 
mini  et  voces  quibus  secundum  differentias  inter  se  distinguantur, 
nam  vadit  haec  forma  supra  intellectum  communem,  quia  supra 
geometriam  vulgarem,  ejusque  lineas  et  circulos,  in  cujus  fastigio 
posita  est.  Quod  plura  figurarum  spiralium  genera,  et  plures 
species  sint,  non  latet  geometras  :  sed  singula  secundum  differ¬ 
entias  genericas  et  specificas  suis  nominibus  insignire,  seu  dif¬ 
ferentias  enumerare,  hic  non  locus  est ;  dici  enim  possunt  spirae 
circulares,  ellipticae,  parabolicae,  hyperbolicae,  geometricae,  arith¬ 
meticae,  etc.,  nam  secundum  spirae  naturam  formatur  intus  glo¬ 
bulus  seu  nucleus  centralis  unius  ex  recensitis  formae ;  cui  ipsa 
forma  externa  correspondet.  Interim  haec  forma  ubivis  in  natura 
ejusque  regnis,  obvia  est  et  conspicitur,  nam  quicquid  habet  forma 
circularis ,  huic  acceptam  debet :  in  talem  enim  formam  fluunt 
partes  et  volumina  aetheris,  atque  per  illam  suas  modificationes 
repraesentant ;  similiter  partes  et  volumina  sanguinis  purioris ,  ut 
et  fibrae  medullares  et  nerveae  in  corpore  animato  ;  supra,  n.  258. 
In  regno  etiam  vegetabili  et  animali  passim  conspicuae  occurrunt. 

265.  Forma  spirali  proxime  superior,  prior  et  perfectior,  est 
forma  perpetuo  spiralis,  qua  proprie  vorticalis  dicenda  est. 
Ratio  denominationis  est,  quod  tales  formae  sint  proprie  aetheris 
superioris,  qui  vorticem  magnum  circum  tellurem  nostram  con¬ 
stituit,  intra  quem  etiam  luna  suos  orbes  et  periodos  agit.  Quid 
de  vorticis  hujus  existentia  nostrates  sentiunt,  non  me  latet,  nec 
moratur,  quando  ipsa  phaenomena  aliter  nusquam  explicanda 
prorsus  persuadent.  Ejus  enim  determinationes  non  per  spiras, 
quales  in  formis  spiralibus ,  ad  circuli  seu  sphara  cujusdam  super¬ 
ficiem,  collimant,  sed  per  modum  perpetua  spira,  quam  spiram 
vorticalem  vocamus,  ad  globulum  quendam  seu  gyrum  forma  spi¬ 
ralis  centri  locum  tenentem,  et  quidem  versus  ejus  superficiem,  se 
consinuare  nituntur.  Qualis  sit  spira  aut  spirarum  fluxio  vorti¬ 
calis  aegre  comprehenditur  nisi  per  ideam  lineae  ex  circulari  et 
spirali  compositae ;  uti  enim  linea  seu  fluxio  spiralis  est  media 
inter  fluxionem  circularem  et  rectilinearem,  ita  linea  et  fluxio 
vorticalis  est  media  inter  fluxionem  spiralem  et  circularem,  non 
scio  an  aliter  exprimi  queat.  Per  quam  superficiem  spiralem 
fluxiones  suas  continuant,  vel  continuare  conantur :  si  enim  con¬ 
tinuent  vel  continuare  conentur  eodem  recidit;  conatui  etenim 
insunt  omnia  essentialia  motus,  estque  primum  et  ultimum  in 
omni  motu,  quare  est  ipsa  motus  existentia  et  continuatio.  A 
qua  peripheriam  cujusdam  circuli  seu  superficiem  sphara  per  ra¬ 
dios  spirales,  prorsus  ut  in  perfecta  forma  spirali,  et  ab  hoc  cir¬ 
culo  ipsissimum  centrum  sphara  respiciunt.  Est  similis  ratio 
inter  hanc  formam  et  spiralem,  quae  est  inter  spiralem  et  cir¬ 
cularem,  quapropter  iisdem  terminis  utor,  modo  per  transmu¬ 
tationem  ad  formam  vorticalem  adplicatis ;  confer  locum  praece¬ 
dentem.  Sic  forma  vorticalis  determinat  et  ingreditur  spiralem, 
et  media  spirali  circularem,  et  hac  iterum  mediante  angularem,, 
qua  non  actu  sed  potentia  forma  vorticali  inest.  Ita  apparet 
quantum  angularis  distat  a  vorticali,  ut  haec  illam  tanquam  e 
longinquo  respiciat,  nec  actu  sed  potentia  modo  inexistentem, 
nec  unquam  in  ultimam  nisi  per  successivam  derivationem  transit. 
Ex  quibus  apparet,  quam  immunes  sint  forma  superiores,  priores 
et  perfectiores  ab  injuria  inferiorum,  posteriorum  aut  in  se  et  sua 
natura  imperfectiorum.  Respectu  hujus  incipit  etiam  forma  cir¬ 
cularis  ut  imperfecta  considerari;  quia  in  se  et  suo  centro  prin¬ 
cipium  quietis  seu  inertiae,  ut  et  gravitatis  continet ;  non  autem 

vorticalis,  minus  adhuc  superiores,  de  quibus  infra.  Proinde 
est  forma  vorticalis  mensura  formae  spiralis ;  et  sic  forma  omnium, 
formarum ,  quae  sequuntur.  In  unaquavis  est  quaedam  repraesen¬ 
tatio  aut  quoddani  exemplar,  uti  veteres  dixere,  aut  quoddam 
speculum  vel  idea,  secundum  nostrates,  omnium  formarum  se¬ 
quentium,  nam  nequaquam  aliquid  a  priori  in  posterius  potest 
derivari,  nisi  aliquod  ejus  simulachrum  illi  insit;  dare  alteri 
aliquid  quod  ipse  non  habet,  seu  ex  nihilo  producere  aliquid, 
est  contra  naturam  :  sed  hoc  quod  datur  tam  remote  inest  pa¬ 
renti,  quantum  distat,  quando  per  successivam  derivationem 
explicatur.  Haec  forma  vorticalis  est  adhuc  superior  et  perfectior 
forma  motus,  quam  spiralis,  quae  potius  forma  superior  virium 
activarum,  seu  ipsius  conatus,  qui  viribus  activis  inest,  dicenda 
est :  nam  huic  formae  ne  hilum  oppositionis,  sed  quoddam  sponta¬ 
neum  naturale  inest.  Ratio  est,  quia  ejus  radii  seu  determina¬ 
tiones  ad  superficiem  formae  activissimae  seu  spiralis,  et  ab  hac 
ad  circulum  tendunt,  ita  ejus  virtus  agendi  in  ratione  triplicata 
crescit.  Forma  enim  spiralis  circum  suum  centrum  est  gyrabitis, 
haec  vero  vorticalis  circum  totidem  centra,  quot  sunt  puncta  in 
peripheria  circuli,  qui  respicitur ;  quapropter  hujus  formae  gyratio 
perpetuo  centralis,  seu  potius  simpliciter  vorticalis  nuncupanda 
est.  Exinde  etiam  sequitur,  quod  haec  forma  adhuc  constantior 
sit  permanendi  in  sua  essentia,  quam  spiralis.  Yide  commenta¬ 
tionem  loci  superioris  de  forma  spirali  de  hac  materia ;  ipsa  ap¬ 
plicatio  ex  se  inde  sequitur,  nam  est  series  consequentiarum. 
Usque  tamen  hae  formae  mutationem  quandam  essentialem  queunt 
subire,  uti  biferiores,  sed  difficulter;  quoque  difficilius  subeunt, 
eo  difficilius  post  mutationem,  pristinae  suae  perfectioni  restituuntur. 
Est  hoc  enim  consequens,  nam  ponamus  talem  substantiam  in 
sua  forma  constantissime  permanentem,  erunt  omnino  causae 
mutationis  tales,  ut  omnis  status  essentialiter  possit  mutari  seu 
perverti,  scilicet  ut  non  modo  forma  spiralis,  ad  quam  tanquam 
ad  suum  centrum  collimat  vorticalis,  sit  in  alius  formae  genus 
aut  speciem  redacta,  sed  etiam  forma  circularis,  ad  quam  forma 
spiralis  ut  ad  suum  centrum  spectat,  secundum  propositionem ; 
ita  etiam  ipsum  centrum  debet  e  loco  suo  emoveri  et  transponi ; 
ideo  antequam  omnis  haec  dispositio  mutatur,  seu  una  forma 
post  alteram,  non  dari  potest  aliqua  mutatio  essentialis ;  quae  si 
accidit,  necessum  est,  ut  ipsa  illa  mutatio  similiter  permanens 

sit,  ac  fuit  constantia  in  sua  forma  permanendi.  Interim  hujus 
formae  etiam  sunt  genera  et  species,  et  genera  sunt  perfectiora  et 
imperfectiora,  similiter  species.  Sed  heic  prorsus  desunt  termini 
et  voces,  quibus  secundum  differentias  inter  se  distinguantur ;  nam 
idea  hujus  formae  transcendit  fere  intellectum  humanum,  quia  geo¬ 
metriam  et  ejus  lineas  et  circulos.  Confer  ea,  quae  in  puncto 
superiore  allata  sunt,  et  fiat  simplex  applicatio ;  et  quia  idea 
hujus  formae  fere  transcendit  captum,  sequitur  quod  in  illa  ex¬ 
plicanda  et  percipienda  simus  tanquam  in  cujusdam  ignorantiae 
umbra ;  quare  quia  non  penetramus,  nec  admittimus  illam  in 
rerum  natura  dari,  seu  quae  de  illa  dicuntur,  inter  paradoxa  et 
conjecturas  conjicimus :  sed  nihil  obstat ;  sunt  innumera  phae¬ 
nomena,  quae  actualitatem  hujus  formae  ej usque  fluxionis  con¬ 
firmant  :  infinita  sunt  in  natura,  quae  nusquam  ad  calculum 
quendam  geometricum  seu  analyticum  modo  intelligibili  revocari 
possunt,  et  nihilominus  persuasi  sumus  quod  existant ;  sic  plu¬ 
rima  confitenda  sunt  quod  sint,  licet  ignoremus  qualia  sint : 
ipsa  tamen  qualitas  hujus  formae  non  aliter  potest  comprehendi, 
ac  caeterae  formae,  quae  sub  calculum  infinitorum  ad  superiores 
potentias  evectum  cadunt,  quas  nec  per  lineas  nec  per  sphaeras 
resolvere  possumus.  Interim  haec  forma  ubivis  in  natura  obvia 
est,  et  eoe  phaenomenis  conspicitur ;  huic  enim  formae  acceptum 
fert,  quicquid  possidet  forma  spiralis,  consequenter  quicquid  cir¬ 
cularis,  et  denique  angularis  :  In  talem  enim  formam  fluunt  par¬ 
tes  et  volumina  aetheris  superioris,  quae  vorticem  magnum  circa 
tellurem  nostram  constituunt :  similiter  partes  et  volumina  san¬ 
guinis  purissimi,  seu  fluidissimae  essentiae  animalis,  quae  fibras 
simplicissimas  percurrit,  tum  etiam  ipsae  fibrillae  simplices  in  cor¬ 
pore  animato ,  n.  259.  His  formis  debetur  mirificis  sima  virium 
magneticarum  facultas  attr activa  ferri,  praeter  plura  circa  mag¬ 
netem  occurrentia  phaenomena.  Id  enim  ut  veritas  constat,  quod 
talis  forma  per  fluxionem  substantiarum  illius  naturae  nequaquam 
existere  possit,  nisi  designentur  poli,  et  circuli  majores  et  minores, 
prorsus  ut  in  sphaera  magna,  sic  ut  in  qualibet  forma  vorticali 
minima  et  maxima  necessario  existat  polus  quidam  arcticus  et 
antarcticus  cum  idea  axeos,  ut  et  aequator,  ecliptica ,  meridianus, 
coluri,  et  caetera,  quae  non  solum  in  astronomicis  sed  etiam  in 
magneticis  observata  deprehenduntur :  sic  apparet ,  quod  tales 
formae  realiter  in  universo  naturae  seu  in  mundo  existant.  Quod 

vis  magnetica  ejusque  attractio  ferri,  ut  vocatur,  tum  declinatio 
et  inclinatio,  ex  quodam  aethere,  cujus  partes  et  volumina  ma¬ 
jora  et  minora  secundum  hujus  formae  descriptionem  fluant,  ori¬ 
atur,  in  Principiis  meis  satis  fuse  ostensum  est ;  nec  haereo  du¬ 
bius,  sed  plene  sum  convictus,  quod  causa  aliunde  derivari  ne¬ 
queat.  Sed  ad  formam  adhuc  superiorem. 

266.  Forma  vorticali  superior,  prior  et  perfectior  est  forma 
perpetuo  vorticalis,  quee  proprie  caelestis  vocanda  est.  Ratio 
denominationis  ex  eo  fluit,  quod  haec  forma  sit  suprema  omnium 
formarum  naturalium,  et  constituat  magnum  illud  expansum, 
quod  caeleste,  et  in  sacra  scriptura  Gen.  i.  caelum  vocatur;  illud 
etiam  veteres  philosophi,  uti  Socrates,  Plato,  Aristoteles  caelum 
nuncupant :  nos  etiam  in  communi  sermone  universum  illud 
stellatum  appellamus  caelum ;  sed  sunt  qui  inter  caelos  distin¬ 
guunt.  Ejus  determinationes  per  spiras  coelestes ,  ceu  totidem 
radios,  ad  gyrum  quendam  vorticalem,  qui  locum  centri  tenet, 
se  consinuant,  et  circum  eum  fluxiones  suas  continuant,  a  quo 
formam  spiralem,  et  ab  hac  iterum  circularem,  et  ab  hac  angu¬ 
larem  respiciunt.  Sic  forma  coelestis  ingreditur  et  determinat 
vorticalem,  hac  media  spiralem,  et  iterum  hac  media  circularem, 
et  sic  porro.  Hoec  forma  coelestis  est  ipsum  principium  naturale 
virium  activarum ,  conatuum  et  motuum,  a  qua  ceeteroe  vires  fluunt ; 
nam  hoec  omnium  prima  et  suprema  est  forma  natur  ce,  ut  fere  di¬ 
cenda  sit  natura  in  sua  prima  infantia .  Pulchre  de  natura  prima, 
et  de  ordine  quo  unum  ab  altero  dependet,  disserit  Aristoteles, 
ubi  dicit,  “  Omnem  formam  naturalem  aliam  quandam  sibi  simi¬ 
lem  atque  respondentem  in  supremo  orbe  habere,  sed  nobiliorem  : 
ratio  inferior  ab  alia  dependet,  rationesque  istiusmodi  multae 
sunt  et  singulares.  Singulum  autem  ab  universo,”  de  Sapient. 
Divin.  secund.  iEgypt.,  1.  xiv.,  c.  ix. ;  alibi,  quot  modis  dicitur 
natura,  nimirum,  “  natura  dicitur  uno  modo  nascentium  ge¬ 
neratio,  secundo,  ex  quo  primo  inexistente  generatur,  quod 
gignitur  :  item,  unde  primus  motus  in  unoquoque  eorum  quae 
natura  sunt,  in  eo  secundum  quod  ipsum  est.  Nondum  dicimus 
naturam  habere,  si  speciem  et  formam  non  habeat :  natura  igitur, 
quod  ex  ambobus  his  est.  Proprie  natura  est  substantia  eorum, 
quae  in  se  ipsis,  ut  ipsa  sunt,  motus  principium  habent ;  materia 
autem  eo,  quod  hujus  est  susceptiva,  dicitur  natura,”  Metapli., 
1.  v.,  c.  iv.  Hoec  forma  constantissima  est  permanendi  in  suo 

statu  integro ,  a  quo  si  dimovetur,  in  omnem  suam  pristinam  per¬ 
fectionem  nusquam  restitui  potest.  Secundum  ea,  quae  supra 
dicta  sunt,  scilicet  quod  substantiae  superiores  difficulter  muta¬ 
tionem  essentialem  subire  queant,  et  quo  difficilius  subeunt,  eo 
etiam  difficilius  post  mutationem  pristinae  suae  perfectioni  resti¬ 
tuuntur,  n.  265.  Inierim  qualitates  quce  de  forma  caelesti  prae¬ 
dicabiles  sunt ,  per  terminos  aut  voces  formis  inferioribus  inditas , 
vix  nisi  modo  analogico  aut  per  eminentiam ,  exprimi  queunt ;  nam 
vulgares  nostrae  mentis  ideas  ipsam  rationalem  analysin  et  phi¬ 
losophiam  transcendunt.  Formae  istius  qualitas  transcendit  quali¬ 
tates  caeterarum  formarum;  intelligimus,  quatenus  geometrae, 
rationes  formarum  angularium,  ut  et  circularium,  parum  vero 
spiralium,  vix  et  ne  vix  quidem  formarum  vorticalium,  quas  si 
intellexerimus,  sane  principia  astronomiae,  et  causae  virium  mag- 
neticarum  nos  minime  laterent :  si  ratio  nostra  mathematicis  et 
philosophicis  principiis  suffulta,  heic  subsistit,  quae  spes  nos 
manet  qualitates  et  facultates  formae  superioris  penetrare;  ea 
quae  non  penetramus,  nec  adaequatis  vocibus,  imo  nec  figuris 
significare  possumus  :  extrahe  beneficio  calculi  infinitorum  radices 
ordine  quater  quinquiesque  ex  radicibus  numeri  aut  figurae  datae, 
vel  toties  ista  in  superiores  potentias  eleva,  ipsam  aequationem 
deinceps  explica  et  resolve,  seu  per  figuras  aut  numeris  demonstra, 
haec  sane  nequicquam  tentabimus,  quare  id  quod  sic  extractum 
aut  elevatum  est  nec  percipitur  quale  sit,  modo  quod  sit.  Qua¬ 
propter  si  exprimuntur  apparent  tanquam  paradoxa  ;  scilicet  quod 
haec  forma  aut  substantia  sit  simplex ,  et  respective  ad  omnes  for¬ 
mas  et  substantias  naturales  unitas,  figurae,  extensionis,  magni¬ 
tudinis,  gravitatis  et  levitatis  expers,  ideo  non  materialis ;  quod 
in  illa  nihil  dici  possit  sursum  vel  deorsum,  seu  ad  centrum,  ad 
superficiem  aut  secundum  diametrum  ferri,  sed  unum-  idemque 
punctum  fluendo  videri  constitui  in  centro,  radio,  peripheria  qua¬ 
cunque,  et  in  mille  simul  et  successive.  Si  expendimus  naturam 
modificationis  aethereae,  per  quam  sensatio  visus  existit,  instar 
aut  simulacrum  talium  fluxionum,  seu  similia  phaenomena  et 
paradoxa  deprehendimus,  ab  omni  enim  puncto  objecti  seu  ob¬ 
jectorum  emicat  radius,  et  transit  per  flumen  et  myriades  radi¬ 
orum  ab  aliis  objectis  fluentium,  diametraliter,  oblique  seu 
recta  ad  omnem  directionem,  sic  unus  idemque  hic  repraesentat 
centrum,  alibi  peripheriam,  alibi  diametrum,  imo  plures  simul 

et  successive.  “  Necessum  est,”  ait  Plato,  “  illud  omni  forma 
carere,  quod  omnia  in  se  ipso  genera  recipit,”  vocat  hanc  “  incon- 
spicabilem  formam,  figura  carentem,  et  omnium  tamen  capacem, 
quae  difficulter  percipitur,”  in  Timaeo,  pag.  mea,  50,  51.  De  quo 
loquitur  est  illud  quod  unum  vocat,  seu  quod  Clar.  Leibnitzius 
unitatem  aut  monadem,  et  Clariss.  Wollfius  substantiam  simpli¬ 
cem  ;  Plato  hoc  unum  etiam  appellat  primum  et  paucissimum, 
in  Parmenide  p.  153,  et  per  id  intelligit  naturam  substantiae 
simplicis,  p.  166.  “  Unum  est  expers  magnitudinis,”  inquit, 

“  et  parvitatis  in  sese,  et  neque  exuperat  seipsum,  nec  exupera- 
tur,”  pag.  150.  “Ens  simplex,”  ait  Clariss.  Wollfius,  “partibus 
caret,  extensum  non  est,  indivisibile  est,  nulla  praeditum  figura, 
caret  magnitudine,  nullum  spatium  potest  implere,  in  illo  motus 
intestinus  dari  nequit ;  ei  tribui  nequeunt,  quae  composito  con¬ 
veniunt,  quatenus  compositum  est,  hoc  est,  quae  composito  vi 
definitionis  tribuuntur,”  in  Ontol.,  §§  673 — 679,  682.  Interim 
quod  tale  ens  sit  gravitatis  et  levitatis  expers  ita  explicat  Aris¬ 
toteles,  “  grave  est  quod  aptum  est  ad  medium  ferri,  leve  quod 
aptum  est  e  medio  ferri,  gravissimum  quod  sub  iis  omnibus  col¬ 
locatur  quae  deorsum  feruntur;  omne  quod  fertur  sursum  aut 
deorsum,  aut  levitatem  aut  gravitatem  habet :  corpus  id  quod 
circumfertur  in  orbem,  impossibile  est  gravitatem  aut  levi¬ 
tatem  habere,  fieri  enim  non  potest,  ut  ipsum  aut  secundum 
naturam  aut  praeter  naturam  ad  medium  aut  e  medio  movea¬ 
tur  :  motus  localis  rectus  non  competit  ipsi  naturae,  nam 
uniuscujusque  corporis  simplicis  unus  esse  motus  localis  diceba¬ 
tur,”  de  Caelo,  1.  i.,  c.  iii.  Heic  loquitur  de  corpore  simplici, 
quod  medium  ponit  inter  infinitum  et  corpus  compositum, 
“  Omne  corpus  simplex  erit,  aut  compositum,  quare  infinitum 
ipsum,  aut  simplex,  aut  compositum,”  de  Caelo,  1.  i.,  c.  v. 
Ita  etiam  nos,  nam  hanc  formam,  aut  si  mavis  substantiam 
voco  simplicem,  quia  prima  est  naturalis,  supra  illam  est  ipsum 
infinitum,  uti  videbitur,  infra  vero  ipsam  sunt  formae  aut  sub¬ 
stantiae  compositae ;  ita  ipsa  essentia  divina,  quae  supra  est,  non 
dicenda  est  forma  simplex,  nam  ei  formae  nomen  non  convenit. 
Haec  substantia  etiam  ab  antiquis  philosophis  vocata  est  materia 
prima,  quae  movetur  eo  motu,  qui  in  recipienda  forma  consistit, 
et  ab  eadem  formam  appeti,  ut  perfectionem  ab  eo,  quod  imper¬ 
fectum  est ;  quod  ita  a  sapientibus  dictum  sit,  narrat  philosophus 


K 


130 


CECOXOMIA  REGNI  ANIMALIS. 


in  Metaph.,  1.  iv.,  c.  ii.  In  hanc  formam  fluit  universum  quod 
caelum  appellatur,  seu  unusquisque  solaris  aut  stellaris  vortex, 
simliter  ejus  volumina  majora  et  minora,  ut  et  entia  individua : 
Quod  dicam  volumina  et  entia  individua,  tanquam  forent  com¬ 
posita  ex  partibus  proprie  dictis ;  ideo  fit,  quia  non  aliae  mihi 
suppetunt  voces,  quibus  fluxiones  et  determinationes  ejus,  qua¬ 
tenus  est  forma,  significentur,  ideo  loquendum  est  infranatu- 
raliter,  sed  intelligendum  est,  uti  supra  dictum,  modo  anologico 
seu  per  eminentiam.  “ Eadem  est  ratio,”  dicit  Aristoteles,  “de  toto 
et  parte,  simili  modo  rationi  consentaneum  est,”  &c.,  de  Caelo, 
1.  i.,  c.  iv.  Nam  unumquodvis  tale  individuum  est  exemplar  reprae- 
sentativum  sui  universi.  Talis  est  forma  interna  cujusvis  individui 
sanguinis  purissimi  seu  essentice  primae  animalis,  quae  fibras  sim¬ 
plicissimas  percurrit ;  ita  ut  ejus  forma  merito  appellanda  sit  cae¬ 
lestis,  suam  enim  essentiam  ab  aethere  caelesti  aut  primitiva  natura 
trahit.  Quod  haec  prima  substantia  sit  proxime  ex  iis  in  uni¬ 
verso,  quibus  principia  rerum  naturalium  a  summo  numine  im¬ 
pressa  sunt,  et  simul  perfectissimae  naturae  vires  insunt ;  vide 
Trans.  I.,  n.  529,  et  Trans.  II.,  n.  227.  Interim  paucissima 
phaenomena  ex  hac  aura  seu  forma  usque  ad  sensus  nostros  per¬ 
tingunt  et  emergunt,  intime  enim  in  natura  latent.  Non  tamen 
ambigi  potest,  quin  haec  forma  realiter  existat,  absque  illa  enim 
nec  formae  vorticales  nec  sequentes  in  mundo  ;  nec  fibrae  simplices 
in  regno  animali  potuissent  existere ;  neque  infinita  ista  naturae 
mirabilia,  quae  ex  intimo  naturae  gremio,  exque  fibrilla  simplici , 
ejusque  purissima  essentia  immediate  et  mediate  profluunt. 

267.  Forma  caelesti  superior,  prior,  perfectior  est  forma  per¬ 
petuo  CjElestis,  quae  proprie  spiritualis  vocanda  est,  ab  ultima 
seu  terrena  remotissima .  A  philosophis  tam  antiquis  quam  ho¬ 
diernis,  etiam  a  theologis  essentiae  spirituales  vocantur  formae, 
quae  caelos  incolunt,  prout  nos  tellurem;  loco  formarum  sub¬ 
stituunt  aliqui  substantiam  aut  potentiam,  et  illas  substantias 
spirituales  seu  potentias  caelestes  nuncupant ;  ideo  contra  receptas 
loquendi  formulas  non  delinquimus,  quando  spiritum  divinum 
per  catexochen  ipsam  formam  spiritualem  voco,  heic  enim  forma 
et  substantia  coincidunt,  uti  in  sequentibus  videbitur ;  respectu 
hujus  vocantur  etiam  angeli  formae,  uti  formae  angelicae;  ipsa 
etiam  nostra  mens  a  philosopho  dicitur  forma  formarum  immor¬ 
talis  et  aeterna,  et  per  hanc  intelligit  hanc  formam  spiritualem  : 

sed  angeli  et  animae  nostrae  non  proprie  formae  spirituales  possunt 
appellari,  sed  potius  formae  caelestes  perfectiores  ad  receptionem 
et  influxum  formae  spiritualis  creatae  et  accommodatae,  quales 
non  sunt  istae  formae,  de  quibus  nuper  transactum  est ;  spiritus 
tamen  ideo  merentur  nuncupari,  quod  hae  scilicet  angelicae  et 
animae  nostrae,  secus  ac  formae  caelestes  ex  quibus  caelum  stelli¬ 
ferum  constat,  imagines  sint  formae  spiritualis,  nam  operationes 
suas  formae  spirituali  immediate  acceptas  ferunt,  nam  in  se  sunt 
inferiores  et  posteriores,  atque  spirituali  subjectae ;  sed  haec  me¬ 
lius  illustrata  in  Transactione  sequente  videbimus.  Supra  om¬ 
nem  naturam  creatam ,  idcirco  incomprehensibilis ,  inenuntiabilis , 
per  sublimissimam  mentis  humance  analysin  inexpr  es  sibilis,  forma 
in  abstracto,  cceteras  ordine  extra  se,  et  simul  in  se,  quatenus 
perfectae  sunt,  contemplans.  Si  enim  per  similem  seriem,  quam 
supra  instituimus,  progrediamur,  sequitur  quod  forma  spiritualis 
se  referat  ad  caelestem,  uti  haec  ad  vorticalem,  et  sic  porro  ad 
angularem,  quae  ultima  est  in  ordine  respectuum  et  repraesen¬ 
tationum  ;  ita  dici  potest,  quod  haec  forma  caeteras  tam  extra  se 
quam  in  se  contempletur,  sed  in  se  quatenus  in  suo  gradu  sunt 
perfectissimae ;  nam  nihil  imperfecti  a  perfectissimo  potest  pro¬ 
dire.  Cui  non  materiale,  extensum,  fluidum,  nec  quicquam  in 
natura  terminabile,  quare  nec  accidentia  et  modi  competunt,  ita 
nec  termini  quibus  res  materiales  significantur,  nisi  per  supere¬ 
minentiam;  est  enim  supra  omnia  praedicamenta :  ita  abstractiore 
loquela,  quae  spiritualis  et  angelica  sit,  seu  sublimiore  cogitatione, 
in  potentiis  et  essentiis  hujus  formae  exprimendis  et  determinandis 
utendum  est.  Haec  forma  nisi  in  inferiores  influeret,  hae  non 
existerent,  nec  subsisterent,  nec  moverentur ,  minus  viverent,  intel- 
ligerent,  saperent,  sic  est  principium  existendi,  subsistendi,  agendi, 
vivendi,  intelligendi,  et  sapiendi. 

268.  Forma  vero  perpetuo  spiritualis,  est  ipsa  divina,  non 
proprie  forma,  sed  pura  essentia,  vita,  intellig entia,  sapientia, 
abstractis  sima  a  spatio,  tempore,  materia,  figura,  motu,  muta¬ 
tione,  interitu.  In  his  datur  consensus  philosophorum,  etiam 
veterum,  uti  Platonis,  qui  ita  ingreditur,  “Unum  est  infinitum, 
si  neque  principium,  neque  finem  habet,  infinitum  est,  igitur 
est  sine  figura,  neque  enim  rotundi,  nec  recti  particeps  est ;  nec 
in  orbem  ferri  potest,”  in  Parmenide,  pag.  n.  137,  138.  Omnium 
creatrix,  principium  et  finis ;  “  Persuasum  est  hominum  animis,” 

dicit  Plato,  “  Deum  esse  omnium  rerum  initium,  finem,  illius- 
que  vim  et  potentiam  per  omnes  universi  partes  efficaciter  per¬ 
manare,”  de  Leg.,  1.  iv.  “  Deorum  plena  sunt  omnia,”  in  Epi- 
nomide,  p.  441.  Longe  supra  naturam,  extra  quam  omnia. 
“Non  cujus  nihil  extra  est,”  dicit  Aristoteles,  “  sed  cujus  semper 
aliquid  extra  est,  id  infinitum  est,”  de  Nat.  Ause.,  1.  iii.,  c.  ix. 
Ita  mundum  vel  infinito  coaevum  vel  aeternum  vult  asserere,  ast 
secundum  ultimum  perceptionis  suge  acumen  loquitur;  intellectus 
enim  non  ultra  aut  supra  naturam  potis  est  penetrare,  sic  non 
in  aeternum  aut  infinitum,  quare  nec  discernit  unum  ah  altero, 
usque  tamen  quod  distinctissima  sint,  scilicet  divinum  et  naturale, 
nos  a  sacris  illustrati  melius  novimus.  Interim  quod  omnia  sint 
infra  Deum,  imo  et  ipsa  elementa  aut  substantiae  simplices,  affir¬ 
mat,  dicendo,  “  Omnes  infinito  semper  subjiciunt  aliquam  aliam 
naturam  eorum,  quae  vocantur  elementa,”  lib.  iii.,  c.  iv.  “  Ele¬ 
menta  rerum  materialium  non  sunt  materia,  neque  infinita,” 
de  Gener.,  1.  ii.,  c.  v.  “  Corporum  elementum  est,  in  quod 
caetera  corpora  dividuntur,  in  quibus  inest  potentia  aut  actu,” 
de  Caelo,  1.  iii.,  c.  iii.  Sic  incomprehensibilis ;  in  illa  enim  est 
quicquid  est  perpetuum,  infinitum,  aeternum,  illimitatum,  sanctum, 
est  universi  ordo,  lex,  idea.  Haec  informas  caelestes  et  angelicas , 
atque  in  animas  nostras  media  forma  spirituali  et  medio  verbo  in¬ 
fluit.  Sed  totidem  sunt  arcana,  quare  satius  est  obmutescere,  stupes¬ 
cere,  vereri,  adorare,  quam  de  illo  non  sancte,  id  est,  naturaliter 
loqui.  Confer  Trans.  I.,  n.  296 — 298,  et  Trans.  II.,  n.  265 — 268. 

269.  Praeter  formas  supra  recensitas  naturales  universi  seu 
mundi,  inter  quas  prima  est  forma  caelestis,  sunt  etiam  aliae,  quae 
vitales,  et  ideo  quoque  spirituales  vocantur,  Uti  formae  angelicae, 
et  ipsae  animae  ac  mentes  humanae,  tum  etiam  animae  brutorum . 
Has  enim  non  solum  philosophi,  sed  etiam  theologi,  tam  patres 
ut  Augustinus  aliique,  quam  filii,  spiritus  appellant,  quia  vitae 
sunt  participes  et  intelligentiae  simulacra.  Hae  ipsissima  forma 
spirituali  sunt  posteriores,  inferiores  et  imperfectiores ,  ideoque 
extra  et  infra  illam,  seu  ei  subjectae.  Hae  formae  non  solum  ad 
principium  motus,  sed  etiam  ad  receptionem  vitae  et  intelligentiae 
per  influxum  a  forma  spirituali,  sunt  creatae  et  accommodatae ;  de 
qua  re  fuse  actum  est  in  Trans.  II.,  n.  241  usque  ad  272,  ideo¬ 
que  id  iterum  agere  supersedeo.  Quapropter  sunt  ejus  operatio¬ 
num  imagines  et  simulacra,  atque  ideo  formae  spirituales  nun- 

cupantur .  Hae  forma  in  ultimum  mundum  per  similem  scalam  et 
simili  serie ,  ac  formae  supra  memoratae,  quae  pure  naturales  et 
per  consequens  respective  mortuae  sunt ,  quia  nullius  vitee  et  sen¬ 
sationis,  minus  intelligentiae  sunt  participes,  nec  capaces,  descen¬ 
dunt  et  ascendunt.  Quomodo  ascendunt  et  descendunt  etiam 
copiose  demonstratum  est  in  Trans.  II.,  n.  272  ad  292,  et  ubi¬ 
vis  alibi,  nam  haec  ipsissima  est  materia  Transactionum  nos¬ 
trarum.  Ac  prorsus  quoad  determinationes  essentiales  et  fluxiones 
formas  universi  seu  mundi  aemulantur ;  atque  iis  ita  correspondent , 
ut  convenientissime  influat  una  in  alteram ;  sicuti  formae  angulares 
in  sensoria  gustus  et  olfactus,  circularis  seu  modificatoria  aeris 
in  sensorium  auditus,  spiralis  seu  modificatoria  aetheris  in  sen¬ 
sorium  visus  seu  in  oculum,  et  sic  porro.  Confer  Trans  II., 
n.  288  ad  292  et  alibi.  Ita  forma  spiritualis  in  ipsam  animam, 
quae  ad  receptionem  divinarum  ejus  operationum  est  formata,  unde 
ejus  principium  vitae  ac  intelligentiae ;  quam  ob  causam  animam 
seu  ejus  substantiam  organum  supereminens  in  suo  corpore  nun¬ 
cupare  ausus  sum.  Trans.  II.,  n.  275.  Sic  discimus  a  formis 
naturae,  quales  sunt  formae  vitae,  quarum  series  non  nisi  quam  in 
regno  animali,  ut  in  suo  microcosmo  repraesentatur. 

270.  Praeter  formas  universi  seu  mundi,  et  formas  vitae,  etiam 
sunt  formae  regni  vegetabilis,  ut  et  formae  regni  mineralis ;  aquarum 
omnium  sunt  genera  et  species,  atque  genera  perfectiora  et  imper¬ 
fectiora,  similiter  species.  Praeter  formas  mundi,  formas  regni 
animalis,  et  formas  regni  vegetabilis,  ut  et  mineralis,  non  dantur 
plures.  Formae  trium  regnorum  a  formis  mundi  dependent,  atque 
iis  correspondent.  Sic  discimus  a  formis  mundi,  quales  sunt  for¬ 
mae  ejus  regnorum;  et  quomodo  immediate  vel  mediate  mfluit 
forma  spiritualis,  ut  omnia  a  fine  per  fines  ad  finem  provido  or¬ 
dine  constanter  fluant.  Confer  Trans.  II.,  n.  267,  268. 

271.  Talis  est  formarum  ab  inferis  ad  superas  ascensus ;  nec 
talis  est  solum  formarum,  sed  etiam  substantiarum,  virium,  mo¬ 
dorum,  qualitatum  et  accidentium,  quae  nulla  absque  formis  forent. 
Quando  sic  ab  inferioribus  ad  superiores  formas  nos  elevamus, 
dicimur  in  superiorem,  priorem,  universaliorem,  simpliciorem, 
puriorem  ei  perfectiorem  naturam,  sphaeram,  potentiam,  mundum, 
auram  seu  aetherem,  imo  ad  superiores  caelos  ascendere :  sed  regio 
superior  et  inferior  in  unaquavis  sphaera  datur.  Dicitur  enim  su¬ 
perior  et  suprema,  ut  et  inferior  et  infima  atmosphaerae  seu  aeris 
regio ;  in  hanc  quousque  ascendimus,  sumus  tamen  in  splisera 

aeris  ;  ita  etiam  in  reliquis,,  quare  regio  non  dici  prior  et  univer¬ 
salior  potest.  In  singulo  gradu,  quando  form,ae  per  hanc  scalam 
tolluntur,  aliquid  terrenum,  materiale  et  finitum  circumciditur 
et  exuitur,  et  quoddam  cceleste,  perpetuum  ac  infinitum  super¬ 
additur  et  induitur.  Perpetuum  ac  infinitum  in  forma  circulari 
est  ipse  circulus,  quia  principio  et  fine  caret ;  in  illo  tamen  re¬ 
manent  semidiametri  seu  radii,  qui  quia  terminantur  in  quodam 
centro,  finiti  sunt.  Hoc  in  forma  spirali  exuitur,  qui  ejus  radii 
terminantur  in  superficie  quadam  circulari,  quse  infinitae  est 
fluxionis  ;  at  quia  nihilominus  remanet  finitum  in  eo,  quod  spira 
ista  in  hac  superficie  in  aliam  formam  motus  determinetur ;  ideo 
hoc  exuitur  in  forma  superiore,  et  respectus  centri  seu  quietis, 
una  cum  lineari  longius  semper  recedit.  Usque  dum  nihil  nisi 
perpetuum,  infinitum,  aeternum,  purum,  sanctum,  id  est,  divinum 
remanet.  “  Patet,”  inquit  philosophus,  “  quod  primum  sit 
corporum,  perpetuum  esse,  neque  accrescere,  neque  decrescere, 
neque  senescere,  neque  alterationibus,  neque  passionibus  sub¬ 
jici,”  de  Caelo,  1.  i.,  c.  iii.  “  Deus  prius  supremum  mundum, 
in  quo  sine  ulla  cogitatione  constituit  formas  omnes  puras  atque 
perfectas :  utpote  quae  cum  sua  essentia  sine  affectionibus  sunt 
procreatae  :  postea  mundum  hunc  in  sensus  cadentem,  ut  imagi¬ 
nem  illius,”  de  Sap.  Div.  sec.  iEgypt.,  1.  xiv.,  c.  vii. 

272.  Ad  haec  principia  per  viam  analyticam  enisi  sumus , 
jam  ah  illis  sic  evestigatis  seu  a  primis  per  viam  syntheticam  ad 
postrema  seu  infima  descendamus.  Ut  enim  ad  principia,  quae 
totidem  sint  veritates,  deveniamus,  necessum  est,  ut  a  posterioribus , 
id  est,  ah  experientia  effectuum  eo  enitamur :  non  vero  ad  suprema 
sine  strata  per  experientias  viam,  saltum  faciamus,  tunc  enim 
facile  possumus  falsa  pro  veris  arripere  :  a  posterioribus  ad  priora 
eniti,  vocatur  via  vel  methodus  analytica,  a  prioribus  vero  ad 
posteriora  descendere,  dicitur  via  vel  methodus  synthetica.  Via 
analytica  nobis  est  naturalis  post  lapsum,  nam  ad  nullam  scien¬ 
tiarum  pervenimus  nisi  per  experientiam  sensuum,  quse  ex  toti¬ 
dem  observatis  phsenomenis  et  modis  conflatur ;  quare  etiam 
sero  judicio  sapimus ;  a  sensuum  suorum  experientia  ita  depen¬ 
det  mens,  ut  vix  ausit  ratiocinari,  nisi  suffulta  documentis  ex- 
perientise,  quse  quando  desunt,  stat  quasi  impos  quorsum  se  vertat. 
Eodem  ordine  tunc  sequitur,  quod  procedat  a  divino  spirituale, 
creetur  a  spirituali  cceleste,  producatur  et  fluat  a  caelesti  vorticale, 
a  vorticali  spirale,  a  spirali  circulare,  et  a  circulari  angulare. 

Ita  per  longam  successionis  et  derivationis  seriem  seu  per  sex  gra¬ 
dus  a  perfectissimo  id  quod  in  se  et  sua  natura  est  imperfectius, 
quo  tamen  nihil  perfectius  in  ista  sphaera  dari  potest.  Non  icleo 
in  se  est  imperfectum,  quia  non  ad  perfectionem  prioris  accedit, 
sed  esse  potest  in  suo  gradu  perfectissimum :  uti  exempli  loco, 
animal  brutum  seu  anima  brutorum  in  se  esse  potest  perfec¬ 
tissima,  quamvis  non  accedit  ad  perfectionem  hominis  ej usque 
animae.  Circulus  in  se  est  perfectus,  licet  spira  sit  circulo  per¬ 
fectior  ;  nam  necessum  est,  ut  respective  imperfectius  sit,  quod 
in  ordine  derivationis  sequitur ;  “  Perfectum  imperfectum  ante¬ 
cedit  natura,”  dicit  philosophus,  “ex  quibus  patet  in  ratione 
rerum  corporis  substantiam  esse,  praeter  eas  corporum  constitu¬ 
tiones,  quae  hic  sunt,  diviniorem  his  universis  et  priorem,”  de 
Caelo,  1.  i.,  c.  ii.  “Naturae  insita  sunt  generationis  principia,” 
Met.  1.  vii.,  c.  iii.  “  Cogitatione  comprehenditur  secundum  in¬ 
finitam  mutationis  vicissitudinem  ab  una  forma  in  aliam ;  nec 
nisi  cum  receptione  formae  principii  locum  obtinet,”  Met.  1.  iv., 
c.  ii.  Quod  nihil  imperfectum  a  Deo  creatum  sit,  nec  creari 
possit,  id  sacra  scriptura,  ut  et  sana  ratio  dictat,  ita  homo,  ita 
mundus,  ita  tellus.  Sed  quod  formae  in  suo  gradu  perfectissimae, 
seipsis  imperfectiores  factae  sint,  id  est,  essentialiter  mutatae.  Non 
intelligo  formas  mundi  vitae  expertes,  sed  formas  regni  animalis 
seu  animas,  ut  et  angelicas,  quae  libertate  agendi  donatae  sunt ; 
ab  illarum  status  perfectioris  mutatione  in  imperfectiorem  fluit 
etiam  mutatio  elementorum,  imo  etiam  ipsius  telluris,  quod 
multis  confirmari  potest,  et  ipsa  scriptura  sacra  docet.  Id  venit 
ex  causis  extra  et  infra,  et  sic  intra  ipsas,  non  autem  ex  causis 
supra  ipsas :  si  enim  forma  in  se  et  sua  natura  imperfectior  forma 
superiori  et  perfectior  inferiori  ambit  et  discupit  fieri  qualis  est 
superior  vel  qualis  est  inferior ,  tunc  necessario  mutationem  essen¬ 
tialem  subit :  postea  formae  quae  ex  eadem  descendunt  et  gene¬ 
rantur,  similem  et  adhuc  majorem  imperfectionem,  uti  a  sua  ori¬ 
gine  distant,  trahunt. 

273.  Ut  ideam  generationis  et  derivationis  talium  formarum, 
seu  unius  ab  altera,  nobis  repraesentemus,  necessum  est  ut  ideam 
inexistentiae  formarum  superiorum  in  singulis  inferioribus,  et  simul 
ideam  mutationum  accidentalium  foveamus,  nam  in  mutationibus 
accidentalibus  subeundis  formarum  superiorum  perfectio  consistit. 
Quid  sit  mutatio  accidentalis,  et  quid  mutatio  essentialis,  supra 

in  hoc  capite  exposui.  Idcirco  dum  plures  forma  superiores 
unanimiter  se  consociant,  et  unam  ingrediuntur,  determinant  et 
constituunt,  qua  tunc  substantia  per  se  audit,  existit  forma  proxi¬ 
me  inferior :  dumque  ha  similiter  se  consociant,  et  unam  ingre¬ 
diuntur,  existit  forma  adhuc  inferior ;  et  sic  ordine.  Dico  quando 
plures  in  unam  se  consociant,  tanquam  pluralitas  vel  quantitas 
in  formis  superioribus  daretur,  atque  ratio  spatii  ut  propius  ac¬ 
cedere,  consociari,  et  ab  aliis  distingui  queant :  sed  quatenus 
forma  est  determinatio  essentialis,  et  determinatio  talis  non  sine 
fluxione,  et  fluxio  sine  idea  alicujus  rei,  sive  sit  punctum  sive 
instar  punctorum,  sive  quidpiam  quod  sit  aliquid,  quod  deter¬ 
minetur,  concipi  potest,  ideo  non  possumus  abstrahere  ideam  a 
repraesentatione  pluralitatis,  aliter  nihil  perciperemus  :  in  defectu 
vocum  in  sphaeris  superioribus,  quae  correspondeant  vocibus  in 
sphaeris  inferioribus,  recurrendum  est  ad  illas  quarum  notionem 
habemus.  Ponamus  jam  partem  aeris  esse  exiguam  quandam 
vesiculam,  vel  melioris  intellectus  gratia  sumamus  vaporem  aque- 
um,  et  illum  a  voluminulo  aereo  distentum  esse,  et  quamlibet 
partem  aeris  a  voluminulo  aetheris,  et  quamlibet  hujus  par¬ 
tem  a  voluminulo  aetheris  superioris,  sic  a  totidem  formis 
ordine  simplicioribus,  tunc  sequitur,  quod  una  forma  sit  ge¬ 
nerata  ab  altera,  et  ipse  vapor  seu  bulla  aquea  sit  complexus 
omnium,  et  ei  inexistant  omnes  formae  a  prima  naturali  ad  ulti¬ 
mam  :  tunc  consequens  est,  si  forma  fluxionis  aetheris  superioris 
sit  vorticalis,  quod  fluxio  aetheris  inibi  sit  spiralis,  aeris  vero 
circularis;  sed  hoc  melius  a  fibris  discitur.  Quapropter  dum 
forma  composita  resolvitur,  in  formam  priorem  revertitur.  “Na¬ 
turalia  omnia, ”  inquit  Aristoteles,  “quendam  in  se  ordinem 
habent,  in  quo  alia  ex  aliis  pendent ;  in  hoc,  quod  posterius  est, 
cum  interit,  ad  id  quod  inter  prima  est  proximum,  revertitur, 
donec  ad  caelestes  orbes  referatur,”  de  Sap.  Div.  sec.  iEgypt., 
1.  xiii.,  c.  viii.  Sic  influit  una  in  alteram,  et  qua  prior  est,  sem- 
per  est  interior ,  quaque  posterior  semper  est  exterior,  proinde 
remotior,  ita  prima  a  postrema  toto  calo  distat,  quamvis  intime 
in  illa  residet.  Exhinc  fluit  quod  nihil  substantiale  detur  in  com¬ 
posito  prater  primum  et  unum  illud,  quod  substantia  simplex  vo¬ 
catur.  “In  ente  composito,”  dicit  Clar.  Wollfius,  “nihil  datur 
substantiale  praeter  entia  simplicia,”  Ont.,  §  7 92  :  “  nullae  dantur 
substantiae  nisi  simplices,  et  entia  composita  sunt  substantiarum 

aggregata/*  §  793.  Et  ipsamet  illa  vis  quae  perpetuo  impressa 
insidet :  “  Si  vis  clatur  in  substantia  composita/*  dicit  idemlaud. 
auctor,  “  ea  resultare  debet  ex  viribus  substantiarum  simplicium/* 
Ont.,  §  795.  “  Essentia  distribuitur  per  omnia  multa/*  inquit 

Plato,  “et  a  nulla  re  abscedit,  neque  minima  neque  maxima 
universae  essentiae,  illius  etiam  singulis  partibus  unum  (id  est, 
substantia  simplex,  unitas  vel  monas)  quod  a  nulla  parte  abest, 
sive  minor  sit,  sive  major/*  in  Parmenide  p.  150.  “  Moventur 

composita/*  ait  Aristoteles,  “  nutu  simplicis,  quod  in  bis  ipsis 
dominatur  et  superat/*  de  Caelo,  1.  i.,  c.  ii.  “Primum  movens, 
movere  necessum  est  ipsum,  quod  secundum  naturam  subit 
motum,  et  ea  quae  moventur,  non  vi  in  suis  locis  quiescentia, 
illum  quem  nunc  habent  ordinem  facere/*  de  Caelo,  1.  iii.,  c.  ii. 
“  Simplex  corpus  erit  aptum  circulari  motu  suapte  natura  ferri, 
talem  lationem  primam  esse,  necesse  est/*  ib.  1.  i.,  c.  ii.  Talis 
est  ingeneratio,  et  talis  generatio  formarum  seu  substantiarum 
compositarum  a  suis  simplicibus ;  sed  ne  fornice  inferiores  dila¬ 
bantur,  sed  subsistant ,  ac  in  illas  influant  superiores ,  necessum  est, 
ut  etiam  sint  distinctce,  et  qualibet  formet  et  occupet  suam  sphae¬ 
ram,  scilicet  formae  perfectiores  superiorem,  et  imperfectiores  in¬ 
feriorem,  ita  tamen  ut  superiores  semper  intersint  inferioribus, 
non  autem  vicissim.  “  Deus  summam  et  primam  sedem  mundi 
sortitus  est/*  inquit  philosophus,  “  maxime  vim  ejus  sentit  nu¬ 
mineque  fruitur  id  corpus,  quod  proxime  eum  situm  est ;  tum 
quod  secundum  ab  hoc  situm  habet,  et  unum  quodvis  deinceps, 
prout  situum  ordo  ad  nostrum  usque  locum  natura  constitutus 
est/*  de  Mundo,  c.  vii.  Qua  ratione  impossibile  est,  ut  detur 
vacuum.  Ex  his  jam  sequitur ,  quod  formae  posteriores  mutationes 
essentiales  queant  subire,  prioribus  in  sua  integritate  permanenti¬ 
bus,  prater  quod  hae  accidentales  mutationes  ineant,  qua  ratione 
tanquam  absentes  sunt,  quamvis  prcesentissimce  ut  prius,  sed  non 
cum  simili  potentia  et  virtute.  Si  enim  talis  sit  generatio,  qualis 
descripta  est,  sequitur  quod  intimae  formae  nihilominus  queant 
permanere  in  suae  essentiae  integritate,  quamvis  determinationes 
externae  sive  exteriorum  mutentur :  uti  in  bullula  vel  vesicula 
aerea,  de  qua  supra,  quae  formae  est  circularis,  si  haec  in  ellip¬ 
ticam  formam  mutaretur,  id  non  obstaret,  quin  bullulae  interiore» 
possent  suae  fluxionis  determinationes  retinere,  nam  mutatio 
compositi,  non  usque  ad  simpliciores  illas  formas,  ut  similiter 

mutentur,  pervadit ;  tunc  quidem  non  secundum  omnem  suam 
naturam  fluunt,  quia  in  ellipsi  duo  centra  debent  respicere,  non 
vero  unum  ut  in  circulo ;  ideo  per  mutationes  suas  accidentales 
se  accommodant,  scilicet  ut  se  mutuo  per  variationes  expansionis 
aut  constrictionis  respiciant,  et  sic  se  consocient ;  id  utique  es¬ 
sentiam  eorum  nihil  mutat,  licet  virtus  operandi  secundum  om¬ 
nem  suam  potentiam  diminuatur.  Ita  in  triangulo,  in  quo 
perpetuae  determinationum  oppositiones  dantur,  dici  possunt 
privari  sua  fluxione,  sed  usque  non  ideo  suo  conatu  agendi. 
Verum  de  his  breviter ,  est  obscure  agere ;  sed  sat  intellig entibus  ; 
redeamus  ad  nostram  fibram. 

XVII. 

Quod  fibra  simplex  sit  natur  ce  ccelestis. 

274.  Antequam  ad  ipsam  fibram  simplicem  nos  accingimus , 
regulam  derivationis  formarum  universalem  praemittamus.  Qualis 
sit  derivationis  formarum  series,  nuper  quidem  n.  273  exposui, 
sed  non  in  regulam  universalem  redegi.  Scilicet  quod  forma 
partium ,  individuorum ,  substantiarum ,  vel  unitatum  in  se,  semper 
sit  superior  forma  voluminis  seu  partium  aut  talium  unitatum  inter 
se.  Partes  audiunt,  quando  figura  et  magnitudine  praeditae 
sunt,  at  vero  quando  in  superiorem  naturam  elevantur,  exuunt 
se  qualitatibus  figurae,  nec  amplius  partes  sed  substantiae  sim¬ 
plices  vel  unitates  vocantur,  uti  etiam  illas  philosophi  veteres  et 
nostrates  appellant ;  aliter  individua  etiam  possunt  dici.  Interim 
quod  forma  ipsius  sit  prior,  superior,  perfectior  forma  voluminis 
partium,  supra  n.  273  est  ostensum ;  nam  compositum  non 
potest  non  esse  posterius  et  imperfectius  suis  componentibus, 
quae  sunt  simpliciores  et  puriores ;  quare  dum  resolvitur  com¬ 
positum,  in  sphaeram  superiorem  seu  perfectiorem  naturae  rela- 
bitur.  Seu  quod  ad  formam  superiorem  non  nisi  quam  per  divi¬ 
sionem  seu  destructionem  partis  seu  unitatis,  et  quod  ad  formam 
inferiorem  non  nisi  quam  per  congregationem  talium  partium  seu 
per  compositionem  perveniatur.  Quod  a  substantia  gradus  in¬ 
ferioris  ad  substantiam  superioris  non  ascendatur  nisi  per  divi¬ 
sionem  aut  destructionem  unitatis,  vide  Trans.  I.,  n.  158  ad 
162,  Trans.  II.,  n.  222,  290.  Ita  in  macrocosmo  seu  in  mundo, 
et  ita  in  microcosmo  seu  in  corpore  animali. 

275.  Ex  his  sequitur ,  si  forma  vasorum  sanguineorum  sit  cir¬ 
cularis,  quod  forma  fibrarum  medullarium  seu  nervearum  sit  spi¬ 
ralis,  et  forma  fibrae  simplicis  sit  vorticalis ;  denique  quod  forma 
individuorum,  substantiarum  seu  unitatum ,  quae  fibram  simplicem 
excitant  et  determinant,  vide  n.  254,  sit  caelestis :  ita  ordine  ele¬ 
vantur  fibrae  a  forma  penultima  usque  ad  primam  naturae :  vasa 
enim  sanguinea  componuntur  ex  fibris  nerveis,  fibrae  nerveae  exci¬ 
tantur  a  fibra  simplici,  fibra  vero  simplex  determinatur  a  suis 
individuis,  quae  totidem  sunt  substantiae  simplices,  confer  n.  25 7, 
258,  259  :  de  vasorum  sanguineorum  ortu  et  derivatione  a  fibris, 
in  peculiari  capite  transigendum  est :  Hoc  non  solum  in  fibrarum 
compositione  occurrit,  sed  etiam  ubivis  alibi  in  corpore,  ut  in 
corde  magno,  quod  simpliciter  ut  forma  circularis  expanditur  et 
constringitur;  ejus  tamen  partes  constitutivae  seu  fibrae  motrices 
a  suprema  ora  baseos  oblique  deorsum  et  decussatim  protensae, 
tandem  in  lentae  spirae  modos  circumvolvuntur.  Etiam  cere¬ 
brum,  cujus  substantiae  corticales  in  tractus  quasi  intestinales 
circumductae  perpetuo  abeunt  redeuntque  in  numeros  et  gyros 
spiralium  aemulos.  Ipsa  quoque  medulla  spinalis  suas  fibras  in 
similes  consinuat :  quo  fit  ut  motiones  eorum  reciprocae  ex  facili 
et  absque  sensu  resistentiae  peractae  non  desinant,  priusquam 
desinunt  vivere.  Quod  natura  omnem  suam  potentiam  agendi 
in  fluxionem  spiralem  transcripserit,  liquet  ab  obviis  sensu,  uti 
a  cochlea,  cujus  spirae  seu  incisurae  obliquae,  quo  lentius  a  plano 
horizontali  trahuntur,  eo  resistentiae  diminuunt,  gravitates  eva¬ 
nescunt,  et  vires  inertes  propius  ad  activas  imo  ad  spontaneas 
naturae  elevantur ;  quid  non  in  formis  perpetuo  spiralibus,  seu 
vorticalibus,  et  quid  non  in  caelestibus,  anne  in  illis  naturae 
spontaneum  incipiet. 

276.  Talis  est  fibrarum  et  vasorum  in  corpore  animali  mutua 
ingeneratio  et  compositio ,  et  talis  est  formarum  derivatio,  ut  vero 
subsistant,  necessum  est,  ut  etiam  distinctae  sint,  scilicet  ut  pos¬ 
teriores  seu  vasa  forment  et  occupent  suam  sphaeram,  et  priores 
seu  fibrae  suam:  vide  supra  n.  273,  et  Trans.  I.,  n.  602,  603. 
Ideo  ita  sortitae  sunt  loca,  ut  fibrae  ultimae  seu  vasa  sanguinea 
ipsum  corpus  ejusque  provincias  teneant  et  adimpleant,  fibrae  autem 
medullares  cerebrum  et  cerebellum,  et  fibrae  simplices  ipsam  sub¬ 
stantiam  corticalem,  quae  supremo  loco  residet.  Glandulae  cor¬ 
ticales,  quae  sunt  origines  fibrarum,  non  ex  aliis  fibris  quam 

simplicibus  concinnatae  sunt,  ut  in  Trans.  II.  ostensum  est.  Ita 
si  ipsum  corpus  cum  infima  sphara  seu  cum  regione  sublunari 
comparetur,  catum,  ejus  est  ipsum  cerebrum  in  orbes  et  hamis  - 
pliaria  divisum,  ast  altiori  loco  seu  supra  catum  residet  substantia 
corticalis,  qua  fibras  suas  tanquam  radios  trans  cerebrum  in  uni¬ 
versum  corpus  effundit. 

277.  Ita  microcosmus  seu  mundus  animalis  assimilatur  ma- 
crocosmo  seu  universo,  in  quo  sunt  sphara  calestes,  sublunares  et 
terrestres :  etiam  in  eo,  quod  illa  sphara  qua  supremum  locum 
tenet  seu  catum  reprasentat,  etiam  intersit  et  prasentissima  sit  in 
omnibus  spharis  inferioribus.  Ita  cerebrum  et  cumprimis  sub¬ 
stantia  corticalis,  qua  omnium  sensorium  et  motorium  commune 
est,  in  spharis  inferioribus  ubivis,  quas  non  modo  contemplatur, 
sed  etiam  ad  nutum  et  voluntatem  suam  gubernat ;  quibus  si  mediis 
fibris  non  prasentissime  interesset,  singula  cum  integris  in  hoc 
regno  dilaberentur . 

278.  In  ipsa  vero  substantia  corticali,  seu  intime  in  supremo 
calo  anima  divina  essentia  particeps  tanquam  numen  quoddam 
sedem  fixit ;  ab  illa  enim  substantia  et  per  illam  singula  in  suo 
mundo  et  systemate  cernit  et  disponit,  et  singulis,  ut  ordinem 
teneant,  providet :  cui  ideo  intra  suum  regnum  assignata  est  qua¬ 
dam  species  omnipr  as  entia,  potentia,  scientia  et  providentia ; 
confer  Trans.  I.,  n.  258,  259.  Quod  omnia  etiam  formaverit 
et  tanquam  creaverit,  ib.  n.  253,  seqq. 

279.  Quoniam  jam  fibra  simplex  immediate  producitur  a  sub¬ 
stantiis  forma  calestis,  sequitur  quod  non  sit  natura  terrestris, 
sed  a  formis  terrestribus  remotissima,  ex  athere  purissimo  seu 
calo  oriunda,  contra  quod  sentit  Aristoteles  et  schola  peripatetica, 
qui  fibram  terrenam  vocat,  sed  o  quantum  ab  illo  distat !  in  ipso 
supremo  seu  fastigio  natura  posita,  ut  fere  dicenda  sit  natura  in 
sua  prima  infantia,  cui  inest  principium  naturale  virium,  conatuum 
et  motuum,  a  quo  catera  vires  fluunt ;  vide  quae  supra  de  forma 
caelesti  n.  266  dicta  sunt,  eodem  heic  coincidunt.  Ejus  qualitates 
verbis  exprimi  nequeunt,  qua  si  exprimerentur,  apparerent  tan¬ 
quam  paradoxa,  scilicet,  quod  constet  ex  substantiis  simplicibus 
totidem  quasi  unitatibus  seu  monadibus,  qua  figura,  extensionis, 
magnitudinis,  gravitatis  et  levitatis  sint  expertes,  proinde  non 
materiales ;  quodque  sint  totidem  exemplaria  reprasentativa  sui 
universi  seu  microcosmi ;  id  est,  quod  in  se  potentia  contineant, 

quicquid  in  universo  systemate  corporeo  post  formationem  sub  sen¬ 
sus  cadit  et  apparet.  Hsec  omnia  videas  explicata  in  superiore 
capite  de  Formis.  Ex  talibus  formis,  naturis  seu  cedis  fibra  sim¬ 
plex,  ex  qua  omnes  compositae ,  excitatur  et  determinatur. 


XVIII. 

Quod  fibra  simplex  sit  ex  substantiis  natura?  spiritualis,  et 

sic  vitee  particeps. 

280.  Praeter  formas  pure  naturales  seu  mundi,  sunt  etiam 
formae  quae  vitae  et  intelligentiae  sunt  particepes :  hae  similiter  sunt 
superiores  et  inferiores,  priores  et  posteriores,  sic  perfectiores  et 
imperfectiores :  omnes  sunt  ipsissimae  formae  spirituali  subjectae, 
nam  ad  receptionem  ejus  vitae  et  intelligentiae  sunt  creatae  et  ac¬ 
commodatae,  quapropter  sunt  operationum  ejus  imagines  seu  simu¬ 
lacra,  ideo  etiam  formae  spirituales  nuncupantur .  Ilice  videas 
melius  explanata  supra  n.  269,  et  in  Trans.  II.,  §  iii. 

281.  Tales  formae  sunt  primae  istae  in  subjectis  regni  animalis, 
superiores  et  perfectiores  in  hominibus,  inferiores  et  imperfectiores 
in  caderis  animalibus,  ac  imperfectissimae  in  insectis.  Hae  formae 
similiter  ac  formae  pure  naturales  per  derivationis  ordinem  et  suc¬ 
cessivam  seriem  usque  ad  ultimum  mundum  descendiuit ;  ac  suae 
naturae  convenienter  struunt  et  creant  microcosmum,  equi  illarum 
corpus  vocatur  :  nam  sunt  exemplaria  repraesentativa  sui  universi, 
et  quasi  in  typo  continent  quicapuid  deinceps  in  corpore  structo  ap¬ 
paret.  De  his  confer  totum  paragraphum  III.,  Trans.  I.,  de 
Formatione  Pulli  in  Ovo.  Fibrae  sunt  earum  virium  determina¬ 
tiones,  et  simul  radii  luminis  intellectualis,  aquas  e  cerebro  tanequam 
ex  suo  cado  emittunt,  quibus  mediantibus  agunt  et  sentiunt.  Ita 
formae  istae  totidem  potentiae,  vitae  ac  intelligentiae  possunt  vocari. 

282.  Hae  formae  quia  sunt  entia  primitivae  naturae,  ac  sunt 
principia  virium,  conatuum  et  motuum  in  suo  systemate,  ut  et  im¬ 
mediate  a  forma  spirituali  ejusque  influxu  dependent,  non  possunt 
esse  aliae  quam  istae  caelestes,  de  quibus  jam  transegimus,  et  quae 
fibram  simplicem  excitant  et  determinant.  Si  enim  hae  formis 
caelestibus  superiores  forent,  supra  naturam  forent,  ac  in  pari 

gradu  cum  forma  spirituali  divina.  Ergo  quia  sunt  eadem,  sunt 
fibra  ab  illis  excitata  vita  consortes. 

283.  Quatenus  jam  fibra  est  ex  substantiis  natura  spiritualis, 
et  ipsa  sic  vita  particeps,  consequitur,  quod  etiam  fibra  medullares 
suo  modo  vivant ;  nam  in  fibra  medullari  seu  composita  nihil  sub¬ 
stantiale  inest,  quam  fibra  simplex,  ideo  in  illa  fibra  est  commu¬ 
nior,  id  est,  obscurior  vita.  Hac  est  ratio,  quod  omnis  modificatio 
atheris  vel  aeris  statim  ut  appellit  ad  organum  sensorium  ex  fibris 
constructum  incipiat  vivere,  et  audiat  sensatio. 

284.  Forma  autem  hujus  generis  posteriores  vel  imperfectiores, 
qua  sunt  prima  caterorum  animalium,  sunt  quoque  ad  principium 
motus  simul  ac  ad  receptionem  vita  creata.  Quamvis  posteriores 
sunt,  usque  tamen  in  illas  forma  spiritualis  immediate  influit, 
vix  aliter,  si  comparatione  uti  liceat,  ac  lumen  solare  tam  in 
objecta  seu  substantias  simpliciores  quam  in  magis  compositas  ; 
sed  quo  simpliciores  sunt,  quia  perfectiores  eo  melius  et  distinc¬ 
tius  id  recipiunt,  et  singularius  virtutem  aut  bonitatem  ejus  sibi 
applicant;  vide  Trans.  II.,  n.  261  ad  265.  Sed  sunt  forma  in¬ 
feriores  et  compares  illis  quas  vorticales  nuncupavimus  ;  quapropter 
earum  plures  sunt  tanquam  vivi  magnetes,  qui  ex  se  et  sua  natura 
mundi  plagas  norunt.  Quod  formae  vorticali  debeantur  mirabilia 
circa  magnetem  occurrentia  phaenomena,  vide  sup.  n.  265,  et 
plura  in  Trans.  II.,  n.  338  ad  348.  Nec  sunt  capaces  recipiendi 
superiorem  vitam,  id  est,  intelligentiam,  minus  sapientiam ;  dis¬ 
tant  enim  ab  homine,  quantum  forma  vorticalis  a  calesti. 


XIX. 

Quod  fibra  simplex  in  suo  corpore  principaliter  sit  animata, 
seu  quod  ex  anima  immediate  fiuat,  sitque  ab  ejus  sub¬ 
stantia. 

285.  In  hoc  capite  breviter  de  anima  ejusque  natura  et  es¬ 
sentia  agere  constitui,  sed  quid  et  qualis  sit  anima  non  paucis 
nec  nudis  verbis  sine  illustratione  ab  exemplis  et  axiomatibus 
philosophicis,  et  sine  auctoritate  eruditorum,  quae  mentibus  hu¬ 
manis  non  eo  usque  elimatis  ut  ex  asse  penetrent  num  verissima 
sint  quae  veritati  consonant  et  dicuntur,  multum  luminis  quia 

fidei  affundit,  tradi  se  patitur ;  ut  in  his  lectoribus  satisfaciam, 
specialem  de  commercio  animae  et  corporis,  ej usque  statu  in 
corpore,  ut  et  post  fatum  corporis  tractationem  ingredi  decrevi, 
et  simul  eruditorum  sententias  producere,  et  quomodo  consen¬ 
tiant  et  dissentiant,  exhibere  :  heic  loci  non  potui  quin  tanquam 
praefaminis  loco  proferam  ea,  quae  visa  sunt  conducere  ad  illus¬ 
trandum,  quod  forma  ista  caelestis  et  spiritualis,  de  qua  in  prae¬ 
cedentibus  egi,  sit  eadem  ac  anima :  quapropter  tales  essentiae 
et  intelligentiae  quales  sunt  animae  humanae  a  philosophis  imo  a 
theologis  passim  vocantur  formae,  ut  formae  angelicae,  formae 
spirituales. 

286.  Universum  corpus  est  animatum,  aliter  non  esset,  nec 
viveret,  ipsum  enim  quod  est,  et  ipsum  quod  vivit  in  corpore  est 
anima  :  corpus  sine  anima  non  existit,  nec  subsistit,  nec  movetur ; 
anima  vero  sine  corpore  tam  existit,  quam  subsistit,  ut  et  agit, 
nam  anima  corporis  sui  est  principium ,  ut  et  exemplar  reprcesen- 
tativum,  ideo  corpus  est  operationum  suce  animce  typus,  imago, 
simulacrum. 

287.  Nihil  datur  in  universo  mundo,  nihil  in  triplici  mundi 
regno,  animali,  vegetabili  et  minerali,  imo  nec  ulla  societas,  nec 
actio ,  nec  dictio  et  oratio,  quibus  non  inest  sua  anima.  Qua¬ 
propter  nisi  singula  disponimus  secundum  ipsius  animae  formam, 
quae  est  essentia  sequentium,  a  naturae  semita  divertimur :  ut  et 
nisi  percipimus  illa  quae  existunt,  uti  animae  suae  correspondent, 
non  intra  superficiem  rerum,  nec  in  ipsum  nucleum  aut  medul¬ 
lam  penetramus.  Idque  cujusvis  est  anima,  quod  primum  est, 
quod  in  secundis  est,  quod  in  tertiis  universale  regnans,  et  cujus 
est  omne,  quod  tale  sit  quale  est ;  hoc  quod  secundum  naturae  or¬ 
dinem  tale  factum  est,  quale  est,  seu  formatum  ab  anima,  vocatur 
ejus  corpus,  quod  eo  perfectius  est,  quo  similior  typus,  imago  et 
simulacrum  est  suce  animce.  Idcirco,  qui  in  dubium  vocat  ani¬ 
mam,  necessario  in  dubium  vocat  existentiam  cujusvis  corporis,  et 
cujusvis  rei  in  mundo  existentis,  nam  structura  et  forma  corporea 
est  ab  anima,  et  ejus  virium  ac  operationum  ultima  imago :  hac 
ratione,  est  anima  forma  formarum  sui  corporis. 

288.  Ergo  nullus  adeo  insanire  potest,  ut  existentiam  animce 
neget,  nisi  velit  seipsum,  et  omnia  quce  in  se  sunt,  et  quce  extra 
se  sunt.  Jam  quia  nihil  datur  in  universo  creato,  cui  non  sua  et 
propria  anima  sit,  inquirendum  est,  non  quod  sit ,  sed  qualis  sit 

in  unoquoque  subjecto.  Anima  ex  forma  habet,  quod  talis  sit, 
qualis  est,  et  quod  hujus  vel  illius  generis  sit  et  speciei.  Vulgo 
per  animam  intelligimus  illam,  quae  vel  in  nobis  vel  in  brutis 
est,  scilicet,  quae  vivit,  sed  sunt  animae  cujusvis  rei  existentis, 
tam  in  regno  vegetabili,  quam  in  minerali,  et  universo  mundo, 
seu  quicquid  aliquam  existentiam  a  prioribus  habet,  cumprimis 
in  compositis,  nam  anima  est,  quae  prima  in  illis  est,  et  univer¬ 
saliter  regnat,  sine  qua  non  existerent :  quare  in  loquela  familiari 
dicimus  hoc  esse  animam  societatis,  animam  orationis,  animam 
actionis  :  et  quia  tot  genera  et  species  compositionum  in  uno- 
quovis  regno  sunt,  imo  in  iis  quae  accidentia  et  modi  audiunt, 
hinc  anima  non  est  viva  nisi  in  regno  animali.  Anima  formarum 
angularium  est  ipsum  triangulum,  nam  hoc  in  omnibus  hujus 
classis  et  gradus  formis  dominatur,  nec  proprie  triangulum,  sed 
ipsius  determinatio  essentialis  seu  forma,  quae  facit  ut  tale  sit 
quale  est,  scilicet  iners  nec  ad  aliquem  motum  per  se  aptum  : 
ita  etiam  in  eaeteris.  Ipsa  substantia,  quae  in  subjecto  prima  est, 
cui  talis  forma  inest,  dicitur  anima  ;  quce  ideo  vocatur  substantia 
simplex,  unum,  vel  unitas  aut  monas. 

289.  Idcirco  ut  sciatur,  quce  et  qualis  sit  anima  humana , 
ad  ipsam  formam  recurrendum  est,  hcec  forma  secundum  ea,  quce 
dicta  sunt,  quoad  naturam  est  caelestis,  et  quoad  vitam  est  spir¬ 
itualis,  simplex,  partis,  magnitudinis,  extensi,  figurae,  motus , 
gravitatis,  levitatis  expers,  non  corporea  nec  materialis. 

290.  Sed  quia  nulla  forma  sine  determinatione  datur ,  et  quia 
nulla  determinatio  sine  fluxione  concipi  potest,  et  nulla  fluxio  sine 
idea  partis,  extensi,  figurae,  motus,  et  materiae,  hinc  singula  hcec 
repraesentanda  sunt ,  tanquam  insint,  sed  per  analogiam  et  emi¬ 
nentiam  ;  quia  non  est  nihilum,  sed  est  aliquid  quod  inibi  essen¬ 
tialiter  determinatur,  unde  forma.  Sed  quicquid  figurae,  motus , 
materiae  est  particeps  per  elevationem  a  potentia  ad  potentiam,  et 
sic  per  gradus,  exuit,  quod  finitum  ac  limitatum  tenuit ;  nam  in 
singulo  gradu  quando  formae  per  suam  scalam  tolluntur,  aliquid 
terrenum,  materiale  et  finitum  circumciditur  et  exuitur,  et  quod¬ 
dam  caeleste,  perpetuum  ac  infinitum  superadditur  et  induitur, 
supra  n.  271,  et  sic  ipsos  illos  terminos,  quibus  finita  significan¬ 
tur  :  sed  voces,  si  dabiles  sint,  quibus  tale  perpetuum  et  infinitum, 
quale  formis  superioribus  inest ,  sunt  adaequatae:  verum  tunc  fan¬ 
dum  est  angelice  et  spiritualiter,  vel  in  hac  vita  cogitandum  ab- 

s tracte,  seu  de  his  loquendum  per  analogiam  et  eminentiam. 

291.  Ex  his  jam  fluit,  quod  anima  sit  eadem  ac  substantia 
simplex,  cui  forma  caelestis  et  spiritualis  inest ;  proinde  quod  sit 
eadem  cum  formis  istis  de  quibus  jam  jam  transegimus.  Ex  for¬ 
mis  istis  ut  totidem  substantiis  simplicibus  excitatur  et  determina¬ 
tur  fibr a  simplex ;  quapropter  haec  ab  anima  immediate  fluit,  et 
sic  in  suo  systemate  corporeo  principaliter  est  animata,  scilicet 
natura  caelesti,  et  natura  spirituali  donata  :  Ita  sunt  singulae  fibrae 
simplices  luminis  intellectualis  animae  radii,  ac  conatuum  et  virium, 
id  est,  voluntatis  ejus  determinationes . 


XX. 

Quod  universa  fibra  simplex  ex  formis  natur  ce  caelestis  et 

spiritualis  sit  excitata. 

292.  Necessum  est  ut  fibra  simplex  etiam  transpirabilis,  per¬ 
via  aut  exilissima  cavitate  donata  sit,  et  sic  in  minima  effigie 
idea  seu  instar  suae  compositae  ;  alioquin  non  illa,  nec  quicquam 
in  corpore  ab  illa  animato  ortum,  progressum,  ordinem,  legem, 
vim  motricem  et  sensum  duceret  et  ageret ;  quare  fibra  simplex 
sine  perfluente  fluidi  analogo  impotens  agendi  licium  vel  linea  foret. 
Conf.  n.  253. 

293.  Quia  in  fibra  simplici  instar  cavitatis  et  instar  superficiei 
qualis  in  fibris  compositis  datur,  sequitur,  quod  perfectissimae,  illae 
formaE  seu  substantiae,  a  quibus  ista  fibra  excitatur  et  determinatur, 
eum  statum  induant,  ut  sint  quae  superficiem,  et  sint  quae  fluidum 
cavitatem  percurrens  repraesentent.  Hunc  statum  ut  induant ,  mu¬ 
tationes  accidentales  subibunt,  per  quas  minus  magisque  activae, 
et  minus  magisque  vitae  susceptibiles  reddantur.  Quid  sit  mutatio 
accidentalis  et  essentialis  supra  exposui,  scilicet  quid  mutatio 
accidentalis  sit,  quod  ampliores  et  constrictiores  reddi  queant 
permanente  eadem  forma;  uti  si  circulus  fiat  major  aut  minor, 
tunc  non  usque  essentia  circuli  mutatur,  sed  quod  minus  magisve 
activus  reddatur.  Et  sic  ordinem  teneant,  ut  instar  superficiei 
et  instar  cavitatis  in  fibris  simplicibus  formetur :  perfectio  enim 
formarum  superiorum  aut  simpliciorum  consistit  in  facultate  mu¬ 
tationes  accidentales  subeundi. 

l 

XXL 

Quod  fibra  simplex  non  sit  solida ,  sed  potius  ad  naturam 

fluidi  accedat. 

294.  Fibra  simplex  ex  formis  purissimis,  activissimis  et  simul 
vivis  constans  non  potest  quin  perpetuo  fluat,  seu  per  fluxionem 
suarum  substantiarum  determinetur :  unicum  enim  quod  quietem 
talibus  indit,  est  determinatio  istarum  secundum  aliam  formam, 
quam  quae  illis  propria  et  naturalis  est ;  quod  in  fibra  simplici  non 
dari  potest :  Ut  in  figura  angulari,  in  illa  enim  non  secundum 
naturam  aut  formam  suam  determinari  queunt,  quia  non  in 
circularem,  aut  spiralem  aut  vorticalem,  sed  ad  infinita  centra, 
quae  non  in  quandam  formam  perpetuo  mobilem  conspirant,  et 
quia  sunt  perpetuae  oppositiones  et  collisiones,  quies  et  inertia 
oritur :  aliter  in  fibra  simplici,  in  qua  illis  integra  libertas  fluendi 
relicta  est. 

295.  Fluidum  in  se  et  sua  natura  antecedit  solidum ;  nam  ut 
solidum  existat,  subsistat,  et  ad  nutum  sui  simplicis  moveatur,  a 
fluido  et  secundum  fluidi  naturam  determinandum  et  formandum 
est ;  sic  omne  solidum  in  sua  infantia  fluidum  fuisse  oportet ;  ipsa 
fibra  simplex  semper  est  in  sua  infantia  et  adolescentiae  flore ,  quia 
caeterae  fibra  et  vasa,  et  sic  universum  corpus  perpetuo  per  illam 
existunt,  subsistunt,  moventur  et  vivunt :  ideo  si  solida  foret  fibra 
simplex,  impos  agendi  foret,  ac  id  ipsissima  mors  totius  systematis. 
Quod  omne  solidum  in  primordiis  suis  fuerit  molle  imo  fluidum, 
id  non  scio  an  quisquam  jure  negare  potest,  nam  constat  solidum 
ex  partibus  et  quidem  minutissimis,  quae  per  se  in  massam  co¬ 
alescere  nequierant :  minus  in  corpore  animali,  ubi  tunicae  va¬ 
sorum  et  fibrarum  ad  amussim  correspondent  suis  fluidis  per¬ 
currentibus  :  in  ipsa  prima  formatione  in  ovo  aut  in  utero  omnia 
ita  mollicula  sunt,  ut  ne  hilum  consistat,  tempore  concrescunt, 
et  in  senectute  indurescunt,  unde  quies,  frigus  et  mors. 

296.  Nec  obstat,  quod  nervus,  qui  est  congeries  fibrarum  per 
gradus  a  simplici  compositarum,  mollior  aut  durior  sit,  et  cohae¬ 
reat  ;  ut  enim  nervus  resolvitur  in  sua  principia,  ita  decrescit  ejus 
soliditas,  et  accrescit  fluiditas  partium  constituentium.  Ad  nervi 
consistentiam  duriusculam  contribuunt  etiam  humores ,  qui  per¬ 
currunt  fibras  medullares,  et  interstitia  fibrarum,  ut  et  interstitia 


FIBRARUM  DERIVATIONES. 


147 


fasciculorum,  qui  corpusculis  salinis  et  sulphureis,  totidem  formis 
angularibus,  et  vi  inertiae  praeditis  impraegnati  sunt.  Confer 

caput,  x. 

297.  Ipsa  etiam  anatomia  liquido  demonstrat,  quod  fibrae  quo 
propius  ad  origines  suas  seu  substantias  corticales  perveniunt,  eo 
teneriores  et  molliores  sint,  imo  quod  ad  minimum  tactum  in  gut¬ 
tulam  diffluant,  sic  ut  fibrae  in  se  et  sua  natura  sint  molliusculae, 
quousque  sensus  et  tactus  pertingit,  quid  non  fibrae  simplices,  quae 
supra  sensum  et  tactum  nostrum  positae  sunt.  Consequitur  ergo, 
quod  fibra  simplex  non  sit  solida  et  dura  :  uti  plures  opinati  sunt. 
Uti  Aristoteles,  qui  fibram  non  modo  terrenam  sed  etiam  solidam 
asserit,  et  ex  illo  Schola  Peripatetica,  ut  et  plures  nostratium, 
praeter  aliquot  medicos,  quorum  tamen  princeps  Hippocrates, 
nihil  dari  in  corpore  animali,  inquit,  quod  non  sit  transpirabile 
et  conspirabile.  Leeuwenhoek  passim  meminit  humoris  visi  in 
guttulam  ex  disruptis  fibris  confluxi,  his  verbis,  “  praeterquam 
vidi  multa  parva  vascula  in  aquosam  materiam  degenerasse,”  et 
alibi,  “  quaedam  vasa  in  aqueam  materiam  confluxisse,”  n.  22, 
quod  fieri  nequirat,  nisi  poene  fluida  forent.  Id  in  experientiae 
luce  est,  quod  principia  nervorum  in  cerebris  molliuscula  sint, 
quamvis  nervi  inde  oriundi  durius  quia  compactilis  consistant, 
quod  etiam  omnes  fere  anatomici  memorant,  vide  Willisium  et 
Bartholinum,  n.  8  et  14.  Imo  quidam  mucus  sub  pia  meninge 
super  cerebellum  apparet,  a  quo  stamina  adhuc  molliora  defluunt, 
observante  Ruyschio ;  quid  non  in  insectis,  quae  ipsa  tanquam 
tenuis  humor  sunt.  Talis  essentia,  quae  simplicem  fibram  per- 
micat,  et  illam  excitat,  quando  fluit,  tunc  in  circo  suae  naturae 
est,  et  fertur  quo  illam  ejus  anima  determinat :  sed  utcunque 
fluendo  agit,  usque  in  ipsa  gradus  fluiditatis  distinctissime  dan¬ 
tur,  et  sibi  correspondent,  ut  in  visibilibus  solidum  et  molle, 
ac  molle  et  fluidum ;  nam  talis  essentia  omnem  universim  da- 
bilem  variationis  rationem  suscipere  potest :  inde  harmoniae. 

XXII. 

Quod  ex  fibris  simplicibus  oriantur  fibrae  medullares  vel  ner- 

veae,  et  ab  his  vasa  sanguinea. 

298.  Sunt  fibrae  simplices,  sunt  compositae,  quas  medullares 
et  nerveas  appellamus :  Ex  descriptione  fibrarum  in  sequentibus 

melius  liquet,  quae  sunt  fibrae  simplices,  et  quae  compositae ; 
compositae  dicuntur,  quae  fasciculum  nerveum  componunt,  hic 
fasciculus  non  est  fibra  adhuc  magis  composita,  sed  est  aggre¬ 
gatum  fibrarum  ;  istae  fibrae,  quas  compositas  vocavimus,  sunt 
quae  a  Leeuwenhoekio  per  microscopium  visae,  et  in  ejus  tabulis 
delineatae  exhibentur,  has  distinctionis  causa  a  simplicibus  ap¬ 
pellamus  nerveas  seu  medullares,  quia  nervi  compagem  et  me¬ 
dullam  cerebri  principaliter  constituunt.  Et  sunt  vasa  sanguinea 
seu  arteriae  et  venae.  Ex  fibra  simplici  formatur  composita  seu 
nervea,  ex  nervea  immediate  et  mediate  vas  sanguineum.  Ita 
fibra  simplex  est  fibra  prima ,  fibra  medullaris  est  secunda  seu 
media,  et  vas  sanguineum  est  fibra  tertia  seu  ultima.  Hac  ratione 
possunt  fibrae  etiam  vasa  appellari,  scilicet  quod  fibra  prima  sit 
vas  simplicissimum,  fibra  secunda  vas  medium,  et  arteria  ac 
vena  vas  proprie  seu  sanguineum  :  ita  sunt  tres  gradus  fibrarum 
seu  vasorum.  Haec  est  causa  quod  anatomici  promiscue  fibras 
appellent  vascula,  et  vascula  fibras ;  nam  vasculum  denotat  exi¬ 
guum  canaliculum,  per  quem  fluidum  circulat.  Praeter  illa 
dantur  etiam  fibrae  medice  naturae,  seu  fibrae  corporeae,  de  quibus 
alibi.  De  illis  vide  supra  cap.  ix.,  et  in  Transactione  sequente 
de  Spiritu  Animali. 

299.  Uti  fibrae  seu  vasa  per  triplicem  compositionis  gradum 
descendunt,  ita  etiam  fluida  seu  humores,  qui  fibras  istas  seu  vasa 
percurrunt .  Fibram  simplicem  seu  primam,  permicat  essentia 
vere  animalis,  quam  ipsam  animae  substantiam  esse  diximus ;  vide 
cap.  xxi.  Fibram  medullarem  seu  mediam  perfluit  altera,  seu 
media  animalis  essentia,  quae  spiritus  animalis  vocatur ;  de  quo 
in  Transactione  IV.  seu  sequente  :  Fibram  ultimam ,  seu  vas  ar¬ 
teriosum  et  venosum  percurrit  sanguis  ruber.  Hae  essentiae  vel 
haec  fluida  eodem  ordine  sibi  mutuo  succedunt,  quo  ipsae  fibrae. 
De  his  copiose  vide  actum  in  Trans.  I.  et  II.,  consule  Trans.  II., 
n.  222,  ubi  loca  sunt  allegata.  Ita  omnes  queunt  essentiae  ani¬ 
males  seu  vitales,  ut  et  omnes  sanguines,  imo  omnes  animae  sui 
mundi  vocari ;  quod  sanguis  sit  anima  corporea,  vide  Trans.  I., 
n.  46.  Ideo  etiam  animam  brutorum  in  sanguine  eorum  hospitari 
Sacra  Scriptura  firmat ;  quae  etiam  sanguinum  meminit,  uti  quod 
sanguines  Abeli  clament  vindictam;  et  passim  alibi.  Nam  una 
descendit  ab  altera ;  ac  posterior  vicem  agit  prioris,  ita  sanguis 
ruber  vicem  animce  in  corpore  seu  in  ultima  sphaera  sui  mundi. 
Sed  de  singulis  fibris  ordine. 

300.  Fibra  simplex  usque  a  sua  origine  in  glandula  corticali, 
quam  contexit,  tanquam  radius  versus  ultima  puncta  corporis 
sinuose  emicat ,  et  per  mirificam  circumvolutionem  seu  formam, 
quam  vorticalem  appellavi,  excitat  canaliculum,  qui  est  fibra  me¬ 
dullaris  seu  media ;  ita  lieec  fibra  est  mera  aliqua  membrana  per 
circmngy rationes  fibrae  simplicis  effor mata.  Haec  fibra  medullaris 
ex  fluxione  vorticali  fibrae  suae  simplicis,  suam  fluxionis  formam, 
quae  est  simpliciter  spiralis,  secundum  legem  ordinis  in  derivatione 
formarum,  ducit.  Regulam  derivationis  communem  vide  n.  27 4, 
et  quomodo  una  forma  ordine  fluit  ab  altera,  et  spiralis  a  vor¬ 
ticali  ;  tum  quod  forma  fluxionis  fibrae  nerveae  sit  spiralis  vide 
caput  xvi. 

301.  Fibra  medullaris  seu  nervea  per  similem  modum  aut 
circumgy rationem  excitat  et  conglomerat  tenues  canaliculos,  qui 
sunt  minima  vasa  sanguinea,  seu  arteriae  et  venae  capillares ;  ita 
etiam  haec  vascula  sunt  merae  membranae  per  consinuationem  fibrae 
medullaris  formata.  Haec  videas  demonstrata  in  Trans.  I.,  n. 
146  ad  154.  Sed  ibi  nullam  mentionem  fibrae  simplicis  feci, 
modo  vasorum  exsanguium,  seu  quae  sanguinem  medium,  can¬ 
didum,  seu  illum,  qui  spiritus  animalis  vocatur,  vehunt ;  qua¬ 
propter  locus  ille  heic  melius  illustrandus  est ;  nec  satis  illustrari 
potest,  quam  in  Transactione  sequente,  ubi  de  Spiritu  Animali, 
ut  et  Fibra  Corporea  agere  constitui ;  interim  quod  vas  sangui¬ 
neum  ex  fibris  nerveis  oriundum  sit,  ibi  illustratum  videas.  Haec 
vasa  ex  fluxione  spirali  fibrae  medullaris  suam  formam,  quae  est 
simpliciter  circularis,  secundum  legem  ordinis  in  derivatione  for¬ 
marum,  ducunt,  n.  274  et  cap.  xvi. 

302.  Ex  his  fibris  seu  ex  fibra  simplici,  composita  et  vase 
sanguineo  producitur  omne  id,  quod  in  universo  corpore  existit, 
nam  nihil  datur  in  quadam  glandula,  musculo,  organo  sensorio, 
et  viscere,  quam  triplex  haec  fibra,  cum  omni  varietate  distinc¬ 
tissime  formata  et  conserta ;  ita  etiam  in  tunicis  arteriarum  et 
venarum  majorum,  in  quibus  nihil  deprehenditur ,  quam  compli¬ 
catio  fibrae  et  vasculi. 

303.  Tunicae  arteriarum  majorum  enumerantur  quinque;  prima 
seu  extima  earum  est  nervosa  in  superficie  exteriore,  et  vasculosa 
in  interiore,  secundum  Clar.  Boerliaavium,  Trans.  I.,  n.  126. 
Praeterea  innumeri  sunt  nervi,  qui  in  truncos  arteriarum  et  ve¬ 
narum  influunt,  uti  intercostalis  in  ramos  azygae,  ipsamque 

azygam  et  venam  cavam,  in  aortam,  ut  et  in  carotidem  internam, 
et  ubivis  alibi ;  super  quas  tanquam  hederae  perreptant,  et  inde 
versus  interiora  se  recipiunt ;  ita  etiam  super  vasa  pulmonaria, 
circum  quae  fibrae  in  modum  spirae  fluunt ;  hoc  ita  obvium  est, 
ut  ne  quidem  dubitandi  locus  detur;  ita  etiam  in  superficiem 
cordis  et  ejus  musculum,  vide  Trans.  I.,  §  vii.,  de  Motu  Cordis 
Adulti ;  et  tam  exstanter,  ut  ex  ipsa  fibrarum  nervearum  deter¬ 
minatione  judicare  liceat,  qualis  sit  cordis  ut  et  ejus  arteriarum 
motus  seu  motus  determinatio  :  in  macerato  musculo  cordis  nihil 
deprehendit  Lancisius,  quam  fibras  et  vasa  sanguinea.  Ex  in¬ 
fluxu  fibrarum  in  vasa  sanguinea  causa  motionis  muscularis,  non 
scio  an  aliunde,  evidenter  deduci  potest.  Secunda  est  cellulosa , 
quce  etiam  glandulosa  vocatur.  Secundum  Heisterum  et  Boer- 
haavium,  n.  120,  126,  et  alibi  Trans.  I.  Tertia  est  tendinea ; 
quarta  musculosa  ex  fibris  annularibus  quam  plurimis  contexta  ; 
quinta  seu  intima  est  membranacea ,  quce  a  quibusdam  etiam  nervea 
vocatur.  Confer  Heisterum,  Trans.  I.,  n.  120,  et  Boerhaavium 
n.  126.  Hce  quinque  membranee  ex  solis  fibris  et  vasculis  diversi¬ 
mode  complicatis,  formata  sunt.  A  prima  membrana,  quce  est 
nervea  et  simul  vasculosa,  producitur  altera  seu  glandulosa,  ex 
hac  iterum  tendinea,  ex  totidem  emissariis  aut  ductibus  glandu¬ 
larum  conflata ;  ex  hac  denique  muscularis ;  ita  vasa  sanguinea, 
tam  immediate  quam  mediate  a  fibris  medullaribus  excitantur ;  et 
forma  in  microcosmo  animali,  ut  in  macrocosmo  sibi  mutuo  suc¬ 
cedunt.  De  Tunicis  Arteriarum,  earum  Derivatione,  confer 
totum  §Phum  ii.,  Transactionis  Primse. 


XXIII. 

De  formis  regni  animalis ,  et  de  earum  successione  seu  deri- 
vatioiie  mediantibus  fibris  et  vasis. 

301.  Forma  in  regno  animali  sunt  totidem  ac  forma  in  uni¬ 
verso  mundo,  de  quibus  transactum  est ;  nec  differunt  natura 
fluxionis ;  proinde  sunt  etiam  calestes,  vorticales,  spirales,  cir¬ 
culares,  et  tandem  rectilinea  vel  angulares.  Sed  quia  insuper  id 
habent,  quod  vivant,  vocantur  ha  forma  vitales ;  ac  prima  earum 
spiritualis,  catera  autem  organica.  Verum  ut  una  forma  deri- 

vetur  et  procreetur  ab  altera,  erunt  fibra,  primum  simplices,  dein 
compositos  seu  medullares,  tandem  vasa  sanguinea,  quos  totidem 
sunt  determinationes  essentiales. 

305.  Prima  forma,  quos  etiam  est  prima  natura  et  prima  vita 
hujus  regni,  est  calestis  et  spiritualis,  proprie  anima,  qua  est 
substantia  simplex,  cui  hac  forma  inest :  hac  etiam  est  eminenter 
organica,  et  organum  sui  corporis  eminens  vocari  meretur :  Trans. 
II.,  n.  275.  Nam  est  forma  formarum  reliquarum  sui  microcosmi; 
cateras  enim  ut  a  se  derivatas  vel  derivandas  extra  se  et  instar 
ejus  in  se  ut  prasentes  contemplatur.  Spiritualis  est  anima  :  sed 
primitivi  cortices  sunt  forma  caelesti. 

306.  Altera  forma  est  substantia  corticalis  et  cineritia  in  cere¬ 
bro,  cerebello,  medulla  oblongata  et  spinali,  qua  a  prima  seu  ab 
ejus  substantiis  per  fibras  simplices  essentialiter  determinatur ; 
exinde  fit,  quod  hac  forma  sit  vorticalis :  et  quia  fibra  simplex 
vivit,  capp.  xix.,  xx.,  est  illa  forma  intellectualis;  inest  enim  ei 
facultas  percipiendi,  intelligendi,  judicandi  et  volendi,  quod  a  sua 
anima,  qua  est  spiritualis  et  intcllig entia,  trahit.  Hac  est  prima 
organica,  vel  prima  organicarum  sequentium  :  vide  totam  Trans. 
II.,  §  ii  et  iii. 

307.  Tertia  forma  est  totum  cerebrum  late  sumtum,  quod  a 
secunda  seu  ab  ejus  substantiis  corticalibus  per  fibras  medullares 
determinatur :  exinde  fit,  quod  hac  forma  sit  spiralis.  Nam 
totum  cerebrum  in  spiras  circumvolutum  et  tractum  est :  ita 
etiam  medulla  spinalis ;  tum  imprimis  fibrae  ab  iis  prodeuntes. 
Et  quia  fibra  medullaris  vivit :  nam  integra  fibra  secunda  seu 
medullaris  a  prima  seu  simplici  existit,  cap.  xxii.,  sic  vitam  non 
tam  distinctam  sed  obscuriorem,  quam  fibra  simplex ;  est  in¬ 
tellectuali  inferior,  et  proprie  sensitiva  vocanda,  inest  enim  ei 
facultas  appercipiendi  illa  qua  ab  organis  externis  sensuum  Hia¬ 
buntur,  ut  et  imaginandi  cupiendique.  Nam  intelligere  et  sentire, 
cogitare  et  imaginari,  velle  et  cupere  sibi  mutuo  correspondent, 
ut  potentia  formae  superioris  potentiae  formae  inferioris ;  uti  in 
Tractatu  de  Correspondentiis  videbitur.  Quod  a  sua  forma  in¬ 
tellectuali  trahit :  hac  est  forma  secunda  organica  :  si  forma  spi¬ 
ritualis  seu  anima  sumitur  ut  supra  omnes. 

308.  Quarta  forma  est  cor  late  seu  una  cum  arteriis  et  venis 
sumtum,  qua  a  tertia  seu  a  cerebro  per  vasa  sanguinea  determi¬ 
natur,  exinde  fit,  quod  hac  forma  sit  circularis.  Vasa  sanguinea 

non  proprie  dici  possunt  oriri  a  corde,  sed  postmodum  quando 
orta  sunt  in  cor  influunt,  sed  a  fibris  nerveis  excitantur  secun¬ 
dum  ea,  quae  in  capite  praecedente  allata  sunt ;  quod  etiam  Clar. 
Malpighius  observavit  in  pullis  incubatis,  scilicet  quod  vasa  san¬ 
guinea  non  statim  pertingant  ad  suum  corculum,  sed  prius 
circumstent,  et  successive  approximentur ;  tum  etiam  ex  eo, 
quod  corculum  post  cerebrum  existat  fibris  circumvolutum  :  ideo 
cerebrum  sanguinea  vasa  et  ipsum  cor  ad  agendum  excitat,  et 
in  musculis  prorsus  determinat,  confer  Trans.  I.,  §  iii.  Et  quia 
vivit  vas  sanguineum  sed  obscuriorem  vitam :  ratio  est,  quia  ex 
meris  fibris  simplicibus  consistit ;  quapropter  etiam  scholastici 
statuunt  sedem  animae  in  corde,  et  simul  inde  fibras  sensorias 
produci  crediderunt,  hcec  forma  proprie  animalis  vocanda  est ; 
inest  enim  cordi  ejusque  arteriis  facultas  agendi  et  obscure  sen¬ 
tiendi,  Trans.  I.,  n.  231,  232,  233.  Quod  a  cerebro  trahit : 
quicquid  enim  est  animatum  id  vivit ;  ideo  etiam  vasa  sanguinea, 
sed  in  suo  gradu. 

309.  Quinta  forma  est  totum  corpus  late  sumtum,  quod  a 
quarta  seu  a  corde  per  fibras  motrices  determinatur :  exinde  fit 
quod  hcec  forma  sit  rectilinearis  et  angularis,  qualis  est  in  mus¬ 
culis,  tendinibus,  cartilaginibus,  ossibus.  Et  quia  fibra  motrix 
agendo  vivit,  et  vivendo  agit,  hcec  forma  proprie  corporea  vocanda 
est ;  inest  enim  corpori  ejusque  membris,  visceribus,  organis  mo¬ 
toriis  actio,  quod  a  suo  corde  trahit.  Hcec  est  ultima  forma  seu 
complementum  formarum,  quce  correspondet  primce  in  anima. 

310.  Ita  in  regno  animali  formae  dantur  priores  et  posteriores, 
atque  succedit  et  derivatur  una  ab  altera ;  scilicet  a  spirituali  in¬ 
tellectualis,  ab  intellectuali  sensitiva,  a  sensitiva  animalis,  et  ab 
animali  corporea.  JJnaquaevis  forma  prior  in  se  potentia  tenet  et 
complectitur  omnes  posteriores,  et  unaqucevis  posterior  actu  priores. 
Talis  est  successio  et  derivatio  formarum  in  regno  animali,  quce 
prce  formis  pure  naturalibus  id  possident,  quod  simul  ac  naturaliter 
agunt,  etiam  spiritualiter  vivant ;  et  sic  a  potiori  denominantur. 

311.  Fibrce  simplices  sunt  determinationes  essentiales  animce  : 
fibrce  compositae  seu  medullares  sunt  determinationes  essentiales 
substantiae  corticalis  :  nervi  et  fasciculi  nervorum  sunt  cerebri : 
vasa  sanguinea  sunt  cordis  :  et  fibrce  motrices  sunt  corporis ;  ncim 
ex  illis  conjlantur  membra  et  viscera. 

312.  Fibrce  simplices  sunt,  per  quas  se  modificat  anima  ad 

machinam  suam  organicam  formandam ;  fibrae  secundae  seu  me¬ 
dullares  sunt,  per  quas  se  modificat  mens  rationalis,  ut  agere 
possit  quod  judicat,  concludit,  vult.  Nervi  et  nervorum  fasciculi 
sunt,  per  quos  se  modificat  cerebrum,  ut  determinetur,  quod  dis¬ 
cupit  ejus  animus.  Vasa  sanguinea  sunt,  per  quae  se  determinat 
cor,  ut  effectum  consequantur,  quae  superiores  formae  intuentur, 
volunt  et  discupiunt.  Fibrae  motrices  sunt,  quibus  integra  mem¬ 
bra  et  viscera  moventur,  quae  sunt  ultimi  effectus,  unde  actus. 

313.  Fibrae  simplices  per  formam  fluxionis  vorticalem  deter¬ 
minantur  et  modificantur  :  fibrae  compositae  per  formam  fluxionis 
spiralem  :  vasa  sanguinea  per  circularem  :  et  fibrae  motrices  per 
linearem.  Quod  autem  nervos  et  nervorum  fasciculos  spectat, 
illi  non  sunt  determinantes,  sed  determinantium  aggregata. 


XXIV. 

Quod  universa  forma  corporis  tam  interna  quam  externa  ex 

sola  fibra  simplici  constet. 

314.  Si  a  fibra  simplici  excitetur  composita  seu  nervea,  a  fibra 
nervea  vas  sanguineum ;  et  in  corpore  nihil  sit  praeter  fibras  et 
vasa  sanguinea,  quae  cunctas  formas  organicas  componunt,  se¬ 
quitur,  quod  nihil  sit,  quam  fibra  simplex,  quae  corporis  tam  in¬ 
ternam  quam  externam  formam  construit.  Ita  nihil  est  vere  sub¬ 
stantiale  in  toto  corpore,  quam  fibra  simplex,  et  nihil  in  fibra 
simplici  quam  substantia  animae.  Compages  tendineas,  cartila¬ 
gineas,  et  osseas  nec  nisi  quam  ex  vasis  et  fibris  in  sua  prima  in¬ 
fantia  constitisse  confirmat  anatome pullorum  in  ovis,  et  embryonum 
in  uteris.  Clar.  Lancisius  in  Tractatu  de  Corde  convincit,  quod 
materia  tendinea  cordis  ex  fibris  muscularibus  strictius  unitis 
consistat.  Quod  compago  muscularis  in  substantiam  tendineam, 
haec  in  cartilagineam,  haec  iterum  in  osseam  concrescat,  satis 
evidens  est :  tum  etiam  quod  ipsum  cranium  fuerit  membrana 
cedens  et  mollis ;  ita  etiam  caetera  ossa,  quae  mollia  sunt  ante¬ 
quam  dura,  et  fluida  antequam  mollia.  Vasa  umbilicalia,  ductus 
arteriosus  cordis  tempore  mutantur  in  tendines ;  ita  etiam  plura 
alia  vascula,  quae  sanguine  suo  orbantur,  et  aliena  humoris  spe¬ 
cie  obstipantur. 

315.  Ipsa  fluida,  quae  fibras  et  vasa,  et  ab  illis  conformatos 
ductus  percurrunt,  sunt  totidem  rivuli,  qui  intra  suos  canaliculos 
meant  et  circulos  peragunt ;  ipsi  vero  canaliculi,  ex  fibra  simplici 
structi  sunt ,  qui  efformant  formam,  ad  quam  sic  fluida  non  plus 
contribuunt,  quam  ut  illam  sustineant.  Apparet  tanquam  aliqua 
vasa  aut  filamenta  etiam  ex  materia  terrestri  forent  compaginata, 
sed  sunt  modo  humores  terrestribus  particulis  impraegnati,  qui 
canales  illos  obstipant,  et  mentiuntur  tanquam  ipsi  canales  a 
materia  terrestri  forent  confabricati,  uti  in  ossibus,  quae  usta 
urinosum  odorem  spargunt,  et  cocta  in  gelatinam  abeunt :  imo 
etiam  tunicarum  vasa  et  ductus,  hinc  fit  quod  credamus  ipsam 
tunicam  talem  esse. 

316.  Si  fibra  simplex  sit  natura  caelestis  et  spiritualis,  et  si 
sit  determinatio  essentialis  ipsius  anima,  sequitur  quod  forma 
corporis  tam  interna  quam  externa  sit  ex  origine  caelesti  et  spi¬ 
rituali  ;  et  sit  anima  in  ultimis. 


XXV. 

Quid  anima  et  quid  corpus  proprie. 

317.  Anima  est  purissima  essentia  animalis,  caelestis  et  spi¬ 
ritualis,  quae  fibram  simplicem  excitat  et  modificat,  et  simul  san¬ 
guinem  tam  candidum  quam  rubrum  ingreditur.  Ejus  omnia  in¬ 
dividua  sunt  formae  perfectissimae,  primae,  supremae,  simplicissimae, 
immediate  formae  spirituali  divinae  subjectae,  et  ad  receptionem  ac 
influxum  ejus  operationum  creatae  :  hae  formae ,  quae  ideo  sunt  vitae 
et  intelligentiae,  sunt  anima.  Et  quia  haec  totam  formam  animalem, 
qualem  oculis  contemplamus,  construit,  est  ideo  omnis  in  qualibet 
parte,  et  unicum  substantiale,  quod  in  toto  hoc  systemate  regnat 
et  vivit. 

318.  Quid  autem  corpus?  Sunt  proprie  partes  terrenae,  uti 
salinae,  sulphureae,  oleosae,  aqueae,  aliaeque  ex  regno  minerali  et 
vegetabili,  ut  et  ex  sinu  atmo sphaerarum  depromptae,  quae  sanguini 
rubro  et  candido,  caeterisque  humoribus  a  sanguine  oriundis  insunt , 
et  sanguinem  circumfluunt :  hae  sunt  formae  angulares,  inertes, 
frigidae,  mortuae,  graves,  materiales  et  corporeae,  ac  ipsissimae, 


DE  CIRCULO  \ITJE. 


155 


qua  id,  quod  corpus  appellatur,  constituunt:  nec  quicquam  ad 
formam,  quam  ut  anima  sic  non  aliter  e  suo  calo  descendere  et 
incolere  possit  tellurem,  contribuunt. 


XXYI. 


De  circulatione  sanguinis  rubri,  purioris  et  purissimi  per 
vasa  et  fibras ;  id  est,  de  circulo  vitee ;  per  quem  com¬ 
mercium  animae  et  corporis  peragitur. 

319.  Sanguis  ruber  seu  ejus  globuli  quavis  circulationis  vice 
in  sanguinem  puriorem ;  et  hic  seu  ejus  globuli  iterum  in  purissi¬ 
mum  resolvitur,  ac  trajectis  fibris  recomponitur ;  et  sic  porro. 
De  solutione  sanguinis  rubri  transactum  est  supra  n.  199,  200. 
Trans.  II.,  n.  117  ad  132,  165,  222.  Trans.  I.,  n.  92—96, 
100,  108,  149,  150,  158 — 160,  371,  649.  Interim  heic  quo¬ 
que  aliquid  adjicere  volo,  nam  interest  ut  de  his  persuadeamur, 
nam  ut  continuetur  una  circulatio  in  alteram,  ne  necessum  est 
ut  sanguis  bis  iterumque  solvatur.  Id  notum  est,  quod  mollior 
meliorque  sanguis  versus  cerebra  subtrahatur,  tum  quod  vilior 
rejiciatur,  et  quidem  versus  hepar,  unde  materia  bilis.  Quod 
melior  sit,  qui  mollior,  flexibilior  et  divisibilior,  id  pluribus  expe¬ 
rimentis  persuasus  Leeuwenhoekius  his  verbis  confirmat ;  “  Vidi 
quod  globuli  sanguinei  possent  prolongari,  et  evadere  eo  flexi¬ 
biliores,  quo  sanguis  esset  sanior,  quod  scilicet  redigi  quirent 
in  figuram  oblongam,  seu  crassitie  triplo  longiorem  :  quum  segro- 
taret,  quod  globuli  duriores  et  firmiores  apparerent,  sed  meliore 
valetudine  fruente,  quod  uti  molliores  et  fluidiores,  invicem 
melius  consociarentur ;  unde  inducit,  quod  mors  ex  duritie 
eorum  succedat,”  Trans.  I.,  n.  29.  Praeter  quod  solutiones 
eorum  frequenter  animadverterit,  vide  supra  n.  200,  et  subjecti 
igni  destillatorio  in  spiritus  et  olea  actualiter  solvantur.  Patio 
etiam  adstipulatur,  nam  extra  omne  dubium  est,  quod  sanguis 
non  solum  nascatur,  sed  etiam  denascatur,  et  renascatur,  ut 
aptus  sit  fibras  medullares  in  cerebro  distincte  ingredi  et  perlabi, 
et  producere  quicquid  in  systemate  corporeo  ad  continuationem 
et  sustentationem  conducit :  ipsae  arteriae  et  vasa  dirimuntur  in 
minora,  et  tandem  medio  cortice  in  fibras,  aliter  omnino  per¬ 
fluente  succo  destituerentur,  vel  obstruerentur,  vel  perpetuis 

aneurysmatibus  sauciarentur.  Sanguis  si  non  recluderetur,  non 
potuisset  hypotheca  et  seminarium  esse  omnium  in  suo  corpore ; 
si  enim  ut  aliquid  ex  se  promat,  necessum  est  sinus  suos  aperiat, 
ac  contineat  quod  dare  possit ;  id  non  ex  sero  venit,  nam  serum 
est  propter  sanguinem.  Ut  toties  componatur  et  recomponatur 
sanguis  opus  est  quotidie  alimentis,  chyli  affiuxu,  imo  etiam 
victu  puriore  ex  aere  et  aethere  circumfluo  :  sed  singula  quid  re¬ 
censeam,  innumera  sunt,  quae  confirmant,  imo  etiam  phaenomena 
in  singulis  morbis. 

320.  Ita  est  circulatio  distincta  sanguinis  rubri ;  distincta 
sanguinis  purioris  seu  spirituum  nostrorum  animalium ;  et  dis¬ 
tincta  sanguinis  purissimi ,  seu  essentiae  nostrae  animae  :  Uti  dis¬ 
tincta  sunt  vasa ,  scilicet  arteriae  et  venae  ;  distinctae  fibrae  medul¬ 
lares  seu  nervece ;  et  distinctae  fibrae  simplices.  Ita  tres  sunt 
circulationes,  uti  tres  sunt  sanguines  seu  fluida  animalia ;  et  tres 
sunt  fibrae  seu  vasa. 

321.  Prima  circulatio,  prout  ipsa  fibra  quae  est  simplex,  et 
ipse  sanguis  qui  est  purissimus ,  est  omnium  simplicissima,  suprema, 
intima,  remotissima  et  perfectissima,  unica  quae  in  caeteris,  et 
supra  caeteras  regnat :  de  qua  praedicari  convenit,  quicquid  de  fibra 
simplici  ejusque  substantiis  et  formis  praedicatum  est ;  nam  illae 
ipsae  sunt,  quae  hunc  circulum  peragunt. 

322.  Secunda  circulatio,  prout  ipsa  fibra  quae  est  medullaris, 
et  ipse  sanguis  qui  est  purior,  primae  circulationi  proxime  succedit, 
et  circulationem  tertiam  proxime  antecedit,  ita  est  media,  et  sim¬ 
plicior,  superior,  intimior,  remotior  et  perfectior  sequente ;  sed 
minus  simplex,  inferior,  posterior,  exterior  et  imperfectior  prae¬ 
cedente  :  de  qua  praedicari  convenit,  quicquid  de  fibra  medullari 
seu  nervea,  et  quicquid  de  sanguine  puriore,  seu  spiritu  animali 
praedicatum  est,  nam  ille  ipse  est  qui  hunc  circulum  peragit. 

323.  Tertia  circulatio,  prout  ipsa  fibra  ultima  seu  vas  san¬ 
guineum,  et  ipse  sanguis  ruber,  circulationi  secundae  proxime 
succedit,  ita  est  trium  ultima,  extima,  proxima,  composita,  et 
binis  prioribus  imperfectior,  ipsaque  corporea ;  in  qua  et  supra 
quam  binae  caeterae  regnant :  de  qua  praedicari  convenit,  quicquid 
de  arteria  et  vena,  et  de  sanguine  rubro ;  nam  ille  ipse  est,  qui 
hunc  circulum  peragit.  De  his  circulationibus  confer  Trans.  I., 
n.  148,  325  ad  345,  et  359  ad  370. 

324.  Caeteri  humores,  qui  ex  sanguine  ejusque  purioribus  es- 

sentiis  ejusque  elementis  salinis,  aque  sero  compositi  sunt,  etiam 
suas  circulationes  agunt ;  nam  nullus  datur  humor  animalis,  qui 
non  suo  modo  circulat ;  vide  Trans.  I.,  n.  148.  Sed  lue  circula¬ 
tiones  sunt  speciales  et  particulares,  aque  sanguinis  pendent : 
tres  vero  memoratae  sunt  determinantes  omnium  in  suo  regno ; 
quare  prima  est  universalis  superior,  secunda  est  universalis  in¬ 
ferior,  tertia  seu  sanguinis  est  communis.  Quid  universale  supe¬ 
rius  et  inferius,  et  quid  commune,  vide  Trans.  II.,  n.  205. 

325.  Uti  fibra  simplex  ingreditur  et  excitat  fibram  medullarem 
aut  nerveam  ;  cap.  xxii.,  ita  circulatio  prima  secundam.  Seu  uti 
prima  animalis  essentia,  quae  est  ejus  anima,  ingreditur  et  deter¬ 
minat  secundam  aut  mediam,  quee  est  spiritus  animalis,  Trans. 
I.,  n.  37,  40,  41,  91,  97,  190,  503,  556,  634,  636,  et  in  Trans, 
de  Spiritu  Animali,  ita  circulatio  prima,  circulationem  secundam . 

326.  Uti  fibra  composita  seu  medullaris  ingreditur  et  componit 
vas  sanguineum,  cap.  xxii.,  ita  circulatio  secunda  tertiam.  Seu 
uti  spiritus  animalis  ingreditur  et  determinat  sanguinem  rubrum, 
ita  circidatio  secunda  tertiam.  Ita  quicquid  de  fibris  et  vasis 
eorumque  fluidis  dictum  est,  de  circulationibus  dici  convenit :  nam 
circulatio  indicat,  quce  et  qualis  sit  forma  fluxionis  in  fluidis, 
et  in  eorum  fibris  aut  vasis  :  ut  et  vicissim. 

327.  Unaqucevis  circulatio  separatim  peragitur ;  omnes  etiam 
conjunctim,  prima  scilicet  in  secunda,  et  prima  ac  secunda  simul 
in  tertia  seu  in  sanguinea.  Ipse  influxus  unius  in  alteram  est 
quem  circulum  vitee  appellamus.  De  hoc  circulo  vide  prima  nostra 
meditata  in  Trans.  II.,  n.  168  ad  172.  Qui  si  rite  exploratur, 
etiam  quale  sit  commercium  mutuum  et  reciprocum  animee  et  cor¬ 
poris  intelligitur .  Nam  prima  circulatio  est  animee ;  vox  circu¬ 
lationis  quidem  involvit  motum  localem,  et  anima  tamen  est 
extensi  et  motus  expers,  n.  289 :  Sed  quia  est  animae  deter¬ 
minatio  secundum  fibras  simplices,  et  determinatio  sine  fluxione 
concipi  nequit,  ideo  melioris  intellectus  gratia  pro  determinatione 
usus  sum  voce  circulationis,  licet  ipsa  vox  non  prorsus  sit  adae¬ 
quata,  nisi  ratione  correspondentiae,  et  per  analogiam,  confer 
n.  290.  Tertia  est  sanguinis  seu  corporea,  n.  323 ;  media  est 
spirituum  animalium ,  per  quos  influit  anima  in  corpus,  et  con¬ 
stabilitur  harmonia. 

DE  TUNICA  ARACHNOIDEA. 

328.  Tunica  arachnoidea  ab  Arachne,  cujus  telam  vel  tenui¬ 
tatem  imitatur,  nomen  mutuatum  se  pise  matri  superaddit,  et  tan- 
quam  altera  ejus  lamella  se  in  singulos  tractus  et  hiatus  externos, 
vel  submissos  vel  editiores,  vel  aequaliter  planos  cum  illa  trans¬ 
mittit,  non  tamen  subintrat  sulcos  et  liras ;  quapropter  illa  amota 
patet  quale  est  cerebrum,  et  praecipue  cerebellum  in  circulos 
discriminatum.  Occupat  subjacentem  matrem  arctius  in  supremo 
cerebro,  laxius  infra  et  supra  cerebellum,  strictius  in  medullae 
oblongatae  eminentiis,  solutius  in  convallibus,  tenacius  in  me¬ 
dullae  spinalis  facie  anteriore,  liberius  in  ejus  posteriore,  ubi  a 
decurrente  ligamento  denticulato  suspenditur ;  etiam  fraenat 
nervos  in  principiis. 

329.  Clariss.  Ridleius  :  “  Haec  veterum  opinio,  quod  pia 
mater  tanquam  alterum,  idque  simplex  integumentum  cerebri 
sit,  aeque  admissa  fuit  tanquam  mera  veritas  a  recentioribus 
duobus  anatomicis  eruditis  et  curiosis  Willisio  et  Yieussenio,  et 
a  caeteris  scriptoribus  neotericis,  si  Bidloo  et  Bohn  ab  his  ex¬ 
cipiamus,  quorum  uterque  distinctum  aliud  integumentum  cere¬ 
bri  se  reperiisse  contendit,  expansum  inter  aliud  externum  illud, 
duram  matrem,  et  boc  interius  piam  matrem,  unus  illorum  tri¬ 
bus  horis,  alter  vero  quindecim  post  mortem  diebus,  idque  ab 
illorum  utroque  censeretur  origo  secundi  proprii  medullae  spinalis 
integumenti :  Yieussenius  vero  piae  matris  duplicaturam  id  esse, 
in  ea  tantum  parte  supponit.  Jam  vero  quod  intermedia  quae¬ 
dam  detur  membrana  in  aliquibus  cerebri  partibus,  praesertim 
ad  cerebelli  basin,  unde  continuatur  deorsum  in  spinalem  me- 

d  ullam,  quaeque  secundum  proprium  partis  illius  integumentum 
constituit,  id  ego  jamdudum  observavi :  sed  utrum  illud  alia  sit 
membrana  absolute  distincta  ab  altera  illa  subjacente,  quam 
auctores  prselaudati  piam  matrem  proprie  nuncupant,  quseque 
spinse  medullari  cum  ipso  cerebro  communis  sit  qualis  etiam  est 
hsec  alia  secunda  intermedia ;  an  vero  sit  una  et  eadem  mem¬ 
brana  duplex,  utpote  in  duabus  laminis  consistens,  de  hoc  sane 
dubitari  potest.  Quapropter  ut  mihi  circa  hanc  difficultatem 
satisfacerem,  scrutinium,  quam  accuratissime  fieri  potuit,  in¬ 
stitui,  idque  in  cerebro  humano  impense  hydropico,  in  quo  nulla 
cavitas,  nullumque  interstitium  dabatur,  quod  aqua  extrava- 
sata  non  afflueret :  adeo,  ubicunque  juxta  naturalem  partium 
constructionem  aliqua  dabatur  hujus  membrana  laxior  duplica¬ 
tura,  quales  dantur  ad  extremitatem  calami  scriptorii,  inter 
superincumbens  cerebellum  et  medullam  spinalem ;  in  isthmo 
seu  spatio  inter  cerebrum  et  cerebellum  interjecto;  super  pro¬ 
cessus,  quos  nates  et  testes  vocant ;  in  depressiore  parte  cere¬ 
bri,  inter  principium  processus  annularis,  et  primam  appari¬ 
tionem  seu  projecturam  nervorum  olfactoriorum,  quam  Yesalius 
observavit,  et  pise  matris  processum  appellavit,  ingens  aquae 
copia  reperta  fuit,  quae  duplicaturam  illam  longe  ultra  naturales 
ejus  limites  distendebat.  In  subjecto  meo  hanc  membranam 
integram  inveni,  et  immunem  ab  omni  divisione  per  totam  ejus 
circumferentiam,  exceptis  regionibus  prius  observatis  :  quamvis 
hic  similem  supponens  conformationem  in  ista  cum  aliarum  par¬ 
tium  membranis,  hanc  dividere  molitus  sim,  idque  felici  successu 
in  plurimis  ejus  partibus,  sed  facilius  multo  in  principio  super¬ 
ficialium  plicaturarum  corticalis  cerebri  partis,  ubi  naturaliter 
exigua  dantur  interstitia,  inter  quse  plura  vasa  sanguinis  proser¬ 
punt,  et  sese  in  corticales  et  medullares  ejus  partes  immergunt. 
Hsec  duplicatura  manifestissime  etiam  communicatur  omnibus 
nervis  tam  intra  quam  extra  cranium,  per  exteriorem  suam  lami¬ 
nam  constituens  alterum  integumentum  sub  priori  a  dura 
matre  usque  ad  totum  fasciculum  nervorum,  et  tertium  per  in¬ 
teriorem  suam  laminam,  quse  involucrum  et  amictum  subminis¬ 
trat  singulis  simplicibus  fibrillis,  quse  collectim  sumtse  universum 
ipsum  nervorum  corpus  componunt ;  per  cujus  membranse  stu¬ 
pendam  tenuitatem  medullares  hasce  fibrillas  circumvestientis, 
quae  omnes  ex  se  ipsis  insensibiles  sunt,  contingit,  ut  tam 

promptus  inter  partem  et  partem,  et  inter  eas  omnes  ipsumque 
cerebrum  consensus  detur.” 

330.  Clar.  Winslowius  :  “  Binae  laminae  pise  matris  non  ita 
firmiter  cohaerent,  ut  binse  crassioris.  Araclmoides  seu  superior 
lamina  non  continua  est,  nisi  per  textum  quendam  cellularem, 
quae  totam  extensionem  communem  comitatur,  praeter  in  ali¬ 
quibus  locis  fundi  cerebri,  ubi  lamina  interna  expansiones  suas 
continuat,  quando  externa  aequaliter  super  partes  eminentiores 
extensa,  et  prorsus  ab  interna  separata  est  in  dictarum  partium 
intervallis  sine  textu  cellulari  inter  utramque.  Propter  separa- 
bilitatem  ejus  in  plurimis  locis  considerata  est  ut  externum  et 
tertium  involucrum  a  pia  matre  distinctum,  et  araclmoides  nun¬ 
cupata.  Tela  aut  textus  hic  cellularis  non  modo  extensionem 
communem  duarum  laminarum,  sed  etiam  particularem  internae 
in  omnibus  duplicaturis  et  septis  sequitur,  quod  per  flamen  in¬ 
jectum  praecipue  conspectui  potest  sisti.  Si  modo  foraminulum 
paretur  in  lamina  hac  externa  super  lobos  cerebri,  et  per  illud 
in  textum  cellularem  insuffletur,  apparebit  beneficio  flaminis 
utramque  membranam  stratim  separari,  et  simul  in  conspectum 
veniet  pulchra  ordinatio  septorum  membranaceorum  vel  dupli  ¬ 
caturarum  internae,  et  numerosa  distributio  vasorum  sangui¬ 
neorum  ibi  serpentium,  praecipue  post  injectionem  perfectam 
anatomicam,  vel  in  statu  inflammationis. 

331.  “  Membrana  arachnoides  distinctissime  apparet  a  pia 
meninge  separata  in  intervallis  omnium  eminentiarum  medullae 
oblongatae,  praeter  quod  inter  binas  lamellas  notetur  textus  cel¬ 
lularis.  Interna  vel  pia  mater  plus  semper  adhaeret  superficiei 
intervallorum  quam  eminentiarum,  tanquam  per  eminentias  ele¬ 
vata,  et  aequaliter  inter  portiones  inde  abscedentes  extensa, 
quibus  fortitur  unitur.  Memorata  haec  membrana  in  medulla 
spinae  ab  interna  sua  meninge  distinctius  separata  est,  ita  ut 
per  sufflamen  ab  uno  fine  ad  alterum  sub  specie  intestini  queat 
elevari,  interna  autem  fortiter  agglutinatur  medullae,  inque  ip¬ 
sam  plura  septa  et  productiones  immittit.  Si  per  foramen  in 
hac  pia  meninge  factum  ventus  inurgetur,  ille  ad  alteram  partem 
elevat,  et  intus  a  medulla  substrata  separat  superficiem.  Mem¬ 
brana  haec  arachnoides  etiam  fasciculos  originarios  nervorum 
usque  ad  illorum  transitum  separatim  sequitur,  et  format  spe¬ 
ciem  duplicaturae  interruptae  inter  chordulas,  quae  per  duram 

matrem  repunt.  Adhaerescit  durae  matri  firmius  infra  quam 
supra,  et  quodammodo  per  ligamentum  denticulatum,  quod  se¬ 
cundum  longitudinem  ad  bina  latera  regnat,  suspenditur.” 

332.  Clar.  Heisterus  :  “  Tunica  araclinoidea  in  superiore 
cerebri  parte  cum  pia  matre  adeo  arcta  haeret,  ut  sine  laceratione 
nequeat  separari :  in  inferiore  parte,  praesertim  circa  cerebellum, 
medullam  oblongatam  et  totam  spinalem  tam  laxa,  ut  facile  con¬ 
spici  queat.  Extenditur  prout  dura  mater  per  totum  cerebrum 
et  medullam  spinalem  :  ut  videri  potest,  si  in  aqua  vel  spiritu 
vini  suspenditur.  Nulla  habet  vasa  sanguifera;  est  instar  telae 
aranearum.  In  medulla  spinali  anterius  arcte  cum  pia  matre 
est  conjuncta,  posterius  quasi  libere  fluctuat.” 

333.  “  Delineationem  illius  membranae  videas  passim  apud 
auctores  :  a  God.  Bidloo  a  pia  meninge  separata  et  reclinata 
repraesentatur,  quam  dicit  albicantem  esse,  et  exhibet  minimis 
vasis  sanguineis  ornatam,  tenui  meninge  crassiorem,  crassa 
autem  tenuiorem,  in  omnibus  cerebri  circumgyrationibus  inven¬ 
tam.  Delineationem  ejus  praecipue  videas  apud  Clar.  Ruys- 
chium,  a  substrata  meninge  per  flatum  separatae;  ubi  etiam 
apparent  sulci  seu  anfractus  utraque  lamella  tecti,  unde  eorum 
obliteratur  profunditas :  ut  et  minutissimae  portiones  ejusdem 
membranae  simul  cum  alia  majore  flatu  simul  elevatae.  Minu¬ 
tissimae,  ait  Buyschius  in  Tabulae  descriptione,  vesiculae  per 
flatum  inductum  in  conspectum  prodeunt,  ortumque  ducunt  non 
solum  a  praedicto  flatu,  verum  etiam  a  latice  aquoso  inter  dictam 
membranam  et  piam  hospitante.” 

334.  Clar.  Ruyschius  :  “  Multum  me  difficultatibus  intri¬ 
catum  profiteor  circa  delineationem  arachnoideae,  adeo  enim 
subtilis  existit,  totque  in  locis  piae  matri  subjectae  ejusque  vasis 
sanguineis  nexibus  fibrosis  connata,  ut  nulla  omnino  arte  ab  illa 
tota  quanta  illibata  separari  possit,  praesertim  illo  in  loco,  ubi 
cerebri  haemisphaerium  utrumque  parte  superiore  sub  dura  matre 
investit.  Flatu  quidem  per  tubulum  adacto  innumeris  in  locis 
elevatur,  mox  autem  denuo  subsidet  atque  disparet;  unde  qui¬ 
vis  haud  difficulter  concludere  potest  difficultatem  imo  impossi¬ 
bilitatem  illam  illibatam  delineandi.  Circa  cerebellum  autem 
praesertim  parte  posteriore,  ut  et  spinalem  medullam  facillime 
flatu  recedit  a  caeteris  involucris.  Hoc  dicta  membrana  habet 
peculiare,  neque  in  crassa,  neque  in  pia  matre  hactenus  a  me 

observatum,  quod  non  modo  sit  membrana  adeo  subtilis,  ut 
nulla  detur  in  corpore  subtilior,  (quam  ob  causam  primi  quoque 
inventores  clariss.  viri  Blasius,  Sladus,  Suida,  Swammerdam 
etc.  hanc  membranam  nomine  arachnoideae  condecorarunt) ; 
verum  etiam  quod  flatu  a  subjecta  matre  innumeris  in  locis 
disjuncta  membranam  cellulosam  mentiatur,  praesertim  cerebri 
membranis  humore  copioso  obsitis,  cum  tamen  cellulosa  neuti- 
quam  sit.  Verosimile  quoque  non  est,  pinguedinem,  quam  sub 
dura  matre  nonnunquam  reperi,  hospitari  in  dicta  tunica  arach¬ 
noidea,  utpote  arteriolis  rarissimis,  si  ullis,  parte  cerebri  supe¬ 
riore  obsita,  sed  eandem  modo  in  pia  matre  haerere  puto  :  talia 
vasa  nunquam  in  conspectum  meum  venerunt.  Fateor  equidem 
mihi  vasa  quandoque  per  eam  visa,  ubi  medullam  spinalem  in¬ 
vestit,  dispersa;  unde  quidem  quis  conjicere  posset,  eandem 
quoque,  ubi  cerebri  partem  superiorem  involvit,  suis  gaudere 
vasculis  sanguineis ;  verum  enim  vero  aliud  longe  existimo  esse, 
vasa  quaedam  conjectura  adstruere,  aliud  vero  eadem  demonstrare, 
imo  depingi  curare,  quemadmodum  D.  Bidloo  fecit.  Vasa  san¬ 
guinea  per  piam  meningem  disseminata  variis  quidem  in  locis 
dictam  arachnoideam  perforant,  nullam  tamen  ei  impertitam 
ramificationem  observare  unquam  potui  circa  haemisphaeria  cere¬ 
bri  anteriora ;  saepius  quidem  mihi  imposuerunt  vasa  illa  san¬ 
guinea  per  piam  meningem  dispersa,  quae  mentiebantur  quoque 
decurrere  per  arachnoideam;  re  tamen  penitius  inspecta  errorem 
detexi.  Noli  quoque  credere  illam  tunicam  adeo  esse  crassam, 
ac  Bidloiana  Tabula  citata  indigitat ;  subtiliorem  enim,  ut  dixi, 
in  toto  corpore  non  reperio.” 

335.  Quod  Transactiunculam  hanc  de  Tunica  Arachnoide  priori 
de  Fibra  immediate  subjunxerim,  causa  est,  quod  illa  sit,  quae 
uliginem  a  vasculis  meningeis  expressam  inter  fibras  et  fascicu¬ 
lorum  lamellas  derivet.  Ostensum  enim  est,  quod  nervus  per 
totam  suam  extensionem  instar  filtri  sit,  aut  cannae  perforatus, 
ut  distinctis  viis  distinctos  succos  transmittat ;  hic  succus  junc¬ 
turas  fibrarum  et  lamellas  fasciculorum  separat,  inungit  et  vias 
lubricat.  Nec  credo  quod  aliquis  talium  fluidorum  transmea- 
bilitatem  per  multiforem  nervi  compagem  in  dubium  revocet,  si 
ad  numerosa  naturae  fluidae  phaenomena  leviuscule  attendat, 
quae  indigitant,  quod  humor  sive  aqueus  sive  oleosus  per  invisi¬ 
biles  meatus  ex  facili  et  fere  sua  sponte  ab  imis  ad  superiora  et 

quaquaversum  oblique  feratur,  quemadmodum  in  caulibus,  ramis^ 
frondibus,  graminibus  a  radice  usque  ad  verticem ;  similiter  inter 
marmora,  corpora  alia  laevigata  et  stricte  unita,  modo  sit  aliquod 
bibulum  interjectum,  ut  charta  emporetica,  vesica  madens,  ali¬ 
qua  vaginali  similis  membrana ;  sic  etiam  per  fila  gossypii,  per 
cinerem,  salia,  sacchara,  perque  ipsas  petras,  bracteas  glaciei 
mariae,  spathi,  venas  metalliferas,  imo  per  ipsum  aurum,  et  caeteras 
omnes  materias,  secundum  experientiam.  Scyphus  vitreus 
muria  aut  aqua  salina  semirepletus  soli  aut  aeri  sicco  expositus, 
post  aliquot  dies  tam  intus  quam  extus  ad  imam  calcem  incrus¬ 
tatur  denso  sale  et  chrystallo,  per  cujus  in  ordine  dispositos  poros 
aqua  in  pariete  sale  incrustato  sursum  et  extus  deorsum  perrepit 
et  circulat,  quod  saepe  expertus  sum.  Seminula  vegetabilium 
in  parietes  madefactos  vasis  cujusdam  terrei  seu  argillacei  jacta 
trahunt  ut  in  sua  humo  radices,  et  virescit  ac  frondescit  externus 
paries,  modo  sit  aqua  vasi  inclusa,  quae  continuo  transpiret. 
Haec  quum  in  regnis  minerali  et  vegetabili  obtinent,  quid  non 
in  animali,  ubi  tot  principia  animatoria,  tortiles  spirae  motrices 
seu  minutissima  torcularia,  summe  elasticum,  expansibile,  con- 
strictibile  et  perfectissimae  formae  fluidum,  et  insuper  fila  ad 
omnem  istius  fluidi  naturam  formata.  Talis  machina  organica 
et  motrix,  dum  vivit  et  viget,  agit  et  agitur,  non  potest  quin 
singulas  essentias  discriminatim  transmittat,  et  transmissas  dis- 
tinctim  reuniat.  Sed  ad  ipsam  tunicam. 


cap.  i. 

Quod  tunica  arachnoidea  per  totum  cerebrum ,  cerebellum , 
medullam  oblongatam  et  spinalem  continuetur. 

336.  Tunica  araclinoidea  seu  arachnoides  est  superior  lamella 
pice  meningis ,  tam  distincta,  ut  injectione  et  flatu  separari  queat. 
Non  qualis  est  superior  lamella  durae  matris,  quae  inferiori  per 
intercedentia  vasa  fibrosa  unitur :  aliter  arachnoidea,  quae  licet 
in  quibusdam  locis  per  ligamenta  et  septa  conjungitur,  tamen 
passim  per  integra  spatia  hiat ;  quare  per  insufflatum  elevabilis 
est,  ut  in  cerebro  secundum  experientiam  Ruyschii,  n.  333,  334, 
et  in  cerebello  ac  medulla  spinali  secundum  Winslowium,  n.  330, 

331,  quos  ipse  videas.  Superinsternitur  pice  meningi  ubivis  in 
superficie,  non  autem  ubi  hcec  plicas  et  anfractus  subintrat  et  se 
duplicat. 

337.  Arachnoides  extenditur  super  totum  cerebrum  a  vertice 
ad  ejus  ultimos  limbos,  et  continuatur  abinde  in  medullam  oblon¬ 
gatam,  et  ab  hac  in  spinalem ,  nec  desinit  nisi  in  ultimo  coni  apice, 
ubi  cceterce  meninges.  Transit  a  cerebro  in  medullam  oblongatam 
a  parte  inferiore,  et  a  parte  superiore  ;  ab  inferiore  super  protu- 
berantiam  annularem.  Quod  a  Ridleio  supra  n.  329  in  cerebro 
hydropico  observatum  est ;  ejus  verba  sunt,  “  hujus  membranae 
laxior  duplicatura  etiam  dabatur  in  depressiore  parte  cerebri  inter 
principium  processus  annularis  et  primam  apparitionem  seu  pro¬ 
jecturam  nervorum  olfactoriorum,  quam  Yesalius  observavit,  et 
pise  matris  processum  appellavit,  ubi  ingens  aquse  copia  reperta 
fuit  'fi  a  superiore  circa  testes  seu  per  isthmum,  qui  est  tractus 
medius  inter  cerebrum  et  cerebellum,  ubi  sunt  testes,  nates  et  glan¬ 
dula  pinealis ;  hoc  etiam  est  secundum  Ridleium  et  eseteros  auc¬ 
tores  :  haec  via  strata  est  a  cerebro  in  medullam  oblongatam,  ubi 
etiam  est  ejus  fibrarum :  quod  ab  isthmo  et  super  nates,  confer 
Ridleium  supra  n.  329. 

338.  Extenditur  etiam  super  totum  cerebellum,  et  similiter 
abinde  continuatur  in  medullam  oblongatam,  et  ab  hac  in  spinalem. 
Transit  a  cerebello  in  medullam  oblongatam ,  etiam  ab  utraque 
parte ;  ab  inferiore  in  protuberantiam  annularem,  et  a  superiore 
circa  ventriculum  quartum ,  et  quidem  per  pedunculum  et  processum 
vermicularem,  qui  est  communis  nodus  et  collectio  circellorum  ipsius 
cerebelli.  Talis  etiam  est  continuatio  piae  meningis,  quam  comi¬ 
tatur  ;  ita  etiam  procedunt  fibrae :  quod  a  cerebello  defluat  versus 
ventriculum  quartum,  seu  imam  ejus  partem,  quae  calamus  scrip¬ 
torius  dicitur,  id  Ridleius  memorat,  ut  et  caeteri  supra  recensiti 
auctores. 

339.  Ita  tunica  arachnoidea  super  cerebrum  extensa,  cum  illa 
quee  super  cerebellum  extenditur,  in  medulla  oblongata  conjungitur, 
et  in  unam  membranam  utrinque  coalescit,  et  sic  unita  per  magnum 
occipitis  foramen  super  totam  medullam  spinalem  defluit,  cujus 
integumentum  alterum  proprium  constituit.  Secundum  Clar. 
Yieussenium,  quem  caeteri  auctores  citant,  quamvis  ille  tertii 
integumenti  proprii  meminit. 

340.  Ex  his  constat,  quod  hcec  tunica  sit  perennis  et  continens 

membrana  per  totum  encephalum,  aliter  ac  pia  meninx,  ut  et  dura, 
quce  quidem  continuantur ,  sed  cum  interruptione,  per  plicaturas 
et  insinuationes ;  nam  pia  mater  singula  particulariter  connectit, 
tunica  vero  arachnoidea  eadem  communiter :  non  enim  cum  pia 
matre  se  in  ipsos  anfractus  et  liras  se  insinuat,  sed  superexten¬ 
ditur,  ita  ut  non  cerebrum  aut  cerebellum  subintret,  sed  prorsus 
superficialis  est ;  hac  enim  exemta  patet  cerebrum  et  cerebellum 
nudum  cum  omnibus  suis  anfractuositatibus  et  insulcationibus, 
confer  Winslow,  n.  330. 

341 .  Ita  pia  mater  est  membrana  universalis  superior,  arach- 
noides  membrana  universalis  inferior,  et  dura  mater  membrana 
communis,  nam  haec  se  non  in  singula  demittit,  sed  modo  circa 
sinus  majores  processus,  qui  dura  matris  vocantur,  format. 


CAP.  II. 

Quod  tunica  arachnoidea  castigatissimce  indolis  lympham 

includat. 

342.  Quandoquidem  tunica  arachnoides  a  substrata  meninge 
tum  injectione  tum  flatu  separabilis  est,  et  in  cerebris  hydropicis 
actualiter  apparuit  separata,  sequitur,  quod  interfluat  humor,  qui 
distineat,  alioquin  coalescerent. 

343.  Ipsa  pia  meninx  quendam  rorem  perpetuo  exsudat.  Quid 
de  perpetua  pise  meningis  exsudatione  memorat  Pachionus,  velim 
integre  afferre,  ut  constet  ipsam  illam  meningem  esse  perpetuam 
scaturiginem  alicujus  humoris,  ejus  verba  sunt,  “  Postquam 
cranium  diligenter  secueris,  et  non  mediocrem  durae  matris  par¬ 
ticulam  a  fronte  ad  occiput,  vel  in  alterum  latus  ita  reclinaveris,  ut 
potiores  utriusque  meningis  cohaesiones  adhuc  supersint,  abster¬ 
sum  paulo  post  substantiae  meningis  rorem,  novas  ipsius  guttulas 
ejusdemque  humectationes,  digitis  etiam  non  prementibus  intue¬ 
beris  :  certissimum  argumentum  piam  non  modo  meningem  ali¬ 
qua  ratione  exterius  esse  perviam  atque  pertusam,  verum  etiam 
in  hujusmodi  foraminibus  sive  stigmatibus  lymphae  aliquid  pro- 
manare.  Praeterea  quid  sentiam  de  oleaginosa  lympha,  quae 
piam  inter  meningem  cerebrique  tortuosos  profundosque  anfrac¬ 
tus  invenitur,  profecto  si  hos  deterseris,  humoris  quicquam  aliud 

exinde  profluere  non  observabis ;  e  converso  cum  tota  quanta 
interior  pise  meningis  facies,  semper  ultro  detersa  madefiat,  muco¬ 
que  albescente  undequaque  scateat,  quamvis  a  dura  matre  cere¬ 
brique  cortice  sit  divulsa.  Eandem  lympham  oleosis  particulis 
scatere  nihil  magis  probat,  quam  visus  et  tactus  ipse :  si  oculis 
uteris,  conspergi  cernitur  pia  mater,  quibusdam  in  cadaveribus 
innumeris  rotundis  particulis  et  albicantibus,  cujus  rei  ex  dili- 
gentissimi  Ruyschii  observatione  monitus  sum,  piam  meningem 
pinguedine  variis  in  locis  esse  ditatam.”  Similiter  arteriolae , 
quae  inter  utramque  repunt :  frequentissima  est  propago  arteriosa, 
quse  in  duplicatura  serpit ;  si  jam  ipsa  mater  tam  copiosum  ag¬ 
men  arteriolarum  sustinet,  quod  variis  in  locis  ei  adhaeret,  illum- 
que  pertundit,  et  simul  tunicam  arachnoideam  secundum  obser¬ 
vationem  Ruyschii,  insuper  fibrosa  quaedam  propago  illas  con- 
nectit,  n.  334,  si  jam  arteriis  cerebri  conceditur  secretio,  ut  illis 
in  corpore,  inde  necessario  sequitur,  quod  perennis  humor  inter 
utramque  membranam,  seu  sub  arachnoidea  perpetuo  fluitet. 
Quando  cerebrum  et  cerebellum  et  insimul  medulla  oblongata  et 
spinalis  suis  animationis  vicibus  intumescunt ,  exprimitur  succus , 
et  a  spatiis  inter  utramque  excipitur ;  non  aliter  ac  in  membranis 
corporis  quavis  diastoles  et  systoles  vice. 

344.  Qualis  ille  succus  sit ,  noscitur  a  scaturigine ,  et  ab  ipsa 
tunica ;  scaturigo ,  quae  est  pia  mater  ac  minimae  arteriolae ,  non 
alium  rorem  possunt  fundere ,  quam  melioris  indolis ,  seu  puriorem 
sanguinem ,  una  cum  conveniente  sero.  In  Transactionibus  de 
Sanguine  et  de  Cortice  ubivis  ostensum  est,  quod  sanguis  ruber 
ut  in  minores  arterias  transit,  ita  dividatur  in  sanguinem  puriorem, 
qui  candidus  est,  et  a  nobis  sanguis  medius,  atque  essentia  ani¬ 
malis  media  appellatur ;  serum  enim  crassius  undequaque  rejici¬ 
tur,  et  purius  cum  simili  sanguine  retinetur ;  melior  talis  humor 
etiam  a  cerebro  subtrahitur.  Insuper  in  Transactione  de  Pia 
Meninge  demonstrandum  venit,  quod  illa  pure  vasculosa  sit,  seu 
ab  extremis  vasculorum  arteriosorum  capillis  contexta,  non  autem 
a  fibris  genuinis  cerebri,  nulla  enim  fibra  in  hanc  matrem  a 
cerebro  reflectitur.  Si  jam  vasculosa  sit,  necessario  etiam  nobi¬ 
lem  imbrem  exstillabit,  et  quidem  sub  arachnoidea,  seu  ex  facie 
sua  exteriore ;  ab  interiore  vero  subtile  pinguedinosum,  cui  ad¬ 
miscetur  illa  uligo ;  quare  Clar.  Ruyschius  vere  sentit,  n.  334, 
non  esse  pinguedinem,  quse  in  cellulis  istis  continetur.  Ipsa 

tunica  seu  arachnoidea  est  tenuis ,  qua  tenuior  in  corpore  non  datur , 
uti  contra  Bidloum  ter  monet  Ruyschius  supra  n.  334.  Succus 
contentus  et  tunicula  continens  sibi  ad  amussim  correspondent : 
ita  omnino  castigatissimce  indolis  lympha  erit ,  scilicet  rectifica- 
tissimum  serum  cum  puriore  sanguine  commixtum  :  qualis  etiam 
in  hac  duplicatura  inventa  est.  “  Minutissimae,”  ait  Ruyschius 
in  Tabulae  suae  descriptione,  “  vesiculae  per  flatum  inductum  in 
conspectum  prodeunt,  ortumque  ducunt  non  solum  a  praedicto 
flatu,  verum  etiam  a  latice  aquoso  inter  dictam  membranam  et 
piam  hospitante praeter  in  hydrocephalis,  quorum  cerebri  de¬ 
scriptiones  passim  apud  auctores  exstant,  in  quibus  spatia  haec 
ubivis  adimpleta  sunt. 


GAP.  III. 

Quod  lympha  sub  tunica  arachnoidea  contenta  inter  fibras 
medullares  cerebri  et  nerveas  corporis  defluat . 

345.  In  Transactione  de  Fibra  ostensum  est ,  quod  inter  fibras 
medullares  cerebri  et  nerveas  corporis  sint  interstitiola,  quce  recti - 
ficatissimus  humor  transmeat .  Quod  interstitiola  sint  inter  fibras, 
n.  192.  Quod  humor  et  qualis  interstitia  illa  permeat,  n.  194, 
203,  209.  Quodque  hic  humor  ab  ipsa  origine  seu  substantia 
corticali  depluat ,  n.  197,  218,  344.  Ob  hunc  finem  tunica  arach¬ 
noidea  castigatissimam  lympham  a  pia  matre  exhalatam ,  et  ab 
arteriolis  intermeantibus  secretam  excipit ,  atque  per  tenuiores  an¬ 
fractus,  sulculos  et  liras,  per  quas  cerebrum  corticale  discrimina¬ 
tum  est,  et  pia  mater  divisa ;  sunt  enim  minores  et  minimi  an¬ 
fractus,  quos  liras  appellamus,  inter  majores,  oblique  et  varie 
protensi,  cumprimis  ad  umbones  cerebri ;  in  omnes  illos  paulum 
inclinat  et  se  insinuat  pia  mater,  et  per  omnes  defluunt  arteriolae. 
Quoties  intumescente  cerebro  expanditur  mater ,  demittit ;  hcec 
lympha  apte  inter  glandulas  corticales,  et  abinde  inter  fibras  de¬ 
rivatur  :  quando  enim  hic  succus  per  minores  istas  intercapedines 
delabitur,  non  alio  quam  inter  fibras  potest  transferri,  confer  n. 
197,  218,  imprimis  si  purissima  ex  pia  meninge  decerpta  stamina 
piissimam  corticalium  meningem  efforment,  quare  non  in  alia 
spatia  quam  illa  quae  a  glandulis  corticalibus  intercepta  sunt, 

defluere  potest  humor,  n.  172.  Sunt  enim  plexus  minores  et 
majores  fibrarum  in  substantia  medullari  cerebri,  per  quos  usque 
in  ipsos  nervos  hic  humor  continuatur,  n.  195,  229. 

346.  Ubi  plures  vigent  glandulae  corticales,  et  ubi  prae  caeteris 
activissimae  sunt,  uti  in  sincipite  aut  prora  cerebri,  ibi  non  solum 
pia  mater  singularius  et  frequentius  insulcata  est,  sed  etiam  plures 
arteriolae  perrepunt,  et  ipsa  tunica  arachnoidea  in  minutiores  cel¬ 
lulas  est  divisa ;  ut  scilicet  laticem  cuivis  fibrae,  et  cuivis  fibrarum 
fasciculo  distincte  subministret,  et  quidem  secundum  omnem  indi¬ 
gentiam,  quam  unaquaevis  fibra  secundum  activitatis  suae  gradum 
poscit.  Quod  textus  cellularis  tunicse  arachnoidis  sit  frequentior 
juxta  verticem  cerebri  quam  alibi,  id  omnes  auctores  confirmant ; 
Ridleius,  n.  327 ;  Winslowius,  330,  331 ;  Heisterus,  n.  332 ; 
Ruyschius,  n.  334. 

347.  Similiter  in  medulla  spinali ,  cui  strictius  alligatur  in 
parte  anteriore,  et  laxius  in  posteriore  ;  nam  ab  illa  patet  transitus 
per  rimam  una  cum  frequentis  simis  arteriolis  in  substantiam  cor¬ 
ticalem,  ut  singulis  interstitiis  fibrarum  exinde  provideat :  in  his 
etiam  est  auctorum  citatorum  consensus.  Ita  etiam  alibi,  ubi 
plures  substantiae  corticales,  ex  iis  que  pro  germinat  ce  fibrae  7naj orem 
humoris  copiam  efflagitant. 

348.  Ubi  vero  origines  fibrarum  seu  glandulae  corticales,  quas 
pia  mater  immediate  contegit,  non  ita  prope  superficiem  sedent 
conglomeratae ,  ibi  arachnoides  non  in  tot  cellulas  distinguitur  et 
connectitur,  proinde  nec  tam  stricte  suae  meningi  sociae  adhaerescit ; 
sed  in  planiorem  protrahitur  et  aequatur  membranam,  uti  in  plaga 
remotiore  a  vertice  cerebri ;  super  cerebellum,  passim  in  medulla 
oblongata,  et  a  parte  posteriore  medullae  spinalis.  Consule  supra 
recensitos  auctores. 

349.  Tunica  arachnoidea  piae  suae  meningi  per  septa  usque  alli¬ 
gatur  ubicunque  pertransit,  sed  hic  strictius,  hic  laxius,  et  ibi 
densius  hic  rarius,  etiam  diversimode ;  ita  tamen  ut  ab  una  cel¬ 
lula  transitus  in  aliam  pateat ;  scilicet  jugi  respiciens  origines  fi¬ 
brarum,  quarum  interstitia  debito  humore  irriget. 

350.  Hae  tunicae  non  ex  arbitrio,  sed  ex  lege  et  imperio  hoc 
fluidum  dispensant ;  nam  actio  in  extremis  seu  in  musculis  corporis 
est,  quae  quantitatem  imperat,  major  scilicet  actio  majorem,  et 
minor  minorem :  fibrae  enim  motrices  corporis ,  per  quas  actio  de¬ 
terminatur,  correspondent  fibris  medullaribus  et  suis  glandulis 

corticalibus  in  cerebro,  quae  actionem  determinant :  sic  hae  glan¬ 
dulae  sunt,  quae  designant  copiam  cujus  indigent,  et  superextensam 
meningem  ac  arteriolas  ea  ratione  agitant,  ut  proportionatam  hu¬ 
moris  copiam  fundant . 

351.  Fibrae  sine  perenni  tali  scaturigine  et  interjluente  lym¬ 
pha  facile  concrescerent,  unde  vires  singulares  fibrarum  et  singu¬ 
lares  musculorum  in  simultaneas,  et  tandem  in  communes  unas 
coirent,  uti  fieri  solet  in  confectis  senio  aliisque ,  in  quibus  fibrae 
motrices  non  amplius  morem  suo  animo  gerunt ;  supra  n.  193,  225. 
Hinc  lympha  haec  est  tanquam  unguentum,  quod  cardines  inungit j 
laevigat  et  lubricat.  Contrarius  editur  effectus,  quando  hic  humor 
affluit,  et  nimium  serosus  aut  lentus  est,  ut  in  hydropicis ,  para¬ 
lyticis,  epilepticis. 

352.  Quando  animal  moribundum  spiritum  trahit,  et  cerebrum 
profundius  suas  animas  ducit,  seque  altius  elevat  et  singultat,  id 
est,  omnes  suas  vires  et  facultates  impendit  restaurandae  machinae 
organicae  et  motrici  corporis  ;  et  quando  arteriae  jam  jam  collap¬ 
surae  sanguinem  suum  confertim  in  venas  profugant,  et  nihil  ex¬ 
cernunt,  tunc  quicquid  humoris  subest  arachnoidi,  expellitur  in 
fibras  ;  sic  exinanitur  membrana ;  quae  est  causa,  quod  in  defunctis 
raro  copia  istius  lymphae  in  conspectum  veniat. 


CAP.  IY. 

Quod  eadem  lympha  inter  lamellas  fasciculorum  in  nervis 

derivetur. 

353.  Quilibet  fasciculus  fibrarum,  qui  intra  cranium  et  thecam 
vertebralem  principium  nervi  vocatur,  duplici  aut  triplici  tunica 
obducitur ;  intima  respicit  fibras,  extima  autem  fasciculos  in  nervo 
socios.  Has  lamellas  fluidissimae  indolis  succus  distinet,  et  a  co- 
alitione  arcet :  hic  succus  non  alius  est,  quam  ille  qui  fibras  inter¬ 
meat,  seu  qui  etiam  in  hunc  usum  sub  tunica  arachnoidea  reser¬ 
vatur.  Quod  tunica  fasciculorum  duplicata  vel  triplicata  sit,  vide 
supra  n.  215,  216,  217.  Quod  ligamenta  ex  tunica  intima  nervi 
in  tunicam  extimam  fasciculi  influant,  n.  221,  222.  Quem  usum 
duplicaturae  membranarum  in  nervis  praestant,  n.  224  et  227. 

354.  Tunica  arachnoidea  non  solum  obducit  cerebrum  et  cere- 

bellum ,  sed  etiam  principia  nervorum ,  tam  in  cranio  quam  in  me¬ 
dulla  spinae  usque  ad  suos  exitus  comitatur ,  et  sic  nobilem  suum 
laticem  inter  lamellas,  qualem  inter  fibras  aspergit.  Quod  haec 
tunica  principiis  nervorum  superinducta  usque  ad  foramina  in 
cranio  et  vertebris  sequatur,  confer  Ridleium,  n.  329,  sed  prin¬ 
cipia  illa  fibrillas  ex  apparentia  coram  nudo  oculo  appellat :  ac¬ 
curatius  vero  idem  describit  Winslow,  n.  331,  et  confirmat  Heis- 
terus,  n.  332,  aliique.  Sic  apparet,  quod  tunica  araclinoidea 
praecipue  curam  nervorum  in  corpore  agat. 


cap.  v. 

Quod  tunica  araclinoidea  sit  perpetuus  ductus  lymphaticus  in 

cerebro ,  cerebello,  medulla  oblongata  et  spinali. 

355.  In  cerebro  diu  quaesita  sed  hactenus  non  reperta  sunt  vasa 
lymphatica ,  qualia  in  corpore :  universa  enim  tunica  arachnoidea 
seu  duplicatura  est  unicum  vas  aut  unicus  ductus  lymphaticus,  sed 
continuus  et  in  planum  projectus,  id  est,  in  latum  simul  ac  in  lon¬ 
gum  extensus.  Ut  alios  taceam  detegendis  vasis  lymphaticis  in 
cerebro  nullam  operam  impendit  Pachionus,  et  plura  in  pia  me¬ 
ninge  se  repertum  esse  asserit ;  caeteri  autem  lyncei  anatomici 
talia  non  nisi  quam  in  morbosis  cerebris  vidisse  affirmant ;  illa 
vasa  etiam  aperte  communicant  cum  tunica  arachnoidea,  cujus 
plicaturae  aut  corrugationes  esse  videntur ;  Cl.  Nuckius  a  se 
visum  vas  lymphaticum  in  plexu  choroideo  affirmat,  nondum 
autem  aliquod  in  superficie  cerebri;  sed  ex  usu  constare  debet, 
num  in  cerebro  prout  in  corpore  existere  debeant. 

356.  Vasa  lymphatica  corporis  lympham  ab  omni  fcece  depu¬ 
ratam  vehunt,  similem  quoque  ductus  arachnoideus  intra  suam 
tuniculam  :  explorata  enim  indole,  in  subtilem  halitum  super  ignem 
avolat  utraque,  nec  terrestre  quid  ac  mortuum,  prout  communis 
aqua,  relinquit :  ita  natura  conveniunt.  A  multis  tentata  est 
lympha  cerebri,  quae  eadem  est  cum  hac  sub  tunica  arachnoide 
contenta,  et  vasorum  lymphaticorum,  et  compertum  est,  utram¬ 
que  eandem  naturam  et  puritatem  ferre  :  ex  caeteris  tentaminibus 
etiam  concludi  potest,  quod  lympha  utriusque  non  sit  pure  ele- 
mentaris  sed  commixta  animali,  qualis  convenit  sanguini,  ut  re- 

componatur ;  quapropter  omnis  ista  lympha  in  corpore  in  venas 
defertur. 

357.  Vasa  lymphatica  corporis  tenuissima  membrana ,  qua 
tenuior  non  datur  alia,  contexi  visuntur ;  similiter  tunica  arach¬ 
noidea,  praesertim  in  supremo  cerebro ;  prout  confitetur  Ruys- 
chius,  n.  334.  Ipsa  quidem  tenuitas  membranee  utriusque  nihil 
quidem  concludit,  praeter  quod  succus  contentus  et  tunica  con¬ 
tinens  sibi  mutuo  correspondeant,  n.  344. 

358.  Vasa  lymphatica  corporis  non  continui  ductus  sunt,  uti 
arteriae  et  fibrae,  sed  interrupta  et  texturae  vesicularis  et  cellulosae, 
verum  a  cellula  in  cellulam  est  pervium  et  patet  transitus  ;  id  forte 
natura  fluidi  postulat ;  prorsus  ut  in  tunica  arachnoidea,  quae  non 
continua  est,  sed  mediis  septis  alligata  meningi,  et  in  frequentes 
cellulas  discreta,  a  quarum  una  in  alteram  patet  transitus. 

359.  Vasa  lymphatica  in  corpore  succum  suum  hauriunt  ex 
ultimis  arteriolarum ,  ita  sanguinem  puriorem  convenienti  sero  ad- 
sociatum ;  talem  etiam  ductus  arachnoideus,  supra  n.  344. 

360.  Vasa  lymphatica  suum  succum  ex  omni  viscere,  musculo, 
glandula  collectum  fere  in  unum  ductum  thoracicum  convehunt : 
ductus  vero  arachnoideus  est  statim  unus  per  totum  encephalum 
diffusus :  viscera  enim  et  musculi  corporis  non  coharent,  nec  viri¬ 
bus  et  momentis  agendi  concordant,  ideo  lympha  corrivanda  est : 
aliter  in  cerebris  et  eorum  medullis. 

361.  Vasa  lymphatica  corporis  suam  puram  in  venas  et  cum¬ 
primis  in  subclaviam  exonerant ;  ob  finem  ut  ille  succus  a  sanguine 
in  sanguinem  per  circulum  redeat,  ineatque  rubrum,  qui  quavis 
circulationis  vice  solvitur.  Aliter  paulum  ductus  arachnoideus , 
qui  quidem  succum  suum  non  immediate,  sed  mediate,  trajecta 
prius  compage  nervorum,  supra  n.  199,  200,  319.  Praterea 
cerebrum  similem,  recentiorem  et  nobiliorem  adhuc  essentiam  in 
venas  suas  jugulares,  et  per  eas  in  eandem  subclaviam  ex  opposito 
ubi  lymphatica  suum,  infundit.  Quod  cerebrum  copiosum  succum 
animalem  ex  ventriculis  suis  anterioribus  et  tertio  per  infundibu¬ 
lum  media  glandula  pituitaria  in  venas  jugulares  transmittat,  in 
Transactionibus  de  Cerebro  demonstratum  videbis. 

362.  Talis  convenientia  est  lymphaticorum  corporis  cum  arach- 
noide  cerebri ;  similis  natura  et  originis  est  lympha ;  similis  tex¬ 
tura  est  ipsa  membrana,  utraque  nimirum  cellularis,  et  similis 
tenuitatis  tunica  :  ita  sibi  mutuo  correspondent,  et  forte  se  mutuo 

respiciunt ;  scilicet  quod  lympha  hcec  cerebri,  trajectis  nervis,  ar¬ 
teriis  corporis  infundatur,  ab  arteriis  per  lymphatica  redeat  in 
venas,  a  venis  medio  corde  in  arterias,  et  quce  in  carotides,  in  vas 
lymphaticum  commune  cerebri  iterum  exoneretur ;  et  sic  denuo 
trajectis  nervis  redeat  in  vasa  lymphatica  corporis,  per  circulum 
perennem,  praeter  illam  partem,  quae  regni  usibus  impenditur.  Ita 
prudenter  cavetur,  ne  quicquam  ex  nobili  hac  progenie  lympha, 
antequam  in  intimis  corporis  penetralibus ,  usum  praestiterit,  clis- 
pereat. 

363.  Quod  universa  haec  duplicatura  cerebri  ex  infinitis  duc¬ 
tibus  lymphaticis  in  unum  coalescentibus  conflata  sit,  in  causa  est, 
quod  origines  nervorum  per  cerebrum  et  cerebellum,  ut  et  per  me¬ 
dullam  oblongatam  et  spinalem  sparsae  sint,  quibus  omnibus  ex 
communi  prospiciendum  est,  et  consequenter  nervis,  quo  cunque  in 
corporis  angulo  agant :  et  quia  ab  una  cellula  transitur  in  alteram, 
est  perfectissima  hujus  boni  seu  lymphae  communio,  uti  etiam  est 
sanguinis  in  arteriis  cerebri,  et  succi  in  tunicis  arteriarum,  n. 
179.  Quicquid  enim  laticis  in  una  cellula  arachnoidis  deprehen¬ 
ditur,  id  communicatur  omnibus  glandulis  corticalibus,  fibris  et 
nervis  in  corpore  ;  sic  ut  non  detur  fibra,  quae  non  ex  hoc  publico 
possit  poscere,  cujus  indiget,  et  quasi  id  omne,  quod  in  communi 
est,  tanquam  suum  sit,  asserere ;  hoc  maxime  e  re  systematis  ner¬ 
vosi  est,  aque  illius  statu  pendentis  totius  oeconomiae  animalis. 

364.  Nam  ab  hujus  tunicae  seu  arachnoidis  integritate,  con¬ 
tinuitate,  connexione  cum  pia  meninge ;  et  ab  ejus  lymphae  quan¬ 
titate,  qualitate  et  dispensatione  dependet  vitae  animalis  sors  et 
conditio ;  a  defectu  enim  concrescunt  fibrae,  ab  affluentia  divari¬ 
cantur,  a  malignitate  vellicantur  et  sauciantur,  atque  in  motus 
intempestos  cum  appensis  fibris  motricibus  agitantur ;  et  sic  porro. 

365.  Ipsum  forum,  quo  confluit  haec  lympha  sub  arachnoide 
contenta,  est  ima  et  postica  regio  medullce  oblongatae  circa  cala¬ 
mum  scriptorium :  illuc  defluit  illa  ex  utroque  cerebro,  et  deducitur 
ex  omni  ambitu  medullae  oblongatae ;  “  laxior  duplicatura/’  inquit 
Ridleius,  “  dabatur  ad  extremitatem  calami  scriptorii,  n.  329. 
Et  exinde  per  magnum  occipitis  foramen  ad  posticam  medullae  spi¬ 
nalis  partem  delabitur ;  ibi  enim  patet  transitus  etiam  lymphae 
pituitosae  inter  meninges  duram  et  piam  contentae,  nam  inter¬ 
cedit  spatium,  non  vero  anterius,  secundum  Yieussenii  obser¬ 
vationem.  Ibi  etiam  est  plexus  reticularis  choroideo  non  absimilis, 

qui  suum  laticem  aspergit ;  de  hoc  plexu  et  insigni  usu  quem 
ventriculus  quartus  et  calamus  scriptorius  prsestat,  videbis  Transs. 
de  Cerebro.  Tunica  enim  arachnoidea  parti  spinee  anticae  stric¬ 
tius  adhaeret,  quapropter  ad  oppositam  illam  partem,  tanquam  ad 
suum  forum,  circumducitur  latex ;  qui  quo  plus  affluit,  eo  plus 
corroboratur  membrana,  quare  in  medulla  spinae  densior  est,  vas¬ 
culis  sanguineis  subrubet,  et  ejus  alterum  integumentum  proprium 
constituit.  Quin  vasculis  sanguineis  conspersa  sit  tunica  arach¬ 
noidea  in  medulla  spinse,  non  inficias  it  Ruyschius,  quamvis 
contra  Bidloum  acriter  defendat,  illam  in  cerebro  esse  omnium 
membranarum  tenuissimam.  Insignem  etiam  hujus  laticis  co¬ 
piam  efflagitant  nervi  spinales,  nam  illi  sunt  qui  activissimas 
corporis  musculos  ineunt. 


CAP.  vi. 


Quod  tunica  araclinoidea  adhuc  plures  usus  praestet. 

366.  Tunica  arachnoidea  etiam  arcet,  ne  crassior  humor  et 
pituita,  inter  duram  et  piam  matrem  collecta  inter  minores  plicas 
et  liras  anfractuosas  cerebri  defluat,  et  fibras  in  suis  principiis 
infestet ;  scilicet  spatiola  inter  corticales  substantias  obstipet ;  len¬ 
tus  enim  et  pituitosus  talis  humor  glandulas  corticales  circumfusus 
facile  illorum  activitates  sisteret,  et  fibrarum  juncturas  congluti¬ 
naret. 

367.  Ex  arteriolis  sub  pia  meninge  etiam  immensa  copia  seri 
excernitur,  sed  pinguedinosum  est  et  lentum,  quia  particulis  soluti 
sanguinis  urinoso  et  sulphureo -salinis  foetum :  his  nisi  affunderetur 
limpidior  et  fluidior  latex,  ex  hac  duplicatura  destillans,  asperiore 
uligine  circumfunderentur  fibrae ;  quo  similiter  agendi  inhabiles 
redderentur. 

368.  Per  hanc  tunicam  etiam  agmen  arteriolarum  in  suo  na¬ 
turali  situ  et  flumine  indivulsum  continetur,  nam  arteriolae  in 
duplicatura  utriusque  hujus  meningis  decenter  repunt,  et  utrique 
fibrosis  nexibus  alligantur;  vide  Ruyschium,  n.  334.  A  suis 
enim  arteriolis  pendent  glandulae  corticales,  ab  his  fibrae,  ab  his 
nervi,  et  a  nervis  tota  machina  animalis  :  proinde  est  tunica  aracli¬ 
noidea  conjunctim  cum  pia  meninge,  quae  quia  arteriolas,  singula 

inde  appensa  in  conformi  situ ,  distantia,  nexu,  ordine,  lege,  for¬ 
ma,  mutuo  respectu,  determinatione,  utcunque  cerebrum  expan¬ 
ditur,  constringitur,  se  effert,  tumultuatur,  vibratur  et  tunditur , 
constanter  tenet. 

369.  Tunica  arachnoidea  etiam  cerebri  superficiem  in  juga 
serpentina  et  diversiformes  areas  divisam,  qua  potest  vi,  connexam 
tenet :  nam  singulas  divisiones  majores  et  minores,  seu  sulcos  ob¬ 
ducit,  quando  pia  meninx  se  complicat,  et  singulis  se  insinuat ; 
omnes  enim,  exemta  arachnoide ,  et  sic  nudato  cerebro,  in  con¬ 
spectum  veniunt. 

DE  MORBIS  FIBRARUM. 

CAP.  I. 

Quod  omnes  morbi  in  corpore  animali  sint  morbi  fibrarum . 

370.  Sunt  morbi  partium  solidarum ,  sunt  etiam  fluidarum ; 
partes  solidae  sunt  ossa ,  cartilagines ,  tendines ,  cuticulae ,  mem¬ 
branae  ;  imo  ipsa  vasa  sanguinea ,  ut  et  fibrae  quoad  tunicas  spec¬ 
tatae.  Partes  fluidae  sunt  humores  diversi  generis ,  uti  gastrici , 
salivae,  succi  pancreatici,  biles,  chyli ,  lympha  ductus  thoracici, 
lactes,  genitura,  in  genere  sanguis  ruber  cum  suo  sero,  sanguis 
purior  seu  succus  nerveus,  et  sanguis  purissimus  seu  prima  essentia 
sanguinis.  Sed  sive  solidum  sive  fluidum,  sive  molle  sit,  usque 
ad  fibram  pertinet ;  nam  nihil  est  in  universo  corpore,  quam  fibra 
simplex,  cap.  xxiv.,  de  Fibra.  Ex  illa  derivatur  composita ,  seu 
fibra  medullaris  et  nervea  ;  ex  hac  vero  vas  sanguineum,  quod  est 
fibra  tertii  ordinis,  cap.  xxii.,  de  Fibra.  Et  praeter  fibras  et  vasa 
nihil  datur  substantiale,  quod  ingreditur,  excitat  et  determinat 
ipsissimam  formam,  cap.  xxiv._,  de  Fibra.  Praeterea  fibra  non 
audit  fibra,  nec  est  fibra  absque  suo  fluido  seu  sanguine;  nam 
continens  et  contentum  unam  causam  agit.  Ex  his  sequitur,  quod 
morbi  fibrarum  in  lato  sensu  omnes  morbos  in  genere  et  specie ,  seu 
pathologiam  tam  corporis  quam  animi  complectantur. 

CAP.  II. 

Quod  morbi  corporis,  passiones  animi ,  et  mutationes  status 

mentis  sint  fibrarum  in  genere. 

371.  Fibrae  ultimae  sunt  vasa  sanguinea,  fibrae  mediae  sunt 
nerveae  et  medullares,  fibrae  primae  sunt  simplices,  quae  sunt  prin- 

cipia  reliquarum.  Est  sanguis  ruber  in  fibris  ultimis  seu  vasis ; 
est  sanguis  purior  in  fibris  mediis ;  et  est  sanguis  purissimus  in 
fibra  prima  seu  simplici.  Ergo  sunt  morbi  vasorum  sanguineorum 
seu  sanguinis  rubri ;  sunt  morbi  fibrarum  mediarum  seu  sanguinis 
purioris ;  et  sunt  morbi  fibrarum  simplicium  seu  sanguinis  puris¬ 
simi. 

372.  Morbi  sanguinis  rubri  sunt  proprie  morbi ,  et  quidem 
corporis  ;  scaturiunt  ut  plurimum  ex  ipso  sanguine  rubro,  ejusque 
vitio  et  malignitate ;  inde  suum  vitium  trahunt  caeteri  humores ; 
proinde  glandulae,  musculi,  viscera,  ipsa  vasa  et  denique  nervi. 
Morborum  corporis  plura  sunt  genera,  et  innumerabiles  species, 
de  quibus  heic  transigendum  est. 

Illis  medicina  paratur  ex  pharmacis,  proinde  ex  regno  mine¬ 
rali,  vegetabili  et  animali,  similiter  ex  moderato  victu  seu  diaeta , 
ex  motu  et  quiete,  somno,  temperie  aeris,  tranquillitate  animi; 
exque  aliis  inventis  mediis,  quae  sanguinem  purificant,  emendant  et 
redintegrant . 

373.  Morbi  sanguinis  purioris  seu  succi  nervosi,  non  sunt 
morbi  corporis,  sed  proprie  animi,  et  vocantur  aegritudines,  pas¬ 
siones  ut  et  affectiones  animi.  Succus  enim  nerveus,  scilicet  ille 
qui  fibram  medullarem  ut  et  nerveam  percurrit,  est  idem  ac  spiritus 
animalis,  qui  non  solum  in  nervis  corporis,  sed  etiam  in  substantia 
medullari  cerebri,  cerebelli,  medullae  oblongatae  et  spinalis  regnat, 
ut  et  medias  glandulas  corticales,  quae  simul  sumtae  sensorium 
commune  constituunt,  permeat :  ideo  ex  statu  vitioso  spirituum 
oriuntur  aegritudines,  quae  immediate  non  afficiunt  corpus,  sed 
animum  corporis ;  uti  sunt  irae,  furores ,  invidiae,  ludicrae  superbiae 
species,  melancholiae,  inconstantiae  affectuum,  impatientiae,  vecor¬ 
diae,  timiditates,  nimius  ardor  et  nimia  remissio  concupiscentiarum, 
infirmitas  imaginationis,  deficientia  memoriae,  tandem  privatio,  et 
plura  quae  sunt  cerebri,  et  tribuuntur  cordi.  Influunt  nihilominus 
in  corpus,  uti  sanguis  purior  in  rubrum,  et  fibrae  in  vasa  sanguinea, 
et  sic  morbos  causantur. 

His  medicina  paratur  etiam  ex  pharmacis,  quae  sanguinem 
purificant  et  restituunt;  insuper  ex  convictu  et  societate  jucunda 
et  connivente ;  tum  ex  philosophia  morali.  Sed  perspiciendum  est, 
num  ex  vitio  sanguinis  rubri  seu  aliquo  morbo  corporis,  num  vero 
ex  propriis  causis,  vel  num  ex  perverso  statu  mentis  intellectualis 
oriantur. 

374.  Morbi  sanguinis  purissimi,  non  sunt  nigritudines  animi , 
sed  proprie  mentis  intellectualis ,  cujus  est  percipere ,  cogitare , 
judicare,  velle  ;  quae  facultates  non  ad  animum  pertinent,  sed  ad 
sphaeram  quae  est  supra  animum  in  homine,  aliter  in  brutis  anima¬ 
libus.  Hi  non  proprie  sunt  morbi,  qui  sunt  corporis,  nec  aegritu¬ 
dines  et  passiones,  quae  sunt  animi,  sed  potius  affectiones  mentis, 
ejus  que  status  perversiones,  uti  sunt  varii  amores  sui,  vanae  am¬ 
bitiones,  misanthropia,  odia,  nimia  desideria  in  pravum,  unde 
malitiae  et  insaniae,  quarum  plures  sunt  species ;  imbecillitas  ut  et 
nimius  ignis  cogitandi,  judicandi,  indeque  oriundae  phantasiae ; 
imo  et  stupiditas,  et  plura  ;  quae  ex  praeconceptione  falsorum  prin¬ 
cipiorum  de  nexu  et  ordine  causarum  et  finium ,  ab  obsequio  et 
conniventia  erga  animum  ejusque  irrefraenatas  cupiditates,  et  cum¬ 
primis  ex  proscriptione  conscientiae  scaturiunt,  inde  ipsa  mala, 
vitia,  praevaricationes ,  quae  totam  suam  rempublicam  populantur 
et  exscindunt. 

Sanguis  enim  purissimus  seu  prima  essentia  sanguinis,  quae 
fibram  simplicem  determinat,  non  est  spiritus  animalis,  sed  forma 
externa  animae :  ex  hac  essentia  ejusque  fibra  excitatur  substantia 
corticalis,  in  qua  nostra  mens  rationalis  hospitatur,  nam  est  ejus 
forma  substantialis,  seu  prima  forma  organica  animae,  ex  fibris 
scilicet  simplicibus  concinnata ;  et  quot  tales  substantiae,  tot  sunt 
cerebellula,  et  tot  sensoriola  interna ;  proinde  secundum  hujus 
substantiae  statum  internum,  etiam  status  nostrae  mentis  rationalis 
mutatur,  qui  si  pervertitur,  inde  hallucinationes  et  insaniae  pro¬ 
siliunt. 

His  medicina  paratur  ex  iisdem  remediis,  quae  spiritum  ani¬ 
malem  et  animi  aegritudines  emendant ;  tum  etiam  ut  mens  patiatur 
se  a  sanioris  judicii  magistris  informari ;  ita  ex  theologia  naturali , 
ut  et  revelata  :  cumprimis  ut  animum  suum  ejusque  impetus  fr aene t 
et  coerceat ,  seque  suo  juri  et  suae  libertati  vindicet. 

375.  Sed  probe  discernendum  et  judicandum  est,  qui  sunt 
morbi  corporis,  qui  animi,  et  qui  mentis ;  saepius  enim  ita  influit 
unius  in  alterum,  ut  mentiantur,  tanquam  semper  coexistant. 
Morbi  corporis  sunt  omnes,  qui  oriuntur  a  causis,  quae  agunt 
in  vasis  sanguineis,  seu  intra  vasa  sanguinea,  et  quae  extra  fibras 
nerveas  et  medullares  at  in  illas,  proinde  etiam  extra  glandulas 
corticales  sed  in  illas ;  tum  extra  et  in  formas  organicas  a  fibris 
istis  excitatas. 

iEGRiTUDiNES  animi  sunt  omnes  quce  oriuntur  a  causis ,  quce 
agunt  in  fibris  nerveis  seu  medullaribus,  seu  intra  istas  fibras ;  et 
quce  extra  fibras  simplices  at  in  illas,  proinde  etiam  intra  glan¬ 
dulas  corticales  sed  in  illas.  Nam  secundum  descriptionem 
glandulae  corticalis  in  Trans.  II.,  est  exiguus  ventriculus,  instar 
cordis,  seu  folliculus,  qui  mediam  glandulam  transit,  et  in  fibram 
seu  ejus  canalem  continuatur;  circum  hunc  folliculum  est  corpus 
glandulae  ex  fibris  simplicibus  contextum ;  proinde  quando  san¬ 
guis  purior  transit  hunc  folliculum,  dicitur  agere  intra  glandulam 
sed  in  illam,  id  est,  in  fibras  simplices  :  tum  extra  et  in  formas 
organicas  a  fibris  simplicibus  excitatas. 

Mutationes  perversce  status  mentis  intellectualis  oriuntur  ex 
causis,  quce  agunt  in  fibris  simplicibus  et  intra  fibras  simplices,  ut 
et  quce  extra  substantias  seu  formas  animae,  at  in  illas,  proinde  in 
glandulis  corticalibus,  quce  sunt  primae  formae  organicae,  seu  ex¬ 
ternae,  animae. 

376.  Ex  his  apparet,  quod  adhuc  sint  morbi  superiores,  nam 
anima  est  supra  mentem  nostram  intellectualem,  et  mens  intellec¬ 
tualis  est  forma  externa  suae  animae,  quae  est  interna  seu  intima  et 
suprema  forma  sui  systematis.  Sed  de  anima  non  praedicabiles 
sunt  morbi,  nec  aegritudines,  nec  affectiones,  sed  potius  reatus, 
proinde  etiam  status  mutationes  essentiales.  At  quia  anima  pro¬ 
prie  dicta  est  supra  fibram  simplicem,  hinc  ejus  reatus  nullum 
locum  inter  morbos  fibrarum  sortiri  queunt. 

CAP.  III. 

I)c  influxu  et  cor  respondentia  aegritudinum  corporis ,  animi 

et  mentis. 

377.  Nullus,  credo,  in  dubium  vocat,  quod  mens  nostra  in¬ 
tellectualis,  ejus  nimirum  cogitatio,  voluntas,  amor  ac  desideria 
influant  in  animum  ejusque  imaginationem,  unde  excitantur  cu¬ 
piditates,  et  quod  hce  influant  in  corporis  sensationes,  vultus,  ac¬ 
tiones  et  voluptates ;  nam  qui  leviter  super  ea,  quce  in  se  existunt, 
reflectit,  is  universum  systema  corporeum  ita  connexum  esse  de¬ 
prehendit,  ut,  quod  superius  et  intimius  est,  agat  in  id  quod  in¬ 
ferius  et  exterius  est,  ut  et  vicissim.  Id  satis  superque  sola  ex¬ 
perientia  convincit ;  mens  enim  saepius  ita  in  corpus  operatur,  ut 

sanguinem  turbet  et  obscuret ;  sicuti  dum  mens  aliquem  finem  de¬ 
siderat,  si  excidit,  ita  irascitur,  excandescit  et  furit  animus,  ut 
incalescat  sanguis,  et  bilis  ex  sua  cysti  expellatur,  utque  corripiat 
febris  viscera  ;  imo  etiam  ilia,  ut  in  nodum  contorqueantur .  Con¬ 
sequenter  est  perpetuus  influxus,  et  perpetua  correspondentia ;  imo 
quoties  non  correspondent ,  excitatur  pugna,  unde  disliarmonia, 
quae  plurium  aegritudinum  et  morborum  est  causa  :  sed  de  hoc  in¬ 
fluxu  agere,  est  integri  codicis  opus. 

378.  Omnes,  quotcunque  sunt  morbi  corporis  corr  e  spondentem 
quandam  aegritudinem  in  animo,  et  huic  correspondent  em  affec¬ 
tionem  seu  mutationem  status  in  mente  agnoscunt.  Sed  licet  cor¬ 
respondent ,  non  tamen  similiter  denominandae  sunt ;  uti  nec  ipsi 
morbi,  qui  morbi  audiunt  in  corpore ;  aegritudines  et  passiones  in 
animo,  mutationes  seu  perversi  status  in  mente ,  reatus  in  anima. 
Ipse  dolor,  qui  est  in  corpore ,  dicitur  anxietas  in  animo,  con¬ 
scientia  mala  in  mente,  infernum  in  anima.  Febres  atrabiliares 
in  corpore  sunt  irae,  furores,  cholera  in  animo ,  ardens  odium  in 
mente ;  unum  etiam  excitat  alterum.  Paralysis  in  corpore  cor- 
respondet  vecordiae  in  animo,  et  fluctuationi  voluntatis  et  indeter- 
minabilitate  in  mente.  Ita  etiam  in  reliquis,  sed  omnium  morbo¬ 
rum  correspondentias  tradere  non  datur  copia ,  priusquam  natura 
cujusvis  explorata  est.  De  Correspondentiis  et  earum  applicatione 
mirabilia  videbis  in  sua  Transactione. 

379.  Talis  est  morborum  correspondentia,  qualis  est  sanguinis 
crassioris,  purioris  et  purissimi :  seu  qualis  est  vasorum  sanguin¬ 
eorum,  fibrarum  nervearum,  et  fibrarum  simplicium :  qualis  est 
cordis,  cerebri  et  substantiae  corticalis.,  cap.  xxiii.,  de  Fibra,  nam 
illa  sunt  formae  quae  sibi  mutuo  succedunt.  Quemadmodum  sibi 
mutuo  correspondent,  ita  etiam  in  se  mutuo  influunt,  agunt  et  pa¬ 
tiuntur.  Ex  his  liquido  apparet,  quot  partes  ad  scientiam  et 

artem  medicam,  ut  perfectissima  sit,  requiruntur. 

\ 

CAP.  IV. 

Causae  communes  morborum  corporis. 

380.  Sunt  causae  communes  morborum  tam  corporis,  quam 
aegritudinum  animi,  ut  et  mutationum  status  essentialium  mentis 

nostra  rationalis :  sed  heic  solum  de  causis  morborum  corporis 
transigam . 

381.  Omnia  sunt  causa  morborum  corporis ,  qua  sanguinis 
statum  meliorem  in  deteriorem  mutant.  Sanguine  mutato  mutantur 
etiam  singuli  lmmores ,  qui  ex  sanguine  ut  ex  sua  hypotheca  et 
seminario  veniunt ;  et  cum  sanguine  et  humoribus  vasa ,  et  singula 
fabrica  ex  vasis  et  fibris ,  proinde  etiam  membra  et  viscera ,  deni¬ 
que  totum  systema  corporeum. 

381  \ .  Prima ,  principalis  et  communissima  causa  morborum 
corporis  est  ipsa  alimonia ,  victus  scilicet  ex  siccis  et  liquidis. 
Alimenta  sunt,  qua  sanguinem  reficiunt,  renovant,  et  post  solu¬ 
tionem  quavis  circulationis  vice  restituunt,  et  cumprimis  subminis¬ 
trant  illa  elementa  qua  ingrediantur  chylum,  et  constituant  serum , 
quo  sanguis  redintegretur.  Ex  alimentorum  quantitate,  qualitate, 
et  dispensatione  dependet  sanguinis  temperatura.  Nimia  quantitas 
etiam  alimenti  melioris,  seu  intemperantia  nocet.  Qualitas  om¬ 
nium  ciborum  et  potuum,  est  diversa,  hac  convenit,  hac  disconve¬ 
nit,  secundum  cujusvis  sanguinis  et  corporis  naturam.  Dispensa¬ 
tio,  cujus  maxime  interest,  poscit,  ut  major  aut  minor  quantitas 
hujus  vel  illius  qualitatis  alimentorum  in  usum  reficiendi  sanguinis 
adhibeatur.  Ergo  communissima  causa  morborum  est  quantitas 
qualitatis  alimentorum  male  dispensata.  Sed  causae  hujus  sortis 
speciales,  totidem  sunt  quot  species  alimentorum,  et  quot  naturae 
vescentium. 

382.  Qualem  effectum  assumpta  alimenta  edunt ,  docent  excre- 
tiones  alvi,  tum  vesicae  seu  urina,  pulsus  arteriarum,  respiratio 
pulmonum ,  mutationes  animi,  incommoda  quae  visceribus  accidunt. 
Signa  specifica  et  individua  excedunt  numerum. 

383.  Causa  secundaria  et  remotior  morborum  corporis  est  ali¬ 
monia  subtilis,  et  parum  sensui  obvia,  quae  per  respirationes  pul¬ 
monum,  et  per  cuticulas  ab  aere  circumfluo  attrahitur,  et  imme¬ 
diate  in  venas  capillares  introducitur ,  sunt  haec  alimenta  tam  sicca 
quam  liquida,  et  in  aere  hospitantur.  Sunt  enim  nitra,  urinosa, 
sulphura,  rores,  aquae,  succi  essentiales,  unde  odores,  quibus 
differtus  est  aer :  quid  nitrum  aereum  in  sanguine  praestat,  ex¬ 
perimenta  docent,  tum  etiam  quid  pestiferi  halitus.  Ipsa  etiam 
aqua,  dum  madet  vola  aut  facies,  jam  ad  siccitatem  imbibitur, 
jam  respuitur  :  sic  ut  systema  nostrum  corporeum  sit  quasi  sys¬ 
tema  mundi  atmospbaerici,  quod  jam  vaporibus  se  impraegnat, 

jam  vero  se  ab  illis  per  pluvias  serenat.  Ipsi  pori  secundum  in¬ 
digentiam  sanguinis  rubri,  et  secundum  statum  sanguinis  purioris 
aperiuntur  et  clauduntur.  Horum  copia  tanta  insinuatur,  ut  co¬ 
piam  alimentorum  per  gulam  assumtorum  aliquoties  superet ;  uti 
docent  exempla  eorum  qui  diu  sine  cibo  et  potu  victitarunt,  et  bru¬ 
torum  animalium,  quae  multam  aetatem  his  solis  cibis  transigunt. 
Ab  horum  etiam  alimentorum  quantitate,  qualitate  et  oeconomica 
dispensatione  dependet  sanguinis  temperatura  :  sed  nec  quantitas, 
nec  qualitas  nec  dispensatio  hujus  alimoniae  a  nostro  arbitrio  pen¬ 
det,  est  enim  a  sensibus  remota ,  et  a  quodam  sciente,  cujus  nos 
latet  instinctus  et  causa  movens,  plerumque  imperatur ;  sed  ab  eo 
prudentius  dispensatur ,  quam  a  nobis  circa  alimenta  sensibus  ob¬ 
via,  quae  sine  discrimine  per  fauces  ventriculo  nostro  ex  voluntate 
ingeruntur. 

384.  Qualem  effectum  hae  alimoniae  edunt ,  cognoscitur  a  pulsu, 
respiratione,  affectionibus  cerebri,  quantitate  et  qualitate  sudorum , 
sunt  enim  viae  excretionis  ab  arteriis,  quales  sunt  deglutitionis  a 
venis,  simul  etiam  ex  digestione,  somno,  vigiliis ,  et  aliis  signis 
adhuc  ignotis. 

385.  Causa  tertia  adhuc  remotior  morborum  corporis,  est  in¬ 
sensibilis  illa  perspiratio  Sanctoriana  vocata,  qua  media ,  alimonia 
non  ut  prior  ex  aere  sed  ex  aethere  trahitur,  nec  immediate  in  venas 
seu  sanguinem  rubrum,  verum  per  quasdam  fibras  versus  cerebrum 
corticale  subducitur ;  confer  de  his,  cap.  ix,  de  Fibra,  et  Trans. 
IV.,  de  Spiritu  Animali,  ubi  de  fibris  corporeis  agitur;  et  ex¬ 
inde  sanguini  puriori  ad  spiritus  animales  integrandos  insinuatur, 
et  sic  in  fibras  medullares,  et  per  has  in  sanguinem  mediate  deri¬ 
vatur ;  uti  enim  sanguis  ruber,  ita  etiam  sanguis  purior  suis  osculis 
et  organis  gaudet,  ut  reficiatur ;  quod  ab  experientia  saeculorum 
et  imprimis  nostri  in  satis  clara  luce  positum  est.  Ex  horum 
elementorum  quantitate ,  qualitate  et  oeconomia  dependet  sanguinis 
purioris  seu  spirituum  nostrorum  animalium  natura  et  conditio ; 
qui  quia  influunt  in  sanguinem  rubrum,  et  principalem  ejus  essen¬ 
tiam  constituunt,  non  potest,  si  maligna  sint ,  quin  radices  mor¬ 
borum  corporis  agant. 

386.  Causa  morborum  corporis  inter  communes  una  etiam,  re¬ 
ferenda  est  aegritudo  animi,  quae  a  nuper  praedicta  nutritione ,  ut 
a  causa  externa  dependet ;  ejus  etiam  causa  interna  datur,  scilicet 
status  ipsius  mentis ,  quae  etiam  animum  fanquam  famulum  suum 

ad  agendum,  quod  vult  et  lubet,  excit  et  emovet :  sed  causa  hcec 
est  morborum  corporis  suprema  et  remotissima :  admodum  enim 
in  experientiae  aprico  est,  quod  a  turbata  mente  turbetur  sanguis 
corporis,  imo  scepe  in  tantum,  ut  a  nimio  quodam  desiderio  finis, 
ejusque  jactura,  dum  spe  excidimus,  proni  in  passiones  animi,  et 
exinde  in  morbos  corporis,  imo  in  mortes,  praecipitemur. 

387.  Hae  quatuor  recensitae  causae  morborum  principales  et 
communes  sunt  etiam  eaedem ,  quibus  existimus  et  subsistimus ,  id 
est,  quibus  corpore  vivimus,  eaedem  etiam  sunt,  quibus  morimur : 
ita  ut  causae  vitae  corporeae  sint  etiam  ipsae  causae  morborum  et 
similiter  mortis.  Vivimus  enim  alimentis  ex  terra,  et  ex  aere,  et 
ex  aethere  desumptis,  sed  quantitas  eorum  qualitatis  male  dispen¬ 
sata  est  ipsissima  causa  morborum,  seu  qwod  indies  progredimur 
ad  mortem.  Ignorantia  qualitatis  alibilium,  nostraeque  constitu¬ 
tionis,  et  artis  dispensatoriae,  scilicet  ut  quantitas  et  qualitas  re- 
spective  ad  constitutionem  corporis  recipientis  dispensetur,  ut  et 
quod  haec  nostrae  voluntati  ejusque  desideriis  relicta  sint,  efficiunt, 
ut  causae  quae  vitae  sunt ,  eaedem  sint  causae  destructionis  vitae. 
Similiter  affectiones  nostri  animi  et  mentis,  quot  enim  desideria 
et  quot  cupidines ,  tot  calores  et  excitamenta  vitae ;  sed  immoderata 
excitatio  seu  quantitas ,  et  quidem  eorum  desideriorum,  quae  in 
prava  tendunt  et  nobis  inimica  sunt,  id  est,  qualitatis  deterioris, 
male  dispensata,  similiter  praestat,  ut  sint  causae  nostrae  destruc¬ 
tionis  seu  mortis.  Uti  abusus  seu  quantitas,  ita  defectus  seu 
nimia  paucitas  nocet.  Quod  causae  vitae,  sint  causae  morborum,  et 
consequenter  causae  mortis ;  id  natura  naturae  est,  scilicet  ut  op¬ 
posita  et  contraria,  insint  singulis  ejus  causis  et  singulis  subjectis 
potentia,  unde  actus,  cuivis  enim  essentiae  creatae  natura  mutatio¬ 
nis,  privationis  et  destructionis. 

388.  Extima  omnium  causarum ,  quae  morbos  producunt,  est 
illa  quae  extra  vasa  sanguinea  sed  in  illa,  et  consequenter  extra 
formas  organicas  a  vasis  sanguineis  excitatas  at  in  illas  agit,  id 
est,  in  extimam  superficiem  corporis ;  uti  sunt  violenti  impetus , 
inflictus,  vulnera,  unde  sanguinis  largae  emissiones,  luxationes, 
contorsiones,  seu  damna  illata  membris,  organis,  capiti  etc. 
Hce  sunt  fortuitae  et  sunt  voluntariae.  Fortuitae,  quando  non 
praeviso  sed  inopinato  accidunt,  uti  ruina  domus,  globus  a  funda 
aut  sclopeto  emissus,  tegula  ex  imbrice  tecti  in  caput  lapsa,  et 
similes  casus.  Voluntarias,  quando  quis  manus  sibi  ipsi  infert, 

mortem  appetit  et  arcessit,  ita  etiam  si  morbos.  Sunt  etiam  me¬ 
diae  inter  fortuitas  et  voluntarias,  uti  in  duellis,  praeliis,  peri¬ 
culis  terra  marique. 

389.  Uti  sunt  causae  extimae,  ita  etiam  sunt  causae  intimae , 
quae  sunt  causae  omnium  primae,  seu  causae  causarum,  et  ipsissimae 
essentiales ;  hae  quia  non  voluntariae  sunt  seu  mentis ,  sed  supra 
voluntarias  mentis,  vocandae  sunt  causae  contingentes,  nam 
aliunde  veniunt,  nec  conscii  sumus  unde,  quare  tribuimus  illas 
fortunae,  fato  vel  providentiae ;  uti  quod  in  haec  aut  illa  pericula 
vitae,  et  inde  oriundos  morbos  incidamus,  scilicet  fortuito  in  illas 
quae  extimae  sunt,  et  modo  recensitae,  vel  in  alimenta  noxia,  in 
locos  ubi  vapores  venenati  et  lethiferi,  inque  motus  animi,  ac  de¬ 
sideria  et  immodicos  ignes  mentis,  et  in  innumera  similia  seu  in 
omnes  causas  morborum.  Sed  quia  purus  casus  non  datur,  nec 
fortuna  aut  sors,  et  quia  causarum  contingentium  est  series  et 
nexus  a  primis ;  et  primae  in  corpore  animali  oriuntur  ab  anima  ; 
hinc  etiam  causae  contingentes  morborum,  quae  sic  necessario  ab 
anima  ut  a  suo  fonte  ejusque  status  mutatione  scaturient ;  qualis 
scilicet  est  anima,  seu  qualiter  recipit  influxum  vitae  a  forma  su¬ 
prema  spirituali,  talis  in  seriem  vitae  nostrae  influit  contingentia. 
Sed  de  his  in  Transactione  de  Providentia. 

390.  Talis  causarum  essentialium  vitae,  morborum  et  mortis 
est  series  ab  intima  seu  contingente  per  intermedias  ad  extimam. 
Insuper  sunt  causae  morborum  mediae,  sunt  ultimae,  sunt  innatae  et 
adnatae.  Causae  essentiales  concernunt  ortum  morborum ,  causae 
mediae  progressum,  ultimae  vero  effectum  :  innatae  sunt  haereditariae, 
adnatae  sunt  adscititiae. 

391.  Causae  medi^:  sunt ,  quae  progressum  causarum  vitae  a 
primo  ortu  ad  effectum  impediunt.  Sunt  enim  causae  quae  alimen¬ 
torum  tam  terrestrium  quam  aereorum,  ut  et  aethereorum  progres¬ 
sus  prorsus  inhibent,  similiter  quae  motus  animi  et  mentis ;  qui 
sunt  calores  vitae,  unde  morbi.  Progressum  promovent  somni, 
vigiliae,  motus,  quies,  commercium  societatis,  negotia  et  plura, 
haec  si  non  sinuntur  ordine  suo  naturali  progredi,  oriuntur  morbi, 
quorum  causae  dicuntur  mediae  inter  illas  quae  ortum  praebent,  et 
effectum  edunt :  Ex  nimio  enim  somno,  nimia  vigilia,  nimio  motu , 
nimia  quiete,  seu  ex  privatione  illorum,  tum  negotiorum,  quibus 
excitamur,  fluunt  morbi. 


190 


(ECONOMIA  REGNI  ANIMALIS. 


392.  Causae  ultima  sunt  qua  effectum  arcent  vel  prorsus 
sistunt.  Effectus  sunt  exonerationes  alvi,  vesica,  sudor,  expiratio 
Sanctoriana ,  exercitium  veneris,  effluxus  hamorrhoidum,  menstru¬ 
orum,  saliva ,  et  plures  alii :  hi  si  impediuntur,  morbi  redeunt. 
Est  enim  omnium  causarum  aliqua  series  a  primo  ad  ultimum,  ita 
etiam  causarum  vita,  morborum  et  mortis ;  si  ortus  negatur,  etiam 
progressus  et  effectus  in  irritum  cadunt ;  si  effectus,  etiam  negatur 
cursus  et  progressus  ab  ortu  ad  effectum  a  natura  provisum.  Jam 
quia  effectus  est  ultimum  in  serie  causarum  ha  causa  ideo  vocantur 
ultima. 

393.  Causae  innatae  sunt  hareditaria,  seu  a  parentibus 
tracta  :  causa  ad  natas,  sunt  qua  ex  vita  ante  acta ;  ac  induunt 
naturam  tanquam  innata  sunt,  vocantur  alias  adscititia ;  ex  his 
sortiuntur  haredes  suas.  Sed  ha  non  proprie  dici  queunt  causa 
morborum,  nam  sunt  modo  dispositiones  recipiendi  morbos  hujus 
vel  illius  generis  aut  speciei ;  subjecta  enim  universim  varia  sunt, 
nullius  sanguis  alterius  est  prorsus  similis,  uti  nec  animus  et  mens, 
unde  procliviores  aut  segniores  sumus  ad  recipiendos  morbos. 
Id  omnibus  innatum  est,  ac  ut  universale  a  parentibus  trahi¬ 
mus,  quod  denascamur,  et  morituri  simus ;  idcirco  cum  atate 
progredimur  in  agritudines  aut  infirmitates,  quarum  complemen¬ 
tum  et  ultima  linea  summa  agritudinum  subducta  est  mors  corporis. 

394.  Ita  causas  morborum  in  suas  classes  dispertiti  sumus ; 
nam  absque  cognitione  distincta  causarum,  non  datur  distincta 
minus  certa  scientia  et  ars  medendi :  unusquisque  morbus  ad  ali¬ 
quam  ex  prafinitis  classem,  ut  credo,  redigi  potest :  sed  forte  re¬ 
capitulatio  juvat.  Sunt  morborum  causae  principales  seu  es¬ 
sentiales,  qua  plures  sunt,  una  tamen  succedit  alteri.  Prima 
seu  intima  vocatur  contingens  ;  hanc  excipit  altera,  qua  ex 
statu  mentis  et  animi  profluit ;  tertia  qua  ex  usu  alimentorum 
athereorum ;  quarta,  ab  aereorum,  quinta  ex  terrestrium ; 
extimae  qua  extrinsecus  in  corporis  formas  agunt.  Quoniam 
causa  essentiales  sunt ,  sequitur  quod  etiam  sint  causas  acciden¬ 
tales,  scilicet  omnes  illa  qua  ab  essentialibus  oriuntur,  ut  qua  a 
vitio  humorum,  qui  ex  sanguine  nascuntur ;  philosophice  loquendo, 
sunt  omnes  morbi  accidentales  prater  primam  illam,  qua  intima 
vocata  est;  sed  subtilitates  has  supersedeamus.  Ista  enumerata 
sunt  qua  ortum  prabent  morbis ;  his  succedunt  medias,  ^«^pro¬ 
gressum  ;  et  ultimas  qua  effectum  causarum  naturalium  vita 

inhibent.  Causas  vero  innatas  et  adnam  non  sunt  causae  activae 
sed  passivae,  sic  proprie  sunt  status  recipiendi  causas ;  ubi  enim 
est  agens,  ibi  erit  patiens. 

cap.  v. 

De  Paralysi  et  Paresi. 

395.  Paralysis  oritur,  quando  sanguis  ruber  intercipitur  vel 
impeditur,  ut  in  minima  vascula  fibrarum  motricium  musculi  in¬ 
fluat  :  at  vero  si  intercipitur  vel  impeditur  spiritus  animalis,  ut  in 
fibras  motrices  musculi  influat,  existit  apoplexia :  ita  differt  pa¬ 
ralysis  ab  apoplexia ;  spiritus  enim  animalis  et  sanguis  sunt  duo 
principia,  quae  musculum  agunt ;  ille  enim  ad  agendum  excitat, 
hic  vero  restituit ,  unde  musculi  motus  alterni ;  deficiente  itaque 
uno  aut  altero,  perit  reciprocatio ;  spiritus  est  agens,  sanguis 
autem  reagens ,  agens  nescit  terminum,  nisi  a  suo  reagente,  a  quo 
determinatur  in  praefinitos  motus ,  et  sic  in  motuum  vices.  Sunt 
nonnulli,  imo  perplures  qui  causas  paralyseos  et  apoplexiae  con¬ 
fundunt,  utrique  enim  similiter  defectum  fluidi  nervosi  et  influxus 
sanguinis  adscribunt ;  sed  quod  differant,  et  quantum  differant, 
cuivis  notum  est :  at  distincta  cognitio  causarum  utriusque  morbi 
a  distincta  cognitione  musculi  ejusque  fibrarum  motricium,  ac 
virium  in  illas  agentium,  tum  a  sanguinis  et  ejus  vasorum  et 
cumprimis  a  nervorum  ac  interstitiorum,  quae  porosam  nervi 
compagem  pertranseunt,  dependet.  Musculus  morbo  occumbere 
nequit  nisi  paralyticus  vel  apoplecticus,  hoc  est,  sive  deficiente 
sanguine,  sive  deficiente  spiritu  animali ;  notissimum  enim  est, 
quod,  si  musculi  arteria  vel  musculi  nervus  abscinditur,  pereat 
ejus  facultas  agendi ;  ideo  privatio  sanguinis  non  potest  esse  ea¬ 
dem  causa  cum  privatione  spirituum ;  sanguis  est  in  vasis,  spiri¬ 
tus  autem  in  fibris  nervorum. 

396.  Si  denegata  influxio  sanguinis  rubri  in  vasa  capillaria 
fibrarum  motricium  sit  causa  proxima  paralyseos,  quaeritur,  quot 
modis  sanguis  ille  intercipitur,  Imus  est,  si  arteriae  in  musculum 
vel  musculi  partem  influentes  vel  obturantur,  vel  comprimuntur, 
vel  abscinduntur ,  vel  tendinescunt ;  scilicet  arteriae  majusculae  seu 
communes .  IIdus.  Si  ipsa  vascula  capillacea,  qua  fibram  motri- 
cem  circumeunt,  exsanguia  fiunt,  et  in  fila  tendineae  indolis  coa- 

lescunt.  IIItius.  Si  arteriae  copiam  serosi  humoris  secernunt  et 
exonerant,  nec  venae  caeterique  ductus  a  natura  fabricati  illum  ex¬ 
cipiunt  et  foras  deferunt,  inde  musculus  ejusque  membranae  et  liga¬ 
menta  inundantur  et  relaxantur,  sic  ille  non  solum  impotens  agendi 
redditur,  sed  etiam  vascula  minutiora  in  se  sanguinem  non  ad¬ 
mittant .  IY.  Similis  effectus  redit,  si  copia  humoris  ex  nervis 
affluit,  per  interstitia  nimirum  fasciculorum  fibrarum,  quae  paten- 
tiora  sunt.  De  quibus  vide  cap.  x,,  de  Fibra. 

397.  Quod  Imum  attinet ;  obturantur  arteriae  a  causis  in 
sanguine,  ut  si  grumosus  sit,  pituitosus,  frigidus,  lentus,  bile  op- 
pletus,  in  fibras  concretus,  spiritu  destitutus,  ipse  spurius.  Com¬ 
primuntur  a  ligaturis,  accubitione,  apostematibus  vicinis,  fistulis, 
ulceribus,  contorsionibus  membrorum.  Abscinduntur  per  ero¬ 
sionem,  ulcera,  aneurysmata,  vim  illatam.  Tendi nescunt  ex 
privatione  influxus  spirituum  in  fibras  tunicce  musculosae,  sanguinis 
in  caeteras  tunicas,  obstipatione  glandularum  in  sua  tunica,  ab  in- 
actione. 

398.  Quod  IIdum  spectat,  m inores  istae  arteriolae  coeunt  nimio 
otio,  pinguedine,  exque  iisdem  causis  quibus  tendinescunt  majores, 
aetate  etiam  diminuuntur,  coalescunt,  obliterantur,  et  lineae  ten¬ 
dineae  naturae  evadunt. 

399.  IIItium  quod  concernit;  profluvium  ichoris  aut  seri  oritur 
a  clausis  evacuationis  viis,  ut  inter  fibras  motrices ,  per  circum¬ 
jectam  membranam,  cutem,  imo  per  vesicam,  alvum ;  a  compressis 
venis  quae  absorbeant,  ita  si  venae  comprimuntur,  obturantur,  ten¬ 
dinescunt,  similis  redit  effectus,  ac  si  arteriae.  Musculo  sic  cum 
membranis  et  ligamentis  relaxato  et  flaccescente  in  se  non  amplius 
possidet  vim  agendi,  et  praeterea  humor  efficit,  ut  influxus  san¬ 
guinis  in  vascula  fibrarum  motricium  impediatur.  Idem  fit  si  in 
eadem,  vascula  influat  purum  serum  natura  sua  lentius,  hoc  enim 
fibrae  nerveae  agenti  resistit,  aliter  sanguis. 

400.  Quod  ad  IVtum,  si  denegatur  copia  exonerationis  humori, 
qui  ex  interstitiis  fasciculorum  nervi  effluit,  fibrae  motrices ,  seu 
musculus  cum  suis  membranis  similiter  laxantur,  et  eluvie  infes¬ 
tantur  ;  nam  omnis  humor  qui  per  interstitia  fasciculorum  defertur, 
soluto  nervo  erumpit  et  suo  munere  defunctus  rejicitur,  at  in  mus¬ 
culo  coacervatur ,  si  exitus  ei  denegatur.  Hic  humor  infertur  nervo 
in  regione  substantiarum  corticalium,  nam  colligitur,  inflammatis 
arteriis,  in  sulcis  aut  plicis  anfractuosis,  inter  lamellas  et  plexus 

reticulares  substantia  medullaris,  et  ubi  fasciculi  fibrarum  sub 
dura  matre  in  nervum  coeunt ;  ita  in  cerebro ,  cerebello,  medulla 
oblongata  et  spinali,  in  ipso  nervo  ab  arteriis,  qua  illum  trajiciunt, 
et  inter  fasciculos  lympham  suam  excernunt . 

401.  Exhinc  sequitur  quod  musculus  paralyticus  sit  mollis, 
relaxatus,  a  nexu  vicinorum  tanquam  solutus,  hinc  virium  reagen¬ 
tium  orbus,  ita  nullo  nisu  voluntatis  elevabitis,  absque  sensu  nisi 
muto  et  punctorio ,  quasi  caro  mortua,  nisi  fibra  viveret ;  resus¬ 
citabitis  si  non  hic  morbus  viscera  vita  primaria  occupet,  ut  cor, 
pulmones ,  ventriculum ,  solet  etiam  ilia,  abdomen,  vesicam,  tho¬ 
racem,  humeros,  brachia,  lumbos,  pedes,  collum,  faciem ;  quando 
levior  est,  vocatur  paresis. 

402.  Sunt  paralyses  universaliores,  quando  vena  ajfecta  pro¬ 
pius  cordi,  seu  nervi  a  quibus  hoc  malum  scaturit  propius  cerebro 
sunt,  vel  longius  a  musculis  distant.  Paralysin  unius  musculi 
sentiunt  et  suo  modo  patiuntur  vicini  secundum  nexum ,  cumprimis 
antagonista ;  ex  indiciis  a  peritis  anatomicis  noscitur,  in  quo  est 
sedes  morbi ;  inde  judicatur,  et  ex  causis,  num  sanabilis,  numne 
lethalis  sit,  et  quibus  mediis. 

403.  Si  fortior  paralysis  diu  perstiterit,  permanent  dein  ar¬ 
teriola  plures  collapsa,  ligamenta  musculi  nimis  extensa,  flaccida, 
partim  rupta,  membrana  a  sua  carne  solutior ;  ita  etiam  fasciculi, 
eorum  tunicula  et  ligamenta ;  vasa  majora  aliquando  lasa ;  ex¬ 
hinc  motus  inordinati,  aliquoties  convulsio,  debilitas,  tremor ,  vi¬ 
bratio,  inobedientia  singularium  arbitriorum  cerebri,  et  plura. 


cap.  vi. 

De  Apoplexia,  Hemiplexia,  Paraplexia  et  Par  apoplexia. 

404.  Ut  omnes  species  apoplexiarum,  earumque  causas  cog¬ 
noscamus,  necessum  est,  ut  ex  asse  exploratum  habeamus,  quid 
praestat  cerebrum,  quid  proprie  cerebellum,  quid  medulla  oblon¬ 
gata  et  quid  spinalis ;  quem  nexum  inter  se  tenent ;  quomodo  unum 
aut  alterum  conjunctim ,  ut  et  separatim  influit  in  musculos,  con¬ 
sequenter  in  viscera  corporis.  Ex  anatome  cerebri  id  constat, 
quod  cerebrum,  seu  substantia  ejus  corticalis,  quae  proprie  cere- 

brum  audit ,  sit  sensorium  commune,  nam  quinque  organa  suos 
sensus  externos  ad  corticem  cerebri  ut  ad  suum  sensorium  com¬ 
mune  et  unicum  internum  referunt .  Cerebrum  corticale  etiam 
est  motorium  commune  voluntarium,  quicquid  enim  agendum 
est  mediantibus  nervis  et  musculis,  id  praevia  voluntate  a  cerebro 
determinandum  est :  est  ideo  cerebrum  commune  sensorium, 

ET  COMMUNE  MOTORIUM  VOLUNTARIUM,  ET  QUIDEM  PRIMARIUM 

et  principale.  Cerebellum  vero  non  est  sensorium  nisi  com¬ 
munissimum  et  obscurum ,  cui  nulla  idea  singularis,  quae  ad  nostri 
conscientiam  nisi  ab  effectu  venit,  repraesentatur :  hinc  cerebellum 
est  motorium  commune  spontaneum,  naturale,  et  involuntarium 
dictum,  unde  actus,  qui  instinctus  vocantur ;  ita  cerebellum 

EST  MOTORIUM  COMMUNE  SPONTANEUM  PRIMARIUM  ET  PRINCI¬ 
PALE  ;  estque  ejus  discrimen  a  cerebro,  quale  est  inter  voluntarium 
et  spontaneum  naturale,  seu  inter  id  cujus  conscii  reddimur,  et 
id  cujus  ortum,  progressum  et  effectum  plane  ignoramus.  Me¬ 
dulla  vero  oblongata  participat  de  fibris  tam  cerebri  quam  cere¬ 
belli,  nam  utriusque  fibra  in  illam  delabitur,  ex  quibus  ut  et  ex 
suis  propriis  conflatur  :  haec  medulla  est  tanquam  medium  uniens 
cerebri  et  cerebelli,  et  simul  medium  transferens  sensationes  quin- 
apue  organorum  externorum  versus  cerebrum,  et  simul  latentes  vis¬ 
cerum  operationes  ad  cerebellum ;  et  simul  utriusque  arbitria  et 
mandata  in  musculos  appellari  potest :  Sensorium  et  moto¬ 
rium  COMMUME  TAM  CEREBRI  QUAM  CEREBELLI,  SED  SECUN¬ 
DARIUM  ET  INSTRUMENTALE  SUPERIUS.  MEDULLA  SPINALIS 

similiter,  quae  ex  fibris  cerebri,  cerebelli,  et  propriis  compaginata 
appellari  meretur  sensorium  et  motorium  commune,  sed  se¬ 
cundarium  et  instrumentale  inferius,  corpori  nimirum prox¬ 
imum. 

405.  Insuper  etiam  scire  debemus,  quem  nexum  inter  se  tenent 
cerebrum,  cerebellum,  medulla  oblongata  et  spinalis :  nexus  ex¬ 
plorari  potest  ex  nexu  membranarum,  sinuum,  arteriarum,  et  fi¬ 
brarum  ;  inde  constat,  quod  quatuor  haec  encephali  seu  superioris 
regni  viscera,  cerebrum  scilicet,  cerebellum,  medulla  oblongata  et 
spinalis  ita  inter  se  mutuo  connexa  sint,  ut  cerebrum  agere  possit 
in  cerebellum,  et  cum  hoc  conjunctim  in  medullam  oblongatam  et 
spinalem,  sed  omnis  tunc  actio  audit  voluntaria,  quce  fii  interdiu 
seu  in  vigilia.  Similiter  quod  cerebellum  agere  queat  in  cerebrum, 
et  cum  hoc  conjunctim  in  medullam  oblongatam  et  spinalem,  sed 

omnis  inde  resultans  actio  audit  spontanea  naturalis,  qualis  est 
noctu  aut  in  somno.  Adhuc,  quod  cerebrum  et  cerebellum  ex  aequo 
jus  agendi  sibi  vindicent  in  substratam  medullam  oblongatam,  ejus 
nimirum  protuberantium  annularem,  olivares  et  pyramidales,  et 
proinde  in  nervos  ex  illis  protub  er  antiis  erumpentes :  sed  quod 
cerebellum  plenius  jus  sibi  asserat  in  ventriculum  quartum,  ejus 
regionem ,  atque  in  subjectam  medullam  spinalem ,  quae  a  cere¬ 
bello  communiter  emoveri  potest,  non  vero  ita  a  cerebro,  nisi  in 
singulari  et  medio  cerebello.  Sed  haec  demonstranda  veniunt 
in  Transactione  de  Cerebro  ejusque  Membris.  Interim  sine  prae¬ 
via  cognitione  totius  cerebri  causas  apoplexiarum,  epilepsium, 
catalepseos ,  hydrocephali,  cari  et  plurium  morborum  nequicquam 
penitus  exploramus.  His  praemissis  inquiramus,  quid  apoplexia 
sit,  et  ejus  species. 


APOPLEXIA. 

406.  apoplexia  est  communis  sensorii  et  motorii  voluntarii, 
id  est ,  cerebri,  et  quidem  substantiae  ejus  corticalis  et  cineritiae 
impotentia  sentiendi  et  agendi,  id  est,  recipiendi  per  fibras  ima¬ 
gines  organorum  quinque  sensuum  externorum ,  ut  ei  praevia  vo¬ 
luntate  musculos  excitandi  ad  agendum :  remanente  nihilominus 
vita  et  motu  cerebelli,  et  consequenter  vita  et  motu  partis  medullae 
oblongatae ,  et  similiter  medullae  spinalis.  Sic  apoplectici  melioris 
vitae  corporeae  usura  privati  solum  sanguine  et  corpore  vivunt, 
praeter  vitam  obscuram,  quae  emanat  ex  cerebello  et  ei  substrata 
medulla  spinali,  quae  similis  est  nostrae  in  somno,  et  in  utero  ma¬ 
tris  ;  nec  multum  absimilis  morti ;  quia  amplius  nihil  sui,  tanquam 
suum  et  proprium  retinent,  quod  est  cogitatio  seu  sensatio  intima, 
et  voluntas  quae  est  actionis  principium.  Sed  quia  cerebellum  non 
occumbit,  remanet  cordis  et  arteriarum  pulsus,  qui  solito  fortior 
est ;  similiter  respiratio  pulmonum  magna  et  stertens,  tanquam  in 
profundo  somno.  Cerebellum  enim  cum  medulla  spinali  imperium 
cordis  ut  et  pulmonum  sibi  asserunt ;  nam  fibrae  pericardii  et  ipsius 
musculi  cardiaci,  tum  etiam  fibrae  plexuum  pulmonalium,  et  pariter 
musculorum  intercostalium  sunt  cerebelli  et  medullae  spinalis  ex 
aequo,  sunt  enim  nervi  intercostalis,  et  paris  octavi  capitis,  ut  et 
dorsalium. 

407.  Omnes  causae  quae  corticem  cerebri  impotem  agendi  seu 

animandi  aut  respirandi  reddunt,  principaliter  apoplexiam  totius 
corporis,  nimirum  organorum  sensoriorum  et  motoriorum,  quate¬ 
nus  voluntaria  sunt,  producunt.  Ipsa  facultas  animandi  est  cere¬ 
bri  vita,  cerebrum  enim  mediatione  animationis  recipit  sensus,  et 
agit  motus,  et  quidem  per  spiritus  animales,  qui  medias  glandulas 
corticales,  et  fibras  medullares  ac  nerveas  permicant :  quiescente 
enim  cerebro  corticali  spiritus  animalis,  qui  est  sanguis  purior,  per 
fibras,  non  melius  ac  quiescente  corde  sanguis  ruber  per  arterias 
emicat. 

408.  Causae  illae  sunt  plures :  primaria  est  carotidis  interna* 
obstructio  in  suo  trunco,  antequam  in  ramos  dividitur ;  sive  illa 
accidat  extra  cranium,  sive  in  trajectu  per  foramen  osseum,  sive 
ante  aut  post  ventrem  illum,  quem  in  receptaculis  cavernosis  for¬ 
mat.  Si  carotis  postea,  aut  in  ramis  suis  obstruitur,  non  oritur 
apoplexia  generalis,  sed  modo  unius  medietatis  cerebri,  seu  unius 
partis  in  uno  hemisphaerio,  de  quibus  apoplexiae  speciebus  infra. 

409.  Sed  obstructionis  causae  sunt  plures ;  scilicet  copia  san¬ 
guinis  glutinosi,  viscosi,  crassi,  frigidi,  inertis,  qui  stagnatur  in 
introitu.  Innati  vel  adnati  arteriis  istis  tumores,  scliirri,  absces¬ 
sus,  steatomata,  et  plura  quae  interne  illam  obstipant,  aut  extrin¬ 
secus  comprimunt.  Arteria  carotis  est  propria  cerebri,  ast  arteria 
vertebralis  est  propria  cerebelli,  ac  similiter  medullae  oblongatae, 
et  quoad  partem  medullae  spinalis.  Quando  arteriae  vertebrales 
remanent  integrae ,  cerebellum  et  memoratae  medullae  suo  sanguine 
ministro  gaudent,  et  suas  animationes  quiescente  vel  tanquam  ab¬ 
sente  cerebro  peragunt ;  atque  ex  iis  tantilla  pars  cerebro  sub¬ 
ministratur,  ut  aliquam  debilem  vitam,  sed  non  sensitivam  et 
voluntariam  ducere  queat,  nam  arteria  vertebralis  cum  arteria 
carotide  ita  communicat,  ut  una  influat  in  alterius  ramum,  ac  vivat 
ab  alterius  sanguine. 

410.  Illa  causa  apoplexia  licet  primaria  sit ,  dantur  tamen 
alia  qua  cerebrum  corticale  similiter  afficiunt,  et  sunt  plures, 
omnes  tamen  primariam  illam  respiciunt  ut  propriam.  Cerebrum 
enim  vi  sua  animationis  attrahit  sanguinem  ab  alveolo  carotidis , 
non  autem  cor  illum  in  cerebrum  intrudit :  hinc  quicquid  inhibet 
animationes  in  cerebro,  id  etiam  inhibet,  ut  sanguis  a  carotide 
et  ab  arteria  vertebrali  subducatur . 

411.  Ut  serositas  viscosa,  pituita  lenta,  imo  etiam  sanguis  ex- 
travasatus,  qui  intra  piam  meningem ,  inter  anfractus  majores  et 

plicas  minores  collectus,  et  glandulas  corticales  circumfusus,  om¬ 
nem  illis  agendi  seque  explicandi  constringendique,  seu  animandi 
potentiam  adimit.  Talis  a  maligni  sanguinis  immodica  secretione, 
ab  inflammatione,  et  impedita  exoneratione ;  atque  haec  a  suis  cau¬ 
sis,  quae  adhuc  remotiores  sunt,  et  tamen  unicae  remediendce,  exori¬ 
tur.  Exonerationis  viae  sunt  plur es,  uti  per  venas  in  sinus  majores, 
per  laminam  cribrosam  in  cavitates  narium,  inque  nervos  in  eorum 
fasciculos  ;  quae  eo  strictius  clauduntur  et  largius  increscit  pituita 
cerebri,  quando  nec  patet  via  communium  excretionum  ut  per  alvum, 
vesicam,  salivae  per  fauces,  haemorrhoidum ;  his  viis  clausis  inun¬ 
datur  cortex,  et  inundatur  medulla  cerebri ;  ex  utriusque  superin- 
undatione,  si  fluor  sit  tenax  et  lentus,  sistitur  vis  animatoria,  et 
sic  sanguinis  arteriosi  affluxio ;  et  proinde  vis  sensoria  et  motoria 
cerebri,  unde  apoplexia. 

412.  Profluvium  etiam  viscosum  et  copiosam  inter  duram  et 
piam  matrem  similem  effectum  edit ;  nam  interceptus  humor  ita 
tunicam  arachnoideam,  eique  substratam  piam  meningem,  et  inter¬ 
jectas  arterias  et  venas  comprimit,  ut  substantia  corticalis  elevari, 
id  est,  alternas  suas  animationis  vices  agere  nequicquam  possit. 

413.  Similis  etiam  effectus  in  corticales  cerebri  substantias 
redit,  si  tres  cerebri  ventriculi,  scilicet  bini  majores  seu  ante¬ 
riores  et  unus  intermedius ,  qui  tertius  vocatur,  tanta  seri  copia 
oppletur,  ut  cerebrum  versus  interiora  animationis  suce  vires  de¬ 
terminare  aut  effundere  nequeat :  cerebrum  enim  dum  se  expandit 
et  constringit,  tunc  vel  extrorsum  vel  introrsum  se  explicat,  seu 
intumescit  vel  extumescit ,  utrinque  enim  potest,  quem  ob  finem 
etiam  sunt  ventriculi  et  spatium  inter  meninges ;  si  copia  extu¬ 
mescendi  vel  extrorsum  se  explicandi  non  datur,  et  simul  si  copia 
intumescendi  seu  introrsum,  omnis  facultas  animandi,  id  est,  sen¬ 
tiendi  et  voluntarie  agendi  cerebro  prorsus  aufertur. 

414.  Apoplexiae  etiam  causa  est,  si  dura  mater  ita  incrasses- 
cat  et  diffluat  humore  et  flaccida  sit,  ut  omnem  suce  elasticitatis  et 
reagendi  facultatem  amiserit ;  vel  si  eadem  indurata  sit ;  ut  et  si 
a  cranii  sui  nexibus  soluta  tota  quanta  incumbat  pice  meningi  et 
sic  cerebro  corticali ;  quorum  effectuum  plur  es  sunt  causae.  Dura 
enim  mater  est  instar  elateris  aut  tendinis,  qui  reagit  quantum 
cerebrum  agit.  Cerebrum  corticale  quando  exsurgit  in  tumorem, 
non  amplius  subsidet,  si  nihil  reactivi  adsit ;  verum  remanet  in 
statu  inactionis,  proinde  in  privatione  sensationis  et  actionis  vo- 

luntarice.  Ita  nec  sanguinem  arteriosum  ex  carotidibus  adducit, 
nec  sanguinem  adductum  in  suas  venas  et  sinus  expellit ;  ipsi  simis 
nec  recipiunt  sanguinem,  nam  illi  sunt  durae  matris,  inque  ejus 
duplicatura  continentur,  nec  nisi  a  cerebri  motu  in  vices  alternas 
aguntur . 

415.  Interim  provincia  cerebri  a  provincia  cerebelli  licet  con¬ 
termina,  ita  septis  a  dura  matre  formatis  et  cranio  alligatis  se¬ 
parata  est,  ut  cerebrum  distincte  agat  sua  munia,  et  cerebellum 
distincte  sua,  nec  nisi  quam  in  salute  totius  systematis  corporei 
tuenda  concurrunt.  Cerebrum  enim  suis  arteriis  seu  carotidibus 
internis,  suis  ventriculis,  qui  sunt  tres,  sua  medulla,  suo  cortice, 
sua  matre  pia  et  dura,  et  suo  sinu,  qui  est  longitudinalis,  gaudet. 
Cerebellum  etiam  suis  arteriis  seu  vertebralibus,  sua  medulla,  suo 
cortice,  sua  matre  pia  et  dura,  suo  ventriculo,  qui  est  caudici  me¬ 
dulla  oblongata  insculptus,  ut  et  suis  sinubus.  Ita  desisti  actio 
cerebri  potest,  permanente  actione  cerebelli :  quapropter  apoplexia 
est  cerebri,  ut  primum  etiam  fit  cerebelli,  est  subito  lethalis  seu 
mors.  Ita  malignus  et  infestus  humor  inter  meninges,  anfractus, 
in  cortice,  medulla,  ventriculis  cerebri  collectus  non  invadit  cere¬ 
bellum,  nec  nisi  fractis  obicibus  versus  medullam  spinalem  erum¬ 
pit  ;  sic  nec  morari  potest  supra  aut  circum  cerebellum,  quia  in 
thecam  vertebralem  per  magnum  foramen  occipitis  a  parte  postica 
patet  exitus. 


HEMIPLEXIA. 

416.  Hemiplexia  vel  hemiplegia  est  similis  privatio  animatio¬ 
nis,  consequenter  sensationis  et  determinationis  voluntaria  dimi¬ 
dii  cerebri  seu  unius  ejus  hemisphaerii.  Cerebri  enim  motus  con¬ 
cipi  debet  secundum  partitiones  ejus  substantiarum  corticalium, 
tam  generalis,  quam  specialis,  ut  et  particularis,  proinde  varie 
subdivisus.  Cerebrum  enim  in  sua  hemisphaeria,  haec  in  suos 
lobos,  hi  in  sua  juga  serpentina,  haec  in  suos  toros,  hi  in  suos  ra¬ 
cemos,  hi  in  sphaerulas,  quae  iterum  in  minores  et  minimas,  est 
partitum :  unde  etiam  ei  facultas  et  possibilitas  expansionis  in 
genere,  specie  et  parte  est  data;  nam  explicari  potest  totum, 
potest  lobus,  potest  portio  substantiae  corticeae ;  quare  si  una  me¬ 
dietas  vel  unum  hemisphaerium  gravi  aliqua  obstructione  torpes - 

ceret ,  potuisset  alterum,  si  unus  lobus  potuisset  alternis  agi  alter ; 
si  hic  potest  unus  alterve  serpens  tumulus. 

417.  Ita  quando  arteriae  carotides  in  majori  ramo,  qui  versus 
unum  hemisphaerium  ducit,  copia  sanguinis  glutinosi,  viscosi, 
crassi,  frigidi,  inertis  obstrueretur,  vel  steatomatis,  polypis  aut 
excrescentiis  obstiparetur ;  vel  extrinsecus  comprimeretur,  vel  si 
viscositas  circumob sideret  glandulas  corticales ,  serum  pituitosum 
circum  fibras  aut  collectiones  fibrarum  in  substantia  medullari, 
lentesceret  in  anfractibus ;  conglutinaret  plicas,  obstiparet  unum 
ventriculum  lateralem,  colligeretur  inter  meninges  ab  una  parte 
sinus  longitudinalis,  vel  si  dura  mater  nimis  flaccida  remitteretur, 
vel  indurata  obrigesceret,  tunc  actio  perit  uni  hemisphaerio,  unde 
hemiplegia. 

PARAPOPLEXIA. 

418.  Parapoplexia  vero  oritur,  quando  una  aut  altera  par - 
titio  substantiarum  corticalium  iisdem  malis  infestatur.  Sed  ad 
parapoplexiam  adhuc  plures  causae  possunt  concurrere,  scilicet 
praeter  gluten  fluidum  sub  dura  matre  alicubi  collectum,  ejus  con¬ 
cretionem  aut  relaxationem  a  cranio,  unius  anfractus  aut  sulci 
cohaesionem,  etiam  accedit  quod  per  similem  viscosum  humorem 
cohaerescere  possunt  principia  nervorum  in  exitu  a  cranio,  post 
exitum  in  corpore,  inter  nimirum  fasciculos,  unde  tumores ,  sinus 
et  incavationes,  etiam  in  gangliis,  tum  in  musculis,  eorum  nempe 
fibrosis  propaginibus.  Similis  ejfectus  resultat  ex  nervorum  com¬ 
pressione,  ligatura,  laesione ,  erosione,  amputatione. 

PARAPLEXIA. 

419.  Paraplexia  vel  paraplegia  non  causam  originariam 
trahit  ex  cerebro,  sed  ex  medulla  spinali ;  totum  enim  corpus  sub 
cervice,  seu  omnes  musculi,  quotquot  a  nervis  spinalibus  adeuntur, 
apoplexia  corripiuntur,  integris  manentibus  capitis  sensibus,  et 
libera  agendi  potestate  in  eorum  musculos.  Haec  a  similibus  causis 
in  medulla  spinali,  ac  quae  supra  memoratae  sunt  in  cerebro,  ex- 
istit,  cum  discrimine  secundum  fabricam  istius  medullae  et  fabri¬ 
cam  cerebri. 

420.  Inter im  quia  talis  est  connexio  medullae  spinalis  et  cere¬ 
belli  in  homine,  ut  unum  nisi  aegre  possit  moveri  sine  altero,  et 

quia  nervi  spinales  e  regione  dorsali  influunt  in  musculos  respira¬ 
tioni  inservientes ,  et  intercostalis  in  cor,  venam  cavam  et  aortam, 
qui  quidem  a  cerebello  emissus  est,  sed  per  spinam  transit,  hinc 
non  potest,  quin  haec  apoplexiae  species,  si  degeneretur  in  apo¬ 
plexiam,  sit  brevi  lethalis ;  interea  vero  cor  per  octavum  capitis 
nervum,  similiter  etiam  pulmo  aliquantisper  vivunt. 


CAP.  VII. 

De  Somno ,  Caro,  Lethargo,  Catajphora ,  Comate  Febrili, 

Comate  Vigili. 

421 .  Somnus  est,  quando  cerebrum  in  statum  suum  naturalem, 
qualem  in  utero  matris  tenuit,  retabitur,  atque  ab  animi  sui  moti¬ 
bus  et  affectionibus  requiescit :  concidunt  etiam  tunc  cum  suo 
cerebro  anfractus,  sulci,  spatia  inter  sphaerulas  corticales  et  fibras 

5  medullares.  Indicat  id  tranquillitas  et  innocentia  in  facie  appa¬ 
rens  ;  et  simul  aequabilior,  lentior,  profundior,  et  nulli  arbitrio 
v alunt atis  subjecta  pulmonum  respiratio.  Interea  quum  requiescit 
cerebrum,  movet  se  et  animat  cerebellum :  Ita  noctu  seu  in  somno 
remittit  cerebrum  habenas,  et  eas  tradit  cerebello,  quod  tunc  suo 
juri  relictum  per  suas  et  spinalis  medullae  fibras  agit  machinam 
pulmonariam,  ut  et  cardiacam  in  suas  alternas  vices ,  et  simul 
musculos  corporis,  in  quos  omnes  dum  influit,  plenarium  aequili¬ 
brium  totius  resultat.  Ex  causa  somni  et  vigiliae,  et  ab  aliis 
phaenomenis  junctis  studio  diligenti  anatomico  discimus,  quod 
cerebrum  media  medulla  oblongata  et  spinali  influat  in  omnes 
istos  musculos,  qui  voluntarie  moventur ;  similiter  etiam  cere¬ 
bellum  per  suas  fibras ;  ita  ut  cerebri,  cerebelli  ac  medullae  spi¬ 
nalis  fibrae  in  uno  nervo  conjunctae  pergant,  seque  in  ipsis  mus¬ 
culis  prudenter  uniant ;  at  vero  quod  cerebellum  in  adhuc  plures 
agat,  et  quidem  ita,  ut  dum  agit  unum  musculum  simul  agat 
alterum,  ipsos  etiam  antagonistas,  et  quia  sic  non  excitari  potest 
unus  musculus  contra  alterum,  uti  solet  a  cerebro,  oritur  om- 

6  nium  aequilibratio.  Inde  alterna  requies  et  irrequies,  scilicet 
dormit  cerebrum  vigilante  cerebello,  et  vicissim ;  et  certa  foret 
mors  si  dormiret  utrumque,  ut  et  incerta  vita  si  ex  aequo  simul 
regnaret  utrumque. 

422.  In  somno  sternitur  et  occumbit,  quicquid  voluntarie  ex¬ 
citat  musculos,  et  disponit  organa  sensuum,  ut  distincte  recipiant 
et  deferant  modos  quibus  afficiuntur :  ita  somnus  est  mors  tem  ¬ 
poraria  actionum  voluntariarum  et  sensationum :  proinde  somnus 
est  affectio  solius  cerebri,  quod  est  commune  tam  sensorium,  quam 
.  motorium  voluntarium ;  sed  quomodo  cerebrum  afficitur,  id  ab  ex¬ 
quisita  ejus  omnium  anatome,  ut  ejus  substantiarum,  meningum, 
membrorum,  et  connexionis  cum  cerebello  et  cum  subjectis  medullis 
ediscendum  est.  Est  cerebrum  in  hemisphaeria ,  in  anfractus  in- 

1  testinalium  similes,  et  hi  in  suos  sulcis  et  liris  exactissime  discri¬ 
minatos  divisum ;  una  plica,  commissura  et  duplicatura  transit 
subdivisa  in  alteram,  vix  aliter  ac  arteria  magna  in  suas  minores 
et  minimas  ramificata :  quando  omnes  partitiones  et  diramifica- 

2  tiones  cerebri  corticalis  distinctae  et  rite  discriminatae  hiant,  sci¬ 
licet  quando  cerebrum  corticale  ita  expansum  et  erectum  est,  ut 
pateat  ab  uno  sulco  aut  una  plica  in  alteram  transitus,  tunc  status 
est  ejus  vigiliae,  attentionis  et  intentionis.  At  vero  dum  cerebrum 
corticale  collapsum  est,  una  scilicet  congeries  substantiae  corticalis 
incumbit  alteri,  et  obliterantur  fere  discrimina ,  tunc  cerebrum  est 
in  statu  sui  somni,  obscuritatis,  insensibilitatis,  et  indet  er  minabi- 
litatis,  hoc  est,  in  impotentia  volendi  agere,  et  sentiendi :  Velle 
enim  est  in  actum  determinare  id  quod  conclusum  est,  accedente 
desiderio  cujusdam  finis  in  mente,  seu  cupidine  praesentis  in  animo : 
Sensus  vero  in  cerebro  est  perceptio  imaginum  et  modorum,  quce 
a  sensibus  externis  et  a  memoria  ab  infra  in  mentem  influunt. 
Determinare  in  actum  non  potest  cerebrum,  quod  vult  et  conatur, 

2  si  non  percipiat  quod  conandum  est ;  qualis  enim  est  perceptio  sen¬ 
sationum,  talis  etiam  est  voluntas  actionum,  et  vicissim ;  sunt  enim 
in  una  serie  primum  successiva,  mox  simultanea,  perceptio, 

COGITATIO,  JUDICIUM,  CONCLUSIO,  VOLUNTAS  et  DETERMINATIO 

in  actum,  si  primum  in  serie  intercipitur ,  perit  etiam  ultimum, 
nam  hoc  a  primo  per  media  dependet :  ita  etiam  si  ultimum  perit, 
sistitur  momento  progressio  a  primo,  et  sic  existentia  primi  actu. 

423.  Ergo  si  jam  demonstremus ,  quod  status  cerebri  in 
somno  sit,  ut  nequeat  percipere,  seu  ut  nequeat  voluntatis  suce  de¬ 
sideria  in  actum  determinare,  eodem  recidit.  Ut  cerebrum  deter¬ 
si  minare  in  actum  possit  quod  vult  aut  desiderat,  necessum  esi, 
ut  sit  in  statu  singulariter  emovendi  suas  substantias  corticales  seu 
earum  congeries,  quce  inter  se  distinctce  seu  separatce  sunt,  et  cor- 

respondentes  in  corpore  masculos  excitant .  Si  collabitur  cere¬ 
brum,  ac  per  collapsum  obruit  distinctiones ,  utique  tunc  cerebrum 
nulli  musculo  in  particulari ,  sed  omnibus  in  communi  potest  im¬ 
perare  ;  singularium  motionum  seu  determinationum  impotentia 
est  qua  somnus  vocatur.  Ergo  ut  indormiscat  cerebrum ,  ne- 
cessum  est  ut  in  se  concidat  et  collabatur ,  sicque  suam  potentiam 
singulariter  agendi  extinguat . 

424.  Sed  scire  omnino  inter  est,  qualis  sit  status  cerebri  erecti 
seu  expansi,  id  est,  vigiliae.  Unusquisque  motus  seu  unaquaevis 
affectio  animi  elevat,  erigit ,  explicat,  id  est,  evigilat  cerebrum. 

2  Laetitia  enim,  exhilaratio,  imo  ambitio,  et  similis  alius  calor 
cerebrum  quaquaversum  ad  angulos  sui  cranii  expandit,  nam  quod 
cerebrum  tunc  extumescat,  id  ex  indiciis  et  ab  ipso  sensu  apparet. 
Contra  vero  tristitia,  humilitas,  spei  desideratae  privatio  cerebrum 
constringit,  non  secus  ac  anxietas  pectus,  et  dolor  nervos.  Ira 
et  furor  atque  similes  insaniae  cerebrum  diversiformiter  effundunt, 
et  copioso  sine  electu  atque  maligno  sanguine  confundunt :  aliter 
caeteri  animi,  ut  vindicta,  invidia,  timor,  vecordia,  amor,  de 
quibus  in  suis  locis.  Quod  totidem  sint  status  cerebri  communes, 
id  ad  vivum  contemplamus  in  cujusvis  vultu,  qui  est  index  animi ; 

2  cumprimis  autem  ex  statu  respirationis  pulmonum ,  quae  cum  ani¬ 
matione  cerebri  prorsus  synchrona  est,  seu  coincidit ;  pulmo  enim 
jam  constrictius,  jam  elatius,  jam  varie  angustatus  et  expansus 
respirat,  fortiter  nimirum,  debiliter,  cito,  lente,  tacite,  leniter, 
plane  ut  cerebrum  agit  suas  animationes  ;  pulmones  similiter  om¬ 
nibus  voluntatis  cerebri  nutibus,  seu  ejus  singularibus  animationi¬ 
bus,  ad  movendos  musculos  aut  producendas  actiones  se  applicant 

2  et  accommodant.  Hi  status  sunt  cerebri  communes,  a  quibus  re¬ 
quiescit,  seu  in  suum  naturalem  velabitur,  quando  obdormiscere 
incipit. 

425.  In  hunc  suum  statum  velabitur  cerebrum,  quando  sub¬ 
stantia  ejus  corticales,  obliteratis  discriminibus,  in  se  concidunt 
seu  collabuntur ;  sic  etenim  perit  distincta  et  diversa  singularum 
congerierum  istius  substantia  elevatio  seu  animatio,  et  loco  ejus 

2  succedit  communis  seu  omnium  totius  cerebri,  indiscriminata,  una 
aut  simultanea . 

426.  Qualis  est  animatio  cerebri,  talis  est  ejus  vita,  animatio 

2  singularis  seu  singularium  partium  sub  communi  dat  vitam  dis¬ 
tinctam,  scilicet  sentiendi,  volendi,  inque  actum  singularia  deter - 

minandi  potentem .  Unusquisque  enim  torus  corticeus ,  uti  supra 
dictum  est,  suo  correspondet  musculo  in  corpore,  quem  cerebrum 
per  singularem  substantia  sua  corticalis  elevationem  seu  anima¬ 
tionem  excitat .  Animatio  vero  communis  dat  vitam  communem, 
^  indivisam  et  obscuram,  qualis  est  cerebri  dormientis,  et  qualis 
etiam  est  cerebelli  vigilantis.  Ideo  quicquid  illa  animationis  po- 
4  tentia  cerebrum  privat,  id  etiam  cerebrum  facultate  sentiendi  et 
volendi. 

427.  In  statu  somni  arcetur  quoque  sanguis  ruber,  ut  propius 
ad  substantias  singulas  corticales  accedat,  sed  ad  distantiam  ab 
illis  secundum  gradum  soporis  distinetur  :  animatio  enim  est,  quae 
sanguinem  ex  arteriis  subducit,  et  versus  corticem  invitat :  ita 
qualis  est  animatio,  talis  est  sanguinis  in  cerebro  affluxus,  distribu- 

3  tio  et  circulatio.  Sanguis  ita  in  somno  radit  extimam  superficiem 
pice  meningis,  nec  nisi  quam  per  patentiores  vias,  ubi  etiam  trunci, 
in  interiora  cerebri  penetrat ;  nam  per  anfractuosas  plicas  et  com¬ 
missuras  versus  corticis  substantias  nequit,  quia  constricta  sunt, 
et  collapsa. 

428.  Ex  his  apparet,  qua  causa  somni  sint,  omnis  scilicet 
qua  animationes  singulares  cerebri  inhibet  et  extinguit ;  et  qua 

^  sanguinem  a  cortice  arcet ;  tunc  etenim  cerebrum  ex  se  collabitur, 
et  incipit  obdormiscere :  quapropter  causa  sunt,  silentium ,  otium , 
pax  altissima  mentis ,  requiescentia  animi,  lassitudo,  Venus ,  spiri¬ 
tus  permulcens ,  harmonia  dulcis ;  sanguis  lentior,  ejus  defectus 
seu  largior  emissio,  cerebri  corticalis  compressio  externa,  interna, 
obstipatio,  sed  ha  postrema  causa  sunt  somni  morbosi. 

429.  Verum  primas  inter  causas  somni  naturalis  tenet  ipsa 
3  necessitas  regni ,  scilicet  ut  noctu  restituatur,  quod  interdiu  col¬ 
lapsum,  id  est ,  destructum  aut  turbatum  est ;  quod  enim  voluntas 
destruit,  id  natura  reparat,  seu  quod  vigilia  disturbat ,  id  somnus 
recomponit,  seu  quod  cerebrum  confundit,  id  cerebellum  distinguit, 
et  quod  cerebrum  constringit,  id  cerebellum  relaxat,  ut  et  vicissim. 
Ita  nisi  per  vices  alterum  agat,  et  alterum  patiatur,  id  est,  sine 
somno  non  diu  cohaerescet  machina  animalis.  Ipsa  necessitas  ad¬ 
vertit,  monet  et  quasi  sollicitat ,  ut  cerebrum  distractum  et  lassi¬ 
tudine  oppressum  se  remittat,  utque  cerebellum  jam  requie  sua 
functum,  et  impigrum  resurgat,  et  se  intendat.  Et  quando  re¬ 
stituta  est  circulatio  spirituum,  sanguinis,  humorum,  oeconomia, 
ac  universus  status  vitae  corporeae,  cumprimis  cerebri ,  tunc  cere- 

3  bellum  se  abdicit  imperio,  et  id  cerebro  reddit,  vel  cerebrum  ex¬ 
pergefactum  sponte  resumit :  Exhinc  fluit,  quod  etiam  causa 
somni  sit,  quicquid  cerebellum  fortiter  excitat.  Quod  cerebellum 
suo  agendi  juri  relictum,  id  est,  dum  quiescit  cerebrum,  constan¬ 
tius,  aquabilius,  fortius,  et  lentius  quo  profundius,  animet ,  id  ab 
anatome  cerebri  docebimur. 

430.  Ex  his  apparet,  cur  infantes  plus  dormiant  quam  adulti , 
agrius  vero  senes.  Cur  ex  nimio  somno  somnolentia ,  hebetudo , 

5  stupor,  debilitas  memoria,  obesitas,  ineptitudo  ad  motum,  scilicet 
difficilior  cerebri  erectio  et  anfractuum  explicatio.  Cur  experge¬ 
facti  expedimus  membra ,  explicamus  toros,  dormiturimus .  Cur 
nutrimenta  crassiora  soporant.  Cur  quando  opprimimur  somno 

2  musculi  per  gradus  labascunt,  primum  palpebra,  oculi,  tum 

3  facies,  collum,  mox  brachia,  ultimo  pedes ;  nam  incipit  in  cere¬ 
bri  vertice ,  et  per  gradus  descendit. 

431.  Interim  unaquavis  glandula  corticalis,  qua  est  senso- 
riolum  internum,  cerebellum  in  minimo  typo ,  et  mentis  nostra 
rationalis  symbola,  in  suo  statu  communi,  qui  est  status  singularis 
respective  ad  statum  communem  omnium  seu  totius  cerebri,  in  ipso 
somno  quandoque  permanet  non  mutatus ;  status  enim  individu¬ 
orum  seu  partium  singularium  ejusque  permanentia ,  non  impedit 
mutationem  status  communis  compositi,  ut  in  physicis  est  notissi¬ 
mum,  confer  Trans.  I.,  n.  287.  Quemadmodum  omnes  affectiones 
animi  statum  cerebri  communem  mutant,  et  ei  inducunt  formam 
suis  agendi  modis  seu  sua  natura  convenientem  et  accommodatam; 

%  ita  omnia  desideria  mentis,  qua  aliquem  finem  respiciunt,  sunt 
totidem  causa,  qua  statum  cujusvis  substantia  corticalis  cerebri 
similiter  mutant,  et  cuivis  in  particulari  formam  convenientem 
inducit.  Hi  status  si  permanent  aut  mutantur  in  somno,  inde 
excitantur  somnia,  visiones,  phantasmata,  species  diversissima, 
qua  totidem  sunt  imagines  reprasentativa  in  mente  ab  anima, 
secundum  statum  substantiarum  corticalium ,  et  secundum  influx¬ 
ionis  rationem  in  statum  communem  cerebri ,  ubi  sunt  res  memoria 
et  imagines. 

432.  Ut  causas  somni  tam  naturalis  quam  praternaturalis 
dispersas  in  unum  redigamus,  sunt  I.  qua  animationes  substan- 

^  tiarum  corticalium  cerebri  singulares  tollunt,  ac  in  unam  indis- 
criminatam  communem  redigunt.  II.  Sunt  qua  sanguinem  arte¬ 
riosum  a  cortice  cerebri  distinent  et  arcent.  III.  Et  singularius, 

quae  cerebrum  fatigant,  ac  iners  agendi  reddunt,  cerebellum  veru 
alacre  et  vivum.  IV.  Effectus  est,  quod  cerebrum  corticale,  quod 
est  sensorium  et  motorium  commune  voluntarium,  collabescat,  et 
per  mutuam  applicationem  tanquam  non  divisum  et  distinctum  co¬ 
haerescat  :  consequenter  quod  cor  respondentes  musculi  in  corpore 
a  nulla  singulari  et  individua,  sed  simul  omnes  a  quadam  vi  com¬ 
muni  excitentur. 


CARUS. 

433.  Carus  est  somnus  pr  aeternatur  alis  gravissimus,  illo  cor¬ 
repti  sunt  tanquam  vivi  mortui,  et  licet  expergiscuntur,  mox  leva¬ 
tis  palpebris,  retabuntur. 

434.  Ex  signis  paragnosticis  apparet,  quod  causa  hujus  somni 
morbosi  sit  sanguinis  rubri  natura  siccior  et  calidior,  qwoinde 
durior,  ut  globuli  seu  grumi  in  minimis  vasis  haereant  indisso¬ 
lubiles,  vasculis  sic  obstructis  substantia  corticatis  cerebri,  quae 
est  sensorium  et  motorium  commune,  suis  spiritibus  et  facultate  in 
singulari  agendi  orbatur ;  quare  haec  gravitas  somni  ut  plurimum 
est  cum  febre  conjuncta. 

435.  Accedit,  quod  ex  sanguine  tam  sicco,  calido,  febrili, 
solutionis  inepto,  vix  nisi  inutilis  humor  paucissimo  spiritu  comi¬ 
tatus  secernatur,  quo  obstipantur  interstitia  corticalium,  fibrarum 
in  medulla  cerebri,  et  fasciculorum  in  nervis ;  cui  nec  aspergitur 
fluidum  arachnoideum ;  inde  lentor  et  torpor  a  principiis  usque  in 
universo  systemate  nervoso.  Ita  haec  secundaria  causa  cari  est, 
quae  tamen  suam  primam  in  sanguinis  natura  agnoscit. 

436.  Exhinc  liquet,  quod  carus  non  sit  species  apoplexiae  ; 
nulla  enim  est  cerebri  compressio  externa  aut  interna,  obstipatio 
nimirum  vel  inundatio  a  superfluitate  humoris  pituitosi  in  anfrac¬ 
tibus,  in  substantia  medullari,  ventriculis  inter  meninges,  nec  est 
durae  matris  flaccescentia  aut  nimia  rigiditas ;  proinde  non  ani¬ 
mationis  communis  ablatio  in  cerebro,  quod  a  respiratione  pul¬ 
monum  animadvertitur ;  in  apoplexia  enim  est  respiratio  gravis¬ 
sima  cum  pinnis  narium  compressis ,  colluctans,  et  sic  solius  cere¬ 
belli  absque  adjutrice  cerebri  in  communi ;  aliter  in  caro,  ubi 
respiratio  pulmonum  naturalis  viget,  et  ipsum  cerebrum  offenditur 
illaesum . 

LETHARGUS. 

437.  Lethargus  seu  lethargia,  aliis  veternus,  est  spe- 

cies  somni  pr  ater  natur  alis  caro  levior  ;  hoc  morbo  oppressi  diversis 
mediis  expergis ci  queunt,  praesertim  iis  quae  animum  et  externos 
sensus  excitant  et  exstimulant ;  et  ita  quae  sanguinem  suae  sanitati 
restituunt. 

438.  Ex  indiciis  animadvertitur,  quod  causa  hujus  morbi  sit 
abundantia  seri  in  sanguine ;  consequenter  natura  ejus  frigida, 
lenta,  ita  nec  facile  in  minimas  cerebri  arteriolas  intro ducibilis, 
obstat  enim  copia  serositatis,  quae  prius  expellenda  est ;  inde  ob¬ 
structio  ex  causis  frigidis,  scilicet  contrariis  quam  in  caro :  sub¬ 
stantia  enim  corticalis  sanguinis  soluti  copiam  requirit ,  inde  enim 
ejus  glandulae  suos  spiritus  eliciunt,  quos  in  fibras,  ut  et  partim 
inter  fibras  transmittant :  super  est  tamen  animatio  communis,  sci¬ 
licet  inferioris  partis  cerebri,  corporum  striatorum,  medullae  ob¬ 
longatae  et  spinalis,  quod  ex  statu  respirationis  pulmonum  cog¬ 
noscitur  ;  quo  enim  facilior  respiratio,  eo  cerebri  communis  ani¬ 
matio  amicius  concordat. 

439.  Secundaria  causa  lethargi  etiam  a  sero  nullis  spiritibus 
vivificato  inter  anfractus  et  plicas ,  et  simul  inter  arachnoideam 
tunicam  et  piam  meningem  secreto  profluit,  quo  minores  plicae  et 
spatiola  corticalium  inuncta  aegrius  se  levari  patiuntur,  sed  quasi 
frigore  quodam  torpent.  Ita  nec  lethargus  est  apoplexiae  species, 
sed  potius  ad  hydropis  naturam  accedit. 

CATAPHORA  ET  COMA. 

440.  Cataphora  et  coma  Suetice  dvala,  vocatur  etiam  coma 
vigil,  coma  somnolentum,  quando  neque  dormitur,  neque  vigi¬ 
latur.  Aliquoties  levant  oculos,  somnolente  respondent  dictis,  in 
requiem  suam  velabuntur  ;  adest  frigida  sine  aliquo  desiderio  aut 
aliquo  animi  motu  cogitatio. 

441.  Quando  coma  tale  est  morbus,  est  species  cari,  oritur 
enim  ex  inspissato  sanguine,  cui  per  arteriolas  minimas  impeditur 
trajectus ,  remanente  per  majusculas.  Etiam  ex  sanguinis  excre- 
tione  viscosa,  lympha  arachnoidis  parce  irrigata  ;  illa  plicae  inter 
congeries  corticales  inunctae,  haerent ,  ut  aegre  levari,  nisi  ex  causa 
sensus,  animum  et  mentem  fortiter  exstimulante,  seu  alia  quae 
diluit  sanguinem,  et  leviculum  illud  glutinosum  discutit. 

442.  Si  oritur  ex  sanguinis  aestu  aut  febri,  dicitur  coma  fe¬ 
brile;  vel  etiam  nuntiat  febrem ;  et  est  species  cari;  si  autem 
ex  sanguinis  frigore,  est  species  lethargiae. 

443.  Datur  etiam  coma  vigil  non  morbosum ,  ut  dum  tempore 
matutino  evigilati  sensibus  externis  tenus  adhuc  quasi  obdormisci¬ 
mus,  et  ipsa  mens  super  requiem  suorum  membrorum  et  delitias 
somni  reflectit ;  talis  status  aliquando  apparet  admodum  jucundus : 
at  expergiscimur  plene,  ut  primum  animum  quidam  motus,  aut 
mentem  desiderium  invadit.  Complicatur  ce  enim  minores  cerebri 
somno  collapsae  nondum  bene  separatae  sunt,  sed  jacent  conjunctae, 
licet  facile  separabiles.  Sique  ex  interiore  anatomia  loqui  liceat, 
videtur  cerebri  vertex,  qui  primum  collabitur  et  primum  erigitur, 
a  somno  levatus  esse,  inferioribus  ejus  lobis  super  cerebellum  ex- 
porrectis,  adhuc  jacentibus  quasi  sopitis,  quamobrem  respiratio 
pulmonum  est  naturalis,  voluntariae  nondum  admixta. 

444.  Ex  his  patet  causa  somnolentiae  a  nimium  protracto  seu 
diuturno  sopore ;  similiter  causa  hebetudinis  inde  oriundae ;  te¬ 
nuissimae  enim  commissurae  uvarum  corticalium  strictius  coales¬ 
cunt,  et  pinguedinoso  succo  tempore  somni  ita  conglutinantur,  ut 
se  invicem  separari,  minimaeque  arteriolae  per  commissuras  istas 
in  corticem  ducentes,  compressae ,  se  expandi  cegre  sinant,  sic 
cum  distinctione  corticalium,  quae  totidem  sunt  sensoriola,  dis¬ 
tinctio  ipsius  vitae  corporeae  internae  perit. 

PERVIGILIUM. 

445.  Pervigilium  seu  somni  carentia,  ut  plurimum  est  comes 
et  nuntius  febris,  vocatur  ideo  pervigilium  febrile.  Ex  multa 
etiam  vigilia  spirituum,  sanguinis  caeterorumque  humorum  circu¬ 
lationes  per  suas  fibras,  vasa,  ductus,  in  suis  glandulis,  musculis, 
visceribus  tam  capitis  quam  corporis  continuo  interruptae  sunt, 
quaedam  etiam  cessant,  nec  suas  vices  naturales  obeunt,  unde  ca- 
cocliymia,  calor  et  durities  sanguinis,  et  sic  imminentia  plura 
mala. 

446.  Causae  pervigilii  pr aeternatur  alis  sunt  contrariae  causis 
cari  et  lethargi,  scilicet,  quae  inhibent  ne  cerebrum  sibi  grave  fiat 
et  collabescat ;  quales  sunt  omnes  flagrantes  animi  affectus,  ipsae 
nimirum  aegritudines,  quae  omnes  cerebrum  expansum,  leve  et  sub- 
divisum  tenent,  prout,  quod  cuivis  obvium  est,  laetitia,  ira,  anx¬ 
ietas,  cura  :  idem  etiam  efficiunt  mentis  desideria,  si  cum  animi 
cupiditatibus  sunt  conjuncta.  Praeterea  sanguis  justo  fluidior, 
qui  ad  minimos  suce  mentis  nutus  advolat,  ideo  etiam  plethora. 

Ipsa  quoque  plenitudo  vasculorum  sanguineorum 'nimia,  tum  quo¬ 
que  anfractuum  et  plicaturarum,  a  quibus  denegata  est  evacuatio 
in  cerebro,  qua  pendet  a  denegata  evacuatione  in  corpore,  ut  su¬ 
doris  effluviorumque  per  poros  cuticula,  etiam  per  vesicam ,  alvum, 
etc. 

447.  Pervigilia  et  insomnia  sunt  plerumque  in  febribus, 
quia  crassamentum  quoddam  sanguinis  eruti  et  usti  liceret  in  ar¬ 
teriolis  ;  ipsi  etiam  calor,  tum  asperum,  angidare  et  incequale  in 
sanguine  rubro  et  in  sanguine  puriore,  tum  in  sero  et  lymphis,  in 
vasis  et  fibris,  tum  extra  vasa  et  fibras,  perpetuo  stimulant,  velli¬ 
cant,  incendunt,  animum  cerebri  excitant ;  sic  nulla  pax  et  quies 
in  sensorio  interno.  His  medicina  paratur  ex  iis,  quee  sanguinem 
emendant;  tum  etiam  ex  narcoticis,  ex  paregoricis  quee  sunt 
soporifera  leviora,  ex  anodynis,  etc. 


CAP.  VIII. 

De  Catalepsi. 

448.  Catalepsis,  catoche,  catochus  est  morbus,  quo, 
mirabile  dictu,  dum  quis  corripitur,  subito  immobilis  instar  simula¬ 
cri  permanet  in  statu,  quem  tenuit,  quando  illapsus  est,  rigidus 
instar  saxi,  quare  veterum  aliqui  illum  congelationem  appella¬ 
verunt  :  nec  modo  permanens  in  statu  externo ,  quoad  toros  et 
musculos,  sed  etiam  quoad  statum  internum,  animum  scilicet  et 
mentem ,  infixus  ideis,  quas  ante  morbum  concepit,  hceret ;  eoque 
minus  ab  objecto  deflectitur,  quia  sensibus  externis  cassus  est. 
Debilis  vero  pulsus,  et  tenuis  respiratio  pulmonum  remanet. 

449.  Quisque  fatetur  quod  talis  morbi  causa  proxima  sit  com¬ 
munis  sensorii  et  motorii  voluntarii  subitanea  quiescentia ;  simul 
etiam  quod  sit  ipsius  cerebri ;  quis  enim  dubitat,  quin  cerebrum 
sit  illud  commune  sensorium  et  motorium..  Si  vero  ulterius  in¬ 
quirit,  fatebitur,  quod  sit  substantia  corticalis  et  cineritia  cere¬ 
bri,  quee  sic  rigide  quiescit,  illa  enim  est  fibrarum  principium,  et 
arteriarum  finis,  et  usque  ad  illam  sensationes,  et  ab  illa  deter¬ 
minationes  voluntatis  in  actum  per  fibras  fluunt.  Ergo  erit  haec 
substantia,  quae  in  hoc  morbo  quiescit,  et  si,  dum  quiescit,  talis 
immobilitas  et  insensibilitas  existit,  sequitur  quod  alioquin  non 
quiescat,  sed  quod  moveatur,  alternis  nimirum  uti  diastole  et  sys- 

tote  cordis,  seu  uti  pulmo  respirans ;  hic  ejus  motus  vocatur  ani¬ 
matio  ;  proinde  ex  animatione  cerebri  dependet  sentiendi  facultas 
in  organis,  et  agendi  in  musculis ,  Exhinc  liquet,  quod  causa 
catalepseos,  apoplexia,  cari,  epilepseos  et  caterorum  morborum, 
qui  cerebrum  invadunt  et  afficiunt,  nequicquam  intelligi,  minus 
explicari  queant,  nisi  noverimus  quale  cerebrum  sit,  unde  ejus 
vita,  scilicet  ab  animatione,  seu  alterna  expansione  et  constrictione 
ejus  substantia  corticalis,  et  quod  hac  concrete  sumta  sit  sensorium 
et  motorium  corporis  commune  et  voluntarium. 

450.  Ita  facile  consequimur ,  qua  causa  sit  epilepseos ,  seu  qua 
causa  immobilitatis  cerebri  corticalis,  scilicet  quod  sit  denegata 
refluxio  sanguinis  ab  arteriis  in  venas  et  in  sinus.  Ita  enim  de¬ 
repente  subsistit  animatio,  seu  substantia  corticalis  alterna  ex¬ 
pansio  et  constrictio,  et  per  consequens  spirituum  circulatio  a  cor¬ 
tice  in  fibras  et  per  fibras. 

451.  Sanguini  arterioso  denegatur  refluxio,  si  sinus  longitu¬ 
dinalis  subito  obstruitur,  ut  in  loco  ubi  anastomosi  jungitur  sinu- 
bus  lateralibus ,  in  quorum  unum  patet  solus  vel  angustior  quam  in 
alterum  transitus.  Ita  turgidus  factus  sinus  adventantem  san¬ 
guinem  cerebri  respuit.  His  ut  obveniat  natura,  sinum  minorem 
sub  majori  etiam  longitudinalem  dictum  in  plurimis  subjectis  ad¬ 
jecit,  et  insuper  sinum  communicatorium  inter  binos  laterales  in 
nonnullis  fabricavit. 

452.  Sinus  longitudinalis  superior  se  etiam  solet  remittere ,  et 
sic  sanguinem  cerebri  quoque  renuere,  si  forte  chorda  ligatrices 
ejus  parietum,  qua  Willisiana  vocantur,  per  nimiam  tensionem 
sua  potentia  reagendi  orbantur.  Exhinc  fit,  quod  in  cadaveribus 
catalepsi  defunctis  arteria  et  vena  impacto  denso  cruore  turgida 
appareant. 

453.  Effectus  inde  subitus  redit  in  cerebrum,  ejus  nimirum 
duram  matrem,  qua  cruore  etiam  distenditur  et  inflammatur, 
similiter  in  piam,  in  totum  corticem,  ut  et  in  medullam,  qua  a 
cortice  prodit,  in  corpora  striata,  in  thalamos  nervorum  opticorum, 
et  in  medullam  oblongatam ;  paucus  modo  humor  per  sinum  quar¬ 
tum  seu  torcular  egeritur,  scilicet  quem  cerebellum  in  communia 
viscera  introducit,  quod  adhuc  vibratur,  sed  leviter,  uti  pulsus 
cordis  et  respiratio  pulmonum. 

454.  Si  obstructio  sinus  longitudinalis,  vel  etiam  sinus  quarti, 
quod  in  catalepticis  etiam  potest  obtingere,  sit  causa,  quod  hareat 

eruor  in  vasis  cerebri,  a  quibus  per  arterias  regredi  nequit,  que¬ 
ritur,  aquae  causa  sit  obstructionis  ?  Omnis  scilicet,  quee  sanguinem 
siccum  reddit,  inspissat,  coagulat,  heterogeneis  conspurcat,  ra¬ 
mentis  et  fibris  opplet ,  uti  ipsa  melancholia,  nimia  tristitia,  fe¬ 
bris  ardens  in  sanguinolentis,  febris  quartana,  retentio  evacuatio¬ 
num  solitarum,  ut  menstruorum,  hcemorrhoidum ;  sanguis  enim 
in  cerebrum  subductus  melior  impenditur  cortici  et  fibris,  et  cras¬ 
sior,  crudior,  nigriorque  rejicitur  in  sinus,  qui  iterum  vivificatur 
spiritu  in  limine  ubi  venis  jugularibus  infunditur.  Subitus  etiam 
terror,  qui  cerebrum  et  glandulas  corticales  contrahit,  et  omnem 
sanguinem  in  sinus,  qui  sunt  receptacula  venosa,  profugat,  a  qui¬ 
bus  moliri  exitum  nequit  quando  caeteri  sinus  etiam  simili  copia 
turgescunt,  atque  cor  timidum  et  palpitans  nec  tantum  ad¬ 
mittere  et  subducere,  quantum  affluit,  valet.  Insuper  rigiditas 
injlammatoria  durae  matris  etiam  causari  potest,  quod  sinus  san¬ 
guinem  cerebri  non  intromittant,  nam  sinus  in  duplicatura  durae 
matris  siti  sunt,  nec  nisi  mediatione  matris  expandi  et  constringi 
queunt ;  sinubus  immotis  permanentibus  turgescunt  venae  et  arte¬ 
riae,  et  impotentia  agendi  subito  occupat  corticem,  unde  catalepsis. 
Exhinc  patet,  quod  hic  morbus  plerumque  lethalis  sit,  seu  illum 
atrophia,  dem, entia,  epilepsia,  convulsio  excipiat. 

455.  Sed  inter  est  ut  causas  in  ordinem  redigamus :  ipsissima 
est,  quod  cortex  cerebri  nequeat  expandi  et  constringi,  et  sic  suum 
spiritum  animalem  in  fibras,  et  per  fibras  in  organa  sensoria  et 
motoria  corporis  seu  in  musculos  transmittere,  idcirco  permanent 
singula  in  eodem  statu,  in  quo  est  cerebrum  corticale  in  communi 
et  in  parte.  Causa  quod  cortex  nequeat  expandi  et  constringi,  est 
sanguis  in  arteriis  et  venis  inque  innumeris  illis  receptaculis  intus 
in  medulla  immotus  hcerens  ;  quodque  sanguis  haereat  immotus,  est 
quod  sinus  durae  matris  eum  non  recipiant ;  causa  hujus  est  sinus 
obstructio  vel  nimia  relaxatio ;  causa  vero  hujus  est  sanguinis  sic¬ 
citas,  cruditas,  durae  matris  inflammatio  ;  hujus  autem  est  intem¬ 
peries  vivendi,  hujus  vero  refraenata  animi  cupido,  et  demum  hujus 
est  mentis  erga  suum  animum  nimia  indulgentia,  ac  animae  con¬ 
descendentia. 

456.  Catalepsis  quaedam  naturalis  multis  admodum  familiaris 
frequenter  animadvertitur,  in  qua  tanquam  in  speculo  conspicere 
possumus,  qualis  est  catalepsis  morbus.  Sunt  enim  qui  profundae 
cuidam  meditationi  intenti  subito  sistunt  gradum,  haerent  in  ves- 

tigio,  eodemque  in  statu  corporis,  vultus,  sensuum  immoti,  et  sic 
distracti  vix  quidpiam  vident  nisi  per  umbram,  nec  audiunt  nisi 
quendam  susurrum ;  ipsas  animas  pulmonum  etiam  diu  retinent, 
et  quando  respirant,  tacite  et  leviuscule  vices  agunt :  interea  liceret 
mens  infixa  uni  cogitationum  objecto,  nec  per  ullum  corporis  mo¬ 
tum,  aut  per  ullam  visus  imaginem,  memoriceque  ideam  peregri¬ 
nam  dispellitur,  prorsus  ut  in  catalepsi  pr at  ematur  ali.  Similis 
effectus  nec  est  dissimilis  causa ;  cortex  enim  cerebri,  cui  jam 
subjectum  paret  cerebellum,  alte  requiescit,  et  sanguinem  ad  dis¬ 
tantiam  a  suis  sinulis  et  thalamis  suspendit,  nec  nisi  parce  in  si¬ 
num  falcis  emittit,  qui  etiam  admodum  leviter  elevatur  et  com¬ 
primitur.  Ex  his  apparet,  quod  profunda  meditatio  nulla  varie¬ 
tate  temperata  possit  quoque  esse  causa  morbi  cataleptici,  quod 
etiam  plures  medici  ut  observatum  memorant. 


CAP.  IX. 

De  Epilepsia . 

457.  Epilepticus  subito  prosternitur ,  sensibus  externis  inter¬ 
nisque  amissis,  et  respiratione  intercepta ;  corpus  violentis  moti¬ 
bus  jactatur,  et  concussibus  verberatur  humus ;  ita  musculus  con¬ 
tra  musculum  insurgit,  et  paroxysmis  furit,  ut  sit  quadam  pugna 
preesentis  vita  cum  morte,  qualis  solet  esse  mortis  cum  vita  in 
agone. 

458.  Quod  causa  tam  diri  morbi  in  cerebro  sit,  id,  ut  reor, 
nullus  vocat  in  dubium ;  unde  enim  vita  sensationum  et  vita  ac¬ 
tionum,  inde  etiam  mors  earundem  scaturit :  solum  enim  cerebrum 
imperat  organis  sensoriis  et  organis  motoriis ;  cognoscitur  ideo  ab 
effectibus,  qualis  est  status  causa  efficientis.  Exhinc  sequitur , 
quod  epilepsia  sit  furiosa  cerebri  jactatio  et  convulsio,  seu  sub¬ 
stantiarum  ejus  corticalium  inordinata  fluctuatio,  elevatio  et  con¬ 
strictio,  cujus  non  omnis  idea  propter  motuum  repugnantias  in 
corpore  reprasentari  potest.  O !  quot  non  mutationibus  cerebrum 
humanum  est  subjectum ;  et  in  qua  non  discrimina  nos  pracipital 
id  voluntarium  et  intellectuale,  quod  proprie  nostrum  et  solius 
cerebri  est.  Ergo  quodcunque  cerebrum  in  tales  convulsivos  motus 
exagitat,  et  ultra  sueta  vibrationis  modum,  partiumque  concentum 
exasperat ,  id  causa  hujus  morbi  est. 

459.  Causa  proxima  sunt  cranii  contusi  aut  fracti  spina,  ex¬ 
foliationes,  aut  integri  excrescentia,  qua  acuminibus  cerebrum 
pungunt  et  vellicant.  Etiam  dura  matris  particularis  rigiditas, 
et  vacillans  inflammatio,  vel  etiam  exulceratio,  tum  a  nexibus  sui 
cranii  avulsio,  imprimis  circa  ossa  bregmatis  et  suturam  coronalem. 
Tum  etiam  collectio  saniei,  puris,  iclioris  acris  et  foetidi  alicubi 
haerens  inter  meninges,  pracipue  vero  sub  pia  et  inter  divisiones 
corticis,  in  anfractibus  nimirum  et  sulcis  minoribus,  indeque  ex¬ 
cavata  fovea  et  moliti  recessus,  in  quos  malignus  liumor  vel  vio¬ 
lenter  irrumpit,  vel  paullatim  instillatus  stagnatur  et  putrescit,  et 
sic  hiatus  istos  toties  distendit,  ut  nisi  cum  totius  cerebri  convul¬ 
sione  extorqueri  nequeat.  Similes  etiam  collectiones,  excavationes 
et  abscessus  in  substantia  cerebri  medullari,  in  parte  ejus  supe¬ 
riore,  media,  inferiore,  juxta  et  intra  ventriculos,  sive  in  medulla 
oblongata  ejusque  principiis  et  cruribus :  sunt  etiam  stagnula  et 
asyla  sanguinis  frequentia  ubique  in  parte  medullosa,  quae  ab  hu¬ 
more  lento  et  putri  obsessa  ipsum  mali  radicem  penitus  includunt : 
exinde  eveniunt  dilatationes,  dislocationes  partium  et  distorsiones, 
erosiones,  ulcera.  Sed  hce  causae  sunt  cerebri  externae,  nam  extra 
corticem  seu  supra  illum  in  integumentis,  seu  infra  illum  in  com¬ 
page  fibrosa  sunt ;  internae  vero  dici  possunt  ipsius  corticis,  qui  si 
schirrosus  fit,  inflammatur,  induratur,  putrefit,  eroditur,  extin- 
guitur,  tunc  impos  redditur  discutiendi  seu  promovendi  lymphas 
plicaturis  insinuatas,  unde  receptacula  fabricantur  materiae  in  pu¬ 
rulentam  fcecem  per  stagnationis  moram  degenerandae  epilepticae. 

460.  Causae  vero,  quae  efficiunt,  ut  cerebrum  ita  exulceretur, 
excavetur,  corrodatur ,  aut  quae  inferunt  et  ingenerant  haec  mala, 
sunt  innumerae.  Contingentes  sunt  cranii  fracturae,  contusiones, 
luxationes,  perterebrationes.  Naturales  seu  hereditaria 
sunt  interstitia  et  cavitates  insolitae  in  utraque  cerebri  substantia, 
viae  ad  illas  ducentes  constrictae  et  perangustae,  non  justa  cranii 
proportio  ad  molem  ipsius  cerebri ;  arteriarum  mala  distributio, 
radicate  vitium  sanguinis.  Accessorie,  sunt  febres  malignae, 
tam  calidae  quam  frigidae,  intemperies  sanguinis  ejusque  seri,  ex- 
cretiones  nimiae,  concretiones,  et  innumera  alia.  Voluntarie, 
sunt  inconcinni  motus,  furores  et  tempestates  animi,  a  mentis  in¬ 
sania  vel  voluptatum  corporis  intemperantia  oriundae.  Sed  causae 
a  quibus  existunt  memorata  mala  sunt  eaedem  cum  illis  a  ajuibus 
subsistunt  et  excitantur. 

461.  Causce,  qucc  hoc  malum  cerebro  ingeneratum ,  in  effectum 
exsuscitant,  (nam  morbus  semel  irradicatus  per  vices  erumpit,) 
sunt,  uti  dictum  est,  similes  ac  quae  illud  produxerunt :  uti  in 
corpore,  acrimoniae  esculentorum,  corrosiones  et  irritationes  vis¬ 
cerum  ;  imprimis  ventriculi  et  intestinorum,  ut  a  lumbricis,  ulcera 
latentia,  apostemata,  abscessus,  dolores  magni  et  periodici ;  re¬ 
tentio  urinae,  lochiorum ,  menstruorum,  haemorrhoidum,  pestiferi 
halitus  et  fumi  sanguinem  et  succum  nervosum  infestantes,  ut  et 
plurium  morborum  radices,  etc.  In  cerebro,  sunt  aegritudines 
animi,  quae  sunt  totidem  motus,  turbae,  expansiones,  constrictiones, 
contorsiones  totius  cerebri,  ej  usque  animationis  subitae  alterationes ; 
ita  in  latebris  suis  absconditae  colluvies,  et  abstrusa  semina  mali 
exciuntur,  unde  collisio,  extrusio,  intorsio,  et  sic  fibrae  et  glan¬ 
dulae  corticales,  quae  sunt  omnium  maxime  sensibiles,  irritantur ; 
ita  erumpit  morbus ;  et  velut  agmine  facto  quo  data  porta  ruit. 

462.  Ex  his  causis  exsuscitatum  malum  quum  erumpit,  cere¬ 
brum  universum  ad  illud  discutiendum  omnes  suas  vires  intendit, 
et  concurrit ;  aculeus  enim  unam  cerebri  partem  pungens ,  facit  ut 
totum  se  contrahat,  sicuti  nervus,  musculus,  membrana ;  una- 
quaevis  enim  pars  ad  opem  ferendam,  ad  vilium  exterminandum, 
et  mortem  evitandam  se  constringens  praecludit  exitum,  vel  pandit 
angustos  tramites ,  urget  et  exasperat  movens ,  et  sic  diffundit  con¬ 
vulsionem,  ita  totum  cerebrum  laborat  et  vertigine  fervet ;  maxi¬ 
me  vero  partes  sociae  et  vicinae ;  ita  omnes  fibrae,  proinde  nervi  et 
muscidi  qui  ex  fibris  pendent :  fibrae  enim  medullares  cerebri  ex 
omni  ambitu  corticali  versus  centrum  ovale  varie  confluunt,  et  bis 
iterumque  concurrunt,  antequam  se  separant ;  hinc  unius  congeriei 
fibrosae  vellicatio  plurcs  in  corpore  musculos  simul  in  paroxysmos 
excitat.  Ex  confusa  tcdi  cerebri  exagitatione  etiam  demitur  cere¬ 
bello  omnis  potentia  agendi,  quod  fit  quoties  cerebrum  ex  se  agit, 
quando  enim  unum  agit,  alterum  patitur ,  ita  alternis  in  somno  et 
in  vigilia.  Tum  etiam  ubi  confusa  est  omnium  actio,  ibi  nulla  est 
actio,  nam  una  fibra  contra  alteram,  et  unus  musculus  contra  al¬ 
terum  agit ;  ideo  miser  prosternitur,  plangit  humum,  obfirmatur 
ore,  intercipitur  respiratio,  sed  cum  respiratu  desaevit  furor,  et 
cadit  ira  cerebri  aliter  non  tractabilis. 

463.  Effectus  in  nervos,  musculos,  glandulas,  vasa,  circula¬ 
tiones  sanguinis  spirituumque,  omnium  chymiam  resultant ;  cum - 

primis  autem  in  cerebrum,  unde  hebetudo,  stupor,  vacillatio  me¬ 
moriae,  stultitia,  paralysis ,  apoplexia,  et  plura. 


cap.  x. 


De  Convulsionibus,  Spasmis,  Tetanis,  Tremore,  etc. 

464.  Antistites  artis  medicce  nondum  omnes  convulsionum  va¬ 
rietates  in  sua  genera  et  in  suas  species  dispescuerunt ,  et  minus 
quamlibet  speciem  suo  nomine  proprio  insigniverunt ;  plurium  enim 
convulsionum  apparet  similis  habitus,  sed  per  sollicitas  inquisi¬ 
tiones  innotescit,  quales  sunt,  et  unde  suam  originem  trahunt : 
sunt  enim  qua  ex  cerebro  descendunt,  sunt  quae  propius,  seu  ex 
nervis ;  et  sunt  quae  in  ipsis  musculis,  ex  eorum  nimirum  statu 
fibrarum  motricium,  membranarum,  tendinum,  aponeuroseon  ori¬ 
untur  ;  sunt  etiam  quae  se  vasis  arteriosis  et  venosis  in  muscidi 
carnem  influentibus  acceptas  ferunt ;  proinde  sunt  quce  vel  ad  pa¬ 
ralyses,  vel  ad  apoplexias,  vel  ad  epilepsias,  referendae  sunt,  sic 
ut  hallucinari  videantur,  qui  omnes  convulsiones  ad  unum  dun- 
taxat  morbum  ex  recensitis  redigere  volunt.  Propter  varietatem, 
specierum  distinxere  eruditi  inter  convulsiones  febriles  et  ordina¬ 
rias  caeteras,  quce  suis  vicibus  recurrunt,  vel  rigide  permanent,  tum 
quae  unum  musculum,  vel  unum  artum  aut  membrum  invadunt, 
uncle  nomina  spasmus,  tetanus,  et  plura,  de  quibus  agendum. 


CONVULSIO  FEBRILIS. 

465.  Convulsio  febrilis  dicitur ,  quia  comes  est  febrium  exque 
iisdem  causis  oriunda,  scilicet  quce  obstruunt  arteriolas,  quce  in 
corticis  substantias  ducunt.  Glandula  enim  corticalis  prorsus  a 
suis  arteriis  dependet,  etiam  ab  iis  suam  essentiam ,  quam  in  fibras 
transmittat,  haurit ;  quapropter  status  fibrarum  et  consequenter 
musculorum  principaliter  a  statu  sanguinis  deducitur ;  ideo  si 
sanguis  sit  crassus,  durus,  indissolubilis,  in  ramenta  et  fibras 
concretus,  viscosus,  nec  bene  a  suo  sero  separabilis,  obstipanlur 
arteriolce  glandulis  istis  proximae;  ita  privantur  glandulce  suo  succo 

essentiali  et  vitali ,  et  vel  semineces  jacent ,  vel  a  fluido  non  suo 
sed  ab  elementari  alio  opplentur ;  sed  tale  fluidum  non  aptum  est 
fibras  medullares  et  nerveas  percurrendi,  sic  nec  voluntati  mentis 
obsequitur ,  sed  hcerescit  et  simul  fibrarum  tuniculas  varie  lacessit 
et  fatigat ;  inde  convulsiones  ex  causa  interna.  Ex  causa  ex¬ 
terna  similiter  quando  glandulae  corticales  circumstipantur  excre- 
tione  tenaci  et  quasi  glutine,  ut  in  spatiolis  reciprocare  suas  ani¬ 
mas  nequeant,  quod  etiam  est  morbi  febrilis  effectus.  Purissimus 
ille  humor  qui  percurrit  stamina  tunicas  arteriarum  cerebri  con¬ 
texentia,  quae  supra  vascula  fibrae  aemula  vocavimus,  et  a  quibus 
glandulae  corticales  immediate  pendent,  etiam  solet  esse  causa  conr 
vulsionis ,  nam  ejus  magna  penuria  est  in  aestu  febrili,  latet  incar - 
ceratus  sero  et  sanguini,  nec  inde  extrahitur,  globido  sanguinis 
rubri  remanente  duro  et  insolubili ;  quo  in  casu  nec  quicquam  hu¬ 
moris  inter  piam  meningem  et  tunicam  arachnoiden  exsudatur, 
qua  scaturigine  exarescente  fibrarum  interstitia  suo  destituuntur 
unguento.  Ex  anatomia  cerebri  constat,  quod  glandulae  corticales, 
quae  musculis  activissimis  in  corpore  correspondent,  suis  alveis  aut 
truncis  arteriosis  in  ipsa  substantia  corticali ,  et  receptaculis  in 
substantia  medullari  instructae  sint,  ut  scilicet  ab  iis  suam  copiam 
secundum  activitatis  gradum  hauriant :  haec  receptacula  crudo  et 
viscoso  sanguine  adimpleta  nihil  opis  ferre  possunt  principiis  fi¬ 
brarum,  quare  destituuntur  fibrae  medullares,  nerveae  et  tandem 
motrices  musculorum  suo  spiritu  motore,  unde  convulsio. 


CONTRACTIO. 

466.  Contractio  etiam  convulsio  vocatur,  originem  non  imme¬ 
diate  ex  cerebro,  sed  ab  ipsis  nervis,  aut  a  vasis  sanguineis,  a 
quibus  musculus  dependet,  trahit ;  quicquid  enim  nervi  meatus  aut 
poros,  et  quicquid  arterias,  quae  in  musculum  injluunt ,  obstruit, 
id  causa  est  hujus  convulsionis.  Obstruitur  nervus  ab  humore 
vitioso,  crasso  et  tenaciore  inter  fibras  et  inter  fasciculos  fibrarum 
haerente,  sic  fibrae  compressae,  inertes  et  impotes  factae  in  musculum 
agere  desistunt.  Humor  ille  vel  a  suo  fonte,  id  est,  cerebro  sca¬ 
turit  ;  vel  a  suis  arteriis  intra  nervos,  quae  frequentes  interstitia 
percurrunt ;  vel  sunt  reliquiae  morborum  vitiosi  sanguinis ;  in  ner¬ 
vis  a, ut  in  gangliis  sic  cavitates  excitantur,  quae  suis  momentis 

conf artiuntur  ichore ,  qui  collectus  ipsas  fibras  comprimit,  et  erum¬ 
pens  relaxat ;  inde  motus  convulsivi  dantur  alterni.  Convulsio 
tonica  vocatur ,  quando  pars  membri  seu  musculi  riget,  ac  time¬ 
tur  ut  in  hoc  statu  permaneat.  Similis  etiam  effectus  redit,  si 
nervus  extrinsecus  comprimitur,  ulceratur,  scinditur,  extenditur ; 
similiter  arteria.  Causa  convulsionis  etiam  in  ipso  musculo  potest 
adesse ,  illaeso  nervo  et  vase ,  quando  scilicet  inundatur  sanguine, 
seu  inflammatur,  rigescit  ejus  fibra  motrix,  membrana,  tendo, 
aponeurosis. 


SPASMUS  ET  TETANUS. 

467.  Spasmus  cynicus  est  similis  convulsio  oriundus  ex  cau¬ 
sis  supradictis  de  convulsione  febrili  in  cerebri  uno  hemisphaerio, 
seu  in  parte  hemisphaerii,  praesertim  supremi  ejus  lobi :  est  enim 
distorsio  oris,  interdum  etiam  secum  trahit  palpebras,  nares,  col¬ 
lum.  Emprosthotonus  vocatur,  si  ex  sede  sua  naturali  emovet 
scapulas.  Opisthotonus,  si  modo  alicjuam  singularem  partem 
aiut  singulare  membrum  invadit,  torquet  et  indurat.  Tetanus 
appellatur,  quando  est  universalis  ;  estque  species  epilepsiae. 


TREMOR. 


468.  Tremor  vel  tremulatio,  ut  manuum,  capitis,  aliarum- 
que  partium,  ut  in  decrepitis,  oritur  a  diversis  causis,  ut  ex  de¬ 
fectu  spirituum,  plurium  glandularum  corticalium  et  fibrarum 
cerebri  exstinctione ,  stupore,  torpore,  somno,  ut  paucae  sint  vo¬ 
luntariae,  quae  sustentent  musculum.  Ex  earundem  nimia  relaxa¬ 
tione  ;  remissa  enim  tensione ,  recumbunt  fibrae  impotes  agendi, 
sine  lege  et  ordine;  quem  ob  finem  in  cerebri  medulla  interponuntur 
glandulae  spuriae,  tanquam  pila  et  sustentacula,  quae  tensionem 
iis  suam  restituant ;  ita  etiam  in  membranis,  pia  et  dura  matre, 
in  sinubus,  ac  ubivis  in  corpore.  Ex  simili  relaxatione  in  nervis, 
eorum  scilicet  ligamentorum,  tunicarum,  fasciculos  fibrarum  et  ip¬ 
sos  nervos  obducentium,  et  sic  fibrarum,  quae  quasi  palantes  fluunt, 
quarum  pars  exstincta  jacet,  pars  sibi  soli  absque  dependentia  et 
respectu  communi  relicta:  simile  tunc  accedit  in  musculis  et  toris, 
qui  exinde  tremis  eunt.  Causce  vero  diminutionis  spirituum,  et 

relaxationis  fibrarum  sunt  plures,  uti  nimius  veneris  usus,  plures 
intemperantiae  species,  praeyr essae paralyses,  apoplexiae,  epilepsiae, 
febres  intermittentes  diuturnae,  frequentia  deliquia,  senectus,  etc., 

etc. 


STUPOR,  TORPOR  ET  SOMNUS  MEMBRORUM. 

469.  Oriuntur  ex  compressis  anus  culis,  vasis  aut  nervis,  ut, 
artus  suis  sanguinibus,  qui  totidem  sunt  eorum  vires  et  potentiae, 
depriventur ;  ex  congelatione ;  ut  et  ex  causis  convulsionum,  nam 
in  ipsis  convulsionibus  existunt . 

SINGULTUS. 

470.  Singultus  est  species  convulsionis  alternae ;  creditur  esse 
diaphragmatis,  sed  diaphragma  sustentat  pulmones,  noai  vero  gau¬ 
det  potentia  illos  comprimendi  dilatandique,  id  enim  est  muscu¬ 
lorum  intercostalium  et  plurium  aliorum .  Sed  videtur  esse  ipsius 
oesophagi  ubi  unitur  tracheae,  quo  palpitante,  ne  laryngi  occlu¬ 
datur  via  spiritalis,  tam  fortiter  attrahitur  aer  :  ex  frigido  clapi- 
busque  imprudenter  gulae  illatis,  exque  fletu  aliisque  causis  oriun¬ 
dus  non  per  se  facile  subsistit. 


STERNUTATIO  ET  TUSSIS. 

471.  Sternutatio  est  totius  cerebri  et  cerebelli  alta  elevatio 
et  subita  compressio ;  estque  medium  naturale  ad  dissipandos  dis- 
cutiendosque  humores,  et  ad  exitus  a  natura  factos  expellendas  pi¬ 
tuitas,  quae  cerebrorum  toros,  interstitia  et  menmges  obstipant ; 
cumprimis  si  laminam  cribrosam  obsident ;  quod  ipsa  experientia 
confirmat.  Oritur  etiam  ex  irritatis  nervis  olfactoriis,  quorum 
fibrae  circum  totum  cerebrum  diramificatae  sunt.  Pulmones  simil¬ 
iter,  qui  synchrone  cum  cerebris  animant,  eodem  tempore  expur¬ 
gant  sua  bronchia  et  cellulas.  Tussis  ex  simili  causa  sed  in  pul¬ 
mone  excitatur. 

OSCITATIO. 

472.  Oscitatio  est  lenta  elevatio  et  erectio  cerebri,  ne  in  som¬ 
num  cadat ;  quando  enim  animus  languet,  nec  aliquis  ejus  motus 
expandit  et  evigilat  cerebrum,  naturaliter  in  statum  somni  colla- 

bitur,  cl  plicatura:  sibi  mutuo  adplicantur ,  et  incipiunt  a  minoribus 
cohaerescere,  hoc  ne  fiat ,  per  talem  elevationem  praecavetur ;  prout 
tempore  matutino ,  quando  singula  explicanda  sunt. 


CAP.  XI. 

De  Melancholia ,  Deliriis ,  Mania ,  Insaniis ,  Jactura  Me¬ 
mor  ice,  Tarentismo ,  efc. 

473.  Morbi ,  quorum  causas  jam  explorare  ingredior ,  non 
sunt  solius  corporis,  sed  etiam  animi  mentisque  nostrae  quae  ratio¬ 
nalis  audit ,  sicuti  mania ,  insania,  tarentismus,  et  reliqui;  ita 
non  sunt  pure  sanguinis  rubri ,  sed  simul  sanguinis  purioris  aut 
prioris,  id  est,  spirituum  animalium,  qui  fibras  percurrunt :  pro¬ 
inde  hi  morbi  admodum  prope  animae  influxum  in  intellectus  nostri 
sphaeram  tangunt :  qui  enim  ex  solo  sanguine  visibili  de  causis  ta¬ 
lium  morborum,  pathematum,  deliriorum  dijudicant,  illi  crassius - 
cule  rem  sublimem  tractant,  nec  nisi  quam  in  limine  effectuum 
haerent,  et  dum  causas  credunt,  modo  causata,  quae  pro  causis 
arripiunt,  vident.  Ergo  ad  haec  perscrutanda  penitius  naturae 
animalis  adyta  intrare  debemus :  tunc  etiam  persuadebimur,  quod 
non  solum  sit  realis  influxus  animae  in  suum  corpus  mediis  organis 
sensuum  internorum,  seu  medio  cerebro  ejusque  substantia  corti¬ 
cali  ;  sed  etiam  quod  anima  non  aliter  in  suum  corpus,  quam  se¬ 
cundum  statum  substantiarum  organicarum  influere  queat ;  quod 
nemo  in  dubium  revocaturus  est,  si  modo  causas  ab  effectibus,  seu 
priora  ab  ipsa  experientia  contemplari  dignetur. 

474.  Sed  necessum  est,  ut  ante  inquisitionem  aliqua  praemit¬ 
tantur  theoremata,  quae  sint  praemissa  concludendorum :  scilicet, 
quod  substantia  corticalis  sit  illa,  ad  quam  mediis  fibris  sensatio¬ 
nes  externae  se  referunt ;  seu  quod  totidem  sint  sensoriola  interna 
vel  tanquam  ocelli  visus  intellectualis,  quot  tales  sunt  substantiae ; 
ita  ut  cerebrum  corticale  sit  ipsissimum  sensorium  commune,  si¬ 
militer  motorium  commune  voluntarium :  proinde  quod  substantice 
corticales  sint  organa  ista  prima,  in  quae  anima  lumine  suo  influit, 
cujus  effectus  est  intelligere,  cogitare,  judicare,  velle ;  haec  enim 
organa  si  aliquo  modo  a  suo  slalu,  forma  et  situ  naturali  detur - 

bantur ,  illico  patitur  et  aegrotat  intellectus ,  memoria,  et  omnis 
illa  facultas,  quce  interna  et  proprie  humana  vocatur. 

475.  Quando  unaqucevis  substantia  corticalis  est  sensoriolum 
et  symbola  nostri  intellectus,  sequitur  quod  omnes  simul  sumtce 
tanquam  partes  principales  cerebrum  constituant,  et  aliquid  com¬ 
mune  producant,  quod  non  intellectus  potest  vocari :  quod  enim 
proprium  est  partis,  id  prius,  superius  et  perfectius  est,  quod  au¬ 
tem  proprium  est  partium  simul  sumtarum  seu  totius,  id  posterius, 
inferius  et  imperfectius  est :  ideo  quod  proprium  est  substantiae 
corticalis ,  id  prius,  superius  et  perfectius  est  illo,  quod  proprium 
est  cerebri  totius.  Consequenter  cerebro  in  concreto  non  tribui 
potest  intellectus,  cogitatio,  voluntas,  sed  potentia  quaedam  in¬ 
ferior,  ut  apperceptio,  imaginatio,  cupiditas.  Illae  sunt  proprie¬ 
tates  mentis  intellectualis,  hae  autem  animi.  Confer  Trans,  de 
Fibra,  n.  306,  307. 

476.  Id  etiam  sciendum  est ,  quod  vasa  sanguinis  rubri  in  mi¬ 
nutissima  et  capillacea  vascula  diramificata  tandem  progerminent 
glandulas  corticales,  quae  ab  illis  dependent  tanquam  uvae  a  suae 
vitis  termitibus ;  et  quod  a  glandulis  istis  procedant  fibrae,  quae 
in  cerebro  medullares,  et  continuatae  in  corpore  audiunt  nerveae ; 
hae  una  cum  vasculis  sanguineis  confabricant  fibras  motrices  in 
musculis.  Sic  ut  fibrae  motrices  respiciant  glandulas  corticales 
cerebri  ut  suas  origines,  quae  per  fibras  eo  suos  spiritus  animales 
transmittunt . 

477.  Insuper  quod  sanguis  ruber,  qui  est  seminarium  et  hypo¬ 
theca  omnium  in  suo  regno ,  in  se  contineat  sanguinem  puriorem , 
qui  idem  est  ac  spiritus  animalis ,  et  ex  soluto  globulo  sanguinis 
rubri  erumpit ,  et  in  glandulam  corticalem,  et  per  illam  in  fibram 
transmittitur .  Pariter  quad  etiam  aliunde,  seu  per  vascula  fibrae 
cernula,  de  quibus  vide  Trans,  de  Fibra,  cap.  ix.,  in  eandem  glan¬ 
dulam  corticalem  purissimum  quoddam  serum  transferatur,  ut  sit 
materia ,  ex  qua  elaboretur,  et  cum  qua  misceatur  dictus  spiritus 
seu  sanguis  purior. 

478.  Tum  etiam,  quod  glandula  corticalis  afficiatur  secundum 
omnem  naturam ,  istius  fluidi,  quod  illam  percurrit,  et  per  illam 
transfertur  in  fibram.  Vix  aliter  ac  visus  ab  omni  varietate  virium 
seu  modificationum  cetheris :  auditus  ab  omni  varietate  modulorum 
aeris :  gustus  ab  omni  varietate  partiam  fibrillas  ejus  organi 

tangentium  :  sic  etiam  olfactus.  Sed  effectus  in  glandula  cor¬ 
ticali  est  sublimior,  quia  ejus  sensus  est  purior,  superior,  per¬ 
fectior,  uti  etiam  sunt  substantiae  et  vires,  quae  illam  afficiunt. 

479.  Denique  quod  glandulce  corticales  in  particulari,  et  cere¬ 
brum  in  communi  infinitos  status,  seu  infinitas  status  mutationes 
subire  queant  et  subeant ;  scilicet  secundum  omnem  istam  causam, 
et  varietatem  virium  et  formarum,  quce  influunt,  et  a  quibus  affi¬ 
ciuntur.  Qualis  est  status  cerebri,  talis  est  animi  in  cerebro ;  et 
qualis  est  status  substantice  corticalis,  talis  est  status  mentis,  in 
quam  anima  dum  influit,  non  aliter  quam  secundum  ejus  statum 
operari  potest ;  sicuti  qualis  est  status  oculi,  talis  est  visus,  quam¬ 
vis  radius  seu  lumen  solare  unico  modo  influit ;  vel  qualis  est  sta¬ 
tus  objecti  illuminati,  talis  est  luminis  variegatio ,  unde  tam  varii 
colores  et  umbrce.  Similis  est  omnium  ratio  in  universa  natura. 

480.  De  hisce  singulis  actum  est  in  nostris  Transactionibus ; 
et  a  pauca  illa  experientia,  quce  in  medium  allata  est,  confirma¬ 
tum,  quod  tale  sit  cerebrum,  et  inde  fluat  ejus  facultas  sentiendi 
intelligendique,  sed  ab  infinitis  experientia  documentis  ulterius 
confirmabitur.  Interim  sine  his  prcemissis  frustra  sudamus  in 
causis  morborum  hujus  capitis  concludendis ;  ipsi  hi  morbi  etiam 
suas  confirmationis  symbolas  adjicient. 


MELANCHOLIA. 

481.  Melancholia  in  se  spectata  non  est  morbus,  sed  tempe¬ 
ramentum  sanguinis,  quod  melancholicum  appellatur :  medice  lo¬ 
quendo  est  aegritudo  animi  et  corporis,  et  quandoque  erumpit  in 
species  delirii  et  mania.  Sed  qualis  in  se  sit,  cognoscitur  ex 
charactere  ejus  qui  afficitur .  Pervicax  et  tenax  est  propositi,  ob¬ 
jectis  quibuscunque  et  unis  meditatione  pertinaciter  inharet ;  inde 
sequitur  quod  non  talis  sit  qualis  deprehenditur  esse  ex  ipsa  me¬ 
lancholia,  sed  ex  applicatione  et  determinatione ;  ut  si  amicus  sit, 
permanet ,  si  hostis ,  est  perpetuus ;  si  elatus  animi  in  risibilem 
fastum  cadit,  si  mente  ambitiosus,  externe  est  humilis,  saepe  sor¬ 
didus,  intus  vero  tumet :  duris  torvus  superciliis  contra  omnes  qui 
non  sentiunt,  quod  ipse  sentit :  si  invidus,  angitur  et  livescit ;  si 
iratus,  turbatur  et  cadit  in  dementiam ;  externis  delitiis  ut  pluri¬ 
mum  aversus ;  solitudinis  amans,  nec  societatem  aestimat,  nisi  ut 

instituti  finem  obtineat.  Est  ingenio  perspicax ,  judicio  valet,  si 
in  eo  gloriam  affectat,  nam  se  obstinat  et  vehementer  incumbit : 
non  bene  instructus  somnia  et  phantasmata  fingit,  quee  totidem 
veritates  esse  putat ;  si  magnanimus,  est  intrepidus,  audax,  fortis ; 
si  pusillanimus,  est  timidus,  vecors,  avarus,  futuri  semper  solli¬ 
citus,  sui  amans,  caetera  exosus  ;  Ita  dantur  hujus  natur x  hones¬ 
tissimi,  heroes,  summis  rebus  gerendis  nati,  laboriosi,  vigiles, 
constantes,  immutabiles,  quadri;  dantur  etiam  scelesti,  profliga¬ 
tissimi,  penitus  (estuantes  in  crimen,  ab  omni  honestate  relicti ; 
captis  enim  principiis  obnixe  inhaerent ;  ut  plurimum  tristes,  maesti, 
lividi,  absentes  animo,  senes  ante  diem.  His  contrarii  sunt  qui 
temperamento  sanguineo  vigent,  nam  sunt  mutabiles,  tractabiles, 
sibi  non  fidentes,  proni  in  cupiditates,  delitiarum  amantes,  sunt 
quasi  ipsa  societas,  genio  ut  faeminae,  a  quibus  laudantur,  a  viris 
vituperantur ,  a  melancholicis  despiciuntur ;  homines  aevi  praesentis, 
non  saeculorum  quae  praecesserant. 

482.  Sunt  diversae  origines,  et  sic  respective  ad  causas  sunt 
diversae  species  melancholiae.  Est  melancholia  sanguinaria,  atra- 
biliaris,  extima,  corporis.  Est  melancholia  animi,  spirituum 
animalium,  purior  sanguinea,  interior,  cerebri,  et  vocatur  maes¬ 
titia,  anxietas.  Est  melancholia  mentis,  quae  proprie  est  humana, 
suprema,  est  qucedam  species  odii  mundi  et  vitae.  Est  melancholia 
animae,  spiritualis,  quasi  extra  nos,  proprie  conscientia  quae  mor¬ 
det  et  exagitat.  Sunt  hae  quatuor  origine  et  natura  distinctae,  nec 
melancholiae  appellandae  praeter  sanguinariam  seu  corpoream,  nisi 
per  analogiam.  Sed  nihilominus  una  ita  excitat  et  producit  alte¬ 
ram,  ut  coexistant,  utque  species  apparens  imponat  peritis ;  nam 
ater  et  biliosus  sanguis  excitat  animi  dolorem  et  maestitiam,  haec 
superiorem  in  mente,  et  haec  conscientiam  malam  seu  infernum ; 
ita  etiam  vicissim ,  nam  conscientia  mala  producit  odium  sui  et 
cruciatum  mentis,  hic  anxietatem  animi,  et  haec  sanguinem  biliosum. 
Sed  probe  discernendae  sunt ;  singulis  enim  medicina  paranda  est 
secundum  causas ;  frustra  discutimus  effectus,  remanente  causa  et 
radice  morbi.  Si  sanguis  sit  in  causa,  diluendus  est ;  si  animus, 
discutienda  est  aegritudo  per  mutationes,  jucunditates,  et  per  ea 
quae  puriorem  sanguinem  emendant.  Si  mens,  relevanda  sunt 
ipsa  desideria,  spes,  principia.  Si  spiritualis,  ex  Sacra  Scriptura, 
theologia ;  cui  si  admixta  sit  naturalis,  per  scientias,  quae  mys¬ 
teria  fidei  apparenter  explanant. 

483.  Ipsa  causa ,  quod  unum  producat  et  excitet  alterum,  satis 
in  aprico  est,  si  consideramus  influxum  sanguinis  rubri  in  purio¬ 
rem,  ejusque  transfluxum  per  fibras,  et  recomposilionem  in  san¬ 
guinem  rubrum. ,  id  est,  si  ipsas  circulationes,  qua  sunt  tres  dis¬ 
tincta,  quarum  una  tamen  influit  in  alteram,  quem  influxum  cir¬ 
culum  vitas  appellavimus ;  confer  Trans,  de  Fibra,  cap.  xxvi. 
Vel  etiam  si  nexum  vasorum  sanguineorum  cum  fibris  medullaribus, 
medio  cortice .  Omnia  ex  ipsa  anatomia  cerebri  usque  ad  suas 
causas  reserata  manifeste  patescunt. 

484.  Est  in  morbis  proprie  melancholicis  sanguis  ruber 
durior,  insolubilis ,  spurius  genuino  permistus,  concretus  cum  ra¬ 
mentis  bilis,  antiquatus,  obsoletus,  lividus,  qualis  in  cystin  fel¬ 
leam,  et  exinde  per  alvum,  per  menstrua,  per  haemorrhoides  eji¬ 
citur.  Hic  sanguis  non  potest  non  quin  pertinaciter  inhaereat 
minimis  arteriolis ,  quae  immediate  se  in  substantias  corticales  in¬ 
fundunt.  Sanguis  purior  seu  spiritus  animalis,  qui  fibras  per¬ 
currit,  inde  redditur  lentus,  frigidus,  duriusculus ,  nec  facile  so¬ 
lubilis,  prorsus  ut  sanguis  ruber ;  nam  quod  hic  sanguis  durior 
sit,  id  in  hoc  morbo  trahit  a  simili  natura  sanguinis  purioris,  ex 
quo  contexitur.  Ipsae  substantias  corticales,  in  quibus  nostra 
anima  mentem  suam  rationalem  agit ,  exinde  similem  naturam  tra¬ 
hunt,  scilicet  quod  sint  duriusculae,  tenaces,  non  facile  mutabiles 
quoad  statum  expansionis  et  constrictionis,  sed  lentae,  pervicaces 
agendo  :  quae  ratio  est,  quod  melancholici  uni  objecto  cogitationis 
affixi,  et  propositi  tenaces  sint.  Ipsa  enim  facilis  mutabilitas  sta¬ 
tus  accidentalis  substantiarum  corticalium,  et  proinde  ipsius  cere¬ 
bri,  est,  quae  praesentiam  percipiendi,  concludendi  determinandi- 
que  causatur,  quod  nequicquam  obtinet,  si  ipsa  organa  sint  du¬ 
riora,  lentiora,  et  sanguis  haereat  in  vestigiis  tam  in  vasculis, 
quam  in  fibris ;  nam  qualis  est  status  corticalium,  talis  est  fibra¬ 
rum,  proinde  talis  sensorii  communis,  organorum  sensuum  exter¬ 
norum,  et  reliquorum,  quae  a  fibris  pendent. 

485.  Sed  quaeritur,  unde  melancholia  sanguinaria?  Scilicet 
ex  omnibus  causis  quae  sanguinem  duriorem  reddunt,  sicuti  ex  re¬ 
tardatione  et  inhibitione  circulationis  universalis,  seu  circuli  vitae : 
si  enim  sanguis  ruber  plures  circulos  peragit,  et  non  resolvitur, 
nec  rejicitur,  tunc  induratur,  antiquatur  et  obsolescit.  Id  causan¬ 
tur  alimenta  cruda,  terrestria,  nimis  cocta  et  elix  at  a,  sic  mortua. 
Omnes  indigestionis  causae,  unde  esculentorum  in  ventriculo  addes- 

centia,  ranciditas ,  depravatio  chyli ;  parca  adspersio  saliva,  succi 
gastrici,  major  pancreatici,  hepatici,  hilis,  quibus  infarctus  chy¬ 
lus  per  ductum  thoracicum  aufertur,  vel  immediate  venis  insinuatur. 
Ab  occlusione  viarum  excretoriarum  per  alvum,,  urinam,  menstrua, 
hamorrhoulas,  sudores,  per  spirationem  Sanctorianam  :  etiam  ex 
nimia  excretione  lympharum  innocuarum;  ex  pervigiliis,  unde 
sanguis  febrilis  ;  ex  nimio  somno,  unde  ejus  crassities  absque 
febre ;  a  venenis,  qua  indurant  sanguinem.  Talis  etiam  constitutio 
sanguinis,  seu  ductuum  qui  sanguinem  commiscent,  solvunt,  sepa¬ 
rant,  exterminant,  datur  hereditaria  ;  ita  etiam  melancholici  nas¬ 
cuntur. 

Sed  genuina  causa  sanguinis  melancholici  est  nimis  parca  af- 
fluxio  sanguinis  purissimi ,  qui  in  substantiis  corticalibus  novus 
semper  producitur,  oriunda  ex  defectu  variationis  seu  mutationis 
status  corticalium ;  tum  etiam  ex  defectu  transpirationis  per  pu¬ 
rissimos  poros  cuticula,  qua  ex  causa  destituitur  sanguis  suo  sero 
seu  vehiculo  :  sic  globuli  pellucidi  ipsius  sanguinis  lentiores  et 
tenaciores  redduntur ;  uti  in  senibus  et  decrepitis,  qui  plerumque 
natura  sunt  melancholica,  et  segniores  quoad  facultates  sentiendi. 
Sed  omnium  causarum  est  nexus. 

486.  Sed  unde  melancholia  animi  seu  anxietas  ?  Quando  non 
immediate  ex  sanguine;  est  fere  ab  omnibus  agritudinibus ,  qua 
animo  tribuuntur,  uti  ex  tristitia,  dolore,  ira,  invidia,  timore,  et 
cateris  affectionibus,  quas  communes  cum  brutis  animalibus  habe¬ 
mus ;  singula  ista  ex  suis  causis  scaturiunt,  quas  enumerare 
prolixum  foret :  in  societate  civili  dantur  indies  nova  excitamenta. 
Ha  causa  influunt,  ut  supra  dictum  est,  in  sanguines,  et  quidem 
immediate  in  puriorem  seu  in  spiritum  animalem, ,  quem  lentiorem 
et  tenaciorem  reddunt,  nam  causa  omnes  opposita,  ut  latitia, 
amor,  jucunditas  illum  diluunt  et  agilem  pr astant.  Sic  influit  una 
causa  in  alteram,  uti  unus  sanguis  in  alterum  per  circulum  vita ; 
nam  tristitia  sanguinem  inspissat,  ira  bilem  excitat,  timor  caco - 
chymiam  inducit,  et  ductus  claudit  et  evacuat ;  invidia  bilem  san¬ 
guini  commiscet,  unde  livor,  macies,  nigror  faciei  et  sanguinis ; 
nam  effectus  est  causa  continuus,  causa  producit  effectum,  effectus 
autem  excitat  causam ;  idcirco  qualis  est  sanguis,  talis  animus ; 
et  qualis  animus,  talis  sanguis . 

487.  Sed  unde  status  mentis,  qui  similem  effectum  producit  ? 
Sunt  plure s  affectiones  mentis  propria,  qua  in  se  spectata  nihil 

commune  cum  aegritudinibus  animi  habent ,  uti  omnia  desideria  et 
cur  ce  futuri,  providentiae  propriae,  diversi  amores  finium,  intensis¬ 
sima  studia,  principia  perversa  mor alitatis ,  et  plura,  quae  in  brutis 
non  deprehenduntur.  Sed  quia  nos  mortales  ut  plurimum  ani¬ 
mi  yiostri  passionibus  et  sensuum  corporumque  voluptatibus  indui - 
gemus,  imperatur  mens  a  suo  animo,  hinc  difficile  est,  absque  spe¬ 
ciali  disquisitione  ipsa  illa  mentis  desideria  ab  animi  affectionibus 
discernere,  quamvis  inter  se  distinctissima  sint.  Assumamus  de¬ 
siderium  futur ce  felicitatis,  quam  mente  assiduo  contemplamur,  et 
quandoque  praesenti  spe  lactatur ;  si  spe  subito  excidimus,  proni  in 
quandam  desperationem,  imo  in  odium  vel  causantis  vel  nostri  pro- 
labimur ,  quod  statim  maestitiam  animi,  et  hac  media,  sanguinem 
melancholicum  producit :  ita  etiam  in  cceteris. 

488.  Quod  supremam  omnium  causarum ,  quam  spiritualem 
diximus,  indeque  oriundam  conscientiam  malam,  ejusque  cruciatus, 
spectat,  illa  non  potest  immediate  ex  mente  rationali,  nisi  sacris 
et  divinis  legibus  et  mandatis  instructa ,  oriri;  et  nisi  animam, 
ejus  vitam  superstitem,  ccelum,  beatitudinem ,  Deum  vindicem  ag¬ 
noscat,  aliter  non  est  spiritualis,  sed  naturalis ;  quare  accepta 
fertur  animae,  quce  est  spiritus,  et  Spiritui  Divino,  qui  advertit, 
repraesentat,  influit,  recedit :  ex  his  principiis  fluens  haec  conscien¬ 
tia  vocatur  tentatio,  et  nihil  commune  quoad  originem  cum  causis 
supra  memoratis,  in  se  posterioribus ,  gerit.  Haec  quoque  in  men¬ 
tem  rationalem,  ab  hac  in  animum,  et  ab  hoc  in  sanguinem  des¬ 
cendens  etiam  totum  organismum  animalem  perturbat,  invertit 
et  peculatur.  Qui  hanc  ejus  originem  negant,  et  posteriorem  unice 
asserunt,  excitatur  quidem  etiam  a  sanguine,  illi  animam,  ejus 
vitam  superstitem,  caelum,  beatitudinem,  infernum,  Deum  vindi¬ 
cem  ignorant  vel  tacite  inficiantur ,  quorum  sic  conscientia  vel 
nulla  est,  vel  spuria. 


MORBUS  HYPOCHONDRIACUS. 

489.  Morbus  supra  descriptus  melancholicus  etiam  vulgo  cog¬ 
nominatur  morbus  hypochondriacus,  imo  affectio  hypochondrica, 
quae  adscribitur  alicui  succo  aut  vapori,  qui  melancholicus  dici¬ 
tur  :  talis  vapor  creditur  a  ventriculo  immediate  in  cerebrum  as¬ 
cendere,  ejusque  organismum  seu  sensorium  stringere  et  perturbare. 

Ratio  est,  quia  regio  hypogastrica,  seu  ventriculus,  mesenterium, 
omentum,  pancreas  et  lien  surdo  quodam  dolore  et  sensu  constric¬ 
tionis  afficiuntur,  quem  immediate  anxietas,  quae  in  ploratum  aut 
speciem  delirii  quandoque  erumpit,  consequitur,  ut  et  ventriculus 
cruda  et  terrestri  quadam  faece  et  coagulato,  cui  biles  etiam  inter¬ 
mixtae  sint,  constipatus  deprehenditur. 

490.  Sed  causa  proxima  hujus  morbi  vel  affectionis  est  ob¬ 
structio  vasorum  chyliferorum,  et  lymphaticorum,  tam  eorum,  quce 
per  mesenterium  et  glandulas  thoracicas,  atque  per  medium  duc¬ 
tum  thoracicum  in  venam  subclaviam  sinistram  exonerantur ;  quam 
quae  ex  pancreate,  liene  aliisque  visceribus  in  hypochondrio  sitis, 
scaturiunt,  et  perenni  fonte  sanguinem  irrigant.  Haec  lympha 
succo  animali  permista,  quia  lympharum  est  purissima,  versus 
cerebrum  subtrahitur ,  et  ipsis  glandulis  corticalibus  traditur,  ut 
in  fibras  demandetur,  praeter  illam  copiam,  quae  inter  arachnoiden 
tunicam  et  piam  meningem  exhalatur,  et  inter  fibras  transfertur ; 
confer  Trans,  de  Tunica  Arachnoidea,  cap.  ii.,  iii.,  iv.,  v.  Talis 
lympha  immensa  copia  ex  visceribus  sub  diaphragmate,  cumprimis 
ex  liene,  ut  taceam  ex  caeteris,  quorum  vasa  lymphatica  in  ductum 
thoracicum  confluunt,  effunditur:  qua  dum  orbatur  cerebrum, 
illico  laborat  et  angitur,  nam  ipsae  fibrae  exarescunt  et  contrahun¬ 
tur,  atque  adstat  et  urget  merus  sanguis  cum  lento  et  frigidiusculo 
sero,  qui  non  solvitur,  nec  solutus  penetralia  corticalium  subire 
potest.  Haec  lympha  est  quasi  chylus  fibrarum  medullarium  et 
nervearum,  uti  ille  succus,  qui  ex  ventriculo  immediate  aufertur, 
est  chylus  venarum  et  arteriarum. 

491.  Ergo  causa  morbi  hypochondriaci  est  cessatio  circulatio¬ 
nis  lymphae  quae  ductus  thoracici  dicitur.  Subitus  inde  effectus  in 
cerebrum  redit,  nam  deprivatur  illico  suo  vitali  succo ,  quo  vivant 
ejus  organa  sensoria,  glandulae  nimirum  corticales  et  fibrae ;  inde 
mutatio  status  cerebri,  nimirum  aegra  corticalium  elevatio  seu  ani¬ 
matio,  inopinata  constrictio,  vel  influxio  seri  non  vitalis,  san¬ 
guinis  rubri  irrita  appulsio,  vanaque  solicitatio  sine  vehiculo  de¬ 
ferente,  proinde  universalis  anxietas,  nam  totum  regnum  laborat, 
exoritur.  Alia  enim  lympha,  quam  quae  electissima  est  et  spiritu 
animali  dotata ,  subtiles  illos  meatus  aegre  subire  potest,  quare 
illa  jugi  versus  cerebrum  una  cum  sanguine  meliore  subtrahitur . 
Ita  non  est  vaporis  cujusdam  ascensus  a  ventriculo  versus  cerebrum; 

nam  quicquid  crassum  inest  chylo  aut  infertur  sanguini ,  id  in  su¬ 
periorem  illam  regionem,  quae  leviora  poscit,  non  tollitur. 

492.  Sanguis  per  se  durus,  aegre  solubilis,  non  genuinus,  id 
est,  melancholicus,  copiam  talis  fluidi,  et  tumida  vasa  lymphatica 
poscit ,  ut  defectus  suppleatur  ope  adventitia,  qua  deficiente  erum¬ 
pit  MELANCHOLIA,  qU(B  tunC  YAGA  et  ERRANS  VOCatur. 

493.  Vasa  lymphatica  et  ductus  chyliferi  a  causis  in  corpore, 
et  a  causis  in  cerebro  seu  in  animo  clauduntur.  Causae  in  corpore 
sunt  alimenta  cruda,  terrestria ,  mortua,  materiae  viscosae ;  talium 
superfluitas  et  detentio  in  ventriculo  ac  iliis  :  tum  etiam  ab  aere 
condensato,  colica,  tormentis,  id  est,  a  flatulentis,  quae  stoma¬ 
chum  et  intestina  distendunt ;  unde  ructus  et  egestiones  per  fauces : 
copia  etiam  bilis,  quae  chylum  infarcit ;  defectus  salivae,  succi 
oesophagei,  gastrici ;  indeque  oriunda  indigestio,  omnisque  indi¬ 
gestionis  causa  :  laxa  ventriculi  compages ,  cessatio  ejus  vermina¬ 
tionis  et  motus  peristaltici ;  et  plura  ex  iis,  quae  supra  in  morbo 
melancholico  descripta  sunt. 

494.  Sed  causae  in  corpore  hanc  melancholiam  errantem  seu 
per  vices  redeuntem  non  producunt,  nisi  sanguis  in  se  sit  melan¬ 
cholicus,  id  est,  qualis  descriptus  est,  n.  484.  Inde  proclivitas 
animo  in  motus  seu  mutationes  tristiores :  quare  sunt  causae  in 
cerebro  aut  animo,  quae  protenus  concurrunt ;  hae  producunt  mor¬ 
bum,  sed  excitantur  a  causis  in  corpore,  et  a  causis  extra  corpus. 
A  causis  in  corpore,  ab  omnibus  illis,  quae  modo  recensitae 
sunt ,  ut  a  flatulentis,  acidescentia,  ranciditate  et  cruditate  cibo¬ 
rum,  ac  a  caeteris ;  nam  status  ventriculi  cum  statu  cerebri  seu 
potius  cerebelli  mirifica  est  correspondentia ;  villosa  enim  ventriculi 
tunica,  ac  protensae  fibrae  tanquam  per  aliquem  sensum  cerebello 
statum  sui  visceris  denuntiant ;  illud  sic  disponitur,  sicuti  cere¬ 
brum  a  sensu  et  dolore  cuticulae ;  inde  causae  motuum  animi  la¬ 
tentes  et  a  corpore ;  et  consequenter  constrictio  ductuum  tam  lym¬ 
phaticorum,  quam  salivarum,  et  exoneratio  utriusque  bilis.  A 
causis  in  cerebro  yel  in  animo,  quae  enumeratae  sunt,  n. 
456,  scilicet  ex  tristitia,  dolore,  ira,  invidia,  timore,  etc.  oriun¬ 
dis,  scilicet  ex  causis  extra  corpus,  prout  tristitia  ex  infortuniis, 
damnis ,  morte,  injuriis,  mutatione  amoris  parentum,  amicorum, 
et  mille  aliis ;  ita  etiam  timor,  et  caeterae  aegritudines.  Dum  hae 
excitantur,  protenus  sistitur  circulatio  hujus  lymphae,  constringi- 

tur  ventriculus ,  obturantur  vasa  mesenterii ,  inque  clausum  ductum 
thoracicum  nequit  lympha  ex  caeteris  visceribus  influere ;  sic  ani¬ 
mus  est  qui  tam  repente  illos  constringit ;  est  etiam  animus  qui 
illos  expandit,  uti  laetitia,  jucunditas,  societatis  lepor,  libera  con¬ 
fabulatio,  et  similia  ;  contrariae  vero  affectiones  contrarios  effectus 
sistunt ;  corpus  enim  agit  et  patitur  secundum  statum  sui  cerebri. 
Ex  his  apparet,  quantum  hilaritates  et  oblectamenta  ad  digeren¬ 
dos  cibos,  dispensandos  chylos  et  promovendos  circulos  conferunt. 

495.  Sunt  praeterea  alii  ductus  adhuc  subtiliores,  qui  a  ven¬ 
triculo,  pulmone,  imo  etiam  ab  universa  cute  corporis  externa 
versus  corticem  cerebri  et  cerebelli  immediate  ducunt,  quos  vas¬ 
cula  fibrae  aemula,  seu  fibras  corporeas  vocavimus :  hae  pariter  se¬ 
cundum  omnem  animi  affectionem  aperiuntur  et  clauduntur.  Sed 
de  his  agendum  est  alibi. 

MORBUS  HYSTERICUS. 

497.  Morbus  hystericus  etiam  ad  morbos  melancholicos  refer¬ 
tur  ;  est  enim  suffocatio  matricis,  et  ejus  ductuum,  qui  in  cere¬ 
brum  ejusque  piam  et  duram  meningem  tendunt :  ita  parallelismus 
inter  hunc  et  morbum  hypochondriacum  institui  potest.  Inde  ali¬ 
quis  dolor  pungens  in  pericranio  sentitur,  qui  clavus  hystericus 
vocatur. 

498.  Quod  frequentes  ductus  communicatorii  inter  matricem 
et  inter  cerebrum  ejusque  meninges  intercedant,  id  non  solum  ex 
fabrica  ipsius  visceris,  sed  etiam  ex  passionibus  gravidarum,  vege¬ 
tatione  et  nutritione  embryonum,,  influxu  maternae  imaginationis  in 
corpusculum  infantis,  ab  erectione  tubarum  Fallopii,  fimbriarum , 
statu  ovarii,  menstruorum  retentorum  et  pluribus  aliis  phaenomenis, 
concluditur. 

499.  Via  quae  ab  utero  versus  duram  meningem  et  simul  versus 
pericranium  ducit,  est  secundum  periostea,  per  tunicam  vaginalem 
medullae  spinalis,  versus  magnum  foramen  occipitis,  et  abinde  in 
utrumque  periosteum,  externum  scilicet  seu  pericranium,  ac  in¬ 
ternum  seu  duram  matrem :  quod  haec  via  sit  quasi  regia  cujusdam 
humoris,  qui  demum  exhalatur  vel  in  capillamenta  abit,  pluribus 
suo  loco  demonstrabitur.  Idcirco  ex  causis  tam  corporis  quam 
animi  suffocato  utero,  et  ejus  ligamentis,  tendinibus  connexionibus¬ 
que  cum  ossibus  et  periosteis,  complicatis,  quod  post  partus  accidere 

potest,  memorata  circulatio  cessat,  unde  effectus  in  pericranium, 
ex  quo  clavus,  et  in  duram  matrem,  ex  quo  difficultas  respirandi, 
dolor  mutus  et  anxietas. 


MANIA. 

500.  Mania  est  ultimum  melancholice,  nam  sanguis  maniaci 
est  maxime  durus,  fere  insolubilis,  asper,  lividus,  ater  cum  hete- 
rogeneis  male  cohaerens,  globuli  genuini  in  sero  rari  natant,  nas¬ 
citur  non  vero  denascitur,  ita  copiosus,  quasi  bilis  et  amaritudo. 
Sanguis  purior,  cujus  globuli  naturaliter  sunt  elastici,  divisibiles, 
flexiles,  cedentes,  est  similiter  tenax,  cohaerens,  non  facile  cedens, 
fibrosus,  ita  non  natura  sua  agens  nisi  fortiori  impulsu,  quia  non 
patiens ;  ei  quidem  durities,  qualis  sanguini  rubro,  attribui  nequit, 
sed  tenacitas,  quae  ejus  durities  est  respective  ad  summae  flexibili¬ 
tatis  ejus  naturam.  Ita  sanguis  ruber  in  maniacis  radicitus  est 
aeger.  Compositum  enim  a  qualitate  partium  componentium  suam 
naturam  trahit. 

501.  Qualis  est  sanguis,  talis  arteria,  nam  tunica  ad  natu¬ 
ram  sui  sanguinis  se  prorsus  accommodat ;  proinde  illa  etiam  est 
duriuscula,  et  magis  adhuc  minima  seu  capillacea,  quae  proxima 
est  cortici :  ei  inhaerescit  sanguis  indocilis  pati,  obstipus,  non  ul¬ 
tra  nec  citra  mobilis,  insidet  immotus  nisi  vi  et  compressu  fortiori ; 
arteriae  communes  seu  trunculi  simili  sanguine  obstipantur  et  tur¬ 
gescunt.  Fibrae  similiter,  quae  sanguine  puriori .  seu  spiritu  ani¬ 
mali  tenaci  oblimantur.  Glandula  corticalis  inter  arteriolam  et 
fibram  media,  non  potest  non  obsideri  a  simili,  quo  fibrae,  qua¬ 
propter  etiam  illae  rigescunt,  vel  mutationibus  obnixe  resistunt,  et 
aegre  nec  nisi  cum  lentore  et  tractu  respirant.  Quod  talis  cerebri 
status  sit,  ipsa  inspectio  cadaverum  docet,  nam  constat  mania¬ 
corum  cerebrum  esse  siccum,  durum,  friabile,  in  suo  cortice  flavum, 
vasa  turgentia,  varicosa,  atro,  tenaci  eruor  e  distenta,  vide  Boer- 
haavium  in  Aphorismis  de  Mania,  n.  1121.  Similis  etiam  status 
oportet  esse  lymphae  arachnoideae,  ut  et  ductus  thoracici,  quae  de 
sanguine  puriori  participat,  unde  friabilitas  communis. 

502.  Causae  eruptionis  melancholiae  in  maniam  sunt  omnes 
prius  in  melancholia  memoratae,  sed  ad  summum  gradum  exaspe¬ 
ratae  ;  scilicet  sunt  causae  in  sanguine,  sunt  causae  in  animo,  tum 
etiam  in  mente :  causae  in  mente  producunt  illas  in  animo,  et 

causae  in  animo  producunt  illas  in  sanguine ;  sed  causae  in  san¬ 
guine  excitant  illas  in  animo ,  et  hae  illas  in  mente,  sic  ut  superi¬ 
ores  sint  genitrices  inferiorum,  et  inferiores  sint  excitatrices 
superiorum. 

503.  Ex  statu  sanguinum,  arteriarum,  fibrarum,  corticalium, 
verbo  cerebri  in  maniacis  judicatur  furoris  causa  proxima,  scilicet 
quod  cortex,  in  quo  anima  suam  mentem  rationalem  agit,  maneat 
fere  immutabilis  sine  nictu  ad  objecta  alluentia,  sic  in  una  cogita¬ 
tionis  idea,  unde  imaginationes  horrendae,  lycanthropia :  nam 
glandulae  corticales  sunt  exquisitissimi  sensus,  simul  enim  sunt 
sensorium  internum,  secundum  omnem  causam  et  varietatem  virium 
et  formarum,  quae  influunt,  status  mutationem  accidentalem  sub¬ 
eunt,  seu  secundum  omnem  naturam  fluidi  percurrentis  afficiuntur ; 
confer  supra,  n.  478,  479.  Quicquid  enim  non  mutatur  secundum 
vires  ingruentes,  id  nec  formam,  harmoniam  et  disharmoniam 
illarum  sentit ,  proinde  nec  percipit,  sed  unice  secundum  ideam 
impressam  agit,  sive  conveniat,  sive  disconveniat,  ideoque  insanit. 

504.  Accedit  inde  quoque  vis  et  robur  insaniae,  quod  partes 
utriusque  sanguinis  non  sint  teretes  et  aequalissime  rotundae,  sed 
asperae,  rudes,  aculeatis  elementis,  seu  sulphureis ,  volatili-urinosis 
circumstipatae ;  nam  quod  durum  et  tenax  est,  non  dissipat  ad- 
haerescentias  angulares,  quae  copia  circumfluunt ,  ita  spicula  ubi¬ 
que  exstant :  consequenter  sanguinei  globuli  etiam  punctorii  arte¬ 
rias,  fibras  et  imprimis  teneros  et  sensiles  parietes  corticis,  dum 
permicant,  pungunt,  ulcerant  et  laniant,  unde  aegritudo  ad  sum¬ 
mum  et  usque  in  insaniam  excitata,  et  dolor  non  sensibilis  quali¬ 
ter  in  corpore,  sed  qualiter  in  mente ,  motus  et  aestus,  et  pertinax 
vigilia. 

504.*  Sed  haec  sunt  causae  insaniae  non  autem  maniae ;  insanire 
enim  est  mentis,  furere  autem  est  animi,  maniacum  agere  est 
utriusque ;  insanire  possumus  et  tamen  non  furere,  et  furere  et 
non  insanire,  separata  possunt  esse,  ut  et  conjuncta  ;  insanire  est 
perverse  cogitare,  judicare,  velle ;  furere  autem  est  imaginari 
sibi  horrenda,  et  discupere  non  naturalia,  vel  contra  omnem  na¬ 
turae  ordinem  et  legem  absque  ullo  timore  et  horrore  agere :  haec 
licet  in  se  distincta  sint,  tamen  distincte  illa  percipere  non  cuivis 
datum  est.  Insania  judicatur  ex  statu  corticalium,  mania  vero 
ex  totius  cerebri ;  hinc  sciendum  est,  quid  proprium  ferat  status 
corticalium,  et  quid  proprium  status  cerebri.  Proprium  status 

cerebri  est  situs,  fluxio  et  nexus  corticalium,  fibrarum,  vasculorum, 
unde  forma  et  figura  :  quod  status  cerebri  in  maniacis  sit  perver¬ 
sus,  id  manifeste  cluit  ex  tenore  earundem  causarum.  Ipsce  enim 
arteriolae  et  fibrae  ita  eruor  e  turgida  et  constipata  se  contrahunt 
et  breviores  fiunt ;  ipsa  glandula  corticales  in  medio  inter  suas 
arteriolas  et  fibras  suspensa  a  suo  situ  naturali  et  nexu  cum  vici¬ 
nis  dimoventur,  sic  perit  harmonia  consociationis,  et  consequenter 
mutuus  inter  partes  principales  respectus ;  ita  pervertitur  status 
cerebri  et  afficitur  animus,  inde  furor  una  cum  insania,  seu  mania. 

505.  Quando  harescit  sanguis  ruber  in  suis  vasculis,  sanguis 
candidus  et  purior  in  suis  fibris  et  in  glandulis  corticeis ,  cerebrum 
ingenti  nisu  et  cunctis  viribus  discutere  id,  quod  obstat ,  allaborat; 
nam  secundum  rationem  resistentiae  intendit  suas  animas  :  effectus 
est,  quod  immensum  robur  musculis  accedat ;  qualis  enim  est  vis 
agens  cerebri,  talis  est  vis  musculorum  ab  illis  fibris  aut  viribus 
pendentium  :  regula  est,  quicunque  a  corticalibus  induitur  status, 
similis  diffunditur  in  continuas  fibras ,  proinde  in  totum  systema  a 
fibris  et  vasis  sanguineis  contextum,  confer  Trans.  II.,  n.  202. 
Robustum  illud,  audax,  forte,  durum  ideo  in  singulis  artubus,  in 
motu  omnium  viscerum,  imo  in  sensibus  ipsaque  loquela  et  vocum 
articulatione  animadvertitur. 

506.  Morbi  maniaci  in  sua  genera  et  species  possunt  dispesci, 
nam  totidem  sunt,  quot  subjecta  aut  cerebra :  tot  sunt  genera, 
quot  naturae  sanguinis,  status  corticalium  in  se  et  respective  ad 
connexionem  cum  suis  arteriis  et  fibris,  et  quot  sunt  status  cerebri 
seu  inclinationes  naturales.  Tot  autem  sunt  species,  quot  deter¬ 
minationes  ad  hunc  potius  quam  ad  illum  animi  motum ;  sunt  enim 
determinationes  vel  ad  iram  vel  ad  vindictam,  vel  ad  maestitiam, 
vel  ad  amorem,  vel  ad  fastum,  vel  ad  plura  simul.  Particulariter 
vero  ad  hanc  aut  illam  speciem  irce,  vindictae,  moestitice,  amoris, 
et  sic  porro. 

INSANIA. 

50 7.  Probe  distinguendum  est  inter  insaniam  et  maniam ;  in¬ 
sanire  est  mentis,  furere  est  animi,  et  maniacum  agere,  est  utrius- 
que.  Insania  est  perversus  status  corticalium,  mania  vero  est 
perversus  status  totius  cerebri,  confer  n.  504.  Nullus  fere  mor¬ 
talium  est,  qui  non  suo  modo  insanit ;  is  tantum  sanus  est  et  sapit, 
qui  Deum  ter  optimum  maximum  colit,  et  per  fidem  ad  beatitudi- 

nem  aeternam  aspirat ;  sapientis  simus  qui  nec  ipsam  hanc  beati - 
tudinem  nisi  ut  consequens,  verum  gloriam  numinis  ut  principale 
respicit .  Ex  hac  sapientiae  descriptione  constat  quid  sit  insania 
minor  vel  major,  ejus  enim  minimum  et  maximum,  proinde  gradus 
dantur ;  cognoscitur,  quae,  qualis  et  quanta  sit  ex  finibus,  quos 
mens  intuetur  et  prosequitur ;  fines  quo  longius  ab  universalissimo 
et  uno  abscedunt,  vel  discedunt,  eo  gradus  insaniae  est  major, 
maximus  si  illi  repugnant  e  diametro ;  tunc  a  sapientia,  id  est,  a 
numine,  principio  et  fine  universi  deferuntur,  ac  sibi  suisque 
insaniis  et  diabolo  traduntur. 

508.  Sed  haec  insania  non  proprie  audit  insania,  quia  est  uni¬ 
versalis  et  creditur  esse  propria  humana,  et  quidem  ejus  naturae, 
ut  mundus  illos  insanire  dicat,  qui  non  insaniunt.  Medice  autem 
insani  sunt  qui  contra  decorum  receptum,  mores  societatis,  vel 
magis  qui  contra  agnitas  veritates,  et  sanae  mentis  judicia  refrac¬ 
tarie  sententiam  suam  tutatur,  et  ad  contemptum  et  risum  vulgi 
prosequitur,  qui  scilicet  delirus  et  cassus  mente  se  publico  ludi¬ 
brio  exponit.  Talis  insania  est  perversus  status  mentis  rationalis , 
proinde  substantiarum  corticalium  in  cerebro.  Oritur  a  diversis 
causis,  tum  scilicet  ex  causis  supra  se,  ex  causis  infra  se,  et  ex 
causis  extra  et  intra  se ;  sed  prolixum  foret,  singulas  origines, 
species  et  effectus  expendere,  quae  nec  ad  pathologiam  sed  ad  psy- 
chologiam  spectant :  pathologus  non  ultra  sanguinem  rubrum  et 
sanguinem  puriorem,  seu  ultra  corpus  et  animum,  et  vix  ad  hunc 
nisi  conjunctim  cum  causis  in  sanguine  rubro  et  corpore  vadit.  Id 
solum  quod  insania  mentis,  sit  causa  interior  et  superior  aegritu- 
dinum  animi,  et  delirium  animi  sit  causa  superior  morborum  cor¬ 
poris. 


DELIRIUM  EBRIUM. 

509.  Delirium  ex  ebrietate  oriundum  est  species  insaniae  vagae ; 
cerebrum  enim  fit  vertiginosum,  artus  et  pedes  titubant,  caput 
errore  lapsat,  loquela  caret  acumine,  vacillat,  sensus  hebescunt, 
nec  cum  internis  consonant,  fanatice  imaginatur,  quod  voluntarium 
est,  obtunditur  et  delirat ;  caetera  quis  nescit.  Est  vinum,  vappa, 
spiritus,  mustum  fermentatum,  cerevisia,  imo  halitus,  quae  pro¬ 
ducunt,  et  quidem  per  viam  gulae  seu  stomachi :  ergo  est  sanguinis, 
est  sensorii  et  motorii  voluntarii,  est  cerebri,  consequenter  est 

corticalium,  et  copia  aculeatarum  et  div er siformium  partium,  quce 
dum  per  corticis  exiles  thalamos  et  fibrarum  canaliculos  transi¬ 
guntur,  pungunt,  vellicant,  et  substantias  in  motus  non  suos  ex¬ 
ciunt.  Ergo  insaniae  hujus  causa  est  intra  corticem ,  si  extra 
etiam  similis  effectus  resultat,  sed  cum  differentia. 

510.  Status  corticalium  talis  est,  ut  ex  se  et  sua  sponte  nihil 
agant,  sed  praestolantur  agi  a  causis  infra  se,  seu  a  sensibus,  cor¬ 
pore,  sanguine,  quae  influunt,  quibus  singulis  ita  vacant,  ut  statim 
dum  aguntur,  consimiliter  incipiant  agere,  inde  ex  perceptione 
sensibilium  oritur  cogitatio,  ex  cogitatione  judicatio,  ex  judica¬ 
tione  voluntas,  quae  est  clausula  operationum  mentis.  Corticales 
substantiae  sunt  tanquam  oculi  intellectuales,  in  quos  lumen  intelli - 
gentiae  ab  anima,  ac  imagines  seu  ideae  a  campo  memoriae  influunt ; 
vix  aliter  ac  oculi  corporis,  in  quos  lumen  naturale  a  sole,  ac 
imagines  ab  objectis ;  ideo  dictae  substantiae  perpetuo  lumine  in¬ 
tellectuali  illustratae  nihil  rationaliter  intuentur,  antequam  influunt 
imagines  et  formae  a  memoria  et  sensibus ,  interea  praestolantur  in¬ 
fluxum,  qui  fit,  ut  primum  aliquid  ab  extra  vel  infra  repraesen¬ 
tatur,  cui  affines  ideae,  ut  una  communis  existat,  associantur. 
At  vero  dum  inebriatur  cerebrum ,  sanguis  eo  subtractus  circum¬ 
funditur  copia  entium  angularium  et  div  er  siformium,  id  est,  vino¬ 
sorum,  ut  amplius  non  vacent  influxibus  idearum  a  sensibus  et 
memoria,  ut  scilicet  secundum  omnes  istas  formas  status  conve¬ 
nientes  induant ;  exhinc  dissimilis  passio  actioni,  et  actio  pas¬ 
sioni  seu  disharmonia,  unde  delirium. 

511.  Variatur  hoc  delirium  in  subjectis  secundum  causas  in¬ 
ebriantes,  et  secundum  status  inebriati,  vix  aliter  ac  mania  et  in¬ 
sania.  Mentes  hebetes  aut  substantiae  corticales  languidae  et  re¬ 
missae  in  meliorem  et  praesentior  em  vitam  exstimulantur  :  alacres 
vero  et  expansae  vel  dolent,  vel  ruunt  in  affectus,  vel  furunt.  Tris¬ 
tes  et  anxiae  respuunt  influxum,  et  quae  influunt,  parietes  cortica¬ 
lium  lapsos  et  fere  insensiles  vane  tundunt.  Hilares  et  laetae  mini¬ 
mis  punctis  tactilium  tremiscunt.  Quorum  saucia  est  mens  et  ul¬ 
ceratus  cortex,  indolent,  citius  delirant,  ut  aegri ,  melancholici, 
senes.  Quorum  circulatio  utriusque  sanguinis  per  vasa  et  fibras 
est  strenua,  discriminatio  humorum  in  corpore  et  cerebro  prompta  ; 
chymia  naturalis  vegeta,  copia  fluidorum,  sanguis  pinguedinosus, 
corticales  substantiae  et  fibrae  sanae  non  tenues  sed  crassae,  illi  len¬ 
tius  inebriantur ;  cacteri  effectus  ex  cognitis  causis  etiam  facile 

DELIRIUM  FEBRILE,  PHRENITIS. 

512.  Febris  ardentis  et  acutae  comes  etiam  solet  esse  delirium, 
in  quo  quod  aegri  sentiunt,  dissimiliter  percipiunt,  ita  nec  similiter 
cogitant  et  judicant,  sed  perverse :  adeo  saepe  dissentiunt  sensus 
externi  et  interni,  ut  somnient  vigiles,  videant  non  visa,  audiant 
non  loquuta,  faciant  a  nulla  causa  ut  a  causa,  plumas  seu  floccos 
tanquam  praesentes  legant,  lanas  secernant,  amicos  horreant  ut 
furias,  pueros  spectent  gigantes ,  obvia  ut  spectra,  ut  taceam  cae- 
teros  larvos,  floccos  legunt,  insana  loquuntur. 

513.  Febris  est  causa  delirii,  communis  causa  est  sanguinis 
aestus  ejusque  cum  sero  arcta  unitio :  inde  tota  chymia  corporis 
destructa  jacet ;  sanguis  enim  libere  natare  debet  in  suo  sero, 
in  arteriis  separari,  cumprimis  in  cerebri,  ubi  globuli  in  sua 
elementa  seu  partes  constitutivas  solvendi  sunt,  et  per  transennas 
fibrarum  separ atim  trajiciendi ;  copulatio  seri  et  sanguinis  jam 
obstat ;  et  tamen  corcula  illa  seu  glandulae  corticalis  et  copiosa 
fibra  aliquem  succum  necessario  poscunt ,  ut  animas  ducant,  et 
totum  systema  sustentent ;  hinc  loco  spirituum  attrahunt  et  absor¬ 
bent  tenue  quoddam  serum  spiculis  urinosis  et  ramentis  sulphureis 
refertum ;  ita  loco  spirituum  animalium  subit  hospes  alius  indolis, 
qui  per  se  non  fluidus  est,  nec  compr  es  sibilis,  solubilis,  animalis, 
minus  vitalis,  sed  resistens,  durus,  lentus,  frigidus,  et  simul  pun¬ 
gens  et  vellicans  ;  talis  fluor  peregrinus  nisi  cum  fluido  vitali  per¬ 
mixtus  non  imperari  potest  a  cortice  cerebri ;  nec  ad  nutum  ejus 
volat  ad  ultimos  fines  aut  fibras  motrices  in  musculis,  sed  nisi 
continuo  trusus  haeret  in  vestigiis,  inde  oritur  dolor  et  impotentia 
in  cerebro,  languor  in  musculis ,  debilitas  in  corpore,  depravatio 
omnium  humorum,  et  universalis  cacochymia. 

514.  Corticis  substantia  et  fibra  a  tali  lympha  non  sua  aut 
vitali  percursa  et  tamen  perpetuo  vellicata  exagitatur  in  motus  non 
suos,  laceratur  pugillis,  accenditur  calore  non  vitae  sed  febrili, 
stupet  denique  et  contra  morsus  rigescit ,  quando  cerebrum  com¬ 
pressu  illa  disjicere  nequicquam  tentat :  ita  induitur  status  activus 
nec  correspondens  statui  organorum  sensuum  externorum;  nec 
patitur  mens  secundum  id  quod  agunt  sensus,  nec  patiuntur  organa 

sensuum  secundum  id  quod  agit  mens ;  mutuo  enim  se  non  appli¬ 
cant  ;  inde  delirium  febrile  et  phrenitis. 

515.  Hic  status  est  corticum  et  fibrarum  ;  caetera  inflammata 
obrigescunt ,  uti  meninges  tam  pia  quam  dura,  ipsa  etiam  pars 
vasculosa  in  medulla  cerebri,  et  sic  per  nexum,  tunica  nervorum 
et  fasciculorum ;  inflammatio  etiam  tunc  invadit  nervum  opticum, 
imo  ipsum  oculum  ejusque  tunicas  et  humores ,  ut  et  aurem  ejusque 
tympana  et  fenestras,  ita  quoque  pervertitur  ipse  status  sensorii 
externi,  unde  duplex  causa  delirii. 


PARAPHRENITIS. 

516.  Uti  delirium  febrile  et  phrenitis  cerebrum  praecipue  in¬ 
vadit,  ita  paraphrenitis  cerebellum ;  in  hujus  scilicet  substantiam 
cineritiam  et  fibras  loco  spirituum  vel  sanguinis  purioris  intrudit 
quoddam  serum  natura  sua  non  elasticum,  compressibile,  solubile, 
vitale,  sed  mortuum,  durum,  lentum,  infinitis  pugiunculis  salinis 
et  sulphureis  obsessum,  et  inde  in  musculos,  artus  et  viscera  ab 
iis  fibris  seu  a  pari  vago  et  magno  intercostali  nervo  pendentia, 
unde  in  singula  ex  simili  causa  inobedientia,  vis  refractaria,  im¬ 
potentia  et  torpor  redit,  ut  in  pleuram,  diaphragma,  pulmones, 
partes  abdominis.  Cerebrum  enim  et  cerebellum  ex  aequo  divisum 
tenent  regnum  corporis,  ita  ut  ubi  fibra  cerebri,  ibi  etiam  fibra 
cerebelli  penetret ;  unum  regnat  inter  diu,  alterum  noctu.  Idcirco 
fibra  cerebelli ,  occumbente  fibra  cerebri,  jam  desolata  et  a  sociis 
fere  destituta  ingenti  nisu  excitare  vires  musculorum  allaborat. 

517.  Praeterea  ex  simili  causa  meninges  et  substantia  vascu¬ 
losa  cerebelli ;  cumque  illis  tunicae  ejus  nervorum  inflammantur  et 
rigescunt,  sic  ex  duplici  causa  renisus  existit,  cum  sensu  doloris 
acuto,  quia  fibra  cerebri  vivit.  Hic  dolor  incredibilis  in  respira¬ 
tione,  omnibusque  iis  actibus,  qui  a  respiratione  pendent,  id  est, 
in  singulis,  cumprimis  in  vehementioribus,  ut  in  tussi,  sternuta¬ 
tione,  expansione,  emissione  urinae,  exoneratione  alvi,  vomitu 
sentitur  :  unde  conatus  suffocationis  et  plura. 

JACTURA  MEMORIAE. 

518.  Sunt  gradus  inter  minimum  et  maximum  in  singulis  mor¬ 
bis,  ut  in  melancholia,  insania ,  febre  et  caeteris :  sed  non  in  clas- 

sem  morborum ,  quos  medici  agnoscunt,  quicquam  refertur ,  nisi 
quod  in  gradibus  ultimis  est :  ita  jactura  memoriae.  Sunt  quibus 
memoria  debilis  est ,  quibus  vaga  et  post  vices  redux ,  quibus  ex 
natura  aut  cultu  admodum  levis,  sunt  quibus  tota  subito  labitur, 
sic  ut  in  statum  infantiae  redeant :  hoc  primum  agnoscitur  ut  mor¬ 
bus,  nec  prius  medico,  sed  naturae  emendatrici  traditur.  Prae¬ 
teritorum  enim  memoria  hic  ita  perit,  ut  ne  hili  reminiscantur ,  ne 
quidem  vocum,  loquelae,  actionum,  quibus  per  usum  et  cultum  ini¬ 
tiati  sunt ;  nam  praeter  staturam,  corpus,  lactisugium  et  ploratum 
infantilem  sunt  quasi  denati  et  renati,  quia  in  omnium  oblivionem 
relapsi;  adeo  ut  ipsa  rudimenta  vivendi  sciendique  e  novo  ex  alum¬ 
nis  et  magistris  ediscere  teneantur,  seu  iterum  vivere  occipiant. 
Ipse,  si  velis,  ex  his  rationaliter  digestis  calculos  analytice  moveas , 
et  cogites  num  sit  anima  quae  emigraverit  ex  corpore,  aliave  loco 
ejus  successerit,  vel  num  aliud  sit  anima,  et  aliud  mens  rationalis : 
quisquis  est  sanus,  concludet,  quod  mens  nostra  rationalis  non  sit 
eadem  ac  anima,  sed  quod  ratio  nostra,  animae  statu  permanente 
integro,  possit  perverti,  insanire,  imo  destrui  cum  suo  organismo : 
sed  de  his  in  psychologicis. 

519.  Interim  ut  sciamus,  unde  jactura  memoriae,  antea  neces¬ 
sario  sciendum  est,  quid  memoria :  nihil  mirabilius  in  universo 
psychologice  ludo  et  cursu  occurrit,  quam  memoria,  nec  quicquam 
extricatu  difficilius;  potuisset  quidem  ad  intellectum  plurium 
exponi,  qualis  sit,  sed  non  paucis,  nam  ex  principiis  hactenus 
ignotis  ordiendum  est :  heic  non  licet  vela  expandere ;  verum 
quantum  sat  esse  possit  intellig entibus ,  memorabo. 

520.  Memoria  non  potest  esse  imago  in  cerebro  picta,  nec 
alia  supra  aliam  cuidam  tabulae  illita ;  nec  impressa  et  reservata 
in  loculis,  e  quibus  ad  usus  evocetur ;  id  naturae  et  rationi  e  diam¬ 
etro  repugnat.  Sed  esse  debet  mutatio  status  substantiae  cujusdam 
organicae,  in  qua  anima  suam  mentem  rationalem  agit ;  ita  ne¬ 
cessario  ab  hujus  organismi  status  mutatione  dependet,  quod  me¬ 
moria  retineantur  imagines  et  moduli  sensuum.  At  si  status  mu¬ 
tatio  sit  causa  memoriae,  inquirendum  est,  quid  sit  status  mutatio : 
breviter  dicendo  mutatur  status  corticalium  et  cerebri  diversimode, 
sive  quod  istae  substantiae  expansae  sint,  sive  constrictae,  sive  durae 
aut  molles,  sive  activae  vel  passivae,  sive  calidae  sive  frigidae,  sive 
tremiscentes  vel  tranquillae ;  naturaliter  sive  crassae  sint  sive  te¬ 
nues,  copiosa  fibra  vel  pauca  constent,  praeter  varietatem  intrin- 

sicam,  qua  infinita  est :  sed  omnia  status  mutationum  genera  et 
species  enumerare,  prolixum  foret .  Interim  hac  veritas  constat, 
quod  perfectio  substantiarum  puriorum  in  eo  consistat,  quod  om¬ 
nem  variationem  status  queant  subire,  induere,  et  pati  sibi  induci ; 
idcirco  quicquid  statum  non  mutare  queat,  id  imperfectum  est. 
Entia  natura  purissima  sunt  ideo  perfectissima,  quod  ad  omnem 
status  mutationem  queant  accommodari,  et  singulas  momento  per¬ 
currere  cum  tanta  varietate,  ut  ne  minutulum  varietatis,  quod  us¬ 
quam  cogitari  possit,  tam  singularis,  quam  universalis  et  com¬ 
munis  sit ,  cui  non  applicentur.  Sed  scio  peregrina  loquor,  verum 
quid  refert,  quum  vera  sint.  Illustremur  ab  exemplo  :  oculus  qui 
est  organum  visus,  innumeras  status  mutationes,  dum  objecta  et 
imaginas  suas  capit,  re  ipsa  subit ;  aliam  scilicet  ad  quamlibet 
speciem  coloris,  harmonice,  disharmonice,  ad  quemlibet  gradum 
urnbrce  et  lucis,  ad  quemlibet  distantice,  multitudinis,  magnitudinis, 
ad  singulas  pupillam,  iridem,  tunicas,  liquores,  retinam  varie 
contrahit,  expandit,  extrudit,  inducit,  vertit,  seque  objecto  ita 
applicat,  ut  prorsus  recipiat  afficiatur  que,  prout  objecti  status 
requirit ;  quod  cuivis  non  potest  esse  ignotum,  qui  attendit :  simile 
etiam  accidit  tympanis,  fenestris,  cochleis  in  aure ;  papillis  in 
lingua,  universo  corpori  ex  diversis  statibus  tactilium ;  quis  de 
cerebro  dubitat.  Ab  organo  visus  naturalis  jam  transeamus  ad  or¬ 
ganum  visus  rationalis  seu  idearum  mentis,  id  est,  ad  substantias 
corticales,  quae  sunt  organa  sensus  interni  correspondentia  organis 
sensuum  externorum,  totidem  scilicet  cerebella,  vel  totidem  ocelli 
minimi :  hcec  quia  entia  naturae  purioris  et  perfectioris  sunt,  ne- 
cessum  est,  ut  status  mutationes  infinite  plures  et  perfectius,  quam 
oculi,  subire  queant,  scilicet  disponi  ad  omnem  influxum  et  recep¬ 
tionem  imaginum  et  modorum  a  sensibus  externis,  potentialiter  in 
infantia,  effective  vero  in  aetate  sequente.  Sed  quaeritur,  num 
status  mutatio  idem  possit  esse  ac  memoria ;  dico  quod  idem  sit, 
nam  substantiae  puriores  organicae  ad  omnem  statum  induendum 
ex  se  aptae  sunt ,  atque  inducitur  per  influxum  a  sensibus,  ita  per 
usum  et  cultum,  et  qui  inducitur,  ille  remanet,  atque  toties  redit, 
quoties  in  illum  relabitur  et  vertitur,  seu  quoties  se  mens  seu  ejus 
substantia  organica,  id  est,  corticalis,  se  ab  isto  in  quo  est,  aut  in 
quem  redacta  est,  se  in  omnes  similes  volvit  et  versat.  Quod  in¬ 
fluit,  id  percipitur  seu  sentitur,  inde  per  mutationes  status  a  statu 
inducto  excitatur  cogitatio,  a  cogitatione  judicium,  et  sic  porro. 

Sed  haec  apparent  nimis  physica,  sic  non  potest  non  dubitari,  quo¬ 
modo  id  quod  metaphysicum  est  et  spirituale  possit  iisdem  legibus 
accommodari :  sed  demonstrandum  venit  in  Transactione  nostra 
psychologica;  etenim  sciendum  est,  quid  anima ,  quid  spiritus, 
quid  corpus,  quid  spiritus  animalis ,  quomodo  influit  unum  in  al¬ 
terum,  ipsi  termini  sunt  explicandi,  et  natura  cujusvis  rei  per  vo¬ 
ces  significatae  extricanda,  antequam  rem  ipsam  exponere  ingre¬ 
dimur  ;  si  res  clara  sit  et  termini  ignoti,  loquimmr  per  meras 
qualitates  occultas,  tanquam  Graeca  Latinis,  et  Latina  Graecis. 
Interea  acquiescamus  in  eo,  quod  memoria  sit  status  inductus  sub¬ 
stantiis  organicis  seu  corticalibus  cerebri,  in  quibus  anima  mentem 
suam  rationalem  agit. 

521.  Ut  caus <2  percipiantur,  adjiciendum  est,  quod  memoria 
sit  universalium,  et  memoria  particularium :  memoria  universa¬ 
lium  est  illa  quae  correspondet  nostrae  cogitationi,  et  memoria  par¬ 
ticularium,  quae  correspondet  imaginationi.  Memoria  universa¬ 
lium  est  intrinseca  seu  corticalium  interna;  memoria  vero  particu¬ 
larium  est  corticalium  extrinseca,  sed  status  eorum  communis :  sed 
haec  adhuc  obscura  sunt,  est  enim  materies  non  paucis  exponenda. 
Ipsa  cogitatio  est  status  activus  memoriae  universalium ,  et  imagi¬ 
natio  est  status  activus  memoriae  particularium.  Possunt  esse 
conjunctae,  ut  et  separatae ;  sunt  enim  qui  memoria  universalium, 
et  consequenter  judicio  praepollent,  et  sunt  qui  memoria  particula¬ 
rium  seu  imaginatione ;  raro  prorsus  conjunctae  sunt.  Sed  ad 
causas  jacturae  memoriae. 

522.  Causae  sunt  plures ,  scilicet  proximae  et  remotae,  tum 
etiam  internae  et  externae.  Proximas  sunt  sanguis  ruber  et 
sanguis  purior.  Sanguis  ruber  si  penetrat  usque  versus  illos 
meatus,  qui  in  thalamos  exiles  substantiae  corticalis  ducunt, 
tunc  non  modo  obstipat  poros,  praepedit  influxum,  exinanit 
corticem  et  fibram,  sed  etiam  illum  a  suo  loco  dimovet,  et  sic 
mutationis  status  facultatem  tollit,  ut  deficiente  spiritu  influo 
percurrere  suos  status  nequeat ;  sique  percurrit ,  una  glandula 
corticalis  non  correspondet  alteri,  qui  a  sede  sua  est  dimota,  quo 
perit  varietas  harmonica ,  respectus  mutuus  ac  ordo  cum  suis  re¬ 
gulis.  Causa:  remota  sunt  quae  illius  sunt  causae,  uti  mania, 
febris  acuta ,  praeter  infinita  alia.  Nullus  enim  datur  morbus  qui 
cerebrum  invadit,  qui  non  alicujus  jacturae  memoriae  causa  sit. 
Causa  vero  interna  sunt,  nimia  mentis  intensio  in  unam  rem, 

indeque  oriunda  nimia  expansio,  ut  retendi  nequeat ;  vel  nimia 
compressio,  ut  amplius  expansibiles  et  versatiles  non  sint ;  similiter 
rigiditas,  laxitas,  etc.  Externa  vero  sunt  glandularum  ulceratio, 
laniatio,  destructio,  ut  punctiones  venenorum,  morsus  partium 
aculeatarum  percurrentium,  vulnera  inflicta  cranio  ipsique  cerebro, 
tumores,  hydatides,  inflammationes  corticis,  substantiae  medul¬ 
laris,  meningum,  obstructiones  rheumaticae,  diversae  aegritudines 
animi,  et  plura.  Ex  symptomatibus  cognoscitur  unde  causa,  num 
sanabilis,  permanens  vel  lethalis. 

IMAGINATIO  FANATICA. 

523.  Jactura  memoriae  involvit  etiam  jacturam  imaginationis 
et  cogitationis,  nam  imaginatio  est  status  activus  memmia  com¬ 
munium  et  particularium ;  et  cogitatio  est  status  activus  memoriae 
universalium  et  singularium ;  ita  pereunte  uno  necessario  perit 
alterum.  At  vero  datur  imaginatio  fanatica  seu  visus  internus 
inter  diu  fere  absque  usu  visus  externi  seu  oculi  nisi  admodum  ob¬ 
tuso,  qui  vocatur  hemeralopia,  et  quando  noctu ,  nyctalopia. 

524.  Sed  priusquam  unde  violenta  talis  phantasia,  sciendum 
quid  imaginatio,  et  quid  cogitatio,  tum  quae  utriusque  differentia, 
et  quomodo  agit  una  in  alteram.  Quod  imaginatio  et  cogitatio  sint 
facultates  in  se  distinctae,  id  animadvertitur  in  brutis ,  quae  imagi¬ 
natione  non  vero  cogitatione  rationali  seu  intellectuali ,  gaudent ; 
et  quod  separari  queant ,  in  noctambulis,  tum  in  singulis  subjectis 
humanis,  nam  sunt  quae  praepollent  una  non  vero  altera,  et  simili 
gradu  raro  in  eodem  coincidunt.  Imaginatio  est  cerebri,  cogitatio 
vero  est  substantiarum  cerebri  corticalium :  ita  imaginatio  est  sta¬ 
tus  activus  corticalium,  id  est,  partium  cerebri  principalium,  sci¬ 
licet  quod  tota  glandula  corticalis  mutationis  status  induat  com¬ 
muniter,  cerebrum  enim  nihil  sibi  imaginari  potest  nisi  per  suas 
partes,  quae  sunt  organica :  cogitatio  vero  est  partium  in  glandula 
corticali;  nam  quatenus  est  organum,  cerebellulum,  sensoriolum, 
a  partibus  constabit,  scilicet  a  puro  cortice,  qui  fibrarum  simpli¬ 
cium  origo  sit,  ordinatissime  secundum  formam  natura  perfectissi¬ 
mam,  disposito ;  ita  cogitatio  est  mutatio  status  interni  corticalium. 
Proinde  status  similis  omnium  corticalium  in  ipsis  constituit  rationis 
nostra  gyrum. 

525.  Ex  descriptione  apparet,  qualis  sit  status  imaginationis 


IMAGINATIO  FANATICA. 


239 


fanaticae;  scilicet  quod  substantiae  corticales  cerebri  in  semel  in¬ 
ducto  statu  rigide  permaneant,  nec  se  ab  illo  in  alios  flecti  patiantur, 
ideo  non  discutiunt,  dissipant  et  removent  ideas  alluentes  peregri¬ 
nas  et  male  consocias,  verum  illas  vel  absorbent,  ac  iis  conceptam 
immensum  exaugent,  vel  rejiciunt  ut  non  concordes.  In  unaqua - 
vis  enim  analysi  rationali  est  quaedam  forma  composita  ex  ideis 
particularibus,  atque  hae  ex  particularioribus,  inter  tales  perpetua 
differentia  erit,  ut  simul  sumtae  quandam  harmoniam  rationalem 
constituant ,  quae  idem  est  ac  ipsa  analysis ;  ita  omnino  relativa 
magis  minusque  opposita  insinuantur,  quae  non  in  fanaticae  hujus 
imaginationis  sphaeram  admittuntur.  Hic  status  rigide  permanens 
si  quoque  accensus  sit,  factus  activus  et  subtile  tremiscens,  scilicet 
ex  quadam  cupidine,  dolore,  ex  se  demum  aucto,  tunc  omnia  sen¬ 
sibilium  objecta  per  viam  organorum  externorum  influentia  respuit 
et  reflectit,  vel  ut  exasperantia  admittit. 

526.  Causa  tam  dirae  et  horrendae  phantasiae  est  omnis,  quce 
memorata  est  fuisse  maniae,  phrenitidis  et  deliriorum,  sic  oriunda 
ex  utriusque  sanguinis  imm,odico  et  acuto  aestu,  partium  duritie, 
unitione,  crassitie ;  ex  arteriarum ,  corticalium,  fibrarum  obsti¬ 
patione,  denegata  in  venas  et  sinus  durae  matris  exoneratione,  pro¬ 
inde  ex  inflammatione  corticalium.  Similiter  ab  aegritudinibus 
animi,  ejus  nimirum  dolore,  tristitia,  subita  spei  exstinctione  seu 
relapsione  a  summo  laetitiae  internae  et  luminis  naturalis  gradu  in 
infimum  et  in  furvam  mcestitiam,  id  cumprimis  evenit  ab  excessu 
amoris  vel  fastus :  praeterea  etiam  ex  intensissimo  mentis  studio 
et  ardore ;  ac  idearum  confusa  convolutione,  et  sic  a  praecipitatione 
mentis  a  sphaera  cujusdam  lucis  in  sphaeram  umbrae,  cumprimis  in 
iis,  qui  statum  animae  post  fatum  corporis  contemplari  discupiunt ; 
quando  scilicet  fides  intellectualis  sibi  maximam  partem  vindicare 
studet. 

527.  Praeterea  status  ipsius  visus  seu  oculi  etiam  solet  perverti, 
scilicet  per  inflammationes ,  fluxiones,  contusiones,  tumores ;  quoad 
tunicas ,  liquores,  uveam,  iridem,  pupillam,  retinam  aut  nervum 
opticum,  et  sic  animo  repraesentari  imagines,  quae  statum  dissimi¬ 
lem  rebus  ipsis  inducunt,  unde  pariter  illusiones  et  imaginaria : 
sed  talia,  sana  adhuc  mente  facile  discuti  queunt,  quae,  quod  sint 
ludibria  et  apparentiae  fallaces  atque  fatuae  satis  appercipit.  At 
vero  si  uterque  visus,  tum  internus  tum  externus  simili  aegritudine 
seu  rigiditate  laborat,  tunc  duplicatur  malum. 

STUPIDITAS,  FATUITAS. 

528.  Sunt  qui  obscure  solo  fere  corpore ,  et  parum  mente  vi¬ 
vunt  ;  absentes  animo,  excordes,  plumbei,  stipites,  perpetuo  con¬ 
fusi,  hebetes ,  haerent  in  communibus  absque  particulari,  universa¬ 
libus  absque  singularibus,  loquuta  segniter  nec  nisi  quam  dimidio 
percipiunt,  objecta  indistincte  hauriunt,  nexus  rerum  indeque  re¬ 
sultantes  formas  et  ideas  superiores  ne  quidem  sub  olent ;  absque 
ratione  genio  litant  et  animo  indulgent,  stertunt  noctes  diesque, 
inde  obesi,  sic  subjecta  quasi  media  inter  regni  animalis  et  vege¬ 
tabilis.  Sunt  qui  impotes  et  fatui  nascuntur,  quod  magicae  arti  et 
veneficiis  solet  adscribi. 

529.  Cerebrum  eorum  solet  esse  aqueum,  pituitosum ,  lento 
phlegmate  et  visco  obsessum,  magnae  molis  sine  cultu,  remissum , 
laxatum  a  suis  nexibus,  atonon,  et  sic  confusum  et  quasi  musco¬ 
sum  :  tum  etiam  deforme,  non  ad  latera  rotundum,  ad  sinciput 
acutum,  cujus  effigies  persaepe  exstat  in  fronte  et  facie.  Dura 
mater  flaccida,  torpens,  non  bene  elastica  :  membra  ipsius  cerebri 
non  suum  locum,  magnitudinem,  nexum  naturalem  sortita.  Cor¬ 
tex  similiter  in  ipsa  sua  compage,  alioquin  crassus,  lentus,  rarus, 
non  integre  minus  distincte  formatus.  Tori  corticales  conglutinati, 
et  quia  non  erecti,  sunt  inattenti,  insensibiles,  oscitantes,  somno¬ 
lenti,  saginati,  tanquam  pinguis  Minervae  filii.  Cerebellum  tenet 
regni  clavum,  etiam  interdiu. 

530.  Causae  sunt  plur es,  gentilitiae  seu  hereditariae,  im¬ 
mediate  a  parentibus,  eorum  contraria  inclinatione,  matris  ges¬ 
tantis  affectione,  imprudentia,  capitis  compressione  aliove  damno 
in  utero.  CausaE  contingentes,  ex  morbis  chronicis,  et  humo¬ 
rum  cachexia,  malignis  catharris,  frigore  sanguinis,  et  quasi  con¬ 
gelatione  lympharum.  CausaE  adscititiaE  ex  mentis  remissione 
diuturna,  animi  dejectione,  desideriorum,  cupidinum  et  amorum, 
id  est,  calorum  vitae  privatione,  defectu  spirituum,  quapropter  in 
senibus,  ex  regimine  mentis  tradito  animo,  ex  regimine  animi  tra¬ 
dito  corpori,  ex  socordia,  somni  usu  immodico,  crassis  alimentis, 
sorbis,  similiter  ex  confusa  methodo  docentium  magistrorum,  in- 
intempesta  flagellatione,  etc. 

531.  Sunt  qui  noctu  excitantur  quasi  a  somno,  et  semivigiles 
apertis  oculis  caterisque  sensibus  movent  membra,  et  corpus  tan- 
quam  ex  voluntate,  tum  loquuntur,  cantant,  imo  ambulant,  scalas 
ascendunt  et  descendunt,  et  tanquam  machince  solo  corpore  agunt 
agenda,  praeter  quod  clavo  non  assideat  mens  rationalis,  quce  ad¬ 
huc  dormiturit,  aut  sua  facienda  unitum  cum  corpore  non  obit. 
Ita  homo  externus  expergefactus  esse  videtur,  separato  tamdiu  vel 
quiescente  interno.  Imo  in  memoriam  deinceps  ea  retractant  tan¬ 
quam  somnia.  A  vita  ista  superficiali  in  internam  et  genuinam 
humanam  nisi  valide  stricto  aliquo  sensu,  dolore,  casu,  vel  tandem 
sponte  excitantur.  Quis  non  inde  concludit,  quod  aliud  sit  imagi¬ 
natio,  aliud  cogitatio  rationalis,  quodque  conjunctim  sint,  et  se - 
paratim  esse  possint. 

532.  Quod  statum  eorum  cerebri  concernit,  nihil  speciale,  quo 
differt,  a  cerebris  aliorum  exhibet :  cuicunque  enim  accidere  potest, 
aliquibus  licet  familiare  sit.  Ipsum  quidem  cerebrum  erigitur,  et 
separantur  plicae,  quia  expergiscuntur  a  somno.  Sed  intima  causa 
latet  in  ipsis  corticalibus,  quae  quidem  expandi  queunt,  versari, 
status  suos  mutare  et  percurrere,  verum  modo  communiter :  at 
status  eorum  internus  adhuc  alte  sopitur  seque  elevandi  volvendi- 
que  incapax  jacet,  ideo  nihil  rationale  prodit,  antequam  ista  cere- 
bellula  penitus  expergefacta  sint.  Quapropter  causa  petenda  est  a 
statu  corticalium  interno,  qui  nec  acutissimis  oculis  quamlibet  mi- 
croscopiis  instructis  patet,  nisi  per  comparationem  cum  ipso  cerebro 
majori,  cujus  instar  sunt  substantice  corticales. 

533.  Sed  causa  solet  esse,  somnus  ad  intima  usque  penetratus, 
imaginatio  interea  perstans  fortis,  et  spirituum  valida  operatio  : 
naturalis  constitutio  frustra  in  cerebro  visibilis ,  exiguissimis  illis 
cerebellulis  seu  substantiis  corticalibus  insita  :  ex  visibili  per  com¬ 
parationem  augurari  licet,  quod  fibra  simplices,  ex  quibus  totum 
illud  glandula  corticalis  corpusculum  constat ,  sit  copia  prima 
essentia  sanguinis  quasi  obstructum  et  constipatum,  qua  essentia 
fibrillas  simplicissimas,  imo  corticem  illum  simplicissimum,  qui 
fibrillarum  origo  est,  ita  comprimit,  ut  mutari  status  internus  ne¬ 
queat  :  sic  non  prasens  adest  cogitatio,  minus  judicium  et  voluntas, 
qua  audiat  rationalis.  Sed  hac  obscura  sunt,  quamdiu  glan¬ 
dula  corticalis  compositionis  formam  et  contexturam  ignoramus. 

INCUBUS. 

534.  Incubus  vocatur,  quia  tempore  noctis  apparet  tanquam 
sit  lemur  thoraci  incumbens,  et  compressu  respirationis  facultatem 
demens :  subjectum  est  tanquam  vigil,  verum  phantasmatibus  im¬ 
mersum  :  nam  videtur  sibi  velle,  et  non  posse  agere,  ita  ut  conatui 
effectus  desit. 

535.  Cerebrum  laborat  inopia  sanguinis  arteriosi,  qui  dum  a 
carotidis  alveo  attrahitur,  non  usque  ad  corticem  penetrat,  sed 
superficiem  meningis  radens  illico  venis  et  sinubus  durae  matris 
Hiabitur;  ita  substantia  vasculosa,  quae  in  medulla  cerebri  co¬ 
piosa  est,  exinanitur,  et  sic  extensa  et  porrecta  fibras  implicat : 
sinus  quartus  sic  parum  sanguinis  evomit .  Interea  spiritus  per 
vascula  fibrae  aemula  affluit,  et  in  corticem  influit.  Sic  impotentia 
agendi  cerebrum  occupat,  imo  etiam  sentiendi ,  nisi  obscure. 

536.  Causae  solent  esse  cubationes  supinae;  unde  sanguinis 
derivatio  in  sinus  durae  matris,  falciformem  et  laterales,  ac  pauci 
in  substantias  corticales  et  medullares  :  sinus  enim  isti  posteriorem 
cerebri  partem  tenent  et  incingunt.  Est  similiter  compressio  ar¬ 
teriarum  et  venarum  majorum  in  corpore,  ita  defectu  sanguinis 
laborant  pulmones,  qui  omnem  recipiunt  a  corde,  et  transmittunt. 
Ab  utraque  causa  tam  in  cerebro  quam  in  corpore  respiratio  an¬ 
gitur,  nam  animationis  cerebri  et  respirationis  pulmonum  est  mu¬ 
tua  et  synchrona  actio :  sanguinis  etiam  crassities  accedit. 


EXSTASIS,  ENERGUMENE. 

537.  Exstasis  varie  accipitur,  est  quasi  status  separati  corporis 
et  anima,  dum  adhuc  vivitur ;  et  creditur  anima  corpore  interea 
emigrata ,  vel  licet  remaneat,  vinculum  esse  disruptum.  Quidam 
ante  agonem  mortis  in  exstasin  solent  labi,  et  anima  tenus  quasi 
extra  mundum  elevari,  sed  iterum  in  suam  casam  seu  carcerem 
redire.  Quidam  etiam  statum  semiexstinctum  naufragorum  ex¬ 
stasin  vocant,  qui  scilicet  undis  immersi,  extrahuntur ,  corpore  et 
facie  lividi,  tanquam  mortui,  sed  evomita  ferali  unda,  et  calore 
foti  in  pristinam  suam  vitam  redeunt.  Tum  etiam  qui  suffocati, 
et  gula  obstructi  saepe  lecticis  suis  et  sepulcris  inferuntur,  et  tamen 
reviviscunt.  Quaedam  animalium  species  hyemem  in  quadam  morte 
sine  victu  et  respiratu  traducunt,  ut  hirundines,  ursae  et  aliae ; 

etiam  hominum  dantur  exempla;  hanc  vitam  etiam  exstaticam 
vocant.  In  regionibus  septentrionalibus  creduntur  aliqui  magicae 
artis  periti  sponte  in  quandam  exstasin  posse  labi,  ac  sensibus  ex¬ 
ternis  omnique  motu  privari,  ac  interea  operationibus  solius  animae 
vacare ,  ut  resuscitati  deinceps  furta  revelent,  et  desiderata  arcana 
nuntient.  Ita  apparet,  quod  plures  exstasium  species  sint,  inque 
eo  conveniant,  quod  corpore  quasi  exstincti  jaceant,  super stite  vita 
interiore.  Differt  tamen  a  cataphora  et  comate  vigili. 

538.  In  his  cessavisse  videtur  circulatio  sanguinis;  pulsus 
enim  arteriarum  nullibi  nisi  in  arteria  cervicali,  et  quidem  ad¬ 
modum  debilis  sentitur ,  ut  et  respiratio  cassa  jacet ;  ita  nihil  est, 
quod  elevat  musculos  et  toros  a  parte  sanguinis,  nec  a  parte  pul¬ 
monum,  nam  utrumque  in  singulis  actionibus  cumprimis  volun¬ 
tariis  concurrit.  Sanguis  non  suam  aortam  seu  truncum  com¬ 
munem  omnium  arteriarum  corporis  percurrit ,  sed  qui  illabitur 
cordis  auriculae  dextrae  defertur  per  foramen  ovale,  quod  in  his 
subjectis  apertum  esse  debet,  vel  per  vasa  coronaria,  in  cor  sinis¬ 
trum,  et  ab  illo  aufertur  per  truncum  aortae  ascendentem ,  et  per 
arteriam  vertebralem ,  et  forte  etiam  per  carotidem,  versus  cere¬ 
bellum  et  cerebrum,  revertitur  deinceps  per  venam  vertebralem 
quae  cranio  elabitur,  et  per  spinales,  quae  longam  arundinem  spi¬ 
nalem  a  tergo  percurrunt,  effluitque  in  venam  azygam,  et  paulisper 
in  cavam  inferiorem,  et  ab  illa  rursus  in  auriculam  dextram  cordis: 
talis  videtur  sanguinis  illorum  esse  circulus.  Quod  ipsum  cerebrum 
spectat,  a  pauxillo  hoc  sanguine  adhuc  vivificatur,  et  simul  a 
spiritu  per  vascula  fibrae  aemula  affluente ;  ita  substantiae  corticales 
debiles  animas  trahunt,  et  simul  fibrae,  et  tamdiu  spes  vitae  manet 
corpori  frigido .  Ita  requiritur  dispositio  peculiaris  ad  vitam  ex¬ 
staticam  ducendam :  id  etiam  innotuit  ex  inspectis  cadaveribus, 
tum  etiam  in  amphibiis,  testudine  marina,  anatibus,  aliisque,  in 
eorum  scilicet  corde  et  cerebro,  ac  utriusque  nexu,  qui  ad  talem 
subeundam  continuandamque  vitam  maximam  partem  contribuit. 

539.  Causae  sunt  plures,  scilicet  ut  dictum  est,  suffocatio  gulae, 
tracheae ,  bronchiorum  per  anginam,  pulmonum  et  ventriculi  per 
aquam  naufragam,  perque  aerem :  per  sanguinis  eruptionem  ab 
arteriis  in  venas,  spiritu  deficiente  animali,  in  agonizaturis. 
Nec  rationi  prorsus  contrarium  foret  adstruere,  quosdam  etiam 
se  in  exstasin  modis  naturalibus  posse  praecipitare,  unde  fides 
magiae. 

RABIES  CANINA,  HYDROPHOBIA. 

540.  Qui  a  furiosis  canibus  mordentur ,  quandoque  per  vices 
in  similem  rabiem  efferuntur ;  vehementius  aut  mitius  conspirante 
natura  sanguinis,  vel  inclinatione  animi :  est  quaedam  species  de¬ 
lirii  et  maniae  vagae,  quae  in  quibusdam  vitam  et  sanguinem  spi¬ 
rant,  ac  manus  inferre  obviis  ardent,  etiam  post  plurium  annorum 
elapsum.  A  morsu  aliorum  animalium,  imo  ab  hominum  furore 
excitatorum  idem  accidere  solere  dicitur . 

541.  Causas  talium  phaenomenorum  intimas  tradere  non  in¬ 
tegrum  est ;  nam  non  solum  genuinam  sanguinis  naturam  et  com¬ 
positionem,  sed  etiam  venenorum,  horumque  varietatem  tunc  nosse 
debemus.  Sunt  enim  venena  tam  regni  mineralis,  quam  vegetabilis, 
et  similiter  regni  animalis,  eorumque  singulorum  plura  genera,  et 
infinitae  species.  Venena  sunt ,  quae  non  cum  nostro  sanguine  rubro, 
et  cum  nostro  sanguine  puriore  seu  spiritu  animali  concordant. 
Ista  omnia  non  concordant,  quae  si  composita  sint ,  non  dissolvi 
queunt,  et  si  simpliciora,  non  uniri,  et  tamen  penetrant  vasa  et 
fibras.  Solvi  nequeunt  si  duriora  et  compactiora :  non  uniri,  si 
non  sunt  cedentia,  incava,  applicabilia  ad  convexitatem  globulorum, 
prout  partes  omnes  salinae,  sulphureae ,  urinosae,  tam  primitivae 
quam  derivativae :  ipsa  venena  si  aculeata  sunt,  non  possunt  non 
globulos  sanguinis  in  gyro  circulationis  constitutos  ferire,  laniare, 
disrumpere,  similiter  frigefacere,  conglutinare,  tam  solutionem 
quam  compositionem  impedire ;  et  sic  integram  massam,  et  simul 
arterias  capillares ,  atque  fibras  destruere.  Sunt  etiam  venena 
composita,  quae  primum  innocua,  sed  mox  dum  ex  sua  con¬ 
gerie  aut  massa  erumpunt,  in  venena  admodum  subtilia  faces¬ 
sunt,  et  sic  flumen  sanguineum  ubivis  infestant :  nam  si  non  re¬ 
jiciuntur,  necessum  est  ut  exigua  eorum  copia  integrum  sanguinis 
flumen  in  suo  lapsu  per  vasa  et  fibras  lacessat,  nam  invadunt 
unum  sanguinis  globulum  post  alterum.  Sed  ipsa  venenorum  na¬ 
tura  non  nisi  ab  effectu  cognoscitur,  scilicet  num  sanguinem  in 
frigidam  et  glutinosam  massam  inspissent ;  sive  circulationis  re¬ 
gulares  modos  destruant,  sive  ipsos  globulos  dirimant ;  sive  infixa 
sedeard  vasis,  fibris,  et  ipsi  cortici,  unde  amentia  et  furor. 

542.  Quod  autem  furiosorum  seu  ecliidneorum  canum  aconita 
concernit,  divinare  licet  quod  sint  exigui  globuli  spumei  seu  saliva¬ 
res,  tanquam  ovula,  asperiore  tunica  praedita,  in  quibus  farrago 

talium  venenorum  latet :  hae  vesiculae  oviformes  si  morsu  in  ipsam 
compagem  carneam  ingeruntur,  integrae  diu  permanent ,  nec  nisi 
aestu  et  mora  solutae  se  sanguini  immiscent,  et  terribilem  stragem 
edunt ;  unum  scilicet  successive  post  alterum,  sive  plura  simul, 
quae  causa  potest  esse  rabiei  per  vices  redeuntis :  proximiorem 
causam  non  licet  augurari . 


TARENTISMUS,  SALTUS  SANCTI  VITI  SEU  SANCTI  GUY. 

543.  Tarentismus  oritur  ex  morsu  tarantulae  ;  jacent  quando¬ 
que  membra  stupefacta,  et,  mirum,  in  saltus  excitantur  a  certis 
melo  diis ;  saliunt  amentes  ut  pantomimi,  jactantque  toros,  nec 
nisi  torrente  sudoris  emisso  redeunt  sananturque.  Non  dissimiliter 
in  saltu  Sancti  Viti,  nam  aegroti  brachia  et  corpus  mire  torquent ; 
et  similis  chorea  stato  tempore  redit . 

544.  In  confesso  est,  quod  virus  morsu  impressum  sit  causa 
hujus  phaenomeni ;  verum  quale  sit,  non  facile  divinatur  :  dantur 
enim  venenorum  genera,  et  innumerae  species  :  quis  novit  cujusvis 
generis  aut  speciei  formas,  disconvenientias  cum  sanguine  et  caeteris 
humoribus  sanguine  purioribus  et  crassioribus,  cumque  vasis  et 
fibris,  quis  analogiam  aculeorum  stringentium  et  titillantium  :  ig¬ 
noramus  illa  in  alimentis  quae  papillas  linguae,  unde  sapor,  et  in 
nidorosis  halitibus ,  qui  glandulas  membranae  narium,  unde  odor, 
pungunt  aut  mulcent,  quid  non  illa,  quae  nullo  sensu  captantur : 
quicquid  enim  organa  sensuum  tam  visus,  auditus,  quam  gustus 
et  olfactus  minutissime  tangit,  id  ut  et  singula  ejus  differentia  pro¬ 
tenus  corticem  seu  sensorium  commune  afficit,  et  similem  ei  statum 
inducit ;  cortex  enim  sine  variatione  status  foret  inhabilis  et  impos 
sentiendi ;  ideo  glandulae  istae,  totidem  sensoriola  interna  secundum 
omnem  causam  et  varietatem  virium  et  formarum  influentium  affi¬ 
ciuntur,  id  est,  mutationes  status  convenientes  subeunt ,  vide  supra, 
n.  479.  Qualis  est  status  sensationis  seu  perceptionis,  talis  fit 
cogitationis,  et  talis  etiam  voluntatis,  nam  in  una  serie  sunt  sen¬ 
satio  vel  perceptio,  cogitatio  et  voluntas ;  quia  in  mente  sibi  mutuo 
succedunt.  Si  jam  formae  ex  organis  sensuum  influentes  tam  de¬ 
repente  statum. \  corticis  permutant,  quid  non  analogae  similes  formae 
in  ipsis  fibris  seu  in  ipso  cortice,  scilicet  analogae  illis  in  quibus 
est  status  ipsius  corticis  dum  modulamina  ista  aure  captat,  et  con- 

venienter  ducit  choreas  aut  subsultim  membra  jactat.  Ut  primum 
in  hunc  statum  excitatur  sensorium  jam  hebes  et  lentum,  vis  ipsa 
agens  similis  et  analoga  quoque  excitatur,  sicuti  una  fides  a  con¬ 
corde  altera  :  imo  etiam  nos  quandoque  in  saltus  a  certis  harmo¬ 
niis  emovemur ;  leporem  vidi  arrectis  auribus  melodias  haurientem 
jugi  ad  certam  subsiluisse.  Sed  hcec  mittamus ,  necessum  est,  ut 
venenata  tarantulce  corpuscula  inhaereant  fibris,  vel  assideant  cor¬ 
tici,  quae  non  suas  vires  exserunt,  antequam  in  correspondentem 
et  harmonicum  statum  excitetur  sensorium;  tunc  ad  minimum 
efficiunt,  ut  cortex  sic  excitatus  varie  fluctuet  et  subsultet,  unde 
gesticulatio  et  jactatio  membrorum  tanquam  salientis;  id  omnino 
effectus  docet .  Tum  etiam  quod  venena  ista  ipsi  sanguini  taran- 
tulad,  nullatenus  autem  humano  conveniant,  nam  a  tarantulis  vel 
scorpiis  icti  oleo  cum  eorum  sanguine  commixto  sanantur,  illud 
enim  absorbet  homogenea,  et  intime  recondit  illa  quce  cum  sanguine 
alius  nequicquam  uniri  queunt. 


CAP.  XII. 

De  Vertigine  et  Deliquiis. 

I. 

VERTIGO,  SCOTOMIA,  LIPOTHYMIA. 

545.  Vertigo  dicitur  a  vertere.  Vertigo  simplex  aut  dinos, 
quando  circumvertuntur  et  rotantur  objecta  ante  oculos,  sed 
momento  se  dissipat.  Vertigo  tenebrosa,  quando  plures  colores 
obversantur,  et  visus  ad  caliginem  vergit,  haec  dicitur  etiam  sco- 
tomia.  Simili  ratione  prout  visus  et  sensus,  ita  etiam  voluntas 
et  vis  musculorum  debilitatur,  inde  oriunda  languiditas  vocatur 
lipothymia.  In  his  non  oculus  sed  sensorium  commune  obscu¬ 
ratur,  ita  nec  musculus  sed  motorium  commune  elanguescit : 
organa  sensoria  et  motoria  corporis  sunt  modo  causae  instru- 
mentales  seu  instrumenta  per  quae  videt  et  agit  cerebrum.  Anaes¬ 
thesia  est  facultas  ablata  percipiendi  objectorum  actiones  in  or¬ 
gana  sensuum. 

546.  Dum  caligo  haec  vertiginosa  invadit  cerebrum,  palles¬ 
cunt  arteriolae,  se  claudunt  cum  cortice  fibrae,  cerebrum  non 
animas  reciprocat,  et  vivit,  vita  enim  cerebri  corporea  in  motu 

ejus  animatorio  consistit,  exhinc  vertigo,  sed  in  simplici  se  mox 
elevat,  et  spiritus  suos  retrahit,  in  vertigine  vero  tenebrosa  vel 
scotomia  diutius  quiescit :  similiter  musculi,  qui  a  voluntate 
cerebri  dependent ;  qualis  enim  est  status  corticis,  talis  est  sta¬ 
tus  sensuum,  voluntatis  et  actionum,  nam  fibra  in  illis  est  omne, 
et  in  omni  fibra  est  cortex  prsesens.  Vertiginis  species  quoque 
est,  quando  se  disponit  cortex  modo  ad  puriorem  sanguinem  re¬ 
cipiendum,  et  rubrum  a  se  eminus  distinet,  qui  per  commissaria 
vascula  majora  se  immediate  venis  infundit :  in  hoc  statu  palles¬ 
cit  cortex,  inflammatur  pia  meninx,  cruore  stipantur  sinus  durae 
matris,  eoque  magis  quo  supinius  caput  tenetur  et  jacet,  quare 
situs  pronus  et  lateralis  poscitur,  aliter  facile  in  deliquium  lethale 
cadit. 

547.  Omnis  causa  diminutionis,  exclusionis  et  defectus  spir¬ 
ituum  est  causa  vertiginum  :  spiritus  sunt,  qui  corticem  et  fibram 
permicant,  et  qui  circulum  agunt  perennem  a  fibris  in  sangui¬ 
nem,  a  sanguine  in  fibram  medio  cortice ;  sunt  etiam  vascula 
fibrae  aemula,  tanquam  fibrae  venosae  seu  reduces,  quae  purissi¬ 
mum  serum  cortici  apportant.  Causae  defectus  spirituum  sunt 
corporis  et  sunt  cerebri ;  causae  in  corpore  sunt  fere  omnes  illae 
quae  sunt  morbi  hypochondriaci ;  scilicet  dolor,  exinanitio,  imo 
nimia  plenitudo  ventriculi,  intestinorum,  quibus  comprimuntur 
aut  obturantur  ductus  mesenterii  et  thoracicus ;  proinde  ab 
ulceribus,  apostematibus,  a  lumbricis,  alimentis  crassis  et  punc- 
toriis,  venenis,  ad  similes  enim  tactus  se  constringit  ventri¬ 
culus  cum  suis  vasculis  et  fistulis  circulatoriis.  Constrictio, 
obturatio  et  occlusio  meatuum  lymphaticorum  in  pancreate,  liene, 
atque  in  matrice  penes  mulieres  idem  efficit ;  nam  latex  puris¬ 
simus  vasorum  lymphaticorum,  dum  instillatur  venis  corporis, 
immediate  subtrahitur  versus  cerebrum,  levissimus  enim  est, 
pro  vehiculo  sanguini  meliori  inservit,  circulum  suum  peragit ; 
similis  lymphse  perennis  scaturigo  est  in  cerebro,  exstillatur  inter 
tunicam  arachnoiden  et  piam  meningem,  inter  anfractus  et  pli¬ 
cas  corticales,  inter  plexus  et  lamellas  medullares,  quare  lympha 
cerebri  et  lympha  ductus  thoracici  ejusdem  indolis  esse  probatum 
est  chymice ;  hac  lympha  dum  spoliatur  cerebrum,  illico  linqui¬ 
tur,  et  inops  agendi  redditur  cortex ;  talis  atrophia  et  exsiccatio 
cerebri  est  causa  vertiginis,  sanguis  enim  nimis  siccus  tunc  cor¬ 
tici  approximari  nequit.  Vertigo  et  languiditas  seu  lipothymia 

ct  deliquium,  etiam  oritur  a  nimia  sanguinis  emissione  per  venae 
sectionem,  hsemorrhagias  narium,  vulnera ;  tum  etiam  ex  nimia 
sudoris  extorsione,  ut  in  balneis ;  a  nimio  veneris  exercitio : 
pariter  etiam  ex  subita  occlusione  pororum  mini  metrum  cuticulae, 
prohibitione  perspirationis  Sanctorianae,  ex  frigore,  etc.  Causa 
vero  in  cerebro  sunt  fere  totidem,  quot  aegritudines  animi,  quae 
cerebrum  et  corticem  subito  constringunt,  et  projiciunt  mentem, 
uti  dolor,  tristitia,  timor,  in  quibusdam  etiam  ira,  proinde  omnia 
quae  istas  mutationes  producunt :  pariter  nimia  mentis  intensio, 
cumprimis  quando  animi  aegritudo  in  mentis  operationum  sphae¬ 
ram  alte  penetrat ;  ita  clauditur  cortex,  et  se  comprimit  cere¬ 
brum,  ac  transitus  intercipitur,  nec  nisi  post  moram  ex  magna 
indigentia  corporis  urgente  se  resuscitat.  Quo  animus  in  muta¬ 
tiones  est  pronior,  et  quo  mens  sensibilior,  ut  mutatio  ipsam 
mentem  altius  penetret,  eo  in  vertigines  et  deliquia  est  proclivior, 
quapropter  id  in  sexu,  faeminino  frequentius  obtinet  quam  in  mas¬ 
culino  ;  viri  enim  in  deliquium  cadunt,  ut  plurimum  ex  causis 
in  corpore ;  faeminae  vero  teneriores  et  sensibiliores  a  nullis  non 
causis  in  corpore  et  in  animo,  et  ex  omni  fere  aegritudine  et  dolore; 
his  etiam  accedit  causa  ex  morbis  hystericis  et  matricis  aliis. 
Hoc  malum  quibusdam  inest  ut  haereditarium,  quibusdam  ut 
adseititium,  ei  enim  cerebrum  ex  reditu  frequentiori  facile  ad- 
suescit,  et  tandem  ex  pusilla  stimulante  causa  cadit  et  linquitur. 

DELIQUIUM,  SYNCOPE,  ASPHYXIA. 

548.  Deliquium  vocatur  etiam  vertigo  caduca ,  hanc  vertigo 
tenebrosa  ut  plurimum  praecedit.  Syncope  dicitur  subitum  de¬ 
liquium  absque  motu  et  sensu,  pulsu  admodum  debili  remanente. 
Asphyxia  est  simile,  sed  cum  privatione  pulsus. 

549.  Vertigo  simplex  est  primus  gradus,  vertigo  tenebrosa  est 
secundus  deliquii,  syncope  est  tertius,  asphyxia  est  quartus,  mors 
est  ultimus  :  status  cerebri  deliquium  patientis  est  similis  statui 
cerebri  vertiginosi ;  modo  quod  major  aut  minor  defectus  spiri¬ 
tuum  ;  diutior  aut  compressior  corticalium  vel  fibrarum  occlusio ; 
quantitas  et  qualitas  ab  effectu  cognoscitur.  Quando  spiritibus 
suis  privatur  cerebellum,  tunc  cordis  et  arteriarum  pulsus  quo¬ 
que  desinit,  ut  in  asphyxia.  Supervacuum  itaque  est  enumerare 
causas,  nam  eiedem  sunt  cum  supra  memoratis  de  vertigine. 


CATAllRHUS. 

550.  Causa  enim  motus  cordis  proxima  est  sanguis  venosus 
in  auriculam  dextram  cordis  influens.  Causa  remotior  est  san¬ 
guis  a  cerebro  ut  a  vivo  quodam  fonte  per  venas  jugulares  de- 
labens,  qui  circulum  sanguinis  toties  ad  continuationem  excitat. 
Causa  adhuc  remotior  est  spiritus  fibrarum,  seu  fibrae  quae  in 
praecordia  influunt ;  istae  fibrae  sunt  solius  cerebelli.  Ergo  si  vel 
una,  vel  altera,  vel  tertia  motus  cordis  causa,  illico  pulsus  cessat ; 
sed  de  his  actum  est  in  Trans.  I.,  de  Motu  Cordis  Adulti ;  pro¬ 
inde  causa  deliquii  etiam  potest  esse  omnis  causa  palpitationis 
cordis. 

551.  Respiratio  vero  pulmonum  proxime  oritur  ab  aere  se¬ 
cundum  gravitatem  suam  incumbente  et  influente ;  ipse  pulmo 
ex  vesiculis  suis  illum  expellit,  adjuvante  connisu  costarum  et 
musculorum  se  comprimendi :  remotius  vero  a  cerebro,  cerebello, 
et  medulla  spinali,  nam  trium  istorum  fibrae  influunt  in  musculos 
costales,  caeterosque  thoracicos  et  abdominales.  Ergo  apparet, 
quae  causae  sint  cessationis  respirationis  et  pulsuum  in  deliquio. 

ATAXIA. 

552.  Adjiciendum  est,  quod  in  omnibus  his  enumeratis 
capitis  morbis  sit  irregularis  fluxio  spirituum  seu  aiaocia,  scilicet 
in  deliquiis,  vertiginibus,  tarentismo,  mania,  deliriis,  apoplexia, 
epilepsia,  et  in  caeteris.  Ataxia  non  solum  est  in  corporis  om¬ 
nibus,  sed  etiam  in  animi  aegritudinibus,  imo  etiam  in  mentis 
desideriis,  verbo  in  omni  mutatione  status  corticalium,  quod 
praecipue  ab  inaequalitate  respirationum  deprehenditur,  sed  ulti¬ 
mus  effectus  solummodo  audit  morbus.  Ita  apparet  in  quot 
morbos  et  in  quot  discrimina  nos  solum  cerebrum,  ejusque  vo¬ 
luntas  et  sensatio,  seu  potius  ejus  inconstantiae  et  mutationes 
nos  inducunt.  Universalis  causa  morborum,  imo  infelicitatum, 
ut  et  mortis,  est  quod  voluntas  nostra  ipsi  naturae  ordini  con- 
tranitatur  et  adversetur. 


CAP.  XIII. 

De  Catarrho  et  Rheumatismo. 

553.  Catarrhus  est  morbus  suam  in  cerebro  ut  plurimum 
originem  ducens,  nam  quod  collectio  et  inundatio  fit  cujusdam 
humoris  inclusi,  lenti,  stagnantis,  prementis,  loca  mutantis  ,  et 

quasi  verminantis,  cumprimis  in  sincipite,  et  praeterea  alibi  inter 
cristam  ethmoideam  et  processus  durae  matris  laterales,  qui 
cerebrum  a  cerebello  distinguunt,  manifeste  sentitur :  quando¬ 
que  surdus  quidam,  ut  et  punctorius  dolor  animadvertitur,  subit 
etiam  insensibilitas,  cumprimis  gustus  et  olfactus,  hebetudo, 
languiditas,  dubia  et  haerens  voluntatis  et  actionum  determinatio, 
jactura  memoriae,  et  plura,  quae  effectus  sunt  aciei  sensuum  in¬ 
ternorum  obtusae  et  hebetatae.  Post  temporis  moram  pituitosa 
materies  solet  tenuescere  et  dissipari,  perque  plures  vias  secun¬ 
dum  nervorum  ductum  foras  eliminari ;  tunc  solet  vocari  sim¬ 
plex  rheumatismus. 

554.  Catarrhus  proprie  est  collectio  ichoris  pituitosi  et  mu¬ 
cosi  inter  meninges  cerebri  duram  et  piam,  ex  arteriis  prioris  si 
non  ex  utriusque  secreti :  creditur  etiam  esse  inter  anfractus 
corticales  seu  sub  pia  meninge,  ut  et  in  substantiae  medullaris 
interstitiis :  sed  lympha  catarrhosa  non  eo  usque  penetrat,  nam 
quae  inter  meninges  colligitur,  ne  penetret,  inhibetur  ab  objecta 
tunica  arachnoidea  et  a  pia  meninge,  praeterea  lympha  ista  len¬ 
tior  est  et  quasi  mucus.  Interim  dura  mater,  quae  est  suspen¬ 
sorium  elasticum  et  reactivum  jugi  educitur  et  relaxatur  quoties 
cerebrum  intumescit  et  detumescit,  ita  collectus  ichor  premitur 
et  circumpellitur,  et  quidem  ducente  fabrica,  versus  laminam 
cribrosam,  omnis  enim  motus  cerebri  illuc  tanquam  ad  suum 
hypomochlium  vergit  et  determinatur,  quapropter  hunc  locum  ut 
suum  asylum  petunt  collectanea  ichorosa ;  quae  est  causa  quod 
constanter  determinari  solent  in  cava  narium ;  haec  via  ne  obture¬ 
tur,  ut  plurimum  excitari  solet  sternutatio,  quae  est  catarrhi  prae¬ 
nuntia,  sic  enim  errores  liquidi  discutiuntur,  et  viae  ad  exitus  a 
natura  fabricatos  explanantur.  Notum  enim  est  quod  innumerae 
fibrillae  nervi  olfactorii,  pia  ut  et  dura  meninge  circumtectae 
foramina  laminae  cribrosae  pertranseant,  seque  cavis  narium  in¬ 
sinuant,  et  per  membranam  pituitariam  circumseminant ;  inter 
binas  istas  meninges  jugi  patent  interstitiola  in  foraminibus ; 
quae  quidem  obturata  in  cerebris  collapsis  et  mortuis  deprehen¬ 
duntur,  et  quidem  ita,  ut  Yieussenio  teste,  ne  guttula  injec¬ 
tionis  potuerit  transigi ;  aliter  vero  in  cerebris  vivis  et  vigilibus, 
quando  omnia  expansa,  erecta,  et  distincta  sunt,  et  simul  in 
perenni  reciproco  motu,  ipsis  quoque  fibrillis  se  per  vices  com¬ 
primentibus,  tunc  non  potest  non  patescere  transitus;  quod 

experientia  non  solum  confirmat  sed  coram  sensu  demonstrat, 
quis  non  sentit  pituitosam  collectionem,  ab  ipsa  gravedine,  pres¬ 
sione  et  dolore,  exque  ipsa  effluxione  per  nares  et  fauces ;  acce¬ 
dit  quod  non  detur  alia  exonerationis  via  quam  in  nares  aut  in 
nervos  ex  cerebro,  utrumque  etiam  convincit  experientia ;  ipsum 
cranium  ubivis  est  impervium,  nec  patet  nisi  arteriis,  venis  et 
nervis,  ita  etiam  dura  mater;  venae,  quae  absorbeant,  nec  re- 
periuntur,  nisi  versus  sinus  durae  matris  conjectae.  In  statu 
hoc  catarrhoso  cerebri  crassa  meninx  ut  plurimum  paulum  re¬ 
laxatur,  aliquando  etiam  incrassescit ;  aque  interjacente  uligine 
premitur  subjecta  tunica  arachnoidea  et  pia  mater  cum  arteriis, 
ita  omnino  circumpellitur  liquor,  diastoles  et  systoles  suas  agente 
cerebro,  et  quidem  naturaliter,  ut  dictum  est,  versus  laminam 
cribrosam,  alioquin  etiam  versus  alios  cranii  angulos,  ubi  nervi 
egrediuntur,  et  fibrarum  fasciculi  se  sub  communi  vagina  seu 
dura  matre  couniunt ;  ita  etiam  soluta  haec  mucositas  etiam  ver¬ 
sus  nervos  potest  derivari,  sed  est  deviatio ;  proinde  uti  sors  et 
animus  cerebri  fert,  determinatur  vel  in  nervos  motorios  oculi 
seu  et  tertium,  quartum  et  quintum  par  capitis,  vel  in  audito¬ 
rios,  vel  in  gustatorios,  ita  in  aures,  linguam,  gingivas,  malas, 
faciem ;  imo  etiam  in  humeros,  brachia,  coxas,  aliasque  partes 
thoracis,  vel  abdominis,  quo  scilicet  via  proxima  vel  apertior 
duxit :  similiter  versus  medullam  spinalem,  nam  a  parte  postica 
magni  foraminis  occipitis  patet  inter  duram  et  piam  matrem 
transitus,  et  deinceps  secundum  nexum  earundem  causarum 
inter  fasciculos  fibrarum  e  spina  egredientes,  et  consequenter 
similis  unda  per  nervos  in  omnem  plagam  et  partem  corporis 
derivatur ;  si  per  magnum  intercostalem  immediate  in  contex¬ 
turam  pulmonum,  oritur  catarrhus  suffocans ,  quae  etiam  syncope 
cardiaca  vocatur,  nam  clauditur  epiglottis  et  aspera  arteria;  si 
autem  in  musculos  costales  et  c ceteros  thoracis,  inspiratio  laborat 
ut  in  paraphrenitide :  si  versus  lumbos  vocatur  lumbago  rheu¬ 
matica  ;  si  in  coxam,  rheumatismus  coxarius  vel  ischiadicus ,  ipsa 
difficultas  se  movendi,  vocatur  dolor  sciaticus,  est  quasi  formi¬ 
catio,  sensus  pungens  :  ita  secundum  loca,  in  quae  determinatur 
haec  lympha,  morbus  cognominatur,  et  magis  minusque  dis- 
criminosus  evadit :  glandulae  imprimis,  ut  parotides,  gutturales, 
aliaeque,  ut  et  ganglia  in  quae  plures  nervi  confluunt,  imprimis 
inundantur ;  inde  etiam  raucitas  vocis,  seu  aphonia.  Imo  quo 

bis  iterumque  determinatur  talis  ichor,  premitur  deinceps  eadem 
via  tanquam  aperta  et  explanata.  Imprimis  observanda  est 
qualitas  et  quantitas  ichoris,  tum  etiam  partis  sensibilitas  in 
quam  influit,  ut  si  in  membranas  et  musculos  fibrae  cerebri,  vel 
fibrae  cerebelli,  quod  admodum  bene  cognoscitur  ex  sede,  quali¬ 
tate,  quantitate  morbi,  doloris,  periculi,  beneficio  anatomiae. 

555.  Causae  secretionum  et  profluvii  catarrhosi  inter  menin- 
ges  cerebri  sunt  plures ;  proxima  est  ex  arteriis  durae  matris, 
forte  etiam  ex  reliquis  ejus  filamentis,  nam  dura  mater  compressa 
continue  aliquem  mucum  exstillat ;  probabile  non  videtur,  quod 
secretio  fiat  ex  arteriis  piae  meningis,  nam  in  duplicatura  ista 
repunt,  et  sudor  immediate  inter  plicas  cerebri  abinde  deducitur. 
Secretionum  vero  causae  sunt  obstructiones  et  inflammationes ; 
in  corpore  scilicet  obstructiones  evacuationum  solitarum,  ut  per 
alvum,  matricem,  sudores,  effluvia,  haemorrhoides ;  ipsa  enim 
retentio  causatur,  ut  serositates  alicubi  exonerentur ;  causae  vero 
obstructionum  sunt  plures,  cumprimis  temperies,  animus,  muta¬ 
tiones  aeris,  frigoris  et  caloris,  victus  et  potus :  cumprimis  tales 
mutationes  in  membris  quae  a  pluribus  cerebri  fibris  adeuntur, 
ut  in  plantis  pedum,  in  musculis  occipitis ;  etiam  in  ipso  cranio, 
nam  ipsum  etiam  frigus  penetrat  cranii  poros  et  suturas,  clau- 
ditque  meatus  communicantes,  ipsasque  venas  quae  frequentes 
per  suturas  et  alibi  erumpunt,  ita  omnino  obturantur  exonera¬ 
tionis  viae  pro  vasculis  et  funiculis  durae  matris.  In  ipso  cerebro 
occurrunt  quoque  causae,  prout  compressio  nimia  arteriarum 
meningis,  eis  denegata  per  nares  exoneratio,  nimia  somnolentia 
et  incuria,  animi  mentisque  remissio,  ut  et  intensio ;  remissio 
enim  efficit,  ut  crudiores  partes  versus  cerebrum  subtrahantur, 
intensio,  ut  claudantur  exitus  per  suturas  cranii  et  in  venas. 

556.  Sunt  plures  catarrhi  species,  quot  enim  sunt  determi¬ 
nationes  in  glandulas,  musculos,  organa  sensoria,  membra  et 
viscera  corporis  :  tum  prsecipue  quot  sunt  species  serositatis  in 
sanguine ;  Ipsum  serum  trahit  suam  naturam  a  victu  vulgari,  per 
fauces  scilicet  assumto  et  ventriculo  ingesto ;  victu  atmosphserico, 
qui  respiratione  attrahitur,  et  per  cuticulas  in  venas  transit ;  ex 
victu  adhuc  puriori  per  subtilissimos  poros  transpirante  ;  sanguis 
ruber  et  purior  ab  omnibus  imprsegnatur ;  sunt  victus,  halitus 
et  vapores,  qui  minus  magisque  sanguini  conveniunt,  sic  dis- 
criminosi  et  lethales,  hi  quando  serum  conspurcant,  toto  cere- 

bro  et  corpore  connitente  et  urgente,  tanquam  inimici  rejiciun¬ 
tur  et  expelluntur,  oritur  inde  conflictus,  et  dimicatur  de  arena, 
vase  aut  sanguine;  ex  hac  quoque  causa  oritur  secretio,  inde 
catarrhus  aut  rheumatismus  malignior,  et  quando  erumpit,  do- 
lentior,  unde  cruciatus  et  tormina ;  quae  est  causa  quod  catarr¬ 
hus  unius  regionis  sit  periculosior,  quam  alterius,  imo  singularis 
saepe  species  regnare  solet  stato  tempore,  invaditque  illos  quorum 
sanguini  disconvenit ;  sunt  enim  exhalationes  quaedam  admodum 
subtiles  ex  telluris  quodam  gremio,  ex  oceano,  ex  nubibus,  ex 
morbis  pestiferis,  ex  mutatione  temporum  exoriundae,  quae  in¬ 
ficiunt  aerem,  seu  aetherem,  et  sic  victum  memoratum  atmos- 
phaericum. 

RHEUMATISMUS. 

557.  Rheumatismus  alias  vocatur  morbus,  qui  membranas, 
tendines  et  juncturas  ossium  valde  infestat :  est  enim  collectio 
lymphae  acris,  cum  heterogeneis  mixtae,  fibris  membranae,  ten¬ 
dinis  vel  articuli  disconvenientis;  invadit  cumprimis  poplites, 
genua,  lumbos,  caeterosque  ossium  ginglymos,  imo  etiam  sub¬ 
stantias  molliores ;  unde  tumores,  rubedines,  indurationes,  fric¬ 
tiones,  tanquam  dum  axes  et  rotae  non  suo  oleo  sunt  inunctae 
vel  alio  imbutae  strident,  inde  flexionum  difficultas,  cruciatus, 
et  plura,  quae  non  ex  cerebro  sed  aliunde  scaturiunt.  In  universo 
corpore  non  datur  articulus,  arthrodia,  symphysis,  periosteum, 
tendo,  quod  non  propriam  humoris  speciem  poscit ;  adsitae  enim 
sunt  glandulae,  quae  illum  praeparant  et  porrigunt :  talis  humor 
si  vel  conspurcatus  sit,  vel  illegitimus,  haerescit,  fibras  ulcerat, 
et  membrum  facultate  agendi  deprivat,  unde  effectus  doloriferi 
et  plura. 

558.  Causa  solet  esse  victus  sanguini  infestus,  assumtus  per 
gulam,  et  admissus  per  poros ;  proinde  toxica,  maligna  aeris 
temperies ;  prohibita  transpiratio,  circulatio,  evacuatio ;  prae¬ 
cipue  si  apertis  poris  ut  calore  imbibitur,  et  subito  clausis,  ut  in 
frigore  retinetur;  tunc  quasi  subito  grassatur  et  contagia  late 
spargit.  Causae  hujus  atrocis  morbi  sunt  quoque  principia  mor¬ 
borum  ingenerata,  si  non  aperte  erumpunt,  tunc  cum  quadam 
febre  et  lenta  inflammatione  inauguratur;  febris  intermittens 
ante  tempus  sanata ;  febris  calida  non  bene  exterminata ;  lues 
recondita  venerea ;  vina  non  fermentata,  quaedam  pharmacarum 


254 


(ECONOMI A  REGNI  ANIMALIS. 


genera,  et  infinita  alia.  At  vero  si  stagnata  talis  lympha  ver¬ 
titur  in  purem,  tunc  ipsam  materiam  osseam,  periostea,  tendines 
corrodit,  dilaniat,  et  cum  atrocissimo  dolore,  ut  in  arthritide, 
depascitur.  Vulgaris  autem  rheumatismus  est  ille,  qui  ex  ca- 
tarrho  supra  descripto,  seu  ex  collecta  inter  meninges  cerebri 
lympha  suos  natales  ducit. 


CAP.  XIV. 

I)e  Cephalalgia ,  Cephalea ,  Migrania ,  Ovo ,  Clavo. 

559.  Est  dolor  capitis  surdus  vel  acutus ;  quandoque  agitatio 
et  quaedam  palpitatio  animadvertitur ;  ita  secundum  causas  est 
varius  :  quando  est  capitis  totius  vocatur  cephalalgia ;  et  si  diu 
durat,  cephalea ;  si  modo  est  dimidii  capitis,  migrania ;  si  cujus- 
dam  portionis,  ovum ,  at  si  exiguae  partis,  clavus. 

560.  Vel  enim  totum  cerebrum,  vel  unum  ejus  hemisphae¬ 
rium,  vel  una  convolutio,  seu  specialis  torus  corticeus  cephalal¬ 
gia  afficitur :  cerebrum  enim  est  tanquam  articulatum,  ut  aliqua 
portio  queat  aegrotare,  caeteris  articulis  manentibus  integris. 
Sedes  mali  secundum  causas  residet  vel  in  cranio,  vel  in  dura 
matre,  vel  in  pia,  vel  in  ipsa  substantia  corticali,  vel  in  medul¬ 
lari  :  uti  dum  contusum  aut  fractum  cranium  imminet  durae 
matri ;  cavitates  sint  obliteratae,  diploe  excussa :  si  dura  mater 
divulsa  sit  alicubi  a  pariete  osseo  sui  cranii,  ei  enim  tanquam 
stapedi  variis  in  locis  alligatur ;  si  vascula  quae  penetrant  in  cra¬ 
nium  ejusque  suturas,  cum  caeteris  funiculis  sint  nimis  protracta, 
relaxata,  complicata,  rupta,  ut  transitus  denegetur :  si  ichor 
inter  cranium  et  matrem  sit  collectus,  unde  scrobiculi  et 
incavationes ;  si  humor  copia  sit  inter  meninges,  vel  inter  an¬ 
fractus  et  plicas  substantiae  corticalis ;  inter  lamellas  et  plexus 
substantiae  medullaris ;  si  stagnatus  sit  humor  in  ventriculis, 
praeclusis  exilibus,  qui  plures  sunt,  scilicet  singularis  pro  una- 
quavis  specie,  tot  enim  sunt  viae  exonerationis,  quot  sunt  species 
liquoris.  Insuper  si  eruor  in  arteriis,  venis  vel  sinubus  sit  con¬ 
stipatus,  atque  ita  cerebrum  alicubi  inflammatum ;  ut  enim  va¬ 
leat,  temperies  frigoris  et  caloris  moderata  requiritur,  quapropter 
cephalalgia  distinguitur  in  calidam  et  in  frigidam;  et  ab  aliis  in 

scorbuticam,  biliosam  et  pituitosam;  adjicitur  etiam  habitualis  vel 
ingenerata  :  ut  taceam  cephalalgiam  ex  purulenta  aut  vappida 
aliqua  materie  inclusa,  ex  schirris,  ex  hydatidibus,  ab  erosione 
partium ;  sunt  etiam  ubivis  receptacula  seu  asyla  sanguinis  in 
ipsa  parte  medullosa,  quae  si  obstruuntur,  etiam  dolet  cerebrum ; 
praeterea  etiam  sunt  plexus  majores  minores  que,  ac  varia  inter 
lamellas  fibrosas  interstitia,  quse  si  coalescunt,  exsiccantur,  ex¬ 
panduntur,  flaccescunt,  e  loco  suo  naturali  deturbantur,  ita  ex 
atrophia,  atonia,  ataxia  exoritur  dolor  capitis ;  similiter  si  glan¬ 
dulae  turgescunt,  quse  intersertse  sunt,  ut  tensionem  restituant. 
Nihil  cerebro  est  sensibilius  sed  ita  nihil  distinctius,  inde  com¬ 
munis  sensus  et  gravis  et  cephalagia  dolor  que  talibus. 

561.  Dolor  quidam  prognosticus  in  singulis  morbis  capitis 
solet  praecedere,  ut  in  apoplexia,  epilepsia,  hydrocephalia,  ca- 
tarrho,  febre,  cseterisque :  verum  cephalalgia  vulgaris  oriri  solet 
ab  omnibus  causis,  quse  cerebro  mutationem  status  inducunt, 
ejus  animationis  vices  inhibent,  totum  vel  partem  comprimunt, 
quaeque  sensilia  meningum  et  utriusque  substantiae  fila  lacessunt 
et  pungunt :  vehementer  solet  angi,  efferri  et  indolere  cerebrum 
ex  fumis  et  nidoribus  malignis,  halitibus  tetricis,  adhucque  ma¬ 
gis  a  contagiis  pestiferis,  et  venenis  ;  haec  enim  dum  sanguinem 
et  humores,  etiam  puriores  infestant,  cerebrum  omnibus  suis 
animis  et  viribus  illa  connitatur  expellere ;  seque  suo  statui  na¬ 
turali  restituere,  ille  nisus  quamdiu  perstat  dolorem  saepe  atro¬ 
cem  creat,  et  cum  incremento  ut  se  supra  suam  libram  et  suum 
limitem  effert.  Quid  tetri  odores  efficiunt,  experientia  docet, 
officitur  cerebrum  secundum  omnem  illorum  agendi  qualitatem, 
nam  sunt  qui  mulcent  et  soporant,  sunt  qui  totum  cerebrum 
convellunt,  et  ad  sternutandum  excitant,  sunt  qui  perturbant, 
atque  fibris  tanquam  dissonantiam,  quia  horrorem  inferunt ;  fi¬ 
brae  enim  nervorum  olfactoriorum  cum  omnibus  fibris  cerebri 
communicant :  Interim  variantur  etiam  causae  cephalalgiae  se¬ 
cundum  temperamenta;  excitari  solet  dolor  in  sanguineis  et 
plethoricis  ab  inflammatione,  in  phlegmaticis  ab  exsiccatione,  in 
cholericis  a  privatione  partium  exstimulantium,  et  sic  a  defectu 
bilis  mitioris ;  ita  etiam  in  caeteris. 

CAP.  XV. 

De  Hydrope ,  Hydrocele ,  Hydrocephalo ,  Ascite ,  Tympanitide , 
leucophlegmatia ,  Anasarca ,  Hyposarca. 

TRANSACTIONEM  TERTIAM. 

Pro  titulo  libri  inscripsi  Emanuelis  Swedenborgii,  ikc .,  &c.,  &c.,  CEconomia 
Regni  Animalis. - 1847  ;  et  paragrapho  primo,  p.  1,  pro  titulo  prae¬ 

posui  (Economia  Regni  Animalis.  Transactio  Tertia.  Notandum 
quod  pagina  prima  (Mscti,  p.  65)  in  angulo  sinistro  superiore  numerum  2 
contineat,  tanquam  significaret  Auctor  rationem  quandam  ad  alium  codicem 
manuscriptum.  Asterisci  autem  ejus  sunt,  necnon  et  figurae  Romanae,  sed 
quas,  una  cum  titulis  comitantibus,  (e.g.,  p.  1,  De  substantia  corticali  et 
cineritia,)  post  exactum  alias  manuscriptum  addidisse  videtur,  nam  atramen¬ 
tum  alius  coloris  est,  et  stylus  ipse  differt. 

Tituli  paginis  praepositi  omnino  Editoris  sunt,  non  Auctoris. 

Pag.  1,  1.  16,  legi  Piccolomineus  pro  Picolominens.  1.  10,  crystallina  pro  chrys- 
tallina. 

—  2,  1.  17,  crystallus  pro  chrystallus. 

■ —  3,  1.  1  inf.,  germinare  pro  germinari. 

—  5,  1.  13  inf.,  pro  omne  quod  fertur  sursum  et  deorsum ,  quod  gravitatem  habet 

corpus  id,  quod  ita  circumfertur  in  orbem,  legi,  secundum  ipsa  verba  in 
Aristotele,  edit.  Duval.,  omne  quod  fertur  sursum  aut  deorsum,  aut  levitatem 
aut  gravitatem  habeat ,  8fc. :  corpus  id,  quod  circumfertur  in  orbem  impos¬ 
sibile  est  gravitatem  aut  levitatem  habere. 

—  6,  1.  6  inf.  et  passim,  pcene  pro  pccne. 

—  7,  1.  12  inf.,  sentiendum  pro  sentendum. 

—  8,  1.  20,  phaenomena  pro  phaenomena.  Emendationem  hanc  passim  in  opere 

substitui,  quare  reliqua  ejus  exempla  singillatim  memorare  supervacaneum 
duco. 

—  9,  1.  10,  post  cerebro  ad  finem  argumenti  punctum  fixi. 

Pag.  12,  1.  7  inf.  et  alibi,  Boerhaavius  pro  Boerhavius. 

—  14,  1.  3  inf.  et  alibi,  mammillares  pro  mamillares. 

—  15,  1.  5,  fixi  comma  post  gradibus. 

—  16,  1.  6  inf.,  punctum  adjeci  post  cerebro. 

—  18,  1.  6,  item  post  Transactiones. 

—  19,  1.  6,  item  post  implicuit. 

—  22,  1.  24  et  alibi,  legi  asyla  pro  azyla. 

—  24,  1.  25  et  ubivis,  simulacra  pro  simulachra. 

—  26,  1.  5,  angiologicce  pro  anchiologicce . 

—  27,  1.  12,  11  inf.,  transposui  vide  §  viii..  Trans.  I.,  in  vide  Trans.  I.,  §  viii. 

—  34,  1.  9  inf.,  hic  loci  pagina  manuscripti  (sc.  p.  108)  alba  relinquitur,  gratia 

monendi,  uti  apparet,  quod  ibi  inserenda  Leeuwenhoekii  tabula,  quam  igitur 
inserere  curavi. 

—  35,  1.  17,  pro  est  est  crassior,  legi  simpliciter,  est  crassior. 

—  37,  1.  6,  confasciculatce  pro  confascicutce.  1.  23,  fatiscit  pro  j 'at hiscit. 

—  38,  1.  4  inf.,  quapropter  pro  quapropter ;  item  [fibrce]  inserui. 

—  39,  1.  4  et  alibi,  legi  parallelae  pro  paralele.  Idem  observandum  est,  quando 

paralelismus,  et  alise  ejusdem  radicis  inflexiones  in  manuscripto  occurrunt,  quo 
in  casu  semper  parallelismus,  &c.  legi ;  sed  quod  locum  hunc  attinet,  citatur 
quidem  ex  Malpighio,  cujus  ductum  sequutus  sum  in  legendo  parallelce  pro 
paralele.  1.  7,  ob  eandem  causam  legi  carcharia  pro  carchonia. 

—  42,  1.  18,  19,  legi  componitur  et  conformatur  pro  componuntur  et  conformantur. 

—  44,  1.  20,  21,  Trans.  II.  pro  Trans.  I. 

—  45,  1.  10  inf.,  comma  fixi  post  esse. 

—  46,  1.  2,  1  inf.,  pro  efficiunt,  et  ejusmodi  poro  prceditce  sint ,  quce  illas  aptas 

reddant  ad  recipiendum,  illum  tantum ,  legi  (secundum  ipsa  citationis  verba 
in  opere  Ridleii)  efficiunt  ut  ejusmodi  poro  prceditce  sint,  qui  illas  aptas  red¬ 
dat  ad.  recipiendum  illum  tantummodo. 

—  48.  1.  13,  semicolon  fixi  loco  puncti  post  distinctissimas.  1.  14,  item  post  cor¬ 

poris.  1.  16,  et  post  appulsi.  1.  19,  post  augetur.  1.  22,  post  reductiones 
colon  substitui  pro  semicolo.  1.  11  inf.,  semicolon  fixi  loco  puncti.  1.  7, 
inf.,  item  post  perstent.  1.  5  inf.,  item  post  perficiant.  Ita  enim  punctua- 
tionem  Cl.  Boerhaavii  ad  amussim  retuli. 

—  55,  1.  13  inf.,  legi  abbrevietur  pro  abbreviatur. 

—  58,  1.  25,  correspondeant  pro  correspondent. 

—  59,  1.  7  inf.,  post  activa  signum  interrogationis  loco  semicoli  substitui.  1.  2 

inf.  et  alibi,  pro  Wolfii  legi  Wollfii,  ut  sic  modo  unico  in  his  Tractatibus 
viri  clarissimi  nomen  inscribatur.  Vide  notulas  ad  Opuscula  Philosophica. 

—  60,  1.  5,  legi  respective  pro  respictive. 

—  61,  1.  12  inf.,  pro  disparare  legi  disparere. 

—  63,  1.  15  inf.,  propidlulent  pro  propullulunt . 

—  64,  1.  11,  ratiocinia  pro  ratiocia.  1.  14,  deducimus  pro  deducimur.  1. 

17,  firme  pro  firmo.  1.  8  inf.,  piissima  pro  pissima.  1.  1  inf.  et  alibi,  Pac- 
chionus  pro  Pachionus. 

—  65,  1.  6,  post  ita  delevi  se.  1.  21  et  alibi,  legi  Ontol  pro  Onthol. 

—  68,  1.  1,  post  ita  comma  fixi  loco  semicoli. 

—  70,  1.  6,  post  puram  inserui  [lympham].  1.  9  et  alibi,  legi  Sanctoriana  pro 

Santoriana.  1.  14  inf.,  nexu  pro  nex. 

Pag.  74,  1.  11,  legi  hyeme  pro  hyaeme.  1.  7  inf.,  percurrant  pro  percurrat:  et 

post  diversitate  comma  delevi. 

—  76,  1.  1  inf.,  legi  recipit  pro  recipiunt. 

—  77,  1.  3,  indevitato  pro  inevitato.  1.  3  inf.,  consistant  pro  consistat. 

—  83,  1.  7,  verba  ob  quem  usum  ex  literis  Italicis  in  typos  grandiores  misi.  1. 

18,  legi  cacochymia  pro  cachochymia.  1.  20,  lipothymia  hic  et  passim  pro 
lipothamia,  lipothomia,  8fc.  :  item  phthises  pro  phtises.  Quod  ad  literarum 
connexionem  pertinet,  plura  verba  quse  radicibus  Graecis  gaudent,  a  Nostro 
male  scribuntur,  quasi  linguae  Graecae,  olim  in  juventute  ab  eo  procul  dubio 
feliciter  cultae,  fere  oblitus  erat. 

—  84,  1.  12,  post  quibus  inserui  \_quod~\.  1.  14,  legi  conglutinatae  pro  conglutince. 

1.  16,  fixi  comma  post  inquiens. 

—  85,  1.  12,  legi  triplex  pro  trilex.  1.  4  inf.,  correspondent  pro  correspendent. 

—  86,  1.  7,  durae  pro  dura.  1.  4  inf.,  post  et,  delevi  ex. 

—  87,  1.  19,  videatur  pro  videantur.  1.  6  inf.  et  alibi,  legi  Verheyen  pro  Verhein. 

1.  1  inf.,  pro  quod  quod  legi  quod. 

—  88,  1.  3,  2  inf.,  pro  init  et  innectit  legi  ineunt  et  innectunt. 

—  90,  1,  1,  nulla  pro  nullae. 

—  91,  1.  11,  status  pro  statum.  1.  23,  duplicaturae  pro  diplicaturae .  1.  1  inf., 

gaudeant  pro  gaudeat. 

—  92,  1.  14,  anima  pro  animae. 

—  94,  1.  7  inf.,  cerebro  pro  corpore. 

—  95,  1.  5,  fibra  spinae  pro  fibrae  spina. 

—  96,  1.  1,  punctum  fixi  loco  semicoli  post  fovet.  1.  14,  item  comma  inserui 

post  minora.  1.  20,  legi  ad  pro  ab.  1.  22,  parumper  pro  parrumper. 

—  98,  1.  14,  fixi  comma  loco  semicoli  post  agat. 

—  103,  1.  5,  legi  accommodatur  pro  acommodatur.  1.  6,  naturam  pro  naram. 

—  106,  1.  19,  embryonum  pro  embrionum. 

—  107,  1.  17,  Erinnyes  pro  Eurynnides. 

—  104,  1.  13,  continuas  et  contiguas  pro  continuas  et  continuas. 

—  112,  1.  12,  comma  fixi  loco  semicoli  post  inserviunt. 

—  115,  1.  7,  legi  recta  pro  perfecta.  1.  9,  brachiis  inclusi  verba  [est  perfecta] . 

1.  13,  pro  c.  iv.  legi  c.  iii.,  iv. 

—  119,  1.  13,  legi  simillima  pro  similima. 

—  121,  1.  16,  perpetuo  circularis  ex  typis  Italicis  in  grandiores  elevare  ausus 

sum. 

—  122,  1.  11,  legi  propositionem  pro  propositiam.  1.  15,  semicolon  inserui  post 

causati. 

—  124,  1.  2,  perpetuo  spiralis  et  vorticalis  in  typos  grandiores  converti. 

1.  17,  legi  circularem  pro  vorticalem. 

—  126,  1.  4  inf.,  ecliptica  pro  eccliptica. 

—  127,  1.  8,  perpetuo  vorticalis  et  ccelestis  in  typos  grandiores  converti. 

1.  11 — 1  inf.,  locum  ex  Aristotele  stricte  ex  versione  Latina  Duvallii  depro¬ 
mere  curavi,  qua  quidem  versione  usus  est  Noster,  sed  haud  satis  exacte  verba 
transcripsit. 

— 129,  1.  4,  comma  fixi  post  Timaeo.  1.  20,  21,  locum  ex  verbis  Aristotelicis 
mire  errantem,  caute  in  viam  rectam  reduxi ;  nam  in  manuscripto  legitur, 
omne  quod  fertur  sursum  et  deorsum,  levitatem  et  gravitatem  habet :  corpus 

id  quod  circumfertur  ita  in  orbem ,  fyc.  Sed  longe  aliter  versio  Aristotelica ; 
nempe,  omne  quod  fertur  sursum  aut  deorsum ,  aut  levitatem  aut  gravi- 
tatem  habet :  corpus  id  quod  circumfertur  in  o.rbem ,  6fc.  Quod  exemplo 
foret  mirae  indiligentiae  Nostri  in  ejus  excerptis  ex  auctoribus  aliis  tran¬ 
scribendis. 

Pag.  130,  1.  9,  pro  simili  ratione  consentaneum  est,  legi,  secundum  ipsa  Aristotelica 
verba,  simili  modo  rationi  consentaneum  est,  8fc.  1.  14  inf.,  perpetuo 
ccelestis  et  spiritualis  in  typos  magnos  constitui. 

—  133,  1.  4  inf.,  punctum  fixi  loco  semicoli. 

—  134,  1.19,  colon  loco  semicoli  post  perfectas.  1.20,  item  post  procreatae.  1. 

1  inf.,  pro  et  a  a  circulari ,  legi  simpliciter,  et  a  circulari. 

—  135,  1.  6  inf.,  inserui  ut  post  est. 

—  137,  1.  11,  comma  post  quiescentia. 

—  146,  1.  1  inf.,  legi  interstitia  (verb.  ult.)  pro  intestitia. 

—  147,  1.  17,  aquosam  pro  aquasam. 

—  149,  1.  14  inf.,  inserui  comma  post  circularis. 

—  150,  1.  14,  comma  post  Boerhaavium.  1.  17,  comma  fixi  loco  lineae  post  120. 

1.  26,  item  comma  post  derivatione.  1.  27,  punctum  post  primce. 

—  152,  1.  6,  legi  approximentur  pro  approximantur.  1.  15  inf.,  complementum 

pro  complimentum. 

—  154,  1.  12  inf.,  spirituali  pro  spirituli. 

—  156,  1.  1,  aneurysmatibus  pro  aneurysmatis.  1.  5.,  punctum  fixi  loco  semicoli 

post  sanguinem. 

—  157,  1.  7,  legi  universale  pro  universe. 

—  159,  1.  7,  titulum  generalem,  ParaGraph.  II.,  De  Tunica  Arachnoidea, 

super  paginam  distinctam  supplevi. 

—  161,  1.  2,  legi  mutuatum  pro  mutuata.  1.  11,  suspenditur  pro  supenditur. 

—  163,  1.  19,  utramque  pro  utramquem. 

—  166,  1.  8,  scyphus  pro  schyphus. 

—  167,  1.  19,  post  fibrarum  colon  fixi  loco  puncti. 

—  169,  1.  12,  legi  quod  pro  quce. 

—  170,  1.  8  inf.,  post  arteriolae  punctum  inserui  loco  commatis. 

—  181,  1.  9,  legi  fluidum  pro  fludum. 

—  182,  1.  2,  purior  pro  pirior. 

—  183,  1.  8,  misanthropia  pro  misanthropaiia. 

—  185,  1.  17,  cholera  pro  coler  a. 

—  186,  1.  9,  38H  Pro  380,  ut  numeri,  repetitione  hacce  non  impediente,  rite  or¬ 

dinem  sequantur.  1.  9  inf.,  alimenta  legi  pro  alementa.  Animus  Auctoris 
fortassis  inter  alimenta  et  elementa  haerebat,  quamvis  locus  procul  dubio 
lectionem  priorem  requirit. 

—  187,  1.  13,  semicolon  adjeci  post  derivatur. 

—  191,  1.  3  et  passim,  legi  paresi  (paresis)  pro  paresin. 

—  192,  1.  21,  pro  Illdum  legi  Illtiam. 

—  193,  1.  3,  comma  inserui  post  spinali. 

—  194,  1.  17  inf.,  inserui  colon  loco  commatis  post  musculos,  punctumque  delevi 

post  potest :  vide  Emendanda. 

—  195,  1.  6,  inserui  comma  post  quartum. 

—  198,  1.  13  inf.  et  passim,  liemiplexia  legi  pro  hcemiplexia.  1.  14  inf.  et  passim, 

hemisphaerii  pro  luemisphcerii :  vide  Emendanda.  1.  5  inf.,  comma  fixi  post 
minimas. 

Pag.  199,  1.  5,  steatomatis  pro  steotomatis.  1.  13,  hemiplegia  pro  hcemiplegia.  1. 
12  inf.,  erosione  pro  erusione. 

—  200 — 204.  Quid  velint  numeri  a  latere,  lectori  sagaciori  explorandum  relinquo. 

—  201,  1.  20,  indeterminabilis  pro  indeterminibilis.  1.  6  inf.,  cerebri  pro  cer  ebrii. 

—  208,  1.  7,  eruti  legi  pro  erudi ,  sed  manuscripto  penitius  perspecto,  suspicari 

licet,  quod  crudi  lectio  sit  correcta.  1.  16,  legi  catoche  et  catochus  loco  ca- 
thoche  et  cathochus. 

—  209,  1.  3,  causce  pro  causa.  1.  1  inf.,  comma  fixi  post  obtingere. 

—  212,  1.  16  et  passim,  asyla  legi  pro  azyla.  1.  9,  ducentes  pro  duccentes. 

—  213,  1.  2,  comma  fixi  post  erumpit.  1.  15,  legi  maxime  pro  maxima. 

—  217,  1.  12,  meninges  pro  meningas. 

—  218,  1.  5,  viti  pro  vitis. 

—  221,  1.  10,  incesti  pro  mceri ,  sed  usque  de  hac  lectione  valde  dubitandum,  nam 

hic  loci  stylus  manuscripti  contractior  et  difficilior  est. 

—  222,  1.  2,  adjeci  semicolon  post  cap.  xxvi.  1.  1  inf.,  legi  esculentorum  pro 

c esculentorum . 

—  223,  1.  13,  legi  pellucidi  pro  pelluciti.  1.  8,  semicolon  loco  commatis  post  febre. 

1.  6  inf.,  fixi  signum  interrogationis  loco  commatis  post  producit. 

—  224,  1.  10  inf.,  hypochondriacus  pro  hyponchondriacus. 

—  226,  1.  11,  legi  colica  pro  cholica,  1.  4  inf.,  comma  fixi  post  oriundis. 

—  227,  inter  articulos  495  et  497,  numerus  quidem  496  reperitur,  sed  deest  ar¬ 

ticulus  numero  illi  appendendus.  Nec  scrupulum  movere  possumus,  quin 
soli  numeri  ex  serie  sua  sic  deturbentur,  rerum  serie  nihilominus  integra 
manente. 

—  228,  1.  7,  legi  heterogeneis  pro  heterogeneus,  sed  adhuc  lectio  est  dubia.  1.  8, 

fixi  semicolon  loco  commatis  post  amaritudo. 

—  229,  1.  9,  legi  lycantliropia  vice  lycliantropia.  1.  12,  post  numerum  504  as- 

teriscum  inserui,  distinctionis  giatia,  nam  hic  iterum  repetitio  numeri  incon¬ 
veniens  notatur. 

—  231,  1.  6,  legi  universalissimo  pro  univer silissimo.  1.  6  inf.,  fixi  comma  post 

acumine.  1.  5  inf.,  item  post  imaginatur. 

—  235,  1.  1  inf.,  legi  intrin.  pro  intri. 

—  238,  1.  17,  legi  hemeralopia  pro  hemerolopia,  et  nyctalopia  pro  nyctolopia.  1. 

10  inf.,  fixi  comma  post  corticalium. 

—  240,  1.  14  inf.,  legi  Minervce  pro  Minervi.  1.  8  inf.,  cachexia  pro  caiexia. 

1.  2  inf.,  sorbis  pro  sorbibus.  Sed  mihi  hseret  aqua  num  haec  sit  lectio  vera. 
Certus  scio  quod  Noster  hoc  verbo  sorbibus  alibi  utatur :  vide  ejus  Opuscula 
Philosophica,  p.  46.  Fortasse  sordibus  potius  legendum  ;  sed  hanc  litem 
eruditioribus  dijudicandam  transmitto  :  interim  sorbibus  prorsus  spurium  esse 
censeo,  et  eapropter  rejiciendum. 

—  242,  1.  3  inf.,  legi  sepulcris  pro  sepulchris. 

—  243,  1.  2  inf.,  comma  fixi  loco  semicoli  post adstruere. 

—  245,  1.  7,  legi  viti  pro  vitis. 

—  246,  typi  Italici  heic  quidem  cessant,  sed  num  continuari  debuissent,  vel  non, 

lector  eruditus  judicet,  rationem  certam  in  his  non  deteximus.  1.  6  inf.,  legi 
ancesthesia  pro  anaisthesia. 

Pag.  247,  causa;  in  corpore  in  typos  Italicos  mutavi. 

—  249,  1.  3  inf.  et  passim,  legi  catarrh.  pro  catharr. 

—  251,  1.  12,  legi  diastoles  pro  distoles.  1.  10  inf.,  cardiaca  pro  cardica. 

—  252,  1.  8  inf.,  semicolon  fixi  loco  commatis  post  sanguine. 

—  252,  1.  22,  legi  symphysis  pro  symphesis. 

—  254,  1.  11,  cepluilea  in  typos  Italicos  converti.  1.  18,  19,  legi  medullari  pro 

medulari. 

—  255,  1.  12,  legi  dolorque  in  hoc  loco,  sed  potius  divinationem  exercendo  quam 

certitudinem  attingendo.  Verbum  stylo  difficillimo  conscriptum  est,  et  ipse 
sensus  parum  lucis  affert. 

—  256  ad  fin.,  notulam  terminationem  codicis  immaturam  mserentem  inserui. 


EMENDANDA. 

Pag.  2,  1.  1,  forte  cineritia  legendum  pro  cineracea. 

—  6,  1.  11,  lege  hemisphceria  pro  hannisphceria.  1.  12,  hemisphccriola  pro  hcemis - 

plia;riola.  1.  20,  emendationes  easdem  affer. 

—  7,1.  20,  hic  item  emendatio  eadem  fiat. 

—  8,  1.  3,  hic  iterum. 

—  10,  1.  2,  pro  hydrocephalicis  lege  hydrocephalis ,  1.  15,  lege  hemispliaria  pro 

hcemisphceria. 

—  11,  1.  20,  et  hic  iterum. 

—  12,  1.  22.  lege  et  pro  at. 

—  22,  1.  14  inf.,  hemisphceriis  pro  ha;mispha;riis. 

—  47,  1.  1,  subtilissimum  pro  tilissimum. 

—  117,  1.  10,  superior  pro  superior. 

—  176,  1.  12,  activissimos  pro  activissimas. 

—  194,  1.  17  inf.,  pro  in  musculos  appellari  potest :  sensorium,  lege,  in  musculos  ; 

appellari  potest  sensorium. 


FINIS. 


PHILOSOPHICAL  AND  SCIENTIFIC  WORKS  OP  SWEDENBORG, 

ETC.,  ETC., 

PUBLISHED  BY  THE 

SWEDENBORG  ASSOCIATION, 

And  sold  by  WILLIAM  NEWBERY,  6,  King  Street,  Holborn ; 
and  Otis  Clapp,  School  Street,  Boston,  United  States. 


SOME  SPECIMENS  OF  A  WORK 

ON  THE 

PRINCIPLES  OF  CHEMI8TRY, 

WITH  OTHER  TREATISES. 

Translated  from  the  Latin,  with  Introductory  Remarks,  Bibliographical  Notices, 
Index,  &c.,  by  Charles  Edward  Strutt,  Member  of  the  Royai  College  of 

Surgeons  of  Edinburgh. 

And  Dedicated,  by  permission,  to  the  Baron  Berzelius,  perpetuat  Secretary  to 
the  Royai  Academy  of  Sciences  of  Stockholm. 

One  Vol.,  8vo.,  21  Plates,  comprising  159  Figures,  12s. 

This  Work  contains  also  New  Observations  and  Discoveries  respecting  Iron 
and  Fire,  and  particularly  respecting  the  Elemental  Nature  of  Fire  :  together 
with  a  New  Construction  of  Stoves.  And  a  New  Method  of  Finding  the 
Longitudes  of  Places,  on  Land  or  at  Sea,  by  Lunar  Observations. 


2  SWEDENBORC’S  PHILOSOPHICAL  WORKS. 


MISCELLANEOUS  OBSERVATIONE 

CONNECTED  WITH  THE  PHYSICAL  SCIENCES. 


WITH  AN  APPENDIX, 

Containing  Swedenborg’s  Papers  from  the  Acta  Literaria  Suecicp. 

Translated  from  the  Latin,  with  Introductory  Remarks,  Biographical  Notices, 
and  Index  of  Subjects,  by  Charles  Edward  Strutt. 

One  VoL,  8vo.,  9  Plates,  eomprising  8G  Figures,  7s.  6d. 


OUTLINES  OF  A  PHILOSOPHICAL  ARGUMENT 

ON  THE 

INFINITE, 

AND  THE  FINAL  CAUSE  OF  CREATION  ; 

AND  ON  THE  INTERCOURSE  BETWEEN  THE  SOUL  AND  THE  BODY. 

Translated  from  the  Latin,  with  Introductory  Remarks  and  Index,  by  James 
John  Garth  Wtlkinson,  Member  of  the  Royal  College  of  Surgeons 

of  London. 

One  Vol.,  8vo.,  6s. 

THE  PRINCIPIA; 

OR,  THE  FIRST  PRINCIPLES  OF  NATURAE  THINGS ; 

BEING  NEW  ATTEMPTS  TOWARD  A  PHILOSOPHICAL  EXPLANATION  OF 

THE  ELEMENTARY  WORLD. 

Translated  from  the  Latin,  with  Introductory  Remarks,  Index,  &c., 
by  the  Rev.  Augustus  Clissold,  A.M. 

Two  Vols.,  8vo.,  £l  lOs. ;  either  Vol.  separate,  15s. 


THE  ECONOMY  OF  THE  ANIMAL  KINGDOM, 

CONSIDERED 


ANATOMICALLY,  PHYSICALLY,  AND  PHILOSOPHICALLY. 

Translated  from  the  Latin  by  the  Rev.  Augustus  Clissold,  A.M.  And  edited, 
with  Introductory  Remarks,  Indexes,  Bibliographical  Notices,  &c.,  by  James  John 
Garth  Wilkinson,  Member  of  the  Royal  College  of  Surgeons  of  London. 

Two  Vols.,  8vo.,  <£J1  lis.  6d. ;  or  Vol.  I.,  16s.  Gd.,  Vol.  II.,  15s. 


SOLD  BY  WILLIAM  NEWBERY 

THE  ANIMAL  KINGDOM, 

CONSIDERED 

ANATOMICALLY,  PHYSICALLY,  AND  PHILOSOPHICALLY. 

Translated  from  the  Latin,  with  Introductory  Remarks,  Indexes,  Bibliographical 
Notices,  &c.,  by  James  John  Garth  Wilkinson. 

Two  Vols.,  8vo.,  i?l  18s. 

(Tliis  Work  is  not  published  by  the  Association,  but  M  r.  Newbery  has  purchased  a  fevv 
copies,  which  he  has  stili  on  sale). 


POSTIIUMOUS  TRACTS. 

Translated  from  the  Latin  by  James  John  Garth  Wilkinson. 

One  Vol.,  8vo.,  5s. 

This  Work  (which  is  a  Translation  of  the  Opuscula  mentioned  below)  may  also 
be  had  in  three  numbers,  price  each  ls.  Gd.,  stitched. 


(ECONOMIA  REGNI  ANIMALIS 

IN  TRANSACTIONES  DIVISA, 

Quarum  haec  Tertia  De  Fibra,  de  Tunica  Arachnoidea,  et  de  Morbis  Fibrarum 
agit :  anatomice,  physice  et  philosophice  perlustrata. 

E  chirographo  in  Bibliotheca  Regite  Academiae  Ilolmiensis  asservato,  nunc 
primum  edidit  Jac.  Jo.  Garth.  Wilkinson,  Reg.  CoH.  Chirurg.  Lond.  Memb. 

One  Vol.,  8vo.,  price  15s. 


OPUSCULA  QUADAM  ARGUMENTI 
PHILOSOPHICI. 

Ex  Autographo  in  Bibliotheca  Regite  Academiae  Holmiensis  asservato,  nunc 
primum  edidit  Jac.  Jo.  Garth.  Wilkinson,  Reg.  Coli.  Chirurg.  Lond.  Memb. : 

One  Vol.,  8vo.,  price  5s. 


CLAVIS  HIEROGLYPHICA  ARCANORUM  NATURALIUM  ET 

SPIRITUALIUM, 

Per  viam  Repraesentationum  et  Correspondentiarum.  Opus  posthumum  Eman. 
Swedenborgii.  4to.  Editio  Princeps.  Price  ls.  Gd.,  cloth  boards. 


4  SWEDENBORC’S  PHILOSOPHICAL  WORKS,  $cc. 

LUDUS  HELICONIUS, 

Sive  Carmina  Miscellanea,  quae  variis  in  locis  cecinit  Eman.  Swedberg  [Swe¬ 
denborg].  Recensuit  Dr.  J.  F.  E.  Tafel.  Price  2s.  6d,  cloth  boards. 

ITINERARIUM, 

Ex  operibus  Eman.  Swedenborgii  posthumis.  Partes  I.  II.  Nunc  primum 
edidit  Dr.  J.  F.  E.  Tafel.  Price  4s.  6d.  clotli  boards. 


CAMENA  BOREA, 

Cum  heroum  et  heroidum  factis  ludens,  sive  Fabellae  Ovidianis  similes,  &c.  Ab 
Eman.  Swedberg  [Swedenborg].  Edidit  Dr.  J.  F.  E.  Tafel.  Price  4s.  6d., 

cloth  boards. 


L.  ANNAEI  SENECiE  ET  PUB.  SYRI  MIMI, 

Forsan  et  aliorum  selectse  Sententiae.  Quas  notis  illustratas  edidit  Emanuel 
Swedberg  [Swedenborg].  Ad  (idem  rarissimae  editionis  principis  anni  1709 
denuo  publici  juris  fecit  et  Fragmenta  nuper  reperta  adjecit  Dr.  J.  F.  E.  Tafel. 

Price  2s.  Gd.  cloth  boards. 


PORTRAIT  OF  DR.  J.  F.  E.  TAFEL, 

LIBRARI  AN  TO  THE  ROYAL  UN1VERSITY  OF  TUBINGEN. 

Price  5s. 


SWEDENBORG1  S  BIOGRAPHY. 

SAMMLUNG  VON  URKUNDEN  BETREFFEND  DAS  LEBEN  UND 
DEN  CHARAKTER  EMANUEL  SWEDENBORG’S. 

Von  Dr.  J.  F.  E.  Tafel.  Band  I. — IV. ;  8vo.,  1839 — 1844.  Price  12s. 


Any  of  the  foregoing  works,  excepting  The  Animal  Kingdom,  may  be  taken 
by  the  subscribers  to  the  Association  on  account  of  their  subscriptions. 

Sk  f nptraitta  t 

i. 

THE  ECONOMY  OE  THE  ANIMAL  KINGDOM, 

CONSIDERED 

ANATOMICALLY,  PHYSICALLY,  AND  PI1ILOSOPHICALLY ; 

Part  III. 

On  the  Fibre,  the  Arachoid  Membrane,  and  the  Diseases  of  the  Fibres. 
From  the  Latin  Work  mentioned  on  page  3. 

Mr.  W.  Newbery  ivill  receive  the  names  of  Subscribers  to  the  Translation 
of  this  Work ,  which  ivill  be  issued  when  the  funda  are  provuled. 


II. 

A  HIEROGLYPIIIC  KEY 

TO  NATURAL  AND  SPIRITUAL  MY STERIES. 
By  way  of  Representations  and  Correspondences. 


III. 

THE  WORSHIP  AND  LOVE  OF  GOD ; 

Part  I.  On  the  Origin  of  the  Earth,  on  the  state  of  Paradise  in  the  Yege- 
table  and  Animal  Kingdoms,  and  on  the  Birth,  Infancy,  and  Love  of  Adam,  or 
the  first-born  Man. 

Part  II.  On  the  Marriage  of  the  First-Born ;  and  on  the  Soul,  the  Intel- 
lectual  Mind,  the  state  of  Integrity,  and  the  Image  of  God. 

SWEDENBORC’S  PHILOSOPHICAL  MSS. 


The  Associationi  proposes  to  publish  and  translate  the 
following  Manuscripts  of  Swedenborg  as  soon  as  it  is 

furnished  with  the  means. 

1.  A  COLLECTION  OF  ORIGINAL  PAPERS,  AND  OF  LETTERS 

(in  the  Swedish  language)  addressed  to  Bishop  Eric  Benzelius,  of  which 
the  Association  has  received  an  attested  copy  from  the  Gymnasium  Library 
at  Linkoping  in  Sweden.  (This  will  form  an  important  addition  to  Swe- 
denborg’s  Biography,  as  it  belongs  to  a  part  of  his  Life  but  little  known.) 

2.  A  TREATISE  ON  THE  BRAIN,  1400  pages  4to.  (This  Treatise  is  referred 

to  throughout  both  the  Economy  and  Animal  Kinydom.) 

3.  A  TREATISE  ON  GENERATION.  (This  likewise  is  referred  to  in  both 

the  above  Works,  and  is  necessary  to  supply  its  own  place  in  the  Author ’s 
system.) 

4.  TWO  TREATISES  ON  THE  EAR  AND  THE  SENSE  OF  HEARING. 

(The  same  remark  applies  here  also  ;  there  is  nothing  in  the  Author’ s 
published  Works  to  supply  his  theory  of  this  organ  and  sense.) 

5.  A  CONTINUATION  OF  THE  ANIMAL  KINGDOM,  241  pages  folio.  ; 

(containing  the  Parts  on  the  Senses  and  an  Epilogue  on  Sensation,  and 
directly  taking  up  the  subjects  of  the  Animal  Kingdom.  The  same 
remark  applies  to  this  MS.  also.) 

6.  PHYSIOLOGICA  ET  METAPHYSICA,  254  pages  folio;  (containing 

various  Psychological  and  Ethical  Parts,  and  in  general  exhibiting  the 
Author’s  Mental  and  Moral  Philosophy,  and  his  Method,  previous  to  the 
Yearl745:  a  most  interesting  MS.,  supplementary  to  the  whole  of  the 
Works  of  the  Association.) 

7.  THE  PRINCIPLES  OF  NATURAL  PHILOSOPHY,  4to.,  pp.  569. 

(This  is  the  Treatise  of  which  the  Author  published  Some  Specimens :  see 
the  Work  on  page  1.  It  is  indispensable  to  complete  his  geometrical 
Theory  of  Chemistry  and  Physics.) 

8.  A  TREATISE  ON  COMMON  SALT,  4to.,  pp.  343.  (This  is  an  im¬ 

portant  Treatise,  considering  the  remarkable  position  that  the  Theory  of 
Salt  occupies  in  the  Author’ s  views  of  nature.) 


Copies  of  the  Prospectus  and  Laws  of  the  Swedenborg  Association  may 
be  had  on  application  to  Mr.  Newbery ;  the  Prospectus,  on  enclosing  two 
postage  stamps  ;  the  Laws,  on  enclosing  four. 


June,  1 847. 


SWEDENBORC’S  THEOLOCICAL  WORKS. 


BOOKS  PUBLISHED  BY  THE  SOCIETY  FOR  PRINTING  AND  PUBLISHING  THE  WRITINGS 
OF  THE  HON.  EMANUEL  SWEDENBORG,  INSTITUTED  IN  LONDON  IN  1810. 

AND  SOLD  AT  THEIR  DEPOSITORY  RY 

WILLIAM  NEWBERY, 

No.  6,  KING  STREET,  HOLBORN. 


ENGLISH 

THE  FOUR  LEADING  DOCTRINES 
OF  THE  NEW  CHURCH, 

Signified  in  Revelation  xxi.  by  the  New  Jerusalem  ; 
being  those  respecting  the  LORD,  Hks  Divine  and 
Human  Natures,  and  the  Divine  Trinity :  the  SA- 
CRED  SCRIPTURE;  FAITH ;  and  LIFE.  With 
an  Introductory  Preface,  and  an  Account  ot  the 
Author. 

Royal  Svo.,  6*.  6 d. ;  demy,  4s.  6d. ;  foolscap,  3 s. 


Eacli  of  the  above  Doctrines  may  be  hud 
separate,  namely , 

THE  DOCTRINE  of  THE  NEW  JERUSALEM 
RESPECTING  THE  LORD; 

To  which  is  added,  Nine  Questions  on  the  Trinity, 
with  their  Answers. 

Royal  8vo.,  2s. ;  demy,  ls.  6d. 

THE  DOCTRINE  of  THE  NEW  JERUSALEM 
RESPECTING  THE  SACRED  SCRIPTURE. 
Royal  8vo.,  2 s. ;  demy.  1«. 

THE  DOCTRINE  of  THE  NEW  JERUSALEM 
RESPECTING  FAITH. 

Demy  8vo.,  6d. 

THE  DOCTRINE  OF  LIFE  FOR  THE  NEW 
JERUSALEM, 

FROM  THE  COMMANDMENTS  OF  THE  DECALOGUE. 
Royal  8vo.,  ls.  6d. ;  demy,  ls. 


A  BRIEF  EXPOSITION  OF  THE  DOC¬ 
TRINE  OF  THE  NEW  CHURCH, 

Which  is  meant  by  the  New  Jerusalem  in  the 
Apocalypse. 

Royal  8vo.,  ls.  Od. ;  demy,  ls. 


EDITIONS. 

ON  THE  NEW  JERUSALEM  AND 
ITS  HEAYENLY  DOCTRINE, 

As  revealed  from  Heaven ;  to  which  are  prefixed 
some  Observations  concerning  the  New  Heaven 
and  the  New  Earth. 

Demy  8vo.,  ls.  8£?. 

THE  SAME  WORK,  without  the  Extracts  from 
the  Arcana  Coelestia. 

Royal  8vo,  ls.  6 d. ;  demy,  ls. 


THE  TRUE  CHRISTIAN  RELIGION ; 

OR, 

THE  UNIVERSAL  THEOLOGY  of  THE  NEW 
CHURCH, 

Foretold  by  the  Lord  in  Daniel  vii.  13,  14 ;  and 
in  the  Apocalypse,  xxi.  1,  2. 

Demy  8vo.,  8s. 


THE  CORONIS  OR  APPENDIX  TO 
THE  TRUE  CHRISTIAN  RELIGION. 

Treating  of  the  Four  Churches  on  this  Earth  since 
the  Creation  of  the  World;  with  a  brief  Continua- 
tion.  Demy  8vo.,  ls. 


INDEX  OF  SUBJECTS  and  PASSAGES 
OF  SCRIPTURE 

IN  THE  TRUE  CHRISTIAN  RELIGION. 
Demy  Svo.,  6d. 


SWEDENBORC’S  THEOLOCICAL  WORKS, 


ARCANA  CCELESTIA: 

THE  HEAVENLY  ARCANA  which  are  con- 
tained  in  the  Holy  Scriptures,  or  Word  of  the  Lord, 
unfolded  ;  beginning  with  the  Book  of  Genesis :  to- 
gether  with  Wonderful  Things  seen  in  the  World  of 
Spirits  and  in  the  Heaven  of  Angels.  With  Index. 
Thirteen  vols.,  demy  8vo.,  £3  18s. 

The  Index,  or  any  other  volume,  separate,  6s. 


INDEX  TO  THE  ARCANA  CCELESTIA, 

IN  TWO  PARTS,- 

1.  Of  Words,  Names,  and  Subjects. 

2.  Of  Passages  of  Scripture. 

Demy  8vo.,  6 s. 

(This  is  the  Index  alluded  to  ahove.) 


THE  APOCALYPSE  REYEALED ; 

In  which  are  disclosed  the  Arcana  therein  foretold, 
and  which  have  hitherto  remained  concealed.  With 
Index. 


Two  vols.,  royal  8vo.,  £l  1«. ;  demy,  12«. 


INDEX  TO  THE  APOCALYPSE 
REYEALED, 

IN  THREE  PARTS. 

1.  Of  Words,  Names,  and  Things. 

2.  Of  Memorable  Relations. 

3.  Of  Passages  of  Scripture. 

Demy  8vo.,  2 s. 

(This  is  the  Index  alluded  to  above.) 


THE  APOCALYPSE  EXPLAINED 

ACCORDING  TO  THE  SPIRITUAL  SENSE, 

In  which  are  revealed  [more  fully  than  in  the  pre- 
ceding  Work]  the  Arcana  which  are  there  predicted, 
and  have  been  hitherto  deeply  concealed.  With 
Index. 

Six  vols.,  demy  8vo.,  £l  16«. 

Any  volume  separate,  6». 


INDEX  TO  THE  APOCALYPSE 
EXPLAINED, 

Demy  8vo.,  3«. 

(This  is  the  Index  alluded  to  above.) 


A  SUMMARY  EXPOSITION  OF  THE 
INTERNAL  SENSE 


OF  THE  PROPHETIC  BOOKS  OF  THE  OLD 
TESTAMENT  and  of  the  PSALMS  of  DAVID. 
With  a  twofold  Index. 


Demy  8vo.,  1«.  6d. 


ON  THE  WHITE  HORSE, 

Mentioned  in  the  Apocalypse,  chap.  xix.,  with  Re- 
ferences  to  the  Arcana  Ccelestia  ©n  the  subject 
of  the  Word,  and  its  Spiritual  or  Internal  Sense. 
With  an  Appendix.  Demy  8vo.,  6d. 


ON  THE  DIVINE  LOVE  AND  THE 
DIVINE  WISDOM. 

(Extractedfrom  the  Apocalypse  Explained.) 

Demy  8vo.,  1«. 


ANGELIC  WISDOM  CONCERNING 
THE  DIVINE  LOVE  AND  THE 
DIVINE  WISDOM. 

Royal  8vo.,  4«.  6d. ;  demy,  2«.  6d. ;  sewed,  2*. 


ANGELIC  WISDOM  CONCERNING 
THE  DIVINE  PROVIDENCE. 

Royal  8vo.,  6s.  ;  demy,  4«. 


THE  DELIGHTS  OF  WISDOM  CON¬ 
CERNING  CONJUGIAL  LOVE: 

AFTER  WHICH  FOLLOW, 

THE  PLEASURES  OF  INSANITY  CONCERN¬ 
ING  SCORTATORY  LOVE. 

Demy  8vo.,  5s. 


THE  INTERCOURSE  BETWEEN  THE 
SOUL  AND  THE  BODY, 

Which  is  supposed  to  take  place  either  by  Physical 
Influx,  or  by  Spiritual  Influx,  or  by  Pre-established 
Harmony. 

Demy  8vo.,  6d. ;  foolscap,  4d. 


CONCERNING  HEAVEN  AND  ITS 
WONDERS,  and  CONCERNING  HELL, 

Being  a  Relation  of  Things  heard  and  seen. 
Royal  8vo.,  8«.;  demy,  4«. 

THE  SAME  WORK,  with  Hartley’s  Preface,  5s. 


ON  THE  EARTHS  IN  OUR  SOLAR 
SYSTEM, 

Which  are  called  Planets  ;  and  on  the  EARTHS 
in  the  STARRY  HEAVENS:  with  an  Account  of 
their  Inhabitants,  and  also  of  the  Spirits  and  Angels 
there;  from  what  has  been  heard  and  seen. 
Demy  8vo.,  1«. 


AN  ACCOUNT  of  the  LAST  JUDGMENT 

AND  THE 

DESTRUCTION  OF  BABYLON; 

Shewing  that  ali  the  Predictions  in  the  Apocalypse 
are  at  this  day  fulfilled:  being  a  Relation  of  Things 
heard  and  seen.  To  which  is  added, 

A  CONTINUATION  CONCERNING  the  LAST 
JUDGMENT  and  the  SPIRITUAL  WORLD. 
Demy  8vo.,  1«. 

SOLD  BY  WILLIAM  NEWBERY, 


FRENCH  EDITIONS 

Of  M.  le  Boys  des  Guays. 


ARCANES  CELESTES 

De  1’Ecriture  Sainte  ou  Parole  du  Seigneur  de- 
voiles,  ainsi  que  les  merveilles  qui  ont  dte  vues  dans 
le  monde  des  esprits  et  dans  le  ciel  des  anges. 

Tomes  I.,  II.,  III.  and  IV.,  8s.  each. 


L’ APOCALYPSE  DANS  SON  SENS 
SPIRITUEL, 

D’apres  1’Apocalypse  Rev616e  et  1’Apocalypse 
Expliqu^e.  8s. 


DOCTRINE  DE  LA  NOUVELLE  JE- 
RUSALEM  SUR  LE  SEIGNEUR. 

2  s. 


DOCTRINE  DE  LA  NOUVELLE  JERU- 
SALEM  SUR  L’ECRITURE  SAINTE. 

3  s. 


DOCTRINE  DE  VIE  POUR  LA  NOU¬ 
VELLE  JERUSALEM, 

D’apr6s  les  Pr6ceptes  du  D6calogue.  2 s. 


DU  DIVIN  AMOUR  ET  DE  LA 
DIVINE  SAGESSE, 

Ouvrage  Posthume.  3s. 


DU  CHEVAL  BLANC 

Dont  ii  est  parl€  dans  1’Apocalypse,  chap.  xix.  8 d. 


WELCH  EDITION. 

TRAETHAWD  YNGHYLCH  CAERSALEM  NEWYDD,  AT  HATHRAWIAETH 

NEFAWL, 

Fe!  y  datguddiwyd  hi  o’r  Nef :  ynghyd  a  rhai  sylwiadau  ynghylch  y  Nef  Nevvydd  ar  Ddaear  Newydd. 

Demy  8vo.,  1«. 


The  above  Works  are  translations  from  the  Latin,  except  the  Indexes  to  the  Apocalypse 
Explained  and  True  Christian  Religion ;  and  the  French  Work  on  the  Apocalypse. 


LATIN  EDITIONS,  in  4to. 


APOCALYPSIS  EXPLICATA  SECUN¬ 
DUM  SENSUM  SPIRITUALEM; 

Ubi  revelantur  Arcana,  quae  ibi  praedicta,  et  hac¬ 
tenus  ignota  fuerunt.  Opus  posthumum. 

Vols.  3  and  4,  10«.  each. 


APOCALYPSIS  REVELATA 

In  qua  deteguntur  arcana  quae  ibi  predicta  sunt, 
et  hactenus  recondita  latuerunt.  10«. 


INDEX  RERUM  IN  APOCALYPSI 
REVELATA. 

Opus  posthumum.  3s. 


INDEX  VERBORUM,  NOMINUM  ET 
RERUM  IN  ARCANIS  CCELESTIBUS. 

Opus  posthumum.  8 s. 


DE  NOVA  HIEROSOLYMA 

Et  ejus  Doctrina  Coelesti :  ex  auditis  e  Coelo.  Quibus 
praemittitur  aliquid  de  novo  Coelo  et  Novii  Terra.  4s. 


DE  ULTIMO  JUDICIO,  ET  DE  BABY¬ 
LONIA  DESTRUCTA : 

Ita  quod  omnia,  quae  in  Apocalypsi  praedicta  sunt, 
hodie  impleta  sint.  Ex  Auditis  et  Visis. 

Item  CONTINUATIO  de  ULTIMO  JUDICIO  et 
de  MUNDO  SPIRITUALI. 

Cloth  boards.  5s. 


QUAESTIONES  NOVEM  DE  TRINI¬ 
TATE,  &c. 

Ad  Emanuelem  Swedenborg  propositae  a  Thoma 
Hartley;  tum  illius  Responsa.  6d. 

LATIN  EDITIONS  in  8vo. 


DOCTRINA  NOVA  HIEROSOLYMA 
DE  DOMINO. 

2  s. 


DOCTRINA  NOVA  HIEROSOLYMA 
DE  SCRIPTURA  SACRA. 

2  s. 


DOCTRINA  VITA  PRO  NOVA  HIE¬ 
ROSOLYMA 

Ex  Praeceptis  Decalogi:  et  DOCTRINA  NOV^ 
HIEROSOLYMA  DE  FIDE.  2s. 


CONTINUATIO  de  ULTIMO  JUDICIO 
ET  DE  MUNDO  SPIRITUALI. 

Cloth  boards,  2 s.  6d. 


DE  DOMINO  ET  DE  ATHANASII 
SYMBOLO. 

Opus  Posthumum.  1«. 


DOCTRINA  NOVA  HIEROSOLYMA 
DE  CHARITATE. 

Opus  Posthumum.  Is, 


CANONES,  SEU  INTEGRA  THEOLO¬ 
GIA,  NOVA  ECCLESIA. 

De  Deo  Uno  et  Infinito.  De  Domino  Redemp¬ 
tore  :  et  de  Redemptione.  De  Spiritu  Sancto.  De 
Divina  Trinitate.  Opus  Posthumum.  Is. 


Dr.  TafeVs  Editions. 


ARCANA  CCELESTIA 

Quae  in  Scriptura  Sacra  seu  Verbo  Domini  sunt, 
detecta ,  una  cum  Mirabilibus  quae  visa  sunt  in 
inundo  spirituum  et  in  ecelo  angelorum. 

13  vols.,  lOs.  each. 

THE  SAME  WORK,  on  inferior  paper, 

13  vols.,  8 s.  each. 


ADVERSARIA  IN  LIBROS  VETERIS 
TESTAMENTI. 

Ex  operibus  posthumis  in  Bibliotheca  Regiae  Aca¬ 
demiae  Holmiensis  asservatis.  Fasc.  1,  2,  3,  4. 
2s.  6 d.  each. 

The  whole  in  one  vol.,  cloth  boards,  lis. 


SAPIENTIA  ANGELICA  DE  DIVINO 
AMORE  ET  DE  DIVINA  SAPIENTIA. 


4s. 


DE  COMMERCIO  ANIMA  ET  COR¬ 
PORIS, 


Quod  creditur  fieri  vel  per  influxum  physicum,  vel 
per  influxum  spiritualem,  vel  per  harmoniam  prae- 
stabilitam.  Is. 


DICTA  PROBANTIA 

Veteris  et  Novi  Testamenti  collecta  et  breviter 
explicata.  E  Chirographo  in  Bibliotheca  Regiae 
Academiae  Holmiensis  asservato.  4s. 

E  Chirographo  in  Bibliotheca  Regiae  Academiae 
Holmiensis  asservato. 

Pars  I.  Vol.  I.  12s.  Vol.  II.  18s. 

—  II.  lis. 

—  VII.  lOs.  6d.  • 

The  two  volumes  constituting  Part  V.  are  a  common 
Index  to  the  Memorabilia  of  both  the  Diarium  and 
Adversaria,  and  one  of  the  most  valuable  of  Swe- 
denborg’s  posthumous  works. 

